
Dix  des  Maximes  rojales  d' Estât ^  des  méditations 
de  Henrj  le  Grand,  touchant  les  devoirs  des  rojs 
envers  leurs  peuples  et  de  leurs  peuples  envers 
eux ,  et  instniction  à  tous  rojs  qui  pourroient 
désirer  d'accwistre  leurs  Estais. 

«  J_jEs  lumières  divines ,  en  elles  invisibles,  se  font 
voir  aux  mortels  par  les  astres  au  ciel,  et  par  les 
roys  en  terre. 

«  Dieu  seul  establissant  les  dominations ,  luy  seul 
aussi  en  est  le  vray  propriétaire ,  tous  les  roys  n'en 
estansque  les  usufruictiers  ;  et  partant  doivent  ils  en 
rendre  loyal  compte. 

c(  Comme  les  bons  sujets  à  la  voix  de  leurs  roys  renden  t 
incessamment  alaigre  obeyssance ,  ainsi  doivent  les 
roys  obeyr  au  grand  Dieu ,  regnans  ainsi  que  luy  en 
droicture  et  clémence. 

«  Les  roys  sont  establis  du  grand  Dieu ,  il  est  vray , 
pour  estre  ses  images  ,  et  le  faire  paroistre  par  estr« 
doux  et  sages. 

«  Justice  et  jugement  sont  les  throsnes  des  roys,  sur 

lesquels  s'asseants  contitiuellemciit ,  leurs  empires  se- 
ront à  Dieu  bien  agréables. 

«  Si  les  roys  ,  comme  Dieu  ,  désirent  de  régner  sur 
leurs  peuples  sousmis ,  qu'ils  paroissent  non  roys, 
mais ,  comme  luy ,  vrays  pères. 

a  Ceux  qui  siègent  les  throsnes  tiennent  en  main  les 
sceptres,  et  portent  sur  le  cbef  le  royal  diadesme  : 
qu'ils  sçachent  que  la  foy ,  la  clémence  et  la  loy  en 
sont  les  piedestals  et  les  vrays  slilobates. 

«  La  première  loy  des  dominations  légitimes  est  To- 
beyssance  volontaire  des  sujets  à  leurs  roys,  et  celle 
de  l'absolue  déférence  des  roys  aux  statuts  et  ordon- 
nances des  Estats  qu'ils  ont  jurées  prenans  possession 
d'iceux. 

«  Ainsi  qu'un  beau  soleil ,  par  sa  lumière  et  sa  cha- 
leur illumine  les  cieux,  eschauffe  la  terre ,  reverdit  les 
plantes ,  diapré  les  fleurs  et  meurit  les  fruits  5  tout 
ainsi  les  vrays  roys ,  par  leurs  prudences  et  benefi- 
cences,  illustrent  les  esprits  ,  eschauffent  les  courages, 
reverdissent  les  douces  espérances ,  affermissent  leurs 
peuples  et  fertilisent  leurs  chevances. 

«  Quelques  esclatants  et  apparemment  spécieux  des- 
seins que  puissent  former  quelques  potentats  que  ce 
puisse  estre,  avec  intention  d'en  despoiiiller  quelques- 
uns  de  leurs  biens,  chevances  et  possessions ,  et  quel- 
ques efficacieux  et  advantageux  qu'en  soient  ou  de- 
viennent les  poursuittes  et  les  succez  ^  si  se  trouve- 
ront-ils tousjours  neantmoins  à  la  fin  plutost  suivis  de 
blasmes  que  de  louanges ,  d'ennuis  que  de  contente- 
mens  ,  de  haines  que  de  bienvueillances  et  de  repen- 
tirs que  d'éjouyssances,  si  telles  conquestes  sont  pour 
demeurer  tousjours  litigieuses  et  que  pour  parvenir  à 

icelles  ,  ils  ayent  esté  contraints  de  vendre  et  alliener 
leurs  propres  revenus  et  domaines  ,  de  surcharger 
leurs  naturels  sujets  de  tributs,  imposts,  tailles  et 
subsides ,  d'anéantir  le  trafic ,  le  commerce  et  le  la- 
bourage ,  et  de  laisser  piller ,  saccager  ,  ruiner  et 
destruire  les  naturels  sujets,  n'y  ayant  point  de  doute 
que  ce  ne  soit  une  imprudence  des  plus  domma- 
geables ,  que  d'exposer  ses  propres  et  légitimes  reve- 
nus à  perdition ,  pour  le  seul  désir  d'usurper  ceux 
d'autruy,  dautant  quederaeurans  tousjours  en  dispute, 
ils  leur  cousteront  incessamment  trois  fois  plus  à  garder 
etconserver  qu'ils  ne  leur  vaudront  de  revenu  annuel.» 

Ayant,  en  nostre  premier  livre  (0  des  OEconomies 
royales  et  servitudes  loyales,  fait  particulière  mention 
de  dix  des  principaux  désirs  de  nostre  grand  Roy , 
pendant  les  temps  de  ses  mauvaises  fortunes ,  nous 
avons  fait  encore  insérer  cy-dessus ,  pour  servir  d'en- 
trée à  nostre  second  livre ,  dix  des  Méditations  royales 
de  ce  vertueux  prince  ,  reservans  pour  le  troisiesme 
et  quatriesme  (si  tant  les  Mémoires  sur  lesquels  nous 
les  faisions  en  peuvent  bien  former  )  dix  des  princi- 
pales et  plus  excellentes  OEconomies ,  qu'il  se  resol- 
voit  d'adjouster  aux  siennes  précédentes,  pour  mettre 
en  tant  exquise  valeur  ses  revenus  ordinaires,  qu'ils 
eussent  pu  subvenir  à  toutes  les  plus  splendides  dé- 
pences  qu'il  projettoit  de  faire,  et  dix  reglemens,pour 
toutes  sortes  de  conditions  de  personnes ,  moyennant 
l'observation  desquels  chacune  d'icelles  eust  trouvé 

(i)  En  nnslre  premier  Iwre :  c'esl-h  dire  dans  le  tome  premier  de 
Tcdition  originale  qui  est  en  4  volumes  in-jol.  Voyez,  pour  les  dix  prin- 
cipaux désirs  de  Henii  IV,  le  tome  3,  pagesGj  et  420  de  la  présente  édition. 

une  grande  amélioration  à  sa  condition  et  àsesfacul- 
tez,  et  des  expediens  convenables  pour  s'exempter 
de  tous  luxes,  superfluitez  et  dépences  non  nécessaires, 
avec  l'eslablissement  d'un  si  bon  ordre  en  l'exercice 
de  la  justice,  que  les  longueurs  et  les  frais  pour 
l'obtention  d'icelle ,  eussent  esté  diminuez  des  trois 
parts  sur  les  cinq. 


CHAPITRE  PREMIER. 

Avant-propos.  Projets  de  Henri  lY.  Éloge  de  ce  prince. 
Travaux  de  Rosny.  Devises  des  jetons  distribués  à  la  fin 
de  1600. 

[1600]  Monseigneur,  suivant  ce  que  nous  avons 
pu  apprendre  des  Mémoires  ,  en  forme  de  journal , 
de  ceux  qui  disent  d'avoir  fait  un  fidelle  recueil  de 
tout  ce  que  vous  avez  veu,  sceu  et  cognu  des  dits  , 
faits,  gestes,  mœurs  et  fortunes  de  nostre  grand  Roy , 
et  qu'ils  ont  peu  sçavoir  des  vos  très ,  en  suivant  sa 
personne  et  courant  toutes  ses  adventures ,  nous  n'en 
avons  non  plus  qu'eux ,  comme  il  a  esté  dit  ailleurs  , 
commencé  les  discours  que  vers  le  temps  du  plus  ef- 
froyable, calamiteux  et  desplorable  accident  de  toutes 
les  traverses ,  tribulations  et  persécutions ,  par  les- 
quelles ayt  passé  nostre  vertueux  Roy ,  qui  fut  celuy 
de  la  sanguinaire  bourrellerie  du  vingt-quatriesme 
jour  d'aoust  1572,  de  laquelle  les  suittes  ont  esté  si 
longues ,  que  la  première  crise  de  quelque  apparence 
d'espérance  de  mieux  pour  guarir  telles  langoureuses 
afflictions  ,  n'en  apparut  que  vers  le  deuxiesrae  de 
may  i5gS  (  qui  sont  vingt-six  ans  de  plus  dure  peni- 

tence  que  toutes  celles  des  anachorettes),  les  bénédic- 
tions de  Dieu  ayant  favorisé  ses  vertus  et  ses  armes, 
et  par  icelles  réduit  ses  plus  grands  ,  plus  puissants  et 
plus  inveterez  ennemis  à  convenir  avec  luy,  àVervins, 
d'une  paix  quasi  aussi  advantageuse  qu  il  l'eust  pu 
désirer ,  laquelle  fut  en  suitte  et  quelque  temps  après 
reconfirmée  par  celle  que  vous  renoiiastes  avec  le  car- 
dinal légat  Aldobrandin ,  nepveu  du  Pape ,  lors  que 
l'on  l'estimoit  entièrement  rompue ,  comme  il  est  dit 
au  Cliap.  XXSII  du  tome  troisième  ^  à  la  conclusion 
de  laquelle  et  de  la  cérémonie  des  sermens  solemnels , 
prestez  à  Paris  et  à  Thurin  pour  l'observation  d'icelle, 
nous  avons  estimé  à  propos  de  finir  nostre  premier 
livre  et  de  commencer  nos  recueils  du  second  (0,  afin 
qu'il  semble,  que  sortant  d'un  vieil  et  ténébreux  monde 
tout  remply  de  ruynes  ,  dégâts ,  meurtres  ,  occisions|, 
troubles  ,  guerres  ,  haines  et  combustions ,  nous  ve- 
nions à  entrer  dans  un  nouveau  monde  tout  esclatant 
de  belles  lumières  ,  lequel  apparamment  devoit  estre 
nommé  celuy  de  paix  ,  concordes ,  reconciliations , 
douceurs  ,  œconomies  et  mesnagemens. 

Mais  avant  que  de  commencer  nos  discours  tou- 
chant les  affaires  qui  se  passèrent  en  l'année  1601  et 
les  suivantes ,  nous  vous  dirons  avec  vostre  licence 
et  réquisition  de  pardon ,  lors  que  nous  en  aurons 
besoin,  qu'encor  que  nous  quatre  cy-devant  désignez 
et  recognus  par  nous  et  par  d'autres  pour  vos  très 
obligez  serviteurs,  vous  ayons  tousjours  présenté  au 
nom  commun  de  nous  quatre  les  recueils  de  nostre 
premier  livre,  comme  l'on  a  voulu  que  nous  fissions 
encore  maintenant  ceux  du  second  ,  si  ne  laisserons- 

(i)  Du  second  :  les  tomes  4,  5  et  6  de  la  prcsente  édition. 

nous  pas  de  dire  librement  que  si  vous  en  recevez 
service  et  contentement,  c'est  à  deux  d'entre-nous 
seulement  que  le  gré  en  est  deu  :  dautant  que  les  deux 
autres  ayans  trouvé  des  emplois  plus  profitables ,  ils 
se  sont  non  seulement  fort  souvent  dispensez  de  cet- 
tuy-cy ,  mais  ont  esté  en  partie  causes  que  nous  difFe- 
rasmes  trop  long-temps  à  entreprendre  ce  dessein ,  ne 
l'ayans  fait  à  bon  escient,  que  plusieurs  années  de- 
puis la  mort  de  nostrebon  Pioy,  et  non  encore  avec  la 
préméditation  qu'il  meritoit ,  mais  seulement  par  une 
espèce  de  promptitude  d'esprit,  du  despit  et  de  la 
colère  où  nous  entrasmes  de  voir  une  si  grande  non- 
chalance en  la  célébration  des  honneurs  et  gloires  bien 
méritées  de  ce  grand  Roy,  et  le  malicieux  silence  des 
historiens  de  ces  derniers  temps ,  qui  se  sont  délectez 
à  cacher  et  supprimer  ses  plus  admirables  vertus  par- 
ticulières ,  à  exténuer  et  desguiser  celles  tant  publi- 
ques ,  que  leurs  bailleurs  de  Mémoires  ne  les  en  ont 
osé  du  tout  faire  taire  5  et  finalement  à  luy  supposer 
des  desseins ,  projets  et  entreprises  du  tout  imperti- 
nentes et  absurdes ,  et  le  calomnier  d'avoir  eu  des 
défauts  et  des  vices  ausquels  il  ne  pensa  jamais ,  et 
qui  estoient  aussi  entièrement  disproportionnez  à  la 
grandeur  de  son  courage  et  de  son  jugement. 

Tellement,  qu'à  cause  de  nostre  tardiveté,  il  nous 
a  esté  bien  difficile  de  pouvoir  corriger  les  manque- 
mens  et  remarques  des  temps  de  diverses  affaires ,  et 
celles  des  dattes ,  des  lettres  de  la  main  du  Roy  , 
dautant  qu'il  n'y  en  mettoit  quasi  jamais,  à  cause  de 
la  proximité  des  lieux  d'où  il  vous  les  escrivoit  -,  de 
sorte  que  ces  inconveniens  nous  avoient  fait  une  fois 
résoudre  de  reserver  ces  discours  pour  ceux  de  vostre 

maison  et  de  nos  familles  particulières,  sans  penser  ù 
rien  moins  qu'à  les  faire  mettre  en  lumière.  Mais  les 
changemens  des  temps  ,  celuy  de  Testât  des  affaires, 
les  diverses  sortes  d'administrateurs  et  d'adminislra- 
tions  que  nous  avons  veuës  ,  et  les  solicitalions  de 
nos  amis  particuliers  ,  nous  firent  croire  que  quelque 
jour  les  libertez  dont  nous  avions  usé  à  dire  la  vérité 
de  beaucoup  de  choses  importantes ,  ne  seroient  pas 
tousjours  hors  de  saison.  Et  en  attendant ,  nous  nous 
resolusmes,  pour  éviter  tout  blasme,  de  vous  en  faire 
une  addresse  particidiere  ,  avec  une  tres-humble  sup- 
plication de  vouloir  lire  nos  recueils,  et  d'y  corriger 
et  adjouster  ce  que  vous  jugeriez  à  propos. 

Mais  avant  que  d'entrer  en  la  suitte  d'iceux  et 
pour  leur  servir  de  quelque  espèce  de  preparatif, 
nous  dirons  à  vous  et  à  tous  autres  qui  les  liront , 
que  comme  tous  les  individus  de  la  nature  humaine 
ausquels  ,  après  leur  dépravation ,  il  est  encore  resté 
quelque  espèce  de  cognoissance  et  de  ratiocination  , 
ont  tousjours  tenu  quil  y  avoit  cinq  parties  princi- 
pales en  iceux  qui  meritoient  le  plus  de  considéra- 
tion ,  et  pour  cette  cause  les  ont -ils  nommez  les 
cinq  sens  de  nature,  de  leur  premier  estre  et  con- 
formation que  leur  dépravation  n'avoit  point  du  tout 
destruites,  puis  quelles  se  remarquoient  semblabic- 
mcnt  aux  animaux  -,  aussi  ont  tenu  les  autres  plus 
sages ,  judicieux  et  spéculatifs  ,  tant  ceux  de  la  véné- 
rable antiquité  que  ceux  de  la  continuité  des  siècles  , 
lesquels  sont  entrez  en  une  vraye  recognoissance  du 
ravage  de  leur  dépravation ,  et  en  suitte  de  leur  resta- 
blissement  par  grâce  en  un  bien  estre  et  vraye  refor- 
mation, qu'il  y  avoit  cinq  autres  parties  en  iceux  qui 

les  coustituoient ,  à  sçavoir  pieté  en  l'ame  ,  solidité  au 
jugement,  vivacité  en  l'esprit,  générosité  au  cœur  et 
charité  en  la  conversation  :  concluans  en  mesme  temps 
que  ceux  ausquels  ces  cinq  parties  avoient  esté  le  plus 
universellement  eslargies  ,  estoient  aussi  ceux  qui 
raeritoient  le  plus  de  gloire  et  de  louanges.  Tellement 
que  ce  fondement  ainsi  présupposé ,  nous  avons  es- 
timé que  nul  ne  nous  sçauroit  blasmer ,  ny  accuser  de 
flatterie  ny  de  mensonge,  lors  qu'en  nos  recueils 
abrégez  nous  avons  tant  hautement  exalté  et  magnifié 
le  feu  Roy,  et  luy  avons  fait  de  continuels  éloges  ou 
le  ferons  cy-apres ,  ny  s'il  s'en  rencontre  aussi  quel- 
ques-uns qui  vous  concernent ,  moyennant  que  ce 
soit  avec  les  esgards  nécessaires  et  les  proportions 
requises  bien  observées:  à  sçavoir,  en  parlant  de  Sa 
Majesté,  comme  d'un  grand,  puissante!  vertueuxRoy, 
et  de  vous  comme  d'un  tres-humble  ,  loyal  et  utile 
sujet  ^  du  Roy,  comme  d'un  sage,  bon  et  otîicieux 
maistre  et  bien-faictcur ,  et  de  vous  comme  d'un 
tres-obeyssant  serviteur ,  confident  et  tres-obligé  con- 
seiller d'estat  -,  de  Sa  Majesté  ,  comme  d'un  grand 
magnanime  et  magnifique  monarque,  qui  tient  son 
principe ,  son  bien  estre  et  toutes  ses  grandeurs  im- 
médiatement de  Dieu ,  et  de  vous  comme  d'un  mi- 
nistre qui  tient  de  vray  son  bien  estre  de  Dieu,  mais 
son  bon-heur  ,  félicité  terrienne  et  ses  grandeurs  dans 
le  monde  des  faveurs ,  et  gratifications  de  son  maistre , 
duquel  l'exemple  et  les  enseignemens  luy  ont  esté 
pour  guides  continuelles  en  toutes  ses  voyes  :  des- 
quelles veritez  il  se  pourroit  tirer  mille  preuves  cer- 
taines, par  tout  ce  que  nous  avons  dit  et  dirons  de 
Sa  Majesté  royale,  et  de  vostre  servitude  loyale ,  dont 

l'une  des  plus  exquises  pour  le  regard  de  nostre  grand 
Roy  est  le  récit  des  merveilles  de  ses  hautes  médita- 
tions et  de  ses  magnifiques  projets  et  desseins  les 
plus  admirables  ,  desquels  sont  ceux  dont  la  plus 
grande  part  du  monde  a  le  moins  de  vraye  cognois- 
sance,  quoy  que  l'on  en  ayt  beaucoup  parlé  au  temps 
de  sa  mort  et  encore  plus  depuis  icelle  5  sans  ncant- 
moins  que  nul  en  ayt  encore  rien  dit  de  certain  ny 
véritable  ,  voire  est  arrivé  que  ceux  qui  se  sont  vou- 
lus mesler  de  faire  lesliistoriens,  en  ont  dit  les  choses 
les  plus  ineptes,  absurdes  et  mensongères,  comme 
l'on  cognoistra  facilement  si  f  on  vient  à  les  comparer 
avec  celles  qui  se  trouveront  mentionnées  en  ces 
recueils  ,  selon  la  pure  vérité. 

Pour  ausquelles  donner  quelque  commencement , 
nous  vous  dirons  que  ces  cinq  excellentes  parties  de 
l'homme  renouvelle  ,  desquelles  nostre  grand  Roy 
avoitesté  spécialement  et  en  toute  abondance  favorisé 
de  Dieu  ,  luy  avoient  fait  naistre  des  désirs  et  former 
des  desseins  proportionnez  à  ses  excellentes  qualitez, 
desquels  nous  en  spécifierons  seulement  sept  pour  un 
eschantillon  des  autres. 

Le  premier ,  de  rechercher  des  moyens  propres 
pour  l'establissement  d'une  seule  profession  de  reli- 
gion dans  l'Europe  chrestienne,  et,  en  cas  d'impossi- 
bilité, se  contenter  de  faire  en  sorte  que  les  princes  et 
peuples  se  voulussent  résoudre  à  en  choisir  seulement 
trois  de  celles  qui  sont  desja  le  plus  universellement 
cstablies  et  ont  apparemment  une  tant  esgale  estendue 
de  pays  et  puissance  ,  que  Tune  d'icelles  ne  sçauroit 
entreprendre  de  ruiner  les  deux  autres  sans  se  dcs- 
truire  elle  raesmo. 

Plus  le  second,  d'associer  autant  de  puissances  sou- 
veraines qu  il  luy  seroit  possible  au  dessein  qu'il  faisoit 
de  réduire  toutes  celles  des  monarchies  héréditaires 
à  une  presque  esgale  puissance  ,  tant  en  estenduë  de 
pays  qu'en  richesses  ,  afin  que  les  trop  excessives  des 
uns  ne  leur  fissent  venir  le  désir  d'opprimer  les  foi- 
bles  ,  et  à  ceux-cy  la  crainte  de  le  pouvoir  estre. 

Plus  le  troisiesme ,  d'essayer  à  faire  poser  entre 
les  quinze  dominations,  desquelles  devoit  estre  com- 
posée la  chrestienté  d'Europe  ,  des  bornes  si  bien 
ajustées  entre  celles  qui  sont  limitrophes  les  unes  des 
autres,  et  de  régler  tant  equitablement  la  diversité  de 
leurs  droits  et  prétentions,  qu'ils  n'en  pussent  jamais 
plus  entrer  en  dispute. 

Plus  le  quatriesme ,  de  faire  bien  comprendre  à 
toutes  ces  quinze  sortes  de  dominations  la  résolution 
que  Sa  Majesté  avoit  prise  de  se  contenter  de'  f  es- 
tenduë qu'avoit  à  présent  la  sienne  ,  afin  qu'à  son 
exemple  les  autres  roys  héréditaires  voulussent  faire 
le  semblable  ,  en  sorte  que  si  l'un  d'eux  avoit  quelque 
chose  de  plus ,  ce  plus  fut  desparty  entre  les  domi- 
nations eslectives  eslans  sujetes  aux  loix. 

Plus  le  cinquiesme,  d'essayer  encore  par  son  exemple 
de  disposer  toutes  ces  quinze  sortes  de  dominations 
de  commander  tant  amiablement  à  leurs  sujets ,  et 
désirer  deux  choses  si  équitables  qu'ils  les  dispo- 
sassent à  leur  obeyr  volontairement  et  gayement. 

Plus  le  sixiesrae,  d'essayer  de  faire  convenir  ces 
quinze  dominations  à  la  composition  d'un  conseil 
d'entr'eux  tous  si  bien  ajusté  ,  qu'avec  le  commun 
consentement  aussi  de  tous  ,  il  demeurast  l'arbitre 
amiable  de  tous  leurs  différends. 

Plus  le  septiesme,  après  neantmoins  que  l'on  seroil 
convenu  de  tous  les  precedens  ,  d'essayer  à  former 
une  tant  proportionnelle  cottisationentr'eux  touchant 
ce  que  chacune  de  ces  quinze  dominations  auroit  à 
fournir  à  son  regard  pour  l'entretien  des  armées  , 
qu'elles  fussent  suffisantes  et  capables  de  démener 
une  guerre  continuelle  contre  les  infidèles. 

Toutes  lesquelles  méditations  ,  quelques  louables 
et  magnifiques  qu'elles  pussent  estre,  et  moyens  ex- 
cellens  que  le  Pioy  eut  excogitez  pour  les  faire  faci- 
lement réduire  en  acte,  si  ne  laissa-il  pas  de  les  tenir 
longues  années  renc;loses  et  renfermées  dans  luy- 
mesme  sans  en  vouloir  encore  rien  déclarer  ouver- 
tement, ny  mesme  en  confier  aucune  partie  à  ses  plus 
spéciaux  ministres  ny  serviteurs,  qu'il  n'eust  aupara- 
vant davantage  advancé  tous  les  préparatifs  qu'il  avoit 
jugez  nécessaires  pour  faciliter  les  commencemens, 
poursuites ,  progrez  et  perfection  de  ses  hauts ,  splen- 
dides  et  magnifiques  desseins  ;  essayant  incessamment 
d'accroistre  et  augmenter  dextrement ,  amiableraent, 
sans  bruit,  rumeur,  ny  donner  l'alarme  à  personne, 
ses  amitiez ,  alliances  et  associations  avec  le  plus 
de  puissantes  dominations  estrangeres  qu'il  luy  seroit 
possible ,  en  les  intéressant  toujours  plus  advanta- 
geusement  que  luy  mesme  en  tous  les  desseins  ,  pro- 
jets et  entreprises  qu'il  leur  proposeroit-,  faisant  pour 
son  regard  telle  et  tant  grande  provision  de  deniers , 
armes  ,  artilleries  ,  munitions  ,  instrumens  ,  outils  et 
vivres  ,  que  non  seulement  ses  armées  n'en  pussent 
jamais  manquer  ,  mais  qu'il  en  pût  mesme  ayder  à 
ceux  de  ses  loyaux  associez  qui  en  auroient  besoin  -, 
continuant  à  remarquer  et  entretenir  en  bonne  devo- 

lion  la  plus  grande  quantité  de  bons  capitaines  et  sol- 
dats françois  qu'il  pourroit,  et  sur  tout  se  conciliant  de 
plus  en  plus  cette  grande  amour  et  bien-veillance  si  bien 
commencée  de  tous  ses  peuples  de  toutes  qualitez 
et  conditions  ,  et  des  trois  sortes  de  religions  qui 
dévoient  avoir  le  plus  de  cours  dans  TEurope  chres- 
lienne  -,  disant  sur  cela ,  lorsque  quelques-uns  luy 
en  parloient  sérieusement  comme  ne  l'approuvant 
pas  ,  qu'il  ne  vouloit  pas  entreprendre  de  s'estimer 
plus  sage  que  Dieu  ,  lequel  ,  quoy  que  comme  tout 
puissant  il  pust  en  un  instant,  sans  crainte  de  guerres 
civiles  ,  rebellions  ,  révoltes  ny  séditions  de  peuples 
destruire  toutes  religions  à  luy  désagréables ,  ne 
laissoit  pas  neanlmoins  d'en  tolérer  de  tant  de  diverses 
sortes  dans  l'esteuduë  de  son  empire  universel  :  et 
partant  n'estoit-il  pas  résolu  de  se  tourmenter  pour 
en  destruire  aucune  des  trois  qu'apparamment  Dieu 
vouloit  qui  eussent  cours  dans  sa  domination  et 
celles  de  ses  alliez. 

Or,  par  tout  ce  que  nous  venons  de  dire,  avons  dit 
en  nostre  premier  livre,  dirons  en  ce  second  et  en- 
core es  autres  suivans,  se  peut-il  soustenir  qu'il  n'y  a 
rien  dans  les  volontez ,  décisions  et  déterminations 
des  hommes,  qui  n'ayt  esté  précédemment  dans  la 
prescience ,  le  décret  et  l'ordonnance  de  Dieu  ^  et 
tout  cela  se  peut -il  encore  plus  spécialement  et 
absolument  conclure  pour  ce  qui  regarde  les  mo- 
narques ,  empereurs  ,  roys  et  autres  dominateurs  des 
peuples  et  nations.  Dequoy  entre  mille  preuves  qui 
s'en  pourroient  donner  ,  nous  nous  réduirons  à  celle 
seule  de  nostre  grand  Roy,  n'y  ayant  nulle  doute  que 
le  Dieu  tout  puissant  ne  l'eut  fait,  formé  et  façonné > 

tant  pour  le  regard  de  l'esprit  que  du  corps  ,  pour 
s'en  servir  à  opérer  choses  grandes  et  magnifiques, 
ses  faveurs  estans  suivies  de  telles  remarques  et 
circonstances  ,  qu'elles  nous  ont  fait  juger ,  et  le 
feront  aussi  à  tous  autres  qui  voudront  les  considérer 
attentivement,  que  cette  bonté  divine  Favoit  choisi 
pour  son  second  Roy  ,  son  mieux  aymé ,  et  pour  un 
second  serviteur  selon  son  cœur,  se  pouvant  faire 
entre  David  et  luy  un  nombre  inlîny  de  rapports  , 
comparaisons  et  similitudes  des  mieux  ajustées.  Mais 
les  particularitez  d'icellcs  estans  de  trop  longs  dis- 
cours ,  et  nous  esloignans  par  trop  de  ceux  que  nous 
avons  entrepris  ,  nous  nous  contenterons  d'en  spéci- 
fier quelques-unes  en  gênerai,  estant  vray  de  dire  qu  ils 
eurent  tous  deux  d'excellentes  vertus  morales,  furent 
tous  deux  recommandables  en  pieté  ,  charité  ,  pru- 
dence ,  vaillance,  clémence  et  bénignité,  sont  tous 
deux  parvenus  à  une  royauté  lors  qu'ils  ne  s'y  atten- 
doient  nullement ,  ont  esté  également  traversez  en 
l'obtention  pacifique  d'icelle  ,  ont  eu  par  longues 
années  de  grandes  guerres  pour  la  posséder  contre 
de  puissans  ennemis,  ont  esté  tous  deux  grands  guer- 
riers, et  se  sont  trouvez  en  plusieurs  batailles  et  com- 
bats, ont  tous  deux  couru  de  grands  périls  cthazards 
dans  les  demeslemens  des  armes  ^  a  esté  fait  plusieurs 
entreprises  et  attentats  contre  leurs  vies  et  leurs  for- 
tunes ,  ont  tous  deux  esté  sujets  auxhaines,  calomnies, 
detractions  et  médisances  desmeschans,  ont  eu  l'un  et 
l'autre  des  désirs  et  affections  à  l'endroit  des  femmes  , 
où  il  s'est  remarqué  quelques  imbecilitez  ;  mais  tous- 
jours  se  peut-il  dire  que  celles  de  David  ont  esté  les 
moins  excusables  et  ont  produit  de  plus  mauvais  acci- 

dens  ^  ont  tous  deux  passé  par  plusieurs  incommo- 
ditez  et  afflictions  domestiques,  ont  fait  de  grandes 
conquestes  ,  esté  grands  œconomes  et  assemblé  de 
grands  ihresors,  ont  fait  de  grands  préparatifs  et  amples 
provisions ,  et  finalement  ont  tous  deux  eu  de  hauts  , 
pieux  et  magnifiques  desseins  ^  lun  désirant  d'édifier 
un  admirable  temple  à  Dieu  pour  estre  la  figure  de  ses 
fidelles  et  de  son  Eglise  ,  et  Fautre  d'establir  une  re- 
Dublique  très  chrestienne  tousjours  pacifique  en  elle- 
mesme  pour  glorifier  incessamment  le  bon  Dieu. 

Mais,  quelques  saincts,  sacrez  etloiiables  que  pussent 
avoir  esté  leurs  deux  désirs  et  desseins  ,  si  n'a  pas 
voulu  cette  sapience  éternelle  (  et  ce  pour  des  causes 
en  elle  cachées)  qu'ils  leur  doniiassent  l'accomplis- 
sement et  perfection  par  eux  désirée ,  d'autant  que 
devant  icelle  il  les  a  retirez  tous  deux  des  peines  , 
périls  ,  fatigues  et  travaux  de  la  terre,  pour  les  collo- 
quer  également  dans  les  plus  exquises  béatitudes  du 
ciel:  où  les  laissans  tous  deux  en  leur  repos,  nous 
reprendrons  les  discours  qui  peuvent  regarder  nostre 
Roy,  pour  dire  quelque  chose  des  particuliers  des- 
seins qu'il  tesmoignoit  d'avoir  eus  lors  qu'il  quitta  le 
royaume  de  la  terre  pour  aller  prendre  possession  de 
celuy  des  cieux,  lesquels,  quoy  que,  comme  nous 
avons  souvent  oùy  dire  à  ses  plus  anciens  serviteurs , 
sa  naissance  favorisée  du  ciel  eut  mis  en  son  cœur 
une  vraye  hardiesse  naturelle  ,  et  qu  en  son  ame  une 
certaine  générosité  toute  portée  à  la  gloire  luy  eut 
tracé  en  l'esprit  quelques  idées  de  tels  projets  et  des- 
seins dés  sa  plus  grande  jeunesse ,  ce  fut  neantmoins 
si  foiblementet  tant  confusément,  qu'il  fut  facile  aux 
autres  fantaisies  du  premier  âge,  suivies  de  tant  de 

bizarres  sortes  craccidens  de  la  fortune  ,  d'effacer  en 
quelque  sorte  ses  premières  traces  et  lineamens  d'une 
vraye  vertu. 

Mais  comme  Dieu  ne  les  luy  avoit  pas  eslargis  de 
naissance  pour  les  y  faire  demeurer  oysifs  ,  aussi  se 
trouvoit-il  une  grande  facilité  en  luy  à  leur  faire  re- 
prendre une  nouvelle  vigueur ,  tellement  que  dés 
l'année  iS^a,  qu'il  n'avoit  qu'environ  dix-neuf  ans  , 
trois  choses  luy  renouvellerent  ses  précédentes  belles 
pensées  et  cogitations.  La  première  ,  que  tous  ceux 
qui  faisoient  des  nativitez  et  se  mesîoient  de  prédire 
les  choses  advenir  ,  luy  denonçoient  souvent  qu'il 
parviendroit  à  la  couronne  de  France  ,  et  qu'elle  de- 
voit  estre  continuée  en  ses  enfans.  La  seconde ,  le 
bruit  qui  courut  lors  de  cette  victoire  obtenue  le 
7  octobre  1571  par  les  chrestiens  sur  les  Turcs,  en  la 
bataille  de  Lepante  ,  et  de  la  grande  gloire  et  renom- 
mée qu'y  avoient  acquis  Marc  Anthoine  Colomne , 
gênerai  de  l'armée  du  Pape,  Sebastien  Venier,  gêne- 
rai de  l'armée  des  Vénitiens,  mais  sur  tous  dom  Joan, 
bastard  d'Aus triche  ,  gênerai  de  l'armée  d'Espagne, 
et  généralissime  des  trois  armées  ,  une  pointe  d'hon- 
neur et  une  loiiable  jalousie  le  solicitant  d'aspirer  à 
ce  à  quoy  estoient  parvenus  des  personnes  de  moindre 
condition  et  naissance  que  luy.  Et  la  troisiesme ,  les 
asseurances  qui  luy  furent  données  de  la  sincère  et 
particulière  affection  du  Roy  Charles  IX  en  son  en- 
droit ,  lef;uel  portant  jalousie  à  son  frère  le  duc  d'An- 
jou ,  à  cause  que  sa  mère  le  poussoit  à  la  gloire  et  à 
l'acquisition  d'une  haute  renommée  par  préférence  à 
luy,  et  hayssant  d'inclination  la  personne  et  l'humeur 
de  son  frère  d'Alençon  ,  il  se  vouloit  joindre  d'amitié 

avec  luy ,  et  le  mettre  dans  son  entière  confidence , 
afin  d'en  faire  son  bras  droit ,  et  luy  faire  bailler 
toutes  les  expéditions  et  employs  honorables  où  il  ne 
se  pourroit  pas  trouver  en  personne-,  et  pour  servir 
de  prétexte  à  telles  faveurs ,  disoit  luy  vouloir  faire 
espouser  sa  sœur  Margot  qu  il  aymoit  tant ,  et  leur 
faire  à  tous  deux  de  grands  dons  et  advantages. 

Tellement  que  telles  cogitations  luy  roulans  inces- 
samment dans  l'esprit ,  il  est  à  croire  qu'elles  n'y  es- 
toient  pas  de  petite  efficace.  Mais  tous  ces  renouvel- 
lemens  de  hautes  pensées  furent  bien-tost  tournées 
non  seulement  en  fumées,  mais  aussi  en  cruels  en- 
nuis ,  desplaisirs  et  absolus  desespoirs  de  toute  bonne 
fortune  par  le  mal-heureux  succez  des  nopces  que  l'on 
luy  avoit  préparées ,  non  pour  luy  bien  faire ,  mais 
pour  luy  tourner  en  piège  et  devenir  des  manottes  à 
sa  liberté ,  laquelle  demeura  entièrement  opprimée 
durant  quatre  années ,  et  mesmes  ne  s'en  pust-il 
retirer  qu'en  rentrant  dans  une  nouvelle  servitude 
suivie  de  tant  de  fascheux  accidens  durant  unze  an- 
nées, qu'il  luy  fallut  bien  avoir  d'autres  pensées  que 
celles  du  temps  d'auparavant  ses  désastreuses  nopces. 

Or  ces  unze  années  de  misères  ainsi  escoulées ,  et 
les  espérances  d'une  grande  et  puissante  armée  es- 
trangere  qui  marchoit  sous  ses  auspices,  et  une  grande 
bataille  par  luy  gagnée  d'un  autre  costé  en  ce  mesme 
temps ,  luy  firent  revenir  quelque  chose  en  l'esprit  de 
ses  premiers  desseins  et  vertus  tournées  en  luy  en, 
habitude  par  la  bonté  divine ,  pour  agir  si  tost  que  la 
moindre  apparence  de  faire  quelque  action  pleine  de 
splendeur  et  de  gloire  luy  seroit  présentée ,  dont 
cette-cy  ne  dura  gueres  plus  que  la  première,  dau- 

tant  que  par  la  malice  et  Tenvie  des  siens  propres , 
ny  sa  grande  armée  ny  sa  victoire  ne  furent  pas  sui- 
vies de  succez  conformes  aux  espérances  et  appa- 
rences. 

De  sorte  qu'il  fut  bien  tost  conseillé  par  sa  prudence 
accouslumée  à  tenir  encore  secret  son  dessein  -,  et  se 
continuèrent  tous  ses  divers  etfascheux  accidens  du- 
rant près  de  trois  ans,  au  bout  desquels  ayant  esté 
appelle  au  service  de  son  Roy ,  ce  fut  avec  tant  de 
tesmoignages  de  bien-veillance,  de  hautes  promesses 
à  luy  faites ,  de  jonctions  de  tant  de  puissantes  ar- 
mées, et  d'un  attaquement  tellement  glorieux  et 
splendide  en  apparence ,  que  tout  cela  eut  derechef 
bien-tost  renouvelle  en  luy  ses  magnanimes  désirs , 
lesquels ,  pour  la  troisiesme  fois ,  furent  aussi-tost  es- 
teins  qu'allumez  par  la  survenue  de  la  désastreuse  mort 
de  ce  puissant  Roy  qui  l'avoit  appelle  à  son  secours , 
lequel  ne  le  regardoit  point  autrement  que  comme  un 
père  fait  son  enfant ,  et  ne  parloit  point  à  luy  qu'avec 
des  paroles  qui  luy  donnoient  sujet  de  croire  qu'il  le 
tenoit  pour  tel. 

Et  quoy  que  par  cette  mort  il  deust  sembler  que 
ses  premières  espérances  dévoient  estre  aucunement 
reverdies,  si  est-ce  que  cette  succession  luy  appor- 
tant plus  d'ennuis,  de  peines,  de  fatigues  et  de  tra- 
vaux d'esprit  et  de  corps  qu'il  n'en  avoit  quasi  encore 
jamais  eu,  toutes  ses  pensées  demeurèrent  attachées  à 
la  seule  défense  de  sa  vie,  de  sa  liberté,  de  sa  fortune 
et  de  sa  royauté,  durant  neuf  années  continuelles, 
pendant  lesquelles  ,  combien  qu'il  eut  eu  plusieurs 
bons  succez,  si  ne  laissoient-ils  pas  d'estre  suivis  de 
tant  d'autres  traverses  et  contradictions ,  qu'il  n'avoit 
T.  4-  3 

pas  le  loisir  de  se  rafraischir  le  souvenir  de  ses  anciens 
désirs.  Etbien  encore  que,  par  les  travaux  de  ces  neuf 
années,  ses  armes,  favorisées  de  Dieu,  eussent,  comme 
nous  avons  dit ,  réduit  ses  plus  grands  ennemis  à 
convenir  d'une  paix  à  luy  fort  avantageuse;  que,  par 
d'autres  siennes  prudences ,  tous  les  différends  tumul- 
tuaires  que  l'on  avoit  malicieusement  entretenus  avec 
ceux  de  la  religion  ,  eussent  esté  terminez ,  et  que ,  sur 
la  conclusion  de  tant  de  grandes  affaires  à  l'avantage 
de  Sa  Majesté  ,  deux  grandes  et  puissantes  domina- 
tions desja  ses  alliées  ,  et  confédérées  ,  l'eussent  par 
ambassadeurs  exprès  envoyé  rechercher  avec  de 
grandes  offres ,  par  augmentation  de  conditions  à  son 
advantage  ,  voire  mesme  par  des  ouvertures  d'entre- 
prises qui  sembloient  regarder  une  partie  de  ses  pro- 
jets et  desseins ,  et  d'en  faciliter  le  moyen  et  le  com- 
mencement ,  si  ne  leur  voulut  pas  encore  ce  grand  et 
sage  prince  faire  semblant  d'avoir  pensé  à  telles  choses. 
Mais  après  plusieurs  remercimens  et  représentations 
de  raisons  qu'ils  tesmoignerent  de  trouver  tres-justes, 
il  leur  respondit  pour  conclusion  que  l'on  luy  avoit 
par  tant  et  de  si  longues  années  entamé ,  et  continué 
de  si  fascheuses  et  périlleuses  guerres  ,  tant  contre  sa 
personne  que  le  gênerai  de  ceux  de  la  religion  ,  des- 
quels il  avoit  entrepris  la  défense  ;  et  que  Dieu  l'ayant 
à  présent  tellement  favorisé,  que  par  une  paix  ,  où  il 
avoit  réduit  ses  plus  puissans  ennemis ,  il  avoit  mis 
eux  et  luy  en  repos,  il  n'eStimoit  pas  que  nul  pust 
raisonnablement  s'oiïenser  s'il  vouloit  essayer  ,  pen- 
dant ce  temps  de  tranquilité ,  de  reparer  tant  de  dom- 
mages receus  par  l'un  et  par  l'autre ,  afin  de  se  mettre 
en  estât  et  eux  aussi  de  pouvoir  embrasser  efîicacieu- 

sèment  le  soustien  ,  et  la  défense  de  ses  anciens  amis 
et  bons  alliez  ,  par  le  moyen  de  la  melioration  de  ses 
revenus,  et  des  aisances  et  coraraoditez  de  ses  peuples, 
les  asseurant  que  son  courage  n'estoit  point  changé 
ny  son  affection  diminuée  en  leur  endroit,  comme  il 
leur  feroit  bien  paroistre  s'ils  venoient  à  en  avoir  be- 
soin pour  leur  defence ,  voire  leur  entameroit-il  en 
temps  et  lieu  de  telles  propositions  qu'elles  leur  fe- 
roient  croire  tout  ce  dont  il  les  avoit  asseurez.  De- 
quoy  eux  eslans  apparemment  demeurez  fort  contens 
et  satisfaits  ,  ils  se  retirèrent  vers  ceux  qui  lesavoient 
envoyez  ,  et  luy  reprit  peu  de  temps  après  le  chemin 
de  Paris ,  pour  commencer  à  travailler  à  bon  escient 
à  toutes  ces  choses,  comme  il  n'y  manqua  pas  ,  ainsi 
que  les  particularitez  s'en  verront  dans  la  suitte  de  ces 
recueils. 

Ayans  donc  terminé  le  premier  livre  de  nos  recueils 
abrégez  des  affaires  de  France  ,  ausquelles  vous  avez 
esté  employé,  par  la  conclusion  d'une  paix  si  générale 
et  tant  solemnellement  ratifiée  et  jurée ,  qu'elle  sem- 
bloit  devoir  mettre  fin  à  toutes  factions  et  pensées 
martiales  dans  le  royaume ,  voire  à  tous  soupçons 
d'icelles  entre  ces  deux  grandes  maisons  de  France 
et  d'Austriche,  et  celles  de  leurs  dépendances ,  en 
commençant  nostre  second  livre,  nous  luy  donnerons 
entrée  par  vos  employs  tous  pacifiques,  qui  furent, 
qu'ayant  dés  la  fin  de  l'année  1600  dressé  cinq  projets 
des  estais  généraux  dependans  de  vos  charges ,  à 
sçavoir  : 

Le  premier,  estant  un  projet  d'estat  gênerai  des 
finances  de  toutes  les  provinces  particulières  du 
royaume,  par  lequel  se  cognoissoit  tout  ce  qui  se 

levé  en  France  de  toutes  sortes  de  natures  de  deniers, 
ce  qui  se  despend  sur  les  lieux  en  charges  ordinaires, 
et  ce  qui  en  revient  de  bon  au  Roy. 

Le  second ,  un  projet  d'estat  gênerai  au  thresorier 
de  l'espargne ,  par  lequel  se  void  tout  ce  qu'il  devoit 
recevoir  durant  Tannée  de  son  exercice ,  et  en  quoy 
l'employer. 

Le  troisiesme,  un  projet  d'estat  gênerai  de  la  re- 
cepte  et  despence  de  l'artillerie  avec  un  inventaire  de 
toutes  les  artilleries ,  armes  et  munitions  desquelles  le 
Roy  se  pourroit  servir  avec  spécification  des  lieux  où 
elles  estoient. 

Le  quatriesme,  un  projet  d'estat  gênerai  de  la  grande 
•voyrie ,  ponts ,  pavez ,  chemins ,  chaussées  et  répara- 
tions de  France ,  tant  royales  que  provinciales. 

Et  le  cinquiesme  ,  un  projet  d'estat  gênerai  de  tou- 
tes les  réparations  et  fortifications  des  villes ,  clias- 
teaux  et  places  des  frontières  de  France,  avec  spéci- 
fication des  qnalitez  des  assiettes  d'icelles. 

Tous  lesquels  projets  d'estats  ayant  fait  voir  au  Roy 
dés  le  mois  de  décembre  de  l'année  1600,  vous  les 
luy  vinstes  apporter,  mis  au  net  dans  des  livres  bien 
reliez ,  lors  que  le  premier  jour  de  l'année  160 1  ,  sui- 
vant la  coustume ,  vous  luy  apportastes  pour  ses  es- 
trenes  et  à  la  Reine  aussi,  à  chacun,  deux  bourses  de 
jettons ,  dont  les  uns  estoient  d'or  et  les  autres  d'ar- 
gent, avec  les  devises  de  Sa  Majesté,  telles  qu'il  vous 
avoit  donné  le  sujet  de  les  devoir  faire  ,  de  laquelle 
devise  le  corps  estoit  un  nid  d'Alcions  ,  qui  avoient 
tranquilisé  la  mer  pour  y  eslever  leurs  petits,  et  avoit 
pour  ame  ces  paroles  :  Nostri  dant  otia  terris  :  la- 
quelle devise  nous  ayant  fait  ressouvenir  que  nous 

avions  oublié  d'insérer  en  nostre  premier  livre  toutes 
les  autres  que  le  Roy  avoit  prises  chacune  année ,  de- 
puis son  advenement  à  la  couronne ,  nous  avons  estimé 
que  vous  ne  trouveriez  point  mal  à  propos  ny  ceux 
qui  liront  ces  recueils ,  que  nous  vous  les  représen- 
tions icy  telles  que  nous  les  avons  pu  recouvrer,  et 
qu'elles  s'ensuivent. 


CHAPITRE  IL 

Devises  des  jetons  distribués  au  commencement  de  chaque 
année,  depuis  1589  jusqu'en  1601. 

iSgo.  Premièrement,  sur  la  fin  de  l'année  iSSg, 
à  cause  que  le  Roy  avoit  esté  recogneu  pour  tel  sur 
une  montagne  attribuée  à  un  Sainct,  en  faisant  allu- 
sion à  ce  qui  est  dit  au  second  pseaume,  touchant 
David,  figure  de  Jesus-Christ ,  vous  baillastes  à  Sa 
Majesté,  en  corps  de  devise,  pour  f  année  i  Sgo,  un  haut 
mont  sur  lequel  il  tomboit  du  ciel  une  couronne ,  et 
pour  ame  ces  paroles  :  Constitutus  rejc  super  Sion. 

iSpi.  Plus  à  la  fin  de  Tannée  iSgo,  à  cause  des 
grandes  oppositions  que  le  Roy  avoit  trouvées  à  son 
commencement ,  et  des  combats  qu'il  luy  avoit  fallu 
faire ,  et  des  batailles  qu'il  avoit  gagnées ,  vous  luy 
baillastes,  en  corps  de  devise,  pour  l'année  iSgijUne 
espée  royale  environnée  de  branches  de  lys  et  de 
palmes  ,  et  pour  ame  ces  paroles  prises  du  même  se- 
cond pseaume,  lu  virgaferrea  confringuntur. 

iSga.  Plus  à  la  fui  de  Tannée  iSgi  ,  à  cause  que  le 
Roy  publioit  à  haute  voix  qu'en  tous  ses  heureux  suc- 

cez  il  estoit  conduit  de  Dieu,  vous  luy  baillastes,  en 
corps  de  devise,  pour  l'année  iSg-j,  une  estoille  bril- 
lante, faisant  allusion  à  celle  qui  apparut  aux  trois 
roys  d'Orient  qui  vindrent  adorer  Jesus-Christ,  et 
pour  ame  ces  paroles ,  Ductus  regum. 

i5g3.  Plus  à  la  fin  de  l'année  i5gi ,  à  cause  de  tant 
de  contradictions  que  le  Roy  avoit  trouvées  en  icelle , 
chacun  s'émancipant,  aux  moindres  mauvais  succez,  à 
faire  le  Roy  ,  et  faisant  allusion  à  ce  qui  apparut  sur 
les  tentes  de  Octavius  César,  Antonius  etLepidus, 
lors  qu'ils  s'assemblèrent  pour  diviser  le  monde  en- 
tr'eux,  vous  baillastes  à  Sa  Majesté,  pour  corps  de 
devise,  en  l'année  iSgS,  trois  soleils,  dont  les  deux 
estoient  fort  pasles  et  blafarts,  et  celuy  du  milieu  infi- 
niment rouge  et  brillant,  et  pour  ame  ces  paroles, 
Jffulget  Cœsaii  nostro. 

1594.  Plus  à  la  fin  de  Tannée  iSgS  ,  à  eau  e  que  le 
Roy  se  relevoit  de  courage  plus  les  difiicullez  à  pa- 
cifier son  royaume  sembloientse  multiplier  ,  vous  luy 
baillastes  ,  en  corps  de  devise,  pour  l'année  1594,  un 
feu  allumé  sur  une  haute  montagne  soufflé  des  quatre 
Vents  du  ciel,  et  pour  ame  ces  paroles,  Agitatus 
cresco. 

1695.  Plus  à  la  fin  de  l'année  i594  ,  à  cause  de  tant 
de  villes  qui  se  remirent  en  l'obeyssance  du  Roy , 
nonobstant  les  menées  du  roy  d'Espagne  et  de  la 
ligue,  vous  luy  baillastes,  en  corps  de  devise,  pour 
l'année  i  SgS ,  une  mer  tempestueuse ,  battue  des 
vents ,  lesquels  faisoient  eslever  ses  ondes  jusques 
aux  nues ,  et  pour  ame  ces  paroles ,  Turhant  sed 
extollunt. 

1596.  Plus  à  la  fin  de  l'année  i595 ,  à  cause  de  tant 

de  pertes  de  villes  et  d'actions  glorieuses  entremeslées 
dans  cette  année  1 5g5 ,  vous  baillastes  au  Roy ,  en  corps 
de  devises  pour  l'année  iSgô,  une  flame  de  feu  au 
milieu  de  la  mer ,  laquelle  jeltoit  des  estincelles  fort 
luisantes ,  nonobstant  l'agitation  des  ondes ,  et  pour 
ame  ces  paroles ,  Reniin  iininersabilis  undis. 

i5g'].  Plus  à  la  fin  de  l'année  i5g6  ,  à  cause  que 
nonobstant  toutes  les  pertes  des  années  passées ,  le 
Roy  avoit  remis  ses  affaires ,  estably  un  bon  conseil , 
assemblé  quelque  argent  et  faisoit  des  préparatifs  pour 
faire  florir  ses  armes  dans  l'Artois  et  assiéger  Arras  , 
vous  luy  baillastes ,  en  corps  de  devise  ,  pour  Fan- 
née  1597,  une  lance  entortillée  d'un  lys,  faisant  al- 
lusion à  celle  que  Cadmus  et  ceux  de  sa  raceportoient 
empreinte  à  la  cuisse  ,  et  pour  ame  ces  paroles  ,  Ge- 
?ieris  iiisignia  nostii. 

1598.  Plus  à  la  fin  de  l'année  1597  ,  à  cause  de  la 
reprise  glorieuse  d'Amiens ,  et  que  le  Roy  contraignit 
l'archiduc  de  se  retirer  honteusement,  et  que  ces 
heureux  succez  furent  cause  que  l'on  commença  de 
toutes  parts  à  rechercher  Sa  Majesté  de  paix ,  vous 
luy  baillastes  ,  pour  corps  de  devise  ,  en  l'année  1598, 
une  plante  de  laurier  couronnée  de  branches  d'olivier 
tombant  du  ciel ,  et  pour  ame  ces  paroles  ,  Pax  in 
armis. 

1599.  Plus  à  la  fin  de  l'année  1598  ,  à  cause  que  le 
Roy  ayant  conquis  toute  la  Bretagne  et  réduit  le  roy 
d'Espagne  à  faire  paix  avec  luy ,  il  projetta  de  se 
marier  ,  de  restablir  son  royaume ,  de  délivrer  le 
peuple  de  toutes  oppressions  et  le  soulager  des  exces- 
sives impositions  tolérées  à  cause  des  guerres ,  vous 
luy  baillastes  ,  en  corps  de  devise,  pour  l'année  i^gg, 

un  chesne  signifiant  les  sujets  et  citoyens  ,  tout  par- 
semé de  couronnes  de  branches  de  laurier  et  d'olivier 
entremeslées  ,  faisant  allusion  à  ce  que  le  peuple  ro- 
main fit  envers  Auguste  ,  lors  qu'il  eut  pacifié  l'em- 
pire ,  et  pour  ame  ces  paroles  ,  Salus  populi  inihi 
laurus. 

1600.  Plus  à  la  fin  de  l'année  iSgg,  à  cause  que 
par  le  bon  ordre  estably  par  le  Roy  (  enquoy  vostre 
soin  et  travail  à  le  faire  observer  et  en  tirer  les  utili- 
tez  désirées  estoient  admirables)  toutes  sortes  d'allé- 
gresses et  seuretez  de  conditions  se  multiplioient  de 
jour  à  autre  ,  vous  baillastes  à  Sa  Majesté  ,  pour  corps 
de  devise,  en  l'année  1600,  un  arc  en  ciel,  faisant  al- 
lusion sur  celuy  donné  de  Dieu  à  Noé  pour  seureté 
contre  toutes  innondations ,  et  pour  ame  ces  paroles, 
Sohunt  foïinidine  tentas. 

1601.  Plus  à  la  fin  de  l'année  1600,  à  cause  que 
M.  de  Savoye ,  lors  que  voulant  profiter  des  troubles 
de  la  France  eut  pris  le  marquisat  de  Saluées  ,  choisit 
pour  devise  un  centaure  foulant  aux  pieds  une  cou- 
ronne royale  avec  ces  paroles,  OppoHune ,  et  que 
le  Roy  eut  conquis  la  Bresse  et  la  Savoye  ,  vous  luy 
baillastes ,  pour  corps  de  devise  de  l'année  1601  ,  un 
Hercule  renversant  un  centaure  et  relevant  une  cou- 
ronne, et  pour  ame  ces  paroles ,  Opportunius. 

CHAPITRE   IIL 

Premières  inquie'tudes  du  maréchal  de  Biron.  Conférence 
avec  le  Roi  sur  les  affaires  des  Pays-Bas.  Acquisition  de 
la  terre  de  Sullj.  Réformes  dans  l'administration. 

[1601]  HuicT  jours  après  que  vous  eustes  présenté 
au  Roy  les  jetions  de  l'année  présente  1601  ,  vous 
receustes  une  lettre  de  ]NL  de  Biron  ,  qui  tesmoignoit 
que  son  esprit  n  estoit  pas  sans  inquiétude ,  lors  qu'il 
venoità  penser  à  la  grandeur  et  impertinence  de  ses 
desseins,  et  aux  difïicultez  et  périls  dont  l'exécution 
d'iceux  seroit  précédée ,  accompagnée  et  suivie  ,  et 
aux  blasmes  et  reproches  que  meritoit  une  tant 
énorme  ingratitude  envers  son  Roy,  son  maistre  et 
son  bien-faicteur ,  de  laquelle  lettre  la  teneur  ensuit. 

Lettre  de  M.  de  Biron  à  M.  de  Rosnj. 

Monsieur  ,  Tasseurance  que  vous  m'avez  donnée  de 
vos  bonnes  grâces  et  amitié  fait  que  librement  je  m'a- 
dresse à  vous ,  afin  que  par  vostre  moyen  je  puisse 
sortir  de  la  peine  où  je  suis.  Si  je  reçois  ce  bon  office 
de  vous  je  vous  seray  obligé  ,  pour  le  moins  n'espe- 
ré-je  en  recevoir  de  mauvais,  car  je  tiens  vos  paroles 
pour  trop  vrayes ,  et  aussi  vous  ay-je  voiié  tout  humble 
et  devotieux  service.  Or,  monsieur,  tous  ceux  qui 
ra'escrivent  de  la  Cour  ou  qui  parlent  à  de  mes  amis , 
me  mandent  que  le  Roy  tesmoigne  à  un  chacun  une 
très-mauvaise  volonté  pour  moy -,  je  ne  sçay  d'où  pro- 
cède cela,  car  je  ne  croy  point,  ny  en  mes  faits  ny  dits, 

depuis  l'avoir  veu  au  fortSaincte  Catherine,  en  avoir 
donné  sujet,  ains  crois  avoir  mesnagé  etregy  mes  ac- 
tions pour  donner  tout  contentement  à  Sa  Majesté  :  si 
cela  n'est  je  suis  bien  trompé.  Je  vous  supplie  donner 
un  demy  quart-d'heure  d'audiance  à  M.  Prévost  sur 
ces  sujets-là.  On  me  mande  que  le  voyage  que  je  de- 
sire  faire  à  Dijon ,  que  le  Roy  croit  que  c'est  pour 
faire  le  mal-content  :  je  vous  jure  que  cela  n'est  point 
et  n'y  ay  pensé  ,  et  si  n  estoit  la  nécessité  de  mes 
affaires  je  n'y  irois^  je  seray  de  retour  dans  douze 
jours.  En  fin  on  me  dit  tant  de  diverses  choses ,  que 
je  ne  fçay  quels  remèdes  y  apporter  -,  car  recherchant 
de  près  mes  intentions  et  volontez ,  je  les  trouve  telles 
que  les  doit  avoir  un  bon  sujet  et  fidelle  serviteur  ^  si 
je  faux  c'est  par  imprudence.  Monsieur,  une  teste  à 
preuve  de  canon  comme  la  vostre  se  troubleroit ,  ju- 
gez que  peut  la  mienne  qui  n'est  ny  posée  ,  ny  solide. 
Or  donc ,  je  vous  supplie  que  le  Roy  me  prescrive  , 
ordonne  et  commande  ses  volontez ,  et  comme  il  veut 
que  mes  paroles  et  mes  actions  aillent  5  et  si  je  faux, 
que  je  sois  blasmé.  Mais  depuis  le  plus  grand  jusques 
au  plus  petit ,  un  chacun  discourt  et  parle  des  propos 
que  le  Roy  tient  de  moy ,  qui  ne  sont  à  mon  advan- 
tage  :  je  ne  les  en  croy  la  pluspart  toutesfois ,  car  je 
croy  n'avoir  fait  le  pourquoy.  A  jointes  mains  je  vous 
supplie  que  je  reçoive  cet  office  de  vous ,  vous  offrant 
ma  vie  et  tout  ce  qui  est  à  moy  pour  vous  faire  ser- 
vice -,  et  suis,  etc. 

A  Mascon  ,  ce  3  janvier  1601.  Biron. 

Or,  reprenant  le  fil  de  ces  Mémoires ,  nous  vous 
ramentevrons  comme  ,  environ  le  mois  de  may,  le 
Roy  et  la  Reine  furent  gagner  les  pardons  au  jubilé  à 

Orléans-,  vous  allastes  avec  eux  jusques  à  Fontaine- 
bleau, et  encore  jusques  à  la  moitié  de  la  première 
journée,  qu'eux  allans  coucher  à  Puizeaux,  vous 
pristes  vostre  chemin  vers  Chasteau  Landon ,  pour 
vous  en  aller,  pendant  ce  petit  loisir  qui  vous  fut 
donné  pour  dix  jours  ,  visiter  la  terre  de  Baugy,  que 
vous  faisiez  decretter,  à  cause  des  sommes  notables 
qui  vous  estoient  deuës  dessus  ,  ainsi  que  depuis  elle 
vous  fut  adjugée.  Mais  comme  vous  fustes  à  deux 
lieues  de  vostre  couchée ,  vous  vistes  venir  un  cour- 
rier faisant  bruire  son  huchet  de  tant  loin  qu'il  apper- 
cent  vostre  équipage,  lequel  vous  apporta  une  lettre 
du  Ptoy  telle  que  s'ensuit  : 

Lettre  du  Roj  à  M.  de  Rosiij. 

Mon  amy,  je  vous  avois  donné  dix  jours  pour 
vostre  voyage  de  Baugy;  mais  ayant  receu  des  lettres 
d'importance  de  Buzenval  que  je  désire  vous  faire 
voir ,  et  sçavoir  ce  qu'il  vous  semble  du  dessein  que 
l'on  me  mande  en  icelles ,  vous  me  ferez  plaisir  de 
venir  ce  soir  coucher  en  ce  lieu  de  Puizeaux,  où  vous 
n'avez  que  faire  de  rien  apporter,  ayant  fait  donner 
ordre  pour  vostre  logis,  au([uelj'ay  envoyé  mon  lict 
de  chasse ,  et  commandé  à  Coquet  de  vous  tenir  un 
souper  prest  et  vostre  des-jeuner  du  matin,  car  je  ne 
vous  retiendray  pas  davantage.  Adieu ,  mon  amy,  que 
j'ayme  bien. 

Suivant  ce  mandement  ,  vous  pristes  aussi-tost 
deux  gentils-hommes ,  un  page,  un  valet  de  chambre 
et  un  palfrenier,  et  donnant  le  bon  soir  à  madame 
vostre  femme ,  vous  vous  en  allastes  à  Puizeaux ,  où 
vous  trouvastes  le  Roy  dans  la  cour  du  prieuré ,  qui 

faisoit  luter  et  sauter  au  plain  saut  la  jeunesse  qui  le 
suivoit  ^  lequel ,  aussi-tost  qu'il  vous  vit ,  appella  le 
sieur  Pasquier ,  qui  luy  avoit  apporté  de  la  part  de 
M.  de  Ville-roy  les  lettres  dont  il  vous  avoit  escrit, 
par  lesquelles  M.  de  Buzenval  luy  mandoit  que  M.  le 
prince  Maurice  (0  voyant  l'hyver  passé,    avoit  fait 
une  reveuë  de  tous  ses  gens  de  guerre  mis  en   gar- 
nison durant  iceluy,  en  avoit  tiré  les  meilleures  et 
plus  gaillardes  troupes ,  et  d'icelles  composé  une  mer- 
veilleusement belle  armée  et  bien  assortie  de  toutes  les 
choses  nécessaires  pour  faire  un  grand  et  long  trajet  de 
chemin  par  terre  ,  le  nombre  des  chariots  pour  porter 
vivres  ,  munitions  et  autres  commoditez  approchant 
de  deux  mille,  faisant  estât,  à  ce  qu'il  avoit  sçeu  du 
mesme  prince  et   de  ses  plus  alîidez,  de  traverser 
le  Brabant ,  Liège  ,  Henault  et  Artois  ,  du  long  les 
frontières  de  France  ,  afin  d'en  pouvoir  tirer  des  as- 
sistances et  de  prendre  le  dessus  des  rivières,  pour 
s'en  aller  en  Flandres  faire  la  guerre  vers  Gravelines , 
Bergues  ,  Sainct  Vinoc  ,  Dumkerque  et  Nieuport  ^  et 
que  l'archiduc  ne  se  voyant  pas  forces  suffisantes  pour 
s'opposer  à  celles-là ,   demeuroit  spectateur  de  cet 
acheminement  sans  s'y  oser  opposer  à  vive  force ,  se 
contentant,  avec  ce  qu'il  avoit  pu  rassembler,  en  at- 
tendant les  forces  que  Ton  disoit  luy  devoir  estre 
bien-tost  envoyées  d'Italie  et  d'Allemagne  ,  de  cos- 
teyer  de  loin  son  ennemy,  afin  de  le  faire  marcher 
serré ,  et  se  tenir  prest  pour  le  secours  des  pays  et 
places  qui  seroient  attaquées  :  de  tous  lesquels  des- 

(i)  Le  prince   Maurice:  Maurice    de  Nassau,  prince  d'Orange.  Il 
avoit,  l'annce  précédente,  gagné   sur  l'archiduc  Albert  la  bataille  de 

JNicuport. 

seins  et  projets  il  avoit  creu  devoir  advertir  Sa  Ma- 
jesté ,  afin  que ,  par  sa  grande  prudence  et  ses  longues 
expériences,  il  pust  juger  de  la  qualité  d'iceux  et  de 
ce  qui  s'en  devoit  espérer  ou  craindre ,  attendant  que 
le  temps  et  les  evenemens  en  donnassent  l'entière 
certitude. 

Il  y  avoit  aussi  une  autre  lettre  de  Constantinople , 
par  laquelle  on  advertissoit  le  Roy  que  le  grand 
Turc  ayant  sceu  que  le  Sophy  avoit  envoyé  une 
grande  ambassade  vers  le  Pape ,  l'Empereur  et  le  roy 
d'Espagne,  pour  leur  offrir  amitié  et  confédération, 
sans  avoir  eu  charge  de  passer  en  France ,  il  se  re- 
solvoit  de  prendre  cette  occasion,  afin  d'envoyer  vers 
Sa  Majesté  pour  le  mesme  cflet ,  disant  tout  haut 
qu'il  estimoit  plus  famitié  et  les  armes  des  François 
seules ,  que  celles  de  tous  les  autres  princes  chres- 
tiens.  Sur  lesquelles  lettres  le  R.oy  vous  ayant  de- 
mandé vos  advis ,  vous  luy  distes  que  pour  le  dernier 
advis  il  n'y  avoit  autre  chose  à  dire  ny  à  faire  que 
d'en  attendre  l'effet  5  mais  sur  le  second  vous  le  re- 
prouvastes  absolument,  pour  beaucoup  de  raisons 
qui  seroient  trop  longues  à  particulariser ,  dont  les 
plus  considérables  estoient  la  représentation  de  la 
longueur  du  chemin  par  tant  de  terres  ennemies  et 
pays  dilîicilles  ,  et  sur  tout  celuy  du  Liège ,  reraply 
de  tant  de  bois ,  hayes  ,  voyes  creuses  ,  estroittes  et 
quasi  inaccessibles  à  tant  de  charrois ,  que  vous  te- 
niez ce  dessein  du  tout  impossible  à  exécuter,  et 
croyez  que  ce  seroit  la  ruyne  du  prince  Maurice ,  s'il 
s'oppiniastroit  en  iceluy.  Tellement  que  le  Roy,  après 
avoir  discouru  là  dessus,  approuvant  vos  raisons  et 
se  confirmant  en  son  opinion  par  la  vostre  toute  sem- 

blable ,  fit  aussi-tost  des  dépesches  au  prince  Mau- 
rice ,  pour  luy  représenter  tout  ce  que  Sa  Majesté 
pensoit  de  son  entreprise,  et  luy  conseiller  d'en  faire 
quelque  autre  qui  eust  plus  d'apparence  de  facilité. 

Puis  vous  permit  de  reprendre  vostre  chemin  de 
Baugy,  sur  lequel  vous  visitastes  Sully  pour  l'acheter, 
comme  vous  fistes  l'année  suivante ,  et  de  son  costé 
il  continua  son  voyage  d'Orléans  ,  pour  y  faire  ses 
dévotions  ,  durant  lesquelles  il  posa  la  première 
pierre  pour  la  reedification  de  feglise  Saincte  Croix; 
lesquelles  achevées ,  il  s'en  revint  à  Paris ,  où  vous 
estiez  aussi  arrivé  trois  jours  auparavant  ,  vostre 
principal  travail  consistant  lors  ,  les  armes  ne  bruyant 
plus  et  le  calme  paroissant  de  toutes  parts  ,  à  bien 
faire  suivre  les  cinq  estats  que  vous  aviez  baillez  au 
Roy,  à  vous  bien  instruire  aux  finances ,  à  essayer  de 
pénétrer  dans  les  plus  profonds  secrets  d'icelles ,  à 
corriger  tous  les  abus  qui  s'y  estoient  glissez  pendant 
les  licences  des  guerres,  et  les  négligences  des  siècles 
pas  ez ,  principalement  pour  ce  qui  regardoit  la 
chambre  des  comptes,  les  thresoriers  de  France,  en- 
gagemens  et  usurpations  des  domaines  royaux ,  les 
constitutions  de  rente  sur  les  aydes,  gabelles,  tailles, 
equivalens,  cinq  grosses  fermes,  décimes  et  autres 
revenus  de  fEstat  ;  à  tascher  d'eslablir  par  de  bons 
reglemens  une  sorte  d'ordre  qui  ne  se  peut  pervertir, 
amasser  de  l'argent,  des  armes,  artilleries,  munitions 
et  outils ,  fortifier  les  villes  frontières  ;  essayant  de 
subtiliser,  par  quelques  nouvelles  inventions,  les  arts 
d'attaquer  et  défendre  places  et  gens  de  guerre  ;  à 
reparer  les  maisons  rovales  ,  en  commencer  de  nou- 
velles ,  les  bien  meubler  et  parer  ;  à  travailler  aux 

argines  ,  tiircies  et  levées,  ponts,  pavez,  chemins  et 
chaussées,  et  faire  en  sorte  que  les  deniers  octroyez 
aux  villes  et  comramiautez  pour  tels  ouvrages  ,  y 
fussent  bien  employez.  En  toutes  lesquelles  choses  , . 
comme  il  se  verra  par  la  suitte  des  années  ,  vous  avez 
fait  par  dessus  l'espérance  des  hommes ,  et  faisiez 
exalter  les  vertus  du  lloy,  luy  attribuant  toutes  ces 
choses. 


CHAPITRE   IV. 

Outrage  fait  à  La  Rocliepot,  ambassadeur  du  Roi  à  Madrid. 
Ambassades  des  Vénitiens  et  du  Grand-Seigneur.  Voyage 
du  Roi  à  Calais.  Voyage  d'Élizabelh,  reine  d'Angleterre, 
à  Douvres.  Lettre  d'ÉHzabeth  à  Henri  IV.  Mission  de 
Rosny  en  Angleterre.  Ses  conférences  avec  la  Reine. 
Secrètes  menées  du  maréchal  de  Biron.  Entrelien  de 
Rosny  avec  ce  seigneur.  Mission  de  Biron  à  Londres. 
Conseils  que  lui  donne  la  Reine.  Le  comte  de  Béthune  , 
frère  de  Rosny,  ambassadeur  à  Rome.  Dispute  entre  les 
ministres  à  l'occasion  de  cette  nomination.  Sagesse  et 
modération  de  Henri  IV. 

Peu  après  le  retour  du  Pioy  à  Paris  ,  il  fut  adverty 
qu'il  se  faisoit  quelques  menées  par  les  partisants  espa- 
gnols sur  les  villes  de  Metz ,  Marseille  et  Bayonne , 
contre  lesquelles  il  apporta  les  remèdes  convenables 
à  la  prudence  d'un  tant  excellent  prince ,  sans  pour 
ce  faire  aucun  esclat  ny  démonstration  d'estre  mal 
satisfait  d'eux.  ÎNIais  ayant  peu  après  receu  des  lettres 
de  INL  de  la  Rochcpot  (O,  son  ambassadeur  en  Es- 

(i)  Lettres  de  JSI-  de  la  Rochepot  ■  Pendant    que  le    neveu  de    ccf 

pagne,  narratives  de  plusieurs  injures  et  indignitez 
publiques  par  luy  et  les  siens  receuës  en  ce  royaume 
là  ;  ces  offenses ,  trop  cogneuës  d'un  chacun  pour  les 
pouvoir  dissimuler  (sans  flestrissure  de  tant  de  gloires 
par  luy  acquises  ) ,  luy  en  aigrirent  si  fort  Vesprit , 
c[u  il  ramena  aussi-tost  en  sa  mémoire  toutes  les  noires 
malices  que  les  Espagnols  luy  avoient  faites  depuis 
la  paix  de  Vervins  tant  solemnellement  jurée.  Telle- 
ment que  vous  ayant  envoyé  quérir  sur  ce  despit ,  il 
vous  dit  :  «  Je  voy  bien  que  vostre  opinion  se  trou- 
<t  vera  en  fm  mieux  fondée  que  celle  de  Ville-roy  et 
«  de  Sillery,  qui  ont  tant  contesté  contre  vous,  qu'il 
«  y  avoit  moyen  d'establir  une  ferme  amitié  et  loyale 
«  correspondance  entre  la  France  et  l'Espagne.  »  Et 
lors  exagérant  ce  qui  luy  avoit  esté  mandé  touchant 
le  neveu  de  M.  de  la  Rochepot,  que  l'on  avoit  traitté 
ignominieusement,  il  ramena  en  sa  mémoire  plusieurs 
autres  malices  noires  des  Espagnols,  où  ne  fut  pas 
oublié  ce  que  M.  de  Biron  (0  luy  avoit  déclaré  des 
efforts  qu'ils  avoient  fails  pour  l'alliener  de  son  de- 
voir ,  les  practiques  faictes  par  les  partisants  d'Espa- 
gne dans  Rome  pour  empescher  que  le  Pape  ne  pro- 

aiubassadeur  se  baignoit  avec  quelques  amis,  des  Espagnols  s'emparèrent 
de  leurs  habits,  et  les  jetèrent  dans  la  rivière.  Cette  insulte  donna  lieu  i 
une  rixe  violente  où  quelques  Espagnols  furent  lue's.  Les  parens  et  les 
amis  de  ces  derniers  prirent  les  armes,  forcèrent  le  palais  de  l'ambas- 
sadeur, et  enlevèrent  le  jeune  La  RocLepot,  ainsi  que  les  François  qui 
lui  etoient  attaches.  Le  Pape  se  porta  pour  me'diaieur  dans  cette  affaire  : 
les  prisonniers  lui  furent  envoyés,  et  il  les  rendit  au  comte  de  Bcihune, 
frèrq  de  Rosny ,  qui  e'toit  alors  ambassadeur  à  Rome. 

(i)  M.  de  Biron  ;  quelque  temps  auj  avavant ,  le  maréchal  de  Biron  , 
appelé  par  Henri  IV  dans  le  cloître  des  Cordclicrs  de  Lyon  ,  lui  avoit 
avoué  ses  relations  avec  les  Espagnols.  On  verra  bientôt  qu'il  ne  tarda 
pas  à  lo6  renouer. 

nonçast  comme  arbitre  pour  la  restitution  du  mar- 
quisat de  Saluées  ,  et  en  Suisse  pour  rompre  les 
anciennes  alliances  de  ceux  de  cette  nation  avec  la 
France,  les  troupes  envoyées  par  le  comte  de  Fuen- 
tes  (0  au  duc  de  Savoye  pendant  que  l'on  luy  faisoit 
la  guerre,  et  les  nouveaux  desseins  qu'ils  avoient 
pour  renouer  leurs  intelligences  avec  les  ducs  de 
Biron,  de  Bouillon,  comte  d'Auvergne,  prince  de 
Joinville  et  autres.  Et  sur  telles  ressouvenances  s'es- 
tant  grandement  esmeu ,  il  vous  dit  :  «  Je  voy  bien 
«  que  ces  gens  icy  ne  me  laisseront  jamais  en  repos 
«  tant  qu'ils  auront  moyen  de  me  troubler,  et  que 
«  les  diverses  jalousies  de  gloire  et  d'honneur  et  les 
«  interests  d'Estat  sont  trop  ditliciles  à  faire  compatir 
«  entre  ces  deux  couronnes,  et  qu'il  faut  prendre  d'au- 
«  très  fondemens  qu'une  simple  confiance  en  la  foy  et 
«  parole  donnée  pour  subsister  avec  seureté ,  tant 
«  qu'enfin  ils  me  contraindront  à  des  choses  où  je 
«  n'avois  point  eu  de  dessein.  Mais,  pardieu^  j'en  jure, 
«  si  je  puis  avoir  une  fois  mis  mes  ailiiires  en  bon 
«  ordre,  assemblé  de  l'argent  et  le  surplus  de  ce  qui 
«  est  nécessaire  ,  je  leur  feray  une  si  furieuse  guerre, 
«  qu'ils  se  repentiront  de  m'avoir  mis  les  armes  à  la 
«  main.  » 

Les  Vénitiens  (2),  environ  ce  temps-là,  envoyèrent 
une  célèbre  ambassade  au  Roy  pour  luy  protester  de 
leur  inviolable  dévotion  ,  et  le  prier  d'avoir  une  affec- 
tion sincère  pour  eux ,  bien  asseurez  qu'ils  dévoient 

(i)  Le  comte  de  Fuentes  :  do^  Pedro  Heniiqiiez  de  Azevedo,  comte 
de  Fuenles.  Il  etoit  IV-mitmi  peisonnel  de  Henri  IV. — (2)  Les  Véni- 
tiens: la  république  de  Venise  avoit  reconnu  Henri  IV  pour  roi  de 
France,  immédiatement  après  la  mort  de  lienri  III. 

T.  4.  3 

demeurer  Tun  et  Tautre  de  ne  voir  jamais  intervenir 
d'altération  en  leurs  promesses  et  amitiez,  puis  que 
les  iuterests  d'Estat  les  obligeoientà  mesmes  désirs  et 
desseins,  et  faisoient  avoir  communs  amis  et  communs 
ennemis.  Le  Grand  Seigneur  y  envoya  semblablement 
son  medecin(i),  qui  estoit  chrestien ,  en  qualité  d'am- 
bassadeur, afin  de  luy  faire  confirmer  les  anciennes  al- 
liances d'entre  la  maison  Olhomane  et  celle  de  France, 
et  luy  déclarer ,  qu  encor  que  son  ennemy  le  Sophy 
eut  envoyé  vers  le  Pape ,  l'Empereur  et  le  roy  d'Es- 
pagne ,  pour  lier  amitié  avec  eux  et  les  requérir  d'as- 
sistance ,  et  qu'il  eut  obtenu  d'eux  telles  promesses 
qu'il  avoit  désiré ,  il  ne  les  craignoit  neantmoins  en 
aucune  façon ,  moyennant  que  la  France  demeurast 
ferme  en  son  alliance,  et  qu'il  fut  asseuré  de  l'amitié 
d'un  si  grand  prince,  qu'il  le  tenoit  pour  sa  valeur, 
hautesse  et  prudence,  le  plus  estimé  Roy  de  la 
créance  de  Jésus.  Cet  ambassadeur  apporta  plusieurs 
beaux  presens  au  Roy ,  et  à  vous  deux  cimeterres 
fort  rares  que  je  vous  ay  veus,  et  croy  que  vous  les 
avez  encores. 

Le  Roy  ayant  eu  advis  que  les  Espagnols  for- 
moient  un  siège  devant  Ostandes ,  s'en  alla  vers  Ca- 
lais j  dequoy  les  archiducs  prindrent  grand  ombrage, 
craignant  que  ce  ne  fut  en  intention  de  traverser  leurs 
desseins  ou  pour  se  venger  des  affronts  reçeus  par 
M.  de  la  Rochepot ,  tellement  que  ,  pour  essayer  d'en 
descouvrir  la  vérité ,  ils  envoyèrent  le  comte  de  Sore 
en  ambassade  vers  Sa  Majesté ,  sous-ombre  de  com- 
plimens  ,  et  charge  de  prendre  le  temps  à  propos  pour 

(i)  Son  médecin  :  c'etoit  un  Marscillois  renégat,  appelé  Barthélémy 
Cœur. 

en  jetter  quelques  paroles  eu  forme  de  plaintes  ,  sur 
lesquelles  il  leur  en  fut  donné  d'autres  de  pareille 
nature ,  accompagnées  de  tant  d'asseurances  de  vou- 
loir observer  la  paix ,  moyennant  que  ,  de  leur  part , 
ils  s'abstinssent  de  toutes  menées  et  pratiques  con- 
îTaires  à  icelle,  que  la  bien-seance  les  contraignit  à 
faire  démonstration  de  s'en  contenter. 

Pendant  le  séjour  du  Roy  à  Calais ,  son  port  de  mer 
luy  lit  recevoir  des  nouvelles  de  beaucoup  de  costez, 
tant  de  dedans  que  du  dehors  du  royaume ,  et  s'y 
passa  aussi  plusieurs  affaires  d'importance.  Mais  lais- 
sant ,  suivant  nostre  coustume  ,  le  récit  de  celles  qui 
estoient  sceuës  d'un  chacun ,  aux  historiens  ,  en  n'en 
disant  qu'un  mot  par-cy  par -là ,  nous  nous  contente- 
rons de  vous  en  ramentevoir  deux  seulement,  qui 
regardent  particulièrement  la  personne  du  Roy  et 
vostre  employ  en  icelles  ,  que  l'on  fit  ce  que  l'on  pût 
pour  les  tenir  fort  secrettes  ;  pour  desquelles  vous  ra- 
mentevoir ce  que  nous  en  avons  pu  apprendre ,  vous 
vous  souviendrez  comme  le  Roy  arrivant  à  Calais ,  et 
vous  apparemment  ayant  sçeu  quelque  chose  du  désir, 
que  luy  d'une  part  et  la  reine  d'Angleterre  de  l'autre, 
avoient  long-temps  eu  de  se  voir  et  de  communiquer 
ensemble  des  affaires  générales  de  la  chrestienté  ,  et 
sur  tout  de  celles  dont  il  en  fut  dit  quelque  chose  par 
ambassadeurs  au  temps  du  traitté  de  la  paix  de  Ver- 
vins  ,  vous  commandastes  aux  deux  Arnaults  (d'entre 
les  six  secrétaires  que  vous  aviez  pour  les  expéditions 
de  vos  quatre  principales  charges  de  super-intendant 
des  finances,  grand  maistre  de  l'artillerie,  de  grand 
voyer  de  France,  et  la  plus  espineusede  toutes,  celle 
de  l'entremise  des  inti^igues  et  broiiilleries  domesti- 

3. 

nues  et  de  Cour)  de  faire  des  mémoires  des  choses 
secrettes  et  d'importance  qui  se  passeroient  pendant 
que  le  Roy  sejourneroit  à  Calais  (dequoy  ,  pour  dire 
la  vérité,  nous  deux  M.  de  La  Font  et  moy  ne  fusmes 
pas  tropcontens)  -,  tellement  qu'eux  seuls  ayant  fait  des 
mémoires  de  ces  deux  affaires  dont  nous  avons  parlé, 
nous  nous  contenterons  (  sans  y  rien  adjouster  du 
nostre)  de  les  transcrire  icy,  estans  tels  qu'il  s'ensuit. 
Monseigneur,  suivant  le  commandement  particu- 
lier que  vous  nous  fistes  à  nous  deux  de  retirer  de 
vous  et  de  tous  autres  que  nous  pourrions,  des  advis  et 
iu'^ tractions  des  choses  les  plus  secrettes  et  de  plus 
grande  importance  qui  se  passèrent  durant  le  voyage 
du  Roy  à  Calais  et  celuy  de  la  reine  d'Angleterre  à 
Douvres ,  nous  vous  dirons  comme  cette  généreuse 
et  brave  reine  Elizabeth  n'eut  pas  plutost  appris  l'ar- 
rivée du  Roy  à  Calais ,  qu'elle  l'envoya  visiter  en  son 
nom  par  le  milord  Edmont ,  son  ambassadeur ,  qui 
luy  apporta  des  lettres  escrites  de  sa  main  ,  remplies 
detantdecomplimens,  offres,  courtoisies  et civilitez, 
que  le  Roy  voulant  enchérir  sur  icelles  ,  il  luy  en  es- 
crivit  d'autres  de  sa  main  avec  tant  de  loiianges  et 
déférences  ,  voire  de  submissions ,  qu  elles  la  firent 
résoudre  de  s'en  venir  à  Douvres ,  d'où  elle  dépescha 
soudain  le  sieur  de  Stafort,  dit  milord  Sidnay,  avec 
de  secondes  lettres  au  Roy.  Et  ainsi  s'entretindrent- 
ils  de  lettres  et  de  messages  multipliez ,  nous  estans 
bien  marris  du  peu  de  soin  que  vous  et  tous  autres 
ont  eu  de  retirer  coppie  de  tant  de  belles  lettres  qu'ils 
s'entr'escrivirent ,  et  de  faire  des  Mémoires  des  choses 
qui  se  traitterent  lors  entre  ce  Roy  et  cette  Reine, 
n'ayans  jamais  peu  recouvrir  de  vous  ny  d'autres  que 

le  double  de  la  pénultième  lettre  qu  elle  luy  escrivit, 
et  la  coppie  d'un  Mémoire  en  forme  d'articles  conven- 
tionnels ,  dautant  que  le  Roy  vous  ayant  baillé  ladite 
lettre,  non  seulement  vous  lamonstrastes  à  un  de  nous, 
mais  nous  en  tistes  faire  une  coppie  ,  ce  qui  fut  cause 
de  vous  donner  cognoissance  du  surplus  de  ce  qui  se 
traitta ,  de  laquelle  lettre  la  teneur  ensuit. 

Lettre  de  la  reine  cC Angleterre  au  Roj. 

Monsieur  mon  très-cher  et  bien-aymé  frère  ,j'avois 
tousjours  estimé  les  conditions  des  souverains  estre 
des  plus  heureuses  et  des  moins  sujettes  à  rencontrer 
des  contradictions  à  leurs  justes  et  légitimes  désirs  ; 
mais  nostre  séjour  en  deux  lieux  si  proches  l'un  de 
l'autre ,  commence  à  me  faire  croire  que  ceux  des 
hautes  aussi  bien  que  des  médiocres  qualitez  rencon- 
trent souvent  des  espines  et  des  difficultez  ,  puis  que 
par  certains  esgards  et  respects ,  plutost  pour  satis- 
faire à  autruy  qu'à  nous  mesmes  ,  nous  sommes  tous 
deux  empeschez  de  passer  la  mer  ;  car  je  m'estois 
promise  ce  bon-heur  et  contentement  que  de  vous 
baiser  et  embrasser  des  deux  bras  ,  comme  estant 
vostre  tres-loyale  sœur  et  fidelle  alliée ,  et  vous  ce 
mien  très-cher  frère  que  j'ayme  et  honore  plus  que 
chose  du  monde  ,  duquel  (  afin  de  vous  dire  le  fonds 
de  ma  pensée  )  j'admire  les  vertus  incomparables  et 
sur  tout  sa  valeur  entre  les  armes,  ses  civilitez  et 
courtoisies  entre  les  dames ,  aussi  que  j'ay  quelque 
chose  de  conséquence  à  vous  communiquer  que  je  ne 
puis  escrire  ny  confier  à  aucun  des  vostres  ny  des 
miens  pour  maintenant.  Tellement  qu'attendant  le 
temps  propre  à  cela  je  me  resoudray ,  dans  peu  de 

jours,  de  m'en  retourner  à  Londres ,  et  prieray  Dieu , 
mon  très-cher  et  bien-aymé  frère ,  qu'il  vous  continue 
ses  sainctes  grâces  et  bénédictions.  C'est  vostre  plus 
aflectionnée  sœur  et  loyale  alliée ,  Elizabeth. 

Or,  le  Roy  ayant  receu  celte  lettre  ,  la  leut  deux 
ou  trois  fois  avec  grand  contentement ,  et  particulière 
attention  sur  les  dernières  paroles  d'icelle ,  et  ne  sça- 
cliant  comment  les  prendre ,  il  vous  envoya  quérir 
par  le  sieur  Ferret,  secrétaire ,  et  à  vostre  arrivée  vous 
dit  :  ((  Je  viens  de  Recevoir  des  lettres  de  ma  bonne 
«  sœur  la  reine  d'Angleterre  que  vous  aymez  tant , 
«  plus  pleines  de  cajoUeries  que  jamais.  Or  ,  voyez  si 
((  par  la  cognoissancc  que  vous  avez  d'elle  ,  vous  de- 
«  vinerez  mieux  que  moy  ce  qu'elle  veut  dire  sur  la 
«  fui  de  sa  lettre.  »  Laquelle  ayant  leuë  plusieurs 
fois  et  confessé  cjue  vous  n'y  pouviez  rien  comprendre , 
le  Roy  vous  dit  :  «  Mon  amy,  je  ne  vous  celeray  point 
«  q<u€  j€  suis  en  peine  de  sçavoir  ce  que  cette  prin- 
«  cesse  veut  entendre  par  telles  paroles 5  car,  à  mon 
«  advis ,  ne  les  dit-elle  point  sans  grande  cause.  Mais 
«  j'ay  pensé  un  expédient  qui  sera  peut^estre  propre 
«  pour  en  descouvrir  quelque  chose  ,  sans  faire  action 
((  qui  puisse  estre  désagréable  de  nul  costé  ,  qui  se- 
«  roit  de  vous  en  aller  demain  du  matin  à  Douvres  , 
«  comme  &\  c'estoit  de  vous  mesme  ,  faisant  demons- 
«  tration  de  n'y  vouloir  pas  arrester ,  mais  de  passer 
«  outre  vers  Londres  pour  voir  le  pays  ,  afin  qiie  si 
«  vous  rencontriez  quelqu'un  de  vostre  cognoissance, 
t(  la  Reine  pust  estre  advertie  que  vous  seriez  àDou- 
«  vres  pour  voir  ce  qu'elle  feroit  -,  dautant  que  si  elle 
«  vous  envoyoit  quérir ,  peut-e,itre  qu'en  discourant 

«  ensemble  en  pourriez  -  vous  descouvrir  quelque 
<(  chose.  )> 

Vous  eustes  encore  plusieurs  autres  discours  sur  ce 
sujet,  qui  seroient  trop  longs  à  reciter.  Mais  quoy  que 
ce  soit,  vous  vous  embarquastes  sans  dire  mol  à  per- 
sonne le  lendemain  fort  matin  ,  dans  une  petite  barque 
avec  peu  de  train ,  et  arrivastes  ,  sur  les  dix  heures , 
au  havre  de  Douvres,  sur  les  rivages  duquel  vous 
vistes  quantité  de  gens  dont  les  uns  se  desbarquoient, 
les  autres  s'erabarquoient  et  les  autres  se  promenoient 
sur  la  grève ,  d'entre  lesquels  il  s'en  advanca  cinq  ou 
six  vers  vous  ,  dont  l'un  d'iceux  ,  qui  estoit  le  milord 
Sidnay,  vous  ayant  soudain  recognu ,  n'y  ayant  que 
cinq  ou  six  jours  qu'il  vous  avoit  veu  à  Calais  ,  vous 
vint  incontinent  embrasser,  et  avec  luy  les  sieurs  Co- 
ban  Ralech  et  Greffin ,  et  peu  après  les  comtes  d'E- 
vencher  et  de  Painbroc  :^  tous  lesquels ,  après  quelques 
civilitez  et  complimens  réciproques,  vous  demandè- 
rent où  vous  alliez,  et  si  vous  veniez  trouver  la  Reine 
de  la  part  du  Roy ,  vostre  maistre.  A  quoy  vous  leur 
respondistes  que  non  ,  et  que  le  Roy  n'avoit  pas  seu- 
lement sçeu  vostre  parlement  de  Calais ,  et  partant  les 
priez-vous  tous  que  la  Reine  ne  sceut  pas  vostre  ar- 
rivée, de  crainte  qu'elle  ne  s'oiTençast  contre  vous, 
voyant  que  vous  ne  luy  apportiez  ny  lettre ,  ny  re- 
commandations du  Roy ,  ny  n'aviez  à  luy  parler  d'au- 
cune affaire.  Surquoy  ils  se  mirent  tous  à  rire,  et  vous 
dirent  que  la  Reine  ne  vous  laisseroit  pas  passer  sans 
vous  entretenir ,  n'y  ayant  pas  plus  de  trois  jours 
qu'elle  parloit  de  vous  en  fort  bons  termes ,  et  qu'il 
ne  falloit  point  que  vous  doublassiez  que  le  vais- 
seau, de  garde  au  port,  ne  luy  eust  desja  mandé  do 

VOS  nouvelles ,  et  par  conséquent  que  vous  ne  vissiez 
bien-tost  quelqu'un  de  sa  part.  Dequoy  vous  fistes 
semblant  d'estre  fort  fasché  ,  bien  que  ce  fust  chose 
que  vous  désirassiez  suivant  le  dessein  du  Roy  5  pour 
lequel ,  tant  mieux  cacher  ,  vous  les  prias-tes  instam- 
ment de  ne  dire  point  vostre  arrivée  à  personne  ny  où 
vous  seriez  logé.  Et  sur  cela  vous  pristes  congé  d'eux 
afin  de  vous  aller  loger,  faisant  démonstration  de 
vouloir  partir  si  tost  que  vous  auriez  disné. 

Mais  vous  ne  fustes  quasi  pas  retiré  dans  vostre 
chambre  au  logis  que  vous  aviez  pris ,  qu'un  capi- 
taine des  gardes  de  la  Reine  ne  vous  vinst  embrasser 
par  derrière  comme  vous  parliez  à  l'un  de  nous  de 
toiit  cela  et  ne  vous  dit  qu'il  vous  faisoit  prisonnier 
de  par  la  Reine.  A  quoy ,  en  l'embrassant  aussi  et  en 
vous  sousriant,  vous  luy  respondites  que  vous  pre- 
niez cette  prison  à  beaucoup  dhonneur.  Et  en  cette 
sorte  après  qu'il  vous  eut  fait  entendre  que  la  Reine 
vous  demandoit,  vous  l'allastes  trouver;  laquelle, 
d'aussi  loin  qu'elle  vous  apperceut ,  vous  cria  :  «  Hé 
«  quoy  I  M.  de  Rosny  ,  est-ce  ainsi  que  vous  rom- 
«  pez  nos  hayes ,  et  encore  avec  dessein  de  ne  me 
«  venir  point  voir?  dequoy  je  suis  bien  estonnée, 
«  car  j'ay  veu  que  vous  ne  parliez  que  de  m'affec- 
«  tionner  plus  que  nul  de  mes  serviteurs  ,  et  ne 
«  pense  pas  vous  avoir  donné  sujet  de  changer  cette 
«  bonne  volonté.  »  A  quoy  vous  luy  respondites 
quelle  vous  avoit  tousjours  tant  fait  dhonneur  et 
tesmoigné  tant  de  bien-veillance,  que  vous  l'aymiez 
et  honnoriez  à  cause  de  ses  excellentes  vertus ,  et  la 
serviriez  à  jamais  en  toute  humilité,  non  seulement 
par  vostre  propre  inclination  ,  mais  aussi  pour  ce 

qu'en  cela  vous  faisiez  chose  tres-agreable  à  vostre 
Roy. 

Vous  eustes  encore  plusieurs  autres  propos  en  con- 
formité de  ceux-là,  trop  longs  à  reciter,  desquels 
elle  fut  si  contente ,  qu  elle  adjousta  aux  siens  :  «  Or 
«  sus ,  M.  de  Rosny  ,  pour  vous  tesmoigner  que  je 
«  croy  tout  ce  que  vous  nVasseurez  de  la  bien-veillance 
H  du  Roy ,  mon  frère ,  et  de  la  vostre  ,  je  vous  veux 
«  parler  de  la  dernière  lettre  que  je  luy  ay  escrite. 
«  Je  ne  sçay  si  vous  l'aurez  point  veuë ,  car  Stafort 
«  et  Edmont  m'ont  dit  qu'il  ne  vous  cache  gueres 
«  de  ses  secrets.  »  Et  lors  luy  ayant  tesmoigné  que 
vous  n'en  estiez  pas  ignorant ,  elle  repartit  aussi-tost 
qu'elle  en  estoit  bien  aise ,  et  aussi  dequoy  vous  aviez 
passé  la  mer  ,  dautant  qu'elle  ne  feroit  point  de  diffi- 
culté de  vous  dire  librement,  à  vous,  ce  qu'elle  avoit 
voulu  dire  par  la  fin  de  cette  lettre.  Et  là  dessus  vous 
ayant  tiré  à  part ,  elle  vous  entretint  longuement  de 
la  pluspart  des  choses  qui  s'estoient  passées  depuis 
le  traitté  de  Vervins  ,  qui  meriteroient  un  grand  dis- 
cours ,  et  finit  le  sien  par  cette  enqueste  ,  à  sçavoir , 
si  les  afïaires  du  Roy  ,  son  bon  frère ,  estoient  en 
meilleur  estât  qu'en  l'année  iSgS,  et  s'il  seroit  à  pré- 
sent en  commodité  d'entamer  à  bon  escient  ce  grand 
dessein  qu'elle  avoit  proposé  dés  ces  temps-là  ?  Sur- 
quoy  vous  luy -élites  :  «  Madame  ,  encore  que  depuis 
«  ce  temps-là  le  Roy  ayt  eu  de  grandes  affaires  à 
a  demesler,  tant  à  cause  de  la  guerre  de  Savoye , 
«  que  de  plusieurs  menées  et  mauvaises  pratiques 
«  dans  son  Royaume ,  desquelles  il  n'estoit  pas  en- 
«  core  exempt ,  tous  lesquels  demeslemens  d'af- 
«  faires  l'avoient  constitué  en  de  fort  grandes  des- 

«  pences,  que ,  neantmoins ,  vous  n'aviez  laissé  de  si 
«  bien  mesnager  ses  revenus  et  toutes  autres  choses, 
«  que  vous  aviez  amassé  bonne  quantité  d'artillerie , 
<i  munitions  de  guerre  et  de  bouche  ,  voire  mesme 
«  d'argent-,  mais  c|ue  tout  cela  ne  seroit  pas  suffisant, 
«  neantmoins,  pour  luy  conseiller  de  porter  seul  le 
«  faix  d'une  guerre  ouverte  contre  toute  la  maison 
«  d'Austriche  qui  estoit  si  puissante,  qu'il  ne  se  falloit 
«  point  mesler  de  l'attaquer  à  demy,  voire  vous  sem- 
«  bloit-il  que  la  seule  association  de  luy  ,  d'elle  et 
«  des  Estats  ,  n'estoit  pas  encore  suffisante  pour  com- 
«  mencer  un  si  grand  ouvrage  ,  mais  estoit  nécessaire 
«  d'essayer  à  faire  une  bonne  union  et  confédération 
«  avec  tous  les  autres  roys,  princes ,  potentats  ,  repu- 
«  bliques  et  peuples  qui  apprehendoientleur  tyrannie, 
«  ou  qui  voudroient  profiter  de  leur  diminution.  » 

Surquoy  la  Reine  vous  dit ,  qu'elle  estoit  bien 
aise  d'avoir  entendu  vostre  opinion  là  dessus,  dau- 
tant  qu'elle  croyoit  bien  que  vous  n'en  aviez  pas 
tant  dit  sans  sçavoir  cjuekpie  chose  des  intentions 
du  Roy  ,  son  frère,  auscjuelles ,  en  ce  cas ,  les  siennes 
se  conformeroient  facilement,  en  y  adjoustant  seu- 
lement certaines  conditions  qu'elle  estimoit  du  tout 
nécessaires  pour  empescher  toutes  altérations  et  def- 
fiances  entre  tous  les  associez,  dont  elle  avoit  voulu 
commencer  à  faire  quelques  ouvertures  par  la  fin 
de  sa  dernière  lettre ,  qui  consistoient ,  à  son  advis , 
à  proportionner  si  bien  les  désirs  d'un  chacun  ,  que 
nul  n'en  pust  former  qui  pussent  estre  dommageables 
et  désagréables  aux  autres  ,  comme  cela  seroit  in- 
faillible si  les  plus  grands  et  les  plus  puissans  vou- 
îoient  prendre  le  plus  de  part  aux  conquestes  et  aux 

distributions  qui  se  feroient  d'icelles  ^  et  sur  tout 
ne  falloit-il  point  que  le  Roy ,  son  frère ,  ny  celuy 
d'Escosse ,  qui  ne  pouvoit  faillir  d'estre  son  héritier , 
ny  ceux  de  Danneraarc  et  de  Suéde  qui  peuvent 
estre  grandement  puissans  par  mer  et  par  terre,  ny 
elle  aussi  par  conséquent,  prétendissent  nulle  part, 
ny  portion  en  aucune  des  dix-sept  provinces  des 
Pays-Bas ,  ny  es  autres  de  leur  voisinage  :  «  Car , 
«  pour  ne  vous  en  rien  celer,  vous  dit-elle ,  si  le 
K  Roy,  mon  frère,  s'en  vouloit  rendre  propriétaire 
«  ou  mesme  seigneur  féodal ,  ce  seroit  chose  qui  me 
«  pourroit  incommoder  et  apporter  jalousie  ,  comme 
«  de  ma  part  ne  trouverois-je  point  estrange  qu'il 
«  eut  cette  mesme  pensée  pour  mon  regard  -,  et  ainsi 
«  des  autres  estats  et  dignitez ,  dont  seroient  dimi- 
<(  nuez  ceux  de  cette  tant  ambitieuse  maison  d'Aus- 
«  triche.  » 

Et  là  dessus  ayant  finy  son  propos  ,  et  voyant  que 
vous  la  regardiez  attentivement ,  comme  tout  pensif 
et  sans  rien  répliquer ,  elle  reprit  la  parole  et  vous 
dit  :  «  Hë  quoy  I  M.  de  Rosny ,  n'avez-vous  pas  bien 
«  compris  mes  opinions  ,  ou  si  vous  ne  les  approuvez 
«  pas  ,  comme  vostre  silence  me  donne  sujet  d'en 
t(  croire  quelque  chose  ?  —  Madame ,  luy  dites-vous, 
«  tant  s'en  faut  que  ce  soient  ces  causes-là  qui  m'ayent 
«  retenu  de  parler  si  tost ,  que  tout  au  contraire , 
«  c'est  l'admiration  en  laquelle  je  suis  entré  de  l'ex- 
«  cellence  de  vostre  esprit ,  de  la  grandeur  de  vostre 
<c  courage  ,  de  vostre  prévoyance  et  de  vostre  juge- 
a  ment ,  ne  vous  niant  point  que  je  n'aye  souvent 
«  entamé  de  semblables  propos  au  Roy,  mon  maistre, 
«  et  que  je  ne  Faye  veu  en  disposition  de  prendre. 

«  des  conclusions  conformes  à  celles  que  vous  me 
«  déclarez  maintenant.  » 

Surquoy  vous  eustes  encore  plusieurs  grands  dis- 
cours ,  lesquels  se  terminèrent  par  une  conclusion 
de  s'affermir  sur  cinq  principaux  poincts ,  et  d'em- 
ployer toutes  leurs  forces,  leurs  industries,  alliances 
et  societez  pour  essayer  de  les  faire  réussir  ,  sans , 
neantmoins  ,  en  faire  rien  paroistre  ny  les  entamer 
que  les  uns  après  les  autres.  Le  premier ,  comme  le 
plus  plausible  et  apparemment  le  plus  facile  ,  d'entre- 
prendre le  restablissement  de  l'Empire  et  les  princes, 
estats  ,  villes  et  peuples  d'iceluy  en  leurs  anciens 
droits  et  liber tez  ,  et  sur  tout  en  celuy  de  la  libre 
eslection  de  l'Empereur  et  du  roy  des  Romains.  Le 
second ,  d'essayer  de  délivrer  toutps  les  dix-sept  pro- 
vinces des  Pays-Bas,  de  toute  subjection  et  recognois- 
sance  de  la  maison  d'Austriche  et  de  tous  autres 
princes,  et  de  les  unir  à  un  seul  corps  de  republique  , 
avec  l'adjonction  de  toutes  les  autres  provinces,  leurs 
voisines ,  qui  le  voudront  et  pourront  faire.  Le  troi- 
siesme,  de  faire  le  semblable  de  tous  les  cantons  de 
Suisse  ,  leurs  alliez  et  provinces  voisines ,  et  princi- 
palement le  Tirol ,  l'Alsace  et  Franche-Comté.  Le 
quatriesme,  de  trouver  des  expediens  pour  faire  sub- 
sister ensemble  par  toutes  ces  provinces  ,  les  trois 
diverses  sortes  de  religions  qui  paroissent  avoir  plus 
de  cours  en  icelles.  Et  la  cinquiesme  ,  d'essayer  à 
rendre  tous  les  roys  de  la  clirestientë  les  plus  appro- 
clians  qu'il  se  pourra  d'une  mesme  grandeur  en  l'Eu- 
rope ,  tant  en  estenduë  de  pays  ,  que  richesses  et 
puissance.  Sur  toutes  lesquelles  propositions  il  fut  en 
suitte  des  conclusions  d  icelles  projeté  six  articles  qui 


ou    MEMOIRES    DE    SULLY.    [1601]  /^S 

furent  agréez  par  eux,  sans,  neanlmoins  ,  estre  signez 
en  forme  ny  quasi  aucune  désignation  apparente  sur 
laquelle  Ton  pût  rien  trouver  de  mauvais  ny  préjudi- 
ciable à  aucun  ,  iceux  estans  tels  : 

«  Premièrement,  qu'il  y  aura  entre  tels  et  tels,  une 
loyale  et  perpétuelle  association ,  voire  fraternité  en 
communité  d'armes  et  de  desseins. 

«  Plus,  qu'ils  essayeront  de  convenir  de  tels  regle- 
mens  et  temperamens  sur  ce  qui  est  des  religions  , 
que  nulle  d'icelles  n'aura  sujet  de  se  nuire  l'une  à 
l'autre. 

«  Plus,  qu'ils  essayeront  d'adjoindre  à  leur  associa- 
tion et  fraternité  d'armes  et  de  desseins  ,  les  trois 
autres  puissances  royales  du  Nord. 

«  Plus,  qu'eux  cinq  roys  estans  en  une  telle  union, 
essayeront  d'assister  d'une  commune  main  ,  deux 
peuples  puissans ,  au  dessein  qu'ils  ont  de  les  mettre 
en  une  absolue  liberté. 

«  Plus ,  qu'eux  cinq  et  ces  deux  peuples  puissans 
essayeront  d'une  commune  solicitation  de  faire  agréer 
les  resolutions  cy  -  dessus  aux  électeurs  ,  prélats  , 
princes  ,  estats  et  villes  impériales  de  la  Germanie. 

«  Plus ,  qu'eux  tous  ensemble  estans  joints  en  un 
mesme  dessein  ,  essayeront  de  restablir  l'ancienne 
libre  eslection  des  empereurs  d'Allemagne  ,  et  des 
roys  de  Bohême  ,  et  Hongrie.  » 

Or,  combien  que  telles  choses  ainsi  tantbriefvement 
discouruës  et  passées  en  termes  généraux  ,  et  peu  de 
spécifications  et  désignations  spéciales  pussent  sem- 
bler grandement  vagues  ,  voire  d'exécution  quasi  du 
tout  impossible,  si  furent-elles  deslors  et  ont  esté  en- 
core plus  depuis  fortifiées  de  tant  de  raisons  et  assai' 

sonnées  de  si  justes  proportions  et  temperamineni; 
pour  les  satisfactions  cVim  chacun  des  associez  ,  que 
les  seuls  accidens  de  la  mort  de  la  reine  d'Angle- 
terre pouvoient  estre  capables  d'en  retarder  l'exé- 
cution 5  et  celle  de  nostre  grand  Roy  de  l'empescher 
du  tout,  ainsi  qu'il  se  cognoistra  par  la  suitte  de  ces 
Mémoires  et  autres  sur  ce  dressez  ,  ausque's  s'en 
verra  tout  le  destail  et  les  solides  fonderaens  jettez  , 
nous  contentans  pour  la  fin  de  ce  discours  de  vous 
dire  que  vouspristes  congé  de  la  Reine  d'Angleterre, 
elle  demeurant  fort  contente  de  ce  qui  s'estoit  passé  , 
et  vous  admirant  la  vivacité  de  son  esprit,  son  grand 
jugement  et  sa  générosité ,  desquels  le  Roy  eut  mesmc 
opinion  à  vostre  retour ,  lors  que  vous  luy  eustcs  re- 
présenté tout  ce  qui  s'estoit  passé  en  vostre  voyage  -, 
jugeant  bien  que  pour  acquérir  par  luy  une  grande 
gloire  sans  l'appauvrissement  de  son  royaume  et  de 
ses  peuples  ,  il  falloit  nécessairement  que  les  grands 
faix  de  la  despence  (  comme  c'estoit  chose  que  vous 
luy  aviez  tousjours  soustenuë  )  fussent  portez  avec 
justes  proportions  sur  tous  ceux  de  son  association  , 
et  tenir  pour  certain ,  que  toutes  conquestes  esloi- 
gnées ,  fort  enviées  et  tousjours  litigieuses ,  destrui- 
roient plutost  son  Estât,  qu'elles  ne lamplifieroient et 
affermiroient.  Quelques  jours  après  vostre  retour  de 
Douvres  à  Calais  ,  leurs  INIaj estez  de  France  et  d'An- 
gleterre estans  convenues  ensemble  avec  satisfaction 
de  toutes  parts ,  des  procédures  ,  ordres  et  metliodes 
desquelles  chacune  d'icelles  devroit  user  en  confor- 
mité des  projets  cy-dessus  mentionnez,  cette  princesse 
s'en  retourna  vers  Londres  ,  et  le  Roy  prit  son  chemin 
vers  Paris ,  passant  par  toute  la  coste  de  Picardie , 

afin  de  bien  visiter  les  places  d'icelle  et  prendre  re- 
solution de  ce  qu'il  y  faudroit  faire. 

Or,  pour  continuer  le  récit  des  autres  affaires  dont 
nous  pusmes  avoir  cognoissance  pendant  ce  séjour  du 
Roy  à  Calais,  nous  vous  en  ramentevrons  encore  deux; 
l'une  fut  les  nouvelles  qu'il  eut  de  la  mort  de  ÎNI.  de 
Chastillon  Colligny  (1),  qui  avoit  esté  tué  d'un  coup 
de  canon  par  la  teste,  dans  Ostande ,  dont  Sa  Majesté 
eut  un  extrême  regret,  lequel  il  tesmoigna  par  une 
infinité  de  paroles  à  sa  loiiange,  disant  que  ce  jeune 
seigneur  avoit  tant  de  bonnes  et  belles  parties,  qu'il 
n'en  voyoit  point  de  son  aage  et  de  sa  qualité  ,  dont 
les  vertus  fissent  concevoir  de  si  hautes  espérances. 
Et  neantmoins  depuis  quelqu'un  luy  fit  tant  de  mau- 
vais rapports  de  luy  ,  disant  qu'il  n'avoit  nul  plus 
grand  dessein  que  de  se  rendre  chef  des  huguenots  , 
soit  dedans  ou  dehors  le  royaume,  et  qu'à  cela  estoit- 
il  poussé  par  M.  de  Boiiillon ,  que  telles  fantaisies  luy 
firent  bien  changer  de  langage.  De  sorte  qu'un  jour, 
vous,  luy  parlant  de  faire  quelque  chose  pour  sa  merc 
et  ses  frères,  il  vous  dit  :  «  Laissons-làles  mérites  des 
«  morts,  sur  lesquels  il  y  auroit  beaucoup  de  choses 
«  à  dircj  car,  pour  ne  vous  en  rien  celer ,  je  ne  regrette 
«  pas  tant  à  présent  vostre  cousin  de  Chastillon  que  je 
«  fis  lors  des  nouvelles  de  sa  mort ,  dautant  que  l'on 
«  m'a  donné  advis  qu'il  n'avoit  nul  plus  grand  désir' 
«  que  de  se  fourrer  dans  les  factions  de  ceux  de  la 
«  religion ,  et  prendre  créance  avec  ceux  qui  estoient 
«  en  France  ,  ne  parlant ,  en  ses  propos  plus  ordinaires, 

(i)  M.  de  Chastillon  ColUgny  :  Henri  de  Coligny.  Il  etoit  petit-fils 
de  Tamiral.  Du  consentement  de  Henri  IV,  il  avoit  conduit  à  Ostendc 
nn  rteiraenl  de  800  honiaics. 

«  que  des  merveilles  qui  y  avoient  esté  faites  par  ses 
«  père  et  grand  père  ,  estans  comme  leurs  chefs  ^  et 
«  que ,  pour  son  regard ,  il  n'auroit  nul  regret  à  mou- 
«  rir  s'il  pouvoit  parvenir  à  cet  advantage  ,  que  dy 
«  donner  une  bataille  en  leur  faveur  ^  tellement  qu'il 
«  eut  esté  à  craindre,  considéré  les  grandes  parties 
«  d'homme  de  guerre  qui  paroissoient  desja  en  luy , 
«  et  les  habiletez,  gentillesses  et  cajolleries  par  les- 
«  quelles  il  gagnoit  de  sorte  l'amitié  des  capitaines  et 
«  soldats ,  que  le  prince  Maurice  mesme  en  prenoit 
K  quelque  espèce  d'ombrage  ,  qu'il  ne  fit  un  jour  plus 
«  de  mal  à  la  France  que  n'avoit  jamais  fait  son  grand 
«  père.  »  Vous  escout.;stes  tout  ce  discours  sans  rien 
répliquer ,  pour  ce  que  tout  ce  que  vous  eussiez  pu 
dire  n'eut  de  rien  servy  au  mort,  eut  pu  fascher  le  Roy 
et  luy  faire  prendre  quelque  dégoust  de  vous. 

Et  l'autre  des  affaires  que  le  Roy  eut  durant  son 
séjour  à  Calais ,  fut,  de  certains  advis  de  beaucoup 
de  siens  affidez  serviteurs ,  que  M.  de  Biron  conti- 
ïiuoit  à  tesmoigner  ses  grands  mescontentemens  , 
voire  usoit  de  langages  et  de  procédures  qui  dévoient 
faire  croire  qu'il  faisoit  de  mauvaises  practiques  et 
menées,  et  projettoit  de  pernicieux  desseins  contre 
lesquels  il  luy  estoit  besoin  de  préparer  des  remèdes  5 
et  commençant  par  ceux  les  plus  conformes  à  son  hu- 
meur,  il  voulut  essayer,  au  retour  de  son  voyage  ,  de 
le  regagner  par  bien-faits  et  distributions  de  nouveaux 
honneurs ,  avant  que  de  rien  faire  esclater.  Et  pour 
cet  effet ,  il  vous  commanda  en  premier  lieu  de  luy 
faire  valoir  un  certain  don  d'environ  trente  mil  escus 
qu'il  luy  avoit  demandé  ,  sur  les  expéditions  duquel 
il  intervenoit  tous  les  jours  de  nouvelles  dilîicultez , 

lesquelles  vous  surmontastes  par  le  moyen  de  vostre 
crédit  et  authorité  dans  les  affaires  ,  et  luy  en  fistes 
toucher  l'argent,  moitié  comptant  et  Fautre  moitié 
dans  un  an.  Dequoy  vous  estant  un  jour  venu  remer- 
cier ,  et  vous  sçacliant  desja  quelque  chose  des  causes 
de  défiances  qu'il  donnoit  de  fois  à  autre  au  Roy,  par 
les  propos  de  mespris  et  de  flestrisseure  de  ses  actions 
qu'il  en  tenoit,  et  les  vaines,  voire  insolentes  jac- 
tances dont  il  usoit  lors  qu'il  se  mettoit  sur  ses  ser- 
vices et  ses  vaillantises  ^  et  considérant  de  plus  que  , 
tout  à  l'opposite  de  la  forme  de  vie  qu'il  avoit  tous- 
jours   suivie  au  précèdent,  il  sejettoit  dans  les  dé- 
votions et  bigotteries ,  et  à  rechercher ,  avec  soin  et 
curiosité ,  les  peuples ,  les  villes ,  la  noblesse  et  les 
soldats  fomentant   les  plaintes  qu'ils  faisoient,  vous 
pristes  sujet  de  luy  parler  ouvertement  de  toutes  ces 
particularitez ,    en  qualité  de  son  intime  amy ,    tel 
qu'il  vous  protestoit ,  en  ce  mesme  temps ,  de  vous 
vouloir  demeurer  à  jamais  ,  en  recognoissance  de  la 
gratification  dont  il  vous  venoit  remercier,  laquelle, 
disoit-il,  il  sçavoit  bien  ne  tenir  que  de  vous  seul  et 
nullement  du  Roy,  qui  ne  s'estoit  jamais  guère  soucié 
de  luy  ,  sinon  lors  qu'il  avoit  eu  affaire  de  son  cou- 
rage et  de  son  espée  ,  sans  lesquels  il  ne  fut  pas  neant- 
moins  jamais  parvenu  si  facilement  à  la  couronne. 

A  quoy  vous  luy  respondistes  cj[ue  vous  voyez  bien 
que  l'on  luy  mettoit  en  la  fantaisie  beaucoupde  choses 
mal  à  propos,  et  desquelles  il  ne  tireroit  jamais  hon- 
neur ny  utilité  ;  que  pour  son  regard  vous  estimiez 
qu'il  ne  pouvoit  mieux  faire  que  de  parler  avec  tout 
honneur  et  respect  du  Roy ,  comme  en  vérité  son 
courage,  sa  prudence  et  sa  douceur  le  meritoientj 

qu'il  n'y  avoit  rien  que  les  roys  pleins    de  vertu 
comme  luy,   ne  supportassent  plus  impatiemment 
et  dont  ils  eussent  des  ressentimens  plus  dangereux 
que  quand  Ton  parloit  avec  mespris  de  leurs  per- 
sonnes -,  que  l'on  vouloit  flestrir  la  gloire  qu'ils  s'es- 
toient  acquise  par  leurs  armes ,  et  que  Ton  pay oit  d'in- 
gratitude leurs  bien-faits  ,  comme  il  semhloit  que  ce 
lust  son  intention  en  vous  imputant  ce  don  de  trente 
mil  escus  et  non  à  Sa  Majesté  -,  que  vous  luy  pouviez 
bien  jurer  en  avoir  esté  le  solliciteur  des  expéditions 
aussi  bien  que  le  volontaire  et  libéral  donnatcur  de  la 
somme  ,  et  que  ,  pour  le  convier  à  luy  continuer  ses 
bien-faits  ,  il  le  devoit  aller  remercier  des  precedens; 
qu'il falloit que  vous  et  luy  fissiez  ensemble  une  amitié 
indissoluble  ,  pour  servir  conjoiuctement  Sa  IMajesté 
en  unmesme  dessein  ,  qui  eust  sa  gloire  pour  but,  et 
vos  loyautez  pour  fondement ,  sans  espargner  indus- 
trie ,  travail ,  biens  ny  vie  pour  eslever  sa  gloire  au 
suprême  degré  de  hautesse  ,  et  dilater  sa  domination 
au  loag  et  au  large  ;  et  que  luy  estant  en  estime  du 
plus  brave  et  grand  homme  de   guerre  qui  fut  en 
France ,  et  ayant  acquis  toute  créance  et  authorité 
parmy  ceux  de  cette  profession,   et  vous  maniant, 
avec  grand  pouvoir  et  entière  confiance  du  Roy,  tout 
le  surplus  des  principales  affaires  de  France ,  il  n'y 
avoit  point  de  doute  qu'estans  tous  deux  ainsi  tous- 
jours  bien  unis  à  bien  faire  et  loyallement  servir, 
vous  ne  trouvassiez,  dans  l'exaltation  et  grandeur  du 
Roy  et  de  son  Estât ,   toutes  les  sortes  d'honneurs , 
grandeurs,  biens  et  dignitez  ausquellcs  personnes  de 
vostre  condition  pourroient  aspirer,    toutes   autres 
voyes  et  procédures  ne  pouvant  cstre  que  vaines  et 

inutiles  ,  voire  honteuses  et  périlleuses  à  tous  ceux 
qui  en  voudroient  user,  et  obtenir  quelque  chose  par 
bravade  ,  et  se  faire  craindre  à  son  maistre. 

Il  vous  tint  là  dessus  plusieurs  discours  trop  longs 
à  reciter ,  remplis  de  plaintes  de  la  mescognoissance 
de  ses  services  et  de  l'exaltation  d'iceux  ,  qui  ressen- 
toient  bien  quelque  chose  de  perverty  et  mal-agencé 
en  son  esprit  et  des  desseins  dont  il  fut  depuis  accusé, 
lesquels  neantmoins  se  terminèrent  par  de  bonnes 
paroles  ,  pour  essayer  de  ne  vous  laisser  aucun  soup- 
çon de  ce  qu'il  projettoit,  comme  vous  le  jugeastes 
au  mesme  instant  -,  et  par  là  vous  vous  sentistes  obligé 
de  représenter  au  P\.oy  toutes  ces  particularitez  sur 
lesquelles  (comme  l'humeur  de  ce  prince  estoit  des 
plus  douces  et  sa  bonté  incomparable)  il  vous  dit 
qu'il  croyoit  bien  tous  ces  langages  du  mareschal , 
mais  qu'il  ne  falloit  pas  tousjours  prendre  au  pied  de 
la  lettre  toutes  ses  rodomontades ,  menaces ,  jactances 
et  vanitez,  mais  en  supporter  comme  d'un  homme 
qui  ne  se  sçavoit  non  plus  empescher  de  mal  dire  d'au- 
truy  et  de  se  vanter  excessivement  luy  mesme  ,  que 
de  bien  faire  lors  qu'il  se  trouvoit  aux  occasions  le  cul 
sur  la  selle  et  l'espée  en  la  main ,  luy  ayant  veu  faire 
une  infinité  de  bonnes  actions  au  milieu  de  ses  plus 
grands  despits ,  plaintes  et  menaces  5  qu'il  falloit 
neantmoins  prendre  garde  à  ses  actions,  dautant  que 
s'il  se  joiioit  à  vouloir  passer  ses  mespris  et  menaces 
jusques  à  la  production  des  effets  ,  il  estoit  bien 
résolu  d'y  apporter  des  remèdes  convenables  ,  et  luy 
faire  paroistre  qu'encor  qu'il  ne  fust  pas  si  remply 
d'ostentation  que  luy,  il  ne  laissoit  pas  d'avoir  autant 
de  courage  et  de  resolution  ,  comme  il  luy  avoit  bien 

4. 

fait  paroistre  à  Fontaine-francoise  et  autres  lieux  ,  où 
le  voyant  chargé  bien  rudement  et  luy  se  retirer  assez 
diligemment,  il  estoit  couru  à  son  secours ,  et  n'avoit 
point  fait  de  difficulté  de  se  mettre  au  devant  des 
coups  et  d'exposer  sa  personne  aux  périls  pour  ga- 
rantir la  sienne ,  de  laquelle  il  seroit  bien  ayse  qu'il 
ne  luy  ostast  point  les  moyens  de  s'en  servir  tousjours; 
et  partant  j  afin  d'essayer  de  le  divertir  de  tous  ses 
chagrins ,  despits ,  ambarras  d'esprit  et  mauvaises 
pensées ,  il  vouloit  continuer  à  luy  faire  des  honneurs 
et  des  biens  ,  et  pour  cet  effet  l'envoyer ,  comme  il 
fit ,  ambassadeur  extraordinaire  vers  la  reine  d'An- 
gleterre ,  sa  bonne  sœur  ,  de  laquelle  il  sçavoit  bien 
qu'il  recevroit  plutost  des  instructions  à  bien  faire 
que  des  persuasions  pour  le  faire  manquer  à  son  de- 
voir ,  ainsi  qu'elle  fist  avec  prudence  et  bonne  inten- 
tion :  dautant  que,  pendant  son  séjour  près  d'elle,  luy 
l'ayant  comme  expressément  mise  sur  le  propos  du 
comte  d'Essex,  en  le  plaignant  de  ce  que,  après  avoir 
si  bien  servy,  il  avoitfait  une  tant  déplorable  fin,  elle 
luy  respondit  doucement  (0  ,  et  tint  de  tels  discours 

(i)  Elle  luy  respondit  doucement  :  De  Thou  raconte  qu'Elizabelli  , 
montrant  à  Biron  la  tète  du  comte  d'Essex  exposée  sur  la  tour  de 
Londres,  lui  dit  :  «  Vous  voyez  la  tête  du  comte  d'Essex.  Je  l'avois 
«  e'ieve  aux  plus  grandes  dignite's  ,  et  il  avoit  toute  la  faveur  de  sa 
't  Reine.  Mais  ce  te'mcraire,  abusant  de  mes  bontés,  a  eu  l'audace  de 
«  croire  que  je  ne  pourrois  jamais  me  passer  de  lui.  Sa  trop  giande 
<f  fortune  et  son  ambition  l'ont  rendu  superbe  et  perfide  ,  et  d'autant 
«  plus  criminel  qu'il  aroit  paru  ♦crtueux.  Il  a  souffert  un  juste  supplice,- 
«  et  si  le  Roi  mon  frère  m'en  croyoit  ,  il  tiendroit  à  Paris  la  conduite 
«  que  j'ai  tenue  à  Londres.  Ce  prince  feroit  bien  de  sacrifier  à  sa  sùrctc 
«  tous  les  rebelles,  et  tous  les  traîtres.  Je  prie  le  ciel  que  la  clémence 
«  de  ce  monarque  ne  lui  soit  pas  funeste.  »  Le  père  d'Avrigny  revoqu:- 
en  doiite  celte  anecdote  par  quelques  raisons  spécieuses. 

que  si  elle  eust  sceu  quelque  chose  de  ce  qu'il  projet- 
toit  ,  luy  magnifiant  la  puissance  et  le  droit  des  roys 
et  princes  souverains  establis  de  Dieu,  et  le  devoir 
des  sujets  envers  eux,  lesquels  estoient  obligez,  selon 
Dieu ,  la  conscience ,  l'honneur  et  la  vertu,  de  les  ay- 
mer,  révérer,  servir  et  leur  estre  loyaux  et  respec- 
tueux ,  tant  pour  ces  raisons-là  ,  que  celles  d'une  bien 
assaisonnée  prudence  qui  obligeoitles  grands  hommes 
à  ne  se  jetter  pas  volontairement  aux  périls  remplis 
de  difficultez  insurmontables,  ordinairement  suivies 
de  blasme  et  infamie ,  ainsi  qu  elle  desiroit  qu'il 
sceust  quavoitfait  le  comte  d'Essex,  sans  considérer 
le  peu  de  moyens  qu'il  avoit  d'exécuter  ce  qu'il  pour- 
pensoit,  ny,  lors  qu'il  le  recognutbien,  user  de  pru- 
dence pour  faire  oublier  les  choses  passées  •,  mais 
adjoustant  audace  et  fureur  à  présomption  et  témérité, 
il  avoit  rejette  tous  les  expediens  à  luy  offerts  pour 
se  tirer  de  peine ,  plusieurs  de  ses  amis  luy  disant  de 
sçavoir  bien  de  science  que  la  seule  recognoissance 
et  repentance  de  ses  fautes  luy  feroient  trouver  toutes 
les  sortes  de  grâces  qu'il  sçauroit  désirer ,  icelles  sui- 
vies d'une  oubliance  de  tout  le  passé. 

Au  retour  duquel  voyage  du  maréchal  de  Biron,  le 
Roy,  par  une  debonnaireté  sans  pareille,  continuant 
à  s'obstiner  à  le  vouloir  sauver  ,  en  luy  faisant  passer 
ses  folles  fantaisies  de  presumption  par  une  continua- 
tion de  faveurs ,  honneurs  et  bien-faits ,  il  l'envoya 
encor  ambassadeur  extraordinaire  en  Suisse  ,  pour 
jurer  le  renouvellement  d'alliance  avec  cette  nation  , 
espérant  que  les  exemples  et  cnseigneraens  de  ces 
grands  politiques  luy  donneroient  envie  de  le  deve- 
nir, et  de  régler  son  esprit  et  ses  désirs.  Son  voyage 

fut  suivy  d'une  solemnelle  ambassade  de  tous  ces 
peuples ,  qui  vint  à  Paris  pour  faire  le  semblable  ,  et 
i'ustes  commis  ,  vous  et  messieurs  de  Sillery  ,  de  Vie 
et  de  Caumartin,  pour  conclurre  les  traittez,  en  quoy 
il  ne  se  passa  rien  que  à  l'ordinaire ,  qui  se  termina 
entre  vous  à  boire  d'autant,  à  leur  faire  toucher  trois 
millions  sur  leurs  debtes,  et  en  presens  de  forces 
chaines  d'or  avec  les  medaîles  du  Roy ,  afin  de  les 
renvoyer  bien  satisfaits,  comme  ils  furent. 

Quelque  temps  après,  vous  procurastes  auprès  du 
Roy  la  charge  d'ambassadeur  à  Rome  pour  monsieur 
vostre  frère,  comme  vous  luy  aviez  fait  obtenir,  quel- 
ques années  auparavant,  celle  d'Escosse,  jugeant,  par 
ce  que  vous  cognoissiez  de  son  naturel  grandement 
retenu  et  circonspect,  que  ce  seroit  celuy  de  tous  les 
emplois  où  vous  le  pourriez  advancer,  auquel  il  reûs- 
siroit  le  mieux  :  en  quoy  vous  fustes  fort  traversé  par 
messieurs  de  Ville-roy  et  de  Sillery,  lesquels  s'estans 
joints  d'amitié  ensemble,  afin  de  résister  plus  puis- 
samment à  vostre  faveur  qu'ils  voy oient  aller  jour- 
nellement en  augmentant ,  et  contester  plus  efiica- 
cieusement  vos  opinions  ,  qu'ils  nommoient  fan- 
taisies ,  vouloient  essayer  de  faire  en  sorte  que  la 
nomination  de  tous  les  ambassadeurs  dépendist  abso- 
lument d'eux  deux,  et  par  ce  moyen  vous  exclurre  de 
toute  correspondance  avec  iceux ,  et  ester  la  cognois- 
sance  et  l'intelligence  des  affaires  estrangeres.  Et  sur 
ce  qu'ils  debattoient  et  vouloient  faire  rejetter  la  no- 
mination que  vous  aviez  faite  de  monsieur  vostre 
frère  ,  vous  entrastes  en  de  grandes  contestations , 
d'autant  qu'ils  mirent  en  avant  qu'il  a  voit  peu  d'in- 
telligence des  affaires  de  Rome ,  et  n'avoit  point  en- 

cores  tant  rendu  de  services  au  Roy  ny  à  l'Estat ,  qu  il 
deust  estre  préféré  à  d'autres  qu'ils  avoient  à  proposer, 
sans  neantmoins  nommer  encore  personne.  Surquoy 
vous  leur  respondistes  que  s'estant  bien  acquitté  de 
l'ambassade  d'Escosse ,  il  ne  manqueroit  non  plus  de 
donner  satisfaction  à  Sa  Majesté  pour  celle  de  Rome  -, 
et  que,  quant  à  ses  services,  estans  joints  avec  les 
vostres  et  l'ancienneté  de  vostre  maison ,  il  ne  s'y 
trouveroit  rien  à  rejelter  ny  à  mespriser.  Et  là  dessus 
vous  estant  mis  à  vous  entrepicotter ,  chacun  essayant 
de  mettre  en  avant  ce  qu'il  estimoit  le  plus  valoir  en 
soy  et  le  moins  en  autruy ,  et  vous  estant  persuadé 
par  les  discours  qu'ils  tenoient ,  qu'ils  vouloient  faire 
aller  leurs  services  du  pair  avec  les  vostres,  vous  leur 
respondistes,  demy  en  colère,  que  toutes  comparaisons 
estans  tousjours  tenues  pour  odieuses  entre  toutes 
personnes,  elles  seroient  incessamment  réputées  telles 
entre  les  vostres ,  eu  esgard  à  la  diversité  des  nais- 
sances ,  professions,  qualité  et  quantité  de  services  ; 
et  comme  ils  vouloient  répliquer ,  et  sur  tout  le  petit 
M.  de  Ville-roy,  fier  comme  un  aspic,  ayant  les  joués 
bouffies  et  les  yeux  rouges  de  despit ,  le  Roy  leur 
imposa  silence,  et  vous  dit  à  tous  trois  ,  avec  démons- 
tration de  colère ,  qu'il  ne  trouvoit  nullement  bonnes 
ces  picotteries ,  contestations  et  reproches  mal  fon- 
dées ;  qu'il  vous  defendoit  d'en  user  jamais ,  sur  tout 
en  sa  présence ,  et  qu'il  vous  tenoit  tous  trois  pour 
bons  et  utiles  serviteurs,  dequoy  diverses  actions  luy 
avoient  rendu  des  preuves  notables. 

Surquoy  le  despit  vous  faisant  passer  mesure  vous 
repartisteSjCtvous  adressant  au  Roy  mesmes,  luy  dites 
que  puis  qu'il  approuvoit  ainsi  csgalement  les  ser-- 

vices  des  uns  et  des  autres,  que  vous  n'aviez  plus  rien 
à  répliquer ,  d'autant  que  son  opinion  et  sa  créance , 
en  telles  matières,  dévoient  estre  les  juges  souverains 
et  décisifs  de  ce  différend  j  mais  que  si  vous  aviez  à 
débattre  cette  cause  avec  un  autre  que  vostre  Roy  et 
vostre  maistre  ,  les  volontez  duquel  vous  seroient 
tousjours  pour  loix  inviolables  ,  vous  penseriez  luy 
faire  bien  recognoistre  par  vives  et  solides  raisons 
(  sans  mesme  mettre  en  avant  que  vous  aviez  inces- 
samment couru  sa  fortune  ,  quelque  deslabrée  qu'elle 
eust  esté  longues  années ,  que  vous  n'aviez  jamais  eu 
d'autre  maistre  ny  assisté  ses  ennemis ,  et  que  vous 
aviez  plus  receu  de  playes  qu'ils  n'avoient  taillé  de 
plumes,  etplus  respandude  sangpour  son  service  qu'ils 
n'avoient  mis  d'ancre  dans  leurs  escritoires  )  qu'il  y 
avoit  grande  différence  entre  les  services  des  gentils- 
hommes et  gens  de  guerre,  et  ceux  des  gens  de  robbe 
longue  et  d'escritoire ,  les  vacations  et  emplois  de 
ceux-cy  estans  de  telle  nature  qu'ils  ne  pouvoient 
jamais  desplaire,  desobeyr  ,  contredire,  ny  manquer 
à  faire  ce  qu'il  leur  esloit  commandé  s'ils  ne  vouloient , 
leurs  charges  ne  consistans  quà  prosner,  caqueter, 
faire  la  mine,  escrire  et  seeler,  qui  sont  toutes  choses 
qui  résident  en  la  volonté  5  au  lieu  que  ceux-là  qui 
faisoient  le  mestier  de  la  guerre  et  s'employoient  aux 
fmances,  estoient  obligez  à  produire  des  realitez,  des 
substances  et  des  effects ,  qui  ne  dépendoient  pas  de 
leur  vouloir,  l'argent  ne  se  trouvant  pas,  les  places  ne 
se  fortifians ,  attaquans  ny  defendans  pas  ,  les  combats 
ne  se  faisans  pas ,  les  pièces  d'artillerie  ne  s'exploictans 
pas  ,  les  batailles  ne  se  donnans  pas ,  les  victoires  ne 
s'oblenans  pas  avec  des  mains  de  papier ,  des  peaux 

de  parchemin,  des  coups  de  ganivet  (0,  des  traits  de 
plumes ,  des  paroles  vaines,  des  seaux  et  de  la  cire  ; 
bref,  avec  des  imaginations,  fantaisies,  mines  et  si- 
magrées :  ce  que  vous  ne  doutiez  point  que  Sa  Ma- 
jesté ne  recognut  encore  mieux  que  vous  ne  l'aviez 
représenté  ,  la  suppliant  neantmoins  de  vous  excuser 
si  le  mespris  que  Ton  faisoitde  vostre  frère  et  de  vous, 
avoit  esté  cause  de  l'excez  dont  l'on  pourroit  accuser 
vos  paroles ,  et  de  leur  accorder  un  pardon  conve- 
nable à  l'ofTence. 

A  quoy  le  Roy  respondit  brusquement ,  et  comme 
si  la  continuation  de  tels  langages  luy  eut  depleu  : 
«  Bien  !  bien!  je  vous  le  pardonne  et  aux  uns  et  aux 
«  autres ,  et  considère  vos  paroles  comme  il  faut  ;  mais 
«  à  la  charge  toutesfois  que  vous  ne  rentrerez  plus  eu 
«  telles  picotteries ,  et  que  quand  l'un  d'entre  vous 
«  désirera  favoriser  quelqu'un  de  ses  amis  près  de 
«  moy,  les  autres  ne  s'y  opposeront  plus  avec  aigreurs 
«  et  animositez ,  mais  s'en  remettront  doucement  à 
«  mon  choix,  lequel  je  fais  pour  le  présent,  en  faveur 
«  du  sieur  de  Bethune,  duquel  j'estime  la  maison, 
((  l'esprit,  la  preud'hommie,  mesme  la  capacité,  l'ayant 
«  employé  en  diverses  affaires  de  paix  et  de  guerre , 
«  desquelles  il  s'est  dignement  acquité-,  et  afin  que 
«  vous  n'estimiez  pas  ,  dit-il ,  addressant  sa  parole  à 
«  M.  deYille-roy,  que  je  préfère  Bethune  à  ceux  que 
«  vous  projetlicz  de  me  nommer  pour  la  charge 
«  d'ambassadeur  à  Rome ,  dés  à  présent,  je  vous  pro- 
«  mets  de  la  leur  reserver  au  retour  de  Bethune,  avec 
«  lequel,  cependant  ,  je  vous  ordonne  de  vivre  en 
«  bonne  amitié  et  parfaite  correspondance ,  afin  que 

(i)   Ganiret  :  canif. 

«  mon  service  n'en  reçoive  dommage.  »  Et  sur  cela 
vous  ayant  derechef  commandé  à  tous  trois  de  vous 
comporter  avec  affection  et  respect,  les  uns  avec  les 
autres  ,  il  quitta  le  promenoir  où  il  avoitesté  plus  de 
deux  heures  avec  vous,  à  cause  de  vos  disputes,  et 
s'en  alla  disner. 


CHAPITRE    V. 

Digression  sur  les  affaires  des  Pays-Bas.  Défense  de  trans- 
porter de  l'argent  hors  du  royaume.  P^iche  capture  faite 
près  de  la  frontière.  Chambre  de  justice  contre  les  finan- 
ciers. CréditdeConchini  et  de  Loonor  Galigaï.  Digression 
sur  la  manière  dont  ces  Mémoires  ont  été  composés. 
Naissance  du  Dauphin.  Henri  lY  fait  tirer  son  horoscope. 

Nous  vous  avons cy-devant  parlé  delà  route  que  pre- 
noit  la  grande  armée  du  prince  Maurice,  de  laquelle 
le  Roy,  sur  son  parteraent  de  Calais,  et  vous  aussi  re- 
ceustes  les  lettres  d'advis  de  M.  de  Buzenval ,  par  les- 
quelles il  vous  mandoit  que  INI.  le  prince  Maurice , 
ayant  pris  Rhimbergue  ,  il  se  disposoit  d'aller  atta- 
quer Bosleduc  ,  en  intention  ,  ce  disoit-il ,  de  faire 
lever  le  siège  d'Ostande,  ou  bien  de  prendre  cette 
place  quil  estimoit  la  plus  importante  du  Brabantj 
duquel  dessein  le  Roy  vous  ayant  demandé  vostre 
advis ,  vous  luy  dites  que  vous  aviez  bien  esté  autres- 
fois  à  Bosleduc,  mais  en  si  jeune  aage  ,  que  vous  na- 
viez  pas  lors  la  capacité  d'en  faire  un  jugement  cer- 
tain-, toutesfois  qu'il  vous  souvenoit  assez  de  sa  situa- 
tion ,  grandeur  et  abondance  des  habitans  ,  pour  con- 
clurre  qu il  serolt  fort  difficile  de  lassicger  et  circuir 

du  tout,  à  moins  de  vingt-cinq  mil  hommes ,  ny  d'en 
faire  les  approches  et  logemens  ,  pour  les  incommo- 
der et  empescher  qu'il  n'en  sortist  ny  entrasl hommes , 
armes ,  munitions  et  vivres  ,  qu  avec  une  grande  lon- 
gueur de  temps.  Plusieurs  autres  qui  estoient  prés 
du  Roy,  en  dirent  leurs  advis  ,  mais  tant  diversement 
que  l'on  en  remit  la  certitude  au  succez,  lequel  Sa 
Majesté  ne  voulant  pas  attendre  ,  non  plus  que  celuy 
du  siège  d'Ostande ,  il  s'en  retourna  à  Fontaine-bleau, 
où  il  avoit  laissé  la  Reyne ,  à  cause  de  sa  grossesse. 

Auquel  lieu  estant  de  séjour,  sur  les  plaintes  qui 
luy  furent  faites  des  grands  abus  qui  se  commettoient 
es  expositions  des  monnoyes  estrangeres ,  et  trans- 
ports qui  se  faisoient  d'or  et  d'argent ,  lesquels  en 
desnuoient  entièrement  son  royaume  ,  il  fit  faire  un 
descry  de  toutes  sortes  de  monnoyes  estrangeres ,  ré- 
servé de  celles  d'Espagne  ,  et  en  suilte  une  prohibi- 
tion de  transporter  or  ny  argent  monnoyé  ou  autre- 
ment hors  du  royaume  ,  à  peine  non  seulement  de  la 
confiscation  des  choses  transportées ,  mais  aussi  de 
tous  et  uns  chacuns  les  biens  de  ceux  ausquels  elles 
appartiendroient,  ou  qui  auroient  favorisé  îesdils 
transports 5  et  en  fit  le  Roy  tout  haut ,  estant  à  table  , 
tant  de  sermons  de  n'exempter  de  celte  rigueur  qui 
que  ce  pust  estre ,  f[ue  chacun  apprehendoit  d'estre 
surpris  en  cette  faute. 

Et  neantmoins  ,  comme  l'avarice  et  Tavidité  du 
profit  sont  celles  de  toutes  les  passions  de  l'homme 
qui  gardent  le  moins  de  modération ,  encor  s'en 
trouva-il  qui  ne  laissèrent  pas  de  vouloir  continuer 
ce  trafic,  duquel  ils  avoient  accoustumé  d'user  ;  des- 
quels vous  en  cognoissant  quelques-uns,  et  qui  en 

facilitoieiit  les  voitures  ,  et  avoient  cognoissance  des 
intelligences  qui  s'entretenoient  pour  cet  effet  hors 
le  royaume,  vous  practiquastesen  sorte  ces  derniers, 
sous  promesse  que  vous  leur  fisles  de  leur  donner  le 
quart  de  tout  ce  qu'ils  vous  feroient  descouvrir , 
qu'environ  un  mois  après  ils  vous  donnèrent  advis 
comme  il  se  projettoit  un  transport  de  deux  cens  mil 
escus  en  espèces  d'or,  dont  l'on  avoit  fait  amas  pour 
cet  effet,  ne  craignant  sinon  qu'il  ne  se  fist  pas  tout 
d'une  voiture  ,  et  que  la  première  se  surprenant,  ils 
arrestassent  tout  court  les  autres  ;  et  partant  que 
c'estoit  à  vous  à  adviser  si  vous  desiriez  vous  atta- 
quer à  celle-là ,  d'autant  qu'à  leur  advis  elle  seroitde 
la  moindre  somme.  Surquoy  vous  jugeastes  à  propos 
d'en  dire  quelque  chose  au  Roy,  et  prendre  encor  sa 
parole  pour  vous  en  donner  la  confiscation,  luy  faisant 
neantmoins  la  chose  douteuse.  Surquoy  il  vous  dit 
que  si  la  prise  ne  montoit  point  plus  de  dix  mil  escus, 
il  vous  la  donnoit ,  mais  qu'il  vouloit  avoir  le  surplus 
s'il  s'y  en  trouvoit,  pour  remplacer  des  pertes  qu'il  avoit 
faites  au  jeu,  dont  il  ne  vous  avoit  osé  parler,  ny 
penser  à  les  prendre  sur  ses  deniers  ordinaires. 

Vous  receustes  ces  paroles  comme  de  celuy  qui 
vous  pouvoit  donner  la  loy  en  toutes  choses  ,  et  con- 
sentistes  à  toutes  ses  volontez -,  suivant  lesquelles, 
afin  d'abréger  cette  petite  histoire  (laquelle  vous 
fournit  dequoy  ayder  à  vos  bâtimens  de  Baugy,  c[ue 
vous  aviez  acquis  l'année  précédente),  vous  fustes 
adverty  si  à  propos  du  parlement  de  cette  première 
voiture ,  et  la  listes  suivre  avec  tant  d'industrie  , 
qu'elle  fut  arrestée  demie  lieuë  hors  des  terres  de 
France  (car  de  le  faire  avant  la  sortie  du  royaume, 

ils  n'eussent  pas  failîy  de  dire  qu'ils  fussent  allez  en 
quelques-unes  des  villes  frontières  d'ieeliiy  );  et  se 
trouva  dans  diverses  balles  de  marchandises  de  peu 
de  prix,  quarante-huict  mil  escus  en  escus ,  sols  ,  pis- 
tolets ,  pistoles  et  quadruples  ,  lesquels  furent  desa- 
voiiez  des  conducteurs  ,  disans  ne  sçavoir  point  qu'ils 
fussent  là  dedans  ;  et  quelque  bruit  que  l'on  fist 
d'une  telle  prise  ,  et  grande  qu'en  fust  la  perte ,  si 
ne  fut-elle  jamais  reclamée  de  personne.  Tellement 
que  ,  sans  aucune  plainte  ny  peine ,  le  Pvoy  en  donna 
vingt-cinq  mille  livres  à  vos  advertisseurs  ,  sans  les 
cognoistre  (  n'y  ayant  jamais  eu  qu'un  homme  de 
paille  qui  eust  parlé  à  vous);  et  du  surplus,  montant 
cent  dix-neuf  mille  livres ,  le  Roy  en  retint  vingt- 
quatre  mille  escus  ,  pource ,  comme  il  le  vous  dit , 
que  ces  debtes  du  jeu  montoient  autant,  et  ne  vous 
laissa  que  quarante  sept  mille  livres  ,  avec  serment 
neantmoins  qu'il  ne  prendroit  du  tout  rien  sur  la  pre- 
mière voiture  que  vous  feriez  attraper ,  ains  vous  en 
laisseroit  l'entière  disposition  entre  vous  et  vos  ad- 
vertisseurs. Mais  ny  les  uns  ny  les  autres  ne  fustes 
plus  en  peine  de  rien  partager ,  tant  chacun  (par  cet 
enseignement  du  dommage  d'autruy)  se  rendist  soi- 
gneux de  ne  plus  contrevenir  aux  défences  royales. 

Le  Roy  ayant,  ainsi  qu'il  a  esté  dit,  par  sa  valeur 
et  sa  prudence,  calmé  toutes  les  tempestes  desquelles 
l'Estat  avoit  esté  agité  par  tant  d'années  ,  vivoit  pai- 
siblement dans  son  royaume ,  avec  la  mesrae  douceur 
et  familiarité  qu'un  bon  père  de  famille  fait  avec  ses 
enfaus  et  domestiques  ,  s'employant  soigneusement  à 
trouver  les  moyens  propres  pour  assoupir  toutes 
haines  ,  animositez  et  querelles  particulières  ,  à  faire 

rendre  justice  esgale  à  m\  chacun  ,  sans  acception  de 
personnes ,  à  meliorer  ses  revenus  et  soulager  son 
peuple  j  et  sur  tout ,  sçachant  par  expérience  qu'il  n  y 
a  rien  qui  tesmoigne  davantage  la  décadence  pro- 
chaine d'un  Estât  que  l'efFrenée  multiplicité  d'officiers, 
et  la  licence  que  se  donnent  ceux  de  justice  et  de 
finance  ,  de  s'enrichir  excessivement  aux  despens 
des  revenus  publics  et  des  biens  des  particuliers,  il  fit 
premièrement  un  grand  retranchement  d'officiers-,  et, 
pour  rompre  la  coustume  qu'avoient  prise  ceux  de 
finance  de  faire  des  profits  indeubs  ,  il  fit  establir  une 
chambre  royale  (0  pour  la  recherche  des  abus  et 
malversations  commises  par  les  thresoriers ,  rece- 
veurs et  autres  financiers  :  laquelle,  contre  vostre 
îidvis  ,  comme  toutes  les  autres  du  passé  ,  se  ter- 
mina par  les  brigues  ,  menées  et  abondance  de 
présents  des  plus  riches  aux  courtisans  et  favoris, 
tant  hommes  que  femmes ,  que  vous  sçavez  bien  sans 
que  je  les  nomme,  en  une  composition  qui  fut  cause 
que  les  pauvres  grimelins  de  larronneaux  payèrent 
pour  les  grands  voleurs  et  brigands ,  ausquels  seuls 
vous  vouliez  que  l'on  s'addressast  ,  et  leur  fist-on 
rendre  gorge  tout  à  fait,  voire  que  l'on  les  punist 
par  corps  ,  tant ,  ce  disiez-vous  au  Roy,  pour  donner 
telle  appréhension  à  ceux  de  fad venir  qu'ils  fussent 
contraints  de  vivre  en  gens  de  bien ,  que  pour  oster 

(i)  Une  chambre  royale:  elle  fut  coaiposee  d'un  président  du  par- 
lement de  Paris  et  de  deux  conseillers  ,  de  deux  maîtres  des  requêtes, 
d'un  président  et  de  quatre  conseillers  de  la  chambre  des  comptes ,  d'ua 
prc'sident  et  de  trois  conseillers  de  la  cour  des  aides,  d'un  des  avocats 
gc'ncraux  du  parlement,  etc.  On  envoya  dans  les  provinces  des  com- 
missaires pour  informer  contre  ceux  qui  avoient  malvcrse.  (INote  de 
l'abbii  de  TEcUibe.  ) 

et  bannir  enlieremeiit  le  luxe  ,  la  superfluité  etloutes 
sortes  d'excez  en  habits ,  pierreries  ,  festins  ,  basti- 
mens ,  dorures ,  carrosses  ,  chevaux ,  trains  ,  équi- 
pages et  mariages  de  fils  et  filles  ,  que  le  seul  exemple 
dételles  gens  introduisoit  à  la  ruine  de  la  vrayeet  an- 
cienne noblesse  acquise  par  les  armes  (  lesquelles 
seules  peuvent  donner  le  litre  de  gentil -homme  )  ; 
la  pluspart  desquels  induits  à  telles  vanitez,  et  afin  de 
satisfaire  à  icelles  ,  ne  prenoient  plus  alliance  les  uns 
avec  les  autres ,  à  cause  des  petits  mariages  qu'ils 
avoient  moyen  de  donner  à  leurs  enfans  ,  mais  aux 
fils  et  filles  de  ces  gens  de  robe  longue  ,  financiers  et 
secrétaires ,  desquels  les  pères  ne  faisoient  que  de 
sortir  de  la  chicane  ,  de  la  marchandise  ,  du  change , 
de  l'ouvroir  et  de  la  boutique,  ce  qui  enfin  abastar- 
diroit  de  sorte  toute  la  vraye  noblesse  ,  qu  il  ne  se 
trouvcroit  plus  de  gentils-hommes  qui  ne  fussent 
mestifs  et  plus  propres  à  faire  les  marjolets  (0  ,  ber- 
landiers  et  batteurs  de  pavé ,  qu'à  s'employer  à  la 
vraye  vertu  et  aux  armes  pour  bien  servir  leur  Roy 
et  défendre  leur  patrie  :  toutes  lesquelles  raisons  le 
Roy  goustoit  fort  bien  et  s'y  laissoit  quelques  fois 
entièrement  persuader. 

Mais  il  se  trouva  en  fin  tellement  importuné  par  la 
Reine  et  autres  dames  qu'il  aymoit ,  par  monsieur  le 
connestable  ,  messieurs  de  Bouillon  ,  de  Belle-garde, 
de  Conchine  (2),  de  Roquelaure,  Souvray,  Frontenac, 
la  Varennc  ,  Zamet ,  Gondy,  Bonnueil  et  autres  per- 

(i)  Alarjolets  :  ce  nom,  qui  ctoit  une  injure,  se  donnoit  aux  bour- 
geois qui  se  faisoient  passer  pour  gentilshommes. —  (2)  De  Conchine  : 
seigneur  florentin,  que  la  reine  Marie  de  Mcdicis  avoit  amené  en 
Fiance.  Il  devint  premier  ministre  au  commencement  du  règne  de 
Louis  XIII ,  et  prit  le  nom  de  mart'cha!  d'Anc-e.  Sa  femme  et  lui  firent 

sonnes  qui  rapproclioient  et  pou  voient  quelque  chose 
sur  son  esprit  par  coustume  ou  services  de  complai- 
sance ,  ausquels  tous  les  présents  n'estoient  point  es- 
pargnez,  qu'il  se  laissa  emporter  à  la  pire  résolution. 
L'on  fit  aussi  quelques  defences  contre  Tentrée  des 
manufactures   estrangercs  ,   et   le  port  et  usage  de 
toutes  estofFes  et  passements  d'or  et  d'argent  ;  et  le 
vieil  Mars  de  Grèce  se  trouvant  absolument  banny 
de  la  France  par  la  prudence  et  valeur  du  jeune  TMars 
françois ,   et  sa  vertu  ne  pouvant  demeurer  oysifve 
pour  son  regard ,  il  n  y  avoit  sorte  de  gentils  exer- 
cices où  il  ne  s'employast,  et  par  son  exemple  il  n'y 
fist  résoudre  les  autres.  Tellement  qu'à  la  cour ,  à 
Paris,  àFontaine-bleau  et  à  TArsenac  ,  Ton  ne  voyoit 
que  toutes   sortes  de  galanteries  et  parties  se  faire 
pour  aller  à  toutes  sortes  de  cliasses ,  courir  la  bague, 
rompre  au  faquin  (i)  et  en  lice,  faire  de  toutes  sortes 
d'armes,  ballets,  mascarades  et  assemblées  de  dames, 
tout  cela  sans  excez  de  despences ,  que  le  Roy  ne 
Irouvoit  nullement  bonnes  :  lequel ,  neantmoins,  quel- 
ques belles  et  honnestes  occupations  quil  donnast 
aux  esprits  des  hommes  pour  les  divertir  de  toutes 
mauvaises  pensées  et  pernicieux  desseins,  si  ne  peut- 
il  empescher  que  les  malignes  inclinations  ne  se  fissent 
cognoistre. 

Et  pource  que  le  plus  souvent  dans  les  intrigues 
du  monde ,   et  surtout  de  la  cour,  des  choses  fort 

une  fortune  immense.  Par  un  caprice  trop  commun  de  la  destinée,  le 
maréchal  fut  assassine'  sous  les  yeux  et  par  les  ordres  du  Roi,  et  son 
épouse  périt  sur  l'echafaud. 

(i)  Rompre  aujaquin  :  un  faquin  ctoit  une  statue  de  bois  qui  tour- 
uoit  sur  un  pivot.  On  couroit  contre  elle,  et  l'on  s'efforcoit  de  faire 
passer  la  lance  dans  un  trou  pratique  au  milieu  de  son  corps. 

contemptibles  et  de  bien  foibles  causes  produisent  de 
très  -  fascheux  accidens ,  nous  vous  ramentevrons  , 
afin  qu'une  histoire  des  plus  tragiques  soit  prise  dés 
son  origine ,  que  la  Reine  arrivant  en  France  amena, 
entre-autres  personnes ,  Virgille  Ursin  ,  son  cousin , 
lequel  ayant  esté  nourry  jeune  avec  elle ,  avoit  con- 
ceu  des  espérances  par  dessus  sa  condition ,  un 
nommé  Johan  de  Medicis  ,  son  oncle  bastard,  un 
jeune  homme  nommé  Conchine  et  une  fille  qui  s'ap- 
pelloit  Leonor,  et  avoit-on  projette  de  les  marier  en- 
semble ,  comme  ils  ont  esté  depuis.  Or,  dautant  que 
ceux  qui  devant  nous  ou  conjointement  avec  nous , 
ou  nous  séparément  sans  eux ,  avons  travaillé  à  ces 
recueils  de  vostre  vie,  quasi  depuis  le  temps  de  vostre 
enfance  (  mais  par  nous  seulement  commencez  à 
vostre  entrée  au  service  du  Roy)  jusques  à  la  fin  de 
Vannée  1611,  où  s'achèvent  ces  Mémoires,  ayans  esté 
si  retenus  et  circonspects  que  de  n'y  avoir  voulu  em- 
ployer sinon  ce  que  nous  avons  oiiy  et  veu ,  ou  que 
nous  avons  appris  par  les  lettres,  extraicts  et  mé- 
moires par  nous  trouvez  entre  les  papiers  de  vostre 
petit  cabinet verd  (lors  que  vous  nous  en  faisiez  faire 
les  inventaires ,  comme  ce  vous  estoit  chose  ordinaire 
tous  les  six  mois  ,  afin  de  vous  rafreschir  la  mémoire 
des  plus  importantes) ,  ou  par  vos  discours  communs, 
ou  par  les  communications  particulières  ,  desquelles 
vous  nous  avez  tousjours  honorez  depuis  que  nous 
vous  eusmes  fait  approuver  nostre  projet  5  voyant 
qu'il  ne  tendoit  qu'à  fhonneur  et  gloire  de  nostre 
grand  Roy,  et  à  faire  en  sorte  qu'en  exaltant  Sa  Ma- 
jesté ,  nous  trouvassions  parmy  ses  œuvres  admira- 
bles dequoy  ne  laisser  pas  vostre  personne  ,  vos  ac- 
T.  4-  5 

tions  et  vos  tant  utiles  services  rendus  à  voslre 
maistre  et  à  l'Estat ,  sans  quelque  espèce  de  re- 
nommée. 

Or,  ne  travaillant  donc  pour  le  commencement, 
ceux  qui  ont  fait  des  mémoires  de  vostre  vie  ,  en 
forme  de  journal  seulement  ,   que  sur  les  choses  et 
affaires  de  vostre  cognoissance  et  la  leur ,  et  vos  mé- 
diocres fortunes ,  et  emplois  d'une  grande  jeunesse  , 
et  Tesloignement  de  la  Cour  royale  de  France  où 
cstoit  retenue  celle  de  Navarre,  ne  vous  permettant  pas 
d'avoir  beaucoup  de  part  dans  les  démeslemens  et 
principaux  secrets  des  affaires  publiques  ,  ny  entrée 
dans  les  conseils  destat ,  ny  d'estre  entièrement  dans 
la  confluence  de  l'esprit  du  prince  que  vous  serviez , 
quelque  inclination  qu'il  tesmoignast  d'avoir  à  vous 
aimer  (vous  ramentevant  souvent  la  promesse  qu'il 
en  avoit  faite  à  la  Pleine ,  sa  mère ,  et  à  monsieur 
vostre  père),  toutes  ces  choses  s'advançant  seulement 
peu  à  peu  et  par  degrez ,  à  mesure  qu'il  entroit  en 
cognoissance  de  la  vivacité  et  activeté  naturelle  de 
vostre  corps  et  de  vostre  esprit ,  qui  vous  faisoient 
haïr  l'oysiveté ,  et  de  la  solidité  de  vostre  jugement 
avec  un  soin  des  pins  exquis  à  suivre  toutes  ses  vo- 
lontez  ,  à  prendre  ses  enseignemens  et  ses  exemples 
pour  seuls  préceptes  de  bien  vivre  et  de  bien  faire  , 
préférant  la  vertu  et  l'observation  de  foy  et  paiole  ,  à 
toutes  choses ,  estimant  entre  vos  actions  fheur  qui 
les  accompagnoit  au  desmeslejnent  des   affaires  de 
conséquence  où  il  vous  employoit ,  tant  pour  ce  qui 
regardoit  les  choses  civiles  que  militaires  ,  qui  n'est 
pas  une  des  parties  la  moins  requise  pour  l'avance- 
meut  dun  serviteur  auprès  dun  prince,  qui,  estant 

sage  et  advisé ,  n'esleve  jamais  les  siens  qu'à  pro- 
portion (le  leur  suffisance  et  loyauté. 

Lequel  propos  nous  dispensera  (comme  nous  prions 
vous  et  tous  ceux  qui  liront  ces  Mémoires  de  l'avoir 
agréable  )  de  dire  en  passant ,  comme  par  forme  de 
disgression ,  que  vous  n'estes  pas  parvenu  aux  hon- 
neurs ,  charges  et  dignitez  que  vous  possédez  main- 
tenant ,  comme  ont  fait  quasi  en  un  moment  et  sans 
l'utilité  de  precedens  services  ,  plusieurs  gens  de 
nosire  siècle ,  de  basse  extraction  ,  les  uns  par  des 
affections  bien-seantes  au  silence,  les  autres  par  des 
adulations  et  complaisances  qui  se  doivent  taire  ,  les 
autres  par  des  inclinations  et  rencontres  d'humeurs  . 
conformes  en  nonchalances  et  fainéantises  ,  et  les 
autres  par  applaudissemens  aux  desseins  pernicieux 
formez  contre  leurs  amis  et  associez  ,  lesquels  ont 
esté  suivis  de  telles  ruynes,  degats  et  désolations, 
qu'il  est  à  craindre  que  les  autheurs  de  ceux  qui  les 
ont  commencées  avec  joye  ,  n'en  voyent  les  suittes 
avec  larmes-,  mais  estes  parvenu  par  mérites  et  ser- 
vices precedens ,  et  après  avoir  passé  par  tous  les 
degrez  honorables  ,  jusques  aux  moindres  ,  ayant 
mesmes  commencé  par  celuy  de  simple  soldat  portant 
l'arquebuse  ,  et  suivy  par  tous  les  autres  ,  tant  es 
charges  de  police  et  milice  que  de  finance ,  sans  re- 
proche d'aucune  précipitation  en  vostre  maistre  (  puis 
qu'il  s'est  escoulé  plus  de  vingt-cinq  années  pendant 
vostre  progrez  )  ny  remarque  d'aucun  mauvais  succez 
en  vos  desseins  généraux ,  ny  en  vos  opérations  par- 
ticulières. Or  comme  donc  ,  ainsi  que  nous  l'avons 
desja  dit,  ce  long  cours  d'années  qui  s'est  passé  en 
la  formation  de  vostre  fortune  ,  et  nostre  peu  d'accez 

avec  les  gens  d'affaires  ,  sembleroient  nous  avoir 
privez ,  et  vous  aussi,  de  la  cognoissance  de  plusieurs 
importantes  particularitez,  desquelles,  par  conséquent, 
ces  mémoires  se  devroient  trouver  autant  desnuez  , 
pauvres  et  défectueux  ,  que  riches  ,  amples  et  abon- 
dans  :  ceux  des  années  suivantes  ,  sur  tout  depuis  le 
retour  de  Savoye ,  que  l'utilité  de  vos  conseils  em- 
brassez ,  et  vos  signalez  services  rendus  en  diverses 
occasions  pendant  les  années  1098  ,  i5gg  et  1600, 
vous  eurent  donné  un  employ  quasi  gênerai  en  toutes 
sortes  d'affaires  et  si  grande  créance  et  absolue  con- 
fidence dans  l'esprit  du  Roy ,  qu'il  sembloit  n'estimer 
rien  bien  dit  ny  rien  bien  fait ,  qu'il  ne  vous  en  eust 
communiqué  auparavant  ,  voire  que  vous  n'eussiez 
approuvé  et  qui  n'eust  passé  par  vostre  entremise  ; 
ne  vous  celant  ny  desguisant  nulles  de  ses  actions , 
désirs ,  desseins  ,  secrets  ,  cogitations  ny  pensées  , 
jusques  à  ses  maladies ,  douleurs,  desplaisirs ,  ennuys 
et  fascheries  plus  intérieures  et  cachées  ,  notamment 
es  choses  domestiques  et  qui  pouvoient  toucher  la 
Reine  sa  femme ,  ses  enfans ,  sa  sœur ,  ses  amou- 
rettes, ses  maistresses,  les  princes  de  son  sang  et 
autres  siens  parens  ,  voire  raesme  les  vostres  et  ceux 
de  la  religion  dont  vous  faites  profession  ,  tant 
il  vous  reputoit  tout  à  luy  et  à  son  Estât ,  loyal , 
fidelle  et  sans  passion  pour  nul  autre  qui  luy  pûst 
prejudicier. 

Les  evenemens  et  succez  d'affaires  ayans  fait 
cognoître  qu'il  ne  s'abusoit  pas ,  comme  la  continua- 
tion de  ces  recueils  en  justifiera  quelque  chose  , 
et  le  feroit  bien  plus  amplement  si  vous  nous  aviez 
voulu  dire  tout  ce  que  vous  avez  veu,  sceu,  et  fait 

voir  toutes  les  lettres  que  Sa  Majesttî  vous  a  escrites 
de  sa  propre  main,  en  si  grand  nombre,  que  je  l'estime 
excéder  (selon  que  je  Tay  pu  conjecturer,  les  rooles 
et  liasses  d'icelles  que  nous  en  avons  inventairiées) 
plus  de  trois  mille  ,  entre  lesquelles  je  sçay  bien  qu'il 
y  en  a  plusieurs  qui  ne  desguisent  ny  cèlent  nulles 
des  veritez  ny  défauts  de  tous  les  dessus  nommez  , 
mais  vous  parlent  en  toute  liberté  de  leurs  humeurs, 
complexions  et  desseins ,  et  des  contentemens  et  des- 
plaisirs que  le  Roy  en  recevoit,  lesquelles  le  respect 
deub  aux  uns  et  la  crainte  d'en  courir  la  haine  et  re- 
cevoir desplaisir  des  autres  (  comme  vous  le  disiez 
fort  librement  en  nous  en  desniant  la  communication) 
vous  a  empesché  de  nous  les  monstrer ,  voire  esté 
cause  que  vous  nous  avez  celé  beaucoup  d'autres  par- 
ticularitez  tant  importantes ,  qu'elles  ont  peut  estre 
esté  la  source  et  l'origine  des  plus  grandes  descon- 
venuës  de  la  France  ,  lesquelles  ne  sont  pas  prestes 
de  finir  (0,  selon  l'opinion  des  mieux  sensez  et  plus 
judicieux,  si  d'autres  esprits  et  d'autres  desseins  que 
ceux  qui  ont  paru  depuis  l'exécrable  assassinat  de 
nostre  grand  Roy  ,  ne  sont  introduits  en  l'Estat  : 

Tant  s'en  faut  donc  que  ces  grandes  cognoissances 
que  vous  avez  eues  de  tous  secrets  et  de  toutes  affaires 
nous  ayent  donné  moyen  d'enrichir  ces  Mémoires  de 
plusieurs  choses  rares ,  que ,  tout  au  contraire  ,  les 
grandes  circonspections  que  vous  avez  voulu  apporter 
à  nous  en  dire  quelque  chose ,  de  crainte  d'offencer 
ceux ,  comme  je  l'ay  desja  dit ,  que  vous  aimiez  ou 
respectiez  ,  les  rend  deffectueux  de  plusieurs  parti- 

(i)  Lesquelles  ne  sont  pas  prestes  de  finir  :  les  auteurs  t'crivoient 
ptndant  les  troubles  des  premières  années  du  règne  de  Louis  XIII. 

cularitez ,  voire  quasi  du  tout  stériles  ou  grandement 
obscurs  et  enveloppez-,  dautant  qu'il  nous  en  a  fallu 
deviner  une  grande  partie,  aprendre  l'autre  d'ailleurs 
que  de  vous ,  et  remettre  l'autre  au  supplément  que 
nous  vous  prions  vouloir  faire  sur  toutes  nos  narra- 
tions, duquel  vous  ne  devez,  ce  nous  semble  ,  priver 
le  public  ny  la  postérité 5  car,  encor  que  l'on  ne  voye 
plus,  en  ce  qui  se  dira  cy-apres,  tant  de  hauts  desseins 
et  de  généreuses  actions  guerrières ,  si  n'est-il  pas 
moins  nécessaire  pour  l'esclaircissement  du  cours  des 
affaires ,  de  sçavoir  et  cognoistreles  causes  des  sourdes 
menées  ,  ambitions  ,  extravagantes  amours  ,  indis- 
crètes envies ,  haines,  jalousies  ,  mauvaises  pratiques, 
artifices,  fraudes  ,  cautelles  ,  malices  noires,  intrigues 
et  embaras  ,  despits,  offices  d'amis  desloyaux  et  autres 
trifoiiilleries  de  Cour. 

Toutes  telles  manigances  neantmoins  ne  tirans  pour 
la  pliispartleur  origine  que  de  babioles  et  choses  de 
néant ,  le  snccez  d'ice41es  vérifie  l'opinion  de  ceux 
qui  ont  tousjours  maintenu  que  les  hommes  estoient 
ordinairement  les  vrays  architectes  de  leurs  bonnes 
ou  mauvaises  fortunes  ,  voire  qu'ils  n'avoient  le  plus 
souvent  autres  maux  que  ceux  qu'ils  ourdissoient  et 
attiroient  sur  eux  mesmes  par  leurs  impertinents  de- 
sirs  ,  imprudence  et  mauvaise  conduite  ,  estant  la 
coutume  des  esprits  mal  agencez  (  et  ce  dautant  plus 
que  plus  ils  sont  haut  montez)  de  rendre  les  grandes 
affaires  de  telle  nature,  que  la  bonne  ou  mauvaise 
administration  ,  et  les  heureux  ou  malheureux  succez 
d'icelle  ,  despendent  plutost  d'un  flateur  et  d'une  fla- 
terie ,  d'un  badin  et  d  une  badinerie ,  d'un  cajoleur 
et  d'une  cajolerie,  d'un  fainéant  et  d'une  fainéantise 

et  d'un  fat  et  d'une  fatesse ,  que  de  causes  hautes  . 
excellentes  et  magnanimes ,  ny  de  loy  ,  raison  ,  justic»^ 
ou  bon  exemple. 

Mais,  retournant  à  la  suite  de  nos  narrations  de  la- 
quelle nos  desplaisirs  de  voir  toutes  choses  aller  ,  ce 
nous  semble-il ,  en  desperissant,  nous  avoient  lirez  , 
nous  vous  ramentevrons ,  pour  achever  ces  mémoires 
de  l'année  1601 ,  comme  le  Roy  et  la  Reine  receurent 
une  extrême  joye  le  vingt-septiesme  de  septembre  , 
par  la  naissance  d'un  dauphin  que  Dieu  leur  envoya, 
à  laquelle  allégresse  participa  toute  la  France  ,  et  vous 
notamment ,  tant  les  prosperitez  du  Roy  et  de  l'Estat 
vous  estoient  sensibles  ,  chacun  espérant  que  d'un 
prince  tant  généreux,  débonnaire  et  prudent,  il  vien- 
droit  des  enfans  à  luy  semblables  :  ce  que  le  Roy 
confirmoit  par  les  projets  qu'il  faisoit  de  le  nourrir 
comme  il  l'avoit  esté,  et  de  n'obmetlre  nul  soin  pour 
essayer  à  luy  faire  prendre  son  exemple  pour  règle 
de  sa  conduite.  Et  comme  il  s'est  fort  peu  veu  de 
grandes  joy es ,  et  liesses  qui  ayent  esté  entièrement 
espurées  de  tous  soucis  et  solicitudes  ,  voire  n'ayent 
estéentremeslées  ou  suivies  de  desplaisirs  et  traverses, 
aussi  arriva-il  lors  qu'une  curiosité  non  nécessaire 
diminua  en  quelque  sorte  l'extrême  contentement  du 
Roy,  dont  la  cause  fut  telle  :  Sa  Majesté  ayant  un 
premier  médecin  nommé  la  Rivière ,  lequel  n'avoit 
pas  grande  religion  ,  mais  neantmoins  inclinoit  plus 
h  la  reformée  qu'à  la  romaine ,  et  qui  se  mesloit  de 
faire  des  nativitez ,  en  quoy  il  avoit  souvent  fort  bien 
rencontré ,  elle  luy  coîumanda  ,  lors  qu'elle  vit  la 
Reine  ,  sa  femme  ,  en  travail,  de  mettre  une  montre 
bien  adjustée  sur  la  table,  pour  cognoistre  certaine- 

ment  l'heure  et  la  minutte  que  l'enfant  viendroit  au 
monde  ,    afin  ,    si  c'esloit  un    fils  ,  d'en   tirer   une 
figure  natale  :  ce  qu'il  promit  de  faire,  et  neantmoins 
fut  quinze  jours  sans  en  parler.  Dequoy  Sa  Majesté 
se  ressouvenant ,  lors   que  vous  luy  parlastes  de  la 
Brosse ,  autrefois  vostre  précepteur ,  qui  se  méloit 
aussi  de  prédire,  il  appella  ledit  sieur  de  la  Rivière, 
et  l'ayant  tiré  à  part  luy  dit  devant  vous  :  «  Mais  à 
«  propos ,  M.  de  la  Rivière  ,  vous  ne  me  dites  rien 
«  sur  la  naissance   de  mon  fils  le  Dauphin.   Qu'en 
«  avez-vous  trouvé  ?  —  Sire ,  respondit-il ,  j'en  avois 
«  commencé  quelque  chose  j  mais  j'ay  tout  laissé  là  , 
«  ne  me  voulant  plus  amuser  à  cette  science  que  j'ay 
«  en  partie  oubliée,  l'ayant  tousjours  recogneuë  gran- 
it dément  fautive.  —  Ho  !  dit  le  Roy ,  je   vois  bien 
«  que  ce  n'est  pas  là  où  il  vous  tient ,  car  vous  n'estes 
«  pas  de  ces  tant  scrupuleux  ^  mais  c'est  en  effet  que 
((  vous  ne  m'en  voulez  rien  dire ,  crainte  de  mentir 
«  ou  de  me  fascher.  Mais  quoy  qu'il  y  ait ,  je  le  veux 
«  sçavoir-,  voire  vous  commande  ,  sur  peine  de  m'of- 
«  fenser ,  de  m'en  parler  librement.  »  Surquoy  le  sieur 
de  la  Rivière  se  voyant  pressé ,  après  trois  ou  quatre 
autres  refus  ,  finalement  comme  tout  en  colère ,  luy 
dit  :  «  Sire  ,  vostre  fils  vivra  aage  d'homme,  régnera 
«  plus  que  vous  ;  mais  vous  et  luy  serez  tous  diffe- 
«  rens  en  inclinations  et  humeurs.  Il  aymera  ses  opi- 
«  nions  et  fantaisies  ,  et  quelquesfois  celles  d'autruy  ; 
«.  plus  penser  que  dire  sera  de  saison-,  désolations  me- 
«  nacent  vos  anciennes  assistances  5  vos  mesnagemens 
«  seront  desmenagez.  Il  exécutera  choses  grandes  j 
«  sera  fort  heureux  en  ses  desseins,  et  fera  fortparler 
«  de  luy  dans  la  chrestienté  :  tou?jours  paix  et  guerre  ; 

K  de  lignée  il  en  aura  ;  et  après  luy  les  choses  em- 
«  pireront ,  qui  est  tout  ce  que  vous  en  sçaurez  de 
«  moy  ,  et  plus  que  je  ne  m'estois  résolu  de  vous  en 
«  dire.  »  Surquoy  le  Roy  s'estant  mis  à  resver  assez 
mélancolique  ,  il  luy  dit  :  «  Vous  entendez  les  hugue- 
«  nots  ,  je  le  vois  bien  ;  mais  vous  dites  cela  pource 
«  que  vous  en  tenez. — Sire,  dit  M.  de  la  Rivière,  j'en- 
te tends  tout  ce  qu'il  vous  plaira  -,  mais  vous  n'ensçau- 
«  rez  pas  davantage  de  moy.  »  Et  comme  tout  mutiné 
se  retira.  Puis  le  Roy,  vous  ayant  pris  par  la  main , 
vous  mena  dans  le  creux  d'une  fenestre  où  il  vous 
entretint  assez  long-temps  sur  ce  sujet ,  comme  nous 
l'avons  entendu  de  vous  mesmes ,  sans  neantmoins  en 
avoir  rien  sceu  aprendre  davantage  ,  ce  que  vous 
supplerez  quand  il  vous  plaira. 

Environ  ce  temps  de  la  naissance  de  monsieur 
le  Dauphin  ,  nasquit  une  fille  au  roy  d'Espagne  (0  -, 
et  peu  après  le  R.oy  fit  faire  le  descry  de  toutes  mon- 
noyes  estrangeres  réservé  celles  d'Espagne,  et  réduire 
les  rentes  au  denier  seize  sur  la  grande  instance  que 
vous  luy  en  listes ,  alléguant  entre  autres  raisons,  que 
c'estoit  un  moyen  pour  faire  davantage  estimer  les 
fonds  de  terre  de  la  noblesse  et  améliorer  le  trafic, 
à  cause  que  le  grand  profit  qui  se  tiroit  de  l'argent 
au  denier  dix  et  douze  sans  peiner  ,  travailler  ny  ris- 
quer ,  avilissoit  l'un  et  faisoit  négliger  l'autre. 

(i)  JVasquit  une  fille  au  roy  d' Espagne  ;  cette  princesse  e'pousa 
depuis  Louis  XIII.  C'est  la  célèbre  Anne  d'Autriche  qui  fut  régente 
pcndaat  la  minorité  de  Louis  XIV. 

CHAPITRE  VI. 

Lettres  diverses  sur  les  cve'nemens  de  1601. 

Or  ,  dautaut  que  plus  vous  vous  rendiez  soigneux 
et  assidu  à  vaquer  à  toutes  vos  charges  sans  vous 
en  divertir  par  fainéantise ,  plaisirs  ,  passe-temps  , 
iiy  desbauclies,  plus  le  Roy  recognoissoit  que  toutes 
les  affaires  de  vos  charges  et  offices  et  plusieurs  autres 
qu  il  vouloit  faire  passer  par  vostre  cognoissance  et 
entremise  ,  alloient  elles  se  facilitant  et  améliorant , 
ce  qui  luy  faisoit  prendre  un  peu  plus  de  licence  à 
ses  divertissemens  en  visites ,  voyages ,  chasses  ,  bas- 
timens  ,  jeux  ,  festins  ,  banquets  et  autres  plaisirs  et 
passe-temps.  Tellement  que  n'estant  plus  si  soigneux 
de  discourir  avec  vous  pour  apprendre  ce  que  vous 
faisiez  en  ses  affaires  et  vous  faire  entendre  ses  in- 
tentions ,  mais  se  contentant  de  vous  en  escrire  ou 
faire  escrire  des  lettres,  et  d'estre  informé  de  tout  ce 
que  vous  faisiez  par  les  vostres,  nous  donnerons  do- 
resnavant  l'intelligence  du  cours  des  affaires  plutost 
par  lettres  qui  vous  estoient  escrites,  que  par  nos 
particulières  narrations ,  tout  nostre  regret  estant  de 
n'avoir  pu  recouvrer  la  copie  des  vostres  en  responce 
à  icelles,  comme  nous  avons  facilement  recouvert  celles 
qui  vous  estoient  escrites  par  Sa  Majesté  ,  M.  de 
Ville-roy  et  autres  :  tellement  que  nous  ferons  icy 
un  chapitre  de  plusieurs  lettres  à  vous  addressantes  , 
telles  que  s'ensuit. 

Lettre  de  M.  de  pille -wj  à  M.  de  Rosnj. 

Monsieur  ,  je  n'ay  receu  qu'aujourcriiiiy  vostre 
lettre ,  laquelle  vous  m'avez  escrite  le  dernier  jour 
du  mois  passé.  Et  dautaiit  que  je  m'asseure  que  le 
Roy  vous  en  aura  fait  voir  toutes  celles  que  je  luy 
ay  cscrites  depuis,  et  d'autres  encor,  je  ne  vous  en 
feray  redite  5  mais  vous  prieray  seulement  de  faire 
en  sorte  que  nous  sçachions  la  volonté  de  Sa  Majesté 
sur  icelles  ,  car  telle  qu  elle  sera ,  nous  la  suivrons 
et  exécuterons  le  mieux  que  nous  pourrons.  Nous 
sommes  obligez  de  représenter  à  Sa  Majesté  ce  que 
nous  cognoissons  et  jugeons  estre  nécessaire  de  faire 
pour  le  bien  de  son  service  :  si  elle  n'a  moyen  ou 
qu'elle  ne  trouve  bon  de  suivre  nostre  advis  ,  nous 
nous  en  despartirons  et  luy  obeyrons.  Vous  aurez 
aussi  veu  le  comte  Octavio  Tassone  ,  que  monsieur 
le  légat  a  envoyé  au  Roy  ,  devant  que  vous  receviez 
la  présente.  Je  ne  doute  point  que  ledit  sieur  légat 
ne  fasse  signer  à  M.  de  Savoye  la  ratification  de  la 
paix ,  puis  que  les  Espagnols  la  trouvent  bonne  , 
comme  j'ay  tousjours  estimé  qu'ils  feroient.  Toutes- 
fois  comme  c'est  chose  qui  est  à  faire  ,  et  partant  in- 
certaine ,  nous  ne  doutons  point  que  vous  ne  con- 
seillez au  R.oy  de  ne  se  desarmer  pas  plus  qu'il  l'est, 
estant  ledit  duc  encor  armé.  C'est  pourquoy  nous 
avons  esté  contrainct  de  prendre  le  conseil  que  nous 
luy  avons  escrit ,  pour  l'exécution  duquel  s'il  faut 
augmenter  la  despence  ,  de  laquelle  l'on  avoit  fait 
estât ,  il  faut  s'en  prendre  audit  duc  et  à  Testât  que 
nous  avions  fait  sur  la  parole  dudit  sieur  légat ,  qu'il 
accompliroit  le  traitté. 

Nous  avons  fait  payer  la  compagnie  de  Bareulj 
et  les  carabins  de  M.  de  Biron ,  comme  les  autres  ; 
car  ils  ont  tousjours  servy  et  servent  encores  à  Bourg , 
et  avons  jugé,  comme  vous,  estre  raisonnable  de  leur 
faire  pareil  traittement.  Quant  à  M.  de  Lus,  il  se  plaint 
de  la  despence  qu'il  est  contraint  de  faire  audit  Bourg 
et  voudroit  fort  qu'il  luy  fust  permis  de  se  retirer  : 
c'est  au  Roy  à  l'ordonner,  et  à  nous  à  le  prier,  comme 
nous  avons  fait,  de  ne  le  faire  pas  sans  la  permission 
de  Sa  Majesté.  Un  mois  de  ses  appointemens  ne  le 
nourrira  deux  ny  trois.  Toutesfois  nous  luy  donne- 
rons tout  le  courage  de  continuer  que  nous  pourrons, 
et  espère  qu'il  en  aura  de  reste-,  et  avons  advisé  de 
faire  fournir  à  la  compagnie  de  M.  Boësse ,  je  veux 
dire  à  sa  creuë ,  pour  entrer  en  la  citadelle  ,  du  pain 
pour  luy  donner  moyen  de  vivre  en  attendant  qu'elle 
soit  payée.  Il  y  a  long-temps  que  j'ay  délivré  au 
thresorier  de  Murât ,  les  estats  des  garnisons  de  sa 
charge  -,  c'est  donc  à  luy  à  les  vous  représenter.  Quant 
à  ceux  du  charon  ,  comme  le  Roy  a  déclaré ,  vous 
estant  par  deçà,  n'y  vouloir  rien  changer,  j'en  ay  ad- 
verty  tous  les  gouverneurs  et  les  ay  délivrez  à  son 
commis,  réservé  celuy  des  regimens  que  j'ay  remis  à 
dépescher.  Lors  que  nous  aurons  exécuté  le  traitté 
de  la  paix  de  toutes  parts ,  dautant  qu'il  faut  les  régler 
selon  le  succez  d'iceluy ,  s'il  est  possible  ,  nous  vous 
deschargerons  du  payement  du  mois  de  février ,  des 
garnisons  de  Savoye  5  car  il  est  raisonnable  ,  comme 
vous  le  dites  fort  bien  ,  que  M.  de  Savoye  le  porte , 
estant  cause  du  retardement  de  l'exécution  de  ladite 
paix.  Nous  en  avons  ja  parlé  à  ses  députez  qui  ne 
s'en  excusent  -,  mais  ils  n'osent  l'obliger  sans  charge 

expresse  de  luy.  Quant  nous  aurons  retiré  la  citadelle 
de  Bourg  ,  il  touchera  à  eux  d'en  faire  la  diligence. 
J'advertiray  M.  de  Lesdiguieres  de  la  responce  que 
vous  m'avez  faite,  de  laquelle  je  veux  croire  qu'il  se 
contentera.  J'ay  escrit  au  T\.oy ,  comme  monsieur  le 
légat  avoitbien  receu  vos  lettres  ,  et  pris  telle  créance 
sur  icelles,  qu'il  est  aussi-tost  party  d'Avignon.  J'es- 
time que  M.  de  Gastines  vous  aura  donné  advis  de 
tout  ce  que  j'ay  escrit  au  Roy,  comme  je  l'en  ay  prié, 
afin  de  ne  vous  donner  la  peine  de  lire  ma  mauvaise 
escriture ,  vous  suppliant  de  nous  tenir  tousjours  ad- 
vertis  des  intentions  du  Roy ,  et  de  me  continuer 
vostre  amitié  et  bonne  grâce ,  etc. 

De  Lyon  ,  le  9  février  1601.  de  Neuf- ville  (1). 

Lettre  de  M.  de  Ville-roj  à  M.  de  Rosnj. 

Monsieur,  vostre  lettre  du  24fevrier,  quejen'ayre- 
ceuë  que  le  trois  du  présent  mois,  nous  a  plus  esclaircis 
des  intentions  et  des  affaires  du  Roy ,  que  les  autres 
qui  nous  ont  esté  escrites.  Vous  dites  que  trois  choses 
ont  raeu  Sa  Majesté ,  d'accorder  le  delay  d'un  mois 
demandé  et  obtenu  par  le  comte  Octavio  Tassone , 
suivant  le  désir  de  monsieur  le  légat.  La  première  , 
que  Sa  Majesté  n'avoit  aucune  exécution  preste  contre 
le  duc  ^  la  deuxiesme ,  qu'elle  a  voulu  gratifier  mon- 
sieur le  légat 5  et  pour  la  dernière,  justifier  son  in- 
tention à  tout  le  monde.  Pardonnez-moy  si  je  vous 
dis  sur  les  deux  dernières ,  que  Sa  Majesté  s'en  estoit 
si  avant  acquittée  en  faisant  le  traitté  ,  que  ce  qu'elle 
y  a  adjousté  de  plus  en  cette  occasion  ,  a  esté  inter- 

(i)  De   Wenf-ville  (Nicolas)  :  seignenr  de  Villerov.  Il  ctoit  cliargi^' 
des  aflaircs  cliangèrcs. 

prêté  et  receu  plutost  pour  foiblesse  qu'autrement , 
(;t  vous  sçavez  combien  nuisent  à  la  réputation  d'un 
prince ,  les  actions  que  l'on  estime  procéder  de  là. 
Davantage  ,  n'estimez  pas  que  ceux  de  la  Cour  de 
Rome  ,  moins  que  les  autres  ,  se  puissent  obliger  par 
grâces ,  qu'ils  croyent  leur  estre  faites  par  nécessité  : 
vous  sçavez  mieux  que  personne  quelles  ont  esté  les 
faveurs  que  monsieur  le  légat  a  receuës  de  Sa  Majesté, 
en  son  voyage,  puis  qu'elles  ont  passé  par  vostre  en- 
tremise. L'on  cscrit  dltalie  que  les  siens  se  plaignent 
qu'il  n'a  esté  traitté  comme  il  mérite.  Je  ne  croy  pas 
en  vérité  que  cela  procède  de  luy  ;  car  il  seroit  trop 
ingrat ,  et  jay  meilleure  opinion  de  son  naturel  : 
toutesfois  a-il  fait  tort  à  Sa  INIajesté  de  l'avoir  en- 
gagée si  avant  en  ce  traitté ,  sans  estre  mieux  asseuré 
de  l'intention  du  roy  d'Espagne,  estant  honteux, 
que  ledit  Pioy  nous  fasse  traisner,  comme  il  fait,  après 
cette  belle  ratification  ,  et  que  la  paix  et  la  guerre 
demeurent  en  sa  main  et  discrétion ,  veu  mesmes 
que  nous  sçavons  qu  il  a  aussi  grand  besoin  de  repos 
que  nous. 

Mais  voicy  l'advantage  que  le  Roy  avoit  et  pouvoit 
conserver  sur  ledit  duc,  si  Sa  Majesté  n'eust  accordé 
ledit  dclay  -,  c'est  qu'il  couroit  fortune  de  perdre  la  ci- 
tadelle de  Bourg  par  famine,  sans  estre  mise  en  compte 
sur  ledit  traitté.  Je  vous  dis  que  les  siens  et  l'ambas- 
sadeur d'Espagne  en  avoient  telle  appréhension,  de- 
vant l'octroy  de  ladite  prolongation ,  qu'ils  nous  fai- 
soient  la  cour  ,  seulement  pour  obtenir  un  delay  de 
six  ouhuict  jours  5  dequoy  Sa  jNIajesté  les  a  si  bien 
délivrez ,  qu'ils  ont  depuis  ihit  peu  de  compte  de  nous. 
Tous  me  direz  que  ceux  de  ladite  citadelle  s'eslans 

conservez jusques  à  présent,  que  Sa  Majesté  n'y  eifôt 
rien  gagné  ;  je  responds  que  riueertitiicle  qu'en  avoient 
les  autres  les  eust  hastez  de  se  résoudre  d'envoyer 
ladite  ratification.  Or,  il  ne  faut  plus  parler  du  passé  : 
le  Roy  peut  eucor  à  présent  tirer  le  mcsmeadvantagc 
de  Testât  auquel  est  rediiilte  ladite  citadelle,  ainsi 
que  vous  apprendrez  par  les  lettres  de  M.  de  Biron , 
que  j'envoye  présentement  à  Sa  ^Majesté ,  et  celles  qu'il 
vous  escrit  et  nous  aussi.  Parlant  je  vous  supplie,  sui- 
vant ce  que  vous  avez  tousjours  fait,  de  remonstrer 
à  Sa  Majesté  ce  que  vous  cognoistrez  appartenir  à  sa 
dignité  et  à  son  service,  sur  ce  que  nous  luy  mandons, 
en  l'assurant  que  ses  commandemens,  quels  qu'ils 
soyent,  seront  toutefois  suivis  au  pied  de  la  lettre. 
Ce  que  nous  avons  retranché ,  toutes  courtoisies  et 
honnestetez,  à  ceux  de  ladite  citadelle,  les  a  réduits 
aux  termes  où  ils  sont;  il  faut  en  profiter  cette  fois 
sans  en  perdre  l'occasion.  J'entends  que  IM.  de  Biron 
est  bien  résolu  de  faire  ce  service  au  Roy.  M.  de  Lus 
nous  a  donné  pareille  asseurance  de  luy  ,  nous  estant 
venu  voiricy;  et  vousdiray  qu'il  me  semble  qu'il  se- 
roit  à  propos  que  le  Roy  leur  fist  don  à  chacun  de 
quelque  argent ,  car  ils  se  plaignent  de  leur  despence^ 
je  l'escris  à  Sa  Majesté  et  vous  prie  luy  ramentevoir 
etluy  conseiller.  Nous  mesnagerons  l'argent  que  vous 
nous  avez  envoyé  par  lettres  d'escliange ,  de  façon 
que  vous  aurez  occasion  de  vous  en  loiier-,  et  si  tost 
que  nous  aurons  receu  Testât  du  payement  fait  des 
regimens  qui  sont  en  Provence  ,  je  vous  en  envoyeray 
un  gênerai  des  gens  de  guerre  qu'il  faut  payer  par 
deçà,  auquel  sera  compris  ce  qu'il  faut  pour  lemuni- 
tionnaire.  Nous  faisons  porter  à  la  Savoyc  Tentretcne- 

ment  des  garnisons  qui  y  sont ,  pour  les  mois  de  février 
et  pour  le  courant ,  de  façon  que  j'espère  que  vous 
en  serez  deschargé.  Monsieur  le  connestable  a  esté 
bien  aise  d'entendre  ce  que  vous  m'avez  escrit  tou- 
chant le  canon  et  les  munitions  qu'il  avoit  ordonné 
estre  envoyées  en  Provence  -,  mais  je  n  ay  receu  l'or- 
donnance pour  faire  recevoir  et  employer  aux  forti- 
fications de  Sainct  Tropés  et  Dantibe  les  six  mil  escus 
de  Paris ,  que  vous  m'avez  escrit ,  par  vostredite 
lettre  ,  d'avoir  ordonnez  5  il  faut  qu  elle  ay t  esté  ou- 
bliée. Je  me  recommande  bien-humblement  à  vostre 
grâce  ,  et  prie  Dieu  ,  etc. 
De  Lyon  ,  ce  7  mars  1601.  de  Neuf-ville. 

Lettre  de  la  main  du  Roj  à  M.  de  Rosiij. 

Mon  amy,j'ayveu  vos  lettres  et  celles  qui  vous  ont 
esté  escrites  par  messieurs  le  connestable,  deVille-roy, 
de  Sillery  et  de  Gastines  ,  sur  lesquelles  je  vous  diray 
que  je  trouve  bon  que  l'on  réduise  les  compagnies  des 
regimens  de  Navarre  ,  Piedmont  et  Champagne ,  qui 
estoient  à  Bourg,  à  raison  de  cinquante  hommes  pour 
enseigne  ,  compris  les  chefs  ,  comme  je  vous  l'avois 
cy-devant  dit  :  comme  aussi  que  l'on  licentie  celles 
du  sieur  de  Sainct  Angel ,  et  les  compagnies  du  sieur 
de  Lux ,  du  Briieil  et  la  crue  des  carabins  de  M.  de 
Biron  j  aussi  que  Ton  fasse  le  semblable  du  régiment 
du  sieur  de  Crequy,  à  mesure  que  l'on  le  sortira  des 
places  que  nous  rendrons.  Je  trouve  qu'il  seroit  fort  à 
propos  de  laisser  encor  pour  quelques  jours  en  Pro- 
vence les  compagnies  du  régiment  de  mes  gardes  et 
celles  des  Corses,  les  réduisant  au  nombre  que  je  vous 
ay  ordomié ,  comme  aussi  que  l'on  licentie  celles  du 

sieur  du  Bourg  et  du  chevalier  de  Mont-moreiicy  ,  et 
que  l'on  fasse  fournir  le  pain  aux  compagnies  du  ré- 
giment de  mes  gardes  et  celuy  des  Corses,  ce  que 
vous  ferez  entendre  à  monsieur  le  connestable ,  afin 
qu'il  le  trouve  bon.  Toutesfois  il  me  semble  que  s'ils 
font  leurs  monstres  comme  nous  l'avons  ordonne  , 
qu'il  ne  leur  faudroit  fournir  de  pain ,  ou  que  l'on  ac- 
commode M.  de  Lesdiguieres  avec  les  députez  de  M.  de 
Savoye ,  ce  que  je  veux  croire  qui  se  pourra  ,  si  mes 
serviteurs  s'y  employent  comme  ils  doivent.  Pour  le 
voyage  du  sieur  de  (iastines  en  Suisse ,  puis  que  rien 
ne  presse ,  je  trouve  bon  de  mettre  la  resolution  de 
cette  affaire-là  jusques  à  l'arrivée  du  sieur  de  Ville- 
roy,  qui  sera  icy  à  la  fin  de  ce  mois.  Pour  ceux  de 
Genève,  ils  m'ont  escrilcela  mesme  que  M.  de  Sillery 
escrit  qu'ils  ont  fait  à  monsieur  le  connestable  par 
leur  député  qui  est  icy,  lequel  je  vous  renvoyeray, 
afin  que  vous  leur  fassiez  entendre  ce  qui  a  esté  traitté 
avec  M.  de  Savoye ,  et  qu'ils  se  résolvent  à  ce  qu'ils 
doivent ,  afin  que  vous  puissiez  mettre  Tordre  qui  est 
nécessaire  pour  le  bien  de  mon  service  en  ce  pavs-là. 
Quanta  Bourg,  voyez  sur  i'eslat  des  fortifications  que 
je  vous  ay  renvoyé,  où  l'on  peut  prendre  encor  deux 
mil  escus  pour  travailler  aux  fortifications  dudit  lieu  , 
car  je  ne  suis  pas  d'advis  que  l'on  touche  à  ce  que 
jay  ordonné  pour  Barrault  ny  pour  Exilles  :  pour  les 
munitions  qui  y  sont  nécessaires  ,  je  m'en  repose  sur 
vous  pour  y  pourvoir,  comme  vous  verrez  à  propos 
pour  mon  service.  M.  le  mareschaldeBiron  ne  m'a  rien 
mandé ,  que  les  chefs  qui  sont  sortis  de  Bourg  se  soient 
efforcez  d'accroistre  leurs  troupes  et  lever  de  nouveaux 
soldats  pour  mener  en  Italie ,  ce  que  je  ne  veux  que 
T.  4.  6 

l'on  souffre.  Monadvis  n'est  point  de  mettre  la  Bresse  en 
la  généralité  de  Lyon  ,  ains  la  laisser  en  celle  de  Bour- 
gongne ,  mais  bien  qu  elle  ressortisse  à  la  Cour  des 
aydes  à  Paris,  comme  nous  Tavions  résolu  ensemble. 
Je  suis  bien  ayse  que  vous  ayez  pris  règlement  avec 
ceux  de  mes  comptes ,  comme  aussi  que  vous  vous 
assembliez  aujourd'huy  avec  le  cavalier  Vinta,  et  que 
demain  vous  fassiez  de  mesmes  avec  ceux  de  mes 
aydes.  Je  me  trouve  tout  desbauclié  d'un  flux  de 
ventre  qui  me  print  hier  au  soir  et  me  meine  un  peu 
viste  et  me  rend  foible.  C'est  ce  que  j'ay  à  vous  dire 
pour  cette  heure.  Adieu  mon  amy,  etc. 

Ce  20  mars  à  midy,  à  Sainct-Germain  en  Laye. 

Heînry. 

Lettre  du  Roy  à  M.  de  Rosnj. 

Mon  amy,  il  y  a  quelque  temps  que  je  commanday 
à  M.  le  Grand  de  me  faire  amener  à  Paris  en  ma  grande 
escurie  des  poulins  de  mon  barras  de  Meun  5  et  pour 
ce  que  pour  les  amener  et  nourrir  par  les  chemins  et 
ceux  qui  les  ont  amenez  ,  il  y  a  fait  faire  quelques 
frais,  je  vous  prie  incontinent  de  faire  pourvoir  au 
payement  et  remboursement  d'iceux ,  comme  chose 
que  je  veux  et  qui  a  esté  faite  par  mon  commandement. 
Au  demeurant,  je  vous  ay  ce  matin  escritpar  Gondy  et 
en  sa  faveur  :  souvenez-vous  que  ce  sont  lettres  que 
je  ne  luy  ay  pu  refuser-,  mais  de  n'y  rien  faire  au  pré- 
judice de  mon  service  que  je  vous  recommande  sur 
tout.  J'escris  le  mesme  à  M.  de  Sillery  auquel  aussi 
j'avois  escrit  en  sa  favein*.  Adieu ,  mon  amy,  etc. 

Ce  samedy  ,  à  deux  heures  après  midy  ,  i4  avril, 
à  Fontaine-bleau.  He>ry. 

Lettre  de  M.  de  Fllle-roj  à  M.  de  Rosnj. 

Monsieur,  vous  estes  party  d'icy  si  matin  que  je 
n'ay  pu  vous  voir  et  prendre  congé  de  vous ,  et  vous 
bailler  la  lettre  de  M.  de  la  Boderie  que  vous  rece- 
vrez avec  la  présente,  et  si  vous  desirez  que  je  fasse 
des  offices  sur  le  sujet  d'icelle  ,  j'y  satisferay  me  le 
mandant.  Nous  avons  receu  une  depesclie  de  M.  de 
Sillery,  à  laquelle  nous  ne  pouvons  respondre  sans 
vous 5  j'espère  la  lire  au  Roy  demain  (car  il  a  esté  à 
la  chasse  aujourd'huy),  puis  je  vous  advertiray  de  sa 
volonté.  Sa  Majesté  a  permis  que  les  deux  prisonniers 
de  l'entreprise  de  Mets  soient  conduits  à  Calais,  par 
un  deslieutenansdeRapin  ,  comme  vous  proposastes 
dernièrement;  partant  il  vous  plaira  d'y  pourvoir, 
afin  qu'ils  partent  au  plutost  ainsi  que  j'escris  à  M.  le 
chancelier.  Il  a  passé  par  icy  un  courrier  venant  d'Es- 
pagne ,  qui  partit  de  Valledolit  le  quinziesme  de  ce 
mois ,  qui  m'a  dit  que  M.  de  la  Rochepot  y  estoit  en- 
cores.  Je  prie  Dieu  ,  etc. 

De  Fontaine-bleau ,  le  22  raay  1601. 

DE  Neuf-ville, 

Lettre  du  Roj  à  M.  de  Rosnj^  contresignée. 

Mon  cousin ,  puis  que  vous  avez  cinquante  mil  es- 
cus  prests  pour  les  Hollandois ,  pour  satisfaire  au 
premier  terme  des  deniers  que  je  leur  ay  accordez , 
faites  les  mettre  entre  les  mains  du  thresorier  du 
temps,  et  le  chargez  de  les  faire  porter  promptement 
et  seurement  en  ma  ville  de  Dieppe,  où  les  Hollan- 
dois les  envoyeront  prendre ,  car  la  voiture  en  doit 
estre  faite  à  leur  frais  ,  comme  il  a  esté  pratiqué  cy- 
Jcvant,  et  me  mandez  en  quel  temps  seront  paya- 

6. 

blés  les  autres  termes ,  afin  que  j'en  advertisse  mon 
agent  -,  mais  le  plus  secrettement  que  lesdits  deniers 
pourront  estre  comptez  el  transportez  sera  le  meilleur 
pour  mon  service ,  pour  les  raisons  qui  vous  sont 
assez  cogneuës  :  partant  je  vous  prie  d'en  avoir  soin. 
Quand  vous  serez  icy,  je  me  resoudray  du  lieu  et  du 
temps  que  je  donneray  audience  aux  ambassadeurs 
de  Venise  ,  lesquels  vous  ferez  cependant  recevoir  et 
traitter  honorablement  comme  je  vous  ay  escrit  par 
mes  précédentes.  Et  quant  à  la  valeur  de  leurs  pre- 
sens  ,  il  me  semble  qu'il  faut  qu  elle  soit  semblable  à 
celle  des  autres  qui  furent  faits  aux  sieurs  Gradenigo 
et  Delpbin  ,  quand  la  seigneurie  les  envoya  vers 
moy  :  loutesfois  je  m'en  remets  à  ce  que  vous  en  ad- 
viserez.  Priant  Dieu  ,  mon  cousin  ,  qu'il  vous  ayt  en 
sa  saincte  et  digne  garde ,  etc. 

Escrit  à  Fontaine-bleau,  le  29  may  1601.  Henry. 
Et  plus  bas  ,  UE  Neuf-ville. 

Lettre  de  la  main  du  Roj  à  M.  de  Rosiif. 

Mon  amy,  mon  intention  estant  que  le  sieur  de 
Marabat ,  qui  vous  rendra  cette-cy  et  qui  m'a  bien 
et  utilement  servi ,  soit  payé  de  la  somme  de  deux 
mil  escus  ,  restans  d'un  don  que  je  luy  ay  cy-devant 
fait  en  considération  de  ses  services,  je  vous  prie  de 
l'en  faire  assigner  sur  les  deniers  revenans  bons  de  ce 
qui  avoit  esté  cy-devant  ordonné  pour  l'entretene- 
ment  de  l'assemblée  de  Saumur  ,  laquelle ,  comme 
vous  scavez ,  est  rompue ,  dautant  que  c'est  chose  que 
je  veux  et  désire  ;  et  croyez  qu'en  ce  faisant  vous  me 
ferez  service  tres-agreable.  Sur  ce  ,  Dieu  ,  etc. 

Ce  16  juin  ,  à  Monceaux.  Henry. 

Lettre  de  la  main  du  Pwj  à  M.  de  Rosiij. 

Mon  amy,  j'ay  veii  la  lettre  que  vous  m'avez  es- 
crite  touchant  M.  d'Ornano;  envoyez  quérir  Biçose, 
il  vous  dira  ce  qui  se  passa  entre  nous  deux.  A  la 
vérité,  je  n'ay  jamais  veu  tant  d'ignorance  et  d'opi- 
niastreté  ensemble  ;  mais  je  dis  tres-dangereuse  :  il 
fit  le  corse  à  toute  outrance.  S'il  fait  ce  qu'il  vous  a 
dit ,  il  m'offencera  si  aigrement ,  que  je  m'en  ressen- 
tiray.  Comme  son  amy,  faites  le  luy  sentir ,  et  qu'il 
ne  me  donne  point  sujet  de  le  faire  recognoistre  pour 
ce  qu'il  est,  c'est  à  dire  indigne  des  honneurs  que  je 
luy  ay  départis.  Sa  seule  fidélité  m'y  obligeoit ,  ses 
desobeyssances  me  dispenseront  de  parler  ainsi  -,  il 
faut  dire  vray,  que  je  suis  fort  rebuté  de  luy.  Voilà 
tout  ce  que  je  vous  en  puis  dire.  Bon  soir. 

Ce  19  juin.  Henry. 

Lettre  de  la  main  du  Roj  à  M.  de  Rosnj. 

Mon  amy ,  ce  pourquoy  je  vous  mande  de  me 
venir  trouver  en  ce  lieu  et  d'amener  avec  vous  M.  de 
Ville-roy,  n'est  pas  que  je  désire  que  vous  y  fassiez 
séjour  de  plus  d'un  jour,  ny  que  vous  y  apportiez  vos. 
papiers,  car  je  vous  veux  voir  ensemble  pour  prendre 
vostre  advis  sur  les  bruits  et  advertissemens  que  j'ay 
cy-devanteus  à  Calais  de  M.  de  Chasteau-neuf  5  car 
ils  m'ont  esté  reconfirmez  d'autres  endroits ,  mesme 
que  l'on  en  a  veu  à  cheval  qui  ont  esté  congédiez 
et  renvoyez  jusques  à  un  autre  temps,  si  que  ce  mal 
seroit  pour  croistre  s'il  n'y  estoit  promptement  pour- 
veu.  C'est  pourquoy  je  vous  prie  de  vous  en  venir 

incontinent ,  et  prendre  en  passant  M.  de  Ville-roy  : 
aussi  que  j'ay  nouvelles  d'Espagne  sur  lesquelles  je 
seray  tres-aise  que  nous  prenions  quelque  bonne  re- 
solution ,  ne  voulant  parler  d'autres  affaires  pour  la 
première  sepmaine  des  couches  de  ma  femme,  où 
nous  serons  assez  empeschez  à  garder  qu  elle  ne  se 
morfonde.  N'amenez  donc  point  avec  vous  personne 
d'affaires ,  car  vous  pouvez  croire  qne  je  ne  vous  re- 
tiendray  icy  qu'un  jour.  Bon  soir ,  mon  amy. 
Ce  19  septembre,  à  Fontaine-bleau.       Henry. 

Coppie  d'une  lettre  de  l'archiduc  au  Roj^  touchant 
le  prince  d'Espinoj. 

Monseigneur  , 

J"ay  receu  par  le  sieur  de  la  Boderie  la  lettre 
qu'il  a  pieu  à  vostre  INIajesté  m'escrire,  et  entendu, 
tant  par  icelle  que  ce  qu'il  m'a  déclaré  de  vostre 
part?,  le  désir  qu'avez  de  conserver  toute  bonne 
amitié  ,  paix  et  voisinance  entre  vostre  royaume 
et  ces  pays  ,  vous  pouvant  asseurer  que  de  ma  part  je 
nemanqueray  à  la  conserver  et  maintenir  aussi  de  tout 
mon  pouvoir,  pour  tant  y  aller  et  du  bien  de  toute 
la  cbrestienté  et  de  nos  communs  sujets.  Et  quant  au 
différend  des  comte  et  comtesse  de  Ligne  avec  les 
enfans  du  feu  prince  d'Espinoy  leurs  nepveux  ,  je  les 
ay  amenez  si  avant ,  qu'ils  sont  contens  d'entrer  en 
amiable  communication  pour  voir  s'ils  pourront  s'ac- 
corder ,  ne  restant  sinon  de  choisir  les  personnes  à  y 
entremettre,  et  le  lieu  où  ils  se  devront  joindre ,  ce 
qui  se  pourra  faire  dans  fort  peu  de  jours  ;  vous  as- 
seurant  au  surplus  que  j'y  apporteray  toute  facilité  , 
afin  que  ledit  différend  se  vuide  araiablement,  pour 

donner  à  vostre  Majesté  contentement  et  satisfaction , 
comme  je  désire  faire  en  toutes  autres  occasions ,  selon 
que  ledit  de  la  Boderie  vous  pourra  faire  entendre. 
Priant  Dieu  qu'il  donne  à  vostre  Majesté  ,  monsei- 
gneur ,  santé  très-longue  et  heureuse  vie  ^  de  vostre 
Majesté  très  affectionné  serviteur.  Albert. 

Du  camp  devant  Ostande ,  le  22  septembre  1601. 

Lettre  de  M.  de  Paille- roj  à  M.  de  Rosnj. 

Monsieur  ,  le  Roy  nVa  commandé  de  faire  la  de- 
pesche  à  M.  de  la  Boderie ,  de  laquelle  vous  m'avez 
escrit ,  à  quoy  je  satisferay,  luy  faisant  tenir  la  lettre 
que  vous  m'avez  addressée  ,  comme  celuy  qui  désire 
vous  servir  de  tout  son  pouvoir,  dequoy  je  vous  prie 
faire  entier  estât.  Je  vous  prie  aussi  nous  renvoyer 
le  courrier  venu  d'Espagne ,  car  il  y  a  trois  jours  que 
sa  depesche  l'attend.  Souvenez- vous  aussi ,  s'il  vous 
plaist ,  de  celle  de  Suisse  que  j'ay  addressée  ,  par  le 
commandement  du  Roy,  à  M.  le  président  Jeannin. 
Je  sçay  qu'il  est  plus  difficile  de  pourvoir  à  ce  que 
M.  de  Sillery  demande  par  icelle  qu'à  le  vous  recom- 
mander; mais  il  faut  se  résoudre  en  une  sorte  ou 
en  autre  :  surquoy  Sa  Majesté  attend  vostre  advis. 
M.  de  la  Force  ,  qui  vient  de  Guyenne  ,  dit  qu'il  ne 
faut  point  mespriser  les  menées  dont  vous  avez  oiiy 
parler  :  toutesfois  je  persiste  en  mon  opinion  ,  qu'il 
y  a  plus  de  malice  et  de  sottise  que  de  pouvoir  de 
mal  faire.  Neantmoins  le  Roy  dit  qu'il  ne  veut  rien 
négliger,  et  parle  de  s'approcher  de  la  rivière  de 
Loire  et  de  passer  outre  s'il  en  est  besoin,  devant  que 
d'aller  ailleurs  ,  après  que  la  Reine  sera  accouchée.  Ce 
sera  tout  ce  que  je  vous  escriray  pour  cette  fois  ,  en 

saluant  vos  Joonnes  grâces  de  mes  humbles  recom- 
mandations ,  et  prie  Dieu  ,  etc. 

De  Fontaine-J)leau  ,  ce  26  septembre  1601. 

DE  Neuf-ville. 

Lettre  du  Roy  à  M.  de  Rosnjy  contresignée. 

Mon  cousin ,  entre  tant  de  miraculeux  tesmoignages 
de  l'assistance  de  Dieu  que  Ton  a  peu  remarquer  en 
ma  faveur  depuis  mon  advenemenl  à  cette  couronne, 
il  n  y  en  a  un  seul  qui  m'ait  fait  ressentir  plus  vive- 
ment les  effets  de  sa  divine  bonté,  que  l'heureux  ac- 
couchement de  la  Reine  mon  espouse  ,  qui  vient  pré- 
sentement de  mettre  au  monde  un  fils  dont  je  reçoy 
une  joye  que  je  ne  puis  assez  exprimer.  Mais  comme 
j  ay  tousjours  plus  considéré  les  calamitez  publiques 
durant  les  misères  passées  que  mon  particulier  inte- 
rest,  aussi  ne  reçois-je  pas  tant  de  plaisir  et  de  con- 
tentement pour  ce  qui  me  touche  en  cette  naissance 
que  pour  le  bien  gênerai  de  tous  mes  sujets,  qui  auront 
bonne  part  en  cette  occasion  de  resjouyssance  :  dequoy 
je  vous  ay  bien  voulu  advertir  par  la  présente  ,  afin 
que  vous  participiez  à  la  joye  et  au  plaisir  que  j'en  ay, 
et  que  vous  fassiez  tirer,  en  signe  de  resjouyssance, 
les  canons  de  mon  arsenac ,  selon  que  vous  entendrez 
plus  particulièrement  par  le  sieur  de  la  Varenne,  que 
j'envoye  pour  cet  effet.  Priant  sur  ce ,  etc. 

Escrite  à  Fontaine-bleau  ,  le  27  septembre.  Henry. 

Et  plus  bas,  RuzÉ. 

Lettre  de  ta  main  du  Roy  à  M.  de  Rosnj. 

Mon  amy,  j'attendray  à  Sainct-Germain,  où  j'espère 
estre  en  bref,  que  vous  et  ceux  de  mon  conseil  me  re- 

présentent  l'importance  de  l'affaire  de  Sainct-Quentin, 
pour  sur  cela  vous  faire  à  tous  entendre  ce  qui  est  de 
ma  volonté.  Je  trouve  bon  ce  que  vous  avez  fait  pour 
le  sieur  Zamet  sous  un  nom  emprunté ,  comme  les 
conditions  que  vous  m'avez  mandées ,  aussi  que  vous 
n'ayez  les  oreilles  bouchées  si  d'autres  offrent  davan- 
tage. Suivant  vostre  advis,  j'escris  à  ceux  de  mon  con- 
seil et  au  prevost  des  marchands  et  eschevins  de  ma 
ville  de  Paris  les  lettres  que  vous  me  mandez.  Pour 
Vernay  de  Chinon ,  il  luy  faudra  bailler  une  bonne 
assignation  de  ce  que  montent  les  deniers  destinez 
pour  la  garnison  de  Chinon  durant  cette  année  ,  qui 
luy  ont  esté  promis  par  le  sieur  de  Souvré  en  sortant 
de  la  place  ,  et  au  capitaine  Dauphin  les  certains  ,  à 
ce  quil  ayt  moyen  d'y  entretenir  les  soldats  que  je 
luy  ay  ordonnez.  Je  suis  bien  ayse  que  ce  qu'il  faut 
pour  le  voyage  et  ameublement  du  sieur  de  Sillery, 
pour  son  ambassade  à  Rome ,  soit  prest ,  dautant  que 
je  veux  qu'il  parte  au  plutost.  Puis  que  la  commodité 
de  mes  affaires  ne  me  permet  davantage  pour  le 
présent ,  il  faut  qu'il  s'en  contente  ;  et  quelque  autre 
occasion  s'offrant ,  je  seray  bien  ayse  de  luy  tesmoi- 
gner  comme  je  l'ayme.  Je  suis  d'advis  que  l'on  tienne 
les  estais  de  Languedoc  au  bas ,  dautant  que  c'est  la 
première  fois  qu'ils  sont  reiinis ,  et  qu  il  ne  seroit  à 
propos  que  mes  serviteurs ,  pour  la  première  fois  , 
allassent  oi^i  estoient  ceux  de  la  ligue  :  pour  l'année 
qui  vient ,  on  les  tiendra  au  haut.  Je  trouve  bonne  la 
nomination  que  vous  avez  faite  de  la  personne  de 
M.  de  Maisse  pour  aller  en  Languedoc  et  Provence, 
et  pour  cet  etî'et,  je  luy  escrits  de  s'apprester  pour 
ledit  voyage ,  comme  celle  du  sieur  de  Jambville , 

pour  envoyer  sur  les  rivières  régler  et  establir  les 
impositions ,  auquel  j'escris  aussi ,  estant  assez  ca- 
pable ,  pouiveu  qu'il  veuille  bien  faire.  Je  vous  ren- 
voyé le  dernier  traitté  qui  a  esté  fait  avec  le  sieur 
Zamet ,  lequel  j'ay  veu  ,  Tayant  signé  de  ma  propre 
main.  Pour  labbaye  du  Bays  ,  dont  ra'escrivez  que 
vous  pensiez  vaquante  par  la  mort  de  M.  de  Langres , 
mon  cousin  le  duc  de  Biron  me  Tavoit  envoyé  de- 
mander par  Prévost,  qui  fait  ses  affaires;  mais  n'en 
ayant  eu  aucunes  nouvelles  depuis,  je  croy  qn  il  n'est 
pas  mort.  Ne  doutez  nullement  que  s'il  vaque  quelque 
chose ,  que  je  vous  oublie ,  ny  la  promesse  que  je 
vous  ay  faite.  Adieu,  mon  amy. 

A  Monceaux,  ce  16  novembre.  Henry. 

J'oubliois  à  vous  mander  qu'il  importe  à  mon  ser- 
vice ,  que  le  sieur  de  La  Fontaine  s'en  retourne  en 
Angleterre ,  où  sa  présence  est  nécessaire.  C'est  pour- 
quoy  ,  je  vous  prie ,  que  l'on  luy  fasse  bailler  des 
moyens ,  à  ce  qu'à  faute  de  cela  il  ne  séjourne  pas 
plus  long-temps  par  deçà.  Tenez  la  main  que  l'on  ne 
distraye  point  les  deniers  destinez  pour  le  pont  de 
ma  ville  de  Paris  ,  dautant  que  je  veux  que  l'on  y 
travaille  au  commencement  de  l'année  qui  vient,  ainsi 
que  je  l'escris  à  monsieur  le  premier  président,  qui 
est  un  des  commissaires. 

CHAPITRE  VIL 

Prétentions  du  comte  de  Soissons.  Affaires  étrangères.  Dé- 
couverte de  la  conjuration  du  maréchal  de  Biron. 

Environ  le  temps  de  la  naissance  de  monsieur  le 
Dauphin,  mourut  la  princesse  de  Conty  et  lors  M.  le 
comte  de  Soissons  fit  parler  au  Roy  d'achepter  les 
droits  qu'il  disoit  avoir  en  Piedmont,  à  cause  de  la 
maison  de  Mont-affier  (0  ,  de  laquelle  sa  femme  estoit 
héritière,  et  faisoit  grande  parade  d'iceux;  pour  la 
liquidation  et  prisée  desquels  vous  ayant  esté  com- 
mis, ce  prince  demeura  grandement  ofï'encé  (  sans  en 
faire  neantmoins  rien  paroistre  pour  lors  )  de  ce  que 
vous  dites  que  tout  cela  n'estoit  pas  de  grande  va- 
leur ,  et  encor  situé  en  pays  si  desadvantageux  pour 
en  jouyr  et  tellement  litigieux,  qu'il  cousteroit  à  en 
percevoir  les  revenus  autant  qu'ils  valoient.  Sa  Majesté 
envoya  sur  la  fin  de  l'année  monsieur  le  Dauphin  à 
Sainct  Germain,  pour  y  estre  nourry,  à  cause  de  la 
bonté  de  l'air,  et  voulust,  tout  jeune  qu'il  estoit, 
qu'il  passast  par  les  rues  de  Paris ,  et  fut  monstre  tout 
à  descouvert  au  peuple,  qui  le  vid  et  receut  avec  ac- 
clamations publiques. 

Or ,  le  Roy  ayant  receu,  pendant  cette  année  1601, 
en  divers  temps  diverses  lettres  des  choses  de  consé- 
quence qui  se  passoient  aux  pays  estrangers  ,  et  vous 

(i)  A  cause,  de  la  niaisnn  de  Moni-nffier  :  le  prince  de  Conti  avoi'. 
cpousc  en  preniicres  noces  Jc;inne  de  Coesme  ,  dame  de  Bonne- Table, 
veuve  de  Louis  ,  comle  de  Montafiîcr  en  Piémont  :  et  le  comte  de  Sois- 
sons avoit  épouse  Anne  de  Monlaflîer,  fille  de  Louis  et  de  Jeanne  de 
Coesme.  (  Note  de  l'abbc  de  PÉclnsc.  ) 


? 

les  ayant  envoyées  lors  qu'il  les  recevoit ,  vous  nous 
en  dites  quelque  chose  ,  que  nous  vous  ramentevrons 
icy  en  gros  ,  laissant  les  particularitez  cricelles  aux 
historiens ,  pour  ce  qu'il  n'y  avoit  rien  qui  touchast 
vostre  particulier  :  comme  la  defaitte  des  Espagnols  , 
joints  aux  Irlandois  révoltez  contre  cette  brave  reine 
Elizabeth  ,  laquelle  ayant  fait  assiéger  la  principalle 
et  plus  forte  ville  qu'ils  occupassent,  nommée  Quinzal, 
et  le  comte  de  Tiron ,   chef  des   rebelles  ,   et  dom 
Alonce  del  Campo ,  des  Espagnols ,   estans  accourus 
au  secours  avec  tout  ce  qu'ils  avoient  peu  r'assembler, 
ils  furent  taillez  en  pièces  par  le  milord  Persy,  gênerai 
des  Anglois ,  Alonce  fait  prisonnier  et  la  ville  con- 
quise ;  la  conférence  ou  diette  tenue  à  Ratisbonne , 
entre  les  docteurs  de  plusieurs  princes  d'Allemagne , 
catholiques  et  protestans,  pour  trouver  quelque  ac- 
commodement sur  les  differens  pour  la  religion ,  de 
laquelle  ils  se  retirèrent  sans  aucun  fruict ,  dautant 
qu'il  n'y  fut  traitté  que  de  l'authorité  de  la  saincte 
Escriture ,  les  catholiques  soustenant  qu'elle  depen- 
doit  du  jugement  et  sens  de  l'Eglise,  et  notamment 
du  Pape  ,  qu'ils  disoient  estre  cet  homme  spirituel , 
dont  il  est  parlé  en  la  première  epistre  aux  Corin- 
thiens, chapitre  2,  vers.  i5.  Qui  a  pouvoir  de  dis- 
cerner de  toutes  choses  et  de  11  estre  jugé  de  per- 
sonne ,  dequoy  les  protestans  s'estans    mocquez  et 
maintenu  le  contraire  ,  ils  s'estoient  séparez  plus  ani- 
mez les   uns   contre  les  autres   qu'auparavant  ^  les 
mouvemens  et  rebellions    des   Transilvains   et  des 
waivodes  Battory  et  Michsel  contre  l'Empereur,  sur 
lesquels  il  se  passa  diverses  actions  et  accidens  gran- 
dement mémorables ,  ayans   esté  enfin  vaincus  par 


ou    MEMOIRES    DE    SULLY.    [1601]  Q^ 

GeorgesBasteetlavilledeClausembolirgprisc  j  leslieu- 
reuK  progrez  du  duc  de  Mercœur  (0  en  Hongrie  d'une 
part,  lequel  ayant  pris  Albe-regale,  que  Ton  repuloit 
imprenable ,  la  délivra  encor  depuis  d'un  grand  siège 
que  les  Turcs  y  avoient  mis-,  et  de  l'autre,  les  mau- 
vais succez  de  l'archiduc  Ferdinand  devant  Canise  ; 
les  impétueux  tumultes  arrivez  à  la  porte  du  roy  des 
Turcs  ,  les  jannissaires  ayant  pris  les  armes  contre 
celuy  qui  dominoit  lors,  nommé  Mahomet,  le  mena- 
çant de  le  déposer  et  d'en  mettre  un  autre  en  sa  place, 
s'il  ne  devenoit  plus  diligent,  vaillant,  laborieux  et 
loyal  en  ses  promesses ,  et  moins  cruel ,  avaricieux  et 
voluptueux ,  et  en  vindrent  à  telle  audace,  qu'ils  luy 
estranglerent  sept  de  ses  mignons  dans  son  serrail  en 
sa  présence  ^  l'apparition  d'un  certain  homme ,  soy 
disant  estre  dom  Sebastien  (2),  roy  de  Portugal,  que 
l'on  avoit  tenu  pour  mort ,  luy  ressemblant  tellement, 
faisant  voir  des  remarques  non  communes  en  sa  per- 

(1)  Duc  de  Mercœur:  ce  prince,  auquel  le  séjour  de  la  France 
dcplaisoit ,  depuis  qu'il  avoit  etc  oblige  de  rendre  la  Bretagne  au  Roi , 
e'toit  aile'  en  Hongrie  faire  la  guerre  aux  Turcs.  Il  mourut  à  Nuremberg, 
d'une  fièvre  pourprée,  le  ig  février  1G02,  âge'  de  ^j  ans.  —  (2)  Dont 
Sebastien:  pour  se  faire  une  idée  de  l'inquiétude  que  ce  pre'tendant 
au  royaume  de  Portugal  donnoit  h  Philippe  III,  roi  d'Espagne,  il 
faut  se  rappeler  qu'après  la  mort  du  ve'ritable  don  Sébastien  ,  tue 
en  i5^8  ,  à  la  suite  d'une  entreprise  romanesque  contre  les  Maures 
d'Afrique,  Philippe  II  s'e'toit  empariî  de  ce  royaume.  Le  me'contente- 
mcnt  des  peuples  leur  fit  croire  long-temps  que  leur  roi  n'e'toit  pas 
mort  :  sous  le  règne  de  Philippe  II ,  quatre  imposteurs  prirent  succes- 
sivement le  nom  de  Sebastien,  excitèrent  des  troubles  ,  et  périrent 
dans  les  supplices.  Celui  dont  il  est  question  parut  sous  Philippe  III. 
II  ressembloil  parfaitement  au  prince  dont  il  vouloit  jouer  le  person- 
nage :  pendant  trois  ans,  il  parcourut  l'Italie,  et  fut  soutenu  par  les 
Vénitiens  et  le  duc  de  Toscane;  enfin  il  fut  livré  par  ce  dernier  ani 
vice-roi  de  Naples ,  et  enfermé  dans  le  château  de  Saint-Lucar,  of'. 
i'on  dit  qu'il  fut  étranglé. 

sonne  et  recitant  des  paroles  et  faits  tant  secrets  et 
particuliers  pour  les  affaires  qui  avoient  passé ,  que 
peu  s'en  trouva  de  non  passionnez  ou  intéressez  contre 
luy,  qu  ils  ne  l'estimassent  tel  qu'il  se  disoit,  surquoy 
le  roy  d'Espagne ,  voyant  cette  créance  quasi  univer- 
selle en  sa  faveur ,  eut  l'esprit  tellement  agité  d'ap- 
préhensions,  que  pour  se  déveloper  d'icelles,  il  en 
fit  deserapestrer  le  monde  :  la  prise  et  destruction  de 
la  ville  de  Passava  en  la  Morée,  par  les  chevaliers  de 
Malte  \  la  formation  d'une  grande  armée  navalle 
pour  le  roy  d'Espagne  ,  dont  le  prince  d'Oria  fut  fait 
gênerai ,  des  desseins  de  laquelle  l'on  a  discouru  tant 
diversement  qu«  jusqu'icy  l'on  n'en  a  sceu  autre  chose, 
sinon  qu'après  avoir  rodé  une  partie  de  la  mer  Médi- 
terranée ,  elle  eut  les  vents  si  contraires  et  fut  assaillie 
de  telles  bourrasques  ,  que ,  sans  avoir  fait  aucun  ex- 
ploit d'importance ,  elle  relascha  au  port  de  Barcel- 
lonne ,  estant  fort  deslabrée ,  voire  quasi  ruynée. 

Peu  après  ,  le  Roy  receut  des  advis  de  plusieurs 
lieux  bien  certifiez  (  ainsi  qu'il  vous  en  dit  quelque 
chose  estant  appuyé  avec  vous  sur  le  balcon  de  la 
grande  allée  de  l'Arsenac  ,  où  il  s'estoit  venu  prome- 
ner pour  voir  vos  magazins  que  vous  commenciez  à 
bien  munir  d'armes,  artilleries  et  autres  ustancilles  ) 
que,  nonobstant  tout  ce  que  M.  le  mareschal  deBiron 
luy  avoit  confessé  à  Lyon ,  se  promenant  avec  luy  dans 
îesCordeliers,  des  menées  qu'il  avoit  faites  avec  M.  de 
Savoye ,  sous  espérance  d'espouser  sa  fille  ,  le  pardon 
qu'il  en  avoit  requis  et  obtenu  ,  et  les  sermens  et  pro- 
testations qu'il  luy  avoit  faites  de  ne  retomber  de  sa 
vie  en  semblables  crimes,  ny  de  ne  scavoir  jamais 
rien  qui  peut  prej  udicier  à  son  service ,  sans  l'eu  ad- 

vcrtir  j  nonobstant  encor  toutes  les  faveurs,  honneurs, 
benclicences  et  gratifications  dont  il  a\  oit  usé  en  son 
endroit ,  pour  le  retirer  de  ses  folles  fantaisies  et  per- 
nicieux desseins  ,  il  s'estoit  tout  de  nouveau  restraint 
d'amitié  avec  messieurs  le  comte  d'Auvergne  (0  et 
mareschal  de  Bouillon  ,  jusques  à  s'estre  donné  la  foy 
et  fait  une  association  générale  entr'eux ,  avec  pro- 
messe par  escrit  pour  s'entre-maintenir  ,  et  defïendre 
l'un  l'autre  envers  et  contre  tous  ,  avec  ces  mots,  saiis 
nul  excepter^  comme  je  l'ay  sceu  par  personnes  de 
probité  qui  l'ont  veuë  ^  et  que  ,  suivant  leur  premier 
projet,  ils  traittoient  avec  le  roy  d'Espagne  et  le  duc 
de  Savoye  \  qu'en  France  ,  ils  essayoient  de  gaigner 
des  plus  grands,   voire  jusques  à  de  ses  princes  et 
plus  authorisez  officiers ,  et  usoient  de  toutes  sortes 
de  malicieux  artifices  envers  la  noblesse  ,  les  villes  et 
les  peuples,  pour  fomentcrce  qu'ils  y  voyoient  de  mal- 
contentemens  ,  et  en  exciter  de  nouveaux ,  en  exag- 
gerant  sur  toutes  choses  cette  imposition  du  sol  pour 
livre ,  contre  laquelle  vous  aviez  esté  tant  contraire 
en  l'assemblée  de  Roiien  ,  et  qui  se  continuoit  encor  , 
nonobstant  tout  ce  que  vous  aviez  pii  dire  pour  la  faire 
esleindre  ,  et  la  gabelle  du  sel  qu'ils  faisoient  courir 
le  bruit  se  devoir  bien  tost  establir  en  Poictou   et 
Guyenne  ,  enquoy  ils  ne  faisoient  pas  un  petit  pro- 
grez,  ayans  des  gens  appostez  fort  propres  pour  jetter 
telles  pernicieuses  semences  dans  les  esprits  les  plus 
légers  ,  et  ne  se  trouvant  personne  qui  eut  charge  de 
contre-dire  ce  faux  bruit  et  faire  cognoistre  la  vérité. 

(i)  Le  comte  d' Auuergne  ■■  il  cloit  Gis  de  Cliarles  IX  et  de  Marie 
ïouchet,  La  marquise  de  Verneuil,  maîtresse  du  Roi,  etoit  sa  sœn: 
utérine. 

Or  ,  sur  tel  sujet  prendrons-nous  licence  de  vous 
faire  un  petit  discours  par  forme  de  disgression,  pour 
vous  dire  et  à  tous  autres,  si  jamais  ces  recueils  sont 
mis  en  lumière,  qu'il  ne  s'est  quasi  jamais  veu  d'Estat , 
principauté,  royaume  ny  republique  si  bien  composée, 
establie  et  allermie  ,  de  prince ,  de  roy  ny  de  souve- 
rain si  doux  ,  si  sage  et  si  heureux  ,  ny  de  forme  de 
gouvernement  et  d'administration  tant  équitable , 
modérée  et  réglée  avec  ses  justes  et  deuës  propor- 
tions ,  qu'ils  se  trouvassent  égallement  agréables  à 
tous  ceux  qui  leur  seroient  sous- mis  et  assujetis. 
Mais  que  tout  au  contraire  mille  sortes  d'expériences 
nous  enseignent  que,  par  la  dépravation  ,  corruption 
et  perversité  de  la  nature  humaine  ,  tous  les  esprits 
capables  de  raison  se  trouvent  tellement  des-raison- 
nables ,  tant  inquiétez ,  impatiens  de  repos  et  désireux 
de  nouveautez  et  changemens,  que  la  condition  la 
plus  heureuse  où  ils  sçauroientestre,  les  chagrine,  leur 
ennuyé  et  degouste  ,  et  sont  tant  universellement  et 
puissamment  possédez  d'un  esprit  de  despit  et  mal 
contentement ,  qu'ils  ne  se  scauroient  empescher  de 
se  plaindre  ,  douloir  et  mal-contenter ,  non  seulement 
de  leurs  souveraiu's  princes ,  leurs  ministres ,  magis- 
trats et  supérieurs ,  de  leurs  égaux ,  emulateurs  et 
compagnons,  de  leurs  inférieurs  et  serviteurs,  de  leurs 
femmes,  enfans,  parens  et  amis,  quelques  bons  et 
amiables  qu'ils  puissent  estre  -,  mais  aussi  de  parler 
quelquesfois  contre  Dieu  et  eux-mesmes ,  quelques- 
uns  se  trouvans  de  si  maligne  inclination,  tantestour- 
dis  et  inconsiderez  ,  que  de  se  despiter  et  courroucer 
contre  les  animaux  tant  doux  et  innocens ,  desquels 
ils  tirent  de  si  grandes  utilitez  etcomraoditez  qu'ils  ue 

s'en  sçauroient  passer  5  voire  contre  le  ciel ,  la  terre , 
la  mer ,  les  eaux,  les  astres  ,  les  météores,  les  saisons, 
le  chaud,  le  froid,  les  herbes,  les  plantes  et  les 
choses  dont  ils  se  substantent ,  comme  si  elles  estoient 
causes  de  leurs  maladies ,  douleurs  et  incommoditez  , 
et  non  leurs  imprudences  et  mauvais  usage. 

Et  partant ,  comme  il  paroist  que  le  mal-contente- 
ment est  un  des  plus  universels  défauts  qui  soient  es 
hommes  ,  aussi  fut-il  du  tout  impossible  à  nostre  grand 
Roy  d'éviter  que  ses  vertus  et  prosperitez  ne  fussent 
enviez  des  malins,  et  que  nonobstant  sa  prudence, 
valeur  ,  debonnaireté  ,  familiarité ,  foy  entière  et  ag- 
greable  conversation  ,  il  ne  se  formast  quelques  mal- 
contentemens  contre  luy ,  les  peuples  estans  à  cela 
solicitez  par  ces  trois  puissans  esprits  que  j'ay  nommez 
et  autres  de  leur  faction ,  et  qu'ils  n  engendrassent 
des  mauvais  bruits  ,  tumultes  et  rumeurs  ,  ausquelles 
Sa  Majesté  désirant  pourvoir  et  remédier  elle  se  ré- 
solut à  deux  choses  :  la  première  ,  à  essayer  de  des- 
couvrir jusques  où  pouvoient  passer  les  mauvaises 
practiques  de  messieurs  de  Biron ,  comte  d'Auvergne 
et  marcschal  de  Bouillon;  et,  pour  cet  effet,  résolut 
de  practicpierle  sieur  de  La  Fin  (0  (lequel  estant  ac- 
cousiné  par  le  premier  et'  le  dernier ,  s'estoit  le  plus 
entremis  de  ces  faciendes ,  et  fait  quasi  tous  les 
voyages  vers  le  duc  de  Savoy e  et  comte  de  Fuentes) 
qu'il  avoit  appris  s'estre  depuis  peu  retiré  en  sa  mai- 
son aucunement  mal  satisfait  du  duc  de  Biron  ,  et  y 
employa  si  dextrement  et  heureusement  le  visdame 
de  Chartre  (2),  son  nepveu  ,  qu'il  le  fit  disposer  à  ve- 

(1)  Le  sieur  Je  La  Fin  :  Jacques  de  La  Fin  ,  seigneur  bourguignon. 
—  (2)  Le  visdame  de  Chartre  :  Prc'gcnt  de  La  Fin  ,  neveu  de  Jacques 
T.  4.  7 

iiir  à  Fontaine-bleaii ,  et  à  ne  luy  rien  celer  de  tout  ce 
qu'il  sçavoit  de  ces  menées  et  practiques  ;  et  l'autre 
de  porter  sa  personne  vers  le  Poictou  ,  Limousin  et 
Guyenne ,  esquelles  provinces  s'espandoient  le  plus 
toutes  ces  mauvaises  semences  ,  et  vous  envoya  à 
Paris  pour  donner  ordre  à  ce  qui  estoit  nécessaire 
pour  un  tel  voyage.  Puis  si  tost  que  La  Fin  fut  arrivé 
à  Fontaine-bleau ,  et  qu'il  en  eut  tirél'esclaircissement 
qu'il  desiroit,  l'ayant  fait  loger  à  la  Mivoye  ,  afin  qu'il 
ne  fut  veu  que  de  ceux  qu'il  ordonneroit  où  il  l'alloit 
entretenir ,  il  vous  escrivit  une  lettre  où  il  n'y  avoit 
que  ce  peu  de  paroles. 

«  Mon  amy  ,  venez  me  trouver  en  diligence  pour 
«  chose  qui  importe  à  mon  service  ,  vostre  honneur 
«  et  le  commun  contentement  de  nous  deux.  Adieu. 
«  Je  vous  ayme  bien.  » 

Sur  cette  lettre  vous  pristes  incontinent  la  poste  , 
arrivastes  à  Fontaine-bleau  comme  il  s'en  alloit  à  la 
chasse,  et  le  trouvastes  tout  à  cheval  dans  le  milieu 
de  l'advenue  du  chasteau.  Lors  ayant  mis  pied  à  terre, 
vous  luy  vintes  embrasser  la  botte  ,  et  il  vous  serra  la 
teste  contre  son  cœur ,  selon  sa  coustume  ,  puis  vous 
dit  :  «  Mon  amy,  il  y  a  bien  des  nouvelles ,  toutes  les 
((  conspirations  contre  moy  et  mon  Estât,  dont  nous 
«  ne  faisions  que  nous  douter ,  sont  maintenant 
«  descouvertes ,  voire  le  principal  des  negotiateurs 
((  d'icelles  m'est  venu  demander  pardon  et  me  tout 
«  confesser.  Il  y  embarasse  beaucoup  de  gens  et  des 

de  La  Fin.  Les  deux  La  Fin  prirent  la  resolution  de  traliir  le  maréchal 
de  Biron,  parce  qu'ils  ttoicnt  jaloux  de  la  préférence  qu'il  accordoit 
depuis  quelque  temps  an  baron  de  Lux. 

«  plus  grands  et  des  plus  obligez  à  m'aymer.   Mais 
«  c'est  un  grand  menteur  et  suis  résolu  de  ne  rien 
«  croire  deluy  que  sur  bonnes  preuves;  enlre-autres 
«  il  y  en  met  que  vous  ne  penseriez  jamais  :  or  ,  de- 
ce  vinez  qui.  —  Jésus  !  Sire  ,  dites-vous  ,  deviner  un 
«  homme  qui  soit  traistre  ,  c'est  ce  que  je  ne  feray 
«  jamais.  »  Et  après  qu'il  vous  eut  dit  deux  ou  trois 
fois,  «mais  encores,  devinez?»  et  que  vous  luy  eustes 
tousjours  respondu  que  vous  ne  devineriez  jamais 
cela ,  il  vous  dit  :  «  M.  de  Ilosny  en  est  5  le  cognoissez 
«  vous  bien  ?  »  Lors  vous  vous  mistes  à  rire  ,  et  luy 
dites  :  «  Hé  quoy  !  Sire  ,  les  autres  n'en  sont-ils  point 
«  plus  que  moy  ?  Si  ainsi  est ,  vous  ne  vous  devez  pas 
«  mettre    en   beaucoup  de  peine  5  car  l'effet    vous 
«  justifiera   la  sincérité  de  mon  cœur.  —  Or   bien  , 
«  dit  le  Pioy,  aussi  n'en  ay-je  rien  creu  ,  et  pour  vous 
«  le  monstrer  j'ay  commandé  à  Bellievre  et  à  Ville- 
ce  roy  de  vous  aller  trouver  et  vous  porter  toutes  les 
«  accusations  ,  tant  contre  vous  que  contre  tous  les 
«  autres  ,  et  faire  voiries  preuves-,  et  mesmcs  j'ay  dit 
«  à  LaFin ,  qui  est  celuy  qui  m'a  descouvert  la  menée, 
«  que  je  voulois  qu'il  vous  vist,  et  vous  parlast  libre- 
ce  ment  de  tous  ces  desseins.  Il  a  esté  aux  pressoirs  , 
«  est  caché  àlaMivoye,  et  vous  ira  trouver  dans  la 
«  forest  entre-cy  et  IMoret.  Mandez-luy  flieure  et  le 
«  rendez-vous ,  et  qu'il  n'y  ait  personne  que  vous 
((  deux.  »  A  quoy  vous  ne  manquastes  pas  ^  et  ayant 
longuement  entretenu  ledit  sieur  de  La  Fin  au  lieu  que 
vous  luy  aviez  designé  dans  la  forest,  et  amplement 
veu  et  visité  avec  messieurs  de  Bellievre  et  de  Ville- 
roy  tous  les  papiers,  lettres,  mémoires  et  preuves 
qu'il  avoit  fournies  contre  messieurs  les  duc  de  Bi- 

ron  (i) ,  comte  d'Auvergne  ,  mareschal  de  Bouillon  et 
autres ,  que  nous  ne  nommerons  pas  et  pour  cause, 
il  fut  tenu  un  conseil  par  le  Roy  avec  vous  trois,  au- 
quel il  fut  résolu  de  ne  faire  encor  rien  esclater  contre 
aucun  d'eux ,  mais  de  tenir  le  tout  secret  jusques  à  ce 
que  l'on  eut  moyen  de  faire  venir  M.  de  Biron  en 
Cour  ,  et  cependant  (afin  de  donner  moins  d'ombrage 
et  dissiper  plus  efficacieusement  toutes  ces  rumeurs , 
menées  et  practiques  dans  les  provinces  où  elles  es- 
toient  les  plus  fomentées)  advancer  le  voyage  de 
long-temps  projette  vers  les  Blaizois,  la  Tourraine, 
le  Poictou  et  la  Xaintonge. 


CHAPITRE    VIII. 

Lettres  diverses  de  l'année  1601.  Piestitutiou  faite  par  le 
grand-duc  de  Florence  du  cbàteau  d'If  et  de  l'île  de 
Pomegue. 

Comme  nous  nous  disposions  de  mettre  fin  à  nos  re- 
cueils des  choses  que  le  journal  de  vostre  vie  nous 
peut  avoir  appris  estre  venues  à  vostre  cognoissance 
des  merveilles  du  Roy  durant  l'année  1601 ,  nous  avons 
recouvert  par  liazard  un  gros  roolle  de  lettres  de  sa 
main  à  vous  addressantes ,  sur  lesquelles  nous  nous 
sommes  trouvez  bien  empeschez  à  discerner  de  quelles 

(i)  Contre  messieurs  les  ducs  deBiron,  etc.  Voici,  d'après  le  procès,  le 
dessein  des  conjures.  La  France  devoit  être  démembrée,  et  cliacune  de 
ses  provinces  auroit  eu  un  souverain  particulier  sous  la  protection  de 
l'Espagne.  Le  duc  de  Savoie  se  seroit  emparé  du  Lyonnois  ,  du  Dau- 
ptine'  et  de  la  Provence.  Biron  eût  été  duc  de  Bourgogne  j  il  auroit 
épousé  une  princesse  espagnole  ou  une  611e  du  duc  de  Savoie  ,  qui  lui 
auroit  apporté  eu  dot  la  Frauclie-Comté. 

années  elles  pouvoient  estre  escrites  ,  à  cause  qu'elles 
n  avoient  autres  dattes  que  celles  des  jours  et  pe». 
souvent  des  mois.  Mais  en  ayans  rencontré  quelques^ 
unes  entre  icelles  qui  estoient  contre-signées  et  dat- 
tées  de  l'année  1601,  d'entre  ce  grand  nombre  de 
celles  de  la  main  du  Roy  que  nous  avons  estimé  devoir 
estre  de  ladite  année ,  nous  avons ,  afin  d'abréger  le 
plus  qu'il  nous  sera  possible  ,  choisi  quelques-unes 
des  plus  courtes,  voire  mesmes  aucunes  de  la  moindre 
conséquence,  pour  faire  voir  que,  jusques  aux  plus 
petites  choses ,  Sa  Majesté  prenoit  bien  la  peine  de 
vous  en  escrire  de  sa  main ,  et  mesme  vouloit  que 
les  plus  authorisez  dans  ses  affaires  ,  passassent  par 
vos  ordres  et  advis ,  comme  messieurs  de  Bellievre  , 
de  Sancy  et  de  Sillery  en  serviront  de  preuves  dans 
quelques-unes  desdites  lettres  ,  par  le  chapitre  des- 
quelles nous  terminerons  donc  nos  recueils  de  1601  j 
vous  supplians  neantmoins  tant  d'obliger  ceux  qui  les 
liront  que  de  vouloir  faire  ranger  en  leur  ordre  et  en 
leur  temps  toutes  ces  lettres  et  autres  qui  en  auront 
besoin ,  s'il  est  possible  que  vous  ayez  encore  assez 
bonne  mémoire  pour  vous  souvenir  de  tout  cela  après 
un  si  grand  nombre  d'années  escoulées  depuis  quelles 
ont  esté  escrites. 

Dix-neuf  lettres  de  la  main  du  Roy  et  cinq 
contre-signées j  à  M.  de  Rosnj  (0. 

Mon  amy,  je  n'ay  voulu  différer  plus  long-temps  à 
vous  faire  part  de  mon  contentement ,  qui  est  que  la 

(i)  Dans  les  quatre  ivlitions  dillcrenles  des  OEconomies  royales 
♦{ue  nous  consiillons  habituellement ,  on  lit  l'ingt-trois  lettres  de  la 
main  du  Jlny  et  sept  contre- sigii(-''s  ,  bien  que ,  dans  le  clirif.itie  VIII) 

Reine  ma  femme  vient  tout  présentement  d'accoucher 
d'un  fils ,  à  ce  que  vous  vous  en  resjouyssiez  avec 
moy,  qui  vous  dépescheLaVarenne  exprès  pour  vous 
porter  cette  bonne  nouvelle.  Adieu ,  mon  amy. 

Ce  jeudy  27  septembre  ,  à  Fonlaine-bleau ,  à  dix 
heures  du  soir.  Henry. 

Mon  amy,  j'ay  fait  dépescher  une  ordonnance  au 
sieur  Garnier  ,  mon  prédicateur  ordinaire  ,  de  la 
somme  de  deux  cens  escus ,  pour  avoir  presché  de- 
vant moy  l'Advent  et  le  Caresme  ;  et  outre  ce ,  je  le 
meine  encor  en  ce  voyage.  C'est  pourqnoy  et  pour  le 
contentement  que  j'ay  de  luy,  attendant  que  j'aye 
moyen  de  faire  mieux  pour  luy,  je  vous  prie  de  faire 
qu'il  soit  payé  comptant  de  ladite  somme  de  deux 
cens  escus,  et  que  me  servant  bien  comme  il  fait,  il 
ait  autant  d'occasion  de  contentement  et  d'affec- 
tionner mon  service  qu'ont  eu  les  autres  employez  en 
sa  charge  par  les  roys  mes  prédécesseurs.  Et  sur  ce , 
Dieu  vous  ayt,  mon  amy,  en  sa  saincte  et  digne 
garde. 

Ce  6  avril ,  à  Fontaine-bleau.  Henry. 

Mon  amy,  je  vous  envoyé  avec  cette -cy  trois 
mémoires  qui  m'ont  esté  baillez ,  desquels  l'on  m'a 
asseuré  que  je  pourray  recouvrer  force  argent  ;  c'est 
pourquoy  je  vous  prie  de  les  bien  voir,  et  les  faire 
voir  à  ceux  de  mon  conseil  que  vous  jugerez  à  pro- 

Jl  ne  s'en  trouve  que  vingt  d'une  part  et  cinq  de  l'autre.  Au  lieu  de 
vingt,  nous  n'insérons  ici  que  dix-neuf  lettres  de  la  main  du  Roi ,  parce 
que  nous  en  supprimons  une  du  19  septembre ,  de'jà  imprimée  dans  le 
chapitre  pre'ce'dent  (page  85).  Ce  double  emploi  a  e'te'  reproduit  dans 
^ps  quatre  éditions  dont  nous  rcuons  de  parler. 

pos,  pour  sur  iceux  prendre  quelque  bonne  resolu- 
tion ,  ayant  résolu  que  les  deniers  qui  en  provien- 
dront ne  seront  distribuez  que  par  vostre  ordonnance. 
J'escry  à  Santenay  de  vous  en  parler  et  vous  soliciter 
de  cela.  Cette -cy  n'estant  à  autre  fm  ,  je  prieray 
Dieu  qu'il  vous  ayt,  mon  amy,  en  sa  saincte  garde. 
Ce  12  avril,  à  Fontaine-bleau.  Henry. 

Mon  amy ,  je  seray  demain  au  soir  ,  Dieu  aydant , 
de  bonne  heure  à  Paris,  etjeudy  ma  femme  et  raoy 
nous  trouverrons  après  disner  à  l'Arsenac  ,  pour  voir 
fondre  les  quatre  coulevrines ,  et  de  bonne  heure. 
Bon  soir ,  mon  amy. 

Ce  mardy  au  soir  17  septembre  ,  à  Sainct  Germain 
en  Laye.  Henry. 

Mon  amy,  faites  payer  au  sieur  Zamet  la  somme  de 
quarante-neuf  mille  neuf  cens  dix  livres  que  je  luy 
doibs  ,  laquelle  il  m'a  prestée  à  plusieurs  et  diverses 
fois ,  durant  l'année  dernière  ,  et  dont  il  m'a  rendu 
compte ,  et  faites  employer  ladite  partie  au  premier 
roolle  de  comptant,  que  vous  ferez  expédier  comme 
chose  que  je  désire.  Sur  ce ,  Dieu  vous  ait ,  mon 
amy,  en  sa  saincte  et  digne  garde. 

Ce  1 1  février.  Henry. 

Mon  amy,  sur  ce  que  j'ay  entendu  que  le  sieur 
Martin  poursuit  la  suppression  des  deux  estais  de 
collecteurs  des  tailles  en  mon  duché  d'Albret ,  les- 
quels ont  esté  pourveus  desdils  ofîiccs  par  moy,  et 
desquels  j'ay  receu  la  finance ,  et  que  de  tout  temps 
mes  prédécesseurs  ducs  d'Albret  ont joiiy  de  ce  privi- 

lege  ,  comme  vous  verrez  par  les  lettres  de  provision 
qui  vous  en  seront  monstrées ,  aussi  que  outre  ledit 
privilège  ,  ma  sœur  a  interest  à  la  conservation  des- 
dits offices  ,  pource  que  cela  est  dans  son  partage 
provisionnel ,  et  que  si  les  pourveus  estoient  sup- 
primez ,  pour  leur  remboursement  ils  saisiroient  son 
revenu  le  plus  clair  ^  cela  est  cause  que  je  vous  ay 
bien  voulu  faire  ce  mot  de  ma  main ,  pour  vous  dire 
que  vous  fassiez  surseoir  le  jugement  de  cette  affaire , 
jusques  à  ce  que  je  vous  aye  sur  cela  fait  entendre 
plus  amplement  ce  qui  est  de  mon  intention ,  comme 
aussi  j'escry  le  semblable  à  monsieur  le  chancelier. 
Et  sur  ce  ,  Dieu  vous  ait ,  mon  amy,  en  sa  saincte  et 
digne  garde. 

Ce  16  aoust ,  à  Sainct  Germain  en  Laye ,  au  soir. 

Henry. 

Mon  amy,  depuis  vous  avoir  fait  entendre  ma  vo- 
lonté touchant  le  droict  de  patente  de  Languedoc,  on 
m'a  représenté  de  la  part  du  pays,  que  ce  n'est  pas  une 
ferme,  mais  bien  un  octroy  non  sujet  aux  enchères  , 
fondé  sur  le  devoir,  auquel  ledit  pays  s'est  mis  de  m'as- 
sister  outre  mes  deniers  ordinaires,  dont  il  a  esté  desja 
fourny  en  mon  espargnc  cinquante  mille  escus,  après 
qu'il  a  esté  trouvé  nécessaire ,  pour  le  bien  de  mon 
service ,  et  raisonnable  de  gratifier  en  cela  le  pays 
par  l'intercession  de  l'evesque  de  Lodesve ,  qui  se 
doit  rendre  auprès  de  moy  dans  peu  de  jours.  C'est 
pourquoy  ne  voulant  donner  occasion  à  mes  sujets 
dudit  pays  de  se  plaindrç  ,  je  vous  prie  d'adviser  sur 
ce  fait-là  avec  ceux  de  mon  conseil ,  pour  en  ordon- 
ner ce  que  vous  jugerez  estre  à  propos  pour  le  bien 

de  mon  service,  remettant  cette  afïaire  là  à  vous.  Sur 
ce  ,  Dieu  vous  ayt ,  mon  amy,  en  sa  saincte  garde. 
Ce  i8  may,  à  Fontaine-bleau.  Heisry. 

Mon  amy,  je  vous  envoyé  un  placet  que  m'a  pré- 
sente mon  neveu  le  prince  de  Join ville ,  afin  que  sur 
iceluy  vous  me  mandiez  vostre  advis  ]  car  je  serois 
Ires-ayse ,  l'aymant  comme  je  fais  ,  de  le  pouvoir  gra- 
tifier de  cela ,  si  c'est  chose  qui  ne  porte  pas  grand 
préjudice  à  mes  affivires  et  à  mon  service.  Cette-cy 
n'estant  à  autre  fm,  Dieu  vous  ayt ,  mon  amy,  en  sa 
sainte  garde. 

Ce  1 4  may,  à  Fontaine-bleau.  Henry. 

Mon  amy,  il  y  a  quelques  jours  que  je  vous  escrivy 
de  me  donner  advis  d'un  placet  que  mon  neveu  le 
prince  de  Joinville  me  présenta  ,  pour,  si  l'on  ne  ïk'i- 
soit  aucun  estât  des  deniers  contenus  en  iceluy,  luy 
en  donner  quelque  somme.  Mais  lors  je  ne  me  sou- 
venois  que  le  dernier  voyage  que  je  fis  à  Paris ,  la 
marquise  de  Verneiiil  m'ayant  demandé  la  mesmc 
chose  ,  je  la  luy  avois  accordée ,  si  que  mon  neveu 
ne  s'est  aucunement  prévalu  dudit  advis ,  qui  a  fait 
que  sur  d'autres  qu'il  m'a  présentez,  je  luy  ay  accordé 
dix  mille  escus ,  comme  vous  verrez  par  le  brevet 
que  je  luy  en  ay  fait  expédier  ,  où  ils  sont  spécifiez. 
C'est  pourquoy  je  vous  prie  de  les  voir,  afin  que  si 
vous  jugez  qu'ils  soient  justes  et  faisables,  vous  te- 
niez la  main  à  ce  ([iie  inondit  neveu  puisse  jouyr  de 
la  libéralité  que  je  luy  ay  accordée  ,  et  vous  me  ferez 
service  tres-agreable ,  dautant  que  je  Fayme  et  désire 

faire  quelque  chose  pour  luy.  Sur  ce ,  Dieu  vous  ait . 
mon  amy ,  eu  sa  sainte  garde. 

Ce  26  may,  à  Fontaine-bleau.  Henry. 

Mon  amy,  j'ay  sceu  que  vous  estiez  arrivé  àRosnv^ 
je  vous  ay  depesché  ce  courrier ,  pour  vous  mander 
que  vous  me  veniez  trouver,  pour  ce  que  j'ay  receu 
des  nouvelles  de  IM.  de  la  Rochepot,  sur  lesquelles 
je  veux  prendre  vostre  advis ,  qui  est  le  sujet  de  la 
mienne. 

Ce  17  septembre,  à  Fontaine-bleau.       Henry. 

jVIon  amy,  il  est  impossible  de  croire  comme  ma 
femme  se  porte  bien ,  veu  le  mal  qu'elle  a  eu.  Elle  se 
coiffe  d'elle  mesme  et  parle  desja  de  se  lever ,  mesme 
elle  va  jusques  à  sa  garderobe  :  elle  a  un  naturel  ter- 
riblement robuste  et  fort.  Mon  fils  se  porte  bien  aussi , 
Dieu  mercy,  qui  sont  les  meilleures  nouvelles  que  je 
puis  mander  à  un  serviteur  fidèle  et  affectionné ,  et 
que  j'ayme.  Vous  sçavez  comme  ma  femme  a  gagné 
Monceaux ,  puis  qu'elle  m'a  fait  un  fils.  C'est  pour- 
quoy  je  vous  prie  d'envoyer  quérir  le  président  For- 
get ,  et  conférer  avec  luy  de  cette  affaire  là ,  et  ad- 
viser  des  moyens  et  de  la  seureté  qu'il  y  faut  tenir 
pour  mes  enfans  ,  donnant  ordre  que  la  somme  pour 
laquelle  je  le  prends  leur  soit  bien  asseurée.  Comme 
j'aclievois  cette-cy,  j'ay  receu  la  vostre.  Je  croy  comme 
vous    ce   que  vous  me   mandez  de  la  faveur    que 
Dieu  m'a  faite  de  me  donner  un  fils ,  et  que  vous  et 
tous  les  gens  de  bien  de  mon  royaume ,  et  qui  m'ay- 
ment,  s'en  resjoûyssent  avec  moy.  Hier,  revenant  de 

courre  un  cerf  que  je  faillis ,  j'ouys  tirer  le  canon  de 
Paris.  Adieu,  mon  amy. 

Ce  29  septembre  ,  à  Fontaine-bleau.        Henry. 

Mon  amy  ,  estant  résolu,  durant  que  je  feray  ma 
diette  ,  de  prendre  plaisir  à  quelque  chose  et  passer 
mon  temps,  ma  femme  a  fait  le  mariage  de  Magdeleine 
sa  More  ,  avec  un  des  siens ,  et  moy  en  faveur  d'ice- 
luy ,  je  luy  ay  promis  la  somme  de  six  cens  escus , 
luy  en  ayant,  à  cette  fin ,  fait  expédier  un  acquit  pa- 
tent -,  et  pour  ce  quelle  ne  veut  espouser  qu'elle 
nait  ladite  somme,  je  vous  fais  ce  mot  pour  vous  dire 
que  vous  commandiez  que  ladite  somme  de  six  cens 
escus  luy  soit  promptement  payée ,  afin  que  la  con- 
sommation dudit  mariage  ne  soit  reculée  ,  auquel  ma 
femme  est  résolue  de  faire  quelque  festin  digne  d'une 
si  belle  beauté.  Adieu  mon  amy. 

Ce  i4  may  ,  à  Fontaine-bleau.  Henry. 

Mon  amy ,  souvenez-vous  de  parler  au  prevost  des 
marchands  de  ma  bonne  ville  de  Paris,  pour  luy  faire 
entendre  comme  ils  devroient  bailler  à  ma  femme 
la  tapisserie  qu'ils  luy  ont  promise  à  cause  de  son 
heureux  accouchement  de  mon  fils  le  dauphin.  Bon 
jour  mon  amy. 

Ce  i5  novembre,  à  Saincl  Germain  en  Laye. 

Henry. 

Mon  amy,  pour  ce  coup  vous  serez  exempt  de  non? 
donner  à  souper  à  nostre  arrivée  à  Paris  ,  où  je  serav 
demain  au  soir.  Dieu  aydant,  et  j'y  veux  parler  à 
vous  -,  c'est  pourquoy  à  mon  arrivée  je  vous  manderay 

OÙ  je  seray,  pour  me  venir  trouver.  Ma  femme  y  arri- 
vera le  lendemain ,  qui  ira  descendre  chez  Gondy , 
où  nous  coucherons  ce  soir-là  ;  et  le  lendemain,  après 
y  avoir  disné  et  veu  la  foire ,  nous  irons  coucher  au 
Louvre.  Bonjour  mon  2imy. 

Ce  mercredy  matin ,  7  février  ,  à  Fontaine-bleau. 

Henry. 

Mon  amy ,  à  mon  autre  que  vous  recevrez  par 
cette  mesrae  voye  ,  j'adjousteray  encore  ce  mot  , 
pour  vous  dire  que  je  suis  bien  trompé  si ,  c^uelque 
mine  que  fassent  ces  gens  icy ,  ils  ne  nous  veulent 
tromper  et  gaigner  temps.  Au  demeurant,  je  vous  prie 
de  vous  enquérir  ,  sans  qu'on  s'en  apperçoive  ,  d'un 
voyage  qui  a  esté  fait  depuis  peu  à  Bar ,  en  poste  ,  et 
si  celuy  que  vous  sçavez  n'y  a  pas  esté  avec  INI.  de 
iNIont-pensier  ,  en  habit  desguisé  ,  comme  l'on  me  l'a 
mandé,  et  vous  en  enquerez  si  particulièrement, 
quà  vostre  retour  j'en  puisse  avoir  des  nouvelles  : 
vous  sçavez  si  cela  me  touche.  Adieu  mon  amy. 

Ce  dimanche  ,  3o  juillet ,  à  Lyon  ,  à  midy.  Henry. 

Mon  amy ,  quelque  temps  avant  mon  parlement 
de  Paris  pour  aller  à  Lyon  ,  le  sieur  de  Sancy  me 
proposa  un  advis ,  duquel  il  me  dit  que  je  pourrois 
tirer  une  notable  somme  de  deniers  5  et  par  ce  que  si 
cet  advis  se  trouvoit  bon  ,  je  serois  tres-ayse  d'en 
prendre  quelque  chose  pour  employer  à  mes  basti- 
mens ,  dautant  que  le  fonds  que  nous  y  avons  destiné 
pour  cette  année  n'est  suffisant ,  j'ay  commandé  audit 
sieur  de  Sancy ,  par  les  mains  duquel  vous  recevrez 
cette-cy ,  de  conférer  avec  vous  dudit  advis ,  lequel 
il  trouve  si  certain  ,  qu'il  offre  de  me  vendre  son 

grand  diamant ,  à  prendre  son  assignation  sur  cette 
nature  de  deniers.  Mandez-moy  donc  vostre  advis 
sur  iceluy  5  car  s'il  est  tel  que  Ton  m' asseure ,  je  seray 
Ircs-ayse  ,  en  retenant  la  meilleure  partie  pour  moy, 
d'assigner  ledit  sieur  de  Sancy  de  quelque  chose  sur 
ce  qui  luy  est  deu  5  et  si  d'aventure  l'on  vous  en  par- 
loit,  vous  direz  comme  je  l'ay,  il  y  a  long-temps,  re- 
tenu pour  moy  :  mais  je  vous  prie  de  m'en  escrire 
vostre  advis.  Au  demeurant,  j'ay  commandé  à  Zamet 
de  vous  parler  d'un  leopardier  qui  est  venu  avec  ma 
femme  ,  de  Florence  ,  et  qui  s'y  en  retourne.  Je  vous 
prie  de  luy  faire  donner  de  l'argent  pour  s'y  en  re- 
tourner, comme  j'ay  commandé  audit  Zamet  de  vous 
dire  de  ma  part.  Sur  ce,  Dieu  vous  ayt,  mon  amy,  en 
sa  saincte  garde. 

Ce  16  avril,  à  Fontaine-bleau.  Henry. 

Mon  amy,  ce  pourquoy je  vous  envoyay  chercher 
hier  matin  pour  parler  à  vous  ,  estoit  pour  avoir  ou- 
blié de  vous  dire  comme  le  chevalier  Vinta  m'avoit 
supplié  de  vous  commander  de  vous  assembler  ,  vous, 
monsieur  le  chancelier  et  le  sieur  de  Maisses,  ou 
autres  de  mon  conseil ,  que  vous  adviseriez  pour 
achever  de  traitter  avec  luy  ce  que  l'on  avoit  com-. 
mencé  à  Lyon  5  ce  que  je  vous  prie  de  faire  inconti- 
nent. Aussi  comme  Antonio  Ferez  m'estoit  venu  trou- 
ver et  remercier  des  trois  mille  cscus  que  je  luy 
donnay,  et  tesmoigner  comme  il  en  estoit  tres-con- 
tent  et  l'obligation  qu'il  m'en  avoit,  me  suppliant  que 
sur  Testât,  l'on  le  couchast  pour  quatre  mille,  afin  que 
si  d'aventure  les  Espagnols  en  avoient  cognoissance, 
ils  ne  sceusscnt  qu'il  i'iist  piremenl  trailté  en  celte 

année  ,  qu  il  l'avoit  esté  les  précédentes.  C'est  pour 
qiioy ,  pour  contenter  la  vanité  de  cet  homme,  je  vous 
prie  de  l'employer  sur  ledit  estât  pour  ladite  somme 
de  quatre  mille  escus.  Adieu  mon  amy. 

Ce  17  mars  au  matin,  à  Sainct  Germain  enLaye. 

He>ry. 

Mo>'  amy ,  le  sieur  de  Gondy  s'en  va  par  de  là  pour 
achever  de  faire  ce  qui  reste  es  affaires  que  j'ay  avec 
mon  oncle,  le  grand  duc  de  Toscane ,  et  qui  me  con- 
cernent ,  passer  les  quittances  et  arrester  les  comptes, 
et  par  mesme  moyen  il  demande  d'arrester  les  siens 
propres,  et  séparer  ce  qui  luy  est  deu,  des  sommes 
deuës  à  mondit  oncle.  C'est  pourquoy  je  vous  prie  de 
voir  le  tout  et  le  traitter  favorablement  en  ce  qui 
touche  son  particulier ,  me  faisant  entendre  ce  qui  en 
est ,  pour  le  dépescher  comme  j'adviseray  et  sera  rai- 
sonnable -,  cette-cy  n'estant  à  autre  fin ,  je  prieray 
Dieu  qu'il  vous  ayt,  mon  amy,  en  sa  saincte  garde. 
Ce  i4  avril,  à  Fontaine-bleau.  HE^"RY. 

Mo^'  amy  ,  j'ay  receu  la  vostre  par  Beringuen  5  vous 
m'avez  fait  service  tres-agreable  d'avoir  parlé  à  mon 
cousin  le  comte  de  Soissons ,  suivant  le  commande- 
ment que  je  vous  en  avois  fait,  et  suis  tres-ayse  de 
ce  que  vous  l'avez  trouvé  tres-resolu  aux  propositions 
que  vous  luy  avez  faites  -,  j'estime  que  ce  sera  pour 
le  meilleur,  que  je  ne  luy  en  parle  qu'après  le  baptesme 
de  mon  fils.  Ledit  Beringuen  m'a  apporté  les  mille 
livres  que  vous  m'avez  envoyez.  Je  trouve  fort  bon 
ce  que  vous  m'avez  mandé  par  luy  touchant  messieurs 
de  Bellievre  et  Sillery.  J'avois  pensé ,  pour  leur  tes- 
moigner  comme  le  service  qu'ils  m'ont  fait  m'a  esté 

tres-agreable,  de  leur  donner  la  première  evesché  ou 
al)baye  de  mon  royaume  ,  qui  viendroit  à  vacquer  et 
qui  seroit  de  bon  revenu.  Mandez-moy  si  cela  ne 
sera  pas  bien  à  propos ,  et  vostre  advis  là  dessus  , 
ou  ce  que  vous  pensez  que  je  leur  doive  donner. 
Pour  les  manufactures  ,  ne  craignez  point  que  je 
gastc  rien ,  faites  seulement  ce  que  je  vous  ay  com- 
mandé ^  mais  sur  tout  souvenez-vous  de  trailter  avec 
M.  de  Gondy  ,  car  cela  importe,  comme  vous  le  pou- 
vez bien  juger.  Adieu  mon  amy. 

Ce  26  aoust  à  Crosne,  où  je  séjourne  encore  tout 
aujourd'huy.  Henry. 

Lettre  du  Roy  à  M.  de  Piosnj ,  contresignée. 

Mon  cousin,  vous  sçaurez  par  la  lettre  que  j'escris 
à  ceux  de  mon  conseil  ,  la  resolution  que  j'ay  prise 
sur  les  trois  points  desquels  vous  aviez  donné  charge 
au  sieur  de  Ville-roy  de  me  faire  rapport  5  partant 
je  ne  vous  en  feray  reditte  par  la  présente ,  seulement 
je  vous  prieray  donner  ordre  que  les  choses  passent 
comme  je  Tay  ordonné.  Pourv(\yez  pareillement  au 
payement  du  voyage  de  Venise  et  de  Tameuble- 
ment  du  sieur  de  Fresnes  ,  Canayc ,  ainsi  que  nous 
Tarrestasmes  dernièrement  ensemble  ,  afin  qu'il  s'y 
puisse  acheminer  au  plutost  ,  et  vous  souvenez  de 
la  provision  qu'il  faut  envoyer  en  Hollande  ,  en 
m'advertissant  du  temps  que  la  première  voicture 
sera  preste  à  partir.  Préparez  aussi  le  présent  que 
j'ay  délibéré  d'envoyer  au  roy  d'Escosse  ,  avec  l'ar- 
gent nécessaire  pour  celuy  par  lequel  je  le  veux  en- 
voyer ,   que  j'entends  faire   résider  quelque  temps 

auprès  diidit  Roy ,  suivant  ce  que  je  vous  dis  der- 
nièrement; car  j'ay  choisi  un  homme  que  j'estime  , 
qui  sera  propre  pour  me  servir  en  cette  occasion.  Je 
prie  Dieu,  mon  cousin,  qu'il  vous  ait  en  sa  saincte 
et  digne  garde. 

Escrite  à  Fontaine-bleau,  le  premier  de  may  1601. 

He>ry. 
Et  plus  bas,  DE  Neuf-ville. 

Lettre  du  Roj  à  M.  de  Rosjij ,  contresignée. 

Mon  cousin,  vous  sçaurez  combien  il  importe  à  mon 
service  ,  que  la  fortification  de  ma  ville  d'Antibe  soit 
achevée ,  estant  en  tel  estât  maintenant  qu'il  est  très- 
facile  non  seulement  de  la  forcer ,  mais  aussi  de  la 
surprendre,  comme  m'a  remonstrë  ce  porteur  que  les 
habitans  ont  envoyé  vers  moy.  Les  deux  mil  escus 
faisans  portion  des  cinq  mil  que  ceux  de  Provence 
avoient  levez  sur  eux  ,  pour  payer  les  cinq  cens 
hommes  qu'ils  m'avoient  offert  d'entretenir  auprès  de 
moy  durant  la  guerre  de  Savoye  ,  lesquels  nous  avons 
depuis  affectez  aux  fortifications  de  ladite  ville  et  de 
Sainct  Tropez ,  n'ont  esté  payez ,  ayans  esté  divertis 
à  autres  effets  contre  ma  volonté.  Tellement  que  l'on 
ne  travaille  point  à  ladite  ville ,  ny  à  l'autre ,  dequoy 
j'ay  escrit  mon  advis  à  mon  neveu  le  duc  de  Guy  se 
et  à  ceux  dudit  pays.  Mais  je  pense  qu'il  sera  difficile 
de  retirer  d'eux  lesdits  deniers ,  encor  que  je  leur  aye 
commandé  expressément  de  les  remplacer  et  que  je 
sois  bien  résolu  de  ne  les  leur  quitter  :  c'est  pour- 
quoy  je  vous  prie  d'ouyr  les  ouvertures  que  vous 
feracedit  porteur  au  nom  desdits  habitans  ,  oflVans  de 

faire  un  bastion  à  leurs  despens  efde  s'esvertuer  pour 
achever  ladite  fortification  si  je  les  y  veux  assister  j 
chose  que  je  désire  grandement,  cognoissant  combien 
il  importe  à  mon  service  d'asseurer  ladite  place  et  les 
autres  dudit  pays.  Oyez  le  donc  et  le  faites  prompte- 
ment  depescher  le  plus  favorablement  que  faire  se 
pourra.  Priant  Dieu  qu'il  vous  ayt,  mon  cousin,  en 
sa  saincte  garde,  etc. 

Escrite  à  Fontaine-bleau ,  le  vingt-quatriesme  jour 
demayi6oi.  Heî^jry. 

Et  plus  bas ,  DE  Neuf-ville. 

Lettre  du  Roj  cl  M.  de  Ros?ijj  contresignée. 

Mon  cousin  ,  j'escrivis  à  ceux  de  mon  conseil  des 
finances ,  le  20  de  ce  mois ,  fadvis  que  j'avois  e-a  de 
l'arrivée  en  ma  ville  de  Lyon  des  deux  ambassadeurs 
que  la  seigneurie  de  Venise  envoyé  vers  moy  ,  afin 
qu'ils  advisassent  à  donner  ordre  à  leur  réception  , 
logement  et  traittement ,  leur  mandant  que  je  voulois 
qu'il  en  fust  usé  comme  il  fut  fait  envers  les  sieurs 
Gradenigo  et  Delphin  ,  qui  me  furent  envoyez  par  la 
mesme  republique  après  mon  entrée  en  ma  bonne 
ville  de  Paris ,  eux  y  (  entre  lesquels  est  encore  ledit 
sieur  Delphin)  venans  pour  me  visiter,  tant  sur  le 
fait  de  la  paix  que  sur  celuy  de  mon  mariage  ,  à  quoy 
j'estime  que  lesdils  sieurs  de  mon  conseil  et  vous 
aurez pourveu.  Toutesfois  comme  c'est  chose  qui  im- 
porte à  ma  dignité  et  à  mon  service ,  et  que  j'ay  esté 
adverty  qu'ils  doivent  arriver  aujourd'huy  ou  demain 
en  ma  ville  d'Orléans ,  j'ay  voulu  vous  rafraischir  ce 
commandement ,  afin  que  vous  donniez  ordre  que 
T.  4.  8 

mon  intention  soit  eh  cecy  suivie  et  effectuée,  comme 
il  convient.  Vous  préparerez  aussi  les  deux  presens 
qu'il  faut  faire  ausdits  ambassadeurs ,  quand  nous  les 
licencierons ,  ce  que  je  fais  estât  de  faire  le  plutost 
que  je  pourray ,  ayant  mandé  à  leur  ambassadeur  or- 
dinaire qu'il  advertisse  les  autres,  quils  prennent  le 
droit  chemin  d'Orléans  en  madite  ville  de  Paris.  Tel- 
lement que  j'estime  qu'ils  y  arriveront  bien-tost,  ce 
queje  vous  mande,  afin  que  vous  donniez  ordre  que 
vous  n'y  soyez  surpris  5  je  m'en  repose  donc  principale- 
ment sur  vous  ,  et  prie  Dieu ,  mon  cousin ,  quil  vous 
ayt  en  sa  saincte  et  digne  garde. 

Escrite  à  Fontaine-bleau ,  le  vingt-cinquiesme  jour 
de  may,  1601.  He>'ry. 

Et  plus  bas ,  DE  Neuf-ville. 

Lettre  du  Roj  à  M.  de  Rosnj  ^  contres igjiée. 

Mon  cousin ,  estant  encore  incertain  du  temps  que 
je  partiray  d'icy,  je  désire  que  monsieur  le  chancelier 
et  vous  m'y  veniez  trouver  avec  ceux  de  mon  conseil 
des  finances,  et  que  vous  y  soyez  vendredy  de  bonne 
heure  -,  mais  faites  entendre  à  un  chacun  que  je  ne 
veux  y  parler  d'autres  affaires  que  des  miennes  ,  en- 
core des  plus  pressées,  comme  je  lescris  audit  sieur 
chancelier ,  par  la  lettre  que  j'addresse  en  gênerai  à 
ceux  de  mondit  conseil.  Donnez  ordre  devant  que  de 
partir  qu'il  demeure  quelqu'un  auprès  des  ambassa- 
deurs de  Venise ,  qui  ait  soin  de  leurs  personnes  et 
traittement  durant  vostre  absence  ;  et  quand  je  vous 
auray  veu  je  me  resoudray  du  temps  et  lieu  de  leur 
audience.  Faites  aussi  despescher  Miraumont,  ainsi 

([ue  j'escris  à  ceux  de  mondit  conseil ,  et  dites  au  ma- 
reschal  d'Ornano ,  qu'au  retour  d'icy  vous  luy  porterez 
mon  intention  dernière  sur  sa  depesche  :  cependant  il 
pourra  demeurer  à  Paris ,  où  vous  retournerez  deux 
ou  trois  jours  après  vostre  arrivée  icy.  Je  prie  Dieu 
qu'il  vous  ait ,  mon  cousin ,  en  sa  saincte  garde. 

Escrite  à  Fontaine-bleau  ,  le  vingt  -  huictiesme 
may  1601.  Henry. 

Et  plus  bas ,  DE  Neuf-ville. 

Lettre  du  Roj  à  M.  de  Rosnjy  contresignée. 

Mon  cousin,je  me  suisresolu  de  faire  venir  en  ce  lieu 
les  ambassadeurs  de  Venise ,  suivant  ce  que  j'escris  à 
monsieur  le  chancelier,  plutost  que  de  les  faire  attendre 
à  Paris  mon  retour  de  Monceaux  etceluy  de  la  Reine, 
ma  femme ,  après  la  première  audience  que  je  leur 
eusse  donnée  audit  Paris ,  puis  que  leur  légation  est 
commune  à  madite  femme  comme  à  moy.  Je  me  des- 
chargeray  aussi  en  ce  faisant  de  la  despence  qu'ils 
eussent  faite  attendant  mondit  retour ,  et  croy  qu'ils 
estimeront  plus  la  réception  privée  que  je  leur  feray 
en  ce  lieu,  que  si  elle  se  faisoit  à  Paris  avec  plus  de 
solemnité.  Dites  leur  que  je  désire  qu'ils  partent  ven- 
dredy  pour  venir  coucher  à  Melun  \  le  lendemain  , 
qui  sera  samedy  ,  ils  se  pourront  rendre  de  bonne 
heure  en  ce  lieu  ,  et  le  dimanche  ensuivant  je  leur 
donneray  audience  :  le  lundy  ils  se  reposeront ,  et 
mardy  prochain  ils  pourront  prendre  congé  et  s'en 
retourner  mercredy  à  Paris,  pour  se  rafraichir  si  bon 
leur  semble ,  et  y  attendre  ma  depesche  et  les  presens 
([ue  je  leur  feray.  Je  vous  prie  donner  ordre  à  tout  v.f 

8. 

qui  leur  faudra  :  faites  partir  le  maistre  d'hostel  La 
Clielle  avec  eux  et  les  autres  qui  peuvent  servir  à  leur 
traittement  et  conduitte  ,  afin  de  les  défrayer  par  les 
chemins ,  comme  j'entends  qu  ils  soyeut  icy.  Envoyez 
quérir  d'Herbanes,  et  luy  commandez  de  ma  part  qu  il 
se  trouve  icy  dés  demain,  s'il  est  possible,  ou  ven- 
dredy  de  bon  matin,  avec  cinq  tentures,  de  tapisserie 
et  trois  ou  quatre  lits  ,  et  s'il  en  faut  davantage  ils  se 
trouverront  icy  :  faites  apporter  aussi  de  la  vaisselle 
d'argent  de  cuisine  avec  cinq  ou  six  bassins  et  autant 
d'esguieres ,  et  dix  ou  douze  flambeaux  d'argent.  Et 
n'oubliez  à  envoyer  unmareschal  de  mes  logis  devant 
à  Melun ,  pour  faire  marquer  le  logis  desdits  ambas- 
sadeurs-, et  si  vous  n'en  avez  par  delà,  j'envoyeray 
d'icy  un  des  miens  quand  je  sçauray  quelle  suitte  ils 
ont  avec  eux  -,  mais  pour  tout  cela  ne  laissez  de  vous 
rendre  icy  au  temps  que  je  vous  ay  mandé.  Et  sur  ce 
je  prie  Dieu,  mon  cousin  ,  qu'il  vous  ayt  en  sa  saincte 
et  digne  garde. 
Escrit  à  Fontaine-bleau ,  le  3o  may  1 60 1 .  Henry, 
Et  plus  bas  ,  DE  Neuf-ville. 

Or,  pour  cequ'entreles  susdites  lettres  à  vous  escrites 
par  le  Roy,  il  est  parlé  d'une  affaire  qu'il  vous  ordon- 
noit  de  traitter  avec  le  chevalier  Vinta ,  et  nous  sem- 
blant à  propos  de  spécifier  quelle  elle  estoit ,  nous 
vous  dirons  succintement  et  à  ceux  qui  le  voudront 
sçavoir  ,  comme  du  temps  du  roy  Henry  m ,  lors  que 
chacun  prenoit  sa  pièce  sur  le  royaume ,  le  duc  de 
Florence  se  saisit  des  isles  de  Pomegue ,  Rotonneau 
et  chasteau  d'If,  et  que  le  roy  Henry  IV  les  vou- 
lant r'avoir ,  M.  de  Ville-roy  escrivit  à  M.  d'Ossat , 
evesque  de  Rennes ,  qu'il  essayast  d'en  convenir  avec 

luy,  comme  il  fit,  à  condition  de  liiy  payer  près  de 
trois  cens  mille  escus  qu'il  disoit  y  avoir  despendus , 
et  que ,  pour  seureté  de  sa  debte ,  douze  personnages 
d'auprès  du  Roy  s'obligeroient  particulièrement  au 
payement  d'icelle.  Ce  qui  ayant  donc  ainsi  esté  ac- 
cordé par  M.  d'Ossat ,  et  luy-mesme  en  ayant  fait  une 
promesse  particulière  ,  le  sieur  de  Gondy  et  le  cheva- 
lier Vinta  vous  en  firent  parler  pour  vouloir  estre 
Tun  des  douze  ;  mais  vous  ne  fistes  jamais  que  rire  au 
nez  de  ceux  qui  vous  en  estoient  venus  parler.  Ce 
qu'entendu  par  M.  de  Ville-roy  ,  il  vous  en  vint  faire 
instance  ,  disant  qu'il  falloit  descharger  M.  d'Ossat. 
Surquoy  vous  luy  dites  :  «  A  ce  que  je  voy ,  M.  le  duc 
«  de  Florence  me  prend  pour  vm  banquier  ou  un 
«  marcadant-,  or  veux-je  bien  qu'il  sçache  qu'il  n'y  en 
«  eut  jamais  en  ma  race  ,  et  partant  que  je  n'en  feray 
«  rien.  »  A  quoy  vous  ayant  répliqué  que  les  autres 
du  conseil ,  que  Gondy  et  Vinta  avoient  nommez,  n'en 
faisoient  point  de  difficulté  comme  vous  ,  tout  en 
colère  vous  luy  repartistes  :  «  Je  croy  ce  que  vous 
«  dites ,  monsieur ,  car  aussi  n'y  en  a-il  pas  un  de 
«  tous  ceux-là  qui  ne  soit  venu  de  la  banque  de  la 
«  mercantic  ou  de  la  sotane^  »  ce  que  n'estiez  pas  vous, 
et  que  partant  encore  une  fois  n'en  feriez  vous  autre 
chose.  Il  fut  contesté  là  dessus  avec  grand  bruit, 
tant  que  l'on  en  vint  parler  au  Roy,  lequel  ne  leur 
respondit  qu'en  riant,  et  disant  :  «  Vrayement  vous 
«  avez  bien  travaillé  d'en  estre  allés  parler  à  Rosny , 
«  sans  me  le  dire  ,  car  raoy  ne  luy  en  ayant  rien  dit , 
«  je  m'es  tonne  qu'il  ne  vous  a  rcspondu  encore  plus 
«  rudement.  Ne  cognoissez-vous  pas  bien  l'homme 
«  qui  est  glorieux  et  fait  grand  estât  de  sa  noblesse 

«  illustre ,  comme ,  à  la  vérité ,  elle  est  telle  ?  C'est 
«  pourquoy  achevez  cette  affaire-là ,  sans  qu'il  s'y 
«  oblige  ny  nul  autre  aussi ,  car  je  n'avois  donné 
«  nulle  charge  à  l'evesque  de  Rennes  de  s'obliger  à 
«  tout  cela.  )> 

Mais  pour  faire  voir  que  c'estoitavec  quelque  juste 
raison  que  vous  estiez  résolu  de  ne  vous  point  obliger 
au  payement  de  la  susdite  somme  de  trois  cens  mille 
escus  ou  environ ,  et  que  vostre  instance  fut  cause 
que  le  Roy  ne  le  voulut  plus  aussi  pour  aucun  des 
autres ,  nous  avons  bien  voulu  insérer  icy  la  déclara- 
tion dudit  grand  duc ,  par  laquelle  il  quittoit  Sa  Ma- 
jesté de  l'obligation  à  luy  accordée  par  le  sieur  d'Os- 
sat ,  des  douze  fidejusseurs  ou  respondans  d'icelle , 
la  contre-promesse  dudit  duc  estant  telle  que  s'ensuit. 

«  Dora  Ferdinand  de  Medicis  ,  grand  duc  de  Tos- 
cane ,  comme  ainsi  soit  que  le  premier  jour  de  may 
de  la  présente  année  iSgS,  ayent  esté  arrestez  et 
accordez  certains  articles  entre  nous  et  monsieur 
l'evesque  de  Rennes  ,  conseiller  d'Estat  du  Roy  tres- 
chrestien ,  au  nom  de  Sa  Majesté  tres-chrestienne  , 
sur  la  restitution  du  chasteau  et  isle  d'If  et  de  l'isle 
de  Pomegue ,  auprès  de  iNIarseille,  et  sur  le  rembour- 
sement des  despences  par  nous  faites  pour  la  conser- 
vation dudit  chasteau  et  isles  ,  et  qu'entre  lesdits  arti- 
cles il  y  en  ayt  un  ,  par  lequel  est  promis  que  Sa  Ma- 
jesté tres-chrestienne  fera  que  douze  personnages 
françois ,  que  nous  luy  ferons  nommer,  s'obligeront , 
eux  et  leurs  héritiers,  et  leurs  successeurs,  envers 
nous  pour  les  sommes  et  en  la  façon  qu  il  est  contenu 
au  susdit  article ,  et  en  une  promesse  dudit  sieur 
evesque-,  et  ayant  Sa  Majesté  tres-chrestienne  ra- 

tifié  purement  et  simplement  les  susdits  articles  ,  par 
ses  lettres  patentes  du  25  juin  dernier  passé,  et  puis 
fait  nous  requérir  de  vouloir ,  pour  plusieurs  dignes 
respects ,  le  délivrer  et  quitter  de  la  prestation  des 
susdits  douze  fidejusseurs  :  nous  ,  voulans  complaire 
h  Sa  Majesté  tres-chrestienne  ,  déclarons  par  la  pré- 
sente que  nous  n'entendons  point  et  ne  voulons  nous 
ayder  ny  servir  du  susdit  article  et  promesse  concer- 
nant lesdits  douze  fidejusseurs ,  ains  y  renonçons  et 
quittons  Sa  Majesté  tres-chrestienne  et  tout  autre.  En 
foy  dequoy  nous  avons  souscrit  la  présente  ,  et  y  fait 
apposer  nostre  scel  accousturaé. 

«  A  Florence  ,  en  nostre  palais  de  Pitti ,  le  4  aoust 
iSgS.  » 


CHAPITRE   IX. 

Devis.e  des  jetons  distribués  au  commencement  de  1602. 
Le  Roi  donne  à  Rosny  le  commandement  de  la  Bastille. 
Lettres  diverses. 

[1602]  Nous  commencerons  ces  Mémoires  de  l'au- 
née  1602  par  le  bonjour  et  le  bon  an  que  vous  allastes 
donner  au  Roy  le  matin  du  premier  jour  de  janvier, 
pour  porter  à  luy  et  à  la  Reine  leurs  bourses  de  jet- 
tons  d'or  dont  vous  aviez  formé  la  devise  ,  sur  ce  que 
le  Roy  voyant  les  broiiilleries  qui  se  minutoient  par 
aucuns  des  plus  grands  du  royaume ,  et  discourant 
d'icelles  avec  vous ,  lors  qu'il  fut  question  de  résoudre 
Testât  des  gens  de  guerre  à  la  campagne,  vous  dit  : 
«  Ne  me  parlez  point  de  rien  retrancher  à  mes  régi- 


120  [l602]    OECONOMIES    ROYALES; 

«  mens  entretenus  ny  à  mes  garnisons ,  ny  aux  com- 
«  pagnies  de  cavallerie ,  car  tant  s'en  faut  que  j'es- 
((  lime  mes  affaires  en  estât  de  le  pouvoir  faire  ,  que 
«  je  suis  résolu  de  demander  une  levée  de  six  mille 
«  Suisses ,  que  nous  ne  ferons  neantmoins  marcher 
«  si  le  besoin  ne  s'en  offre  ,  si  bien  que  cela  nous 
«  coustera  peu  ,  les  succez  des  affaires  et  diverses 
«  expériences  m'ayant  appris  que  comme  par  les  ar- 
«  mes  les  empires  se  forment ,  que  sans  icelles  aussi 
«  nulles  dominations  ne  se  sçauroient  bien  maintenir  : 
«  surquoy  je  veux  que  vous  me  dressiez  une  devise 
«  pour  l'année  1602.  A  quoy  vous  aviez  satisfait  au 
moins  mal  que  vous  aviez  pu ,  le  corps  d'icelle  estant 
un  dard  liché  en  terre  ,  lequel  y  ayant  pris  racine , 
reverdissoit  etjettoitdes  branches,  faisant  allusion  à 
celuy  de  Romulus  ,  lequel  ayant  jette  un  dard  de  cor- 
mier de  dessus  le  mont  Palatin  tant  qu'il  avoit  pu  , 
pour  designer  la  grandeur  en  circonférence  de  la  ville 
qu'il  vouloit  bastir,  dont  le  lieu  où  il  estoit  devoit 
estre  le  centre  ,  ce  dard  s'estant  fiché  en  terre ,  y  prit 
racine  ,  verdoya  et  devint  arbre  ,  qui  a  duré  jusques 
sous  Caligula ,  et  le  tenoit-on  comme  pour  l'une  des 
fatalitez  à  la  grandeur  de  l'empire  ,  et  pour  ame  à  ce 
corps  ces  paroles  :  iYi  vigeant  arma  labitur  im^ 
perium. 

Le  Roy  trouva  cette  devise  assez  bien,  et,  selon  son 
intention  ,  la  monstra  à  ceux  de  qualité  ou  de  sçavoir 
qui  vindrent  à  son  lever ,  et  leur  en  fit  cas.  Or,  avant 
que  partir  du  Louvre ,  il  vous  dit  :  «  Vous  vous  sou- 
«  venez  bien  comme  La  Fin  vous  avoit  voulu  enve- 
«  loper  dans  les  desseins  des  broiiillons  -,  dequoy  je 
«  me  sui§  mille  fois  estonnc.  ne  me  |>ouvaiit  imaginer 


ou    MEMOir.ES    DE    SULLY.    [l6o3]  12  1 

(  c[u  il  n'eust  esté  practiqiié  par  quelqu'un  pour  me 
(  mettre  en  défiance  de  vous  ,  et  me  convier  par  ce 
(  moyen  à  en  mettre  un  autre  dans  mes  finances  qui 
(  ne  les  entendit  pas  si  ])ien  que  vous  ,  ne  m'y  fust 
(  pas  si  loyal ,  si  exact  en  l'administration  d'icelles  , 
(  ny  si  ferme  et  résolu  à  résister  aux  importuns  et  à 
(  rejetter  les  mauvaises  affaires  \  en  quoy  je  vous 
(  prie  de  continuer  vos  loiiables  procédures.  Et  pour 
vous  tesmoigner  que  je  me  fie  en  vous  plus  que 
c  jamais  ,  et  le  faire  croire  aussi  aux  autres  ,  je  veux 
(  que  les  lettres  de  provision  de  capitaine  de  la  Bas- 
tille, que  pour  certaines  considérations  j'avois  voulu 
estre  mises  sous  le  nom  du  sieur  de  la  Chevallerie  , 
(  soient  maintenant  mises  sous  le  vostre,  afin  que  si 
j'ay  des  oyseau^  à  mettre  en  cage  et  tenir  seure- 
(  ment,  je  m'en  repose  sur  vostre  prévoyance,  dili- 
gence et  loyauté.  Car,  pour  vous  en  dire  la  vérité , 
voyant  tant  de  gens  enveloppez  dans  ces  pracliques 
et  menées  ,  je  ne  voy  que  vous  qui  ayt  toutes  les 
parties  requises  pour  me  bien  servir  eu  une  tant 
importante  occasion  5  et  dés  ce  soir  je  commande- 
ray  au  sieur  de  Yille-roy  de  vous  en  faire  les  ex- 
péditions. »  Lesquelles  vous  eustes  quelques  jours 
après  ,  que  nous  ne  transcrirons  point  icy,  pour  éviter 
prolixité,  n'y  ayant  rien  d'extraordinaire  en  icellcs. 

Pour  achever  ce  chapitre,  nous  insérerons  six  let- 
tres ,  quoy  qu'elles  soient  de  diverses  dattes  et  di- 
verses afliiires ,  telles  que  s'ensuit. 

Lettre  de  la  main  du  Roj  à  M.  de  Rosnj. 

Mon  amy,  je  vous  fais  ce  mot  et  vous  depesche  ce 
courrier  exprès ,  pour  vous  prier  de  partir  demain  au 

soir  tout  tard ,  pour  vous  rendre  icy  à  la  nuict  -,  vous 
en  repartirez  le  lendemain  de  bon  matin ,  car  je  ne 
me  puis  résoudre  du  jour  de  mon  parlement  pour 
aller  à  Blois  que  je  ne  vous  aye  veu ,  aussi  que  j'ay 
d'autres  choses  à  vous  communiquer  5  mais  je  vous 
prie  que  personne  ne  le  sçaclie.  Bon  soir ,  mon  amy. 
Ce  18  mars ,  à  Sainct  Germain  en  Laye.     He>ry. 

Lettre  de  la  main  du  Roj  à  M.  de  Rosnj, 

Mo^'  amy,  j'ay  veu  M.  d'Espernon ,  qui  m'a  con- 
firmé l'asseurance  de  son  tres-humble  service ,  et 
n'avoir  autre  passion  en  l'ame  que  le  désir  de  me  le 
tesraoigner  ^  il  m'a  parlé  fort  librement  de  plusieurs 
choses ,  et  de  vous  entre-autres  ,  loiiant  l'eslection 
que  j'ay  faite  de  vous  et  vostre  façon  de  procéder 
pour  mon  service  ;  m'ayant  tesmoigné  vous  aymer, 
il  m'a  fait  cognoistre  par  ces  paroles  qu'il  vous  ira 
voir.  C'est  pourquoy  je  vous  fais  ce  mot,  afin  que 
vous  le  préveniez  et  Talliez  voir  le  premier  5  plus  il 
vous  fera  de  submissions ,  je  vous  prie  de  luy  en 
rendre  davantage ,  car  il  importe  pour  mon  service. 
Bon  soir ,  etc. 

Ce  2  avril ,  à  Fontaine-bleau  ,  au  soir.     Heis'ry. 

Lettre  de  la  main  du  Roj  à  M.  de  Rosnj. 

^r'p'l^r.       Mon  amy,  j'ay  tant  séjourné  aujourd'huy  à  Sainct 

^  Germain  ,  à  y  voir  mes  enfans  et  mes  bastimens  ,  qu  il 

estoit  neuf  heures  quand  j'en  suis  retourné ,  et  que  , 

à  l'heure  que  je  vous  escry  et  que  je  m'en  vais  soup- 

per,  qui  est  unze  heures,  je  n'ay  pu  voir  qu'une 

partie  des  dames  qui  sont  icy,  ayant  remis  à  voir  le 
reste  pour  demain  ,  puis  que  partant  de  cette  ville , 
je  n'y  dois  retourner  de  cinq  ou  six  mois  5  cela  sera 
cause  que  j'y  sejourneray  encor  demain ,  mais  mer- 
credy  sans  faute  ,  Dieu  aydant ,  j'en  partiray.  Je  vous 
prie  de  faire  en  sorte  que  l'on  travaille  fort  en  mon 
conseil  par  delà,  afin  qu'à  mon  arrivée  je  trouve  force 
besongne  faite.  Si  j'eusse  esté  par  vous  instruit  de  ce 
j'avois  à  dire  à  ceux  de  ma  chambre  des  comptes  ,  je 
l'eusse  fait  puis  que  je  demeure  icy.  C'est  pourquoy 
vous  leur  ferez  faire  une  depesclie  à  ce  qu'ils  me 
viennent  trouver  à  Fontaine -bleau  jeudy  ou  ven- 
dredy,  afin  que  je  parle  à  eux.  Bon  soir ,  mon  amy. 

Ce  lundy  17  may,  entre  unze  heures  et  minuict, 
à  Paris.  Henry. 

Lettre  de  M.  de  ï^ille-roj  à  M.  de  Rosnj. 

Monsieur  ,  le  Roy  a  veu  la  lettre  que  vous  m'avez 
escrite  par  ce  porteur.  Il  dit  qu'il  veut  affectionner  la 
justice  de  la  cause  des  princes  d'Espinoy,  comme 
chose  qui  importe  à  sa  réputation  et  à  son  service ,  et 
où  il  va  plus  du  sien  que  du  vostre.  Il  sera  lundy 
au  soir  à  Paris,  où  il  résoudra  avec  vous  s'il  rendra 
M.  le  président  Jcannin  ou  M.  de  Caumartin  porteur 
de  la  depcsche  qu'il  veut  faire  aux  archiducs  ;  cepen- 
dant il  désire  que  vous  fassiez  dresser  les  mémoires 
et  instructions  qui  seront  nécessaires  afin  de  les  luy 
représenter  à  son  arrivée ,  et  que  rien  ne  retarde  le 
partement  de  l'un  ou  de  l'autre.  Sa  JMajesté  a  veu 
aussi  ce  que  vous  m'avez  escrit  touchant  la  ferme  des 
impositions  de  Calais  ;  dequoy  elle  a  esté  ircs-aise , 

comme  je  le  seray  tousiçurs  de  vous  servir.  Priant 
Dieu  ,  etc. 

De  Sainct  Germain  eiiLaye,  le  2  février  1602. 

DE  jNeuf-ville. 

Lettre  de  M.  de  F~ille-roj  à  M.  de  Rosnj. 

Mo>siEUR ,  le  Pioy  m'a  commandé  vous  envoyer 
la  lettre  de  M.  de  Vie  que  vous  trouverez  avec  la  pré- 
sente, et  désire  que  vous  envoyez  le  sieur  Errard  à 
Calais  pour  visiter  et  résoudre  la  proposition  qu'il  fait, 
laquelle  Sa  Majesté  dit  que  le  capitaine  Gagemont 
vous  a  ja  représentée.  Le  colonnelSchomberg,  mares- 
chal  de  la  cour  de  l'Empereur ,  qu'il  envoyé  vers  le 
Koy,  arrivera  à  Paris  vers  la  my-caresme  ,  ainsi  que 
Ancel  nous  a  escrit.  Son  train  est  de  quarante  ou  cin- 
quante chevaux;  dequoy  Sa  Majesté  m'a  commandé 
de  vous  advertir,  afin  que  vous  fassiez  sçavoir  de  M.  le 
maresclial  de  Bois-dauphin  ,  qui  est  à  Paris ,  comment 
il  le  faudra  recevoir  et  traitter,  car  Sa  Majesté  entend 
qu'il  en  soit  usé  comme  il  a  esté  fait  envers  ledit  ma- 
resclial. Mais  il  semble  que  Sa  ÎNIajesté  soit  encores 
incertaine  du  lieu  où  elle  le  recevra  -,  si  elle  ne  part 
bien  tost  pour  aller  à  Blois ,  ledit  colonnel  la  trouvera 
encores  en  ces  quartiers.  Avec  cela  je  salueray  vos 
bonnes  grâces ,  etc. 

De  Fontaine -bleau,  le  troisiesmejour  de  mars  1602. 

DE  Neuf-ville. 

Lettre  de  M.  de  Sillerj  à  M.  de  Rosnj. 

Monsieur  ,  j'ay  receu  la  lettre  qu'il  vous  a  pieu 
m'escrire  du  vingt-deuxiesme  de  ce  mois,  sur  laquelle 

je  vous  diray  que  si  j'eusse  eu  riionneur  d'estre  près 
de  vous,  j'eslime  ([ue  vous  seriez  demeuré  mieux 
satisfait  de  mon  iiUention  ,  qui  n'a  point  esté  de  rien 
rcjctter  sur  vous  ,  et  j'en  appelle  Dieu  à  tesmoin-,  mais 
simplement  d'accompagner  les  lettres  de  M.  de  Vie  et 
confirmer  en  partie  ce  qu'il  avoit  escrit.  Nous  avons 
traitté  avec  les  Suisses ,  et  leur  avons  promis,  suivant 
le  commandement  du  Roy,  de  faire  payer  un  million 
d'cscus  pour  une  fois  ,  et  quatre  cens  mil  escus  après 
par  chacun  an;  et  moyennant  ce,  ils  ont  accordé  de 
rcnouveller  l'alliance  aux  conditions  qu'il  a  pieu  au 
Pioy  d'agréer  et  d'accepter.  Je  veux  espérer  par  raison, 
qu'ils  satisferont  de  bonne  foy  à  ce  qu'ils  sont  obli- 
gez. INIais  quand  ils  y  auroient  manqué ,  ce  ne  seroit 
pas  à  nous  de  garantir  leurs  fautes  ny  les  evenemens, 
et  sutïit  de  justifier  la  vérité  de  leurs  promesses  et  de 
nos  conventions,  comme  elles  ont  esté  veuës  et  ap- 
prouvées par  Sa  IMajesté.  Je  recognois  ,  monsieur , 
que  c'est  un  grand  efïbrt  de  faire  fournir  un  million 
d'escus  en  cette  saison,  après  tant  d'autres  despences. 
J'en  ay  parlé  comme  je  dois  en  France  et  en  Suisse  , 
pour  le  faire  estimer  -,  mais  la  grandeur  des  debtes,  le 
grand  nombre  et  la  nécessité  de  ceux  à  qui  il  estdeub , 
est  cause  de  susciter  les  plaintes  et  les  diflicultez  qui 
ont  esté  représentées  par  M.  de  Vie  ,  nonobstant  les- 
(juelles  j'espère  que  le  million  estant  fourny  et  distri- 
bué ,  comme  il  serabicn-tost  Dieu  aydant,  le  Roy  sera 
servy  selon  son  intention.  Je  n'ay  point  douté  que  la 
partie  de  Lumague,  et  les  frais  faits  pour  le  renou- 
vellement de  l'alliance ,  ne  doivent  estre  pris  sur  le 
million  qui  a  esté  promis,  et  l'ay  ainsi  déclaré  à  M.  de 
Vie,  et  en  estions  demeurez  d'accord;  mais  ayant  esté 

contraint  de  bailler  aux  magistrats  et  au  gênerai  des 
cantons  et  alliez  plus  qu'il  n  avoit  pensé  par  le  pre- 
mier projet  qu  il  avoit  envoyé  au  Roy ,  pressé  des 
instances  et  de  la  nécessité  des  colonnels  et  capitaines, 
la  part  desquels  se  trouve  dautant  diminuée ,  il  a  es- 
timé ,  que  ne  pouvant  avec  le  million  satisfaire  entiè- 
rement aux  uns  et  aux  autres ,  qu  il  falloit  augmenter 
ou  rejetter  la  partie  de  Lumague ,  encor  qu'il  reco- 
gnoisse  que  ce  soit  un  tres-bon  mesnage  ,  et  s'est  es- 
tonué  souvent  qu'on  ayt  pu  traitter  avec  tant  d'advan- 
tages.  C'est  pourquoy  il  avoit  pensé  (je  dis  il  avoit 
pensé ,  car  cette  invention  vient  de  luy  à  bonne  fin  ) 
que  ce  seroit  le  service  du  Roy  de  faire  avancer  cent 
mil  escus  sur  ce  qui  doit  estre  payé  en  cette  année  , 
pour  ne  perdre  un  si  grand  advantage ,  qui  revien- 
droit  de l'employ  delà  partie  de  Lumague. 

C'est  à  vous ,  monsieur  ,  de  considérer  selon  Testât 
des  affaires ,  ce  qui  est  pour  le  mieux ,  et  d'en  ordon- 
ner comme  il  vons  plaira.  J'ay  pressé  les  trésoriers 
des  Ligues  ,  suivant  vostre  intention ,  pour  leur  faire 
fournir  et  remplacer  les  autres  deniers  qui  ont  esté 
retenus  ou  employez ,  comme  il  appert  par  Testât 
qu'ils  vous  ont  envoyé.  Je  leur  ay  représenté  vos 
raisons ,  et  ce  que  vous  en  avez  escrit  de  vostre 
main  5  vous  pourrez  voir ,  s'il  vous  plaist ,  la  res- 
ponce  par  un  mémoire  cy-joint.  Ils  prétendent  qu'il 
n'a  esté  rien  receu  des  quatre-vingts  mil  escus  que 
vous  leur  aviez  pensé  laisser  pour  payer  leurs  gages  et 
autres  frais  5  et  partant  cela  vient  à  diminuer  dautant 
Targent  quidevoit  estre  fournv.  Il  y  a  un  autre  mé- 
moire par  lequel  il  appert  d'une  partie  de  vingt-deux 
mil  tant  d'escus  payée  et  distribuée  du  vivant  de  feu 

]M.  de  Morte-fontaine  ,  qui  fait  part  (  comme  m'ont 
dit  lesdils  trésoriers  )  des  trois  cens  cinquante  liuict 
mil  escus,  qui  est  le  premier  article  dont  est  fait  le 
fonds  du  million  promis.  S'il  faut  monstrer  et  justifier 
aux  Suisses  la  distribution  entière  du  million  promis, 
il  est  certain  qu'ils  n'admettront  pas  cette  partie  payée 
si  long-temps  auparavant  qu'on  eust  traittéavec  eux, 
non  plus  que  ce  qui  a  esté  payé  par  les  ordonnances 
de  M.  de  Vie  au  commencement  de  la  guerre  de 
Savoye ,  encor  que  ce  soit  pour  debtes  de  Suisses , 
comme  vous  l'avez  bien  observé.  Mais  le  payement 
ayant  esté  fait  quatorze  ou  quinze  mois  avant  nostre 
traitté,  les  Suisses  ne  le  recevront  pas  sur  le  million 
promis,  ainsi  que  M.  de  Vie  l'a  escrit-,  car  autrement 
cela  n'est  de  mon  fait  ny  de  ma  cognoissance,  non  plus 
que  l'autre  partie  payée  du  temps  de  M.  de  Morte- 
fontaine,  qui  a  esté  indiquéepar  les  thresoriers  en  trait- 
taut  avec  eux ,  pour  vérifier  le  fonds  qu'ils  doivent 
avoir  suivant  ce  que  vous  m'avez  escrit.  Je  sçay  fort 
bien ,  monsieur ,  les  grandes  affaires  que  vous  avez 
sur  les  bras,  et  que  vous  pouvez  encores  appréhen- 
der -,  ce  n'est  pas  aussi  pour  vous  presser ,  mais  sim- 
plement pour  respondre  à  vos  lettres  ,  et  vous  repré- 
senter la  vérité  •  et  puis  qu'il  n'y  a  moyen  de  faire 
davantage  ,  il  faut  essayer  d'en  sortir ,  et  faire  le  moins 
mal  qu'on  pourra.  J'ay  envoyé  vostre  lettre  à  M.  Pu- 
get ,  qui  estoit  absent ,  et  ne  l'ay  veu  qu'avant  hier 
sur  le  tard  -,  il  a  promis  de  fournir  soixante  et  dix 
mille  escus  dans  trois  jours  -,  lesquels  ,  avec  le  reste 
c{ui  est  entre  les  mains  du  thresoricr  Le  Pioux  ,  seront 
envoyez  à  Lyon,  et  partira  la  voicturedans  cette  sep- 
maine,  comme  ledit  Le  Roux  m'aasscuré  -,  ladite  voie- 

tare  n'estant  retardée  que  pourle  convertissementqu  il 
faut  faire  de  trente  mil  escus  ou  environ  qui  sont  en 
douzains  qui  seront  convertis  partie  en  escus ,  qu'il 
faut  fournir  en  espèces,  ou  en  composer  à  plus  haut 
prix  que  ne  coustera  le  change  dont  M.  de  Vie  fait 
instance  et  en  a  escrit  plusieurs  fois.  On  pourra  four- 
nir vingt  mil  escus  en  or,  à  raison  de  trois  sols  pour 
escu,  en  baillant  les  douzains  en  payement,  qui  est 
la  meilleure  condition  qu'on  a  pu  trouver ,  comme 
vous  entendrez  par  les  lettres  dudit  sieur  Puget.  Le 
sur  plus  sera  converty  en  grosse  monnoyedontle  prix 
n'est  pas  encores  arresté  5  j'ay  pensé  ,  pour  le  mieux  , 
de  prendre  les  soixante  et  dix  mille  escus  qui  seront 
fournis  par  M.  Puget ,  afin  d'envoyer  promptement 
les  deniers  à  Lyon ,  et  qu'ils  puissent  estre  arrivez  et 
distribuez  enSuisse  avant  la  journée  de  SainctJean.  Il 
reste  à  recevoir  au  thresorier  Le  Roux ,  comme  il  dit, 
vingt-deux  mil  escus  en  Auvergne ,  comme  il  escrit  à 
jVL  de  Beaumarchais  et  vous  en  doit  rendre  compte. 
J'ay  receu  vostre  lettre  du  vingt-quatre  ,  qui  m'a  de- 
puis esté  rendue  par  M.  de  la  Chevallerie ,  qui  m'a 
déclaré  particulièrement  ce  qui  est  de  vostre  intention, 
que  nous  suivrons  absolument  et  en  useray  tousjours 
ainsi ,  comme  du  respect  que  je  doibs  à  vos  vertus  et 
mérites  ^  et  en  toutes  occasions  je  me  rendray  soigneux 
de  faire  cognoistre ,  par  effet,  que  je  suis  et  seray  à 
jamais ,  etc. 

De  Paris ,  ce  28  may  1602.  Brulard  (0. 

fi)  Brulard  (Kicolas)  ,    seigneur  de   Sillcry  ,  l'un   des    ministres   de 
Hetii!  1\'.  11  (.'tfiit  char"<.'  de  l'inttiieur. 

CHAPITRE    X. 

Voyage  à  Blois.  Premiers  nuages  qui  s'élèvent  entre  le  Roi 
et  la  Reine.  Fermentation  dans  le  royaume.  Le  Roi 
sonde  le  duc  d'Épernon  et  le  duc  de  Bouillon.  Conseil 
secret  tenu  par  le  Roi  sur  les  mesures  à  prendre  contre 
les  conjurés.  Voyage  en  Poitou.  Biron  attiré  à  Fontaine- 
bleau. Son  obstination.  Il  est  arrêté  ,  ainsi  que  le  comte 
d'Auvergne.  Son  jugement  et  son  exécution.  Le  comte 
d'Auvergne  est  mis  en  liberté. 

Suivant  les  résolutions  cy- devant  prises,  toutes 
choses  estans  préparées ,  tant  pour  le  maintien  et  la 
subsistance  des  affaires  à  Paris  et  aux  provinces  des- 
quelles le  Roy  s'esloignoit,  que  pour  bien  reordonner 
celles  où  Sa  Majesté  s'acheminoit ,  elle,  partant  de 
Paris ,  prit  son  chemin  par  Orléans  et  Blois  ,  auquel 
dernier  lieu,  ayant  fait  du  séjour,  il  survint,  se  trailta 
et  passa  plusieurs  affaires  de  grande  importance ,  et 
entre  icelles  il  y  en  eut  quatre  qui  meriteroient  bien 
que  vous  nous  en  eussiez  voulu  bailler  d  amples  mé- 
moires ,  en  attendant  lesquels  nous  ne  laisserons  de 
vous  en  ramentevoir  quelque  chose ,  afin  que  le  peu 
d'intelligence  que  vous  verrez  bien  que  nous  en  avons, 
vous  fasse  désirer  de  la  suppléer  par  la  vostre  toute 
entière. 

Ce  donc  que  nous  avons  peu  sçavoir  touchant  la 
première  d'icelles,  fut  un  bruict  qui  courut  par  la 
Cour  ,  qu'il  y  avoit  quelques  broûilleries  entre  le  Roy 
et  la  Reine  ,  dont  nous  cusmes  quelque  opinion  ,  lors 
qu'un  jour ,  de  grand  matin  ,  le  Roy  vous  ayant  envoyé 
quérir  par  Armaignac  (0 ,  vous  vous  en  allastes  au 

(i)  Armaignac  :  premier  valet  de  chambre  du  Roi. 

T.   4.  9 

chasleau  ,  que  le  Roy  et  la  Reine  estoient  encore  au 
lict,  mais  en  diverses  chambres,  et  fistes  quantité  de 
voyages  de  l'une  à  l'autre ,  sur  lesquels  chacun  de- 
mandoit  bien  ce  qu'il  y  avoit  de  mal  entendu ,  mais 
nul  n'en  dit  ny  pût  rien  apprendre.  Nous  nous  sou- 
venons encore  que  plusieurs  fois  les  apresdinées ,  le 
sieur  Conchine  de  la  part  de  la  Reine  venoit  cjuerir 
madame  vostre  femme ,  laquelle  (  tout  devant  vous 
11  appelloit  sa  maistresse  )  demeuroit  souvent  long- 
temps enfermée  ,  tantost  avec  la  Leonor  toute  seide , 
et  tantost  avec  la  Reine  et  elle  ensemble.  En  suilte  de 
toutes  lesquelles  allées  et  venues ,  et  un  jour  après 
icelles,  le  R.oy  vous  manda  un  matin,  par  le  sieur  de 
la  Varenne,  que  vous  le  vinssiez  trouver  dans  une 
grande  gallerie  qu'il  avoit  commencée  de  bastir  au 
dessus  de  celles  des  jardins  bas  de  Blois  ,  dans  l'une 
desquelles  est  représentée  cette  bische  qui  a  des  cornes. 
Et  falloit  bien  qu'il  y  eust  de  grandes  intrigues  et  af- 
faires à  demesler,dautant  qu'après  qu  il  eust  fait  mettre 
deux  Suisses ,  qui  ne  parloient  point  françois  ,  au  bout 
d'embas  de  la  gallerie ,  pour  ce  qu'il  estoit  tout  ouvert, 
vous  vous  y  promenastes  tous  deux  seuls  plus  de 
deux  grandes  heures  ,  sans  cesser  de  parler  de  fort 
grande  affection,  comme  le  tesmoignoient  vos  gestes 
de  fun  et  de  l'autre  ,  que  nous  considérions  avec  au- 
tant d'attention  que  de  désir  de  sçavoir  les  causes  que 
vous  en  aviez  (  ce  qui  nous  fut  impossible  ,  ny  de 
comprendre  les  suittes  de  vos  paroles  ,  quoy  que  vous 
nommassiez  quelquefois  de  certaines  personnes  assez 
haut  pour  estre  entendues  de  nous  ) ,  sinon  (ju'ayans 
tous  repris  le  chemin  du  chasteau ,  le  Roy  vous  dit , 
en  se  séparant  de  vous ,  si  haut  et  si  distinctement 

que  nous  le  pusmcs  bien  entendre  :  «  Or  sus ,  c'est; 
«  assez  discouru j  il  n'en  faut  plus  parler,  puis  que 
«  vous  estes  si  arresté  en  vos  opinions  en  cette  affairc- 
«  là;  je  m'y  conduiray  en  tout  et  par  tout,  suivant 
«  vos  conseils ,  afin  qu'il  ne  me  soit  plus  reproché 
«  que  je  resouds  toutes  choses  de  ma  teste,  et  ne 
«  prens  conseil  de  personne.  Mais  souvenez  vous  que 
«  peut  estre  vous  et  raoy,  nous  en  repentirons  un 
«  jour  (  car  il  ne  scauroit  pleuvoir  sur  moy  qu'il  ne 
({  dégoutte  sur  vous),  et  que  cette  affaire,  cognois- 
«  sant  les  esprits  de  ceux  qui  s'en  meslent ,  sera  cause 
«  de  beaucoup  de  mal  ;  ne  niant  point  que  la  douceur 
«  et  Tindulgence  ne  soient  fort  loiiables  ,  mais  vous 
«  ne  me  nierez  pas  aussi  que  l'excez  n'en  puisse  de- 
«  venir  dommageable.  »  A  quoy  vous  luy  respon- 
distes  ,   qu'à   la  vérité  c'estoit    grande  prudence  de 
prévoir  les  accidens  et  de  prévenir  les  maux,  mais 
que  de  les  advancer  ou  procurer  soy  mesme  par  des 
recherches  trop  curieuses  ,  vous  estimiez  que  c'estoit 
tout  le  contraire. 

Et  sur  cela  Sa  Majesté  s'en  retourna  au  chasteau  et 
vous  à  vostre  logis.  Que  si  la  fantaisie  vous  prenoit 
un  jour  de  nous  donner  toute  ou  partie  de  l'intelli- 
gence de  cette  afi'airc-là ,  nous  eu  ferions  part  à  ceux 
qui  viendront  après  nous ,  comme  estans  choses  que 
nous  estimons  le  mériter  bien  (car  le  bruit  courut 
assez  publiquement,  que  par  trois  ou  quatre  fois  il 
vous  avoit  fallu  mettre  à  genoux  devant  le  Roy  et  la 
R.eine,  pour  en  obtenir  ce  que  vous  desiriez);  de  toutes 
lesquelles  aussi  fut-il  tenu  d'assez  longs  discours  (0 
quasi  tous  divers,  sans  que  nous  en  ayons  pu  rien 

(i)   JYnsscz  longs  discours  •  il  paroU  que  le  Roi  vouloit  t'ioigner  les 

conclurre  de  bien  certain,  ny  aucunement  intelligible, 
oyans  seulement  parler  quelquefois  en  divers  temps 
sur  diverses  occasions  et  par  diverses  personnes,  voire 
par  vous  mesmes  du  Roy ,  de  la  Reine ,  des  ducs  et 
duchesses  de  Florence  etMantouë,  de  Virgile,  Ursin, 
dom  Juan  des  couleurs  du  tanné ,  de  Belle-garde ,  de 
Trainel,  Vinti,  Jouanini,  Conchine,  Leonor,  Gondy, 
Catherine  ,  Selvage ,  Verneuil  et  quelques  autres  per- 
sonnes ;  mais  tout  cela  tant  confusément  et  quelques- 
fois  si  hors  de  propos  (au  moins  ce  nous  sembloit-il) , 
que  nous  n'y  sceusmes  jamais  rien  comprendre  pour 
vous  en  ramentevoir  davantage  ^  et  pour  cette  raison 
avons  nous  laissé  à  la  suitte  de  ce  discours  quatre 
fueillets  en  blanc  dans  nos  manuscrits ,  pour  y  ad- 
jouster  ce  que  vous  trouverez  à  propos  de  nous  en 
dire. 

La  seconde  des  affaires  dont  nous  avons  parlé  fut 
que  le  Roy  receut  quantité  de  lettres  et  d'advis  par 
messagers  exprès  de  la  part  de  ses  serviteurs  particu- 
liers et  bien  alïidez ,  qu  il  entretenoit  tousjours  dans 
toutes  les  provinces  esloignées  de  son  séjour  ordi- 
naire ,  et  entre  icelles  en  Anjou,  Mirebalais  ,  Chatel- 
leraudois  ,  haut  Poictou,  Xaintonge,  Angoulmois , 
Perigort ,  Limosin  ,  la  Marche  ,  Auvergne  ,  haute 
Guyenne  et  haut  Languedoc,  pour  le  tenir  tousjours 
adverty  de  tout  ce  qui  se  passeroit  en  icelles,  par  les- 
quels on  luy  faisoit  scavoir  qu'il  couroit  et  trottoit  par 
les  provinces  cy-dessus  grande  quantité  de  gens,  tant 
d'une  que  d'autre  religion  qui  estoient  practiquez,  ce 
disoit-on ,  par  quatre  ou  cinq  seigneurs  des  plus  qua- 

Iialiens  qui  etoieiit  venus  en  France  avec  la  Reine,  et  qui  lui  donnoient 
de  wauvais  conseils. 

liflez  de  son  royaume ,  que  l'on  ne  luy  vouloit  point 
encore  nommer  que  l'on  n'en  eust  les  preuves  en 
main  ,  lesquels  faisoient  tout  ce  qu'ils  pouvoient  pour 
descrier  et  rendre  odieuse  son  administration  ,  voire 
tascher  de  le  mettre  en  la  haine  universelle  de  ses 
peuples  ,  luy  supposans  plusieurs  mauvais  desseins  , 
et  entre  autres  qu'il  ne  faisoit  point  faire  par  un  de 
ses  plus  confidens ,  qui  aussi  le  luy  persuadoit ,  un  si 
grand  amas  d'artilleries,  armes,  munitions  et  thresors, 
que  pour  se  rendre  si  puissant  qu'il  pust ,  sans  péril 
ravaler  ou  destruire  tous  les  grands  du  royaume ,  afin 
de  régner  après  sur  le  reste  du  tout  à  sa  fantaisie  ,  et 
cellede  ceux  qui  luy  donnoientles  conseils  ;  mais  que 
ne  se  contentans  par  de  présager  des  inconveniens 
surdespresuppositions  del'advenir,  ilsenspecifioient 
de  toutes  présentes  ou  fort  prochaines ,  pour  l'exécu- 
tion desquelles  il  entreprenoit  tout  exprès  ce  voyage, 
dont  la  première  seroit  un  chastiraent  exemplaire  de 
ceux  qui  s'estoient  mutinez  contre  les  sieurs  de  Jam- 
beville  ,  d'Amours  et  autres  commissaires  envoyez 
pour  faire  l'establissement  de  la  pancarte  (O  ou  sol 
pour  livre,  qu'il  se  deliberoit  d'establir  luy-mesme 
par  sa  présence ,  avec  une  telle  reapreciation ,  que  le 
droit  luy  en  vaudroit  deux  fois  autant  ;  qu'il  vouloit 
aussi  faire  establir  les  droits  de  gabelle  dans  toutes  les 
provinces  de  franc  -  salé ,  faisant  en  mesme  temps 
achepter  tous  les  maraits  salans  des  propriétaires ,  et 
les  payer  en  rentes  sur  l'Hostel  de  Ville  de  Paris. 
Se  parloit  aussi  qu'il  estoit  après  à  obtenir  des  bulles 

(i)  De  la  pancarte  :  cet  impAt  avoit  cte  établi  par  les  notables  assem- 
blés à  Roncn  en  iSgG.  On  l'appcloit  pancarte,  do  nom  d«  l'affiche 
par  laquelle  il  avoil  tte  public. 

du  pape  clément ,  pour  Testablissement  d'une  double 
décime  ordinaire  ;  qu'il  vouloit  faire  payer  aux  peuples 
les  arrérages  des  tailles  par  eux  deus  des  années  i5g^^ 
1 5g5  et  1 596 ,  desquels  vous  aviez  surcis  les  pour- 
suittes,  et  à  eux  donné  asseurance  de  la  remise  en- 
tière, lors  que  le  Pioy  vous  envoya  par  les  generalitez: 
qu'il  vouloit  diminuer  d'un  tiers  présentement  et  des 
deux  tiers  l'année  prochaine,  les  assignations  baillées 
pour  le  payement  des  garnisons  des  villes  de  ceux  de 
la  religion  et  des  pensions  de  leurs  ministres  et  autres 
particuliers,  avec  resolution  de  ne  prolonger  plus  les 
années  de  leurs  places  de  garde  et  seureté ,  ny  ne 
conférer  plus  de  provisions  de  charges  ny  offices  sans 
la  clause  d'estrc  catholique. 

Tous  lesquels  advis  considérez  par  le  Roy ,  encor 
qu'il  recogneust  bien  qu'il  luy  seroit  facile  de  des- 
truire  tous  ces  artifices  et  les  faire  bien-tost  con- 
vaincre de  fausseté  ,  il  jugea  neanlmoins  bien  qu'il  ne 
falloit  pas  neantmoins  que  les  roys  ,  quelques  grands 
qu'ils  fussent,  s'imaginassent  de  pouvoir  heureusement 
régner  sans  soucis,  ennuis,  fascheries ,  prévoyance  , 
prudence,  diligence  et  bons  ordres,  puis  qiie  non- 
obstant qu'il  eust  réduit  tous  ceux  de  la  ligue  en  une 
souple  obeyssance  ,  et  les  estrangers  à  faire  une  paix 
advantageuse  pour  luy,  si  ne  laissoit-il  pas  toutesfois 
de  se  voir  maintenant  travaillé  par  ceux  mesmés 
desquels  il  s'estoit  le  plus  confidemment  servy  pour 
réduire  les  autres  à  raison.  Mais  comme  il  avoit  l'es- 
prit vif  et  prompt,  le  jugement  solide  et  le  courage 
excellent ,  il  se  résolut  aussi-tost  de  continuer  en  dili- 
gence son  voyage  (  l'appréhension  seule  duquel  leur 
avoit  fait  publier  toutes  ces  niaiseries  ),  afin  de  faire 

cognoistre  par  effets  que  tout  ce  que  ces  malicieux 
esprits  essayoient  de  faire  persuader  par  leurs  supposts 
n'estoient  que  suppositions ,  calomnies  et  impostures, 
mais  en  usant  de  telles  procédures  que  Ton  imputast 
à  sa  prudence  ,  debonnaireté  ,  franchise  et  libéralité, 
toutes  les  gratifications  et  remises  dont  il  useroit  en- 
vers ses  sujets ,  et  non  à  timidité  ,  foiblesse ,  con- 
trainte et  nécessité. 

La  troisiesme  fut  la  resolution  qu'il  prit  de  com- 
muniquer quelques-unes  de  ces  particularitez  à  mes- 
sieurs d'Espernon  et  de  Bouillon ,  qui  estoient  lors 
tous  deux  à  Blois  ,  pour  voir  ce  qu'ils  diroient  là 
dessus ,  comme  il  vous  conta  depuis  qu'il  avoit  fait , 
ayant  commencé  par  le  premier  5  lequel  sur  telles  pro- 
positions luy  fit  des  responces  ,  soit  par  artifice  ou 
sincérité,  et  tint  des  discours  qui  luy  donnèrent  sub- 
jet  de  contentement ,  les  propos  duquel  seroient  trop 
longs  à  reciter  ^  mais  leur  conclusion  fut  que  ,  comme 
il  ne  vouloit  pas  nier  qu'il  n'eust  quelque-fois  ouy 
parler  de  telles  extravagances  ou  plutost  niaiseries  et 
badinages  ,  aussi  pouvoit-il  jurer  que  ce  n'avoit  jamais 
esté  à  aucun  de  ceux  qui  en  fussent  les  autheurs  ou 
fauteurs  ,  et  jamais  à  nul  qUi  lie  s'en  fust  mocqué 
comme  d'une  chose  du  tcrat  ridicule ,  et  encore  tout 
cela  si  confusément  et  déèordënnériieht,  qu'il  n'avoit 
jamais  attendu  que  la  ruyne  et  désolation  de  ceux  qui 
appuyeroierit  leurs  desseins  là  dessus  ,  et  que  pour 
faire  paroistre  qu'il  ne  craignoit  point  d'estre  accusé 
par  qui  que  ce'pust  estre,  d'avoir  eu  part  à  toutes  ces 
niaiseries ,  il  estmt  résolu  de  ne  partir  point  d'auprès 
de  Sa  Majesté  ,  (fa'èllé  ne  tiist  délivrée  de  tous  ces 
sonpiGtfns  et  delliatic^s ,  ^lin  qit'il  liiy  fust  facile  de  le 

faire  punir,  comme  il  le  meriteroit  s'il  ne  luy  avoit  dit 
présentement  la  pure  vérité.  De  toutes  lesquelles 
choses  le  Roy  le  remercia ,  de  sorte  qu'ils  demeurèrent 
tous  deux  fort  contens  l'un  de  l'autre. 

Le  lendemain  le  Roy  usa  de  mesmes  termes  et  pro- 
cédures envers  ]M.  de  Bouillon ,  et  eurent  aussi  en- 
semble de  fort  longs  discours  tous  pleins  de  belles 
asseurances  et  protestations  -,  mais  si  ne  pust-il  se 
rendre  si  souple  qu'il  ne  fist  paroistre  que  la  franchise 
n'y  estoit  pas  toute  entière,  d'autant  que  finalement, 
après  plusieurs  desguisemens  et  paroles  à  double  en- 
tente ,  il  luy  dit  pour  conclusion  qu'il  estimoit  que  Sa 
Majesté  se  souviendroit  encore  de  l'escriture  qui  dit  : 
Qu'il  est  nécessaire  que  scandales  adviennent; 
mais  aussi  y  adjouste-elle  ,  mal-heur  sur  lesautheurs 
d'iceujc  ;  ce  qui  pourroit convenir  à  ceux  qui  essayent 
de  mettre  en  scandale  auprès  d'elle  ses  plus  loyaux  et 
anciens  serviteurs.  Et  partant  ne  doit-on  point  trou- 
ver estrange  s'ils  leur  supposent  tels  crimes  et  défec- 
tions, puis  que  tous  ceux  qui  font  le  mestier  d'espions 
et  délateurs  ne  sont  entretenus  ny  payez  ,  que  pour 
faire  des  accusations  ,  soient  vrayes ,  soient  fausses  , 
estans  bien  asseurez  que  les  plus  pleines  d'invectives 
et  de  calomnies  seront  tousjours  les  mieux  receues  ; 
son  advis  estant  que  tant  de  mauvais  discours  que 
l'on  luy  raandoit  d'avoir  esté  tenus  par  les  uns  et  les 
autres ,  comme  tesmoignages  de  leurs  mescontente- 
mens  des  grandes  surcharges  et  impositions  dont  ils 
sont  accablez,  ne  provenoient  d'ailleurs  que  de  ce 
qu'ils  sçavoient  de  science  qu'aux  resolutions  de  telles 
choses ,  n'estoient  appeliez  que  des  gens  de  peu  ,  et 
jamais  les  grands  et  qualifiez  personnages  du  royaume, 

lesquels  partant  n'estoient  pas  capables  de  faire  com- 
prendre aux  peuples  les  justes  causes  et  raisons  de 
telles  surcharges  ,  d'autant  (juils  n'en  avoient  pas  esté 
informez. 

Bien  estoit-il  vray  que  plusieurs,  tant  catholiques 
que  reformez ,  se  pîjiignoient  que  plus  ses  revenus 
croissoient,  son  royaume  et  ses  affaires  s'amelioroient, 
moins  se  ressentoient-ils  de  ses  beneficences  et  libc- 
ralitez  5  que  quant  à  ceux  de  la  religion  ,  outre  leurs 
plaintes  communes  avec  les  autres,  il  recognoissoit 
s'estre  trouvé  en  lieu  où  l'on  luy  avoit  voulu  persua- 
der que  non  seulement  toutes  les  choses  cy-dessus 
dittes  estoient  véritables  ,  mais  qu'ils  estoient  fort 
prochains  de  se  voir  tenir  eux  ou  leurs  enfans,  comme 
pestes ,  gangrenés,  tumeurs  et  apostumes  dans  l'Estat, 
si  Dieu  les  affligeoit  tant  que  de  perdre  leur  bon  Roy, 
puis  que  nonobstant  leur  ferme  resolution  d'employer 
leurs  biens  et  leurs  vies  pour  son  service  ,  le  bien  et 
la  défence  de  l'Estat,  si  ne  manqueroient-ils  pasd'estre 
flestris  de  toutes  sortes  d'opprobres  et  d'ignominies, 
estans  déclarez  indignes  et  incapables  de  toutes 
charges,  offices,  honneurs  et  dignitez  dans  l'Estat  ; 
ausquelles  plaintes,  à  la  vérité,  il  n'a  voit  peu  répliquer 
chose  valable  ,  ny  faire  autre  responce  à  ce  que  l'oji 
luy  voiiloit  persuader  que  Sa  INIajesté  revocqueroit  un 
jour  les  privilèges  et  franchises  de  son  vicomte  de 
Thurenne ,  et  achepteroit  les  droits  de  ceux  de  la 
Marcq  sur  Sedan  ,  sinon  qu'il  sçavoit  bien  que  Sa 
Majesté  ne  le  feroit  jamais,  et  qu'elle  avoit  esté  trop 
bien  assistée  d'eux  tous  au  temps  de  ses  plus  grandes 
adversitez ,  pour  les  vouloir  flestrir  et  des-honorer. 
Dequoy  ne  doutant  nullement,  il  la  supplioit  très- 

humblement  de  croire  qu'en  tout  ce  qui  avoit  esté  dit, 
il  n'y  avoit  rien  qui  pust  diminuer  son  exquise  loyauté, 
tant  esprouvée  à  son  service ,  ce  qu'il  luy  juroit  en 
son  ame  par  le  Dieu  vivant. 

Surquoy  le  Roy  luy  respondit  qu'il  se  resjouys- 
soit  de  luy  voir  de  si  bonnes  intentions  ,  et  partant  se 
de  voit-il  asseurer  que  s'il  vouloit  demeurer  assiduel- 
lement  auprès  de  luy,  ainsi  que  M.  d'Espernon  de 
son  propre  mouvement  luy  avoit  juré  de  faire  durant 
six  mois  ,  il  les  appelleroit  tousjours  tous  deux  en  tous 
ses  conseils  d'importance  ,  n'y  resoudroit  rien  sans 
leurs  bons  advis,  avec  lesquels,  auparavant  qu'il  fust 
six  mois,  il  donneroit  satisfaction  et  contentement  aux 
huguenots  et  catholiques ,  sur  toutes  leurs  plaintes  et 
appréhensions,  et  feroit  voir  que  tout  ce  que  ces  cou- 
reurs de  provinces  avoient  voulu  persuader  estoit 
entièrement  faux  et  supposé^  qu'il  n'y  avoit  jamais 
pensé ,  n'avoit  nul  plus  grand  désir  qile  de  se  faire 
aimer  à  tous  ses  peuples  esgalement,  les  affectionner 
de  mesme ,  faire  vivre  tant  les  catholiques  que  ceux 
delà  religion  en  paix ,  concorde  et  amitié  les  uns  avec 
les  autres,  s'en  servir,  selon  les  proportions  requises, 
et  tascher  de  si  bien  mesnager  et  bonifier  ses  domaines, 
revenus  ordinaires  et  impositions  réelles ,  qu'il  eust 
moyen  de  descharger  ses  peuples  de  toutes  tailles  et 
cottisations  personnelles  :  desquelles  louables  résolu- 
tions le  sieur  de  Boiiillon  faisant  des  admirations  et 
tesmoignant  une  grande  joye  ,  il  asseura  Sa  Majesté  de 
partir  au  plutostpour  aller  en  ses  maisons  donner  un 
tel  ordre  à  ses  revenus,  qu'il  eust  moyen  de  demeurer 
ïïOii  seulement  six  inois  auprès  de  luy,  Wais  assiduelle- 
raent,sic'estoit  chose  que  Sa  Majesté  eust  tres-agreablé. 

La  quatriesme  affaire  qui  so  démena  au  séjour  de 
Blois  fust  touchant  M.  le  raareschal  de  Biron,  dautant 
qu'en  ce  mesme  temps-là ,  le  sieur  d'Escures  estant 
revenu  de  Bourgongne  ,  où  le  Roy  l'avoit  envoyé  , 
pour  essayer  de  disposer  ledit  duc  de  Biron  à  le  venir 
trouver ,  il  se  résolut  de  tenir  un  conseil  estroit,  pour, 
avec  l'advis  d'iceluy,  prendre  résolution  sur  ce  qu'a- 
voit  r'apporté  ledit  d'Escures  ;  auquel  le  Roy  n'ayant 
appelle  que  M.  le  comte  de  Soissons  ,  monsieur  le 
chancelier ,  vous ,  M.  de  Ville-roy  et  M.  de  Maisses  , 
il  vous  proposa  toutes  les  accusations  de  La  Fin,  dont 
il  a  esté  cy-devant  parlé  contre  le  mareschal  de  Biron 
et  autres,  afin  de  prendre  là  dessus  une  resolution,  et 
nomma  tous  les  principaux  jusques  au  nombre  de 
liuict,  entre  lesquels  ceux  que  Ton  craignoit  le  plus  , 
estoient  messieurs  le  comte  d'Auvergne  ,  les  ducs 
d'Espernon ,  de  Bouillon  et  de  Biron  -,  des  trois  pre- 
miers il  estoit  facile  de  s'en  asseurer  ,  car  le  premier 
estoit  à  Paris  et  les  deux  autres  à  la  Cour  -,  et  de  fait 
l'un  des  plus  grands  d'entre  vous  quatre,  opiniastroit 
sur  tout  qu'il  se  falloit  saisir  de  ces  trois  comme  les 
plus  habiles  ,  et  que  le  dernier  n'estant  qu'un  ambi- 
tieux estourdy  ,  il  seroit  facile  de  le  ramener  à  la  rai- 
son, ou  qui,  en  tout  cas,  ne  feroit  pas  grande  chose  tout 
seul.  Lors  que  ce  fut  à  vous  à  opiner,  vous  distes  au 
Roy: 

«  Sire ,  je  me  trouve  en  cecy  bien  empesché ,  car 
«  je  ne  vois  encor  aucunes  preuves  bien  certaines 
«  contre  messieurs  d'Espernon  et  de  Boiiillon ,  et 
«  partant  je  ne  scaurois  estre  d'advis  de  les  arrester 
«  sur  de  simples  conjectures  et  opinions,  s'y  rencon- 
«  trans  plusieurs  incônveniens  et  difficultez  ,  dautant 

«  que  si  vous  les  prenez  comme  accusez  de  trahison, 
«  en  premier  lieu  vous  effaroucherez  les  vrays  coul- 
«  pables ,  et  ne  pouvant  rien  vérifier  contre  ceux-cy 
«  qui  seront  pris,  vous  justifierez  les  autres  ,  etfau- 
«  dra  qu'il  s'en  ensuive  sur  les  captifs  plusieurs 
((  rigueurs  mal  convenables  à  vostre  humeur  si  pleine 
«  de  clémence  5  car  telles  personnes  ainsi  offencées 
«  sont  de  dangereuse  reconciliation.  Et  pour  moy,  je 
«  ne  voy  point  qu'il  y  ait  plus  de  preuves  contre  ces 
«  deux-cy ,  que  contre  moy,  que  La  Fin,  sous  prétexte 
«  de  deux  lettres  de  civilité  au  mareschal  de  Biron , 
((  par  lesquelles  je  le  faisois  ressouvenir  des  conseils 
K  que  je  luy  avois  donnez  et  de  lier  ensemble  une 
«  amitié  inaltérable  au  cas  qu'il  les  voulut  suivre  ab- 
«  solument ,  vouloit  faire  croire  que  j'estois  de  son 
«  intelligence  et  deffection  -,  estant  bien  asseuré  que 
«  je  feray  croire  le  contraire  par  la  suitte  de  l'issue  de 
«  cette  affaire  et  cognoistre  qu'un  innocent  n'est  pas 
«  tousjours  garanty  de  la  calomnie ,  et  des  langues 
«  envieuses  et  raesdisantes.  » 

Tellement  que  le  Roy  s'estant  résolu  à  suivre  cette 
opinion ,  le  conseil  se  sépara.  Et  comme  vous  fustes 
descendu  dans  la  cour  pour  vous  en  aller  à  vostre 
logis ,  force  gens  coururent  vous  rencontrer ,  comme 
on  fait  les  favoris  qui  ont  de  grandes  charges ,  qui 
pour  une  affaire ,  qui  pour  une  autre  j  ]M.  d'Espernon 
aussi  vous  accosta.  Il  ne  nous  souvient  pas  bien  des 
propos  qu'il  vous  tint  j  mais  il  nous  semble  avoir  en- 
tendu qu'il  vous  dit  que  tant  de  conseils  si  longs  et 
particuliers  mettoient  beaucoup  de  gens  en  allarrae  ; 
mais  que  pour  luy  qu'il  n'y  entroit  nullement,  dautant 
que  sa  conscience  fasseuroit.  «  C'est  le  meilleur  re- 

«  fiige  de  tous  ,  luy  respondistes  vous ,  monsieur , 
«  principalement  au  règne  où  nous  sommes  ;  car  le 
«  Roy  n'a  nulle  inclination  à  la  violence  ny  à  la  seve- 
«  rite  ;  mais  tout  au  contraire  il  est  si  bénin  que , 
«  quand  quelqu'un  auroit  attenté  contre  luy  et  contre 
«  son  Estât,  s'il  sçavoit  qu'il  s'en  repcntist  et  desi- 
«  rast  à  bon  escient ,  il  luy  pardonneroit  aussi-tost 
«  et  l'aymeroit  comme  auparavant.  Je  vois  force  gens 
«  qui  s'esloignent  de  la  Cour ,  mais  ceux  qui  ont  la 
«  conscience  nette  ne  le  doivent  pas  faire,  car  ils 
«  n'ont  rien  à  craindre.  —  Or ,  je  suis  de  ce  nombre- 
ce  là ,  dit  M.  d'Espernon  ,  et  ne  partiray  point  de  la 
«  Cour  tant  que  ces  ombrages  dureront.  —  Vous  ne 
a  sçauriez  mieux  faire,  monsieur ,  dites  vous ,  et  feray 
«  valoir  cette  resolution  où  il  faut.  »  Et  là  dessus  vous 
en  allastes  disner,  et  pource  que  le  Roy  ayant  des- 
sein de  parler  avec  vous  en  particulier ,  vous  avoit 
dit  tout  bas  à  l'oreille  :  «  Allez  vous  en  disner  en  sol- 
«  dat  (c'est  à  dire  ne  mangeant  que  trois  morceaux), 
«  et  me  venez  trouver ,  devant  que  nul  autre  soit 
«  revenu  de  disner.  »  Ce  que  voulant  exécuter,  nous 
vous  ramentevrons  icy  un  petit  conte  pour  rire  au 
milieu  de  tant  de  choses  sérieuses.  Vous  distes  ,  en 
entrant  à  vostre  logis,  à  vostre  maistre  dhostel  :  «  Ne 
«  vous  amusez  point  à  me  servir  de  second  et  me 
(c  baillez  tout  proraptement  ce  qu'il  y  a  de  prest;  car 
((  je  ne  veux  manger  que  trois  morceaux  .boire  deux 
u  coups ,  et  m'en  retourner  trouver  le  Roy ,  qui  me 
«  l'a  ainsi  commande.  »  Enquoy  estant  obey,  il  arriva 
comme  vous  ne  faisiez  que  vous  mettre  à  table  que 
M.  Nicolas  (0  ,  qui  estoit  de  ces  railleurs  et  faiseurs  de 

(i)  M.  jyicolas  :  Simou  Nicolas  avoit  le  titre  de  -secreuire  du  Roi, 

bonne  cliere  ,  et  qui  boivent  dautant ,  entra  dans 
vostre  salle,  et  vous  dit  :  «  Monsieur,  je  m'en  viens 
«  disner  avec  vous  ,  afin  de  boire  à  la  santé  du  Roy, 
«  de  la  Reine  et  de  nostre  petit  Dauphin  ,  et  celle  de 
«  leurs  bons  serviteurs.  »  A  quoy  vous  luy  respon- 
distes  :  «  Vous  soyez  le  bien  venu ,  M.  Nicolas ,  lavez 
«  promptement  et  vous  mettez  à  table  5  car  je  ne  la 
«  puis  pas  tenir  longue  ayant  affaire  ailleurs.  »  Ce 
qu'ayant  fait,  si  tost  que  vous  eustes  beu  deux  coups , 
vous  demandastes  le  fruict  et  vostre  bidet  de  housse  ^ 
dequoy  M.  Nicolas  estonnë,  il  se  raist  à  vous  regarder, 
puis  vous  dit  :  «  Pardieu ,  monsieur, je  ne  m'estonne 
«  pas  si  l'on  vous  publie  pour  l'un  des  plus  habiles 
«  seigneurs   de  France  -,    car   je    ne    sçache    point 
«  d'hommes  si  habiles  qui  poussent  boire  trois  coups 
«  avec  vous  en  un  disner ,  tant  vous  y  faites  de  dili- 
«  gence.  »  A  quoy,  en  riant,  vous  luy  dites  :  «  La,  la, 
H  M.  Nicolas,  ne  laissez  pas  d'achever  de  disner,  pour 
«  moy  j'ay  affaire  ailleurs.  »  Et  ainsi  vous  levastes 
de  table. 

Peu  après  vous  vinstes  rapporter  au  Roy  tous  les 
discours  que  M.  d'Espernon  vous  avoit  tenus  5  lequel 
en  fut  fort  ayse,  et  vous  dit  :  u  II  m'en  a  dit  autant, 
«  et  en  effet  je  croy  bien  que  M.  d'Espernon  n'est 
«  point  de  toutes  ces  menées  par  actes  visibles^  il 
(c  est  trop  habile  homme  et  craint  trop  de  perdre  son 
«  bien  et  ses  charges  pour  s'embarrasser  parmy  tous 
u  ces  esprits  brouillons  ,  avec  lesquels  aussi  bien  il 
«  n'y  a  rien  à  gaigner  pour  luy,  et  mesraes  n'y  sçau- 
«  roit  jamais  vivre  ny  compatir  j  et  puis  il  ne  voit 

C'ctoit  un  très-bon  convive.   11   faisoit  facileaicnt  de-  vers,  et  il   amu- 
soit  Henri  IV  par  ses  saillies. 

«  pas  grand  fondement  à  tout  cela  ,  veu  Testât  où 
«  sont  maintenant  mes  atïaircs.  Je  ne  dis  pas  qu'en 
«  son  petit  cœur ,  il  ne  fut  peut  eslre  bien  ayse  que 
«  quelqu'un  me  Iraversast ,  afin  que  j'eusse  dautant 
«  plus  affaire  de  luy;  mais  difficilement  se  mettra-il 
«  jamais  d'autre  party  que  celuy  du  Roy ,  ayant  es- 
«  prouvé  de  combien  de  diftîcultez ,  tels  desseins 
«  sont  ordinairement  accompagnez  ,  tesmoing  ce  qui 
«  s'estoit  passé  en  Provence  ;  neantmoins  il  le  vous 
«  faut  maintenir  en  cette  bonne  disposition  ^  voyez 
«  aussi  messieurs  de  Bouillon  et  de  la  Trimoiiille, 
«  et  leur  parlez  de  demeurer  à  la  Cour  ,  pour  voir 
«  ce  qu'ils  vous  diront  ;  neantmoins  attendez  que 
«  nous  soyons  à  Poictiers ,  car  entre-cy  et  là  ,  nous 
«  serons  esclaircis  de  beaucoup  de  choses.  »  Ce  que 
vous  fis  tes  ;  mais  nonobstant  tous  vos  discours  et  re- 
monstrances,  esqiielsestoient  presens,  ce  nous  semble, 
messieurs  de  La  Noue,  de  Constants,  d'Aubigny  et  de 
Préaux,  ils  résolurent  de  se  retirer. 

Le  Roy  ayant  pourveu  au  Poictou  ,  en  Limousin 
et  Guyenne  en  y  establissant  absolinuent  le  sol  pour 
livre  ,  sa  présence ,  prudence  et  réputation  admirable 
ayant  contenu  les  plus  estourdis  et  malins,  et  ramené 
à  la  raison  les  plus  dociles  et  débonnaires  ,  il  usa  d'un 
traict  de  grande  prudence  et  générosité  5  car  ayant 
veu  une  obeyssance  si  entière  et  sans  contraste  à 
l'establissement  de  cette  imposition  que  l'on  avoit 
pris  pour  prétexte  de  toutes  les  rumeurs  fomentées 
par  ces  trois  conspirateurs ,  il  en  fist  la  revocation, 
fondée  sur  la  seule  prompte  obeyssance  que  les  peuples 
avoient  tesmoignée  de  vouloir  rendre  à  tous  ses  corn- 
mandemens  -,  et  fut  celle  menue  imposition  tant  onc- 


l44  [1602]    CEGONOMIES    ROYALES, 

reuse  convertie  en  une  douce  subvention ,  quelque 
temps  après  du  tout  esteinte  5  et  puis  s'en  retourna 
à  Fontaine-bleau ,  où  le  mareschal  de  Biron  le  vint 
trouver  après  plusieurs  voyages  que  d'Escures  et  le 
sieur  Jeannin  firent  vers  luy.  Des  voyages  desquels 
nous  ne  dirons  nulles  particularitez ,  dautant  que  vous 
n'y  eustes  point  de  part ,  et  vous  dirons  seulement 
que  vous  aviez  fait  loger  toute  la  cavalerie  légère  du 
long  de  la  rivière  du  Loing ,  où  il  y  avoit  des  guays 
et  des  passages ,  ledit  mareschal  de  Biron  ayant  pris 
resolution  de  venir  pour  les  causes  qui   ensuivent. 
Premièrement ,  dautant  que  ses  traittez  n'estoient  pas 
encores  bien  conclus  avec  Espagne  et  Savoye  j  que 
l'argent  à  luy  promis  pour  faire  la  guerre  n'estoit 
pas  encor  arrivé  ^  que  le  baron  de  Lux  luy  persuadoit 
d'endormir  tousjours  le  Roy ,  jusques  à  ce  temps-là; 
que  Jeannin  et  d'Escures  luy  promettoient  monts  et 
merveilles  -,  que  La  Fin  l'asseuroit  qu'ayant  parlé  au 
Roy ,  il  avoit  recogneu  qu'il  n'avoit  aucuns  advis 
bien  certains  de  ses  desseins  ;  mais  qui  plus  est ,  vous 
vous  souviendrez  comme  dés  plusieurs  mois  aupa- 
vant,  les  deffiances  du  Roy  croissans  tousjours  contre 
ledit  duc  de  Biron  ,  il  vous  ordonna  de  laisser  le 
moins  d'artillerie  et  de  munitions  qu'il  se  pourroit 
dans  les  places  de  Bourgongne ,  à  la  dévotion  dudit 
duc  de  Biron  -,  et  suivant  cela ,  sous  couleur  de  faire 
refondre  ses  pièces  et  rebattre  ses  poudres  que  vous 
luy  aviez  fait  représenter  estre  du  tout  de  nul  ser- 
vice, et  de  le  vouloir  fournir  de  toutes  choses  de 
l'arsenac  de  Lyon  ,  qui  seroient  bien  conditionnées 
et  prestes  à  emplover ,  et  en  ayant  mesme  fait  charger 
des  bateaux ,  en  présence  de  gens ,  à  sa  dévotion ,  et 


Oa    MEMOIRES    DE    SULLY.    [1602]  ï45 

fait  iceux  monter  quelques  journées  à  mont  la  Saône, 
il  consentit  que  Ton  tirast  de  ses  places  toutes  les 
pièces  et  munitions  qu'il  y  avoit.  Mais  il  arriva,  par 
vostre  industrie ,  que  l'on  fit  en  diligence  descendre 
celles  qu' avoit  livrées  ledit  mareschal ,  et  arrester  les 
vostres  par  le  chemin ,  en  sorte  qu'elles  ne  montèrent 
point.  Tellement  que  quand  le  Roy  le  pressa  de  venir, 
il  y  fut  contraint ,  le  baron  de  Lus  luy  ayant  repré- 
senté qu'il  n'estoit  aussi  bien  rien  resté  dans  ses  places 
dequoy  se  défendre  ,  et  que  si  le  Roy  venoit  à  luy 
la  teste  baissée  ,  avec  ses  diligences  accousturaées ,  il 
seroit  contraint  de  quitter  le  royaume  et  n'apporter 
aux  ennemis  qu'un  esprit  ulcéré  et  une  fortune 
ruynée  :  dequoy  il  estoit  en  une  telle  furie  contre 
vous  ,  qu'il  ne  s'en  pouvoit  taire  ,  jusques  à  user  de 
menaces  de  vous  poignarder ,  disant  que  vous  l'aviez 
afiiné  ;  dequoy  le  Roy  ayant  eu  advis ,  il  vous  en  ad- 
vertit  et  mesmes  fit  commandement  de  vous  bien 
accompagner.  M.  d'Espernon  fit  lors,  sans  y  penser, 
comme  il  a  dit  depuis ,  une  faute  signalée  ;  car  il  en- 
voya au  devant  du  mareschal  de  Biron  s'offrir  luy ,  et 
mesme  luy  donna  à  disner. 

Si  tost  qu'il  fut  arrivé  le  Roy  vous  escrivit  un  mot 
de  sa  main  à  Moret,  auquel  lieu  vous  vous  estiez 
allé  promener,  où  il  y  avoit  ces  mots. 

«  Mon  amy  ,  nostre  homme  est  venu ,  qui  fait  fort 
<(  le  retenu  et  le  prudent.  Venez  eu  diligence ,  afin 
((  que  nous  advisions  à  ce  que  nous  avons  à  faire. 
c(  Adieu ,  je  vous  ayme  bien.  » 

Aussi-tosl  vous  pristes  des  courlaux,  vous  en  vinsles 
au  gallop  et  Irouvasles  le  Roy  qui  se  promenoit  avec 

T.    4'  10 

M.  de  Praslin ,  devant  la  porte  de  vostre  pavillon  , 
en  vous  attendant.  Si  tost  qu'il  vous  vit  il  quitta  M.  de 
Praslin  ,  vous  prist  par  la  main  ,  et  se  promenant ,  il 
vous  dit  :  «  Mon  amy ,  voila  un  mal-heureux  homme 
«  que  le  mareschal ,  c'est  grand  cas  ;  j'ay  envie  de 
«  luy  pardonner  ,  d'oublier  tout  ce  qui  s'est  passé,  et 
«  luy  faire  autant  de  bien  que  jamais  j  il  me  fait  pitié 
«  et  mon  cœur  ne  se  peut  porter  à  faire  du  mal  à  un 
«  homme  qui  a  du  courage  ,  duquel  je  me  suis  si 
«  long-temps  servy  et  qui  m'a  esté  si  familier.  Mais 
«  toute  mon  appréhension  est  que ,  quand  je  luy  au- 
«  ray  pardonné  ,  qu'il  ne  pardonne  ny  à  moy  ny  à 
«  mes  enfans  ny  à  mon  Estât  5  car  il  ne  m'a  jamais 
«  rien  voulu  confesser,  et  vit  avec  moy,  comme  un 
«  homme  qui  a  quelque  chose  de  malin  dans  le  cœur. 
«  Je  vous  prie,  voyez-le  -,  il  est  vostre  parent,  et  fait 
u  mine  d'estre  vostre  amy  ,  encor  qu'en  son  ame  il 
«  vous  haysse  merveilleusement,  dautant  qu'il  dit  que 
«  vous  l'avez  affiné  par  vos  belles  paroles.  Ne  laissez  pas 
«  neantmoins  de  parler  à  luy  comme  à  cœur  ouvert  ; 
«  mais  avec  discrétion  et  en  sorte  qu'il  ne  puisse  pas 
«  juger  que  nous  sçavons  tout  et  que  nous  avons 
«  des  preuves  contre  luy,  suflisantes  pour  le  con- 
«  vaincre  5  car  il  croit  que  nous  ne  sçavons  rien  , 
«  dautant  que  La  Fin  luy  a  dit  à  l'oreille  en  arrivant  : 
«  MoJi  maistre,  courage  et  bon  bec  y  ils  ne  sçavent 
«  rien.  Neantmoins  sil  s'ouvre  à  vous  sur  les  dis- 
«  cours  que  vous  luy  tiendrez  et  certitude  de  ma 
«  bien-veillance  que  vous  luy  donnerez  ,  asseurez-le 
«  qu'il  peut  en  toute  fiance  me  venir  trouver ,  faire 
«  confession  de  tout  ce  qu'il  a  pensé ,  dit  et  fait , 
«  moyennant  qu'il  ne  me  celé  rien  et  que  je  luy  par- 

«  donne  de  bon  cœur ,  comme  je  vous  en  donne  ma 
«  foy  et  ma  parole.  » 

Sur  cela  vous  vous  en  allastes  au  chasteau ,  et  trou- 
vastes  le  mareschal  en  la  chambre  du  Roy ,  assis  au 
clievet  de  sonlict,  parlant  à  M.  de  la  Curée  ;  et  comme 
à  vostre  arrivée  il  oûyt  le  bruit  de  ceux  qui  vous 
saluoient  et  faisoient  place  pour  ce  que  vous  estiez 
♦fort  accompagné ,  il  s'advança  et  vous  vint  saluer  , 
mais  fort  froidement.  Vous  Tembrassastes  avec  gayeté 
et  tesmoignage  d  aflection  ,  et  luy  dites  :  «  Hé  !  qu'est- 
«  ce  que  cecy,  monsieur?  vous  me  saluez  en  sénateur 
((.  et  non  pas  à  l'accoustumée.  Ho,  ho,  il  ne  faut  pas 
«  faire  ainsi  le  froid,  embrassez,  embrassez-moy  encore 
«  une  fois  ,  et  allons  causer  -,  car  si  vous  me  voulez 
«  croire  tout  ira  bien.  »  Là  desssus  vous  estans  tous 
deux  assis  au  chevet  de  lict  du  Roy,  vous  luy  dites  : 
«  Hé  bien  I  monsieur,  quel  homme  estes-vous  ?  avez- 
«  vous  salué  le  Roy  ?  quelle  chère  vous  a-il  faite  ? 
((.  que  luy  avez  vous  dit  ?  Vous  le  cognoissez  bien  ; 
«  il  est  libre  et  franc  ,  et  veut  que  l'on  vive  de 
«  mcsme  avec  luy.  L'on  m'a  dit  que  vous  aviez  fait 
«  le  froid  et  le  retenu  avec  luy  5  cela  n'est  pas  de 
«  saison ,  ny  selon  son  humeur  et  la  vostre.  Je  suis 
«  vostre  parent ,  vostre  serviteur  et  vostre  amy  : 
«  croyez  mon  conseil  et  vous  vous  en  trouverez  bien  ^ 
((  dites  moy  Ubrementce  que  vous  avez  sur  le  cœur, 
«  et  pour  certain  j'y  apporteray  remède ,  et  ne  crai- 
«  gnez  point  que  je  vous  trompe.  »  Lors  il  vous  dit: 
<(  J'ay  fait  la  révérence  au  Roy ,  avec  le  respect  et 
«  l'honneur  que  doit  un  serviteur  et  sujet  envers  son 
u  maistre  et  son  Roy.  Je  luy  ay  respondu  sur  tout  ce 
«  qu'il  m'a  enquis  5  mais  ce  n'ont  esté  que  propos 

10. 

((  communs  et  paroles  générales  -,  aussi  n  avois-je  rien 
«  davantage  à  luy  dire.  » 

a  Or,  monsieur,  dites-vous,  ce  nest  pas  comme 
(i  il  faut  procéder  envers  cet  esprit  vrayement  royal  : 
u  ouvrez  luy  vostre  cœur  et  luy  dittes  tout ,  ou  à 
«  moy  si  vous  voulez ,  et  devant  qu'il  soit  nuict ,  je 
«  vous  responds  que  vous  demeurerez  contens  l'un 
«  de  l'autre.  — Je  n'ay  rien  à  dire  au  Roy,  ny  à  vous  , 
«  plus  que  j'ay  fait  j  mais  si  Sa  Majesté  a  quelque  dé- 
«  fiance  ou  mescontentement  de  moy ,  que  luy  ou 
«  vous  me  le  disiez  librement,  surquoy  et  que  c'est, 
«  et  lors  j'y  respondray  de  mesme.  — Ce  qui  fasche 
«  le  plus  l'esprit  du  Roy ,  dites-vous ,  ce  sont  vos 
«  froideurs  -,  car  d'autres  particularitez  ,  il  n'en  sçait 
«  point  de  précises.  Mais  que  vostre  conscience  vous 
((  juge  vous  mesme  ,  et  vous  conduisez  tout  ainsi 
«  que  si  vous  croyez  que  nous  sceussions  tout  ce  que 
«  vous  avez  fait ,  dit  et  pensé  de  plus  secret  ;  car  je 
«  vous  jure  en  ma  foy  que  c'est  le  vray  moyen  d'ob- 
«  tenir  du  Roy  tout  ce  que  vous  sçauriez  désirer. 
«  Pour  moy ,  quand  j'ay  fait  quelque  peccadille  ,  je 
«  luy  recognois  estre  pour  un  grand  peclié ,  et  c'est 
«  lors  qu'il  fait  tout  ce  que  je  veux-,  je  ne  vous  donne 
«  point  d'autre  conseil  que  celuy  qne  je  prends  ordi- 
«  nairementpour  moy-mesme.  Hé  !  pardieu  (  vous  me 
«  faites  jurer  )  si  vous  le  voulez  suivre,  vous  et  moy 
a  gouvernerons  la  Cour  et  les  afl'aires,  —  Je  veux  bien 
((  vous  croire  ,  vous  respondit-il ,  mais  Je  ne  sçay 
«  rien  et  n'ay  à  confesser  peclié  ny  peccadille  -,  car 
«  j'en  sens  ma  conscience  fort  nette  depuis  ce  que 
«  j'ay  confessé  au  Roy  (0  à  Lyon.  »  Apres  quelques 

(i)  Ce  que i'uY  çotifeisé  au  B.>y  :  Biion,.  appelé  piir  HeniilV  dau* 

autres  propos  de  complimens ,  il  s'en  alla  en  son  logis. 

Quasi  aussi-tost  le  Roy  arriva  ;  auquel  ayant  conté 
tout  ce  que  dessus  ,  il  vous  dit  :  «  Vous  avez  esté  un 
«  peu  bien  avant  ,  voire  assez  pour  le  mettre  en 
«  soupçon  et  le  faire  en  aller ,  et  vous  voyez  que  vous 
«  n'en  avez  rien  sceu  tirer  :  c'est  ce  que  je  vous  ay 
«  tousjours  dit,  quil  est  résolu  de  ne  me  point  par- 
te donner,  quelque  pardon ,  bien  et  honneur  que  je 
((  luy  fisse,  s'estant  trop  laissé  emporter  à  ses  espe- 
«  rances  pleines  de  vanité ,  et  à  vouloir  devenir  sou- 
te verain  (0.  Entrez  dans  cette  gallerie  et  m'y  attendez  ^ 
«  car  je  veux  parler  à  ma  femme  et  à  vous  ensemble , 
<(  et  qu'il  n'y  ait  personne  que  nous  trois.  ))  Peu  après 
il  arriva  avec  la  Reine  ,  et  ayant  fermé  la  porte  de  la 
gallerie  au  verrou ,  il  vous  dit  :  «  Hé  bien  !  ne  re- 
K  cognoissez  vous  pas  bien  maintenant  quelle  est 
«  la  resolution  du  maresclial  ?  Elle  est  de  troubler 
«  mon  Estât ,  que  j'ay  eu  tant  de  peine  à  pacifier ,  et 
«  de  m'oster  le  moyen  de  soulager  mes  sujets  de  tant 
«  de  tailles  et  subsides ,  dont  ils  sont  oppressez  et  de 
«  leur  faire  voir  que  je  ne  suis  pas  seulement  leur  Roy, 
«  mais  aussi  leur  père.  Or,  advisons  donc  le  moyen 
((  d'estouffer  tant  de  pernicieux  desseins  à  leur  nais- 
«  sance,  dont  je  n'en  vois  point  de  plus  propres  que 
<c  de  se  saisir  du  comte  d'Auvergne  et  du  mareschal  -, 
«  et  le  tout  consiste  maintenant  à  sçavoir  comme 
«  il  le  faut  faire.  J'en  ay  pensé  un  moyen  ,  qui  est  de 
«  faire  investir  cette  nuict  les  logis  où  ils  seront  cou- 
le cloître  des  Cordeliers  de  Lyon  ,  lui  avoit  tout  avoue  ;  mais,  depuis 
cette  c'poque ,  il  avoit  renoue'  de  nouvelles  trames  plus  dangereuses  fjii« 
les  premières. 

{i)  Dei'enir  soin'crain  :  \oycz.  la  noie  de  la  j'age  ino. 

«  chez ,  et  les  faire  prendre  au  lict.  Que  vous  eu 
«  semble  ?»  A  quoy  vous  respondites  :  «  Sire,  je  n'ay 
«  pas  tant  songé  à  cette  exécution,  que  l'importance 
«  d'icelle  le  mérite  ^  mais  selon  ce  qui  m'est  le  pre- 
«  mier  venu  en  l'esprit,  vostre  Majesté  m'excusera, 
«  si  je  reprouve  entièrement  la  forme  par  elle  pro- 
«  posée,  et  vous  dis  qu'il  n'y  en  a  point  de  meilleure, 
«  que  de  les  amuser  ce  soir  dans  vostre  chambre  et 
«  cabinet ,  et  là  se  saisir  d'eux ,  lors  que  la  pluspart 
«  du  monde  s'ennuyant  de  ces  longueurs  ,  se  sera  re- 
«  tiré  •  car ,  par  ce  moyen  ,  cela  se  fera  facilement , 
«  sans  rumeur  et  à  petit  bruit.  »  Lors  le  Roy  vous 
dit  :  «  Je  ne  voy  point  d'apparence  à  ce  que  vous 
«  dites,  si  je  ne  veux  remplir  de  sang  ma  chambre 
«  et  mon  cabinet ,  car  ils  mettront  l'espée  au  poing 
«  et  se  défendront  j  et  si  cela  se  doit  faire  ainsi ,  je 
«  ne  veux  point  que  ce  soit  en  ma  présence  ny  dans 
«  mon  logis ,  mais  dans  le  leur.  »  Vous  contestastes 
tousjours  là-dessus  ^  et  neantmoins  le  Roy  s'opiniastra 
au  contraire  5  et  vous  dit  :  «  Je  suis  résolu  en  cela  et 
«  ne  m'en  parlez  plus  ;  allez-vous-en  à  vostre  logis 
«  soupper ,  puis  ,  vers  les  neuf  heures  ,  bottez-vous 
«  et  tous  vos  gens ,  faites  seller  tous  vos  chevaux , 
«  attendez  de  mes  nouvelles,  et  vous  tenez  prest  de 
«  partir  si  je  le  vous  mande.  » 

Ainsi  vous  en  vinstes-vous  à  vostre  pavillon  qui 
estoit  tout  vis  à  vis  celuy  du  mareschal ,  et  après  soup- 
per vous  vous  bottastes  ,  fistes  botter  tous  vos  gens  , 
seller  vos  chevaux  et  apprester  vostre  bagage  ,  puis 
vous  retirastes  dans  vostre  petite  chambre  qui  avoit 
veuë  sur  le  pavillon  du  mareschal ,  vous  attendant 
d'heure  à  autre  de  le  voir  attaquer  .  vous  promenant 

et  quelquesfois  lisant  ;  vous  oiiistes  sonner  neuf,  dix, 
unze  et  douze  heures  ,  lors  vous  sortistes  à  la  grande 
chambre  ,  où  vous  nous  trou  vastes  tous ,  les  uns 
joiiants  ,  les  autres  causants  et  les  autres  dormants , 
et  nous  dites  :  «  Il  y  en  pourra  bien  avoir  eu  qui  n'au- 
«  ront  pas  bien  pris  leurs  mesures ,  et  qui  pour  ne 
«  croire  pas  conseil  ,  auront  laissé  eschapper  des 
«  oyseaux  qui  ne  se  reclameront  pas  aisément  et  qui 
«  leur  estoient  aisez  à  retenir.  Que  l'on  aille  brider 
«  mes  chevaux  et  charger  mon  bagage  pendant  que 
«  je  m'en  iray  dans  ma  chambre  pour  escrire  un  mot  5  « 
où  vous  n  eustes  pas  esté  demie  heure  ,  que  vous 
oiiystes  rabaster  à  la  porte  de  vostre  pavillon ,  du 
costé  des  grands  jardins  ,  et  en  mesme  temps  crier  : 
Monsieur,  le  B.oj  vous  demande.  Et  ayant  mis  la 
teste  à  la  fenestre ,  vous  oiiystes  parler  La  Varenne 
qui  vous  dit  :  «  Monsieur ,  venez  tost ,  le  Roy  veut 
«  parler  à  vous  ,  et  vous  envoyer  à  Paris  donner 
«  ordre  à  tout  ^  car  messieurs  de  Biron  et  comte  d'Au- 
«  vergue  sont  arrestez  prisonniers.  —  Et  où  ont-ils 
K  esté  pris  ,  dites-vous  ? —  Dans  le  cabinet  du  Roy  , 
«  ce  dit-il.  —  Or  Dieu  soit  loiié  ,  que  le  Roy  ayt 
«  suivy  bon  conseil.  » 

En  mesme  temps  vous  l'allastes  trouver  ,  qui  vous 
dit  :  «  Nos  gens  sont  pris,  montez  à  cheval,  allez 
«  leur  préparer  leur  logis  à  la  Bastille  ;  je  les  en- 
«  voycray  par  batteau  à  la  porte  de  l'Arsenac  du  costé 
<{  de  l'eau.  Faites  les  y  descendre  ,  qu'il  ne  s'y  trouve 
K  personne  ,  et  les  menez  sans  bruit  par  vos  cours 
«  et  jardins ,  où  il  faut ,  puis  après  que  vous  aurez 
«  tout  ordonné  et  mesmes  devant  qu'ils  arrivent 
«  (  car  ce  ne  sera  pas  long-temps  après  vous  )  ,  allez 

a  au  Parlement  et  à  l'Hostel  de  Ville  ,  et  leur  faites 
«  entendre  ce  qui  s'est  passé ,  dont  ils  sçauront  les 
«  causes  et  les  raisons  ,  à  mon  arrivée  ,  lesquelles  je 
«  ra'asseure  qu'ils  trouveront  justes.  )>  Tout  cela  fut 
exécuté  par  vous  aussi  heureusement ,  et  en  mesme 
temps  que  les  prisonniers  entroient  dans  l'Arsenac , 
madame  vostre  femme  accouchoit  de  madamoiselle 
de  Sully. 

Quelque  temps  après  ,  monsieur  le  premier  pré- 
sident (i),  celuy  de  Blanc-mesnil  et  messieurs  de 
Fleury  et  de  Thurin ,  conseillers  ,  furent  députez  de 
la  Cour  ,  pour  interroger  les  prisonniers ,  lesquels 
vous  fistes  venir  dans  le  petit  pavillon  du  milieu  de 
la  grande  allée  de  l'Arsenac.  Quelques  jours  après 
vous  les  fistes  mener  au  Palais  (2) ,  pour  estre  inter- 
rogez par  toute  la  Cour ,  dans  un  basteau  couvert , 
et  ramener  de  mesme  ,  sans  que  personne  s'en  ap- 
perceut.  Ils  firent  demander  plusieurs  fois  de  parler 
à  vous  ;  mais  voyant  que  vous  ne  pouviez  sauver  la 
vie  aumareschal,  et  aussi  craignant  que  l'on  ne  soup- 

(i)  Le  premier  président  :  Achille  de  Harlay.  -^  (a")  f^ous  lesfisles 
mener  au  palais  ;  Biron  ,  dans  ses  premiers  interrogatoires  à  la  Bas- 
tille ,  se  contredit  plusieurs  fois  ,  et  fut  entièrement  convaincu.  Au  par- 
lement il  se  défendit  mieux.  Il  s'efforça  de  prouver  que  les  volonte's 
sans  effet  n'etoient  pas  punissables.  Il  insista  sur  ce  qnc  ses  services  dé- 
voient faire  oublier  quelques  emportemens,  et  quelques  discours  indis- 
crets. D  ajouta  qu'à  l'avenir  il  saisiroit  avec  ardeur  toutes  les  occasions 
d'effacer  sa  faute.  «  Il  mêla  à  ses  raisons,  dit  Me'zeray,  une  si  vive 
c  repre'sentation  de  ses  beaux  faits  et  tant  de  mouvemens  de  com- 
te passion,  qu'il  tira  des  larmes  des  veux  de  quelques  uns  de  ses  juges  j 
«  et  si  l'on  eût  opine'  sur-le-champ  ,  peut-être  eût-il  trouve'  quelque 
ii.  miséricorde  5  mais  ,  comme  il  n'y  avoit  point  assez  de  temps  pour 
«  prendre  les  voix  ,  on  remit  l'affaire  au  lundi.  »  Le  parlement,  toutes 
les  chambres  asseœble'es  ,  fut  pre'sidé  par  le  cLancelicr.  Les  pairs  n'y 
we'gèrent  pas. 

çonnast  quelque  chose  de  vous  mesrae  ,  à  cause  de 
l'accusation  de  La  Fin,  vous  n'y  voulustes  point  aller 
ny  les  voir  ,  et  ordonnastes  leurs  gardes  si  exactes  , 
que  ny  vos  soldats  seuls ,  ny  les  soldats  des  gardes  du 
Roy  seuls ,  ne  les  pouvoient  pas  sauver ,  si  tous  gene^ 
ralement  n'y  estoient  consentans  5  car  ils  se  tenoient 
comme  prisonniers  les  uns  les  autres ,  et  aviez  mis  un 
corps  de  garde  sur  le  bastion ,  vis  à  vis  des  fenestres 
des  chambres  des  prisonniers  ,  et  un  autre  sur  les 
terrasses  du  donjon.  Le  Roy  vous  escrivit,  une  fois, 
qu'il  avoit  advis  qu'il  y  avoit  dessein  fait  pour  les 
mettre  en  liberté ,  que  vous  y  prinssiez  bien  garde  et 
que  c'estoit  à  vous  à  en  respondre. 

Vous  luy  escrivistes  qu'il  falloitdonc  de  deux  choses 
l'une  ,  que  tous  les  soldats  des  gardes  qu'il  y  avoit 
mis  et  les  vostres  aussi  s'accordassent  tous  ensemble 
pour  le  trahir  et  vous  aussi ,  ou  que  les  anges  s'en 
meslassent  -,  que  de  tout  le  surplus  vous  estiez  con- 
tent d'en  respondre.  Le  Roy  vous  donna  encor  un 
autre  advis  ,  qui  estoit  qu'il  y  avoit  entreprise  sur 
vostre  personne  ,  laquelle  se  tramoit  de  cette  façon  : 
l'on  tenoit  des  chevaux  de  relais  ,  en  lieux  secrets  ,  de 
dix  en  dix  lieues,  Ton  avoit  un  basteau  sur  la  rivière, 
garny  de  soldats  qui  dévoient  venir  aborder  à  l'esca- 
lier de  vostre  porte  de  derrière ,  du  costé  de  la  ri- 
vière ,  mettre  un  pétard  à  icelle  et  encore  à  la  se- 
conde porte  ,  puis  monter  en  vostre  chambre  ,  vous 
prendre  au  lict,  vous  enlever  et  mener  en  la  Franche- 
comté,  puis  mander  au  Roy  que  vostre  vie  iroit  pour 
la  leur.  Partant  Sa  Majesté  vous  ordonnoit  d'asseurcr 
bien  vostre  personne  ,  pource  que  si  vous  estiez  en 
péril ,  il  vous  rachepteroit  des  prisonniers  et  de  choses 

encor  de  plus  grandes  conséquences ,  s'il  en  estoit 
besoin.  Vous  luy  escrivites  que  vous  trouviez  cela 
bien  difficile  à  exécuter-,  et  neantraoins  que ,  pour 
le  contenter,  vous  feriez  mettre  la  nuict,  un  petit 
corps  de  garde  à  vostre  porte  de  derrière.  Enfin , 
leur  procez  fait  et  parfait  ,  ils  furent  condamnez 
à  estre  exécutez  en  Grève  5  mais  à  la  prière  des 
parens  vous  obtinstes  du  Roy  que  ce  seroit  dans  la 
Bastille. 

Il  se  passa  plusieurs  particularitez  que  nous  laisse- 
rons aux  historiens  ,  et  nous  contenterons  de  mettre 
par  escrit  ce  que  le  mareschal  dit  de  vous ,  au  temps 
de  l'exécution  ,  ainsi  que  le  sieur  Deffunctis,  prevost 
de  risle  de  France  ,  le  recueillit  et  le  vous  bailla  par 
escrit ,  qui  est  tel  que  s'ensuit.  Apres  avoir  esté  M.  de 
Biron  fort  long-temps  admonesté  par  les  sieurs  Gar- 
nier  et  Maignan ,  docteurs  en  théologie ,  s'estre  mis 
à  genoux  et  receu  l'absolution  d'eux ,  et  voulant  sortir 
de  ladite  chappelle ,  il  demanda  s'il  n'y  avoit  personne 
à  M.  de  Rosny  -,  ausquel  fut  respondu  que  ouy  et 
que  le  sieur  Cadet  Arnault  (0  y  estoit.  Lors  ledit  sieur 
de  Biron  l'appella  et  luy  dit  :  «  M.  Arnault ,  je  vous 
«  prie  de  baiser  les  mains  ,  de  ma  part ,  à  M.  de 
K  Rosny ,  et  luy  dire  qu'il  perd  aujourd'huy  un  des 
«  meilleurs  et  plus  aflectionnez  amis ,  parens  et  sér- 
ie viteurs  qu'il  eut  ]  j'ay  tousjours  fait  beaucoup  d'es- 
«  tat  de  ses  mérites  et  de  son  amitié.  »  Puis  eslevant 
sa  voix  en  larmoyant  et  mettant  son  mouchoir  sur 
ses  yeux ,  dit  :  «  Ha  !  que  si  je  l'eusse  creu  je  ne  fusse 
«  pas  icy  !  Je  vous  supplie  luy  dire  que  je  kiy  recom- 
«  mande   mes   frères  ,   spécialement  mon  frère  de 

'i)  Le  sieur  Cadel  arnault  :  l'un  des  secrétaires  de  Rosny. 

«  Sainct  Blancard  (0,  qui  est  son  nepveu,  et  qu'à  mon 
«  jeune  frère  il  luy  fasse  donner  une  charge  chez 
((  monsieur  le  Dauphin.  Quon  leur  die  que  si  j'ay 
«  esté  meschant,  qu'ils  soient  gens  de  bien,  et  qu'ils 
((  servent  tousjours  fidèlement  le  Roy  ;  mais  (ju'ils 
«  ne  viennent  pas  si  tost  à  la  Cour ,  afin  qu'on  ne 
«  leur  fasse  quelque  reproche  à  mon  occasion.  »  Puis 
eslevant  une  autrefois  sa  voix  ,  dit  :  «  Ha  !  que  c'est 
«  un  bon  et  fidèle  serviteur  du  Roy  et  de  l'Estat ,  et 
«  un  sage  conseiller  d'estat  que  IVf.  de  Rosny  !  que 
«  le  Roy  fait  sagement  et  prudemment  de  se  servir  de 
«  luy  ]  car  tant  que  Sa  Majesté  s'en  servira,  les  affaires 
«  de  la  France  n'yront  que  bien ,  et  si  je  l'eusse  creu , 
H  les  miennes  iroient  bien  !  » 

Apres  avoir  achevé  ce  que  dessus ,  il  demanda  le 
sieur  de  Ruvigny,  et  dit  :  «  Adieu  ,  M.  de  Ruvigny,  je 
«  suis  marry  que  je  ne  puis  faire  quelque  chose  pour 
«  vous ,  et  que  je  n'ay  moyen  de  faire  quelque  pre- 
«  sent  à  madaraoiselle  de  Ruvigny,  dites  luy  que  je 
K  luy  baise  les  mains,  m  Et  derechef  les  susdits  doc- 
teurs l'admonestèrent  de  son  salut,  et  l'ayant  fait  une 
autrefois  mettre  à  genoux  pour  prier  Dieu ,  il  sortit 
après  fort  résolument  de  ladite  chapelle,  pour  s'ache- 
miner au  supplice  ,  sans  estre  lié  ,  s'estant  à  la  sortie 
d'icelle  aigrement  courroucé  à  l'exécuteur  qui  se  pré- 
senta devant  luy  •  puis  estant  descendu  en  la  cour , 
il  marcha  droit  vers  feschalfaut  (0,  et,  approchant  d'i- 

(i)  Mon  frère  de  Sainct-Blancard  :  Jean  de  Gontaut  avoit  épouse 
une  nièce  de  Rosny.  Biron  n'avoit  pas  d'autres  frères  ,  et  vouloit  san'. 
doute  parler  de  ses  beaux-frères.  —  ('i)  //  marcha  droit  vers  l'eschaf- 
faut  :  «  Le  corps  du  maréchal  de  Biron,  dit  l'abreviateur  de  De  Thou, 
«  fut  porte'  à  l'église  de  Saint-Paul.  Il  se  trouva  autant  de  peuple  h  ses 
'(  obsèques,  que  s'il  eût  elc  exécute  dans  la  Grève.   Jamais  loml.>ean  nt- 

celuy,  vit  et  recognut  M.  le  lieutenant  civil  Miron  , 
auquel  il  dit  fort  haut  :  «  Ha  !  monsieur  le  lieutenant 
«  civil ,  ne  vous  accostez  plus  de  ce  meschant  homme 
u  de  La  Fin ,  quelque  mine  qu'il  fasse  d'estre  vostre 
«  amy  ^  si  vous  vous  en  accostez ,  il  vous  fera  périr.  •» 
Le  comte  d'Auvergne  fut  réservé  par  des  moyens  se- 
crets, et  aussi  pour  ce  qu'il  promit  au  Roy  de  luy  des- 
couvrir tous  les  desseins  des  Espagnols ,  si  l'on  le 
vouloit  mettre  en  liberté ,  dautant  qu'il  feroil  semblant 
de  continuer  ses  premières  intelligences  avec  eux  , 
advertiroit  le  Roy  de  tout,  et  feroit  prendre  tous 
ceux  qui  s'en  mesleroient  ^  mais  le  Roy  creut  et  vé- 
rifia depuis  qu'il  faisoit  tout  autrement,  continuant 
en  sa  desloyautc ,  et  sur  cette  opinion  le  fit  reprendre, 
comme  il  sera  dit  cy-apres.  Il  se  passa  infinies  autres 
particularitez  touchant  les  desseins ,  captures ,  inter- 
rogatoire ,  jugement  et  exécution  du  mareschal  de 
Biron ,    que  nous   laissons    aux  historiens ,  comme 
toutes  les  autres  choses  communes  et  ordinaires  que 
chacun  scait. 

K  fut  arrosé  de  plus  tl'cau  bénite.  Cela  fit  quelque  peine  à  la  Cour. 
«  Elle  fut  fàcbée  qu'une  démarche  qu'on  devoit  regarder  comme  né- 
«  cessaire  au  Pvoi  et  à  l'État,  devînt  un  objet  de  mécontentement  pu- 
«  blic.  Les  gens  raisonnables  et  impartiaux  plaignirent  Henri  de  n'avoir 
«  pu,  au  milieu  d'une  prospérité  brillante,  mettre  ses  jours  et  son  trône 
«  en  sûreté  qu'en  faisant  périr  un  capitaine  si  célèbre.  » 

CHAPITRE   XL 

indulgence  du  Roi  envers  les  complices  de  Biron.  Conver- 
sation dans  laquelle  il  développe  ses  projets.  Il  pardonne 
au  baron  de  Lux.  Affaire  des  avocats  au  parlement  de 
Paris.  Dissensions  en  Daupliiné.  Ordonnance  sur  les 
nionnoies.  Mines  d'or  et  d'argent.  Edit  sur  les  duels. 
Divers  événemens.  Pardon  accordé  au  prince  de  Join- 
ville.  Affaires  étrangères. 

Le  Roy,  après  la  mort  du  miareschal  de  Biron  ,  prit 
resolution  avec  vostre  conseil  d'estoufler  le  reste  des 
intelligences ,  en  pardonnant  à  tous  ceux  qui  pou- 
voient  y  avoir  participé  ,  en  quelque  sorte  que  ce  fut. 
Trois  ou  quatre  que  vous  sçavez  bien  des  plus  qua- 
lifiez du  royaume,  et  qui  depuis  vous  ont  tant  aymé 
à  cette  occasion,  furent  aisez  à  ramener,  demandèrent 
pardon  au  Roy  en  vostre  présence  seule  et  tindrent 
leur  parole.  LeRoy  en  voulant  user  de  mesme  envers 
M.  de  Bouillon,  luy  escrivit  pour  le  venir  trouver, 
l'asseurant  de  faveur  et  gratification  ,  vous  commanda 
de  le  persuader  à  cela  et  vous  donna  sa  parole  par 
escrit  (  qu'il  voulut  depuis  retirer  quand  il  vous  eut 
refusé  )  ,  que  s'il  venoit  sur  la  vostre ,  que  ,  dés  à  pré- 
sent ,   il  luy  pardonnoit  tout  et  le  renie tloit  en  ses 
bonnes  grâces  comme  auparavant.  Mais  il  ne  se  vou- 
lut fier  ny  à  l'un  ny  à  l'autre,  et  se  comporta  comme 
chacun  sçait,  et  qu'il  en  sera  fait  mention  cy -après. 

Il  nous  souvient  vous  avoir  oiiy  dire  que  le  Roy, 
un  jour,  peu  après  l'exécution  faite  du  duc  de  Biron  , 
vous  vint  voir  en  vostre  cabinet  à  l'Arsenac ,  et  vous 
dit  :  «  Hé  bien  !  vous  voyez  comme  ceux  ausquels 

j'ay  fait  le  plus  de  faveurs,  de  biens  et  d'honneurs 
ont  esté  ceux  qui  m'ont  donné  le  plus  de  traverses, 
et  ont  le  plus  envié  ma  grandeur  et  la  prospérité  de 
mes  affaires.  Car  que  n'ay-je  point  fait  pour  le 
comte  d'Auvergne ,  les  ducs  de  Biron  et  de  Boiiillon, 
et  trois  autres  que  vous  sçavez  et  que  je  ne  veux 
plus  nommer ,  puis  qu'ils  se  sont  repentis  ?  voire 
que  n'ay-je  point  souffert  d'eux  et  de  leurs  extrava- 
gantes fantaisies,  ambitions  desreglées  et  avarices 
insatiables?  car  outre  les  honneurs  et  dignitez  dont 
je  les  ay  pourveus,  vous  sçavez  mieux  que  nuls 
autres  quelles  grandes  sommes  de  deniers  ils  ont 
touchées  de  moy,  telles  que  quatre  roys  de  France 
auparavant  le  défunt  Roy  (  qui  saccagea  tout  pour 
des  mignons,  lesquels  luy  ont  esté  ou  domma- 
geables ou  du  tout  inutiles ,  ne  se  meslant  que  de 
prendre  et  vivre  en  plaisirs  et  délices  )  n'en  don- 
nèrent jamais  tant  durant  leur  règne  ^  et  afin  de  le 
faire  voir  à  quelques-uns  qui  sont  près  de  moy,  qui 
parlent  tousjours  pour  ces  gens-là,  et  voudroient , 
ce  semble  ,  justifier  leurs  actions  et  leurs  plaintes  , 
et  condamner  les  miennes ,  je  vous  prie  de  faire 
faire  des  extraits  de  ce  que  ces  six  personnes  ont 
touché  de  moy ,  depuis  qu'ils  me  servent  comme 
Roy,  sans  y  compter  la  seigneurie  de  Sedan  et  tous 
les  biens  de  cette  maison ,  que  j'ay  fait  avoir  par 
alliance  à  M.  de  Boiiillon ,  et  depuis  les  luy  ay 
conservez  par  authorité ,  bien  soudainement  et  sans 
beaucoup  de  justice  (  car  vous  sçavez  tout  cela 

(  mieux  que  tous  autres  )  dont  je  ne  suis  pas  à  me 
repentir,  et  prevoy  qu'il  me  contraindra  à  lu,y  faire 

X  pis  que  je  n'avois  eu  envie  j  car  la  vérité  est  que 

((  mon  inclination  a  tousjours  esté  de  Testimer  et  de 
«  me  servir  de  luy ,  voire  d'en  endurer  plus  que  de 
«  nul  autre  de  mes  serviteurs.  Or,  vous  dis-je  tout 
«  cecy  non  pour  soupçonner  que  vous  ayez  besoin 
«  de  cette  leçon,  ny  que  vous  soyez  de  si  mauvais 
«  naturel  que  de  me  rendre  le  mal  pour  le  bien  5  mais 
«  je  seray  bien-ayse  de  vous  faire  entendre  clairement 
«c  mes  intentions  et  que  vous  me  disiez  aussi  franchc- 
«  ment  les  vostres,  afin  que  nous  convenions  ensemble 
a  de  la  forme  de  vivre  que  nous  aurons  à  prendre  et 
«  tenir  pour  durer  longuement  unis  ensemble  ,  per- 
«  sistants  moy  à  estre  incessamment  bon  Roy  et  bon 
«  maistre,  et  vous  tousjours  bon  sujet ,  loyal  et  utile 
((  serviteur,  comme  nous  nous  sommes  entre-esprou- 
«  vez  tels  l'un  l'autre  jusques  à  présent. 

«  Ma  résolution  est  donc  de  continuer  à  vous  aymer 
«  plus  que  nul  autre  ,  d'eslever  et  enrichir  vostre 
«  maison  que  je  sçay  bien  estre  ancienne ,  de  vous 
«  faire  des  honneurs  et  des  biens.  Mais  je  veux  telle- 
«  ment  assaisonner  tout  cela  ,  que  non  seulement  il 
«  ne  donne  occasion  à  personne  de  hayne  ou  d'envie 
«  contre  vous,  par  sa  promptitude  et  son  excez ,  qui 
«  ne  vous  puisse  donner  à  vous  mesme  ny  le  moyen 
«  ny  le  désir  de  vous  mescognoistre  ,  de  vouloir  faire 
«  vostre  fortune  sans  moy ,  ny  par  autre  voye  que 
«  celle  de  mes  bonnes  grâces  et  vos  utiles  services , 
«  mais  aussi  exempte  mon  esprit  (  lequel  rebattu  de 
«  tant  d'injfidelitez  devient  vieil  et  par  conséquent 
«  plus  défiant  que  de  coustume)  de  toutes  causes  et 
«  occasions  d'ombrages ,  et  de  soupçon  contre  vous  , 
«  à  qui  pour  ces  raisons  je  veux  bien  bailler,  lors  que 
«  les  occasions  naistront  et  que  Testât  de  mes  aflaires 

u  le  pourra  requérir ,  des  charges  et  des  dignitez , 
((  comme  pairrie,  offices  de  la  couronne  et  gouver- 
«  nement  de  province  ,  vous  donner  le  premier  lieu 
«  de  faveur  et  de  crédit  au  maniement  des  affaires. 
«  Mais  ne  vous  attendez  point  que  je  vous  baille  de 
«  grandes  villes  et  fortes  places  ,  par  le  moyen  des- 
«  quelles  et  de  vostre  grand  crédit  et  capacité ,  vous 
«  joignant  ou  aux  huguenots  ou  à  d'autres  factions  , 
a  vous  puissiez  vous  passer  de  moy,  voire  troubler 
«  le  repos  de  mon  esprit  et  la  paix  de  mon  royaume 
«  quand  bon  vous  sembleroit.  Je  veux  donc  en  vous 
«  faisant  des  biens  et  des  honneurs ,  qui  ne  seront  pas 
K  petits  ,  je  le  vous  promets  ainsi,  et  vous  en  donne 
«  ma  foy  et  ma  parole ,  ils  soient  neantmoins  tels  qu  ils 
((  dépendent  tousjours  de  ma  bien-veillance ,  et  qu'i- 
«  celle  vous  venant  à  manquer ,  ils  ne  puissent  par 
«  quelque  despit  vous  porter  à  me  nuire ,  et  moy 
«  donner  mauvais  exemple  aux  miens,  faisant  pour 
«  un  serviteur  plus  que  ne  doit  un  bon  Roy ,  qui  a 
«  soin  de  son  honneur ,  de  sa  réputation ,  de  son  estât 
«  et  du  soulagement ,  bien  et  repos  de  ses  peuples. 

«  Donc  outre  vos  estats  etappoinctements,  qui  sont 
<(  assez  grands  pour  vous  nourrir  et  tout  vostre  train, 
((  je  vous  veux  encor  donner  tous  les  ans  d'extraor- 
«  dinaire  cinquante  ou  soixante  mil  livres  ,  dautant 
«  que  cela  joint  avec  vostre  revenu,  que  vous  espar- 
ce  gnerez  entièrement  (  car  je  sçay,  et  c'est  une  des 
«  choses  qui  m'a  autant  confirmé  à  me  servir  de  vous 
«  aux  finances ,  que  vous  ne  l'employerez  ny  en  fes- 
«  tins,  ny  en  chiens ,  ny  en  oy seaux  ,  ny  en  chevaux, 
«  ny  en  babils  ,  ny  en  maistresses),  sera  suffisant  pour 
«  meubler  et  bastir  vos  maisons ,  et  acquérir  quel- 

«  qiies  terres  tous  les  ans,  afin  de  partager  vosenfans, 
«  ausqueis,  quand  vous  les  marierez,  je  feray  encor 
«  voir  ma  libéralité  et  combien  je  vous  ayme  ;  voire 
«  j'ay  desja  quelque  chose  en  l'esprit  (  que  je  ne  vous 
«  diray  pas  à  présent,  mais  en  temps  et  lieu  )  dont 
«  vous  aurez  sujet  d'estre  content ,  et  de  dire  que 
«  vous  serez  plus  que  n'aviez  espéré.  C'est  mainte- 
«  nant  à  vous  à  me  faire  sçavoir  et  me  déclarer  libre- 
u  ment  vostre  opinion  sur  toutes  ces  choses,  et  vous 
«  en  prie  ,  comme  estant  vostre  bon  maistre  et  amy 
«  particulier,  h  Lors  ayant  pris  la  parole ,  vous  luy 
dites  : 

«  Sire ,  vostre  prévoyance ,  vostre  prudence ,  vostre 
«  courage  et  vostre  bon  naturel  se  rendent  plus  qu'ad- 
«  mirables,  et  ne  sçaurois  assez  les  loiier  ny  estimer, 
«  tant  pour  ce  qui  regarde  vostre  personne  royale, 
«  vos  enfans  et  vostre  Estât,  que  moy-mesme,  qui 
«  trouve  desja  en  ce  qu'il  vous  a  pieu  me  proposer , 
«  non  seulement  dequoy  me  contenter  et  y  trouver 
«  l'entier  accomplissement  de  mes  désirs ,  mais  aussi 
((  dequoy  confesser  que  c'est  beaucoup  plus  que  mes 
«  services  ,  mes  mérites  ne  pouvoient  attendre ,  voire 
«  mesmes  mes  espérances  ne  pouvoient  concevoir. 
«  J'accepte  donc  avec  honneur ,  humilité  et  joye  in- 
«  dicible,  les  sacrées  paroles  de  vostre  Majesté  ,  pro- 
«  testant  de  n'avoir  de  ma  vie  ny  ambition  ,  ny  con- 
«  voitises  de  richesses ,  ny  passions ,  ny  affections 
«  que  celles  qui  me  seront  subgerées  par  vostre  Ma- 
«  jesté  mesme-,  et  encor,  si  j'en  recognoissois  quel- 
«  qu'une  qui,  par  excezde  vostre  bien-veillance,  me 
«  fust  apprestée  ,  et  qui  pust  estre  préjudiciable  à 
K  vous  et  à  vostre  Estât,  de  la  refuser  absolument,  ne 

T.    4«  II 

(c  VOUS  suppliant  de  plus  que  d'une  seule  chose  ,  qui 
«  est  de  n'adjouster  point  foy  aux  calomnies  et  faux 
«  rapports  que  l'on  vous  pourroit  faire  de  inoy,  et 
<c  juger  de  mes  intentions  par  mes  eifets  et  par  mes 
<c  services  ,  et  non  du  tout  par  mes  paroles,  craignant 
«  que  la  promptitude  de  mon  esprit  ne  m'en  pust  faire 
«  eschapper  quelquesfois  quelqu'une  mal  à  propos. 
«  Quant  aux  accusations  ,  je  ne  les  redoute  point ,  ny 
((  ne  désire  nullement  que  vous  les  rcjettiez  ^  car  un 
«  prince  sage  et  judicieux  doit  tout  escouter,  et  ne 
«  se  confier  jamais  du  tout  en  un  seul  serviteur,  mais 
((  bien  qu'il  vous  plaise  n'y  adjouster  aucune  foy, 
«  sans  m'avoir  oûy  sur  icelles,  et  veu  quelles  seront 
«  mes  œuvres.  «  Le  Roy  fut  fort  satisfait  de  vostre 
responce ,  et  après  quelques  autres  propos  de  réci- 
proques asseurances  vous  vous  separastes. 

Peu  après  il  envoya  des  troupes  en  Bourgongne  qui 
mirent,  sans  coup  frapper  ,  toutes  les  places  du  duc 
de  Biroii  en  ses  mains ,  donna  le  gouvernement  de  la 
province  à  M.  le  Dauphin ,  et  la  lieutenance  générale 
d'iceluy  à  M.  Le  Grand ,  fit  commander  au  baron  de 
Lux  (i)  de  le  venir  trouver  avec  asseurance  de  la  vie  , 
pouveu  qu'il  luy  voulut  confesser  toute  la  menée.  Il 
falut  qu'il  vint,  car  d'autre  refuge  que  l'obeyssauce 
il  n'y  en  avoit  point  lors  contre  un  prince  si  courageux, 
si  prudent ,  si  diligent ,  qui  avoit  anéanti  les  complots 
des  plus  grands ,  par  la  mort  des  uns ,  prisons  des 
autres ,  fuitte  des  autres  et  submission  des  autres  à  sa 
miséricorde ,  et  lequel  l'amas  que  vous  commenciez 

(i)  Au  baron  de  Lux  :  le  baron  de  Lux ,  dont  il  a  déjà  été  parlé  dans 
nnc  note ,  <;ioit  gouverneur  du  cLâteau  de  Dijon ,  et  de  la  ville  de 
IVanne. 

a  faire  d'armes ,  d'artilleries ,  de  munitions  et  d'argent, 
rendoit  redoutable  dedans  et  dehors  le  royaume.  Le 
baron  de  Lux,  en  arrivant,  rencontra leRoy  allant  à  la 
chasse ,  aux  pieds  duquel  il  se  jetta  à  genoux  et  se 
voulant  fonder  en  discours,  il  luy  dit:  «  Allez  vous 
K  en  voir  M.  de  Rosny  et  puis  je  parleray  à  vous.  »  Ce 
qu'il  fist  :  et  vous  promenastes  long-temps  ensemble 
à  lArsenac ,  discourant  des  choses  passées ,  il  avoit 
tousjours  l'œil  au  guet  comme  un  esprit  douteux. 

Cependant  le  Roy  avoit  renvoyé  ses  gardes  à  l'Arse- 
nac ,  où  il  faisoit  estât  de  venir  repasser  :  mais  il  eut 
tant  de  plaisirs  à  la  chasse  que  la  nuict  l'y  surprist ,  et 
s'en  alla  droit  au  Louvre.  Le  baron  de  Lux  ,  qui  re- 
gardoit  de  plus  près  que  vous  à  toutes  choses ,  des- 
couvrit aussi-tost  les  gardes  du  Roy  dans  la  cour ,  et 
comme  il  vit  qu'ils  arrivoyent  à  la  file ,  il  commença 
à  blesmir  (O  et  vous  dire:  «  Hé!  monsieur,  je  suis 
«  venu  sur  la  parole  du  Roy  et  la  voslre  ,  ne  me  la 
«  voulez-vous  pas  tenir.?  —  Pourquoy  dites-vous 
«  cela ,  monsieur ,  en  estes  vous  en  défiance  ?  —  Ho  ! 
<{  monsieur  ,  vous  dit-il ,  les  gardes  que  je  vois  ainsi 
«  arriver  à  la  file  me  font  juger  que  ce  n'est  pas  le  Roy 
«  qui  vient  et  qu'ils  ne  peuvent  estre  envoyez  que 
«  pour  moy  à  qui  le  Roy  a  pardonné  ,  à  la  charge  de 
«  luy  dire  tout ,  comme  je  suis  résolu  de  fiiire ,  sans 
«  espargner  personne  ;  partant  je  vous  supplie  ,  mon- 
«  sieur,  de  ne  reserrer  point  ma  personne  que  je  n'ave 
«  parlé  à  Sa  Majesté.  »  Lors  vous  luy  disles  :  «  Je 
«  voyois  bien ,  il  y  a  long-temps ,  que  vous  aviez  l'es- 
«  prit  agité  -,  mais  n'ayez  point  peur ,  car  je  n'ay  nulle 
«  charge  de  vous  arrester:  parlez  librement  au  Roy  ; 

(i)  Blesmir:  pàJir. 

II. 


l64  [1602]    OECO^OMIES    ROYALES, 

(c  jurez  luy  fidélité  et  la  gardez ,  et  ne  craignez  rien. 
«  Si  le  duc  de  Biron  en  eust  voulu  faire  autant  il  fut 
a  plein  de  vie  ^  car  je  ne  vis  jamais  une  plus  forte  pas- 
ce  sion  au  Roy  que  de  la  luy  conserver  ,  s'il  eut  voulu 
«  confesser  ses  fantaisies,  tesmoigner  d'y  avoir  regret 
«  et  désir  de  l'aymer  et  servir  en  toute  loyauté.  » 
Sur  cela  l'on  vous  vinst  requérir,  les  gardes  les  ad- 
vertissant  que  le  Roy  estoit  allé  droit  au  Louvre,  ce 
qui  rasseura  du  tout  ledit  baron  de  Lux  ,  lequel  en- 
tretinst  le  lendemain  le  Roy  plus  de  quatre  heures.  Il 
embarrassa  beaucoup  de  gens  ,  descouvrit  plusieurs 
desseins  ,  dont  il  y  en  avoit  (  à  ce  que  nous  en  avons 
oiiy  dire  )  de  bien  vagues ,  accusa  plusieurs  personnes 
qui  a'en  ont  jamais  rien  sceu  et  ausquels  le  Roy  n'en 
fist  jamais  pire  chère ,   qui  est  tout  ce  que  nous  en 
avons  peu  apprendre  de  vous  ,  ne  nous  ayant  }am_ais 
voulu  dire  le  surplus. 

Pendant  le  cours  de  cette  année  1602,  il  se  passa 
plusieurs  autres  affaires  en  France ,  non  point  tant  de 
conséquence  que  les  passées  ,  et  pour  cette  raison  en 
laisserons  nous  les  particularitez  à  ceux  qui  feront 
l'histoire  entière ,  et  nous  contenterons  de  vous  ra- 
mentevoir  le  sommaire  de  quelques-unes  :  comme  le 
balet  de  la  Reine  qui  se  fit  à  caresme-prenant ,  lequel 
ne  pust  estre  parfaitement  dancé ,  ny  commodément, 
veu  que  chez  vous  à  l'Arsenac  ^  ce  que  le  Roy  pré- 
voyant bien,  il  le  fist  différer  huict  jours,  attendant 
que  vous  fussiez  guery  d'un  mal  qui  vous  estoit  sur- 
venu à  cause  de  ce  coup  de  pistollet  que  vous  eustes 
dans  la  bouche  durant  le  siège  de  Chartres ,  afin  de 
vous  y  pouvoir  trouver  lors  qu'il  se  danceroit,  et  don- 
jier  les  ordres  nécessaires .  ainsi  que  vous  aviez  ac- 

coustumé  5  dequoy  vous  volis  acquitastes  si  bien  alors, 
que  le  Roy  et  la  Reine  en  eurent  tout  contentement. 
La  fanfaronnerieCO  de  trois  ou  quatre  cens  advocats 
du  palais  à  Paris  ,  lesquels,  pour  ce  que  le  parlement 
(suivant  l'injonction  à  luy  faite  par  le  Roy  sur  la 
plainte  rendue  à  Sa  Majesté  par  M.  de  Luxembourg 
contre  quelques-unes  de  ces  barpies  qui  n'avoient 
point  eu  honte  de  luy  demander  quinze  cens  escus 
pour  plaider  une  sienne  cause)  avoit,  pour  régler  leurs 
salaires  ,  ordonné  qu  ils  bailleroient  quittance  de  tout 
l'argent  que  l'on  leur  bailleroit,  et  rccevroient  les 
pièces  des  parties  ,  par  inventaires  ,  sous  leurs  rece- 
pissez ,  s'en  allèrent  au  greffe  de  la  cour  y  remettre 
leurs  cbappcrous  et  protester  de  cesser  leur  caquet; 
dequoy  les  baguenaudiers  et  pédants  firent  de  grands 
cancants  ,  tout  ainsi  que  si  le  Royaume  eust  deu  périr, 
pour  estre  repurgé  de  ces  chicanneurs  ,  lesquels  refu- 
soient  impudemment  d'obeyr  aux  bonnes  intentions 
du  Roy,  arrests  de  la  cour  de  parlement,  des  pairs  de 
France  et  ordonnances  du  royaume  résolues  en  pleines 
assemblées  d'estats.  Que  si  Sa  Majesté  eust  voulu 
croire  absolument  M.   de  Sigongnes  (  que  nous  ne 

(i)  La fanfaronnerie  :  ce  soulèvement  presque  gênerai  des  avocats 
(le  Paris,  eut  lieu  pendant  le  voyage  du  Roi  à  Poitiers.  Le  i3  mai  1602  , 
le  parlement  ordonna  ,  conformément  à  l'ordonnance  de  Blois,  que  les 
avocats  donneroient  quittance  de  leurs  honoraires  ,  et  que  s'il  y  avoit 
coj^tcstation,  le  montant  de  ces  honoraires  seroit  règle  par  les  magistrats. 
Les  avocats,  au  nombre  de  trois  cent  sept,  sortirent  deux  à  deux  de  la 
cliambrc  des  consultations,  allèrent  au  greffe  déposer  leurs  chaperons  , 
et  protestèrent  qu'ils  aimeroient  mieux  abandonner  leur  profession  , 
que  de  se  soumettre  à  cet  arrêt.  Ils  furent  soutenus  par  les  gens  du  Roi , 
qui  craignirent  pour  l'indépendance  d'un  corps  dont  ils  avoient  fait 
partie.  Le  parlement  persista  ;  et  le  Roi  confirma,  par  une  ordonnance, 
le  nouveau  règlement,  qui  néanmoins,  par  la  force  des  choses,  tomba 
bitutùt  eu  dcsuetude. 

sçaurions  croire  que  vous  n'eussiez  excité  et  embou- 
ché ,  veu  les  choses  que  nous  luy  entendismes  dire  ) 
elle  n'eust  pas  cédé  si  facilement  aux  sollicitations 
d'un  tas  de  cajoleurs  de  Cour  (  qui  semblent  n'y  estre 
que  pour  faire  des  exclamations  et  des  admirations  de 
tout  ce  qu'ils  voyent  et  oyent,  réitérer  des  Jésus,  sire, 
crier,  en  voix  dolente ,  il  enfant  mourir,  et  favoriser 
toutes  sortes  de  molestes  et  fainéantises)  et,  à  leur 
persuasion  ,  changé  ainsi  soudainement  une  chose 
tant  saincte  et  si  bien  ordonnée  :  car  lors  que  Sa  Ma- 
jesté parla  tout  haut,  dans  son  cabinet,  des  grandes 
instances  qui  luy  estoient  faites  sur  le  sujet  des  au- 
diances  cessées  et  des  raisons  par  eux  alléguées  ,  vous 
présent  et  le  sieur  de  Sigongnes  aussi ,  il  prist  la  parole 
et  dit ,  comme  s'il  eust  esté  en  colère  et  picqué  contre 
cette  race  de  gens  :  «  Pardieu ,  Sire,  je  ne  m'en  es- 
«  tonne  pas ,  car  voila  des  gens  qui  raonstrent  bien 
«  ne  sçavoir  à  quoy  s'occuper  de  bon  ,  puis  qu'ils  se 
«  tourmentent  tant  et  s'alembiquent  ainsi  l'esprit  pour 
«  des  choses  frivolles  et  de  néant  5  car  vous  diriez  ,  à 
«  les  ouyr  criailler ,  que  lEstat  s'en  va  perdu  s'il 
«  manque  de  clabauderies  affinées  et  de  ruses  pedan- 
«  tesques ,  comme  si  le  royaume ,  du  temps  de  ces 
«  grands  roy s  (quevostre  Majesté  imite  en  toutes 
«  sortes  de  vertus  )  INIerovée ,  Clovis  ,  Clotaire  le 
«  grand ,  Charles  Martel  ,  Pépin ,  Charlemaigne  , 
(c  Philippes  Auguste,  SainctLoiiis,Philippes  le  Bel  et 
((  Charles  le  Sage  ,  pendant  le  règne  desquels  les  par- 
te tics  ne  se  servoient  ny  de  procureurs  ny  d'advocats, 
«  n'estoit  pas  aussi  florissant  qu'il  peut  estre  aujour- 
«  d'huy,  que  nous  sommes  mangez  de  cette  vermincj 
r(  et  pour  monstrer  que  mon  dire  est  véritable  ,  il  se 

K  trouvera  que  la  première  lettre  royalle  du  protecolle 
«  de  la  chancellerie  est  intitulée,  Lettre  de  grâce  à 
«  plaidoj'er par  procureur.  Que  si  neantmoins  nostre 
«  siècle  est  si  mal-heureux ,    que  de  ne  se  vouloir 
«  passer  de  telle  racaille ,  qui  ne  sert ,  la  pluspart  du 
«  temps  ,  qu'à  destruire  la  noblesse  et  à  ruyner  le 
«  traHic,  n'y  ayant  artisan  ,  pasteur,  laboureur,  ny 
«  mesme  manœuvre  qui  ne  soit  plus  utile  dans  un 
«  pays ,  que  cette  formilliere  de  gens  qui  s'enrichis- 
«  sent  de  nos  folies ,  et  des  ruses  et  cautelles  qu'ils 
K  inventent  pour  pervertir  la  vérité,  le  droit  et  la 
«  raison  -,  que  si ,  dis-je  ,  Ton  ne  se  veut  point  passer 
«  d'eux,  que  Ton  leur  ordonne  de  continuer  leur 
«  vacation  ordinaire  dans  huit  jours ,  sous  les  condi- 
«   tions  et  reigles  apposées  par  la  cour,  et  à  faute  do 
«  ce  faire,  qu'ils  ayent  à  se  remettre  tous  au  trafic  et 
«  à  l'agriculture  d'où  ils  sont  sortis  ,  ou  de  s'en  aller, 
«  avec  un  mousquet  sur  le  col ,  servir  en  Hollande 
«  contrôles  ennemis  de  TEstat  5  car  lors  l'on  les  verra 
«  courir  pour  reprendre  ces  magnifiques  chapperons, 
«  comme  vermine  vers  un  tas  de  froment.  »  Duquel 
discours  le  Roy  vous  voyant  rire  et  tesmoigner  dene 
le  reprouver  pas  du  tout ,  il  en  fit  aussi  des  esclats  de 
rire ,  et  vous  dit  :    «  Il  n'y  a  point  de  doute  que  Si- 
ce  gongnes ,  quoy  qu'il  ayt  dit  tout  cecy  en  colère  et 
((  avec  aigreur,  n'ayt  quelque  raison  ,  et  que  le  meil- 
«  leur  ne  fut  d'en  user  ainsi  5  mais  qu'il  recognoissoit 
«  bien  qu'il  seroit  tellement  importuné  de  plusieurs 
«  qui  estoicnt  près  de  luy ,  et  avoit  pour  lors  tant 
«  d'autres  fantaisies  de  plus  grande  importance  en  la 
«  teste  (car  aussi  esfoit-il  au  plus  fort  de  ses  agitations, 
«  touchant  le  reste  dos  conspirations  du  mareschal  de 

<(  Biroii  et  autres  ses  associez),  que  pour  ne  s'embar- 
f(  rasser  davantage  l'esprit  il  vouloit  remettre  en  une 
«  saison  plus  opportune  le  règlement  des  procureurs , 
«  advocals  et  juges ,  d'autant  qu'ils  en  avoient  tous 
«  besoin.  » 

Le  grand  procez  (0  intenté  par  le  tiers  estai  de  Dau- 
phiné  ,  contrel'ordre  du  clergé  et  de  la  noblesse,  tou- 
chant la  forme  de  l'assiette  des  tailles ,  pour  lequel 
vuider  vous  fustes  nommé  avec  treize  autres  commis- 
saires de  haute  qualité  ^  mais  les  altercations  et  ani- 
mositez  des  parties  se  trouvèrent  telles  qu'il  fallut 
renvoyer  informer  sur  les  lieux  ,  et  qu'il  se  passa  six 
ans  avant  que  de  pouvoir  terminer  ce  différent. 

L'édictpar  vous  procuré  (2)  pour  le  surhaussement  de 
prix  des  espèces  d'or  et  d'argent  qui  avoient  cours  en 
France,  ayantjustifié  que  la  trop  grande  disproportion 
d'entre  celle-là  et  celles  des  pays  estrangers  ,  seroitla 

(i)  Le  grand  procez  :  le  liers-etat  du  Daupjhinc  se  plaignoit  de  ce  que 
les  deux  premiers  ordres  rejetoient  sur  lui  toutes  les  charges  publiques. 
II  fut  de'cidc,  en  1608,  que  les  anoblis,  depuis  vingt-trois  ans,  et  les 
bâtards  des  nobles,  seroient  exclus  de  l'immunité' j  et  que  les  gentils- 
hommes e'trangers  à  la  province  ,  qui  y  acheteroient  des  biens  roturiers, 
en  seroient  e'galenienl  exclus ,  à  moins  qu'ils  ne  fussent  domicilies. 
— (2)  L'édict  par  vous  procuré:  «  L'ecu  d'or  au  soleil,  dit  l'abbe  de 
«  l'Ecluse,  qui  valoit  soixante  sols  tournois,  fut  mis  à  soixante-cinq: 
«  l'ccu  d'or,  nommé  Vécu  pistolet ,  de  cinquante-huit  sols  à  soixante- 
a  deux, et  ainsi  des  autres  espèces  d'or.  Le  franc  d'argent  de  vingt  sols 
<i  haussa  d'un  sol  quatre  deniers ,  et  le  reste  à  proportion.  C'est  aa 
u  mois  de  septembre  1602,  que  fat  portée  cette  double  ordonnance  du 
'(  surhaussement  des  monnoics  et  du  rétablissement  du  compte  par 
«  livres.  »  Elle  excita  dans  le  temps  beaucoup  de  murmures ,  et  de  nos 
jours,  elle  a  e'te'  fortement  critiquée.  Maigre' deux  jussions ,  le  parle- 
ment refusa  de  l'enregistrer  :  il  fit  des  remontrances  que  le  Roi  ne  voulut 
point  écouter,  et  ne  céda  qu'à  la  force.  Rosny  n'ctoit  pas  très-cfTraye'  de 
cette  opposition.  Ce  sont ,  disoit-il  en  jailant  des  membres  du  purlc- 
ment,  ce  sont  des  maUres-is-arts  qr.i  n'y  entendent  rien. 

cause  continuelle  du  furieux  transport  qui  s'enfaisoit. 

L'ordonnance  de  compterpar  livres  au  lieu  d'escus, 
afin  d'essayer  de  modérer  les  ventes  et  achapts^  car 
cncor  qu'il  soit  vray  de  dire  que  Ton  pust  aussi  bien 
faire  son  compte  en  une  façon  comme  en  l'autre,  neanl- 
moins  diverses  expériences  ont  enseigné  que  la  cous* 
tume  à  nommer  un  escu  au  lieu  d'une  livre,  est  cause 
de  faire  faire  des  demandes  et  des  offres  seniblablG^\ 

L'exécution  par justiced'un receveur  gênerai ,  nommé 
Jousseaulme,  qui  avoit  emporté  les  deniers  du  Roy  et 
fait  banqueroutte  à  ses  créditeurs  ;  lecpiel  s'en  estant 
fuy  à  Milan,  vous  l'y  envoyastes  prendre  et  le  listes 
pendre ,  et  en  suitte  (et  de  pareil  crime  d'un  nommé 
Pingray)  faire  un  édict  contre  les  banqueroutiers  ;  que 
si  Ton  ne  tient  la  main  à  le  faire  exactement  observer, 
il  s'en  suivra  plusieurs  faillites  et  ruines  de  familles. 

Les  advis  donnez  au  Roy  de  plusieurs  minières 
d'or  et  d'argent  (0  descouvertes  en  diverses  pro- 
vinces de  son  royaume ,  desquelles  l'on  luy  faisoit 
lin  grand  cas  ,  et  sur  tous  en  lit  le  sieur  de  Beringiien 
tant  d'instances  et  d'estre  employé  à  les  faire  mettre 
à  profit ,  que  Sa  jMajesté  luy  en  bailla  le  controolle  gê- 
nerai,  et  à  monsieur  le  grand  escuyer,  la  superinten- 
dance. Surquoy  Renardière  ,  qui  se  mesloit  de  boiif- 
fonner  et  mordre  en  riant ,  luy  dit  qu'il  ne  pou- 
A'oit  mieux  faire  que  de  bailler  à  un  homme  tout  de 
mines  toutes  les  mines  de  France  à  mesnager. 

L'édictfait  contre  les  duels  (2),  en  la  formation  duquel 

(i)  Plusieurs  minières  d'nr  et  d'argent  :  on  avoit  dccoiivcrt  des 
mines  d'or  dans  la  Bresse  et  dans  le  Lyonnois ,  une  mine  d'argent  près 
de  Carcassonne  ,  et  des  mines  de  plomb  et  d'ctain  dans  le  Vivarais,  les 
Cuvcnnes  et  le  Gevaudan.  Le  Roi  fit  à  cette  occasion  un  règlement  sur 
les  mines.  —  (2)  L'édict  fait  contre  les  duels  :  il  ne  fut  pas  exécute.  Ce 

VOUS  vous  opposastes  tousjours  pour  erapesclier  que 
les  peines  u'allassent  jusques  à  la  mort,  afin  den'estre 
contraint  de  Tenfreiiidre  par  les  importunitez  des  gens 
de  faveur ,  ou  considérations  des  personnes  de  haute 
qualité. 

Le  voyage  de  M.  de  Nevers  en  Hongrie ,  sous  espé- 
rance de  succéder  en  la  charge ,  créance  et  répu- 
tation de  M.  de  Mercœur.  L'arrivée  de  plusieurs  am- 
bassadeurs des  roys  et  princes  chrestiens  envoyez  vers 
le  Roy  pour  se  resjouyr  avec  luy  d'avoir  tant  heureu- 
sement esteint  une  tant  importante  conspiration  que 
celle  du  mareschal  de  Biron  et  ses  associez ,  estant  le 
Pioy  tellement  aymé  des  uns  et  redouté  des  autres,  que 
le  roy  d'Espagne  et  le  duc  de  Savoye  ,  lesquels  en  ef- 
fet en  estoient  les  autheurs ,  rendirent  le  mesme  of- 
fice ,  rejettant  toute  la  faute  de  telles  menées  sur  le 
comte  de  Fuentes.  La  grande  ambassade  des  treize 
cantons  de  Suisse  et  leurs  alliez  ,  jusques  au  nombre 
de  quarante  deux ,  prenants  qualité  pour  venir ,  au 
nom  de  leurs  seigneurs  et  supérieurs  ,  jurer  le  re- 
nouvellement d'alliance ,  fait  en  l'année  précédente  par 
M.  de  Biron  ,  lesquels  ,  comme  il  a  desja  esté  dit  par 
prévention  ,  vous  traitastes  et  les  autres  commissaires 
nommez  par  le  Ptoy  pour  cet  eflet,  et,  qui  plus  est, 
leur  fistes  au  nom  du  Roy ,  un  présent  de  grande 
quantité  de  chaisnes  et  medales  d'or.  La  naissance  de 
Madame  ,  fdle  aisnée  du  Roy  (O ,  au  mois  de  novembre. 
Et  l'advis  certain  et  bien  justifié  donné  au  Roy,  que 

fut  la  première  fois  qu'on  accorda  aux  maréchaux  de  France  la  connois- 
sance  des  affaires  d'honneur  . 

(i)  Madame,  fille  aisnée   du  Roy:  Élizabelh  de    France,    marit'e 
depuis  à  Philippe  IV  ,  roi  d'Espagne. 

ÎVI.  le  prince  de  Joiiiville  (0  travailloit,  par  le  moyeu 
et  entremise  du  comte  de  Channite ,  à  former  des  in- 
telligences avec  les  Espagnols  ,  sur  lequel  ayant  fait 
arrester  sa  personne  et  icelle  presser  de  dire  la  vérité, 
il  déclara  qu'il  ne  diroit  rien  de  ce  qu'il  sçavoit  qu'au 
Roy  seul  et  vous  présent.  Or,  dautantque  vous  estiez 
party  le  jour  de  devant  pour  aller  voir  vostre  nouvelle 
acquisition  de  Sully,  afin  de  donner  ordre  aux  basti- 
ments  que  vous  aviez  désignez  ,  n'y  ayant  rien  de  lo- 
geable au  chasteau,  Sa  Majesté  vous  y  dépescha  un 
courrier  et  vous  escri  vit  la  lettre  suivante ,  qui  ne  con- 
tient que  ce  peu  de  lignes. 

«  INIoN  amy,  venez  me  trouver  en  diligence  sans 
«  vous  arrester  pourquoy  que  ce  puisse  estre,  car  j'ay 
«  nécessairement  affaire  de  vous,  et  seray  en  impa- 
rt tience  jusques  à  vostre  arrivée.  Adieu  mon  amy.  » 

De  Fontaine -bleau  ,  ce  mardy  à  midy.      Henry. 

Vous  n'estiez  arrivé  à  Sully  qu'à  nuict  fermante  , 
et  comme  vous  soupiez  ,  vous  entendistes  un  huchet 
de  postillon,  et  lors  vous  nous  distes  :  «  Je  me  doute 
a  bien  que  mon  séjour  ne  sera  guère  long  en  ce 
«  lieu.  ))  Comme  il  fut  vray,  car  ayant  leu  les  lettres 
([ue  le  courrier  vous  apporta  ,  l'impatience  vous  prist 
de  sçavoir  quelle  affaire  si  pressée  pouvoit  estre  sur- 
venue de  nouveau  ,  tellement  que  vous  partistes 
si  matin  ,  que  vous  ne  vistes  Sully  qu'aux  flambeaux. 
Estant  arrivé  près  du  Roy,  et  M.  de  Joinville  amené 
devant  vous  deux,  il  en  confessa  sufîisamment  pour 
se  mettre  bien   en   peine,  s'il  eust  eu  affaire  à   un 

(i)  Le  prince  de  Julm'ille  :  Claude  de  Lorraine  ,  quatrième  Gis  de 
Henri  duc  de  Guise. 

prince  moins  sage  et  moins  indulgent^  encore  que, 
pour  en  dire  la  vérité  ,  il  ne  parut  en  toute  cette 
manigance  ny  sens  ny  raison ,  voire  sembloit  une  vraye 
niaiserie  d'enfant ,  que  le  Roy  ,  par  sa  singulière 
bonté ,  qualifiant  ainsi ,  il  envoya  quérir  madame  et 
M.  de  Guyse,  etleur  dit,  en  entrant  dans  son  cabinet  : 

«  Voicy  le  vray  enfant  prodigue ,  qui  s'est  imaginé 
«  de  belles  foUies  :  mais  comme  pleines  d'enfance  et 
«  de  nivelleries  ,  je  luy  pardonne  pour  l'amour  de 
«  vous  et  de  M.  de  R.osny,  qui  m'en  a  prié  à  jointes 
«  mains  5  mais  c'est  à  condition  que  vous  le  chapi- 
«  trerez  bien  tous  trois ,  et  que  vous ,  mon  nepveu 
«  (addressant  sa  parole  à  M.  de  Guyse),  en  respondrez 
«  à  l'advenir ,  car  je  vous  le  baille  en  garde  ,  afin  de 
«  le  faire  sage  s'il  y  a  moyen.  »  Et  quant  à  ce  que 
vous  appristes  des  affaires  et  pays  estrangers,  tant  par 
les  lettres  que  le  Roy  vous  envoya  que  par  celles  qui 
vous  en  furent  escrites  durant  cette  année  1602, 
outre  ce  que  nous  en  avons  dit  dés  le  commencement 
d'icelle ,  laissans  comme  de  coustume  les  particula- 
ritez  des  choses  aux  historiens ,  nous  vous  ramente- 
vrons  seulement  en  sommaire  celles  qui  vous  estoient 
escrites  par  les  ambassadeurs  et  autres ,  à  sçavoir  : 

L'usurpation  du  marquisat  et  forteresse  de  Final , 
faite  par  les  Espagnols  ;  la  continuation  du  siège 
d'Ostende,  qui  produisoit  journellement  des  exploits 
dignes  de  remarques  5  les  grandes  mutineries  d'au- 
cunes troupes  d'Espagne  en  Flandre  retirées  à  Os- 
trate  ,  lesquelles  par  la  rigueur  estant  portées  au 
dernier  desespoir ,  traitterent  en  fin  avec  le  prince 
Maurice,  mais  avec  des  conditions  grandement  es- 
tranges  5  la  construction  de  douze  galères  ou  pataches 

des  plus  grandes,  mieux  équipées  et  des  mieux  four- 
nies de  gens  de  guerre  qu'il  estoit  possible ,  que  le 
roy  d'Espagne  lit  construire  et  fournir  en  Sicile  ,  sur 
lesquelles  s'eslant  embarqué  Federic  Spinola  comme 
gênerai ,  avec  une  merveilleusement  grande  espé- 
rance de  dominer  la  mer  de  Flandre  par  le  moyen 
d'icelles  ,  il  y  en  eust  qui  périrent  par  la  tourmente 
dés  les  costes  d'Espagne ,  et  des  autres  dix  une  partie 
fut  prise  et  coulée  à  fonds  par  des  navires  hollan- 
doises  qu'elles  rencontrèrent,  réservé  la  dernière, 
où  estoit  le  gênerai,  qui  fut  tant  battue  à  coups  de 
canon,  que  toute  deslabrée  elle  vint  eschoiier  à  la 
veuë  de  Calais ,  de  laquelle  tous  les  forçats  s'estans 
retirez  et  enfuits,  les  uns  qui  deçà,  les  autres  qui 
delà;  mesme  leur  gênerai  Spinola  fut  aussi  contraint 
de  se  sauver  à  Calais,  d'où  tout  triste  et  mélanco- 
lique, il  s'en  alla  trouver  l'archiduc  à  Bruxelles,  ne 
remportant  rien  d'un  si  superbe  et  magnifique  appa- 
reil, que  des  plaintes  et  regrets  contre  la  mer,  les 
vents  et  l'inconstante  fortune,  lesquels  ne  s'en  sou- 
ci oient  gueres.  Les  mouvements  et  broùilleries  ad- 
venues à  Enidem  ,  entre  le  comte  fiivorisé  des  Espa- 
gnols ,  quelque  protestant  qu'il  fist  démonstration 
d'estre ,  et  ceux  de  la  ville ,  et  en  passèrent  les  ani- 
mositcz  si  avant,  que  la  ville  se  maintint  en  une 
pleine  et  absolue  liberté  ,  et  se  réduisit  en  la  protec- 
tion des  Eslats.  L'entreprise  du  duc  de  Savoye  (0  sur 

(i)  L' entreprise  du  duc  de  Sai^oye  :  les  Genevois  exercèrent  une 
vengeance  terrible  sur  les  prisonniers.  Ces  raallieureiix  furent  étrangles 
et  ensuite  décapites.  Uii  d'entre  eux,  noinnic  Sonnas,  ollîcier  de 
grande  espérance,  avoit  sept  enfans  ,  et  sa  femme  eloit  enceinte.  Cette 
inère  infortunée  résolut  de  ne  prendre  aucune  nourriture  avant  d'avoir 
leudii  Ifs  derniers  devoirs  aux  restes  de   son  cpoux.  Les  Genevois  refu- 

Genève  ,  si  dextrement  projettée  et  lieureusemeiil 
advancée  ,  que  sans  advis  ny  allarme ,  il  estoit  entré 
deux  cens  hommes  armez  dans  la  ville  sur  les  rem- 
parts d'icelle  ,  lesquels  ayant  surpris  la  sentinelle , 
Tavoient  tuée  ,  fait  le  semblable  d'une  ronde ,  après 
avoir  pris  d'elle  le  mot  du  guet,  et  par  le  moyen 
d'iceluy,  taillé  en  pièces  le  plus  prochain  corps  de 
garde  ,  montant  tousjours  cependant  des  gens  de 
guerre  à  l'escalade  pour  suivre  les  premiers  entrez. 
Et  neantmoins  ,  nonobstant  tous  ces  ad  vanta  ges  ,  de 
pauvres  simples  bourgeois  et  manants  prirent  une 
si  brave  et  obstinée  resolution ,  et  donnèrent  telle 
espouvante  à  tant  de  gens  armez  ,  qu'ils  firent  sauter 
les  murailles  ou  tuèrent  et  prindrent  prisonniers 
(qu'ils  firent  après  pendre)  tout  ce  qui  estoit  entré 
dans  leur  ville.  Les  révoltez  de  Transilvanie  et  la 
prise  de  la  ville  de  Bistrith  par  les  partisans  du  wai- 
vode  Battori ,  rebelle  à  l'Empereur,  laquelle  ayant 
esté  assiégée  par  George  Baste  et  icelle  capitulé  sous 
certaines  conditions  ,  elles  furent  enfraintes  par  quel- 
ques gens  de  guerre  en  l'absence  de  Baste  -,  ce  que 
par  luy  entendu  ,  il  fit  pendre  tout  ce  qui  pût  venir 
en  sa  comioissance  avoir  esté  cause  d'une  telle  infrac- 
tion de  foy,  et  payer  tout  le  dommage  receu  par  les 
habitans -,  lequel  acte  de  loyale  observation  de  parole 
fut  de  telle  efficace  envers  tous  les  rebelles,  qu'ils  se 
sousmirent  entièrement  à  l'Empereur  sur  la  foy  de 
Baste.  La  reprise  d'Albe-regalle  par  les  Turcs  5  celle 

si;rent  de  les  lui  donner  :  «  Alors ,  dit  uu  historien  du  temps  ,  elle 
't  s'assit  vis-.H-vis  du  lieu  oîi  la  tète  de  son  mari  ctoit  plaute'e,  et  eut 
'(  toujours  les  yeux  colles  sur  ce  triste  objet  de  son  amour  et  de  son 
«  de'scspoir,  jusqu'à  ce  que  les  langueurs  de  fa  mort  lui  en  eussent  ôté 
'■'.  la  Tue.  » 

de  Pest  par  les  chrcstiens,  en  laquelle  se  trouva 
M.  de  Nevers  ,  aussi  bien  qu'au  siège  de  Bude ,  où  il 
fut  blessé  et  contraint  de  se  retirer,  dautant  que 
les  Turcs  le  vindrent,  avec  beaucoup  de  force,  faire 
lever. 


CHAPITRE   XII. 

Lettres  diverses  sur  les  événemens  de  l'anne'e  1G02/ 

Lettre  de  M.  de  Fille-roj  à  M.  de  Rosnj. 

Monsieur,  j'ay  parié  au  Roy  du  fait  du  Cariât, 
suivant  vostre  advis  -,  il  dit  qu'il  s'en  résoudra  quand 
vous  serez  icy,  et  semble  qu'il  incline  plus  à  le  con- 
server qu'à  le  desmolir-,  il  vous  dira  ses  raisons  ,  que 
je  ne  prétends  soustenir.  Je  luy  dis  hier  au  soir  la 
cause  de  vostre  retardement,  suivant  la  lettre  que 
vous  m'aviez  escrite ,  et  il  a  sceu  ce  matin  ,  par  celle 
que  vous  luy  avez  addressée ,  que  vous  ne  pouvez 
venir  que  demain  ;  mais  il  désire  que  vous  n'y  failliez 
pas,  toutes  choses  estans  remises  à  vostre  venue,  tant 
pour  le  fait  des  prisonniers  que  pour  l'armée  de 
Bourgongne,  et  ce  que  doit  faire  M.  de  Laverdin. 
J'ay  escrit  à  M.  de  Sillery  ce  qu'a  apporté  M.  de 
Senecey,  et  la  poursuitte  que  veut  faire  M.  de  la 
Force ,  ce  qui  a  mis  le  Roy  en  peine.  Quand  vous 
serez  icy ,  vous  sçaurez  le  demeurant ,  et  le  Roy 
prendra  resolution.  En  attendant,  je  prie  Dieu,  etc 

De  Fontaine-bleau  ,  le  3  juillet  1602. 

DE  JVeuf-ville. 

Lettre  de  la  main  du  Roj  ci  M.  de  Rosnjr. 

Mon  amy,  je  ne  vous  escrivis  point  hier  les  nou- 
velles que  j'avois  eues  de  M.  le  mareschal  de  Laver- 
din  ;  par  Senecey,  comme  suivant  l'opinion  que  vous 
en  aviez  tousjours  eu,  toutes  les  places  de  Bourgongne 
estoient  en  mon  obeyssance ,  et  comme  il  avoit  mis 
des  hommes  dedans  ,  pource  que  j'esperois  vous  voir 
aujourd'huy  et  vous  les  dire  moy-mesme  :  je  vous 
prie  d'estre  icy  demain ,  car  j'ay  beaucoup  de  choses 
à  vous  dire ,  et  sur  lesquelles  je  ne  puis  prendre  au- 
cune resolution  que  je  n'aye  parlé  à  vous.  Adieu, 

Ce  mercredy  à  deux  heures  après  midy,  ce  3  de 
juillet  1602  ,  à  Fontaine-bleau.  He>ry. 

Lettre  de  M.  de  Ville-roj  à  M.  de  Rosny. 

Monsieur  ,  je  n  ay  peu  faire  entendre  au  Roy  le 
contenu  aux  lettres  de  vos  lieutenans  en  Provence 
et  à  Lyon ,  et  de  l'ingénieur  Bonne-fond ,  plutost  que 
ce  matin,  que  je  luy  en  ay  fait  le  rapport-,  tout  le 
commandement  qu'il  m'a  fait  a  esté  de  vous  faire 
scavoir  qu'il  vous  verra  bien- lost,  et  que  lors  il 
prendra  resolution  sur  le  tout.  Cependant  il  dit  que 
vous  pouvez  ordoimer  des  despences  advancées  à 
Lyon  ce  que  vous  jugerez  estre  raisonnable  ,  comme 
sur  le  demeurant  qu'il  remet  tout  à  vous  -,  mais  il 
semble  n'approuver  pas  la  desmoîition  de  l'église  des 
cordeliers  de  Bourg ,  de  laquelle  parle  ledit  Bonne- 
font.  Je  vous  renvoyé  l'ordonnance  du  Roy  qui  con- 
cerne l'argent  qu'il  faut  déposer  en  la  Bastille ,  pro- 
venu de  voslre  bon  mesnage.  Mais  Sa  Majesté  a  fait 
difliculté  de  vous  accorder  vostre  congé  ,  quelque 

remonstrance  et  instance  (|iie  j'en  aye  faite.  Quand 
vous  l'aurez  veiië  ,  pont  cslre  cliangera-elle  d'advis  : 
nous  attendons  le  vostre  sur  la  dépeschc  de  Suisse 
r'apportée  par  Picault ,  que  jeuvoyay  hier  audit  sieur 
de  Sillery  pour  vous  la  faire  voir.  J'estime  que  Sa 
Majesté  vous  mandera  venir  icy  si  tost  qu'elle  aura 
veu  vostre  dit  advis  ^  elle  approuve  Tordre  que  vous 
avez  baillé  pour  payer  les  recreuës  des  compagnies 
qui  servent  en  Provence.  Je  vous  supplie  aussi  vous 
souvenir  de  pourvoir  au  présent  qu'il  faudra  donner 
au  camerier  du  Pape  ,  car  il  solicite  sa  depesche  pour 
s'en  retourner.  Nous  n'avons  rien  de  Flandre  digne 
de  vous  estre  escrit  -,  l'armée  du  prince  Maurice  es- 
toit  encores  à  Berg  le  17  de  ce  mois,  incertaine  de 
ce  qu'elle  devoit  devenir.  Je  me  recommande  hum- 
blement à  vos  ])onnes  grâces ,  etc. 

De  Sainct  Germain  en  Laye,  le  24  juillet  1602. 

DE  Neuf-ville. 

Lettre  de  M.  de  Ville-roj  à  M.  de  Rosnj. 

Monsieur  ,  nostre  levée  de  Suisses  a  esté  retardée 
jusques  au  premier  jour  de  septembre,  et  si  entre- 
cy  et  là  nous  cognoissons  que  nous  n'en  ayons  be- 
soin ,  nous  en  serons  descbargez  ;  il  est  vray  qu'il 
nous  en  coustera  quelque  chose  outre  ce  qui  a  esté 
advancé  :  je  vous  envoyeray  demain  la  depesche.  Le 
Roy  m'a  commandé  vous  envoyer  celle  de  la  Boderie, 
que  vous  trouverez  en  ce  paquet,  qui  ne  sera  veuë 
que  de  vous ,  s'il  vous  plaist  :  voyez  ce  qu'il  escrit. 
S'il  faut  que  ces  armées  combattent,  elles  ne  doivent 
tarder  à  le  faire  ;  pour  cette  cause ,  Sa  Majesté  vou- 
droit  attendre  encore  quinze  jours  à  exécuter  la  re- 

T.    4'  l"^ 

diiction  des  compagnies  du  régiment  de  sa  garde, 
afin  de  ne  se  deftaire  de  douze  ou  quinze  cens  bons 
hommes  qui  ont  esté  augmentez  en  icelles ,  que  Ton 
n'ayt  veu  ce  que  feront  lesdites  armées.  Cependant 
les  dix  compagnies  qui  sont  en  Bresse  pourront  reve- 
nir par  deçà  pour  les  retrancher  toutes  ensemble; 
mais  Sa  Majesté  dit  quil  faut  envoyer  au  devant 
d'icelles  l'argent  de  la  monstre  jusques  à  Troyes  ,  afin 
que  les  soldats  ayent  moyen  de  vivre  sans  faire  de- 
sordre, vous  recommandant  tousjours  le  soulagement 
de  ses  peuples.  L'on  en  sera  quitte ,  pour  gagner  ce 
temps-là,  de  payer  un  demy  mois  à  ceux,  qui  seront 
licentiez.  La  compagnie  de  cinquante  chevaux  légers 
de  M.  de  Verneuil  est  assemblée  auprès  de  Lyon  ^  le 
Roy  désire  que  vous  y  fassiez  envoyer  l'argent  d'une 
monstre ,  afin  qu'elle  soit  payée  et  qu'elle  paye  aussi 
cette  chose  que  Sa  Majesté  a  grandement  à  cœur.  Elle 
désire  aussi  sçavoir  ce  que  vous  avez  fait  avec  l'am- 
bassadeur d'Espagne.  Comme  je  fermois  la  présente , 
le  Roy  m'a  fait  sçavoir  la  responce  de  l'ambassadeur 
d'Espagne ,  de  laquelle  elle  est  demeurée  contente , 
comme  de  l'ordre  que  vous  avez  donné  au  payement 
des  dix  compagnies  des  gardes  qui  sont  absentes.  Je 
prie  Dieu ,  etc. 

De  Sainct  Germain  en  Laye,  le  6  d'aoust  1602. 

DE  Nedf^ville. 

Lettre  de  M.  de  Ville -roj  à  M.   le  marquis 
de  Rosnj. 

Mo>siEUR,  le  Roy  m'a  commandé  vous  escrire  qu'il 
a  roceu  la  lettre  que  vous  luy  avez  escrite  de  Paris  le 

vingtiesme  de  ce  mois,  à  laquelle  il  fera  responce 
quand  il  aura  veu  le  sieur  Zamet ,  que  vous  luy  avez 
mandé  devoir  luy  faire  entendre  les  ouvertures  qui 
ont  esté  faites  pour  esteindre  entièrement  le  reste  de 
l'imposition  du  sol  pour  livre  ;  il  attend  icy  aujour- 
d'huy  ledit  Zamet.  Sa  Majesté  eut  la  fièvre  toute  la 
nuict  d'entre  mercredy  et  jeudy,  pour  s'estre  mor- 
fondu le  matin  en  voyant  travailler  ses  maçons  ,  et 
s'estre  promenée  en  ses  allées  la  nuict-  mais  elle  ne 
laissa  d'aller  hier  à  la  chasse  après  avoir  disné ,  et  s'en 
portoit  mieux  hier  au  soir ,  qu'elle  me  commanda 
vous  escrire  la  présente ,  et  de  vous  mander  tout  cela, 
M.  de  Sillery  arriva  comme  il  estoit  à  la  chasse ,  qui 
luy  a  rendu  compte  des  discours  de  M.  le  comte 
d'Auvergne.  La  Plume,  que  l'on  avoit  envoyé  vers 
le  baron  de  Lux ,  est  revenu  5  il  est  prest  à  venir 
trouver  le  Roy  et  monstre  le  désirer,  promet  de  dire 
tout  ce  qu'il  sçait  ^  mais  il  demande  aussi  d'estre  as- 
seuré,  en  cas  qu'il  ne  die  tout  ce  que  l'on  estime  qu'il 
sçait,  et  que  l'on  ne  demeure  content  de  luy,  qu'il 
luy  sera  permis  de  s'en  retourner  seurement  :  il  de- 
mande aussi  d'estre  maintenu  en  sa  charge,  et  de 
n'eslre  confronté  à  personne.  Sa  Majesté  a  sur  cela 
mandé  M.  le  président  Jeannin ,  qui  a  le  dernier  parlé 
à  luy,  pour  délibérer  de  la  responce  qu'elle  luy  fera  j 
mais  il  desireroit  sur  toutes  choses  d'avoir  une  lettre 
devons.  Nous  avons  lettres  de  Bruxelles  du  seiziesme  : 
le  prince  Maurice  ayant  achevé  le  retranchement  de 
son  camp,  poursuivant  son  siège,  ceux  de  dedans 
Grave  se  défendoient  mollement^  et  l'admirai  d'Ar- 
ragon  ayant  dressé  un  pont  sur  la  rivière,  devoit  faire 
un  effort  sur  l'un  des  quartiers  de  l'armée   dudit 

12. 

prince ,  pour  secourir  la  place  ,  Tarchiduc  estaat 
demeuré  malade  à  Bruxelles.  L'armée  de  mer  as- 
semblée en  Espagne  estoit  encores  à  Cadix  et  au 
port  de  Saincte  Marie  :  par  lettres  de  Valledolit ,  le 
unziesme  du  présent ,  l'on  parloit  tousjours  diverse- 
ment de  l'employ  d'icelle  ^  mais  la  Terce  n'est  plus 
révoltée.  Nous  ne  scavons  encores  combien  nous  de- 
meurerons icy,  et  j'ay  parlé  à  M.  le  connestable  du 
quartier  pour  vostre  compagnie  ;  il  n'en  fait  nulle 
difficulté  et  en  doit  aujourd'huy  parler  à  Sa  Majesté. 
Je  prie  Dieu,  etc. 

De  Monceaux  ,  le  28  aoust  1602.   de  Neuf-ville. 

Lettre  de  M.  de  Ville-roj  à  M.  de  Rosnj. 

Monsieur  ,  le  lloy  vous  mande  sa  volonté  pour  le 
traittementde  l'administrateur  de  Strasbourg;  il  trouve 
bon  que  M.  le  comte  d'Auvergne  soit  traitté,  par 
vostre  lieutenant,  en  la  Bastille,  en  la  forme  que  vous 
adviserez  avec  madame  sa  femme ,  et  qu'il  soit  des- 
chargé de  la  despence  que  font  les  officiers  de  Sa 
IVIajesté  auprès  de  luy.  Sa  INlajesté  est  contente  aussi 
que  les  soldats  des  gardes  qui  ont  esté  commis  pour 
le  garder   soient   réduits  à  quatre  et  le  lieutenant 
ou  exempt,  puis  que  vous  jugez,  par  l'ordre  que  vous 
y  avez  donné,  qu'il  n'en  peut  advenir  faute.  Mais, 
quant  à  permettre  audit  comte  d'aller  aux  terrasses , 
Sa  Majesté  dit  qu'elle  s'en  résoudra  après  avoir  parlé 
à  vous  ,  et  veut,  tant  pour  cette  cause  que  pour  plu- 
sieurs autres  ,  que  vous  veniez  icy  mardy,  ainsi  qu'elle 
vous  escrit,  et  m'a  commandé  de  retenir  la  lettre  que 
vous  m'avez  envoyée  pour  M.  de  Gastines  ,  jusques 

à  ce  qu'elle  vous  ayt  veu.  M.  le  connestable  a  parlé 
au  Roy  du  payement  de  vostre  compagnie  des  gens 
d'armes ,  et  a  receu  le  commandement  d'y  pourvoir  ; 
tellement  que  vous  pouvez  faire  estât  d'un  quartier 
qui  sera  très-bien  assigné,  je  vous  en  responds,  quant 
à  la  commission  ,  parce  que  mon  commis  est  demeuré 
par  delà.  Mandez  luy  qu'il  la  fasse  en  la  forme  que 
vous  jugerez  la  meilleure ,  et  me  l'envoyez ,  afin  que 
je  la  dépesche.  Je  me  recommande  à  vostre  bonne 
grâce ,  et  prie  Dieu ,  etc. 
De  Monceaux,  le  dernier  jour  d'aoust  1602. 

DE  Neuf-ville. 

Lettre  du  Roj  à  M.  de  Rosny ,  contresignée. 

Mon  cousin  ,j'ay  veu  Textraict  des  assignations  que 
nous  avons  affectées  au  payement  des  garnisons  et 
fortifications  deBarrault,  Provence  et  Bourg  en  Bresse, 
que  vous  m'avez  envoyé  avec  vostre  première  lettre 
escrite  hier-,  elles  ne  peuvent  estre  meilleures  ny  plus 
certaines ,  comme  j'ay  commandé  estre  escrit  à  ceux 
qui  s'en  sont  plaints  :  mais  puis  que  le  retardement  de 
l'acquittement  d'icelles  procède ,  ainsi  que  vous  avez 
recogneu  et  m'avez  mandé ,  de  la  malice  et  négligence 
des  thresoriers  de  France,  et  receveurs  généraux  ,  je 
trouve  bon  l'expédient  que  vous  avez  proposé  ,  d'en- 
voyer un  commissaire  sur  les  lieux ,  qui  interdise  tous 
lesdits  thresoriers  et  receveurs,  fasse  luy  mesme  la 
charge  desdits  thresoriers ,  et  commette  quelqu'un  à 
faire  la  recepte.  Partant,  je  vous  prie  de  faire  eslec- 
tion  d\ui  homme  de  bien ,  et  l'y  envoyez  vous  mesme 
tel  que  vous  adviserez.  Mais  je  veux  que  ses  frais 

soient  pris  sur  les  gages  desdits  thresoriers  et  rece- 
veurs ,  qui  sont  cause  du  mal ,  afin  qu'ils  reçoivent 
celte  punition  avec  celle  de  leur  interdiction  ,  et  que 
je  ne  paye  la  peine  de  la  faute  qu'ils  font  à  mon  ser- 
vice et  à  leur  devoir.  Quant  au  traitlement  du  fils  du 
marquis  de  Brandebourg ,  duquel  vous  m'avez  escril 
par  vostre  dernière ,  encore  que  ce  ne  soit  la  cous- 
tume  de  traitter  ceux  de  sa  qualité  hors  d'auprès  de 
moy ,  toutesfois  cette  maison  tient  un  lel  rang  en 
Allemagne  ,  et  a  tousjours  ^sté  si  afïectionnée  à  la 
France ,  comme  elle  se  monstre  encores  maintenant 
en  mon  endroit,  ainsi  que  vous  le  sçavez  bien,  que  je 
veux  que  l'on  caresse  cettuy-cy ,  de  façon  qu'il  ayt 
occasion  de  s'en  loiier ,  soit  en  le  logeant  et  faisant 
defïrayer,  ou  en  luy  faisant  tous  les  jours  présent  de 
quelques  viandes  et  vins  exquis ,  ainsi  que  vous  le 
jugerez  plus  à  propos  ;  la  dépence  n'en  sera  grande , 
car  sa  suitte  est  petite  ,  et  si  j'estime  qu'il  n'y  séjour- 
nera gueres  ;  mais,  afin  d'advancer  sa  dépesche ,  faites 
que  le  sieur  de  Maisse  le  voye  de  ma  part ,  pour 
sçavoir  de  luy  s'il  désire  quelque  chose  de  moy  pour 
ses  affaires,  en  attendant  que  je  sois  par  delà,  et  après 
je  le  feray  venir  icy  si  vous  jugez  qu'il  soit  à  propos,  afin 
de  le  renvoyer  pluspromptement.  J'ay  mandé  les  ambas- 
sadeurs d'Angleterre,  Escosse  et  Savoye  ,  afin  de  les 
oûir  mardy;  car  je  suis  encor  incertain  du  temps  que 
je  retourneray  à  Paris  ,  dautant  qu'il  fait  si  beau  icy  , 
et  y  trouve  tant  de  plaisir  pour  la  chasse  que  je  n'en 
puis  partir.  Et  afin  que  vous  cognoissiez  que  ce  n'est 
sans  sujet,  soyez-y  mardy  ;  par  mesrae  moyen  je  vous 
diray  moy-mesrae  mon  intention  sur  les  autres  poincts 
de  vos  lettres  ,  et  plusieurs  autres  choses  qui  se  pre- 

sentent  pour  mon  service.  Priant  Dieu ,  mon  cousin, 
qu'il  vous  ay  t  en  sa  saincte  garde ,  etc. 

Escrit  à  Monceaux,  le  dernier  jour  d'aoust  1602. 

Henry. 

Et  plus  bas  ,  DE  Neuf-ville. 

Lettre  du  Roj  à  M.  de  Rosnj  _,  contresignée. 

Mon  cousin  ,  je  receushier  au  matin  à  Boulongne, 
ainsi  que  j'en  voulois  partir,  vostre  lettre  du  vingt- 
neufîesme  d'aoust ,  par  laquelle  vous  m'avez  escrit 
l'office  que  vous  avez  fait  envers  la  Reine  ma  femme, 
sur  mon  acheminement  en  cette  province  ,  que  je  suis 
tres-aise  qu'elle  ayt  si  bien  receu  que  vous  m'avez 
mandé  5  je  n'en  espcrois  pas  moins  de  son  affection 
au  bien  de  mes  affaires  et  de  vostre  entremise  vers 
elle.  Venez  donc  me  trouver  ,  le  plutost  que  vous 
pourrez ,  car  je  veux  que  vous  soyez  près  de  moy 
estant  à  Calais  et  pour  cause.  J'escris  au  président 
Jeannin  ,  qu'il  vienne  avec  vous  ,  car  je  suis  de  vostre 
advis  qu'il  pourra  se  présenter  occasion  de  l'employer, 
et  estime  qu'il  suffira  que  vous  fassiez  apporter  vingt 
ou  vingt-cinq  mil  escus  outre  les  cent  mil  qui  doivent 
estre  envoyez  à  Dieppe ,  lesquels  arriveront  bien  à 
propos  pour  estre  employez  à  ce  à  quoy  nous  les  avons 
destinez  -,  et  parce  que  j'espère  vous  voir  bien  tost , 
je  ne  vous  feray  la  présente  |t4us  longue ,  pour  prier 
Dieu  ,  mon  cousin  ,  qu'il  vous  ayt  en  sa  garde. 

Escrit  à  Calais ,  le  1  septembre  1602.     Henry. 

Et  plus  bas ,  DE  Neuf-ville. 

Lettre  de  la  main  du  Roy  à  M.  de  Rosnj. 
MOiN  amy ,  je  désire  que  vous  voyez  et  interrogiez 


l84  [1602]    OECOXOMIES   KOYALES , 

Hébert  avec  le  comte  crAuvergne,  et  que  vous  l'as- 
seuriez  que  l'abolition  que  je  luy  promets  par  le  Mé- 
moire escrit  de  ma  main  ,  que  j'ay  mis  en  celle  dudit 
comte,  luy  sera  expédiée  et  délivrée, pourveu  qu  il  vous 
die  ce  quejesçay  qu'il  sçait  des  menées  duducdeBiron, 
et  niesmes  celles  qu'il  a  faites  pour  luy  au  vovage  der- 
nier, qu'il  a  fait  à  Milan  et  Italie,  et  quel  argent, 
Roncas  et  Alfonse,  Casai  apportèrent  et  firent  délivrer 
séparément  ou  ensemble  audit  de  Biron,  la  dernière 
fois  qu'ils  sont  venus  vers  luy,  et  tout  le  reste  de  ce 
qu'il  sçait,  sans  rien  en  reserver.  Voyez-le  donc  au 
plutost,  et  donnez  ordre  cependant  que  personne  ne 
l'advertisse  et  luy  donne  conseil  où  il  est,  contraire 
à  son  devoir  et  à  ma  volonté.  Adieu. 

Ce  dixiesme  octobre,  à  Sainct  Germain  en  Laye. 

Heïsry. 

Lettre  de  M.  de  Ville-roj  à  M.  de  Rosiij. 

Mo^'SIEUR  ,  j'ay  receu  vostre  lettre  du  unzicsme 
avec  les  deux  estats  que  vous  m'avez  envoyez  ,  mais 
je  n'ay  pii  encor  les  faire  voir  au  Roy  :  il  employa  hier 
toute  l'apresdinée  à  entretenir  Constans  et  Sainct 
Aubin  ,  sur  le  fait  de  INI,  de  Bouillon  ,  duquel  nous 
n'avons  eu  nouvelles  depuis  la  lettre  qui  vous  a  esté 
envoyée.  Sa  Majesté  va  ce  matin  à  la  chasse ,  de  sorte 
que  je  doute  luy  pouvoir  faire  voir  lesdits  estats  de- 
vant qu'elle  parte  5  je  désire  qu'elle  les  considère  et  ce 
que  vous  m'avez  escrit  sur  iceux ,  comme  j'estime 
estre  non  seulement  vostre  intention ,  mais  aussi  son 
service.  Nous  avons  advis  de  divers  endroits  que  le 
roy  d'Espagne  arme  grandement  de  toutes  parts  pour 
l'année  prochaine  -,  tellement  qu'il  est  besoin  que  nous 

pensions  à  nous  à  bon  escient  -,  Sa  Majesté  en  est  bien 
advertie.  C'est  pourquoy  elle  désire  grandement  que 
l'on  fasse  passer  les  édicts  qu  elle  a  choisis  5  je  l'escris 
par  son  commandement  à  monsieur  le  chancelier ,  et 
croy  qu'il  ne  tiendra  à  luy  ny  à  vous,  que  Sa  Majesté 
n'en  soit  servie  comme  elle  désire.  Je  prie  Dieu ,  etc. 

De  Fontaine-bleau ,  le  i3  décembre  1602. 

DE  Neuf-ville. 

Avant  que  de  mettre  fin  à  nos  recueils  de  l'année  1 60a , 
par  les  lettres  cy-dessus,  en  continuant  ce  que  nous 
avons  observé  pour  Tannée  160 1  ,  nous  ayant  fait  re- 
cherche de  la  pluspart  de  vos  vieux  papiers  jettez  en 
confusion  dans  vos  trois  cabinets ,  et  sur  tout  vos  cr- 
moircs  vertes,  nous  avons  rencontré  dans  la  plus  basse 
d'icellcs  une  liasse  de  sept  roolles  de  lettres  de  la 
main  du  Roy,  sur  lesquelles  nous  fusmes  bien  empes- 
chez  à  pouvoir  discerner  de  quelles  années  elles  dé- 
voient cstre  réputées  -,  mais  finalement  ayant  rencontré 
un  des  susdits  sept  roolles  ,  avec  lequel  il  y  avoit  une 
lettre  de  M.  de  Gesvres  datlée  de  l'année  1602,  nous 
avons  creu  ne  point  faillir  si  nous  transcrivi-ons  icy 
quelques-unes  de  celles  que  nous  avons  jugé  le  plus 
apparemment  devoir  estre  estimées  de  ladite  année , 
afin  de  continuer  à  fuire  voir  que  le  Roy  prenoit  la 
peine  de  vous  escrire  de  sa  main  jusques  aux  moindres 
choses ,  et  qu'il  vouloit  avoir  cognoissance  do  toutes 
les  affaires  de  son  royaume  -,  les  lettres  que  nous  avons 
choisies  pour  estre  de  ladite  année  estant  telles  que 
s'ensuit  : 

Six  lettres  de  la  inam  dit  Roj  à  M.  de  Rosnj. 
Mon  amy ,  j'ay  receu  vostre  lettre  et  ce  que  vous 

escrit  mon  nepveu  le  prince  de  Joinville  ,  auquel  vous 
manderez  que  pour  ce  que  je  vais  demain  au  matin  à 
lâchasse,  il  se  rende  icy  sur  le  soir  à  mon  coucher, 
et  qu'il  me  die  qu  encor  que  je  luy  aye  cy-devant 
pardonné  et  permis  à  ma  niepce  de  Guyse  sa  sœur, 
et  à  M.  d'Eguillon ,  de  luy  mander  de  me  venir  trou- 
ver, que  toutesfois  il  me  demande  encor  pardon  et 
me  promet  de  se  gouverner  cy-apres ,  de  façon  qu'il 
ne  me  donnera  jamais  sujet  de  me  fascher  contre  luy, 
et  ne  fera  rien  qui  me  puisse  desplaire  ny  estre  désa- 
gréable. Pour  vous,  vous  me  ferez  plaisir  de  n'estre 
par  cy-apres  protecteur  de  pas  un  de  cette  maison-là. 
Bon  soir  ,  mon  amy. 

Ce  3o  juillet,   à   Sainct  Germain  en   Laye. 

Henry. 

Mon  amy,  partez  pour  me  venir  trouver  inconti- 
nent que  vous  aurez  receu  la  présente  par  ce  courrier 
que  je  vous  envoyé  exprès  ;  car  j'ay  besoin  devons  sur 
plusieurs  occasions  qui  se  présentent  que  je  vous  di- 
ray  quand  vous  serez  icy,  où  il  faut  que  je  séjourne 
huict  ou  dix  jours  ,  pour  faire  une  diette  que  mes 
médecins  m'ont  ordonnée ,  pour  me  délivrer  d'une 
fluxion  qui  m'est  tombée  sur  la  jambe ,  laquelle  avec 
le  temps  pourroit  mériter  le  nom  de  goutte.  Sur  ce , 
je  prie  Dieu  qu'il  vous  ayt  en  sa  saincte  garde. 

Ce  26  avril ,  à  Blois.  Henry. 

Mon  amy  ,  je  monte  à  cheval  pour  m'en  aller  courre 
un  cerf  à  Marcoussis  :  je  vous  prie  de  mettre  fin  à  ce 
qu'il  faut  pour  le  mariage  de  la  Bourdaisiere  -,  c'est 
chose  que  j'aflectionne  et  dequoy  je  m'oubliay  de 

VOUS  parler  dernièrement.  Souvenez-vous  de  l'assi- 
gnation de  deux  mille  escus  pour  M.  Le  Grand,  auquel 
j'ay  dit  que  ç'avoit  esté  vous  qui  m'en  aviez  fait  sou- 
venir ,  afin  qu'il  vous  en  sceut  gré  -,  car  je  veux  faire 
en  sorte  que  tout  le  monde  vous  ayme ,  comme  je 
fay.  Je  seray  demain  de  retour,  Dieu  aydant ,  et  vous 
verray  icy  ou  chez  vous  mercredy  matin,  pour  r.e- 
soudre  le  jour  que  nous  tiendrons  conseil  pour  l'af- 
faire que  vous  scavez.  J'ay  commandé  à  Bastian ,  qui 
vous  rendra  ce  mot ,  de  vous  parler  de  ces  deux 
affaires  et  d'autres  dont  je  l'ay  chargé  •,  dequoy  je 
vous  prie  de  le  croire  comme  moy-mesme.  Adieu  , 
mon  amy. 

Ce  21  janvier  ,  à  Paris.  Henry. 

Mon  amy  ,  j'ay  tant  séjourné  aujourd'huy  à  Sainct/'/'^'Al 
Germain  à  y  voir  mes  enfans  et  mesbastimens  ,  qu'il 
estoit  neuf-heures  quand  j'en  suis  retourné ,  et  qu'à 
l'heure  que  je  vous  escry  et  que  je  m'en  vais  souper, 
qui  est  unze  heures  ,  je  n'ay  pu  voir  qu'une  partie 
des  dames  qui  sont  icy ,  ayant  remis  à  voir  le  reste 
pour  demain,  puis  que ,  partant  de  cette  ville,  je  n'y 
dois  retourner  de  cinq  ou  six  mois  :  cela  sera  cause 
que  j'y  sejourneray  encore  demain  ^  mais  mercredy 
sans  faute,  Dieu  aydant,  j'en  partiray.  Je  vous  prie  de 
faire  en  sorte  que  l'on  travaille  fort  en  mon  conseil , 
par  delà  ,  afin  qu'à  mon  arrivée  je  trouve  force  be- 
songne  faite.  Si  j'eusse  esté  instruit  de  ce  que  je  de- 
vois  dire  à  ceux  de  ma  chambre  des  comptes  ,  je 
l'eusse  fait ,  puis  que  je  demeure  icy.  C'est  pourquoy 
vous  leur  ferez  faire  une  dépesche  à  ce  qu'ils  me 
viennent  trouver  à  Fontaine-bleau,  jeudy  ou  ven- 

dredy,  afin  que  je  parle  à  eux.  Bon  soir ,  mon  amy. 
Ce  lundy  i  ^  may .  entre  unze  heures  et  minuict ,  à 
Paris.  Hekry. 

Mon  amy ,  je  vous  envoyé  la  lettre  que  j'escry  à 
ma  femme ,  afin  qu'incontinent  icelle  receuë ,  vous 
la  luy  portiez  vous  mesme  :  munissez-vous  de  bonnes 
raisons,  afin  qu'elle  ne  se  fasche  de  ce  voyage  et  ne 
s'ennuye  de  mon  absence.  Vous  verrez  la  lettre  par 
la  coppie  que  je  vous  envoyé.  Pourvoyez  à  cela  et 
aussi  à  tout  ce  qui  est  nécessaire  pour  ses  couches  , 
je  vous  en  prie.  Errard  m'a  demandé  quelque  chose 
sur  un  estât  vaquant  5  je  suis  d'advis  de  faire  quelque 
chose  pour  luy  ,  mais  mandez-moy  quoy  et  vostre 
advis.  J'eus  hier  au  soir  des  nouvelles  de  Calais ,  où 
l'on  me  mande  que  les  assiégez  d'Ostende  se  défendent 
mieux  qu'ils  n'avoient  point  encore  fait ,  et  les  assie- 
geans  les  assaillent  plus  mollement.  Bon  jour ,  mon 
amy. 

Ce  27  aoust ,  à  Vernueil.  Henry. 

Mon  amy  ,  j'ay  veu  par  vostre  lettre  les  propos 
que  vous  a  tenus  mon  nepveu  le  duc  de  Guyse,  touchant 
le  séjour  que  je  veux  que  le  prince  de  Joinville  fasse 
à  Darapierre ,  et  l'excuse  qu'il  prend  qu'il  n'y  a  point 
de  meubles.  Surquoy  je  vous  diray  que  c'est  une 
menterie  ,  car  par  deux  fois  que  la  chasse  m'a  mené 
vers  ledit  Dampierre  et  Chevreuse  ,  le  receveur  des- 
dites terres  m'y  vint  offrir  des  licts  et  autres  meubles 
qui  y  sont-,  et  mesme  à  Chevreuse,  ledit  receveur 
m'a  accommodé  et  les  seigneurs  qui  estoient  avec 
moy  ,  de  neuf  ou  dix  licts  5  joint  que  ma  cousine  ,  sa 
mère  ,  m'a  tousjours  asseuré  que  sadite  maison  de 

Dampierie  estoit  bien  meublée.  Vous  direz  donc  k 
mondit  ncpveu  que  je  veux  que  son  frère  y  aille 
aussi-tost  qu'il  aura  esté  oiiy  en  sa  déposition  ,  sans 
s'arrester  davantage  à  Paris.  Vous  aurez  veu  la  lettre 
que  j'envoyay  hier  à  monsieur  le  chancelier ,  sur  la- 
quelle jaltends  vostre  ad  vis.  Adieu,  mon  amy. 
Ce  4  décembre ,  à  Fontaine-bleau.         Henry. 

Lettre  de  M.  de  Gesvres  à  M.  de  Rosnj. 

Monsieur  ,  le  Roy,  pour  ce  qu'il  montoit  à  cheval 
pour  aller  à  la  chasse ,  m'a  commandé  de  vous  escrire 
pour  vous  donner  advis  que  M.  le  prince  de  Joinville 
change  de  discours ,  ayant  fait  dire  par  M.  de  Guyse, 
qu'il  est  résolu  de  s'ouvrir  entièrement  à  Sa  Majesté 
et  luy  dire  tout  ce  qui  s'est  passé  et  dont  il  a  eu 
cognoissance  ,  dequoy  Sa  Majesté  peut  avoir  mescon- 
tcntement,  laquelle  il  supplie  luy  vouloir  pardonner, 
et  par  mesme  moyen  luy  a  fait  dire  qu'il  craint 
qu'elle  se  courrouce  contre  luy,  et  la  supplie  de  trou- 
ver bon ,  que  ce  soit  par  vous  qu'il  luy  fasse  entendre 
tout  ce  qu'il  luy  veut  faire  sçavoir.  C'est  l'occasion 
pourquoy  Sa  Majesté  désire  que  vous  soyez  en  cette 
ville  demain  au  soir,  et  que  vous  veniez  droit  au 
Louvre  la  trouver  avant  qu'aller  chez  vous,  m'ayant 
commandé  vous  envoyer  ce  courrier  exprès.  Et  après 
m'estre  humblement  recommandé  à  vos  bonnes  grâces , 
je  prieray  Dieu  ,  etc. 

De  Paris ,  le  28  novembre  1602.  Potier. 

CHAPITRE   XIII. 

Devise  des  jetons  distribués  au  commencement  de  l'année 
i6o3.  Lettres  diverses  sur  quelques  événemens  de  cette 
année. 

[i6o3]  Suivant  l'ordre  que  nous  avons  tenu  les 
dernières  années  passées  ,  nous  commencerons  le 
premier  chapitre  de  celle-cy ,  par  la  devise  que  vous 
jfîstes  apposer  aux  jettons  d'or  que  vous  portastes  au 
Roy  ,  le  premier  jour  de  janvier  ,  fondée  sur  ce  que 
voulant  donner  une  éducation  vrayement  royale  à  ses 
enfans  ,  il  en  vouloit  prendre  le  loisir  par  le  moyen 
d'une  bonne  paix  qu'il  cultivoit  soigneusement ,  tant 
pour  le  dehors  que  pour  le  dedans  de  son  royaume  5 
estant  bien  résolu  d'achever  d'estouffer  toutes  se- 
mences de  troubles  et  mouvemens  qui  pouvoient  en- 
cor  rester  par  le  moyen  de  ceux  qui  avoient  trempé 
dans  la  faction  du  duc  de  Biron  ,  ne  restant  plus  que 
messieurs  de  la  Trimoûille  et  de  Boiiillon,  qui  fussent 
en  quelque  sorte  considérables.  Le  corps  de  cette 
devise  donc  fut  un  nid  d'alcions  au  milieu  de  la 
mer  ,  lesquels  ont  cette  vertu  de  la  tenir  tranquille 
pendant  quïls  couvent  et  nourrissent  leurs  petits,  ou 
bien  la  cognoissance  que,  de  sa  nature,  elle  doit  estre 
telle  en  cette  saison-là  ;  et  pour  ame ,  y  mistes  ces 
paroles  :  Nostri  dant  otia  terris. 

Et  continuerons  ledit  premier  chapitre ,  par  une 
grande  quantité  de  lettres  que  nous  avons  trouvées 
ensemble  en  un  roollet ,  lesquelles  contiennent  une 

partie  de  ce  qui  se  passa  durant  cette  année  i6o3,  et 
sont  telles  que  s'ensuit. 

Lettre  de  la  main  du  Roj  à  M.  de  Piosnj. 

Mon  amy ,  j'ay  donné  charge  au  sieur  Zamet  de 
poursuivre  le  fait  du  marc  d'or  ,  et  commandé  à  mon- 
sieur le  chancelier  de  luy  bailler  toutes  les  expédi- 
tions nécessaires,  afin  que,  sans  avoir  esgard  à  plu- 
sieurs brevets  qui  ont  esté   cy- devant  depeschez  , 
chacun  paye ,  si  ce  n'est  quelques  personnes  de  qua- 
lité et  mérite;  à  quoy  je  vous  prie  de  tenir  la  main, 
afin  qu'à  mon  retour  de  Mets  je  puisse  recevoir  le  con 
tentement  que  j'espère  de  mes  bastimens  de  Fontaine- 
bleau ,  et  empeschez  que  Ton  ne  donne  cy-apres  au- 
cunes expéditions  qui   puissent  en  quelque    façon 
retarder  l'exécution  de  ma  volonté  pour  ce  regard  ; 
car,  comme  vous  sçavez  ,  c'est  chose  que  j'ay  à  cœur 
et  que  j'affectionne.  Je  vous  prie  aussi  défaire  bailler 
audit  Zamet  toutes  les  expéditions  nécessaires  pour 
les  deux  sols  et  six  deniers  pour  minots  de  sel ,  qui 
se  lèvent  pour  l'augmentation  des  gages  des  présidents, 
ainsi  que  je  vous  ay  dit  à   mon  partement ,  faisant 
bailler ,  par  le  trésorier  de  mon  espargne  ,  les  expé- 
ditions nécessaires  à  ce  que  l'argent  soit  délivré  au- 
dit sieur  Zamet  à  mesure  qu'il  se  recevra.  Je  luy  avois 
aussi  commandé  de  vous  parler  de  la  résignation 
de  l'ofTice  de  conseiller  en  mon  parlement ,  qu'entend 
faire  le  sieur  de  Boyn-ville  ,  et  ce  sans  payer  aucune 
finance  ,  comme;  de  prendre  celuy  de  maistre  des  re- 
questes  que  l'on  luy  resigne  de  mesme ,  comme  chose 
que  je  désire  que  cela  ce  fasse  et  que  je  luy  ay  pro- 
mise et  accordée  ;  à  quoy  je  vous  prie  aussi  de  tenir 

la  main.  Sur  ce,  Dieu  vous  ayt,  mou  amy ,  en  sa 
saincte  et  digne  garde. 

Ce  25  février  ,  à  Monceaux.  Henry. 

Lettre  du  Roj  à  M.  de  Rosnj  ^  contresignée. 

Mon  cousin  ,  sur  la  supplication  que  m'a  faite  mon 
grand  escuyer  ,  à  la  requeste  des  habitans  de  ma  ville 
de  Beaune ,  de  laisser  en  ladite  ville  l'artillerie  qui 
estoit  au  chasteau  ,  devant  qu'il  fut  desraantelé  ,  la- 
quelle vous  sçavez  avoir  ordonné  estre  portée  en  ma 
ville  de  Dijon ,  j'ay  advisé  la  laisser  en  ladite  ville 
jusques  à  mon  retour  de  Mets  ,  que  je  resoudray  lors 
avec  vous  ce  que  je  voudray  en  estre  fait;  mais  je 
veux  que    celle  de  Saule -Duc  soit   dés  à  présent 
portée  en  ladite  ville  de  Dijon  suivant  mon  premier 
commandement,  ainsi  que  j'escris  présentement  au- 
dit grand  escuyer  :  au  moyen  dequoy  donnez  ordre 
que  ma  volonté,  en  l'un  et  en  l'autre  point,  soit  exé- 
cutée. Vous  sçavez  le  commandement  que  j'ay  fait 
audit  grand  escuyer  de  faire  parachever  les  hocque- 
tons  de  mes  gardes  ,  pour  lescpiels  vous  avez  vérifié 
que  le  receveur  de  l'escurie  a  touché  ,  il  y  a  long- 
temps ,  jusques  à  quatre  mille  escus ,  de  l'assignation 
que  vous  luy  aviez  donnée  à  cet  effet  par  mon  com- 
mandement.   Je  luy  escris  maintenant  qu'il  en  ayt 
souvenance,  et  s'il  est  nécessaire  de  fournir  pour  cela 
quelque  argent ,  plus  qu'il  n'a  esté  receu ,  qu  il  vous 
en  advertisse ,   l'asseurant  que  vous  y  pourvoyrez 
comme  je  vous  prie  faire  5  car  je  désire  fort  que 
mesdits  gardes  soyent  remarquez  par  lesdits  hocque- 
tons  ,  et  suis  marry  qu'ils  ne  les  peuvent  avoir  ,  en 
ce  voyage ,  par  la  faute  de  ceux  ausquels  la  charge 

de  les  faire  faire  a  esté  donnée.  Au  reste,  le  sieur  de 
Sainct  Germain  m'est  venu  trouver ,  qui  m'a  parlé 
de  l'argent  qui  souloit  estre  départy  au  duc  de  Boiiil- 
lon  pour  garder  ses  places  ,  avec  tant  d'affection  à 
l'endroit  dudit  duc  ,  que  j'en  suis  tres-mal  édifié  , 
et  prevoy ,  si  nous  n'y  prenons  garde ,  qu'il  fera  ce 
qu'il  pourra  à  ce  que  ledit  duc  n'en  soit  frustré  contre 
ma  volonté.  Partant  je  vous  prie  d'en  parler  audit 
sieur  de  Sainct  Germain ,  de  façon  qu'il  recognoisse , 
s'il  a  ce  but,  qu'il  m'est  des-agreable ,  et  de  vostre 
costé  y  donner  si  bon  ordre  que  ma  volonté  soit 
suivie,  et  me  faire  sçavoir  de  vos  nouvelles,  le  plus 
souvent  que  vous  pourrez,  sur  toutes  nos  affaires  ,  et 
maintenant  par  ce  porteur,  quej'envoye  exprès  vers 
mondit  grand  escuyer,  pour  luy  faire  sçavoir  qu'il 
m'envoye  en  diligence  mes  pages  de  la  chambre  qui 
sont  sous  sa  charge  avec  leur  gouverneur  pour  me 
servir  en  ce  voyage  ,  puis  que  ceux  qui  estoient  sous 
celle  dudit  duc  de  Bouillon,  estants  congédiez,  n'y 
peuvent  estre.  Je  prie  Dieu,  mon  cousin  ,  qu'il  vous 
ayt  en  sa  sainte  garde. 

Escrit  à  la  Fcrtc  sous  Jouarre  ,  le  28  février  i6o3. 

Henry, 

Et  plus  bas,  de  Neuf-ville. 

Lettre  du  Roj  à  M.  de  Rosiij  ,  contresignée. 

Mon  cousin  ,  je  vous  envoyé  un  mémoire  qui  m'a 
esté  présenté  par  le  sieur  du  Bourg  par  lequel  vous 
verrez  que  je  suis  supplié  de  quatre  choses.  La  pre- 
mière, de  vouloir  nommer  celuy  qui  succédera  à  la 
commission  de  Pâlot ,  en  l'année  prochaine ,  et  eu 
commander  les  lettres  nécessaires.  La  seconde  ,  de 
T.  4.  i3 

faire  délivrer  audit  sieur  du  Bourg  les  assignations 
de  l'année  courante  pour  tous  ceux  de  la  haute 
Guyenne  et  haut  Languedoc,  sans  que  ledit  Pâlot 
prenne  aucun  droit  sur  eux  ,  ensemble  celles  qui  luy 
sont  deuës  d'arrérages  du  passé.  La  troisiesme ,  que 
pour  les  taxations  prétendues  par  ledit  Pâlot ,  les 
apostilles  que  vous  avez  mis  au  marge  des  plaintes 
dudit  sieur  du  Bourg  sortent  à  effet.  Et  la  quatriesme , 
de  commander  aux  sieurs  de  ÎNIaupeou  et  Beaumar- 
chais ,  commissaires  députez  pour  voir  les  comptes 
dudit  Pâlot,  d'y  vacquer  en  diligence  et  y  en  adjous- 
ter  un  troisiesme  non  suspect.  Sur  le  premier  article 
duquel  mémoire  je  vous  diray  que  j'ay  bien  voulu  re- 
mettre ladite  nomination  jusques  à  ce  que  j'en  aye 
conféré  avec  vous,  et  pour  ce  nay-je  trouvé  bon 
que  ladite  commission  fust  présentement  expédiée. 
Et  pour  le  regard  des  assignations  qu'il  demande  de 
Tannée  courante  et  de  la  pension  particulière  que  je 
luy  ay  accordée  ,  je  veux  qu'elles  luy  soient  délivrées 
sans  que  ledit  Pâlot  puisse  rien  prendre  pour  ses 
taxations  ^  et ,  pour  celles  des  années  passées  qui  res- 
tent à  recevoir  ,  j'entends  que  département  en  soit 
fait  audit  sieur  du  Bourg,  pour  ce  qui  touche  ceux 
de  la  haute  Guyenne  et  haut  Languedoc.  Pour  le  troi- 
siesme article  ,  vous  adviserez  à  pourvoir  sur  les 
taxations  dudit  Pâlot,  ainsi  que  vous  jugerez  expé- 
dient et  raisonnable;  et,  sur  ce  qui  est  porté  par  le 
quatriesme ,  je  trouve  bon  que  vous  fassiez  rendre 
compte  audit  Pâlot,  pardevant  lesdits  sieurs  de  Mau- 
peou  et  Beaumarchais  ,  ou  autres  que  vous  adviserez, 
et  mesmes  y  adjoustiez  un  troisiesme  si  vous  estimez 
qu'il  soit  à  propos,  luy  faisant  vuider  les  mains  des 

vestes  desdites  assignations  pour  ce  qui  concerne  les- 
dits  pays  de  haute  Guyenne  et  haut  Languedoc. 
Dequoy  je  vous  ay  bien  voulu  advertir  par  cettelettre, 
afin  qu'estant  informé  de  mon  intention  sur  ce  fait , 
vous  teniez  la  main  qu'elle  soit  suivie  et  effectuée  , 
et  que  ledit  du  Bourg  et  autres  qui  y  ont  interest  en 
tirent  le  contentement  qu'ils  se  sont  promis.  Je  prie 
Dieu ,  mon  cousin ,  qu'il  vous  ayt  en  sa  saincte  et  digne 
garde. 

Escrit  à  Dorman  sur  Marne  le  premier  jour  de 
mars   i6o3.  He.nry. 

Et  plus  bas  ,  DE  Neuf-ville. 

Lettre  de  M.  de  pllle-roj  à  31.  de  Rosjij. 

Monsieur  ,  j'ay  dit  au  Roy  les  propos  que  vous 
m'avez  escrit  vous  avoir  esté  tenus  par  le  nonce  ; 
Sa  INIajesté  dit  que  ce  sont  les  Espagnols  et  Savoyarts 
qui  sont  cause  que  Sa  Saincteté  monstre  avoir  appré- 
hension de  son  voyage  à  Lyon ,  et  des  préparatifs 
d'armes  et  d'argent  et  munitions  de  guerre  dont  il 
vous  a  parlé  :  quoy  estant,  elle  estime  que  cela  doit 
plutost  la  fortifier  en  sa  délibération  que  de  l'en  des- 
mouvoir, et  neantmoins  mettre  peine  d'oster  à  Sa 
Saincteté  ,  tant  que  faire  se  pourra ,  la  crainte  que 
ledit  nonce  dit  qu'il  a  de  la  guerre  ,  sans  toutesfois 
s'obliger  de  ne  la  point  faire  ,  afin  de  conserver  nostrc 
liberté  et  tenir  tousjours  les  autres  en  eschec.  Sa  INIa- 
jesté désire  doncques  que  vous  en  parliez  audit  nonce 
en  cette  sorte  s'il  retourne  vers  vous  :  au  reste,  nous 
cheminons  tant  que  nous  pouvons ,  et  n'avons  rien 
de  nouveau  digne  de  vous  estre  escrit.  Je  finiray  la 

i3. 

présente  en  vous  présentant  mes  humbles  recomman- 
dations ,  et  priant  Dieu ,  etc. 

D'Espernay  ,  le  2  mars  i6o3.     de  Neuf-ville. 

Lettre  de  M.  de  Ville-roj  à  M.  de  Rosnf. 

Mo>'siEUR ,  cette  affaire  touchant  le  nonce  du  Pape, 
en  laquelle  vostre  entremise  a  esté  si  heureuse ,  me 
fit  souvenir  de  vous  supplier  de  vouloir  favoriser  un 
autre  cardinal  des  plus  aflectionncz  serviteurs  du  Pioy, 
en  Italie ,  qui  est  M.  le  cardinal  d'Ossat ,  les  mérites 
duquel  sont  tels,  que  tous  ceux  qui  le  gratifieront 
en  recevront  gloire  et  loiianges  :  et  partant  vous 
prië-je,  tant  pour  cette  considération  quà  ma  re- 
commandation ,  de  luy  vouloir  faire  plaisir  sans  qu  il 
me  soit  besoin  d'en  parler  an  Roy  ,  vous  saluant  de  mes 
bien  humbles  recommandations ,  comme  estant,  etc. 

De  Sainct  Germain.  de  Neuf -ville. 

Lettre  de  M.  de  Rosnj  à  M.  de  Ville-roj. 

Monsieur,  pour  responce  à  la  lettre  que  vous  m'avez 
escrite  en  faveur  de  M.  le  cardinal  d'Ossat  (i),  je  vous 
diray ,  comme  il  y  a  environ  un  an  ,  qu'un  banquier 
me  vint  parler  de  quelques  pensions  que  le  Roy  donne 
à  Rome  et  entre- autres  de  celle  de  M.  d'Ossat  ;  mais 
ce  fut  avec  de  telles  paroles  que  je  ne  l'en  eusse 
pu  refuser,  tellement  qu'il  est  vray  que  je  le  remis 
ày  adviser  lorsqu'il  m'en  escriroit,  comme  il  fit  quatre 
mois  après  ,  et  ses  lettres  accompagnées  d'une  de  mon 
frère  :  et  combien  que  les  siennes  fussent  encor  avec 
moins  de  civilité  que  n'avoient  esté  les  paroles  du 

(i)  ie  cardinal  d'Ossat  :  on  a  déjà  vu  que  Rosny  avoit  de  l'aversiou 
pour  cet  ambass.ideur.  D'Ossat,  dans  le  .fragment  de  lettre  qui  suit, 
avoit  dit  librement  sa  pensée  à  un  Roi  digne  de  l'entendre. 

banquier,  si  ne  laissois-je  pas  (lavoir  envie  de  le 
gratifier.  IVlais  lors  que  j'estois  après  à  dresser  mes 
estais  desdites  pensions  à  Rome ,  j'en  receus  un  advis 
que  Ton  me  bailloit  pour  bien  certain ,  comme  ledit 
sieur  d'Ossat  tenoit  des  propos  du  Pioy  et  de  mov  qui 
n'estoientgueresàradvantagede  Sa  Majesté  ,  taschant 
de  faire  accroire  au  monde  que  les  attentats  que  Ton 
faisoit  contre  le  Roy  ne  procedoient  que  de  sa  faute 
et  de  celle  de  ceux  qui  manient  ses  finances  :  telle- 
ment que  je  ne  vous  celeray  point  que  cela  m'ayant 
fort  piqué  ,  je  changeay  son  assignation  qui  estoit  fort 
bonne  ,  en  une  autre  dont  je  me  doutois  bien  qu'il  ne 
tireroit  pas  grande  chose.  Et  depuis  ayant  receu  un 
mémoire   que  Ton  me  mandoit  avoir  esté  extraict 
d'une  lettre  qu'il  vous  escrivoit ,  laquelle  tesmoignoit 
une  grande  ingratitude  envers  le  Roy,  qui  retournoit 
en  blasme  contre  moy ,  et  sur  des  choses  entièrement 
mensongères,  je  me  résolus  de  ne  l'assigner  plus  du 
tout  sans  un  commandement  exprès  du  Roy ,  après 
que  je  luy  aurois  fait  voir  ledit  escrit  duquel  je  vous 
envoyé  coppie  ,  afin  que  si  vous  m'asseurez  que  c'est 
chose  fausse  et  que  ledit  sieur  d'Ossat  n'a  jamais  tenu 
ces  langages  ny  ne  vous  a  rien  escrit  de  semblable  , 
je  donne  ordre  à  le  faire  payer  ,  et  ne  le  tienne  plus 
pour  un  ingrat  et  un  impudent ,  comme  il  meriteroit 
ces  deux  qualitez ,  si  la  chose  estoit  vraye  -,  et  ne  man- 
querois  pas  de  faire  voir  ledit  extraict  au  R.oy  avant 
que  de  le  faire  assigner.  Qui  est  tout  ce  que  je  vous 
puis  dire  sur  vos  grandes  recommandations  pour  ledit 
sieur  d'Ossat  et  les  grandes  loiianges  que  vous  luy 
donnez  ,  vous  baisant  les  mains  en  qualité  de  vostre 
serviteur.  Rosny. 

Extraict  d'une  lettre  de  M.  le  cardinal  d' Os sat  à 
M.  de  Ville-roj. 

«  Vous  priant  de  prendre  en  bonne  part  un  mol 
dont  je  suis  gros  il  y  a  long -temps  ,  c'est  que  sans 
quelque  le-gereté,  inquiétude  naturelle ,  ambition  et 
avarice  qui  règne  aujourd'huy  parmy  les  François, 
les  con^irateurs  n'eussent  jamais  eu  laudace  d'entre- 
prendre sur  le  Roy,  s'ils  n'eussent  veu  la  noblesse 
mal-contente ,  l'Eglise  mal-menée  et  desconfortée  , 
le  pauvre  peuple  et  tiers  estât  trop  foulé  et  oppressé. 
Et  ne  puis  m'exempter  de  la  crainte  de  semblables 
récidives  ny  espérer  un  repos  jusques  à  ce  que  le 
Roy  aye  reformé  l'Estat ,  commençant  par  soy-mesme 
en  prenant  moins  sur  ses  sujets  et  contentant  les  meil- 
leures parties  de  l'Estat  qui  prévalent  en  nombre.  Je 
scay  bien  que  ce  propos  est  hardy  ^  mais  je  l'estime 
encore  plus  vray  et  nécessaire ,  et  voudrois  l'avoir 
desja  escrit  au  Roy ,  et  désire  que  vous  luy  lisiez  cette 
lettre.  » 

Nous  n'avons  point  pu  assez  bien  apprendre ,  pour 
vous  le  ramentevoir  suffisamment ,  ce  que  devindrent 
toutes  ces  poursuittes  de  M.  de  Ville- roy  pour  le 
payement  des  pensions  de  ce  cardinal  d'Ossat ,  qui 
estoit  sa  créature  ,  dautant  que  nous  n'en  avons  rien 
trouvé  dans  les  mémoires  de  vos  entremises  journa- 
lières ,  que  vous  faisiez  rassembler  tous  les  soirs  par 
quelques-uns  d'entre  nous ,  vos  secrétaires  5  mais  bien 
avons  nous  dequoy  vérifier  que  ,  dans  le  livre  impri- 
mé des  lettres  dudit  cardinal  d'Ossat ,  il  y  a  une  lettre 
de  luy  addressante  à  M.  de  Ville-roy,  où  il  use  des 
mesmes  termes  portez  dans  l'extraict  qui  vous  en  avoit 

«stë  envoyé.  Et  partant  que  ce  n  estoit  point  sans  cause 
que  par  vostre  responce  à  M.  de  Ville-roy,  vous  le 
(lisiez  mériter  le  tiltre  d'ingrat  et  d'impudent,  voire 
y  adjousterons  nous  celuy  de  malicieux  ,  et  que  M.  de 
Ville-roy  les  mérite  luy  mesme  tous  trois ,  s'il  n'a 
fait  une  bonne  et  valable  réprimande  à  son  cardinal , 
d'avoir  tenu  de  tels  propos  ,  et  ne  luy  en  ayt  fait  Aiire 
les  satisfactions  où  il  appartenoit,  comme  estant  choses 
inventées  et  absolument  fausses  et  mensongères  :  es- 
tant vray  de  dire  qu'en  cette  année  i6o3,  date  des 
susdites  lettres,  que  le  Roy  ayant  remédié  à  toutes 
les  entreprises  des  malins ,  tant  par  la  punition  de 
M.  de  Biron  que  pour  avoir  fait  cognoistre  que  tous 
les  mauvais  bruits  que  luy  et  ceux  de  sa  séquelle 
avoient  fait  courir  (qui  estoit  les  mesmes  choses  qu'es- 
crivoit  le  cardinal  d'Ossat)  estoient  toutes  calomnies, 
dautant  que  sa  noblesse  estoit  plus  contente  et  satis- 
faite de  luy  que  jamais,  que  tous  les  ecclésiastiques 
avoient  sujet  de  l'estre ,  et  notamment  de  vous  qui 
les  gratifiez  particulièrement  en  tout  ce  qu'il  vous 
estoit  possible-,  et  que  quand  aux  peuples  de  la  cam- 
pagne ,  ils  avoient  toutes  les  sortes  de  soulagemeus 
qu'ils  pouvoient  espérer ,  vous  faisant ,  d'année  en 
année ,  descharger  les  tailles  de  deux  millions  par 
chacune  d'icelles,  et  ayant,  dés  l'année  1602,  fait 
révoquer  le  sol  pour  livre,  dont  il  s'estoit  tant  plaint, 
et  fait  voir  que  le  Roy  n'avoit  jamais  pensé  à  toutes 
les  impositions  que  les  malicieux  avoient  publié  qu'il 
vouloit  faire.  INIais  bien  estoit-il  vray  que  les  catho- 
liques zelez ,  tels  que  ce  ÎNI.  de  Ville-roy  et  son  car- 
dinal ,  que  d'autres  nommoient  envenimez ,  n'estoient 
pas  contents  en  leurs  petits  cœurs  de  ce  que  le  R07 

ne  se  portoit  pas  aux  choses  qu'ils  desiroient ,  voulant 
persuader  Sa  Majesté  de  se  joindre  aux  desseins  de 
la  Cour  de  Rome  pour  mettre  un  roy  catholique  en 
Angleterre ,  et  la  faire  départir  des  alliances  qu  elle 
avoit  avec  la  reine  d'Angleterre ,  les  roy  s  d'Escosse  , 
le  nouveau  roy  de  Suéde  ,  celuy  de  Dannemarc ,  et 
des  princes  et  villes  protestantes  d'Allemagne  et  de 
Suisse  ,  et  se  résoudre ,  si  tost  qu'ils  eussent  voulu , 
au  rétablissement  des  Jésuites  ,  comme  de  toutes  ces 
circonstances  il  en  apparoit  quelque  chose  par  les  let- 
tres du  cardinal  d'Ossat.  Dequoy  ne  s'osant  plaindre 
ouvertement  ils  luy  imputoient  faussement  tout  ce  qui 
estoit  porté  par  les  lettres  de  ce  cardinal  à  M.  de 
Ville-roy ,  y  en  ayant  mesmes  quelques-unes  qui  tes- 
moignent  qu  il  n'estoit  pas  content  de  vous  touchant 
ses  pensions.  De  toutes  lesquelles  choses  remettant 
la  vérification  à  faire  sur  les  lettres  imprimées  de  ce 
cardinal,  par  lesquelles  il  se  mesle  de  toutes  choses, 
notamment  de  celles  qui  ne  sont  de  sa  profession ,  et 
encor  moins  de  sa  science  et  cognoissance ,  nous  re- 
prendrons les  suittes  de  nos  Mémoires  par  une  suitte 
de  lettres  telles  que  s'ensuit. 

Lettre  du  Roy  à  M.  de  Rosnjj  contresignée. 

Mon  cousin ,  j'escris  à  monsieur  le  chancelier  qu'il 
fasse  expédier  l'edict  de  la  suppression  de  la  chambre 
des  requestes  à  Thoulouze ,  encores  qu'il  n'ait  esté 
passé  en  mon  conseil ,  car  c'est  chose  que  je  veux  estre 
faite  et  qui  servira  de  planche  pour  en  faire  autant 
auxautres  parlemens  -,  dequoyj'entends  que  mes  sujets 
recevront  soulagement. Partant,  donnez  ordre  que  mon 
intention  soit  suivie  et  qu'il  n'y  soit  plus  fait  de  difïi- 

cullé.  Cherelles  m'a  fait  dire  que  vous  ne  luy  avez 
fait  ofTrir  que  douze  cens  escus  pour  son  voyage,  au 
lieu  de  trois  mil  qu'il  a  vérifiez  avoir  touchez  pour 
celuy  qu'il  fit  du  temps  du  feu  Roy,  et  qu'il  luy  est  im- 
possible de  se  deffrayer  pour  ladite  somme  de  douze 
cens  escus  :  au  moyen  dequoy  je  veux  que  vous  luy  en 
donniez  jusques  à  deux  rail  et  que  vous  les  luy  fassiez 
délivrer  incontinent,  afin  qu'il  ne  retarde  davantage 
son  parlement ,  car  c'est  chose  que  j'ay  fort  à  cœur. 
Je  suis  bien  aise  que  vous  ayez  pourveu  aux  huict  mil 
escus  de  Genève ,  et  à  la  monstre  de  tous  nos  gens 
de  guerre,  ainsi  que  vous  m'avez  escrit  par  vostre 
lettre  du  28  du  mois  passé  ,  vous  priant  de  vous  sou- 
venir de  me  mander  des  nouvelles  des  bastimens  de 
Sainct  Germain ,  au  retour  du  voyage  que  vous  me 
mandez  y  devoir  bien-tost  faire ,  et  continuer  à  faire 
advancer ,  tant  qu'il  vous  sera  possible ,  le  transport 
des  terres  de  la  gallerie  du  Louvre  ,  afin  que  les  ma- 
çons puissent  besongner ,  estimant  qu'ils  donneront 
ordre  cependant  à  leurs  matériaux ,  de  façon  qu'ils  ad- 
vanceront  bien  la  besongne  ,  quand  la  place  sera  nette 
desdites  terres.  J'ay  encor  receu  et  veu  la  lettre  que 
vous  m'avez  escritte ,  le  mesme  jour  ,  pour  responce  à 
la  mienne  portée  par  le  courrier  Fenot.  J'escris  à  mon 
grand  escuyer  qu'il  vous  envoyé  le  receveur  de  l'es- 
curie  avec  Blondeau  ,  pour  vous  rendre  compte  de 
l'assignation  donnée  pour  faire  les  hocquetons  des  ar- 
chers de  ma  garde ,  afin  que  s'il  y  manque  quelque 
chose  vous  y  pourvoyez  comme  je  vous  en  ay  desja 
escrit.  Le  thresorier  des  menus  n'est  point  icy,  quoy 
iiue  vous  luy  ayez  desja  commandé  par  deux  fois  , 
<:omme  je  l'ay  bien  sceu ,  ny  personne  pour  luy  qui 

paye  les  desbris  des  logis  où  je  loge,  de  façon  que 
nous  passons  sans  payer,  qui  est  une  grande  honte. 
Envoyez-le  quérir  et  donnez  ordre  qu'il  s'acquitte 
mieux  de  son  devoir.  Priant  Dieu  ,  etc. 

Escrità  Espernay,  le  deuxiesrae  jour  de  mars  i6o3. 
Hein'ry,  et  plus  bas  de  Neuf-ville. 

Lettre  du  Roj  à  M.  de  Rosuj^  contresignée. 

Mon  cousin,  je  vous  escris  la  présente  à  part ,  à  cause 
du  sujet  d'icelle  que  je  désire  n'estresceuquedevous. 
Les  Estats  des  provinces  unies  des  Pays-Bas  m'ont 
prié,  par  lettres  que  m'a  envoyées  Arsens  (O,  leur 
permettre  de  faire  en  mon  royaume  la  recreuë  des 
compagnies  françoises  cjui  sont  à  leur  service  :  sans 
quoy  il  semble ,  par  ce  qu'eux  et  ledit  Arsens  escrivent, 
qu'ils  ne  puissent  se  mettre  en  campagne  et  exécuter 
leurs  desseins  :  en  quoy  je  veux  bien  les  contenter , 
car  vous  scavez  combien  il  m'importe  de  le  faire. 
Toutesfois  je  désire  que  cela  soit  fait  le  plus  couver- 
tement  et  promptement  qu'il  sera  possible ,  pour  les 
raisons  que  vous  scavez  aussi  bien  que  moy ,  qui  m'y 
doivent  mouvoir  d'en  user  ainsi.  A  celte  fin  envoyez 
quérir  ledit  Arsens,  incontinent  que  vous  aurez  receu 
la  présente  ,  sçachez  de  luy  comment  et  par  quelles 
formes  ses  maistres  et  luy  entendent  faire  lesdites  re- 
creuës  ,  et  luy  dites  que  je  ne  trouve  pas  bon  qu'elles 
soient  faites  par  les  capitaines  ny  par  leurs  officiers , 
car  nous  avons  trop  recognu  et  esprouvé  leur  indis- 
crétion en  celles  qu'ils  ont  faites  cy -devant,    dont 

(i)  Arsens  :  François  Aèïsens  ,  résident  des  Etats  de  Hollande. 
Henri  avoit  dans  ce  pays,  au  même  titre ,  le  sieur  de  Buzenval,  dont  H 
«st  parlé  dans  d'autres  lettres. 

j'ay  eu  infinies  plaintes  et  reproches  -,  mais  il  me  semble 
(jue  ledit  Arsens  peut  facilement  retenir  et  asseurer, 
sons-main  et  secrettcraent ,  les  soldats  qu'il  leur  faut, 
dont  encores  je  veux, devant,  sçavoirle  nombre  et  les 
faire  couler  à  la  file  aux  lieux  où  il  faudra  qu'ils  s'em- 
barquent ,  en  leur  distribuant  quelque  argent  pour  se 
defTrayer  par  les  chemins  et  passer  la  mer.  La  difficulté 
sera  de  trouver  des  soldats  afïidez  qui  ne  le  trompent 
point  et  n'emportent  son  argent  -,  à  quoy  vous  le  pour- 
rez bien  ayder,  et  auray  agréable  que  vous  le  fassiez. 
Davantage  j'estime  qu'il  sera  plus  à  propos  qu'ils 
s'embarquent  à  Dieppe  qu'à  Calais,  dautant  qu'ils  se- 
ront moins  remarquez  et  esclairez  au  premier  lieu 
qu'en  l'autre  ,  à  cause  du  voisinage  dudit  Calais.  Tou- 
tesfois  comme  peul-estrele  passage  de  Dieppe  ne  sera 
si  commode  ,  fréquent  et  facile  que  l'autre,  faites  avec 
ledit  Arsens ,  si  l'on  s'ayde  de  celuy  de  Calais  ,  au  moins 
que  les  soldats  ne  s'y  acheminent  et  rencontrent  en 
plus  grand  nombre  ensemble  que  de  six  ou  de  dix  au 
plus ,  et  avec  leurs  espées  seulement.  En  ce  cas  il 
faudra  devant  que  vous  en  advertissiez  le  sieur  de 
Yic  auparavant ,  afin  qu'il  a3'de  à  couvrir  ledit  embar- 
quement; il  faudraaussi  que  vous  donniez  pareil  advis 
au  commandeur  de  Chastes  pour  Dieppe  ]  et  afin  qu'ils 
adjoustent  plus  de  foy  à  ce  que  vous  leur  manderez  , 
soit  par  cscritoude  bouche,  par  hommes  exprez,  j'es- 
cris  à  chacun  d'eux  une  lettre  en  créance  sur  vous , 
que  vous  recevrez  avec  la  présente,  fermées  à  cachet 
volant,  afin  que  vous  voyez  ce  qu'elles  contiennent. 
Doncques  ménagez  ce  fait  avec  ledit  Arsens  et  lesdits 
gouverneurs  selon  mon  intention ,  et  si  dextrement 
que  je  sois  servi  utilement  et  à  mon  contentement.  A 


ao4  [l6o3]    OECONOMIES    ROYALES  , 

quoy  j'adjousteray  que  j'ay  pensé  que  si  nous  faisions 
faire  encores  une  monstre  aux  compagnies  du  régi- 
ment de  mes  gardes  ,  du  nombre  qu'a  esté  la  dernière  , 
qu  en  tirant  d'icelles  les  soldats  que  je  veux  mettre  de- 
dans la  citadelle  de  Mets ,  suivant  ma  délibération ,  je 
pourrois  conserver  ceux  qui  en  sortiront,  les  faisant 
entrer  ausdites  compagnies  en  la  place  des  autres, 
sans  leur  parler  d'aucun  retranchement,  sinon  quand 
nous  serons  de  retour  à  Paris  où  je  les  licentierois ,  et 
pourrois  lors  les  faire  bailler  à  vostre  cousin  de  Be- 
.  thune  ou  à  quelqu'un  de  sa  part  qui  les  luy  condui- 
ront en  Hollande  ^  par  ce  moyen  il  rempliroit  sa  recreuë 
facilement  et  de  vieux  soldats ,  lesquels  n'estant  ainsi 
retenus,  quand  ils  seront  mis  hors  ladite  citadelle, 
indubitablement  iront  servir  les  archiducs ,  desquels 
ilsserontbien  receus.  Or,  il  me  semble  qu'il  sera  plus 
à  propos ,  pour  mon  service  ,  qu'ils  prennent  l'autre 
chemin  :  c'est  pourquoy  je  me  suis  advisé  vous  faire 
cette  proposition,  sur  laquelle  vous  me  manderez 
vostre  advis  ^  mais  si  vous  fapprouvez  donnez  ordre 
à  ladite  monstre  de  si  bonne-heure,  que  ladite  propo- 
sition puisse  estre  effectuée  à  mon  arrivée  à  Mets  ou 
devant  que  j'en  parte  ;  car  j'y  veux  arrester  le  moins 
que  je  pourray  ,  et  suis  marry  ne  pouvoir  faire  plus 
grandes  journées  pour  m'y  rendre  plutost,  mais  les 
mauvais  chemins  m'en  empeschent.  Je  prie  Dieu,  etc. 

Escrit  à  Chaalons  sur  Marne ,  le  quatriesme  jour  de 
mars  i6o3.  Henry. 

Et  plus  bas,  DE  Neuf-ville. 

Lettre  de  M.  de  J>^ille-roj  à  M.  de  Rosnj. 
Monsieur,  il  faut  que  vous  ayez  tous  les  jours,  voire 

à  toutes  heures  de  nos  lettres ,  puis  que  vous  vous 
estes  chargé  de  tout.  Vous  verrez  le  sujet  de  celle  que 
la  présente  accompagne,  et  escrits  présentement  au 
sieur  d'Arsens  qu'il  vous  aille  trouver  pour  entendre 
de  vous  les  intentions  de  Sa  Majesté  ;  mais  je  m'es- 
tonne  que  M.  de  Belhune  n  est  arrivé ,  M.  de  Buzenval 
nous  ayant  escrit  qu'il  estoit  sur  son  parlement.  Au 
reste,  nous  receusmes  hier  au  soir,  à  nostre  arrivée 
en  cette  ville ,  des  lettres  de  M.  d'Espernon  -,  il  se 
plaint  des  plaintes  de  M.  de  Sobollcs ,  et  dit  qu'il  a 
tiré  tant  de  vivres  de  la  ville,  qu'il  a  voulu  pour  luy 
et  pour  sa  garnison,  et  qu'il  n'a  donné  à  entendre  le 
contraire  que  pour  avoir  prétexte  d'entamer  le  maga- 
zin  de  la  citadelle.  Ils  sont  en  dispute  aussi  pour  un 
certain  Provençal,  prisonnier  à  Vitry,  nostre  arrivée 
donnera  ordre  à  tout  cela  :  mais  mandez-nous,  s'il  vous 
plaist  ,  quel  est  celuy  que  vous  avez  donné  au  paye- 
ment de  la  garnison  de  ladite  citadelle  de  Mets  5  car 
je  m'attends  bien  qu'elle  fera  instance  d'estre  payée 
devant  que  de  sortir.  Je  prie  Dieu  ,  etc. 

De  Chaalons  ,  le  quatriesme  jour  de  mars  ,  de  l'an- 
née i6o3.  DE  Neuf-ville. 

Lettre  du  Roy  à  M.  de  Rosnj  y  contresignée. 

Mon  cousin,  le  sieur  de  Vie  est  encor  à  Paris,  et 
seroit  besoin  pour  mes  affaires  qu'il  fut  en  sa  charge 
de  Suisse  ,  à  cause  principalement  de  ce  qui  se  passe 
à  Genève,  où  il  est  à  craindre  que  Ton  prenne  des 
resolutions  qui  ne  me  contentent  pas,  faute  d'entendre 
mes  intentions  ,  et  d'avoir  quelqu'un  sur  les  lieux  qui 
y  prenne  garde.  J'entends  que  trois  dioses  ont  retarde 
son  parteraent  :  la  première  ,  l'irrésolution  du  fait  du 

sel  pour  Suisse  ^  la  deuxiesme  ,  l'incertitude  de  la  ré- 
ception des  deniers  des  assignations  que  nous  avons 
données  pour  fournir  les  quatre  cens  rail  escus  que 
nous  avons  promis  ausdits  Suisses  -,  et  la  dernière  , 
l'attente  de  la  vérification  ,  au  parlement  de  Roiien, 
des  édits  de  commissaires  examinateurs  et  lieutenans 
particuliers  ,  assesseurs  criminels ,  afin  de  renvoyer 
devant  les  colonels  et  capitaines  ,  qui  sont  demeurez 
à  nos  despens  en  la  ville  de  Paris ,  attendant  la  dis- 
tribution des  deniers  qui  doivent  provenir  desdits 
édits.  Sur  le  premier  point ,  La  Yarenne  m'a  dit  de 
vostre  part ,  à  son  arrivée  icy  ,  les  dernières  offres 
faites  sur  ledit  sel ,  et  que  vous  deviez  les  faire  juger 
et  résoudre  jeudydernier^  tellement  que  je  fais  compte 
qu'il  sera  vuidé  à  la  réception  de  la  présente.  Toutes- 
fois  s'il  ne  l'avoit  encores  esté ,  je  vous  prie  d'y  mettre 
la  dernière  main  en  une  sorte  ou  autre  ;  je  me  remets 
à  vous  d'en  disposer  et  ordonner,  comme  vous  juge- 
rez estre  pour  le  mieux,  et  trouveray  bon  tout  ce  qui 
en  sera  fait ,  pourveu  qu'il  n'y  soit  plus  usé  de  remise 
sous  quelque  prétexte  que  ce  soit.  Quand  ausdites 
assignations ,  j'ay  esté  adverty  que  l'on  n'en  recevra 
dedans  Pasques  que  six  cens  mil  livres  -,  mais  que 
vous  espérez  de  pourvoir  au  surplus  dans  un  ou  deux 
mois ,  et  que  vous  en  usez  ainsi  pour  soulager  mon 
peuple ,  dequoy  je  vous  sçay  bon  gré  ,  afin  que  cha- 
cun cognoisse  que  je  l'ayme  et  ne  sçay  que  trop  sa 
pauvreté  et  disette  d'argent.  Je  sçay  bien  que  cette 
nation  ne  reçoit  gueres  d'excuses  en  matière  d'argent^ 
et  neantmoins  ne  pouvant  faire  l'impossible  ,  voicy  ce 
que  je  veux  que  vous  fassiez  sur  cela,  c'est  que  vous 
fassiez  partir  rans  faute,  devant  ladite  feste  de  Pasques, 

une  voicture  de  trois  cens  mil  livres ,  et  qu'elle  soit 
suivie,  trois  sepmaiiies  après ,  d'une  autre  de  pareille 
somme,  afin  quelles  arrivent  en  Suisse  au  mesme 
temps  ou  bien-tost  après  ledit  sieur  de  Vie ,  qui  leur 
donnera  espérance  du  reste.  Je  veux  aussi  estre  fait 
des  lettres  tres-expresses,  par  toutes  les  receptes  aus- 
quelles  lesdites  assignations  ont  esté  levées  pour  en 
advancer  reflet ,  ainsi  que  j'escris  présentement  au 
sieur  de  Cliasteau-neuf,  à  qui  nous  avons  donné  cette 
charge  -,  mais  mettez-y  la  main  vous  mesme ,  car  au- 
trement rien  ne  s'advancera.  Et  je  considère  si,  après 
avoir  failly  de  payer  ladite  somme  au  premier  terme  , 
nous  manquons  encores  à  y  satisfaire  au  mois  de 
may,  que  les  communes  desdites  ligues  s'assemblent, 
ou  du  moins  devant  la  journée  générale  que  Icsdits 
cantons  tiennent  à  la  Sainct  Jean,  nous  perderons  tout 
crédit  avec  eux,  de  sorte  que  jeseray  mal  servy  et  as- 
sisté d'eux  si  j'en  ay  affaire,  s'ils  ne  prennent  encores 
de  pires  resolutions.  11  faut  faire  un  effort  pour  l'é- 
viter :  au  moyen  dequoy  je  vous  prie  d'y  adviser 
d'heure ,  comme  vous  avez  de  coustume  de  faire  aux 
choses  qui  importent  grandement  à  mon  service  et 
contentement,  et  me  faites  scavoir  le  remède  que  vous 
pourrez  y  apporter,  car  je  l'attends  de  vous.  Pour  le 
regard  de  la  vérification  desdits  édits  au  parlement  de 
Roiicn ,  escrivez-en  au  premier  président  par  fe  por- 
teur que  j'envoye  exprès  vers  eux  pour  en  fiire  la 
poursuitte  ,  afin  que  '2  sois  obey,  et  que  nous  nous 
deschargions  desdits  colonels  et  capitaines  ,  qui  sont 
encores  à  Paris  :  tous  lesquels  vouloient  me  venir 
trouver  en  ce  voyage  sur  le  refus  fait  par  ceux  dudit 
parlement,  afin  de  s'en  plaindre  et  m'en  demander 

raison  ^  mais  ils  en  ont  esté  destournez  sur  l'asseu- 
rance  que  je  sçay  leur  avoir  esté  par  vous  donnée 
qu'il  y  seroit  remédié  à  leur  contentement  :  mandez- 
le  donc  si  expressément  audit  premier  président  et 
aux  autres  cours,  quilsy  satisfassent.  Je  suis  bien  ayse 
de  ce  que  nous  renvoyons  Icsdits  colonnels  et  capi- 
taines en  leur  pays  ,  contens  ;  car  ce  sera  le  bien  de 
mes  affaires.  Je  prie  Dieu,  etc. 

Escrite  à  Clermont,  le  8  mars  i6o3.       Henry. 

Et  plus  bas  ,  DE  Neuf-ville. 

Lettre  de  la  main  du  PlOJ  à  M.  de  Rosnj. 

Mon  amy,  il  y  a  quelques  jours  que  je  vous  escrivis 
pour  avoir  vostre  advis ,  lequel  vous  croyez  le  plus 
propre  à  me  servir  en  la  charge  de  mon  procureur  au 
Chastellet,  de  îMazurier  ouïe  Jay ,  conseillers  en  ma 
cour  de  parlement  ^  et  pour  ce  que  je  n'ay  eu  aucune 
responce  de  vous  sur  ce  fait-là  ,  je  vous  fais  cette  re- 
charge pour  vous  prier  incontinent  de  me  donner 
vostre  advis  sur  cela  -,  car  j'en  suis  pressé  et  le  désire 
avoir  avant  que  résoudre  aucune  chose  pour  l'un  ou 
pour  l'autre.  Bon  jour  ,  mon  amy. 

Ce  8  mars ,  à  Fontaine-bleau.  Henry. 

Lettre  de  M.  de  F"dle-roj  à  M.  de  Ros?iy. 

Monsieur,  je  vous  remercie  de  la  faveur  que  vous 
m'avez  escrit,  par  vostre  lettre  du  quatriesme  de  ce 
mois,  que  vous  voulez  faire  ù  ^lerle,  car  je  participe- 
ray  à  l'obligation  qu'il  vous  en  aura.  Le  Roy  vous  a 
escrit  sa  volonté  sur  la  recreuë  que  veut  faire  le  sieur 
Arsens,  partant  je  ne  vous  en  feray  redite;  mais  le 
commandement  de  Sa  Majesté  ne  peut  estre  exécuté, 

cerne  semble,  trop secrettement.  Quantaufait  de  l'ar- 
gent ,  Sa  Majesté  dit  qu'elle  retournera  assez  à  temps 
par  delà,  pour  en  respondre  audit  Arsens;  au  moyeu 
dequoy  vous  pourrez  le  remettre  ,  pour  ce  regard,  au 
retour  de  Sa  Majesté,  laquelle  croit,  comme  vous 
faites,  que  ce  que  ledit  Arsens  avoit  proposé  pour 
obtenir  l'advance  de  nostre  premier  payement,  ne  sera 
accomply,  dont  Sa  Majesté  n'est  contente.  Le  sieur  de 
Cherelles  se  contenterade  quinze  cens  escus,  puis  qu'il 
plaist  à  Sa  Majesté ,  et  croy  que  Sa  Majesté  eut  pii 
estrc  servie  en  sa  place  de  personne  de  plus  d'estofle 
que  luy  et  à  meilleur  prix,  mais  non  plus  fidellement, 
et  avec  plus  d'alFection  qu'elle  sera  par  luy.  Nous 
avons  icy  M.  de  Lorraine ,  que  j'ay  trouvé  vieilly  -,  il 
s'en  retourne  demain  à  Nancy,  et  dit-on  qu'il  nous 
viendra  voir  à  Mets,  où  il  amènera  Madame,  encores 
qu'elle  ne  soit  bien  remise  de  sa  maladie.  M.  de  Bon- 
gars  nous  escrit  que  plusieurs  princes  allemans  se 
préparent  à  venir  visiter  le  Pioy,  s'il  fait  un  peu  de 
séjour  à  Mets.  Ils  n'ont  rien  fait  qui  vaille  en  leur  as- 
semblée de  Heidelberg,  où  l'on  dit  que  M.  de  Boiiillon 
a  essayé  de  tout  broiiiller,  et  est  encore  après.  Ledit 
Bongars  dit  qu'il  ne  l'a  point  veu ,  dont  il  est  en  co- 
lère ,  mais  qu'il  a  esté  fort  caressé  desdits  princes, 
qui  ont  aussi  tous  escrit  à  Sa  Majesté  en  sa  faveur. 
J'estime  que  nous  ne  demeurerons  gueres  audit  Mets, 
et  ne  sçay  si  nous  repasserons  par  Nancy.  Je  ne  vous 
diray  rien  de  la  lettre  que  le  Pioy  vous  escrit,  sinon  que 
nous  avons  sccu  que  vous  avez  donné  ordre  pour  le 
fait  du  sel  de  Suisse  et  autres  affaires  plus  pressées  , 
et  partant  que  vous  ferez  grand  plaisir  à  Sa  Majesté, 
de  faire  partir  au  plutostM.  de  Yic  pour  retourner  en 

T.    4.  h' 

Suisse.  J'ay  leii  ce  matin  à  Sa  Majesté  vostre  lettre 
dudit  quatriesme  addressante  à  elle ,  à  laquelle  elle 
m'a  dit  qu'elle  veut  respondre  de  sa  main ,  y  avant  des 
choses  dont  luy  seul  a  la  cognoissance  ,  et  qu'en  at- 
tendant je  vous  advise  qu'il  est  fort  content  d'une 
petite  lettre  que  vous  luy  escrivistes  jeudy.  Et  partant 
n'ayant  plus  rien  à  vous  faire  sçavoir  ,  je  vous  asseu- 
reray  que  vous  avez  toute  puissance  de  me  comman- 
der et  que  je  suis ,  etc. 

De  Verdun,  ce  loraars  i6o3.    de  Neuf-ville. 

Lettre  de  M.  de  Ville- roy  à  M.  de  Rosnj . 

MosiEUR,  je  vous  escrivis  hier  au  soir-  depuis 
nous  avons  receu  vostre  lettre  du  septiesme ,  à  la- 
quelle le  Roy  fait  responce  de  sa  main  ,  et  par  mesme 
moyen  à  la  précédente  que  je  vous  promettois  par  la 
mienne.  Nous  poursuivons  nostre  voyage  et  faisons 
estât  d'arriver  à  Mets  vendrcdy,  où  le  Roy  a  bien 
délibéré  de  pourvoir  aux  affaires  en  maistre  entière- 
ment et  non  à  demy ,  et  n'a  serviteur  auprès  de  luy 
qui  luy  conseille  d'en  user  autrement  -,  tellement  que 
j'espère  que  nous  aurons  bien-tost  achevé  nostre  be- 
sogne. Je  suis  incertain  encores  si  à  nostre  retour 
nous  passerons  par  Nancy  ,  comme  M.  de  Lorraine  le 
désire  :  toutesfois,  pour  mon  advis  ,  jecroy  que  nous 
luy  ferions  plaisir  et  à  nous  aussi  de  l'en  descharger: 
il  doit  amener  madame  de  Bar  à  Mets,  laquelle  fera  ce 
qu'elle  pourra  pour  nous  conduire  audit  Nancy,  pour 
dancer  un  ballet  qu'elle  a  préparé  :  nous  vous  en  es- 
crirons  tous  les  jours  des  nouvelles,  et  prie  Dieu,  etc. 

De   Fresnes  en    Verclunois  ,   Tunziesme  jour    de 
mars  i6o3.  pf  Neuf-ville. 

Lettre  du  Roj  à  M.  de  P\.osnj,  contresignée. 

Mon  cousin ,  je  respondray  par  la  présente  à  vos 
lettres  du  4  6t  7  de  ce  mois.  J'ay  esté  bien  aise  de 
sçavoir  que  vous  ayez  fait  résoudre  la  suppression 
des  requestes  de  Tlioulouse  pour  le  regard  du  marc 
d'or.  Je  trouve  bon  que  vous  ayez  esgard  aux  brevets 
que  j'ay  accordez  aux  officiers  qui  sont  dignes  de  con- 
sidération ,  ou  pour  leurs  qualitez  ou  pour  leurs  ser- 
vices ,  mais  non  aux  autres  5  dequoy  je  me  remettray 
tousjours  volontiers  à  vostre  jugement.  Le  tliresorier 
des  menus  a  donné  ordre  au  fait  de  sa  charge  ,  sui- 
vant le  commandement  que  vous  luy  en  avez  fait,  et 
croy  que  INI.  Le  Grand  aura  maintenant  envoyé  vers 
vous  les  officiers  de  l'escurie  ,  pour  vous  rendre 
compte  du  retardement  des  hocquetons,  qui  procède, 
ainsi  qu'il  m'a  mandé  ,  du  manquement  des  assigna- 
tions données  pour  cet  effet  :  tellement  qu'il  n'a 
peu  m'en  envoyer  que  vingt  et  trois.  Quand  vous 
aurez  oûy  lesdits  officiers ,  vous  y  verrez  plus  clair 
pour  y  donner  ordre.  J'ay  fait  escrire  à  Clierelles 
qu'il  se  contente  des  quinze  cens  escus  que  vous  luy 
avez  fait  offrir  pour  son  voyage  ,  comme  je  m'asseure 
qu'il  fera ,  et  ne  doute  pas  que  vous  ne  vous  trouviez 
bien  empesclié  à  faire  fournir  tant  d'argent  comptant, 
comme  il  vous  est  ordonné  ,  pour  les  raisons  que 
vous  m'avez  escrites  5  aussi  j'en  prise  davantage  le  bon 
devoir  que  vous  y  faites.  Mais  je  veux  que  la  grâce 
que  j'ay  faite  au  sieur  de  Boinville  ait  lieu  ,  sans  qu'il 
en  soit  rien  retranché  ,  puis  que  je  luy  en  ay  donné 
ma  parole  ,  et  me  promets  que  ma  maison  et  celle  de 
la  Reine,  ma  femme  ,  et  de  mes  cnfans,  ne  demeu- 

reront  pour  cela,  par  le  bon  ordre  que  vous  y  don- 
nerez. J'ay  considéré  ce  que  vous  m'avez  remonstré 
par  vostre  dernière  ,  sur  l'exécution  du  comniande- 
raent  que  je  vous  avois  fait  touchant  les  recreuës 
poursuivies  par  Arsens  :  puis  que  vous  estimez  ne 
pouvoir  ny  devoir  vous  en  mesler  ,  pour  les  raisons 
desduittes  par  vostredite  lettre,  donnez  ordre  donc- 
ques  que  les  capitaines  s'en  acquittent  le  plus  se- 
crettement  et  diligemment  que  faire  se  pourra ,  et 
m'advertissez  de  l'advancement  qu'ils  y  donneront. 
IMais  en  vérité  il  est  nécessaire  d'esloigner  de  cette 
frontière  le  régiment  de  ma  garde ,  devant  que  de 
réduire  les  compagnies  :  partant  vous  m'avez  fait  très- 
grand  plaisir  d'avoir  pourvcu  au  fonds  nécessaire  pour 
une  monstre  entière  ,  après  laquelle  j'ay  résolu  les 
retrancher.  Quant  à  l'instance  que  fait  ledit  Arsens, 
qu'il  luy  soit  déclaré  quelle  somme  d'argent  j'entends 
fournir  cette  année  à  ses  maistres,  et  à  quels  termes  , 
vous  luy  direz  que  j'y  adviseray  à  mon  retour  par 
delà.  Et  pour  le  regard  de  mes  bastimens  ,  j'atten- 
dray  la  despesche  particulière  que  vous  m'en  devez 
faire  ,  devant  que  vous  faire  autre  commandement 
sur  iceux.  Je  prie  Dieu  ,  mon  cousin  ,  qu'il  vous  ait 
en  sa  saincte  garde. 
Escrit  à  Fresnes  ,  en  Verdunois  ,  le  1 1  mars  i6o3. 

HE^RY. 

Et  plus  bas  ,  DE  Neuf-ville. 

Lettre  de  la  mam  du  Roj  'à  M.  de  Rosny. 

Mox  cousin,  ma  présence  es  toit  icy  tres-necessaire  ; 
vous  ne  sçauriez  croire  comme  le  sieur  de  Soboîles 
est  généralement  hav  en  cette  ville,  tant  Aq^  hal)itaiitr. 

que  des  estrangers.  Il  a  creu  le  conseil  de  ses  amis  et 
des  sages  qui  luy  ont  parlé,  de  sorte  qu'il  est  résolu 
de  me  remettre  demain  la  citadelle  entre  les  mains  , 
sans  capituler  avec  moy.  J'estime  que  dans  six  jours 
j'auray  fait  les  affaires  qui  m'ont  amené  icy,  pour  m'en 
retourner  incontinent-,  j'y  ay  esté  bien  veu  et  receu 
de  ce  peuple  qui  desiroit  fort  de  m'y  voir.  Cette 
ville  est  des  plus  belles  et  des  mieux  assises  ,  et  trois 
fois  plus  grande  que  celle  d'Orléans  :  la  citadelle  ne 
vaut  rien ,  je  voudrois  que  vous  eussiez  fait  icy  un 
tour,  et  que  vous  eussiez  veu  cette  frontière  pour 
juger  l'importance  qu'elle  m'est ,  et  qu'il  m'en  eust 
cousté  quelque  chose  de  bon.  Ma  sœur  arrive  de- 
main et  iray  au  devant  d'elle.  Je  me  suis  trouvé  fort 
mal  aujourd'huy  et  ay  pris  médecine ,  qui  m'aura 
bien  profité  ,  car  elle  m'a  fort  purgé ,  et  me  trouve 
fort  soulagé.  Adieu  ,  mon  cousin. 

Ce  i5  mars,  à  Mets.  HE^^RY. 

Lettre  de  la  main  du  Roj  à  M.  de  Rosny. 

Mo>f  amy ,  je  vous  ay  escrit  ce  matin  ,  comme  j'es- 
perois  en  bref  avoir  mis  fin  aux  affaires  pour  les- 
quelles j'estois  venu  icy  5  maintenant  je  vous  diray 
qu'elles  sont  en  tel  estât ,  que  la  place  est  asseurée 
pour  mon  service ,  et  qu'il  n'en  peut  plus  arriver  de 
faute  \  aussi  que,  tout  présentement,  je  viens  d'avoir 
nouvelles  des  Heidelberg  ,  comme  un  nommé  Le 
Plessis  Bellay ,  frère  du  gouverneur  de  M.  de  Chas- 
tillon  ,  avoit  esté  depesché  à  ]M.  de  Boiiillon  par 
M.  de  La  Trimoiiille,  de  Long-jumeau  en  hors,  avec 
force  mémoires  qu'il  luy  avoit  donné  charge  de  passer 
à  Sedan  ,  et  défendu  de  voir  le  Mauricr  ny  se  faire 

cognoistre  à  personne.  Il  est  maintenant  sur  son  re- 
tour ^  mais  je  croy,  avant  qu'il  repasse  par  Paris,  pour 
delà  s'en  aller  retrouver  ledit  sieur  de  la  Trimoûille  , 
que  cette-cy  sera  parvenue  en  vos  mains  ,  car  il  doit 
repasser  audit  Sedan.  C'est  pourquoy  je  vous  prie 
d'aviser  avec  Rapin  le  moyen  qu'il  y  auroit  de  le 
prendre  ,  et  s'en  saisir  entre  Paris  et  Touars  j  car 
je  ne  voudrois  que  ce  fut  audit  Paris  ,  dautant  que 
c'est  luy  qui  reporte  ,  comme  je  croy  ,  la  responce  à 
Comblât  ^  et  le  prenant  hors  de  Paris  ,  je  m'asseure 
que  l'on  le  trouvera  chargé  de  force  lettres  et  dé- 
pesches.  Faites  que  personne  ne  sçache  rien  de  tout 
cecy  que  vous  et  ledit  Rapin ,  s'il  se  peut  -,  et  si  d'ad- 
venture  il  est  prius  ,  donnez  m'en  advis  aussi-tost , 
et  ordre  qu'il  soit  mis  en  lieu  où  personne  ne  puisse 
parler  à  luy,  ensemble  de  la  réception  de  cette-cy. 
Bon  soir,  mon  amy. 

Ce  i6  mars  au  soir,  à  Mets.  Henry. 

Lettre  de  M.  de  Ville-roj  à  M.  de  Rosnj. 

Monsieur,  monsieur  le  chancellier  vous  monstrera 
une  lettre  que  l'électeur  Palatin  a  escrite  au  Pioy  en 
faveur  de  M.  de  Bouillon ,  avec  la  responce  que  Sa 
Majesté  y  a  faite ,  par  laquelle  vous  verrez  la  grâce 
qu'elle  a  voulu  faire  audit  sieur  de  Bouillon ,  dont 
nous  n'avons  pas  opinion  qu'il  use  ,  et  vous  nous  en 
manderez  s'il  vous  plaist  la  vostre  :  en  fin  Sa  Majesté 
a  jugé  que  celte  lettre  ne  luy  pouvoit  nuire.  Nous 
sommes  contraints  de  faire  Pasques  en  cette  ville  , 
pour  donner  ordre  aux  affaires  d'icelle  avec  plus  de 
loisir  :  tellement  que  je  ne  pense  pas  que  nous  vous 
revoyons  plutost  que  le  vingtiesme  d'avril:  car  Sa 

Majesté  a  maintenant  promis  à  M.  de  Lorraine  de 
passer  à  Nancy.  Le  duc  des  Deux  Ponts  est  arrivé  icy 
ce  soir  avec  sa  femme  et  ses  enfans  pour  visiter 
leurs  Majestez  ;  nous  en  serons  quittes  pour  deux  ou 
trois  jours  qu'il  faudra  le  défrayer.  L'argent  des  deux 
monstres  de  la  garnison  de  la  citadelle  de  cette  ville  , 
ny  celuy  pour  la  garde  et  pour  les  chevaux  légers 
n'est  encore  arrivé  5  tellement  qu'il  a  fallu  que  nous 
en  ayons  emprunté  pour  payer  la  première ,  afin  de 
la  faire  sortir  de  la  place  ,  et  pour  prester  le  mesme  à 
chacune  des  compagnies  desdites  gardes  ,  pour  luy 
donner  moyen  de  vivre  sans  fouler  le  pays  -,  mais 
tout  sera  remplacé  des  deniers  destinez  audit  paye- 
ment. M.  de  Barrault  nous  a  escrit  avoir  fait  saisir  à 
Sainct  Jean  de  Lus  quatre  mille  cinq  cens  picques  de 
Biscaye,  qu'un  marchand  deDumkerque  avoitachep- 
tées  et  embarquées  sans  permission  du  Roy,  pour 
passer  en  Flandres  ;  et ,  comme  c'est  marchandise  dé- 
fendue ,  Sa  Majesté  entend  que  lesdites  picques  soient 
confisquées,  comme  elle  a  escrit  à  M.  de  Grant-mont , 
et  veut  qu'elles  servent  à  meubler  son  arsenac  de  Paris. 
Dequoy  sadite  Majesté  m'a  commandé  vous  advertir, 
et  à  quoy  j'adjousteray  mes  humbles  recommandations 
à  vostre  bonne  grâce ,  et ,  mon  ordinaire ,  à  prier 
Dieu,  etc. 

De  Mets,  le  19  mars  i6o3.  de  Neuf-ville. 

Neuf  lettres  de  la  main  du  Roy  à  M.  de  Rosnj. 

Mon  cousin  ,  vous  apprendrez  de  mes  nouvelles 
par  le  sieur  de  Monligny,  qui  vous  rendra  cette-cy, 
et  comme  tout  va  pour  mon  service ,  comme  ma  pré- 
sence y  cstoit  nécessaire  pour  la  conservation  de 

ceste  ville  en  mon  obeyssance ,  de  quelle  importance 
elle  est,  et  que  je  ne  voudrois  pour  chose  du  monde 
n'y  avoir  esté-,  mesmes  je  voudrois  qu'il  m'eust  cousté 
quelque  chose  de  bon  et  que  vous  y  eussiez  faict  un 
tour.  J'en  parliray  le  mardy  d'après  Pasques  ,  Dieu 
aydant ,  pour  m'en  retourner  vers  Paris  :  je  prendray 
mon  chemin  d'icy  à  Nancy,  oiîjepourray  séjourner 
deux  ou  trois  jours  ;  de  là  j'yray  à  Thoul ,  et  par 
Vitry,  Reims  et  Villiers  es  Coterests,  et  de  là  à  Sainct 
Germain  en  Laye  voir  mon  fils ,  dequoy  j'ay  une 
extrême  envie.  Mandez-moy,je  vous  prie,  ce  que  l'on 
fait  à  mes  bastiments  de  là,  et  à  Paris,  et  aussi  à 
l'Arsenac  ,  et  à  vostre  astelier,  depuis  mon  partement, 
et  à  quoy  l'on  travaille  à  présent.  Et  remettant  le  sur- 
plus à  la  suffisance  du  porteiu',  je  ne  vous  en  diray 
davantage  ,  pour  prier  Dieu  vous  avoir  ,  mon  cousin , 
en  sa  saincte  garde. 

Ce  22  mars  ,  à  Mets.  He^ry. 

Mon  cousin,  depuis  mon  autre  lettre  escrite,  la- 
quelle vous  recevrez  avec  cette-cy  par  le  sieur  de 
Montigny,  j'ay  receu  trois  des  vostres;  Tune  touchant 
mes  bastiments ,  et  les  deux  autres  pour  affaires  des- 
quelles je  vous  ay  cy-devant  escrit.  Surquoy  je  vous 
diray,  en  attendant  que  plus  amplement  je  vous  y 
fasse  responce ,  que  je  suis  de  vostre  advis  que  la 
présence  du  sieur  de  Vie  n'est  aucunement  nécessaire 
pour  la  vérification  des  ëdits  ny  pour  les  assignations 
données  aux  Suisses ,  et  que  son  voyage  ne  doit  estre 
retardé  pour  tout  cela.  Mais  pour  le  fait  du  sel  qui  a 
esté  accordé  à  ceux  de  Berne ,  il  faut  qu'il  leur  rem- 
porte la  resolution  ,  dautant  que  comme  vous  sçavcz 

qu'il  a  principalement  à  traitter  avec  eux  pour  ce  qui 
est  des  affaires  de  Genève  -,  et  puis  qu'il  y  reste  si 
peu  à  faire  comme  vous  dites,  je  vous  prie  de  faire 
en  sorte  que  cette  affaire  soit  achevée ,  en  sorte  que 
son  voyage  ne  puisse  cstre  retardé  ,  ny  ce  qui  est  de 
mon  service  et  de  mes  intentions  envers  ceux  de 
Berne.  Au  reste ,  j'ay  accordé  audit  sieur  de  Montigny 
qu'il  jouyra  pour  cette  année  de  l'appointement  que 
je  luy  donne  pour  gouverneur  de  Paris ,  encor  qu'il 
commande  icy;  doquoyje  vous  aybien  voulu  adver- 
tir,  afin  que  Ton  ne  révoque  l'assignation  qui  luy  en 
a  esté  baillée  :  ce  que  je  feray  entendre  à  celuy  que 
je  pourvoiray  du  gouvernement  de  Paris ,  à  ce  qu'il 
ne  s'y  attende.  Adieu ,  mon  cousin. 

Ce  samcdy  à  midy,  22  mars ,  à  Mets.        Henry. 

Mon  amy,  il  y  a  fort  long-temps  qu'il  fut  ordonné 
en  mon  conseil  qu'il  seroit  levé ,  sur  les  vaisseaux  es- 
Irangers  qui  cntreroient  es  ports  et  havres  de  mon 
royaume ,  un  certain  droit  d'ancrage ,  à  l'imitation  des 
roys  et  princes  mes  voisins  qui  le  prennent  sur  mes 
sujets ,  et  que  dés  lors  il  en  fut  expédié  des  lettres  ad- 
dressantes  à  mes  cours  de  parlement  de  Roiien  et 
Rennes ,  surlequelmoncousin,lemareschald'Ornano, 
a  esté  assigné  des  sommes  qui  luy  sont  deuës  ,  qui  a  , 
jusf[ues  icy  ,  fait  et  lait  faire  beaucoup  de  despences 
pour  la  vérification  desdites  lettres  esdits  parlemens , 
sans  que  pour  cela  il  y  ait  pu  rien  advanccr ,  quelques 
lettres  et  jussions  que  je  leur  aye  fiiit  expédier.  Pour  à 
quoy  remédier  et  faire  cesser  telles  longueurs  pour  un 
si  maigre  sujcl .  je  vous  prie  que  vous  leur  fassiez  ex- 
pédier telles  jussions  que  vous  adviserez,  et  icelles 

accompagner  de  vos  lettres  ausdits  parlemens ,  pre- 
miers presidens  et  procureurs  généraux  d'iceux,  leur 
mandant  que  cela  est  mon  intention  et  chose  que  je 
veux.  Cette-cy  n'estant  à  autre  fin  je  ne  vous  en  diray 
davantage ,  pour  prier  Dieu  vous  avoir ,  mon  amy  ,  en 
sa  saincte  et  digne  garde. 
Ce  24  mars ,  à  Mets.  Heisry. 

Mo>  amy,  je  vous  ay  bien  voulu  advertir  comme 
hier  j'eus  un  accez  de  fièvre  que  je  veux  croire  qu'il 
n'es  toit  que  de  rheume  ,  pource  que  maintenant  je 
m'en  trouve  mieux,  Dieu  mercy,  et  que  j'espère  que  ce 
ne  sera  rien  5  et  que  vous  m'avez  fait  plaisir  de  me 
mander  des  nouvelles  de  mes  bastimens  par  celles 
que  vous  m'avez  escrites.  Mais  j'eusse  bien  désiré  que 
vous  m'eussiez  mandé  si  vous  faites  travailler  à  la 
gallerie  de  l'Arsenac  pour  mettre  les  armes  et  celles  que 
l'on  y  a  faites  depuis  mon  parlement  ^  car  je  ne  suis  pas 
moins  soigneux  de  cela  que  de  mes  bastimens.  A  Dieu 
mon  amy ,  lequel  je  prie  vous  avoir  en  sa  saincte  et 
digne  garde. 

Ce  26  mars ,  à  jNIets.  Heinry. 

Mon  amy ,  j'ay  receu  la  vostre  par  le  neveu  de  Lo- 
menie ,  où  j'ay  esté  tres-aise  d'apprendre  le  bon  mes- 
nage  que  vous  avez  fait  en  mes  bastimens  de  Sainct 
Germain  en  Laye.  Je  partiray  d'icy  mardy  prochain , 
Dieuaydant ,  pour  m'en  retourner  vers  Paris ,  prenant 
mon  chemin  par  Nancy  oùje  sejourneray  fortpeuny 
par  les  chemins.  Si,  d'aventure,  la  nouvelle  que  M.  de 
Beaumont,  mon  ambassadeur  en  Angleterre ,  m'a  en- 
voyée par  un  courrier  exprès ,  de  l'extrême  maladie 
de  la  reine  d'Angleterre,  continue ,  afin  que  s'il  adve- 

noit  faute  d'elle ,  je  sois  tout  porté  par  delà  pour  pour- 
voir à  mes  affaires  ,  selon  les  conseils  que  vous  et  mes 
serviteurs  me  donneriez  sur  cela,  qui  vous  prie  ce- 
pendant tenir  toutes  choses  en  estât  et  les  édits  prcsts, 
afin  qu'à  mon  arrivée  je  voye  ce  qu'il  faudra  faire  pour 
mon  service,  à  quoy  je  ne  m'espargneray  nullement. 
INIandez-moy,  comme  je  le  vous  ay  escrit ,  ce  que  vous 
faites  faire  à  l'Arsenac ,  car  je  ne  suis  moins  désireux 
d'en  sçavoir  des  nouvelles  que  de  mes  bastimens.  A 
Dieu  mon  amy,  lequel  je  prie  vous  avoir  en  ?a  saincte 
et  digne  garde. 

Ce  27  mars,  à  Mets.  IIesry. 

Mon  amy,  je  vous  prie  de  faire  délivrer  incontinent 
à  madame  la  marquise  de  Verneiiil  la  somme  de  six 
mille  livres,  de  laquelle  je  luy  ay  fait  don  comme  je 
vous  Tay  dit  moy-mesme  et  depuis  mandé  par  Lo- 
menie.  Bon  jour  mon  amy. 

Ce  3o  mars ,  à  Paris.  Henry. 

Mon  cousin ,  j'ay  esté  bien  ayse  d'apprendre  par  la 
vostre  du  1 2  de  ce  mois  ,  qui  me  fut  rendue  à  Nancy 
le  6  au  soir,  vostre  retour  de  Rosny  à  Paris  ,  et  que 
l'on  continue  en  la  plus  grande  diligence  qu'il  se  peut 
mesbastimens  du  Louvre  et  de  SainctGermain,  comme 
ce  que  vous  faites  faire  pour  cette  année  à  rArscnac 
Je  trouve  fort  bon  vostre  advis  touchant  Francinc , 
pour  raison  de  la  grotte  de  Sainct  Germain  ;  qu'il  fasse 
le  dessein  et  que  l'on  fasse  prix  avec  les  ouvriers  qu'il 
mettra  en  besongne ,  ordonnant  au  contrerollcur  Do- 
non  d'y  avoir  Vœ'û.  Je  vous  prie  de  faire  un  tour  jus- 
quesà  Sainct  Denis  pour  voir  ce  qu'il  reste  à  faire  à  la 
sépulture  du  feu  roy  Henry  .  afin  d'y  faire  travailler 

comme  nous  avons  autrefois  advisé ,  et  seray  tres- 
ayse  que  vous  y  ayez  esté  avant  (jue  j'arrive  à  Fontai- 
ne-bleau,  où  j'espère  me  rendre  dans  le  iSdecettuy- 
cy,  Diea  aydant.  Pour  les  autres  poincts  contenus 
dans  la  vostre ,  j'ay  commandé  la  responce.  A  Dieu 
mon  cousin ,  lequel  je  prie  vous  avoir  en  sa  saincte 
garde. 
Ce  8  avril ,  à  Thoul.  Henry. 

Mon  amy,  cette-cy  sera  pour  vous  dire  que  je 
me  porte  tousjours  de  mieux  en  mieux ,  Dieu  mercy, 
et  ma  femme  n'est  point  grosse ,  dequoy  je  suis  bien 
marry,  que  j'espère  estre  jeudy  à  Paris;  que  vous 
vous  souveniez  de  ce  receveur  qui  est  allé  droit  à  la 
chambre  des  comptes  ,  et  que  vous  ne  m'en  avez  en- 
voyé les  papiers  comme  vous  m'avez  dit.  INIadame  de 
Verneiiil  est  partie  d'avec  ma  femme  le  mieux  du 
monde;  elle  s'en  va  coucher  à  Marcoussi  pour  y  faire 
demain  sa  feste;  elle  l'a  priée  d'estre  icy  de  retour 
lundy,  ce  qu'elle  luy  a  promis  de  faire.  Bonjour  mon 
amy. 

Ce  17  may,  à  Fontaine-bleau ,  au  matin.     Henry. 

Mon  amy,  je  vous  ay  ce  matin  escrit  par  vostre 
lacquais  des  nouvelles  de  ma  santé  qui  s'en  va  aug- 
mentant -,  car  maintenant  je  me  trouve  beaucoup 
mieux  ,  ayant  bien  reposé  et  me  sentant  sans  fièvre. 
Je  vous  depesche  ce  courrier  exprès  pour  vous  prier 
de  m'envoyer  par  luy  deux  cens  escus ,  pour  faire  dis- 
tribuer aux  pauvres  malades ,  lesquels  je  ne  puis  encore 
toucher  de  quelques  jours ,  et  j'ayme  mieux  leur  faire 
donner  quelque  chose  pour  attendre  que  je  me  porte 
mieux  que  de  les  renvoyer  sans  les  toucher.  A  Dieu  mon 

amy ,  lequel  je  prie  vous  avoir  eu  sa  saincte  et  digne 
garde. 

Ce  samedy ,  à  dix  heures  du  matin ,   24  may ,    à 
Fontaine-bleau.  Henry. 


CHAPITRE    XIV. 

Voyage  à  Metz.  L'électeur  Palatin  s'intéresse  au  duc  de 
Bouillon.  Lettres  de  ce  prince,  qui  jettent  beaucoup  de 
lumière  sur  ses  jjrojets.  Lettres  de  Henri  IV. 

Il  se  passa  en  ce  voyage  de  Lorraine  (0  plusieurs 
grandes  affaires ,  dont,  pour  vous  en  ramentevoir  une 
partie,  nous  vous  dirons  que  le  Roy ,  usant  de  ses  pru- 
dences et  dexteritez  accoustumées  ,  asseura  pour  lon- 
gues années  les  affaires  de  Mets  et  des  pays  de  protec- 
tion ,  les  réduisant  sous  son  absolue  autliorité  par  l'es- 
tablissement  de  M.  de  Montigny  en  la  charge  de  lieu- 
tenant du  Roy ,  et  de  son  frère  le  sieur  d'Arquien  dans 
la  ville  et  citadelle  de  Mets,  en  qualité  de  lieutenant 
de  M.  d'Espernon ,  lequel ,  comme  le  bruit  en  courut, 
ne  demeura  pas  trop  content  de  cet  ordre  ,  ny  ne  fut 
pas  sans  se  repentir  d'avoir  voulu  oster  les  Sobolles  5 
mais  n  ayant  nul  apparent  sujet  de  se  plaindre ,  veu 
que  toutes  choses  s'estoient  quasi  passées  de  son  ap- 
parent consentement,  il  se  fallut  résoudre  à  en  faire 
le  bon  compagnon  et  dire  le  premier  que  le  Roy  n'eust 
pu  choisir  gens  qui  fussent  davantage  ses  amis.  Sa  Ma- 

(i)  En  ce  voyage  de  Lorraine  :  Henri  IV  fit  un  voyage  à  iMetz  pour 
apaiser  les  troubles  qui  agitoient  cette  ville.  Leduc  d'Epernon  en  etoit 
gouverneur ,  et  avoil  confie  le  commandement  à  deux  gentilshommes 
gascons ,  nommes  Comiain^'c  de  Sobole. 

iesté  accommoda  semblablement  les  affaires  touchant 
l'evesché  de  la  ville  de  Strasbourg"  (0 ,  par  le  moyen 
d'un  esgal  partage  des  revenus  d'iceluy  entre  les  con- 
lendans ,  quelques  divers  qu'en  pussent  estre  les  til- 
tres  et  prétentions  5  fit  conclurre  le  mariage  de  made- 
moiselle Catherine  de  Ptohan,  sa  cousine  ,  avec  mon- 
sieur le  duc  des  deux  Ponts  ^  et  ayant  receu  des  lettres 
du  comte  Palatin  en  faveur  de  M.  de  Bouillon,  il  vous 
en  envoya  aussi-tost  coppie ,  vous  mandant  de  luy 
en  escrire  vostre  advis  ,  laquelle  vous  me  baillas  les  à 
garder.  Et  pource  qu'elle  me  semble  d'un  stile  fort  es- 
trange  pour  un  petit  comte  escrivant  à  un  si  grand 
Roy  ,  j'ay  estimé  à  propos  de  l'insérer  en  ce  lieu  pour 
faire  voir  son  impertinente  gloire  en  le  requérant 
d'une  grâce  fort  spéciale,  la  teneur  en  estant  telle  que 
s'ensuit. 

Lettre  de  l'électeur  Palatin  au  Roj. 

Monsieur  et  tres-honoré  cousin, 

Cette  lettre  vous  représentera  l'extrême  desplaisir 
que  j'ay  de  voir  que  le  mal-heur  en  a  tant  voulu  à 
!M.  le  duc  de  Bouillon,  mon  cousin,  que  d'estre  en 
vostre  mauvaise  grâce ,  dont  je  n'ay  eu  aucune  in- 
formation de  luy  jusques  à  son  arrivée  par  deçà  ainsi 
qu'auparavant  j'avois  fait  entendre  au  sieur  de  Bon- 
gars  ^  d'ailleurs  que  je  suis  bien  aise  d'estre  par  ses 
propos  tant  plus  asseuré  de  son  innocence  au  fait  dont 

(0  L'et'esché  de  la  ville  de  Strasbourg  :  en  1S94,  le  cardinal  Charles 
de  Lorraine  avoit  tté  nomme  par  le  Pape  evèque  de  Strasbourg  ;  les 
Protestans,  de  leur  côte,  avoicnt  c'ievë  à  cette  dignité' Jean-Georges  , 
fière  de  l'électeur  de  Brandebourg.  Les  deux  partis  avoient  t'te  jusqu'a- 
lors en  guerre  ouverte. 

il  est  chargé  d'accusations ,  m  ayant  expliqué  les  rai- 
sons pour  lesquelles  il  n'est  allé  en  personne  trouver 
vostre  Majesté  royale.  11  m'a  remonstré  la  qualité  de 
ses  accusateurs ,  ainsi  que  tres-hurablement  il  vous  a 
fait  entendre,  et  qu'ayant,  dés  son  bas  âge  ,  fait  tous 
efforts  possibles  à  procurer  le  service  de  vostredite 
Majesté  royale,  l'énorraité  d'un  tel  crime  ne  luy  au- 
roit  permis  de  se  présenter  devant  sa  face  avant  qu'en 
estre  deschargé.  Je  vous  supplie,  monsieur  et  tres- 
lionoré  cousin ,  vouloir  croire  qu'ayant  considéré  la 
voye  dont  il  use  en  son  affliction ,  je  n'ay  pu  y 
trouver  défaut  ou  défiance  quelconque  ,  ains  une  es- 
troite  observation  et  tres-humble  respect  duquel  il  a 
tousjours  chery  vostre  service.  J'ay  sceuque,  sous 
vostre  bon  plaisir ,  M.  le  duc  de  la  Trimoûille ,  mon 
cousin ,  luy  a  depesché  un  sien  gentil-homme  ,  pour 
fadviser  qu'auriez  pour  plus  agréable  son  séjour  à 
Sedan  qu'ailleurs  ,  et  que  ledit  gentil-homme  Ta  seu- 
lement attaint  à  Genève ,  où  il  a  prévenu  l'intention 
de  vostre  Majesté  royale  suivant  son  commandement: 
de  là  il  a  pris  son  chemin  par  ce  lieu ,  pour  éviter 
les  dangers  des  terres  dEspagne  et  de  Lorraine ,  à  ce 
convié  singulièrement  pour  l'alliance  qu'il  a  avec  ma 
femme  ,  laquelle  il  n'avoit  encore  veuë.  Et  espérant 
que  vostredite  Majesté  royale  sera  suffisamment  es- 
claircie  de  son  iiniocence  et  saine  intention  par  la 
dépesche  que  ledit  gentil-homme  luy  porte  ,  et  sur 
laquelle  il  attend  ses  bons  commandemens ,  j'adjous- 
teray  seulement  que  l'amour  qu'il  a  si  constamment 
portée  à  la  vertu  et  à  la  justice ,  et  le  zèle  dont  il 
embrasse  sa  patrie,  et  sur  tout  vostre  couronne, 
m'asseurc  dabondant  que  s'il  n'avoit  sa  conscience 

nette  ,  il  rougiroit  de  honte  et  se  condamneroit  liiy 
niesrae  comme  indigne  du  nom  chrestien  et  des  di- 
gnitez  qu  il  porte  soubs  vostre  libéralité ,  outre  le 
tort  qu'il  feroit  à  l'alliance  qu'il  a  prise  avec  moy  et 
autres  princes  vos  bons  amis  ,  et  pour  ne  prejudicier 
à  la  prudence  et  considération  que  vostredite  Ma- 
jesté royale  a  accoustumé  d'apporter  en  tels  evene- 
mens.  J'arresteray  ce  propos  pour  la  supplier  croire 
qu'elle  me  trouvera  tousjours  désireux  de  pouvoir 
tesmoigner  que  je  suis,  monsieur  et  tres-honoré  cou- 
sin ,  vostre  tres-humble  et  tres-aâectionné  cousin , 

Friderick  ,  électeur  Palatin. 
De  Heidelberg ,  le  8  février  i6o3. 

En  suitte  de  cette  lettre  du  comte  Palatin ,  faisant 
mention  de  M.  de  Bouillon  ,  nous  avons  estimé  à 
propos  de  faire  un  chapitre  de  quelques  discours  et 
lettres  concernantes  ledit  sieur  de  Bouillon  ,  dautant 
qu  elles  serviront  à  donner  quelque  esclaircissement 
des  choses  qui  seront  dites  de  luy,  sur  ses  défections 
envers  le  Roy  dont  il  fut  accusé  ,  ledit  discours  com- 
mençant ainsi  : 

Or,  pour  esclaircir  ce  qui  fut  rapporté  au  Roy  sur 
ce  sujet,  nous  vous  dirons  comme  un  nommé  Cal- 
vairac  fit  advertir  Sa  Majesté  par  tierce  personne  , 
sans  vouloir  au  commencement  estre  nommé  ,  qu'il  se 
faisoit  plusieurs  brigues  et  menées  en  Auvergne  ,  Li- 
mosin ,  Perigort  et  Guyenne  ,  avec  des  intelligences 
en  Espagne ,  et  qu'il  y  avoit  des  personnes  de  qualité 
fort  relevée  qui  s'en  mesloieut ,  tant  catholiques  que 
de  la  religion  ;  à  quoy  il  seroit  bon  que  le  Ptoy  prit 
garde  et  laschast  d'en  descouvrir  davantage  ,  sçachant 

bien  que  ceux  de  cette  menée  avoient  receu  par  gens 
venans  d'Espagne  plusieurs  milliers  de  pistollcs ,  dont 
ils  avoient  distribu<3  une  partie  aux  uns  et  aux  autres  , 
attendant  de  plus  grandes  sommes  ,  voire  mesme  des 
secours  d'hommes  lors  ([u'ils  se  seroient  déclarez  -,  à 
quoy  faire  les  Espagnols  ne  vouloient  point  qu'ils  com- 
mençassent, sinon  par  la  surprise  de  quelques  bonnes 
places  maritimes  ou  forts  frontières  d'Espagne  ;  et  avoit 
oiiy  dire  y  avoir  des  entreprises  sur  Blaye,  Bayonne, 
Narbonne,  Marseille  etThoulon;  et  qu'en  mesme  temps 
qu'on  les  auroit  exécutées ,  le  comte  d'Auvergne  faisoit 
estât  de  se  saisir  de  Sainct-Flour.  Lesquels  advis, 
quoy  qu'ils  ne  fussent  pas  assez  circonstantiez  pour  y 
adjouster  entière foy,  sine  laisserent-ilspasde  mettre 
l'esprit  du  Roy  et  de  vous  plus  alerte  qu'auparavant, 
voyant  que,  nonobstant  la  profonde  paix  dont  la  France 
jouyssoit,  les  malins  esprits  ne  laissoientpas  d'essayer 
à  broiiiller.  Tellement  que  sur  quelques  advis  qu'eust 
M.  de  Bouillon ,  ou  fit  semblant  d'avoir  sur  la  prise 
du  mareschal  de  Biron  et  comte  d'Auvergne  ,  et  dé- 
sirant de  pouvoir  descouvrir  ce  que  le  Roy  et  ses 
afildez  serviteurs  croyoient  de  luy  et  de  ses  inten- 
tions ,  il  escrivit  une  lettre  au  Roy,  dont  nous  n'a- 
vons pas  pii  recouvrer  la  coppie  -,  mais ,  par  une  qu'il 
vous  escrivit  en  mesme  temps ,  l'on  peut  conjecturer 
quel  en  pouvoit  estre  le  stile  ,  la  vostre  estant  telle. 

Lettre  de  M.  de  Bouillon  à  M.  de  Rosnj. 

Monsieur  ,  j'ay  receu  tout  présentement  une  lettre 

du  Roy,  en  datte  du  quatorziesme  ,  qui  m'a  Ires-fort 

estonné  d'ouyr  Sa  Majesté  et  son  Estât  en  péril.  Je 

dépesche  ce  gentil-homme  vers  elle  pour  recevoir  ses 

T.  4"  i5 

coramandemens  et  Tasseurer  de  la  fidèle  et  prompte 
obeyssance  que  j'y  reiidray,  soubaittantque  ces  choses 
nalterent  rien  en  la  douceur  de  son  naturel  et  que 
son  Estât  n'en  soit  troublé  :  nul  qui  soit  en  ce 
royaume,  sans  regarder  derrière  soy^  ne  se  portera  ny 
plus  diligemment  ny  plus  fidèlement  où  son  devoir 
l'appelle,  que  je  feray.  Que  Sa  Majesté  me  commande, 
et  vous  donnez-moy  vos  bons  advis ,  et  soyez  asseuré 
de  la  très-ferme  volonté  que  j'ay  de  vous  servir.  Ce 
gentil-bomme  me  rapportera  fidèlement  ce  que  vous  luy 
direz.  Je  vous  baise  un  million  de  fois  les  mains  ,  etc. 
A  Thurenne  ,  ce  18  juin ,  à  unze  heures  du  soir. 

Henry  de  la  Tour. 

Responce  de  M.  de  Rosnj  à  M.  de  Bouillon. 

Monsieur,  vous  m'avez  fait  beaucoup  de  faveur 
de  me  tesmoigner  une  telle  confiance  que  de  vouloir 
prendre  mes  conseils  et  advis  sur  affaires  de  si  grande 
importance  qu'elles  vous  mettent  fesprit  en  peine  et 
en  doute.  Cette  franchise  m'obligera  de  vous  donner 
un  conseil  en  loyal  serviteur,  comme  si  nous  estions 
frères ,  et  que  je  prendrois  pour  moy-mesme  en  chose 
semblable  ,  qui  seroit  de  m' aller  jetter  promptement 
entre  les  bras  du  Roy,  luy  faisant  voir  en  moy  une 
loyale  servitude  toute  entière  ;  voire  en  ferois  de 
mesme  quand  bien  je  sçaurois  que  quelques-unes  de 
mes  actions  ou  intentions  luy  auroient  despieu,  tres- 
asseuré  que  je  serois  de  n'avoir  pas  pliitost  le  regret 
en  la  bouche,  que  Sa  Majesté  n'eust  l'indulgence  et 
foliiuission  au  cœur  ^  et  vous  oserois  respoudre,  sur 
ma  vie  et  mon  salut,  qu'il  a  de  pareilles  tendresses  de 
cœur  pour  vous;  et  sur  la  foy  que  je  vous  en  donne, 

en  homme  de  bien  et  d'honneur,  ayant  toute  la  science 
et  asseurance  qui  est  requise  sur  ce  sujet ,  je  vous 
baiseray  tres-humblement  les  mains. 
De  Paris ,  ce  6  juillet  1602. 

Lettre  de  M.  de  Bouillon  à  M,  de  Rosnj. 

Monsieur,  vostre  lettre  me  fait  envoyer  le  sieur 
de  Rignac  vers  le  Roy,  duquel  les  comraandemens 
sont  difïerens  de  vos  conseils  ,  que  j'ay  esté  prest  de 
suivre  ;  mais  le  Roy  me  l'ayant  réitéré  par  toutes  celles 
que  j'ay  receuës  depuis  mon  partement ,  je  crains  de 
faillir  si  je  faisois  autrement.  Le  sieur  de  Vassignac 
va  pour  se  justifier  des  informations  qu'a  envoyées  le 
sieur  de  Jambleville.  Excusez-moy  si  je  vous  dis  que 
vos  conséquences  sont  quelquesfois  bien  promptes , 
que  vos  gens  ne  puissent  dire  que  ce  qu'ils  oyent  ou 
sont  commandez  de  vous  ,  de  qui  la  sagesse  ne  peut 
pas  estre  infuse  avec  la  nourriture  qu'on  leur  donne. 
Vous  verrez  bien-tost  madame  de  Badefou  ,  qui  vous 
aura  bien  de  l'obligation.  Je  satisferay  à  tout  ce  que 
Sa  Majesté  me  commandera  ,  et  vous  rendray  tous 
les  services  dont  je  me  pourray  adviser.  Vous  baisant 
huml)lement  les  mains  ,  etc. 

A  Thurenne ,  ce  29  juillet  1602. 

Henry  de  la  Tour. 

Or  est -il  besoin  de  notter,  pour  intelligence  de 
cette  lettre  (daulant  que  nous  n'avons  pas  celles  du 
Roy  dont  elle  fait  mention)  ,  que  le  Roy  ayant  escrit 
audit  sieur  de  Boiiillon  que  le  mareschal  de  Biron 
avoit  esté  convaincu  d'avoir  entrepris  contre  son  Es- 
tât ,  dequoy  il  luy  diroit  toutes  les  particularitez  à 
son  premier  voyage  en  Cour,  qu'il  remetloit  à  sa  dis- 

i5. 

cretion,  il  se  trouva  en  telle  peine,  qu'il  vous  es- 
crivit  cette  première  lettre ,  laquelle  ayant  esté  raons- 
trée  au  Roy  pour  sçavoir  quelle  responce  vous  auriez 
à  y  faire  ,  il  vous  dit  :  «  Vous  m'avez  fait  plaisir-,  car, 
«  pour  mon  regard,  je  ne  ne  veux  pas  mander  ex- 
«  pressément  à  M.  de  Boiiillon  qu'il  me  vienne  trou- 
«  ver,  d'autant  que  s'il  refusoit  d'obeyr,  il  m'oblige- 
«  roit  d'aller  droit  à  luy  avec  les  armes ,  et  je  veux 
«  auparavant  voir  s'il  cognoist  son  innocence  estre 
«  assez  grande ,  comme  il  s'en  vante ,  pour  me  venir 
«  trouver  de  luy-mesme.  Mais ,  puis  qu'il  vous  de- 
«  mande  advis  là  dessus ,  escrivez-luy,  qu'encor  que 
«  quelques-uns  qui  vous  approchent  vous  ayent  as- 
«  seuré  qu'il  ayt  eu  quelque  participation  aux  des- 
«  seins  de  jM.  de  Biron ,  vous  ne  laissez  pas  de  luy 
«  conseiller  de  me  venir  trouver  au  plutost ,  avec 
<(  résolution  de  faire  paroistre  clairement  son  inno- 
«  cence  ,  ou ,  s"il  y  a  eu  quelque  faute  de  sa  part ,  de 
«  me  la  confesser  librement  et  entièrement  en  parti- 
«  culier  ]  et  que  vous  l'osez  asseurer,  voire  luy  don- 
«  ner  vostre  foy  et  vostre  parole  que  s'il  en  use 
a  ainsi ,  il  ne  doit  rien  craindre ,  mais  s'asseurer  de 
«  recevoir  tout  contentement  et  aussi  bon  traittement 
«  de  moy  que  jamais.  Et  afin ,  dit  le  Roy,  que  vous 
«  ne  fassiez  pas  difficulté  d'engager  vostre  parole  ,  de 
«  l'observation  de  laquelle  vous  estes  fort  jaloux ,  et 
«  je  vous  en  aime  mieux ,  je  vous  donneray  ma  foy 
«  que  s'il  vient  sur  vostre  lettre ,  je  feray  ce  que  vous 
«  luy  manderez  ,  ou  le  laisseray  retourner  en  toute 
«  liberté  oiî  il  voudra  -,  et  afin  que  vous  en  doutiez 
ft  moins  ,  je  le  vous  bailleray  escrit  et  signé  de  ma 
a  main  )  »  comme  il  fil  en  ces  termes  ; 

«  Je  promets  à  M.  de  Rosny  que  si  M.  de  Bouillon 
me  vient  trouver  sur  ses  lettres  escrites  de  sa  main  , 
les  asseurances  qu'il  luy  donnera  et  les  promesses 
qu'il  luy  fera,  que  je  les  observeray  toutes  sans  y  man- 
quer, ou  luy  permettray  de  se  retirer  librement  où. 
bon  luy  semblera ,  sans  qu'en  venant  ny  retournant  il 
luy  soit  fait  aucun  ennuy ,  desplaisir  ny  empesche- 
ment.  Dequoy  je  donne  ma  foy  et  ma  parole  royale 
audit  sieur  de  Rosny. 

«  Fait  à  Paris  ,  ce  24  juin  1602.  Henry.  » 

Cinq  lettres  de  la  main  du  Roj  à  M.  de  Rosny  , 
touchant  M.  de  Boïdllon. 

Mon  amy,  sur  ce  que  Rignac,  auquel  j'ay  fait  expé- 
dier une  ordonnance  pour  son  voyage  de  m'estre  venu 
trouver,  il  y  a  quelque  temps,  de  la  part  de  M.  de 
Boiiillon  ,  m'a  dit  que  vous  aviez  commandé  qu'elle 
luy  fut  acquittée  pour  estre  venu  à  ses  journées ,  qui 
n'est  pas  ce  que  je  désire ,  c'est  pourquoy  je  vous 
fais  ce  mot,  pour  vous  dire  que  ma  volonté  estant 
qu'il  soit  autrement  traitté,  que  vous  le  commandiez  , 
attendu  que  je  l'ay  retenu  icy  près  de  moy  plus  de  six 
sepmaines.  Bonjour,  mon  amy. 

Ce  vendredy  matin  ,  27  septembre.  Henry. 

IVIoN  amy,  vous  verrez  le  party  qu'a  pris  le  duc  de 
Boiiillon  par  la  lettre  qu'il  a  escrite  au  Maurier,  qu'il 
m'a  apportée  ce  soir  et  que  j'envoye  à  monsieur  le 
chancelier ,  afin  qu'il  la  vous  monstre  ,  que  vous  en 
confériez  ensemble  et  m'en  mandiez  vostreadvis,  en 
attendant  que  je  vous  fasse  sçavoir  le  mien.  Je  me 
doutois  tousjours  bien  qu'il  ne  viendroit  me  trouver , 


23o  [ï^o3]    OECO^■OMIES    ROYALES, 

mais  je  n'eusse  pas  deviné  qu'il  eust  pris  le  prétexte 
porté  par  sa  lettre.  Je  prie  Dieu  qu'il  luy  donne  un 
meilleur  conseil  et  qu'il  vous  ayt ,  mon  amy ,  en  sa 
saincte  garde. 

De  Fontaine-bleau ,  le  3  décembre  à  neuf  heures 
du  soir.  He>ry. 

Mon  amy,  je  vous  fais  ce  mot  et  vous  dépesche  ce 
courrier  exprès  pour  vous  dire  que  soyez  icy  demain, 
et  pour  ce  faire  pourrez  venir  en  poste.  Amenez  avec 
vous  un  commis  de  Fespargne  avec  trois  mil  escus  pour 
les  voyages  qu'il  faut  faire  faire.  Vous  direz  au  sieur 
de  Sainct  Germain ,  député  de  ceux  de  la  religion , 
qu'il  me  vienne  trouver ,  comme  aussi  à  Bretauville , 
gouverneur  de  Ponts.  Je  viens  tout  présentement 
avoir  des  nouvelles  de  Chamberet,  qui  commande  à 
Figeac ,  comme  M.  de  Bouillon  y  avoit  passé  le  29  du 
passé  et  qu'il  s'en  alloit  à  Castres.  Bon  soir,  mon 
amy. 

Ce  jeudy ,  à  deux  heures  après  midy ,  5  décembre , 
à  Fontaine-bleau.  He>ry. 

Mon  amy,  j'ay  receuce  soir  la  lettre  de  M.  de  Bouil- 
lon (dont  je  vous  envoyé  la  coppie)  toute  ouverte, 
laquelle  il  envoyoit  à  du  Maurier  pour  me  l'apporter. 
J'estime  quedemainjepourrayr'envoyer  par  delà  M.  de 
Sillery ,  pour  en  communiquer  avec  vous  et  monsieur 
le  chancelier  ,  et  sur  cela  prendre  vos  advis  et  me  les 
envoyer.  Cependant  vous  pourrez  communiquer  à 
M.  d'Espernon  la  coppie  de  ladite  lettre ,  mais  non  à 
autre.  Bon  soir ,  mon  amy. 

Ce  9  décembre ,  à  Fontaine-bleau.  Henry. 

Mon  amy,  j'ay  eu  nouvelles  de  M.  de  Bouillon  ^  il 
fera  le  fol ,  il  se  dit  vostre  ennemy  :  venez  donc  in- 
continent ,  car  je  veux  pourvoir  à  mes  afïaires  au  plu- 
tost.  Bon  jour ,  mon  amy. 

Ce  samedy  matin ,  28  décembre  à  Paris.     Henry. 

Or ,  pource  que  voyant  le  voyage  du  Roy  à  Mets 
tout  résolu ,  et  qu'il  se  parloit  souvent  des  grandes 
broiiilleries  qui  estoient  en  cette  ville  entre  M.  d'Es- 
pernon,  les  Sobolles  et  plusieurs  des  principaux  ha- 
bltans  de  INIcts  des  deux  religions,  et  de  plusieurs  au- 
tres affaires  entre  les  princes  d'Allemagne  -,  et  cela  nous 
ayant  fait  estimer,  à  M.  de  La  Font  et  à  moy,  qu'il  se 
pourroit  passer  en  ce  voyage  plusieurs  choses  de  con" 
séquence  qui  meriteroient  bien  de  n'estre  pas  oubliées 
dans  nos  recueils ,  nous  priasmes  deux  de  nos  amis  , 
fort  vos  serviteurs ,  et  qui  avoient  de  grandes  familia- 
ritez  en  Cour ,  de  s'enquérir  particulièrement  des  plus 
importantes  affaires,  et  d'en  faire  des  remarques  et  Mé- 
moires ^  à  quoy  n'ayant  pas  manqué ,  comme  nous  en 
voulions  insérer  quelque  chose  dans  les  recueils  que 
nous  faisions  estât  de  vous  addresser,  nous  sceusmes 
que  messieurs  les  deux  Arnaults ,  lors  vos  secrétaires 
principaux ,  ayant  entrepris  de  faire  une  relation  par- 
ticulière de  tout  ce  qui  se  passeroit  pendant  vostre 
voyage  et  ambassade  en  Angleterre ,  et  que,  pourbail- 
1er  plus  de  lustre  et  une  plus  belle  suite  à  leur  dis- 
cours ,  ils  luy  avoient  donné  commencement  par  le 
récit  sommaire  de  diverses  sortes  d'affaires  qui  s'es- 
toient  passées  en  l'année  précédente ,  et  iceluy  conti- 
nué par  ce  qui  s'estoit  passé  au  voyage  du  Roy  à 
Mets  et  le  vostre  en  Angleterre,  nous  recogneusmes 
l)ien  que  nous  n'avions  rien  recucilly  qui  ne  pût  eslre 

dans  ladite  relation ,  laquelle ,  pour  cette  cause ,  nous 
rcsolusraes  ,  sans  plus  parler  de  nos  recueils  ,  de  l'in- 
sérer icy  toute  entière ,  estant  à  vous  addressante  et 
telle  que  s'ensuit. 

CHAPITRE   XV. 

Récapitulation  des  événemens  de  1G02.  Indication  des 
principaux  événemens  de  cette  année.  Conversation  de 
Henri  IV  et  de  Sully.  Détails  sur  le  voyage  de  Metz.  Mort 
d'Elisabeth ,  reine  d'Angleterre.  Rosny  envoyé  près  de 
son  successeur  Jacques  1.  Jésuites  de  Verdun.  Instruction 
donnée  par  Henri  IV  à  Rosny  sur  son  voyage  en  Angle- 
terre. Maladie  du  Roi.  Sa  guérison.  Préparatifs  du  voyage 
de  Rosny.  Le  comte  de  Soissons  se  réconcilie  avec  lui. 

Mémoires  des  sieurs  Ariiaults  ,  secrétaires ,  et  de 
La  Fonds ,  ajans  charge  de  la  maison  de  M.  le 
marquis  de  Rosny  ;  le  tout  en  forme  de  relation 
des  choses  et  affaires  qui  se  sont  faites  et  passées 
pendant  le  voyage  et  ambassade  extraordi?iaire 
dudit  seigneur  en  Angleterre  y  lesquels  _,  pour 
plus  facile  intelligence  et  donner  une  meilleure 
liaison  aux  choses ,  ils  ont  fait  précéder  d'un 
récit  sommaire  des  affaires  précédemment  pas- 
sées ;  ajans  le  tout  mis  en  suitte  de  ce  grand 
nombre  de  lettres  de  Vannée  i6o3^  cy -dessus 
transcrites  ,  d'autant  que  plusieurs  d'icelles 
peuvent  servir  de  verif  cation  aux  affaires  qui 
sont  traittées  en  ladite  relation ^  icelle  adressée 
à  M.  de  Rosny  j  ainsi  qu'il  s'ensuit. 

Monseigneur,  avant  que  d'entrer  en  la  narration 
particulière  des  choses  et  affaires  qui  se  passèrent  du- 

rant  vostre  voyage  et  négociation  en  Angleterre ,  sui- 
vant le  soin  particulier  qu'il  vous  pleut  de  nous  com- 
mander d'en  avoir,  dautant  que  nous  estions  em- 
jjloycz  à  vos  dépesches ,  et  desirans  de  donner  un  plus 
grand  esclaircissement  et  meilleure  liaison  à  nos  dis- 
cours  avec  ceux  qui  les  ont  précédez  et  suivis  ,  nous 
avons  estimé  à  propos  de  vous  ramentcvoir  succinc- 
tement, et  en  gros  seulement,  quelque  chose  des  af- 
faires plus  importantes  qui  se  passèrent  durant  l'an- 
née 1602,  de  laquelle  les  menées,  practiques  et 
conspirations  du  comte  d'Auvergne  et  des  ducs  de 
Biron  et  de  Bouillon  ,  et  les  remèdes  qu'il  y  fallut  ap- 
pliquer ,  consumèrent  une  grande  partie  d'icelle  an- 
née ,  dans  les  démeslemens  desquelles  quelques-uns 
voulurent  essayer  d'y  embarrasser  le  duc  d'Espernon, 
mais  il  ne  se  vérifia  rien  contre  luy. 

En  suitte  de  tels  desseins,  Fontenelles  (0  eut  la  teste 
tranchée  ,  et  le  baron  de  Lux ,  encor  plus  coulpable 
que  luy ,  obtint  pardon.  Le  prince  de  Joinville  fut  aussi 
accusé  de  quelques  mauvaises  pratiques  ;  mais  y  ayant 
en  icelles  plus  de  niaiseries  que  de  bien  fondées  intel- 
ligences ,  il  en  fat  quitte  pour  estre  appelléfol  et  enfant 
prodigue ,  et  estre  mis  en  la  garde  de  sa  mère  et  de 
son  frère  aisné.  La  devise  des  jettons  du  Roy  ^  vos 
provisions  de  capitaine  de  la  Bastille  5  le  voyage  du 
coronnel  de  Schombourg  ,  raareschal  de  l'empire ,  en- 
voyé vers  le  Roy  de  la  part  de  l'Empereur  ^  le  voyage 
duR.oy  àBlois  où  il  se  passa  de  grandes  affaires  spécifiées 

.(i)  Fontenelles  :  Guy  Edcr  de  Fonleuclle  avoil  traite  avec  les  Espa- 
gnols pour  leur  livrer  l'île  de  Tristan,  dont  il  e'toit  gouverneur.  Il  fut 
juge  par  le  grand  conseil  ,  et  condamné  k  mort.  Ses  complices  dénon- 
cèrent René  de  Marec  de  Montbarrot,  gouverneur  de  Rennes,  qu'on  ne 
jugea  point,  et  qui  fut  enferme  à  la  Bastille. 

clans  vos  grands  Mémoires  ^  Texecution  du  receveur 
gênerai  Jousseaulrae  ,  que  vous  envoyas  tes  prendre 
dans  Milan 5  la  continuation  du  siège  dOstande ^  les 
grandes  mutineries  des  trouppes  espagnoles  qui  prin- 
drent  Ostrate  ^  la  ruyne  d'une  grande  flotte  d'Espagne , 
commandée  par  Frédéric  Spinola  ;  les  révoltes  de 
Transylvanie  contre  l'Empereur  ;  Iç  voyage  d'un  ca- 
merier  du  pape  Clément  vers  le  Roy  ^  l'extinction  gé- 
nérale du  sol  pour  livre.  Le  duc  de  Savoye  fit  faire  , 
par  le  sieur  d'Aligny ,  une  entreprise  sur  la  ville  de 
Genève  qui  reiissità  la  confusion  de  l'entrepreneur  5 
le  comte  de  Fuentes  se  saisit,  pour  le  roy  d'Espagne, 
de  Testât  de  Final  en  la  coste  de  Gènes  ;  l'on  parla 
quelques  jours  des  révoltes  des  advocats  contre  les 
audiences,  lesquels  donnèrent  plntost  matière  de  rire 
que  sujet  de  craindre.  Le  duc  de  Savoye  entra  en 
quelque  traitté  avec  la  republique  de  Gènes  -,  l'alliance 
des  cantons  de  Suisse  fut  renouveliée  avec  la  France 
en  grand  apparat  ^  la  seigneurie  de  Venise  et  les  ligues 
des  Grisons  firent  une  confédération  du  consentement 
du  Roy,  lequel  fit  des  défenses  touchant  les  duels  et 
les  habits  d'or  et  d'argent  et  autres  luxes.  Il  fut  fait 
une  recherche  des  mines  d'or  et  d'argent  en  France  j 
un  édict  pour  le  règlement  des  monnoyes ,  les  ma- 
nufactures estrangeres  (0  et  les  plans  des  meuriers  -,  le 
fils  de  madame  de  Vernueil  fut  légitimé. 

Pour  l'année  i6o3,  outre  les  devises  des  jeltons 
d'or  de  l'année  avec  ces  paroles  :  JYostii  clcuit  otia 

(i)  Les  manufactures  estrangeres  :  François  I  avoit  établi  des  lua- 
nufacturcs  de  soierie  en  Languedoc ,  en  Provence  ,  et  dans  la  ville  de 
Tours.  Henri  IV  les  releva,  voulut  qu'il  y  en  eût  à  Paris,  et  ordonna 
Je  planter  psrlout  des  mûriers. 

terris ,  les  principales  affaires  qui  se  démenèrent  en 
icelle ,  furent  :  les  esmotions  de  Mets  à  cause  des  vio- 
lences des  Sobolles,  que  le  duc  d'Espernon  essaya 
d'appaiser;  mais  n'y  ayant  pu  parvenir,  le  Roy  fit  le 
voyage  qui  donna  ordre  à  tout ,  s'asseurant  de  la  place 
en  laissant  au  duc  d'Espernon  le  simple  tiltre  ,  et  la 
puissance  au  sieur  de  Montigny  -,  la  suppression  dos  re- 
questes  de  Thoulouze  ^  les  sollicitations  du  comte  Pala- 
tin en  faveur  du  duc  de  Bouillon.  Quelques  princes  d'Al- 
lemagne vindrent  baiserles  mains  au  Roy,  lequel  com- 
posa le  différent  qui  estoit  entre  le  cardi'^al  de  Lor- 
raine et  le  prince  de  Brandebourg ,  à  cause  de  l'eves- 
ché  de  Strasbourg  -,  les  Jésuites  firent  instance  au  Roy 
pour  leur  restablissement  en  France ,  mais  iis  ne  peu- 
rentencor  rien  obtenir.  Sa  Majesté  visita  madame  de 
Bar ,  sa  sœur,  à  Nancy,  et  s'en  retournant  à  Paris ,  il 
eut  advis  de  la  mort  de  cette  grande  et  généreuse 
Elizabeth,  reine  d'Angleterre  ,  lequel  accident  nous 
fera  diminuer  le  récit  de  plusieurs  autres  affaires  , 
cestuy-là  nous  fournissant  assez  de  matière  tout  seul 
pour  faire  un  grand  discours.  Auparavant  lequel  neant- 
moins  nous  vous  ramcntevrons  encor  le  reste  de  ce 
qui  se  passa  de  plus  important  durant  le  reste  de 
cette  année  i6o3,  comme  vostre  broûillerie  avec 
monsieur  le  comte  de  Soissons  pour  avoir  empesché 
l'establissemcnt  d'un  grand  impost  sur  les  balots  de 
toile  sortant  de  Normandie  et  Bretagne  ;  le  passage  de 
Taxis  par  la  France ,  et  en  suitte  celuy  du  connes table 
Velasque  ,  pour  essayer  de  descouvrir  les  intentions 
du  Roy,  et  aller  trailter  une  alliance  en  Angleterre  -, 
la  retraitte  du  duc  de  Bouillon  en  Allemagne  pour 
fuyr  la  présence  du  Roy  ^  le  synode  tenu  à  Gap ,  dont 

il  se  fit  grand  bruict  à  cause  d'un  article  qui  offençoit 
le  pape  Clément  5  le  restablissement  des  Jésuites  pour 
le  contenter 5  la  démolition  de  la  pyramide  (0  et  la 
formation  des  Augustins  reformez,  des  Recollects  ,  des 
Carmes  deschaussez  ,  des  Frères  ignorans  ,  desFueil- 
lentines ,  Cai'melites  et  Capucines,  que  nous  laisserons 
travailler  à  leurs  refoimes  ,  pour  entrer  en  la  repré- 
sentation des  recueils  que  nous  avons  faits  de  vos 
dits,  gestes,  actions  ,  discours  et  lettres  à  vous  ou  de 
vous  et  autres  choses  qui  vous  furent  occurrentes 
en  vostre  voyage  d'Angleterre,  et  que  nous  avons 
estimé  pouvoir  estre  des  dépendances,  accessoires, 
precedences  ou  suittes  de  vos  négociations  estran^ 
gères  (2). 

Vous  nous  permettrez  ,  s'il  vous  plaist,  de  vous  ra- 
mentevoir  (  pour  ce  que  c'est  chose  qui  nous  a  semblé 
avoir  quelque  liaison  avec  les  Blemoires  que  nous 
avons  faicls  de  vostre  voyage  et  négociation  en  An- 
gleterre )  ce  que  nous  avons  appris  de  vous  ,  et  que 
par  ces  discours  nous  apprendrons  peut  estre  à  d'au- 
tres, comme  le  Roy  ,  après  que  vous  luy  eustes  porté 
ses  jettons  d'or  et  d'argent ,  du  commencement  de 
l'année  i6o3,  vous  manda  un  soir  qu'il  vouloit  aller  le 
lendemain  visiter  l'Arsenac ,  pour  voir  comme  vous 
y  advanciez  toutes  choses,  tant  pour  les  artilleries 
et  armes   que   les  munitions  ,    et  aussi  pour  vous 

(i)  La  démolition  de  la  pyramide  :  on  avoit  e'icve  une  pyramide  sur 
la  place  de  la  maison  des  parons  de  Jean  Chàtel.  L'inscription  porloit 
que  les  Jésuites  Tavoient  porte'  au  régicide.  —  (3)  Négociations  estran.' 
gères  :  ici  se  trouvent  deux  longues  pièces  de  vers  latins  ,  par  le  pro- 
fesseur Criton,  et  des  traductions  de  ces  vers  en  trois  huitains.  Comme 
ces  pièces  ne  contiennent  que  des  éloges  exagères,  nous  avons  cru  devoir 
les  scpprimer . 

parier  de  plusieurs  alTaires  qu'il  avoil  en  la  fantaisie^ 
lesquelles  occupations  consommcroient  bien  toute  la 
journée-,  et  partant  vous  falloit-il  résoudre  de  luy 
donner  à  souper,  mais  avec  six  seulement,  et  tous  gens 
qu'il  sçavoit  bien  qui  n'importuneroient  ny  luy  ny 
vous,  et  par  conséquent  ne  vous  empesclieroient  pas 
de  considérer  et  dire  tout  ce  que  vous  voudriez ,  et 
par  ce  moyen ,  auriez-vous  assez  de  loisir  pour  luy 
faire  voir  tous  ces  estats  dont  vous  le  pressiez  tous  les 
jours ,  touchant  vos  charges  des  finances  ,  de  l'artil- 
lerie, fortifications,  bastimens  et  ouvrages  publics. 

Toutes  lesquelles  choses  ayans  esté  exécutées  ,  se^- 
Ion  son  intention ,  et  avec  une  représentation  plus 
grande  de  toutes  choses  qu'il  ne  s'es  toit  imaginé,  et 
donné  asseurance  de  l'augmenter  encore  tous  les  ans , 
à  mesure  que  vous  bonifieriez  ses  revenus  et  les  ai- 
sances de  ses  peuples ,  il  s'en  alla  promener  sous  les 
grandes  halles  aux  canons  et  armes  proches  de  la  Bas- 
tille ,  d'où  ayant  fait  esloigner  tout  le  monde,  il  vous 
dit,  ainsi  que  nous  deux  l'avons  depuis  sceu  de  vous  : 
«  Je  voy  bien  que  ce  que  vous  m'avez  souvent  reï- 
«  teré  du  dire  d'un  certain  empereur  que  vous  me 
«  nommiez,  ce  me  semble,  Vespasian,  se  trou  verra 
«  véritable;  que  plus  les  roys  possèdent  de  grandes 
«  estenduës  de  pays  et  seigneuries,  moins  doivent- 
«  ils  espérer  d'estre  en  repos  de  corps  et  d'esprit, 
«  d'autant  qu'il  survient  tousjours  de  nouvelles  af- 
«  faires  qui  requièrent  de  la  prévoyance  et  de  l'em- 
«  ploy ,  ainsi  que  je  l'expérimente  maintenant  :  car 
«  aussi  est-il  vray  que  je  ne  suis  jamais  sorty  de 
«  grandes  affaires  que  je  n'aye  eu  besoin  de  m'em- 
«  ployer  en  d'autres  quasi  non  moindres ,  et  ne  me 

«  suis  pas  plutost  veu  hors  de  celles  que  j'ay  eues 
«  avec  le  roy  clEspagne  ,  M.  de  Savoye  ,  et  des  cons- 
«  pirations  de  M.  de  Biron  et  sa  séquelle  qui  n  estoit 
«  pas  petite,  que  voicy  de  nouvelles  espines,  les- 
«  quelles,  quoy  qu'en  efïect  elles  ne  soient  pas  si 
«  dangereuses  ,  si  ne  laissent-elles  pas  de  me  picquer 
«  l'esprit  bien  serré ,  et  trois  entre  les  autres  : 

«  La  première  ,  les  restes  des  menées  de  M.  de 
«  Biron,  les  malices  de  messieurs  de  Bouillon,  de  la 
«  Trimoiiille,  du  Plessis  et  une  quantité  de  petites 
«  gens  qu'ils  employent  par  les  provinces  ,  pour  me 
«  descrier  dans  icelles  parmy  ceux  de  la  religion  , 
<(.  comme  si  j'avois  des  desseins  tendans  à  leur  des- 
«  truction ,  tout  cela  ne  me  faschant  pas  tant  pour  les 
«  diflicultez  d'y  apporter  remède  ,  que  pour  ce  qu'il 
«  me  faudroit  exercer  des  rigueurs  contre  de  mes  an- 
«  ciens  et  familiers  serviteurs  domestiques.  La  se- 
«  conde ,  touchant  les  dispenses  nécessaires  (0  à  ob- 
«  tenir  pour  le  mariage  de  ma  sœur  avec  M.  de  Bar , 
«  où  je  pense  recognoistre  que  je  ne  suis  pas  si  bien 
«  servy  que  je  desirerois  par  ceux  que  j'y  erapl^/ye 
«  en  Cour  de  Rome ,  eux ,  comme  j'en  ay  eu  des  ad  vis  , 
«  n'estans  pas  marris  des  difficultez  que  l'on  y  fait , 
«  sous  espérance  que ,  pour  les  surmonter  ,  elles  me 
«  réduiront  en  fin  à  contraindre  ma  sœur  de  changer 
«  de  religion  :  ce  que  je  ne  sçaurois  faire  sans  exer- 
«  cer  contre  elle  de  grandes  rigueurs  et  violences  , 
a  qui  seroit  faire  ce  que  les  autres  trois  cy-dessus 

(i)  Les  dispenses  nécessaires  ;  pendant  le  jubile  de  1600 ,  le  duc  de 
Bar  s'e'loit  fait  scrnpule  d'avoir  épouse',  sans  dispense  du  Pape  ,  Cailie- 
rine  ,  sœur  de  Henri  IV,  qui  n'avoit  pas  abjure  la  religion  protestante. 
11  cessa  de  vivre  avec  elle,  quoiqu'il  l'aimât  passionnément,  et  partit  pour 
Rome,  où,  aide'  par  d'Ossat,  il  obtint  la  bulle  qu'il  dcsiroit. 

«  desireroient ,,  afin  de  confirmer  les  bruicts  qu'ils 
«  font  courir  que  je  deviendray  un  jour  persécuteur 
(c  de  ceux  de  la  religion,  chose  que  mon  cœur  ne 
«  sçauroit  porter ,  eux  m'ayant  assisté  lors  que  tout 
«  le  monde  m'assailloit.  Et  la  troisiesme  sont  les  af- 
«  faires  de  Mets  ,  les(iuelles  il  faut  traicter  bien  de- 
ce  licatement,  à  cause  qu'estant  ville  d'Empire,  si  je 
«  venois  à  la  perdre ,  je  n'aurois  jamais  droit  de  la 
«  redemander,  les  broiiilleries  d'entre  i\I.  d'Espernon, 
«  les  Sobolles  et  les  principaux  liabitans  de  Mets  ,  et 
«  pays  Messin  des  deux  religions ,  estans  telles  qu'il 
«  m'y  faut  remédier  promptement.  Desquelles  trois 
«  atfaires  vous  ayant  dcsja  plusieurs  fois  parlé ,  vous 
a  en  scavez  autant  que  mo}^,  et  partant  desirerois  d'y 
«  apporter  les  remèdes  nécessaires  pendant  que  nous 
«  en  avons  le  loisir ,  à  cause  des  grandes  affaires  où 
«  les  Espagnols  se  sont  tellement  embarrassez,  qu'elles 
«  ne  leur  permettent  pas  de  penser  ailleurs ,  comme 
«  sont  celles  de  leurs  mutinez ,  celles  du  siège  d'Os- 
«  tande  par  eux ,  et  de  celles  de  Grave  et  de  Rim])erg 
«  par  le  prince  Maurice  et  autres,  qui  sont  là  les 
a  causes  pour  lesquelles  je  suis  venuicy  vous  entre- 
«  tenir ,  afin  que  vous  m'en  disiez  librement  vostre 
«  advis ,  et  puis  je  vous  diray  aussi  le  mien.  » 

Surquoy  vous  luy  respondistesque,  quant  à  M.  de 
Boiiillon  et  à  sa  séquelle  de  broiiillons ,  vous  vous  en 
mocquiez-,  dautantque  laissant  l'exercice  libre  à  ceux 
de  la  religion ,  et  ne  les  déclarant  point  ny  par  parole, 
ny  par  effets  ,  indignes  de  ses  gratifications  et  des 
charges  et  dignitez  de  son  royaume ,  il  n'y  aura  jamais 
que  des  canailles  qui  se  meslent  de  leurs  fantaisies , 
toutes  les  grandes  villes  sans  gouverneurs ,  et  nul  des 

gouverneurs  puissans  des  autres  places  n'estans  pas 
si  sots  que  de  s'embarrasser  dans  de  telles  inepties  , 
ne  croyant  pas  mesme  qu'il  y  ait  une  seule  place  qui 
aye  les  choses  nécessaires ,  pour  soustenir  im  subit 
attaquement  de  quinze  jours  seulement.  Et  que  quant 
aux  deux  autres  affaires,  vous  estimiez  qu'un  prompt 
voyage  vers  la  Lorraine ,  avec  la  Reine  et  toute  la 
Cour,  afin  qu'il  semblast  que  ce  nefust  que  par  forme 
de  visite ,  remedieroit  à  tout ,  ne  faisant  pour  vous 
aucune  doute  qu'il  ne  réduise  messieurs  de  Lorraine 
et  de  Bar  à  user  de  toutes  telles  sortes  de  bons  trait- 
temens  envers  madame  sa  sœur,  qu'il  sçauroit  désirer; 
et  que  cela  bien  recogneu  à  Rome  par  le  Pape  et  par 
ses  soliciteurs  de  dispences,  devant  qu'il  fust  six  mois, 
il  en  auroit  telle  issue  qu'il  voudroit  5  n'y  ayant  non 
plus  de  doute  que  quant  aux  affaires  de  Mets ,  que  le 
grand  embarras  de  toutes  les  parties  les  rendroit  tous 
chiens  couchans ,  sans  faire  autre  chose  que  de  tas- 
cher  à  rejetter  les  fautes  de  leurs  intrigues  les  uns 
sur  les  autres.  Surquoy  le  Roy  vous  dit  qu'il  estoit 
Lien- aise  de  vous  avoir  entendu,  pource  qu'ayant  eu 
les  mesmes  pensées  ,  il  en  jugeoit  les  conseils  dautant 
meilleurs  qu'ils  se  rencontroient  ainsi  bien  conformes, 
et  partant  demeuroit-il  résolu  d'exécuter  tout  cela  , 
sans  aucun    retardement  ,    nonobstant  les  mauvais 
chemins  qui  luy  rendroient ,  à  son  advis ,  une  Cour 
bien  crottée-,  mais  que  pour  donner  ordre  que  les  af- 
faires ordinaires  ne  laissassent  pas  d'avoir  leur  cours  , 
et  mesme  qu'il  y  eust  quelqu'un  auquel  il  se  pust  con- 
fier ,  et  s'addresser  pour  ses  dépesches  et  pacquets  ,  il 
vouloit  que  vous  demeurassiez  à  Paris.  Qui  est  ce  que 
nous  avons  appris  de  vous ,  à  quoy  nous  adjousterons 

ce  que  ruu  de  nous  (  que  vous  aviez  ordonné  de 
suivre  la  Cour ,  pour  vous  advertir  de  tout  ce  qui  s'y 
passeroit)  a  pu  recueillir  des  affaires  qui  se  sont  pas- 
sées durant  ce  voyage  et  séjour  de  Lorraine ,  dont  le 
discours  est  tel. 

Que  les  altercations ,  haines  et  animositez  (toutes 
prestes  à  dégénérer  en  combustions  ,  séditions  ,  mu- 
tineries et  rebellions),  qui  estoient  intervenues  entre 
le  duc  d'Espernon,  lesSobolles,  les  liabitans  de  Mets, 
des  deux  diverses  religions  et  quelques-uns  des  dé- 
pendances du  pays  Messin  ,  procedoient  plutost  de 
leurs  interests  particuliers  et  de  lautborité  absolue 
que  chacun  d'euK  se  vouloit  arroger  et  s  y  maintenir, 
que  d'aucun  désir  et  intention  de  bien  et  loyalement 
servir  le  Roy  et  leur  patrie,  s'estans  tous  là  dessus 
tellement  enaigris  les  uns  contre  les  autres ,  qu'il  n'y 
avoit  que  la  seule  présence  et  prudence  du  Roy ,  et 
l'ordre  qu'il  establit  en  cette  afïaire  ,  qui  pust  remé- 
diera tantd'intrigues  et  embarras,  meslangez  d'impos- 
tures, calomnies  et  suppositions  5  mais,  outre  ces  deux 
prétextes  tous  apparens  et  publics,  cinq  causes  et 
raisons  secrettes  de  beaucoup  plus  grande  importance 
l'avoient  fait  acheminer  en  ces  quartiers. 

La  première  ,  de  plus  prompte  exécution  et  la  plus 
pressante  ,  estoit  pour  retirer  la  citadelle  ,  la  ville  et 
le  pays  Messin ,  sinon  de  l'apparente ,  au  moins  de 
Tefiicacieuse  puissance,  disposition  et  absolue  autho- 
rité  de  ccluy  qui  durant  sa  faveur  (0  de  délices  de  la 
Cour,  y  avoit  dominé  en  souverain  ,  lequel  Sa  iNJajesté 
sçavoitbien  (et  en  parloit  quelquefois  assez,  et  peut 

(i)  Celuy  qui  durant  safa^>eur:  il  s'agit  ici  du  duc  d'Épcrnon ,  qui 
avoit  le  gouveincraent  de  Met*. 

T.  4.  16 

eslre  trop  librement  )  ne  l'avoir  jamais  giieres  ayraé  , 
ny  servy  de  cœur  et  d'afïection ,  mais  avoir  esté  tant 
imprudent,  quelque  grande  inégalité  de  condition  qui 
fust  entre  l'un  et  l'autre,  de  l'avoir  souvent  contre- 
quarré  et  contesté  obstinément  plusieurs  choses  contre 
luy,  comme  de  pair  à  compagnon,  du  temps  de  son 
grand  crédit  auprès  du  roy  Henry  III 5  qu'il  sceust 
bien  que  lors  de  la  mort  d'iceluy  il  avoit  essayé  d'era- 
pescher  qu'il  ne  fust  recognu  pour  Roy  ,  traversé  Tes- 
tablissement  de  son  authorité  royale  ,  autant  qu'il  luy 
avoit  esté  possible ,  tasché  de  s'establir  et  de  se  main- 
tenir en  des  gouvernemens  et  charges  contre  sa  vo- 
lonté, et  qu'il  ne  doutastpoint  qu'il  ne  fust  d'humeur, 
affection  et  faction  pour  avoir  incessamment  en  aver- 
sion ses  hauts  et  magnifiques  desseins.  La  seconde , 
pour  essayer  de  trouver  les   moyens  propres  pour 
mesnager  les  occasions  de  rejoindre  la  Lorraine  avec 
le  royaume  de  France ,  sans  prejudicier  aux  droicts 
de  lEmpire  ny  libertez  des  peuples.  La  troisiesrae, 
pour  essayer,  par  son approchement d'Allemagne,  de 
renoiier  quelques  intelligences  qui  paroissoient  pres- 
tes de  s'altérer  entre  quelques-uns  des  princes  pro- 
testans  d'icelle ,  qui  estoient  de  sa  confidence  et  par- 
ticulière association  en  desseins.  La  quatriesme ,  pour 
rafraischir  et  raffermir  toutes  ses  autres  amitiez  ,  liai- 
sons et  confédérations,  tant  d'une  religion  que  d'autre, 
avec  tous  ceux  qui  estoient  enclins  à  embrasser  ses 
hauts  et  magnifiques  projets  et  desseins.  Et  la  cin- 
quiesme,  pour  essayer,  comme  amy  commun,  de  ter- 
miner à  l'amiable  plusieurs  différends  que  ,  par  les 
plaintes  à  luy  faites ,  il  avoit  entendu  y  avoir  entre 
quelques  princes  ,  eslats,  et  villes  catholiques  et  pro- 

testantes  de  la  Germanie  :surquoy,  entre  les  autres  , 
Sa  Majesté  obligea  tellement,  et  avec  tant  cré(|uani- 
mité ,  les  maisons  de  Brandebourg  et  de  Lorraine  ,  et 
la  ville  de  Strasbourg,  et  quelques  autres  princes 
et  villes ,  que  la  pluspart  des  autres  grands  princes 
d'Allemagne  se  disposoieiit  de  luy  aller  faire  la  révé- 
rence, requérir  son  amitié  et  luy  offrir  leur  service 
en  personnes ,   s'ils  eussent  peu  avoir  le  loisir  de  ce 
faire.  Mais  le  prompt  retour  de  Sa  Majesté  en  France, 
à  cause  de  la  mort  de  la  reine  d'Angleterre  (0 ,  fut  le 
subject  que  grande  partie  d'iceux ,  ne  pouvant  com- 
paroistre  avec  la  pompe  et  magnificence  qu'ils  prepa- 
roient,  furent  contraincts  de  s'acquitter  de  ce  devoir 
par  ambassadeurs  ,  et  qu'il  n'y  eut  que  le  cardinal  de 
Lorraine  ,  les  ducs  de  Lorraine  et  de  Bar  ,  le  duc  des 
Deux  Ponts  ,  le  prince  de  Brandebourg  et  de  Pome- 
ranie  ,  le  landgrave  de  Hessen  et   trois  ou  quatre 
princes  des  plus  proches  voisins  du  Pdiin,  qui  vinssent 
en  personne  à  ]Mets. 

Le  Roy  donc  ayant  appris  au  vray,  comme  il  a  esté 
dit  cy-dessus  ,  les  nouvelles  de  la  mort  de  cette  ma- 
gnanime et  sage  Elizabeth  reine  d'Angleterre  et  d'Ir- 
lande ,  il  en  receut  tous  les  ennuis  et  desplaisirs  que 
pouvoit  mériter  une  si  grande  perte ,  et  aussi-tost 
jetta  les  yeux  sur  vous ,  comme  vous  estimant  le  plus 
propre  de  tous  ses  serviteurs ,  qu'il  pouvoit  employer 

(i)  La  monde  la  reine  d'Angleterre  ;  Élizabcih  mourutle  4  avril  i6o3, 
h  soixante-dix  ans ,  denx  ans  après  le  snpplice  du  comte  d'Essex  son 
favori.  Selon  les  uns,  elle  termina,  comme  Auguste,  une  vie  très- 
lienreuse  par  une  mort  douce  et  tranquille  ;  selon  d'autres,  ayant  appris 
qu'avant  d'aller  au  supplice,  le  comte  d'Essex  avoit  implore  sa  miséri- 
corde, elle  passa  quinze  jours  sans  prendre  de  nourriture,  et  périt  des 
suites  de  cette  longue  abstinence. 

i6. 

pour  essayer  d'establir  une  pareille  confidence  qu'il 
avoit  avec  elle,  entre  luy  et  son  successeur;  dequoy 
il  vous  advertit  incontinent  par  une  sienne  lettre  dont 
la  teneur  ensuit. 

Lettre  de  la  main  du  B-Oj  à  M.  de  Rosnj.    . 

INIoN  amy,  j'ay  eu  advis  de  la  mort  de  ma  bonne 
sœur  la  reine  d'Angleterre ,  qui  m'aymoit  si  cordia- 
lement, et  à  laquelle  j'avois  tant  d'obligation.  Or, 
comme  ses  vertus  estoient  grandes  et  admirables  , 
aussi  est  inestimable  la  perte  que  moy  et  tous  les  bons 
François  y  avons  faite  -,  car  elle  estoit  ennemie  irré- 
conciliable de  nos  irréconciliables  ennemis ,  et  tant 
généreuse  et  judicieuse  ,  qu'elle  m'estoit  un  second 
moy-mesme ,  en  ce  qui  regardoit  la  diminution  de 
leur  excessive  puissance,  contre  laquelle  nous  faisions 
elle  et  moy  de  grands  desseins ,  ce  que  vous  sçavez 
aussi  bien  que  moy,  vous  y  ayant  employé.  J'ay  donc 
fait  cette  perte  irréparable  (  au  moins  ,  selon  mon 
advis  )  au  temps  que  je  me  pensois  davantage  préva- 
loir de  sa  magnanimité  et  constante  resolution,  et  que 
mes  affaires  s'en  alloient  les  mieux  disposées  pour  me 
conjoindre  efficacieusement  avec  elle  ;  ce  qui  me 
comble  d'un  ennuy  et  desplaisir  extrême ,  n'osant  me 
promettre  de  trouver  autant  de  générosité  ,  de  cor- 
diale affection  envers  moy  ,  et  de  ferme  resolution  à 
diminuer  nos  ennemis  communs ,  en  son  successeur  5 
vers  lequel  me  resolvant  d'envoyer  pour  sentir  ses 
inclinations,  et  essayer  de  le  disposer  à  imiter  sa  de- 
vancière ,  j'ay  aussi-tost  jette  les  yeux  sur  vous , 
eomme  celuy  de  tous  mes  bons  serviteurs,  par  lequel 

je  puis  le  plus  confiderament  traitter  avec  luy  de 
choses  si  importantes ,  tant  à  cause  de  Tamitié  que 
chacun  scait  que  je  vous  porte,  de  la  religion  que 
vous  professez,  que  pour  vous  estre  acquis  envers  luy 
la  réputation  d'avoir  de  la  franchise  etd'estre  homme 
de  foy  et  de  parole.  Préparez-vous  donc  à  faire  ce 
voyage,  et  disposez  en  sorte  mes  affaires,  qu'elles 
puissent  avoir  leur  cours  ordinaire  pendant  vostre 
absence,  sans  aucun  mien  préjudice.  Soyez  moy  tous- 
jours  loyal ,  car  je  vous  ayme  bien  et  suis  fort  content 
de  vos  services.  Adieu ,  mon  amy. 
De  Nancy,  ce  lo  avril  i6o3.  Henry. 

En  ce  voyage  de  Mets  (i),  les  Jesuistes  de  Verdun 
se  sentant  appuyez  du  sieur  de  La  Varenne,  qui  avoit 
choisi  la  faveur  de  ces  gens-là  pour  eslever  luy  et  les 
siens ,  firent  de  grandes  instances  pour  infirmer  les 
arrests  de  la  cour  de  parlement  donnez  contr'eux  ; 
mais  pour  cette  fois  ils  ne  purent  rien  obtenir.  Le 
Roy  estant  sur  le  poinct  de  son  retour  ,  vous  escrivit 
une  lettre  par  laquelle  il  vous  mandoit  de  le  venir 
rencontrer  par  les  chemins  à  quinze  ou  vingt  lieuè's 
de  Paris  ,  afin  qu  il  eut  plus  de  loisir  de  vous  entre- 
tenir tant  sur  Testât  où  estoient  les  atTaires  ,  et  ce  qui 
s'estoit  passé  en  icelles  pendant  son  absence ,  que  sur 
ce  qu'il  devroit  résoudre  pour  vostre  voyage  d'An- 
gleterre ,  qu'il  jugeoit  de  plus  en  plus  estre  du  tout 
nécessaire  ,  ayant  appris  que  les  Espagnols  et  les  ar- 

(i)  En  ce  voyage  de  Mets  ;  il  y  avoit  à  Verdun  une  maison  de  Je'- 
suites.  Le  recteur  pria  Henri  de  ne  pas  la  comprendre  dans  Tarret  qui 
bannissoit  la  société'  du  royaume.  Le  Roi  fit  une  réponse  favorable  ;  et 
La  Varennc  dit  au  recteur  que  le  temps  n'ctoitpas  éloigne  ou  les  Jésuites 
pourroicnt  rentrer  dans  leurs  autres  maisons. 

chicîucs  se  resolvoient  de  faire  toutes  sortes  d'efïorts 
pour  se  restraindre  d'alliance  avec  ce  nouveau  Roy , 
et  Falliener  de  la  sienne,  dequoy  il  discourroit  plus 
amplement  avec  vous  à  vostre  arrivée.  Suivant  la- 
quelle lettre  vous  le  fustes  rencontrer  à  Monglat, 
dequoy  il  fut  fort  aise,  à  cause,  comme  il  vous  dit, 
que  n'estant  qu'une  maison  particulière ,  il  auroit  peu 
de  gens  avec  luy ,  et  par  conséquent  plus  de  loisir  à 
vous  entretenir. 

A  vostre  arrivée  il  vous  embrassa  par  trois  fois, 
vous  conta  tout  haut  ce  qu'il  avoit  veu  et  fait  de  plus 
remarquable  au  veu  et  sceu  d'un  chacun  pendant  son 
voyage;  et  après  vous  avoir  enquis  de  ses  bastimens, 
de  ceux  que  vous  faisiez  faire  à  l'Arsenac ,  et  de  la 
quantité  de  canons,  armes  et  munitions  que  vous 
aviez  lors  (lequel,  suivant  ce  que  vous  sçaviez  estre 
de  son  intention ,  vous  ne  diminuastes  pas ,  afin  d'en- 
tretenir vostre  réputation),  il  vous  prist  parla  main  , 
vous  mena  dans  un  jardin  tout  seul ,  fit  fermer  la 
porte  et  y  tenir  des  archers  de  la  garde  ,  afin  que  nul 
n  entrast  5  et  en  se  promenant  il  vous  réitéra ,  avec 
grande  amplification ,  tout  ce  qu'il  vous  avoit  escrit 
touchant  la  feue  reine  d'Angleterre,  et  les  projets 
qu'ils  faisoient  de  se  conjoindre  ensemble  ,  et  associer 
à  leur  union  les  Vénitiens ,   les  Pays-Bas   et  villes 
d'Allemagne  protestantes ,  pour  travailler  puissam- 
ment à  la  diminution  de  cette  tant  ample  domination 
de  la  maison  d'Austriche  parla  libération  des  estats  et 
peuples  qui  desireroient  de  s'en  distraire. 

Puis ,  entrant  sur  le  fait  de  vostre  voyage ,  il  vous 
dit  :  ((  Vous  sçavez  mieux  que  nul  autre  si  j'ay  esté 
«  contraint  de  patienter  beaucoup  de  choses  qui  me 

«  déplaisoient ,  de  m'accommoder  aux  diverses  fac- 
((  tiens  et  passions  de  mes  sujets  ,  et  si  ces  procédures 
«  ne  m'ont  pas  enfin  succédé  tant  heureusement, 
«  qu'en  continuant  d'user  de  prudence  et  de  discre- 
«  tion  ,  je  me  sers  utilement  de  tous  ,  quelques  dé- 
«  fauts  qu'il  y  puisse  avoir  en  aucuns.  Mon  royaume, 
«  ainsi  que  nous  le  dit  tousjours  La  Rivière,  ressem- 
c  blant  à  ces  boutiques  de  droguistes  qui  ne  sont  pas 
«  seulement  remplies  de  choses  douces  et  odorantes , 
«  mais  aussi  de  poisons  et  mauvaises  senteurs  ;  et 
«(  moy  à  ces  excellents  médecins  qui  sçavent  si  bien 
«  corriger  et  approprier  les  choses ,  que  oe  qui  de  sa 
«  nature  seroit  poison  ,  est  rendu  propre  à  conserver 
<t  la  santé  ;  tellement  qu'en  usant  des  bons  et  des 
«  mauvais  en  cette  manière ,  et  les  discernant  comme 
«  il  appartient,  je  ne  laisse  rien  d'inutile.  Mais  pour 
«  tout  cela  les  affections  des  partis,  formez  de  longue 
«  main,  n'estans  pas  entièrement  arrachées  des  cœurs, 
«  il  y  a  quelquesfois  de  mes  plus  proches  et  plus  era- 
«  ployez  serviteurs  ,  lesquels  ,  par  des  discours  tirez 
«  de  loin ,  que  je  ne  laisse  pas  de  descouvrir  ,  vou- 
«  droient  bien  essayer  de  me  divertir  d'une  alliance 
<t  et  confidence  tant  restrainte  avec  les  princes,  estats 
a  et  communautez  de  religion  contraire  à  celle  dont 
((  je  fais  maintenant  profession ,  et  à  me  lier  du  tout 
«  avec  les  autres.  Mais  ne  voyant  nulle  seureté  en  ce 
«  dernier ,  et  ne  se  pouvant  mesme  tenter  sans  une 
«  trop  grande  diminution  de  la  faction  françoise  dans 
«  la  chrestienté  et  un  excessif  accroissement  en  celle 
«  qui  luy  est  contraire ,  je  me  resouds  de  me  tenir 
«  plus  uny  que  jamais  avec  les  anciens  alliez  de  cette 
«  couronne ,  et  mes  amis  intimes  bien  esprouvez ,  ne 

«  laissant  pas   neantmoins  de  faire  bonne  mine  à 
((  chacun. 

«  Or ,  vous  ay-je  dit  tout  cecy  pour  ce  que  desi- 
«  rant,  comme  je  vous  l'ay  escrit,  vous  envoyer  en 
«  Angleterre,  il  y  a  bien  des  choses  générales  à  trait- 
«  ter,  desquelles  je  pourray  discourir  avec  vous  en 
«  présence  de  mes  autres  serviteurs ,  vous  en  don- 
«  nant  la  charge  et  mesmes  leur  faire  dresser  vos 
«  instructions  sur  ce  sujet.  Mais  aussi  y  en  a-il  d'au- 
u  très  particulières  que  j'ay  en  l'esprit ,  lesquelles 
«  doivent  estre  tenues  secrettes  entre  vous  et  moy  , 
«  dautant  que  je  desirerois  d'essayer  s'il  y  auroit 
«  moyen  de  disposer  ce  nouveau  Roy  à  suivre  en 
«  tout  et  par  tout  les  projets  et  desseins  que  nous 
«  avions  faits,  comme  vous  le  sçavez  ,  avec  la  feue 
«  Reine  sa  devancière,  ma  bonne  sœur  -,  et  de  plus 
«  luy  proposer  encore  une  alliance  plus  estroite  par 
«  les  mariages  de  nos  enfans  :  toute  ma  difficulté  con- 
«  sistant  en  la  forme  de  luy  en  faire  les  ouvertures  , 
«  de  crainte  que  si  ce  prince  est  d'un  esprit  mol  et 
«  du  tout  porté  à  la  vie  pacifique  avec  tous  ,  il  n'es- 
«  sayast  de  tirer  advantage  de  telles  propositions , 
«  soit  en  se  prévalant  d'icelles  envers  mes  ennemis  , 
«  soit  en  refusant  mon  alliance  à  cause  de  la  religion  : 
«  ce  qui  me  tourneroit  à  honte  et  desplaisir  tout  en- 
ce  semble ,  et  partant  pourroit  estre  cause  d'altérer 
«  l'amitié  qui  doit  estre  entre  nous  pour  nostre  com- 
<(  mune  conservation  et  accroissement. 

«  Or ,  ayant  passé  et  repassé  infinies  fois  toutes  ces 
«  difficultez  et  inconveniens  par  mon  esprit ,  j'ay  en 
«  fin  trouvé  (au  moins  ce  me  sembloit-il)  un  expe- 
«  dient  propre  pour  les  éviter  entièrement ,  qui  seroit 

«  de  ne  vous  faire  trailter  en  mon  nom  et  comme 
«  mon  ambassadeur  ,  sinon  des  condoléances  et  con- 
«  jouyssances  nécessaires  en  une  telle  occasion ,  et 
«  des  affaires  publiques  et  générales  qui  ont  accous- 
«  tumé  d'estrc  traittécs  en  semblables  conjonctures. 
«  Et  quant  aux  autres  n'en  parler  que  comme  de  vous 
«  mesmes  et  comme  y  estant  porté  par  Taffection  par- 
te ticuliere  que  vous  direz  luy  porter ,   et  à  vostre 
«  commune  religion ,  afin  que  s'il  les  approuve  et 
«  agrëe  ,  vous  puissiez  faire  semblant  démêles  vou- 
«  loir  proposer  et  essayer  de  m'y  porter  semblable- 
«  ment.    »   A  quoy  vous  respondistes  à  Sa  Majesté 
que,  dautant  plus  que  son  esprit  estoit  vif  et  fertile  en 
rares  inventions  ,  dautant  plus  meritoient-ellesd'estre 
exactement  examinées  et  soigneusement  considérées 
avant  que  d'en  pouvoir  dire  vostre  advis  5  et  pour 
ces  raisons  le  suppliez-vous  de  vous  donner  quatre 
jours  pour  y  penser ,  lesquels  ,  après  plusieurs  autres 
discours  sur  ce  sujet,  il  vous  accorda. 

Or,  vous  estans  ainsi  séparez,  le  Roy  prit  le  che- 
min de  Jully  et  vous  celuy  de  Paris  pour  ce  que  vous 
estiez  en  poste  :  auquel  lieu  Sa  Majesté  estant  arrivée 
et  le  temps  qu'elle  vous  avoit  donné,  passé  ,  elle  vint 
à  l'Arsenac  comme  pour  voir  seulement  les  galleries 
que  vous  y  faisiez  construire ,  et  la  quantité  d'artil- 
leries,  armes,  munitions,  outils  et  ustensilles  que 
vous  y  aviez  desja  mis  ensemble  -,  puis  s'estant  quel- 
que peu  promené  sans  vous  dans  vostre  grande  allée 
avec  les  uns  et  les  autres,  en  leur  loiiant  vostre  vigi- 
lance et  diligence  ,  tous  les  accommodemensque  vous 
aviez  faits  en  ce  lieu-là,  et  ceux  que  vous  projettiez 
d'y  faire    il  vous  appella  ,  et  vous  ayant  mené  selon 

sa  coustume  sur  le  bout  de  ladite  allée  fait  en  forme 
de  balcon,  duquel  on  voit  tout  Paris,  et  ayant  fait 
retirer  un  cliacun  ,  il  vous  demanda  si  vous  aviez  suf- 
fisamment pensé  aux  propos  qu'il  vous  avoit  tenus  à 
Monglat  pour  y  faire  une  responce  absolue.  Surquoy 
vous  repartistes  aussitost  : 

Que  luy  ayant  pieu  de  vous  le  commander  ainsi , 
vous  n'aviez  eu  garde  d'y  manquer ,  et  qu'après  en 
avoir  espluchc  toutes  les  circonstances  ,  vous  trouviez 
l'expédient  par  luy  inventé ,  ainsi  que  toutes  ses  au- 
tres œuvres  ,  non  seulement  bon  ,  mais  admirable  et 
tres-asseuré  pour  éviter  tous  les  inconveniens  qui 
pouvoient  regarder  sa  personne  ,  ses  enfans ,  son  Es- 
tât et  ses  affaires ,  mais  non  pas  les  périls  qui  vous  me- 
naçoient  en  l'exécution  et  après  icelle ,  dautant  que 
pour  parvenir  à  la  confidence  requise  avec  ce  Roy  pour 
le  disposer  à  bien  recevoir  de  vous  des  propositions 
de  si  grande  importance  ,  à  vous  en  dire  librement  et 
franchement  tous  ses  sentimens ,  et  vous  prier  de  les 
luy  proposer,  estant  de  retour  en  France ,  et  essayer 
de  faire  approuver ,  comme  vous  voyez  que  telle  es  toit 
l'intention  de  Sa  Majesté ,   il  vous  seroit  nécessaire 
d'user  de  telles  paroles  pour  tesmoigner  vostre  zèle 
envers  la  religion  et  vostre  entière  dévotion  à  son  ser- 
vice, que  si  un  jour  tels  discours  ,  comme  ils  estoient 
sujets  d'estre  portez  des  uns  aux  autres  et  de  s'aug- 
menter tousjours  en  chemin  faisant ,  venoient  à  estre 
rapportés  à  Sa  Majesté,  lors  que  les  occasions  des 
affaires  et  raisons  d'icelles  seroient  passées  ,  par  per- 
sonnes mal  intentionnées  en  vostre  endroit,  ilspour- 
roient  estre  tellement  amplifiez  et  exaggerez ,  ou  elle 
se  trouveroit  en  si  mauvaise  humeur  qu'elle  ne  man- 

queroît  jamais  cVeu  prendre  des  jalousies  et  défiances 
à  vous  tres-doramageables ,  sur  tout  si  Toubliance 
avoit  une  fois  passé  par  dessus  les  diiïicultez  qu'il 
auroit  fallu  surmonter  pour  l'exécution  d'un  si  haut 
dessein  -,  non  que  vous  prétendissiez  par  un  tel  dis- 
cours vous  exempter  de  suivre  absolument  ses  volon- 
tez ,  mais  afin  seulement  qu'il  n'eust  point  désagréable 
les  précautions  que  vous  recliercbiez  pour  éviter  ces 
inconvcniens ,  lesquels  se  pouvoient ,   selon  vostre 
advis,  garantir  par  le  moyen  d'une  petite  instruction 
escrite  de  sa  propre  main  ,  en  laquelle  ses  intentions 
fussent  clairement  explit[uées,  afin  que  si  jamais  quel- 
qu'un essayoit  de  luy  faire  trouver  mauvais  ce  que 
vous  auriez  fait ,  Sa  Majesté  se  pust  tant  mieux  res- 
souvenir que  le  tout  se  seroit  passé  suivant  son  com- 
mandement exprès. 

Lequel  propos ,  après  que  le  Roy  y  eut  un  peu  songé, 
il  vous  dit  trouver  tres-raisonnable.  Et  de  fait ,  avant 
que  de  partir  pour  vostre  voyage  ,  il  vous  bailla  cette 
instruction  toute  escrite  et  signée  de  sa  main,  mais 
qu'il  cachetta  après  vous  l'avoir  leuë  ,  par  laquelle  il 
vous  ordonnoit  de  n'espargner  nulle  sorte  de  paroles 
ny  d'actions  que  vous  estimassiez  propres  pour  vous 
mettre  en  une  confidence  toute  entière  avec  le  roy 
d'Angleterre  et  ceux  qui  auroient  crédit  aux  affaires, 
et  leur  faire  croire  que  vous  estiez  tellement  zélé  en 
vostre  religion ,  que  vous  en  préféreriez  la  subsistance 
et  accroissement  à  vostre  propre  Roy  ,  maistre  et  pa- 
trie ,  et  portiez  telle  affection  à  sa  personne  royale 
d'Angleterre  et  à  sa  grandeur ,   que  s'il  eust  esté  le 
vostre  naturel.  En  suilte  dequoy  vous  luy  feriez  , 
comme  de  vous  mesmcs  et  comme  si  c'estoit  chose 

que  vous  craignissiez  mesme  qui  parvinst  à  la  cognois- 
sance  de  vostre  Roy  par  autre  voye  que  la  vostre, 
toutes  les  ouvertures  dont  vous  auriez  discouru  en- 
semble ,  la  substance  desquelles  nous  ne  sçaurions 
pas  dire  avoir  sceu  de  vous  par  paroles  expresses  , 
dautant  que  vous  en  avans  quelquesfois  parlé  pour  en 
apprendre  quelque  chose ,  vous  ne  nous  avez  jamais 
fait  autre  responce  ,  sinon  que  c'estoient  lettres  closes 
et  non  patentes-,  mais  bien  depuis  en  avons  nous  pensé 
conjecturer  quelque  chose  par  aucunes  de  vos  paroles 
entrejettées ,  magnifiant  les  grands  desseins  du  Roy  -, 
mais  plus  clairement  en  avons  nous  estimé  recognoistre 
quelque  partie  en  gênerai  seulement ,  par  les  divers 
r'assemblagcs  que  nous  avons  faits  à  diverses  fois  dans 
vostre  petit  cabinet  de  derrière ,  aux  ormoires  vertes , 
sous  la  table  duquel  vous  aviez  jette  plusieurs  papiers 
comme  inutiles ,  entre  lesquels  il  y  avoit  plusieurs 
minutes  de  lettres  par  vous  escritesauRoy  et  des  res- 
ponces  des  siennes  à  vous ,  quelques  discours  encom- 
mencez ,  d'autres  deschirez  à  demy,  d'autres  corrigez 
et  raturez  comme  minutes ,  de  diverses  sortes  de  pro- 
jectssur  des atTaires  d'importance  ,  etparlantde  grands 
desseins  du  Roy  ;  mais  tout  cela  tellement  mutilé ,  em- 
brouillé et  si  fort  destitué  de  ses  suittes  nécessaires 
pour  en  prendre  et  donner  l'intelligence,  que  nous 
avons  mieux  aimé  nous  en  taire,  et  nous  contenter 
d'insérer  icy  la  coppie  d'un  certain  Mémoire  de  quel- 
ques poincts  et  articles  pour  présenter  au  Roy ,  quoy 
qu'il  soit  seulement  en  forme  de  questions  non  res- 
pondues ,  et  les  choses  dont  il  est  parlé  si  générales  , 
que  l'on  n'en  puisse  aussi  apprendre  la  conséquence 
que  fort  généralement  ;  le  Mémoire  estant  corrigé , 

raturé  et  entre-ligne  ,  lequel  remis  par  nous  au  net , 
s'est  trouvé  tel  que  s'ensuit. 

Mémoires  pour  sçavoir  de  Sa  Majesté  sur  lesquels 
des  poincts  il  trouvera  bon  que  M.  de  Rosnr 
fasse  des  propositions  seulement. 

«  Premièrement,  si  ce  ne  seroit  pas  chose  à  désirer 
que  chacun  voulus  t  suivre  tout  ce  qui  a  voit  esté  con- 
venu entre  le  roy  de  France  et  la  reine  d'Angleterre 
en  l'année  1601. 

«  Plus ,  s'il  ne  seroit  pas  à  désirer  que  de  tous  les 
Estats  et  peuples  de  la  chrestienté  d'Europe ,  l'on 
pust  former  une  seule  republique. 

«  Plus ,  s'il  ne  seroit  pas  à  désirer  que  toutes  les 
puissances  terriennes  d'icelle  peussent  estre  réduites 
à  quinze  sortes  de  dominations  souveraines ,  dans 
lesquelles  et  sous  lesquelles  peussent  estre  compris 
tous  les  peuples  tres-chrestiens  de  l'Europe. 

<c  Plus ,  s'il  ne  seroit  pas  à  désirer  de  pouvoir  trou- 
ver le  moyen  de  faire  subsister  cette  republique  tres- 
chrestiennetousjours  pacifique  en  elle  mesmeet  entre 
toutes  les  dominations  dont  elle  seroit  composée. 

«  Plus  ,  s'il  ne  seroit  pas  à  désirer  de  pouvoir 
rendre  à  peu  près  toutes  ces  quinze  dominations  es- 
gales  en  estenduë  de  pays,  Estats,  force,  puissance 
et  authorité ,  afin  qu'ils  n'eussent  rien  à  craindre  les 
uns  des  autres ,  ny  cause  de  se  porter  envie  ,  jalousie 
ou  haine. 

«  Plus,  s'il  ne  seroit  pas  à  désirer  qu'il  n'y  eust 
jamais  plus  de  disputes,  noises,  haines,  troubles  ny 
guerres  entre  les  diverses  religions. 

«  Plus ,  s'il  ne  seroit  pas  à  désirer  de  restablir 

l'empire  de  Germanie  et  les  électeurs,  prélats,  princes 
et  villes  d'iceluy  en  leur  ancien  droit  de  libre  élection 
de  leur  Empereur. 

«  Plus ,  s'il  ne  seroit  pas  à  désirer  de  donner  des 
bornes  et  limites  si  certaines  et  bien  ajustées  aux  do- 
minations limitrophes  les  unes  des  autres,  qu'il  ne 
pust  jamais  intervenir  disputes ,  noises  ny  diversité 
de  prétentions  pour  ce  sujet. 

«  Plus,  s'il  ne  seroit  pas  à  désirer  de  vuider  toutes 
les  diverses  prétentions  des  potentats  tres-chrestiens, 
en  sorte  qu'ils  ne  peussent  jamais  en  disputer. 

((  Plus  ,  s'il  ne  seroit  pas  à  désirer  de  voir  les  plus 
grands  potentats  et  le  plus  grand  nombre  d'iceux  s'as- 
socier et  confederer,  voire  se  rendre  frères  d'armes 
pour  maintenir  et  faire  observer  les  choses  proposées 
pour  le  bien  universel  de  la  republique  très -chré- 
tienne. 

«  Plus ,  s'il  ne  seroit  pas  à  désirer  de  pouvoir  en 
sorte  descharger  ces  quinze  dominations  des  des- 
pences  extraordinaires  ausquelles  ils  estoient  obligez 
à  cause  des  dissentions  où  ils  entroient  les  uns  contre 
les  autres,  qu'une  telle  espargne  fust  suffisante  pour 
former  et  souldoyer  des  armées  capables  de  mener 
une  guerre  continuelle  contre  les  infidèles. 

«  Plus ,  s'il  ne  seroit  pas  à  désirer  que  tous  les 
potentats  fussent  obligez  à  nommer  des  arbitres  pour 
composer  tous  les  différends  qui  pourroient  interve- 
nir pour  leurs  successions  et  partages  d'icelles. 

«  Phis  ,  s'il  se  trouve  dans  la  chrestienté  d'Europe 
quelques  peuples,  Estats  ou  provinces  desquels  la  do- 
mination fut  prétendue  par  pluralité  de  grands  prin- 
ces, et  par  eux-mesmes  sur  eux-mesmes,  et  desquels  la 

situation  fut  telle  ,  que  la  possession  absolue  d'iceux 
pust  faire  naistre  de  tels  ombrages  et  jalousies  aux 
potentats  A^oisins  ,  qu'ils  peusseiit  engendrer  des 
guerres  continuelles,  dommageables  à  tous,  s'il  ne 
seroit  pas  à  désirer  de  les  pouvoir  establir  en  une 
telle  forme  de  gouvernement,  qu'elle  peust  estre 
commode  au  gênerai  de  la  chrestienté. 

Or,  quoy  que  nous  ne  sçachions  pas  bien  à  la  vé- 
rité ce  que  contenoit  vostre  instruction  secrette  et 
particulière  que  le  Roy  vous  avoit  luy-mesme  baillée, 
si  elle  estoit  escrite  de  sa  propre  main  ou  de  celle  de 
M.  de  Lomenie,  si  ces  JMemoires  en  forme  de  ques- 
tions y  estoient  inserez  ou  non  ,  ny  quels  particu- 
liers commandemens  vous  aviez  receus  sur  toutes 
ces  cboses,  si  sçavons-nous  bien  que  le  Roy,  lors 
que  vous  pristes  congé  de  luy ,  vous  embrassa , 
bailla  sa  main  à  baiser,  puis  vous  dit  :  «  Adieu,  mon 
«  amy,  allez,  et  faites  aussi  bon  voyage  que  je  le  de- 
K  sire  et  l'espère  de  vostre  loyauté,  prudence  et  ca- 
«  pacité,  me  confiant  tellement  en  vous  ,  que  je  re- 
«  mets  les  exécutions  de  ce  que  je  vous  ay  ordonné  en 
«  particulier ,  à  vostre  jugement ,  pour  en  user  selon 
((  que  les  temps  ,  Testât  des  affaires  et  la  disposition 
«  des  esprits  avec  lesquels  vous  aurez  à  traitter  et 
«  négocier  vous  en  donneront  le  moyen.  -» 

Les  choses  et  affaires  dont  est  fait  mention  dans 
ce  chapitre  ayans  esté  ainsi  examinées  et  projet- 
tées ,  le  Roy  se  résolut  d'aller  à  Fontaine-bleau  , 
pour  y  faire  vos  dépesches  d'Angleterre ,  où  toute  la 
Cour  le  suivit,  excepté  le  conseil,  qu'il  avoit  remis 
à  partir  trois  jours  après ,  afin  qu'il  eust  ce  petit  loisir 
tout  libre  pour  voir  ses  bastimens,  jardinages  et  pe- 

lites  nourritures  de  divers  animaux  des  plus  rares. 
Mais  le  lendemain  le  conseil  fut  contremandé ,  à  cause 
que  le  Roy  estoit  tombé  malade  d'une  rétention  d'u- 
rine si  grande ,  que  les  médecins  desesperans  quasi 
de  sa  vie,  et  luy  n'en  ayant  pas  meilleure  opinion , 
il  tourna  toutes  ses  pensées  à  Dieu ,  et  au  soin  d'esta- 
blir  un  tel  ordre  au  gouvernement  et  conduite  des 
affaires  du  royaume ,  qu'il  n'y  pust  arriver  d'altéra- 
tion. Et  sur  ce  dessein ,  il  vous  cscrivit  une  lettre 
telle  que  s'ensuit  : 

«  jMon  amy,  je  me  sens  si  mal  ([u'il  y  a  grande 
«  apparence  que  le  bon  Dieu  veut  disposer  de  moy. 
«  Or  estant  obligé ,  après  le  soin  de  mon  salut ,  de 
«  penser  aux  ordres  nécessaires  pour  asseurer  ma 
«  succession  à  mes  enfans,  les  faire  reener  lieureu- 
«  sèment  à  Tadvantage  de  ma  femme  ,  de  mon  Estât, 
«  de  mes  bons  serviteurs  et  de  mes  pauvres  peuples, 
«  que  j'ayme  comme  mes  clrers  enfans,  je  désire  con- 
«  ferer  avec  vous  de  toutes  ces  choses  avant  que  d'en 
«  rien  résoudre.  Partant  venez  me  trouver  en  dili- 
«  gence  sans  en  rien  dire  à  personne  ny  donner  au- 
«  cuneallarme-,  faites  seulement  semblant  de  vouloir 
«  venir  au  presche  à  Ablon  ,  et  y  ayant  fait  secrette- 
«  ment  trouver  des  chevaux  de  poste,  rendez-vous 
<(  ce  jour  mesme  en  ce  lieu.  » 

Comme  vous  listes ,  et  trouvastes  le  Roy  au  lict , 
la  Reine  assise  à  son  chevet ,  qid  luy  tenoit  l'une  de 
ses  mains  entre  les  deux  siennes  5  lequel  ,  si  tost 
qu'il  vous  vid ,  il  vous  tendit  fautre  main ,  et  vous 
dit  :  ((  Venez  m'embrasser,  mon  amy,  je  suis  mer- 
({  veilleusement  aise  de  vostre  venue,  car  c'est  une 
«  chose  estrange ,  que  deux  heures  après  vous  avoir 

«  mandé  ,  j'ay  commencé  d'estre  un  peu  soulagé  de 
«  mes  grandes  douleurs ,  lesquelles  s'en  vont  peu  k 
«  peu,  ayant  desja  pissé  trois  fois ,  et  la  dernière 
«  quasi  à  plein  canal  et  sans  forte  douleur.  »  Puis  se 
tournant  vers  la  Reine ,  il  luy  dit  :  «  Mamie ,  voila 
«  celuy  de  mes  serviteurs  qui  a  le  plus  de  soin  et 
«  d'intelligence  des  affaires  du  dedans  de  mon 
«  royaume ,  et  qui  vous  eust  le  mieux  servy  et  mes 
«  enfans  aussi,  s'il  fust  arrivé  faute  de  moy.  Je  sçay 
«  bien  que  son  humeur  est  un  peu  brusque  et  quel- 
«  ques-fois  trop  libre  à  un  esprit  fait  comme  le  vostre, 
«  et  que  force  gens  sur  cela  luy  eussent  rendu  de  niau- 
«  vais  offices  auprès  de  mes  enfans  et  de  vous ,  afin  de 
«  l'en  esloigner.  Mais  si  jamais  telles  occasions  .se 
«  présentent,  et  que  vous  vous  serviez  de  tels  et  tels 
(qu'il  luy  nomma  tout  bas  à  l'oreille,  et  que  je  ne 
sçay  si  vous  avez  sceu  quels  ils  estoient ,  car  nous 
n'en  avons  jamais  pu  rien  apprendre  de  vous  ) ,  en 
«  croyant  absolument  leurs  conseils ,  et  ne  suivez 
((  ceux  de  cet  homme  là,  vous  ruynerez  les  affaires 
«  de  l'Estat ,  et  peut  estre  le  royaume ,  mes  enfans 
«  et  vous  mesme.  Or,  l'avois-je  mandé  tout  exprès, 
<(  afin  d'adviser  avec  vous  et  luy,  aux  moyens  pour 
«  empeschertels  accidens;  mais  grâces  à  ce  bon  Dieu, 
«  je  voy  qu'il  ne  sera  point  encore  besoin  de  telles 
«  précautions ,  me  sentant  quasi  du  tout  soulagé  , 
«  tellement  que  j'auray  du  temps  pour  y  penser  et 
«  vous  bien  instruire  de  mes  affaires  et  de  mes  in- 
«  tentions.  »  Et  dés  le  lendemain  l'on  dépcscha  cour- 
riers de  toutes  parts  pour  asscurerde  la  santé  du  Roy, 
car  il  en  avoit  couru  de  mauvais  bruits.  Il  voulut, 
avant  que  de  vous  en  retourner,  que  vous  le  vissiez 

])isser  par  deux  fois  ;  ce  qiiil  fit  avec  telle  facilité  que 
tout  danger  en  estoit  dehors. 

Trois  jours  après  que  vousfustes  de  retour  à  Paris, 
M.  de  Ville- roy  vous  escrivit  la  lettre  que  s'ensuit. 

Lettre  de  M.  de  Ville-roj  à  M.  de  Rosnj. 

Monsieur,  je  renvoyé  ce  porteur  à  M.  de  Beau- 
mont  qu'il  nous  avoit  cy-devant  dépesché  ;  le  Roy  a 
trouvé  bon  l'advertir,  par  luy,  de  sa  convalescence, 
car  il  ne  doute  point  que  l'on  n'ayt  escrit  diversement 
de  sa  maladie.  Il  est  à  propos  aussi  qu'il  sçache  les 
causes  de  vostre  retardement ,  fondées  sur  celuy  du 
baron  du  Tour  et  sur  la  faute  qu'il  a  faite  ,  de  n'avoir 
annoncé  à  Sa  Majesté  la  mort  de  la  Reine ,  et  l'as- 
somption  et  recognoissance  du  roy  d'Angleterre ,  et 
pareillement  sur  l'indisposition  survenue  à  Sa  Majesté  ; 
ad  visez ,  s'il  vous  plaist,  à  escrire  quelque  chose  par 
luy.  Ledit  Roy  arriva  à  Londres  le  17  de  ce  mois  , 
M.  du  Tour  devoit  prendre  congé  de  luy  le  lendemain , 
tellement  que  je  croy  que  nous  le  verrons  bien-tost. 
En  vérité  Sa  Majesté  se  porte  à  présent  très -bien  , 
grâces  à  Dieu  ,  comme  vous  dira  ]\[.  Zamet ,  qui  part 
cette  nuict  pour  aller  par  delà.  Je  prie  Dieu  ,  etc. 

De  Fontaine-bleau ,  le  24  ^^^Y  i^oS. 

DE  Neuf-ville. 

Lettre  de  la  main  du  Roj  à  M.  de  Rosrvy. 

Mon  cousin,  je  vous  remercie  des  deux  portraicts 
que  vous  m'avez  envoyez  ,  du  roy  et  de  la  reine 
d'Angleterre  ,  comme  aussi  de  vos  conseils  pour  ma 
santé ,  lesquels  je  suivray  désormais.  Je  vous  diray 
que  hier  matin  ,  M.  de  La  Rivière  me  fit  seigner  du 
bras  gauche ,  et  si  à  propos  ,  que  maintenant  je  me 

porte  mieux ,  Dieu  mercy  ,  ayant  assez  bien  reposé 
toute  la  nuict  et  sans  fièvre  ^  de  façon  que  je  pense 
qu'il  ne  faut  plus  faire  autre  chose  que  de  me  ren- 
forcer-, car,  pour  le  reste,  tout  va  de  mieux  eu  mieux. 
Dieu  mercy.  Bon  jour  mon  cousin. 

Ce  samedy  matin,  24  may  i6o3.  He>ry. 

Lettm  de  la  main  du  Roj  à  M.  de  Rosny. 
■  Mon  cousin,  je  vous  dépesclie  ce  courrier  exprès,  et 
vous  faits  ce  mot  pour  vous  dire  que  j'ay  fort  en- 
tretenu le  baron  du  Tour ,  d'oii  il  vient  pour  mon 
service  où  il  faut  que  vous  vous  acheminiez.  C'est 
pourquoy  je  vous  prie  d'estre  icy  demain  au  soir  , 
afin  que  nous  puissions  résoudre  vostre  dépesche,  et 
le  jour  de  vostre  parlement.  Pour  les  nouvelles  de 
ma  santé  ,  je  vous  diray  qu'elle  va  en  augmentant  et 
que  je  me  porte  très-bien ,  Dieu  mercy  ,  lequel  je 
prie  vous  avoir  en  sa  saincte  et  digne  garde. 

Ce  mardy  à  dix  heures  du  soir ,  27  may  ,  à  Fon- 
taine-bleau.  Henry. 

En  suite  de  la  lettre  cy-dessus  ,  Sa  Majesté  vous 
en  cscrivit  une  autre  pour  donner  à  la  seigneurie  de 
Venise  une  paire  de  ses  armes  ,  avec  lesquelles  il 
avoit  combattu  ,  d'autant  qu'elle  luy  en  avoit  fait  re- 
quérir ,  afin  ,  comme  ils  luy  mandoient ,  de  les  esle- 
ver  en  lieu  éminent  et  honorable  ,  pour  commémo- 
ration de  ses  vertus  admirables  à  la  postérité  :  à  quoy 
vous  ne  manquastes  pas. 

Sa  Majesté  se  sentant  absolument  guérie  et  trou- 
vant le  chaud  trop  grand  parmy  ces  sablons  de  Fon- 
taine-bleau,  s'en  revint  à  Paris.  Et,  deux  jours  après, 
il  assembla  messieurs  de  Bellievre  chancelier ,  vous , 

de  Ville-roy  ,  de  Maisses  et  de  Sillery  ,  avec  lesquels 
il  résolut  le  jour  de  vostre  pai  tement  pour  le  voyage 
d'Angleterre  -,  et  comme  il  voulut  faire  travailler  à 
vos  dépesches  et  dresser  vos  instructions  visibles  , 
vous  luy  dites  :  «  Sire,  j'ay  veu,  en  venant  en  vostre 
«  cabinet ,  M.  le  comte  de  Soissons  dans  vostre 
((  chambre  ,  et  combien  qu'il  ne  m  ayme  pas  plus 
«  que  de  raison,  si  ne  laisse -je  pas  de  désirer 
«  qu'il  soit  présent  lors  que  vostre  Majesté  me  de- 
ce  clarera  ses  intentions  sur  ma  charge  d'ambassadeur, 
((  et  mesme  cela  sera ,  ce  me  semble,  bien  séant,  vous 
«  estant  si  proche.  «  A  quoy  le  P\.oy  vous  respondit  : 
«  A  la  vérité  ,  vous  m'avez  fait  plaisir.  Car  je  ne 
«  sçavois  pas  qu'il  fust  là  ;  mais  laissez  moy  mesna- 
«  ger  cette  ouverture  5  car  cognoissant  son  esprit , 
«  je  m'en  serviray  pour  former  une  reconciliation 
«  entre  vous  deux  5  »  comme  il  fit. 

Deux  jours  après ,  M.  le  comte  de  Soissons  vous 
rencontrant ,  comme  vous  entriez  au  logis  du  Roy  , 
il  vous  dit  qu'il  avoit  sceu  de  bon  lieu ,  que  vous 
luy  aviez  rendu  un  office  honorable  qu'il  n'attendoit 
nullement  de  vous ,  duquel  il  ne  vouloit  point  estre 
mescognoissant ,  mais  vous  en  remercier ,  oublier 
tout  ce  qui  s'estoit  passé^de  mal  entendu  entre  vous, 
et  devenir  de  vos  bons  amis.  En  laquelle  disposition  il 
ne  demeura  pas,  neantmoins ,  bien  long-temps,  ne 
luy  estant  pas  possible  d'estre  mal  content  du  Roy  , 
qu'il  ne  vous  tesmoiguast  quelque  mauvaise  volonté. 
L'instruction  générale  qui  vous  fut  donnée  pour 
l'Angleterre,  estoit  éignée  du  Roy  ,  et  contre-signée 
de  M.  de  Ville-roy  ,  telle  que  s'ensuit. 

CHAPITRE  XVI. 

Instructions  oiFicielles  données  àPiosny  pour  son  ambassade 
en  Angleterre.  Instructions  secrètes.  Lettres  du  roi  et  de 
la  reine  de  France  au  roi  et  à  la  reine  d'Angleterre. 

«  Ledit  marquis  commencera  sa  première  au- 
dience ,  en  laquelle  il  se  présentera  vestu  en  deuil , 
par  se  condouloir  avec  ledit  Roy,  au  nom  de  Sa  Ma- 
jesté ,  de  la  mort  de  la  feue  reine  d'Angleterre ,  et 
usera  pour  ce  faire  des  termes  qu'il  cognoistra,  estant 
sur  les  lieux  ,  estre  plus  propres  et  convenables  ,  tant 
pour  accomplir  cet  office  dignement ,  comme  le  mé- 
rite l'heureuse  mémoire  de  ladite  Dame,  et  les  plai- 
sirs que  Sa  jMajesté  a  receus  de  son  amitié  ,  que  pour 
le  rendre  plus  agréable  audit  Roy  ,  et  tesmoigner 
à  un  chacun  la  gratitude  de  Sa  Majesté  envers  la 
defuncte. 

«  Apres  il  se  conjoiiira,  avec  leditRoy,  de  son  heu- 
reuse inauguration  et  assomption  audit  royaume  ,  qui 
a  esté  favorisée  de  Dieu  ,  vray  protecteur  de  l'équité, 
et  des  communs  vœux  et  universels  des  trois  ordres 
et  Estats  dudit  royaume  ,  lesquels  il  asseurera  ledit 
Roy  avoir  esté  aussi  accompagnez  de  celuy  de  Sa 
^Majesté ,  avec  l'affection  protestée  et  promise  audit 
Roy  ,  et  tesmoignée  en  tous  lieux  et  par  toutes  ses 
actions ,  devant  l'ouverture  de  la  succession  dudit 
royaume  ,  ainsi  que  le  pourra  représenter  plus  par- 
ticulièrement ledit  marquis ,  pour  avoir  très-bien  sceu 
l'intérieure  intention  de  Sa  Majesté  pour  ce  regard , 
et  les  divers  offices  qu  elle  a  faits  en  plusieurs  occa- 

sions  et  endroits  ,  en  favenr  du  roy  d'Angleterre  , 
ayant  tousjours  aymé  sa  personne ,  mesme  par  incli- 
nation naturelle ,  loiië  ses  mœurs ,  et  fait  entier  estât 
de  son  amitié. 

a  Ledit  sieur  marquis  fera  les  mesmes  offices  envers 
le  Roy ,  au  nom  de  la  Reine. 

«  Iceux  accomplis ,  il  dira  audit  Roy  que  Sa  Majesté 
a  esté  tres-aise  d'entendre ,  tanl  par  ledit  sieur  Parey 
([uil  a  confirmé  son  ambassadeur,  que  par  sa  lettre  es- 
crite  le  i6dudit  mois  d'avril,  qui  ne  luy  a  esté  présentée 
que  le  28  dudit  mois  de  may  ensuivant ,  qu'il  ayt  vo- 
lonté de  continuer  et  entretenir  l'amitié  et  les  traittez 
tpie  la  feue  reine  d'Angleterre  avoit  avec  Sa  Majesté , 
comme  ceux  qui  ont  esté  contractez  entre  leurs  Ma- 
jcstez  à  cause  du  royaume  d'Escosse  5  luy  déclarera  que 
sadite  Majesté  a  la  mesme  volonté  et  de  procurer  en 
sorte  l'observation  desdits  traittez ,  que  leurs  Majestez 
et  leurs  communs  sujets  en  tirent  toutes  sortes  de 
coramoditez ,  libertez  et  advantages ,  en  remédiant  et 
pourvoyant  diligemment  et  soigneusement  à  tout  ce 
qui  pourroit  interrompre  ou  empescher  ,  par  mer  ou 
parterre,  directement  ou  indirectement,  l'effet  des- 
dits traittez  ^  se  promettant  que  ledit  roy  d'Angleterre 
fera  le  semblable  de  son  costé  ,  dequoy  il  sera  prié  par 
ledit  marquis  au  nom  de  Sa  Majesté. 

«  Ensuitte  du  propos  de  l'entreteneraent  et  obser- 
vation des  traittez  ,  ledit  sieur  marquis ,  non  à  sa  pre- 
mière audience ,  mais  quand  il  rencontrera  l'oppor- 
tunité, parlera  audit  Roy  des  pirateries  des  Anglois  sur 
les  sujets  de  Sa  Majesté ,  lesquelles  il  luy  dira  avoir 
esté  si  fréquentes  depuis  le  règne  du  Roy  ,  et  princi- 
pallement  depuis  la  paix  de  Vervins  ,  tant  en  la  mer 

Oceane  qu'en  celle  du  Levant,  sous  prétexte  de  la 
guerre  que  lesdits  Anglois  avoient  avec  lesdits  Espa- 
gnols ,  qu'il  a  esté  vérifié  que  les  prises  faites  par  eux 
sur  lesdits  sujets  de  Sa  Majesté  ,  dont  il  n'a  esté  fait 
aucune  réparation  et  justice ,  excédent  la  valeur  d'un 
million  d'or  ,  ce  qui  a  destruit  entièrement  le  com- 
merce au  dommage  inestimable  des  sujets  de  sadite 
Majesté  et  au  préjudice  desdits  traittez ,  de  l'observa- 
tion desquels  Sa  Majesté  a  esté  neantmoins  si  religieuse 
et  jalouse  pour  le  respect  qu  elle  portoit  à  l'amitié  de 
ladite  Reine,  qu'elle  a  mieux  aimé  dissimuler  et  en- 
durer lesdites  pertes  que  d'y  appliquer  d'autres  re- 
mèdes-, s'estant  contentée  d'en  réitérer  souvent  les 
plaintes  à  ladite  Dame  ,  laquelle  a  tousjours  déclaré  et 
commandé  y  estre  pourveu.  Mais  comme  l'effet  ne 
s'en  est  ensuivy  de  son  vivant,  ledit  sieur  marquis 
dira  audit  roy  d'Angleterre  que  Sa  Majesté  se  promet 
qu'il  y  fera  donner  tel  ordre ,  que  tels  desordres  se- 
ront reparez  pour  le  passé ,  et  refrénez  pour  l'advenir , 
comme  il  convient  à  leur  bonne  amitié  et  au  commun 
bien  de  leurs  subjets  :  estant  certain  que  lesdites  pira- 
teries  incommodent  et  ruynent  plus  le  public ,  et  ap- 
portent plus  de  blasme  à  ceux  qui  les  permettent  et 
authorisent ,  qu'elles  n'accommodent  les  particuliers 
qui  y  contribuent ,  et  ne  servent  aux  affaires  des  prin- 
ces qui  les  tolèrent. 

«  Pareillement  il  faut  se  resouvenir  du  desavantage 
et  préjudice  qu'ont  les  sujets  de  Sa  Majesté  en  leur 
commerce  avec  les  Anglois  par  lesdits  traittez,  et  nom- 
mément par  celuy  qui  fut  fait  par  le  feu  roy  Charles IX , 
Van  1572,  par  lequel  il  fut  accordé  ausdits  Anglois  des 
libertez  en  France ,  qui  sont  interdites  en  Angleterre 


264  [l6o3]    OECONOMIES    ROYALES, 

aux  François  ;  ce  qui  a  souvent  excité  de  telles  plaintes 
et  murmures  entre  les  marchands  de  part^et  d'autre, 
qu'il  a  esté  tout  besoin  que  Sa  Majesté  ayt  interposé 
son  authorité  pour  conserver  et  entretenir  la  bonne 
correspondance  qui  y  doit  estre. 

«  Et  faut  considérer  que  tel  traitlé  fait  par  le  feu 
roy  Charles  n'eut  lieu,  tant  qu'il  vescut,  à  cause  des 
troubles  de  la  Sainct  Barthélémy,  dont  lasuitte  dura 
autant  que  le  reste  de  son  règne ,  et  qu'il  n'a  esté 
mieux  observé  durant  celuy  du  feu  roy  Henry  dernier, 
à  cause  de  la  mauvaise  intelligence  qui  estoit  entre 
liiy  et  ladite  reine  d'Angleterre  ,  laquelle  divertissoit 
et  empeschoit  ordinairement  l'entre-cours  du  com- 
merce d'entre  leurs  sujets. 

«  Tellement  que  nous  pouvons  dire  que  ledit  com- 
merce n'a  esté  libre  entr'eux  que  depuis  l'advenement 
de  Sa  Majesté  à  la  couronne  ;  mais  il  est  certain  que 
telle  inégalité  et  différence  de  traittement  retient  et 
cmpesche  les  sujets  de  Sa  Majesté  de  trafiquer  en 
Angleterre,  comme  ilsferoientsi  l'on  y  avoitpourveu^ 
et  que  cela  engendre,  entre  les  marchands,  de  grandes 
plaintes  et  clameurs  qu'il  convient  à  la  bonne  amitié 
qui  est  entre  leurs  Maj estez ,  faire  cesser  au  plutost 
pour  le  commun  bien  de  leurs  sujets  et  royaumes,  et 
affermir  davantage  leurdite  amitié  et  bonne  voisi- 
nance. 

«  Toutesfois  ledit  marquis  s'abstiendra  de  parler 
de  ce  fait  audit  roy  d'Angleterre  ,  ny  à  ses  conseillers 
et  ministres,  si  estantsur  les  lieux  il  recognoistn'estre 
àp  opos  de  le  faire  ,  afin  de  ne  donner  sujet  aux  en- 
vieux de  leur  union  et  bonne  amitié ,  de  donner  des 
doutes  audit  roy  d'Angleterre  de  la  volonté  et  sincérité 


ou    MEMOIRES    DE    SULLY.    [l6o3]  265 

de  Sa  Majesté  à  l'observation  desdits  traittez  au  com- 
mencement de  son  règne,  et  sur  l'incertitude  et  irré- 
solution présente  des  affaires  publiques. 

«  Car  il  importe  tant  à  l'un  et  à  l'autre  roy  de  se 
maintenir  ensemble  en  union  ,  bonne  amitié  et  intel- 
ligence, pour  les  raisons  que  ledit  sieur  de  Rosny 
sçaura  très-bien  représenter ,  qu'il  faut  estre  à  présent 
aussi  soigneux  d'en  mcsnager  et  conserver  la  réputa- 
tion que  feffet ,  jusques  à  ce  que  nous  voyons  quel 
train  et  cours  prendront  les  affaires  ;  et  principalle- 
ment  quelle  resolution  prendra  ledit  Roy  sur  les  pro- 
positions qui  luy  seront  faites  ,  tant  de  la  part  du  roy 
d'Espagne  et  des  archiducs  de  Flandres ,  que  de  celle 
des  Estais  des  provinces  unies  des  Pays-Bas. 

«  Et  comme  les  députez  de  ceux-cy  sont  arrivez 
vers  luy  les  premiers ,  et  qu'ils  auront  ja  esté  oûis  de 
luy,  ledit  sieur  de  Rosny  arrivant  par  delà ,  il  s'infor- 
mera diligemment  et  au  vray  de  l'estat  de  leur  négo- 
ciation, soit  qu'il  les  trouve  encor  là  ou  qu'ils  en 
soient  partis  ,  afin  d'adviser  et  reigler,  selon  cela,  ce 
qu'il  aura  à  dire  au  roy  d'Angleterre  concernant  leurs 
affaires. 

«  Car  si  ledit  Roy  les  avoit  oûis  et  expédiez  favo- 
rablement ,  comme  Sa  Majesté  a  dcu  en  concevoir 
quelque  espérance  par  les  langages  que  le  baron  du 
Tour  a  escrit  à  Sa  Majesté  luy  avoir  esté  tenus  par 
ledit  Roy ,  lors  qu'il  luy  a  remonstré  combien  il  luy 
cstoit  important  de  protéger  lesdits  Estais  et  conser- 
ver la  ville  d'Ostende  ,  soit  qu'il  voulust  continuer  la 
guerre  avec  le  roy  d'Espagne  et  les  archiducs,  ou 
faire  la  paix  avec  eux  ,  en  ce  cas  ledit  sieur  marquis 
pourroit  d'al)ordée  traitter  avec  ledit  roy  d'Angleterre 

plus  librement  et  ouvertement  desdites  affaires ,  qu'il 
ne  doit  faire  s'il  trouve  les  choses  encor  indécises ,  de 
pour  d'ombrager  leditRoy  et  le  jetter  en  la  jalousie  en 
laquelle  vivoit  ladite  Pleine  quand  elle  est  decedée  , 
que  Sa  Majesté  estoit  bien-aise  de  nourrir  la  guerre 
entre  le  roy  d'Espagne  et  elle  pour  enprofiter  -,  impres- 
sion qu'il  faut  dautantplus  s'estudierde  destourner  de 
l'esprit  dudit  R.oy ,  que  nous  sçavons  que  les  conseil- 
lers d'Angleterre  sont  disposez  de  la  luy  donner  telle 
qu'à  ladite  Reine. 

«  Mais  advenant  que  ledit  sieur  de  Rosny  trouve 
encor  par  delà  les  députez  des  Estats  sans  resolution , 
comme  il  y  a  apparence  qu'il  fera,  Sa  Majesté  se  re- 
met à  luy  de  prendre  conseil  sur  le  lieu ,  selon  la  dis- 
position en  laquelle  il  apprendra  que  sera.leditPvoy,  et 
les  termes  où  il  en  sera  avec  lesdits  députez ,  de  la 
façon  de  laquelle  il  aura  à  se  conduire ,  pour  enfourner 
la  négociation  desdites  affaires  avec  ledit  Roy. 

«  Car  s'il  a  volonté  de  leur  bien  faire ,  il  faut  qu'il 
IV  conforte  et  eschauffe  doucement ,  en  luy  représen- 
tant les  grandes  utilitez  et  seuretez  qu'il  tirera  pour 
ses  royaumes ,  en  conservant  et  protégeant  lesdits  Es- 
tats ,  les  choses  estans  conduites  et  gouvernées  par 
leurs  deux  Majestez  avec  bonne  intelligence  j  en  quoy 
il  asseurera  leditRoy  qu'il trouverra  tousjours  Sa  Ma- 
jesté bien  disposée  d'observer  fidèlement  ce  qui  sera 
jugé  raisonnable  et  convenu  entre  leurs  Majestez  pour 
ce  regard. 

<c  Si  au  contraire  il  recognoist  que  ledit  Roy  n'ait 
intention  d'assister  lesdits  Estats ,  il  procédera  plus 
retenu  en  son  endroit ,  et  ne  luy  descouvrira  aussi 
celle  de  Sa  Majesté  sans  grande  considération. 

((  Mais  il  fera  tout  ce  qu'il  pourra  pour  le  faire  ou- 
vrir le  premier  ,  en  discourant  avec  luy  de  Testât  gê- 
nerai auquel  se  trouve  à  présent  la  chrestienté ,  la- 
quelle estant  aujourd'huy  régie  et  commandée  par  trois 
roys  ,  tous  princes  grands  etpuissans,  desquels  il  faut 
que  les  autres  prennent  la  loy  et  suivent  les  volontez , 
il  est  tres-necessaire  qu'ils  se  conduisent,  les  uns  avec 
les  autres  ,  avec  grande  prévoyance  et  prudence  pour 
faire  que  chacun  se  contienne  dans  les  bornes  et  limites 
de  sa  domination ,  sans  s'accrolstre  au  préjudice  d'au- 
truy. 

«  Chose  que  ledit  marquis  de  Rosny  fera  entendre 
audit  roy  d'Angleterre  ,  Sa  Majesté  estre  délibérée 
d'observer  de  son  coslé ,  tant  qu'il  luy  sera  possible  , 
comme  celuy  qui  a  grande  occasion  de  remercier 
Dieu  et  se  contenter  des  grâces  qu'il  luy  a  faites  , 
ayant  reconquis  et  remis  son  royaume  en  Testât  flo- 
rissant auquel  il  se  trouve. 

«  Protestant  que  si  Sa  Majesté  avoit  autant  d'occa- 
sions de  s'asseurer  de  la  foy ,  amitié  etbonne  voisinance 
des  autres,  comme  aucuns  d'iceux  ont  continué  depuis 
la  paix  de  Vervins  à  les  luy  donner  de  s'en  défier 
et  d'appréhender  plus  que  devant  leurs  convoitises, 
inquiétude  et  puissance  ,  elle  n'auroit  à  présent  autre 
pensement  que  de  vivre  en  paix  avec  tout  le  monde, 
et  joiiyr  du  doux  fruict  d'une  asseurée  tranquillité, 
quelle  gousteroit  après  tant  de  sortes  de  travaux  et 
périls  qu'elle  a  supportez  et  courus  plus  que  nul 
autre. 

«  Mais  quand  elle  se  représente  quelle  est  la  gran- 
deur et  puissance  de  la  maison  d'Austriche ,  tant  par 
terre  que  par  mer,  laquelle  luy  sera  déclarée  par 

toutes  ses  parties ,  les  efforts  qu'elle  a  faits  depuis 
l'empereur  Charles  Vjusques  à  présent  pour  estendre 
et  amplifier  son  empire  et  domination  ;  combien  elle 
s'est  accreuë  et  advantagée  par  iceux-,  que  Sa  Majesté 
se  remet  en  mémoire  à  combien  peu  il  a  tenu  depuis 
trente  ans  qu'elle  n'est  parvenue  au  période  de  la 
monarchie  de  la  chrestienté  ,  auquel  elle  a  montré 
aspirer;  qu'elle  examine  les  moyens  qui  luy  restent 
encore  et  ceux  qu'elle  employé  journellement  pour 
regagner  les  advantages  qu'elle  a  perdus  depuis  quel- 
ques années  par  la  toute-puissance  de  Dieu  ,  qui  s'est 
servie  du  courage  de  Sa  Majesté  et  de  la  prudence  de 
la  feue  reine  d'Angleterre ,  comme  de  la  fermeté  et 
constance  des  Estais  desdites  provinces  unies  des 
Pays-Bas  pour  s'y  opposer,  Sa  Majesté  ne  peut  qu'elle 
n'appréhende  encore  pour  elle  et  pour  ses  voisins  la 
poursuite  d'un  tel  dessein  ,  voyant  que  les  Espagnols 
conservent  encor  et  usent  tousjours  du  mesme  pré- 
cepte de  la  religion,  avec  lequel  ils  ont  pénétré  jusques 
aux  foyers  de  leurs  voisins,  les  Estats  desquels  ils  ont 
par  ce  moyen  remplis  de  rébellion  contre  leurs  princes 
naturels,  de  discorde  et  confusion,  fortifiez  de  l'or  et 
de  l'argent  que  les  Indes  leur  fournissent. 

«  Ledit  sieur  de  R.osny  pourra  desduire  sur  ce 
propos  audit  Roy,  ce  que  lesdits  Espagnols  ont  at- 
tenté en  ce  royaume  contre  le  Roy  et  son  royaume 
depuis  les  deux  derniers  traitiez  faits  à  Vervins  et  à 
Lyon  ;  en  quel  danger  Sa  Majesté  a  cuidé  tomber,  se 
confiant  en  la  foy  et  amitié  d'iceux;  luy  disant,  encore 
que  Sa  Majesté  ait  renversé  une  grande  partie  de 
leurs  pratiques  par  la  punition  qu'elle  a  fait  faire  du 
mareschaî   de   Biron  ,    et  la    cleraence   de  laquelle 

elle  a  usé  envers  ceux  de  ses  complices  qui  s'en  sont 
rendus  dignes  par  leur  submission  et  la  recognois- 
sance  de  leurs  fautes,  neantmoins  cstre  bien  advertie 
qu'ils  continuent  encor  à  user  de  toutes  sortes  d'arti- 
fices et  inventions  pour  en  desbaucher  et  practiquer 
d'autres  et  remuer  mesnage  en  son  Estât. 

«  Dequoy  l'Angleterre  a  estéjusques  à  présent  aussi 
peu  exempte  que  la  France,  comme  ledit  roy  d'An- 
gleterre ne  tardera  gueres  à  le  recognoistre  et  esprou- 
vcr,  s'il  n'y  remédie  par  sa  vigilance  et  prudence. 

«  Sur  ce ,  ledit  sieur  marquis  pourra  dire  audit 
roy  d'Angleterre  que  Sa  Majesté  ne  s'est  cy-devant 
entremise  dn  dlfïerend  des  prestres  anglois  séculiers 
contre  les  Jésuites  et  leurs  adherans,  partisants  d'Es- 
pagne ,  que  pour  aïïbiblir  la  faction  et  le  pouvoir 
d'iceux  envers  les  catholiques  dudit  pays ,  de  la  vie 
et  simplicité  desquels  ils  n'ont  fait  conscience  d'abuser 
souvent  pour  s'authoriser  audit  royaume  d'Angleterre, 
esperans  s'en  prévaloir,  au  moins  quand  ladite  Reine 
decederoit,  n'ayant  peu  abréger  ses  jours  et  renverser 
son  Estât  durant  le  temps  qu'elle  a  régné  5  ce  que  sa- 
dite  Majesté  fit  dire  à  ladite  dame  par  son  ambassa- 
deur, et  fit  aussi  entendre  audit  roy  d'Angleterre, 
par  celuy  qui  residoit  auprès  de  luy,  estant  encore  en 
Escosse. 

«  Si  le  conseil  d'Espagne  dresse  telles  parties  contre 
la  France  et  l'Angleterre ,  il  n'en  fait  pas  moins  par 
tout  ailleurs  où  il  peut  s'advantager  et  estendre  sa 
puissance,  ledit  Roy  s'estant  emparé,  depuisdeux  ans, 
aux  yeux  de  toute  la  chrestienté,  au  mespris  de  l'Em- 
pire, et  à  la  honte  de  toute  l'Italie,  du  marquisat  de 
Final  et  des  biens  des  sieurs  de  Pionibine ,  fiefs  de 

l'Empire,  ausquels  il  n'a  autre  droict  que  celuy  de  lu 
bien-seance  ,  qu'il  possède  à  présent  aussi  audacieu- 
sement  qu'injustement,  ayant  rejette  honteusement 
les  commissaires  que  l'Empereur  avoit  sur  les  lieux 
pour  conserver,  sinon  enefïetaumoins  en  apparence, 
les  droicis  de  l'Empire. 

«  A  qnoy  il  faut  adjouster  l'entreprise  faite  par  le 
duc  de  Savoye ,  assisté  des  forces  desdits  Espagnols  , 
contre  la  foy  publique  et  lesdits  traictez  sur  la  ville 
de  Genève,  et  pareillement  la  coadjutorerie  de  l'e- 
vesché  de  Strasbourg,  qu'ils  ont  contrainct  M.  le  car- 
dinal de  Lorraine  de  consentir  estre  donnée  par  le 
Pape  au  beau  frère  duditroy  d'Espagne,  exprès  pour 
se  rendre  maistre  de  ladite  ville  de  Strasbourg ,  ville 
libre  et  protestante  assise  sur  le  Rliin ,  très-impor- 
tante à  la  Germanie  et  à  la  France. 

{(  Telles  procédures  secrètes  et  ouvertes  doivent 
donner  grande  jalousie  et  pensement  aux  autres 
princes  chrestiens  ,  et  particulièrement  à  ces  deux 
roys ,  voire  encor  plus  audit  roy  d'Angleterre  qu'à 
Sa  Majesté,  à  cause  de  la  diversité  de  la  religion  dont 
il  fait  profession  ,  laquelle  sera  cause  que  le  Pape 
l'animera  tant  qu'il  pourra  contre  luy,  et  qu'il  l'assis- 
tera de  l'autliorité  qu'il  prétend  que  le  siège  de  Piome 
a  audit  pays,  et  pour  les  droits  que  le  feu  roy  d'Es- 
pagne, et  après  luy  ses  enfans  ,  prétendent  avoir  à  la 
couronne  d'Angleterre ,  ainsi  qu'ils  ont  publié  par 
plusieurs  escrits  qu'ils  ont  fait  imprimer,  joinct  que 
ledit  roy  d'Espagne  est  puissant  par  mer  et  par  terre, 
pour  envoyer  et  faire  passer  des  armées  audit 
l'oyaume  quand  bon  luy  semblera. 

«  A  quoy  il  semble  qu'il  se  prépare  encore  tous 

les  jours,  faisant  à  présent  construire  de  nouveau 
plusieurs  grands  navires  et  gallions  surla  mer  Oceane, 
et  assemblant  cette  année  en  Portugal  une  armée  qui 
doit  estre  composée  de  plus  de  quarante  grands  na- 
vires ,  sur  lesquels  il  fait  estât  d'embarquer  dix  ou 
douze  raille  hommes ,  se  disant  parmy  les  siens  ,  en 
Espagne  et  en  Italie ,  qu'il  fera  ce  qu'il  pourra  pour 
gaigner  l'amitié  dudit  roy  d'Angleterre,  afin  de  le 
séparer  desdits  Estats  ,  et  s'il  est  possible  de  celle  de 
Sa  Majesté ,  pour  pouvoir  mieux  subjuguer  lesdits 
Estats  par  rigueur,  ou  les  reconcilier  par  douceur  ,  à 
quoy  il  ne  doit  rien  espargner  cette  année. 

((  Mais  ,  s'il  voit  ne  pouvoir  ranger  ledit  roy  d'An- 
gleterre à  ce  qu'il  désire ,  son  dessein  est  de  s'ayder 
et  servir  de  ses  pratiques  et  intelligences  csdits 
royaumes  d'Angleterre,  Escosse  et  Irlande,  pour  les 
troubler  et  faire  ouverture  à  ses  armes. 

«  Chose  que  ledit  marquis  de  Rosny  dira  audit  roy 
dAngleterre  avoir  charge  de  Sa  Majesté  de  luy  re- 
présenter ,  pour  s'acquitter  envers  luy  de  l'amitié 
qu'il  luy  a  voiiée ,  et  considérer  et  peser  ensemble 
finterest  commun  qu'ils  ont  d'empescher  l'accroisse- 
ment de  ladite  maison  d'Espagne,  et  sur  cela  adviser 
et  résoudre  ce  qu'ils  doivent  faire ,  tant  pour  leur 
commune  utilité ,  que  pour  l'animer  et  porter  à  la 
guerre  contre  ladite  maison,  ny  le  persuader  ou  en- 
gager en  chose  qui  soit  préjudiciable  à  ses  affaires  et 
pays. 

«  Il  sera  difficile  que  ledit  roy  d'Angleterre  s'abs- 
tienne d'entrer  en  matière  avec  ledit  sieur  de  Rosny, 
luy  discourant  des  choses  susdites ,  et  que  sur  cela 
il  ne  luy  fasse  quelque  ouverture ,  ou  ue  le  presse 

d'en  entrer  plus  avant  avec  luy.  Mais  il  est  vray  sem- 
blable ,  s'il  se  contient  après  cela  dans  les  termes  gé- 
néraux desquels  usent  les  princes  quand  ils  ne  veulent 
faire  ce  qu'on  leur  propose ,  qu'il  n'aura  envie  de 
s'engager  et  unir  plus  avant  avec  Sa  Majesté.  Quoy 
cognoissant  ledit  sieur  de  Piosny,  il  se  contentera 
aussi  de  luy  faire  entendre  qu'il  sera  peut-estre  plus 
facile  et  utile  à  Sa  Majesté  que  nul  autre  de  conserver 
et  asseurer  la  paix  avec  ledit  roy  d'Espagne  par  les 
moyens  qu'il  luy  déduira  ,  et  en  ce  faisant ,  attendre, 
avec  moins  de  hazard  et  péril ,  les  efl'ects  de  ses 
armes  et  de  toutes  ses  pratiques  ausdits  Pays-Bas  et 
ailleurs. 

«  Mais  si  ledit  Roy  s'esmeut  desdits  advis  et  dé- 
clare estre  content  de  se  joindre  à  bon  escient  à  Sa 
Majesté ,  pour  obvier  ensemblement  aux  inconve- 
niens  qui  résultent  d'iceux,  il  luy  sera  remonstré 
par  ledit  sieur  de  Rosny  qu'il  y  a  deux  moyens  de 
ce  faire. 

((  L'un ,  par  la  paix  ,  en  disposant  ensemble  lesdits 
Estats  des  provinces  unies  des  Pays-Bas  à  la  reco- 
gnoissance  et  obeyssance  dudit  roy  d'Espagne ,  à 
conditions  les  plus  advantageuses  pour  eux  que  faire 
se  pourra  ,  et  qu'ils  se  rendent  protecteurs  et  cautions 
de  l'observation  d'icelle. 

«  Et  l'autre ,  par  la  guerre  descouverte  ou  ouverte, 
sçavoir  est  de  faire  dés  à  présent  une  ligue  défensive 
et  offensive  en  laquelle  lesdites  Provinces  Unies  soient 
comprises  contre  le  roy  d'Espagne  et  lesdits  archi- 
ducs ,  avec  promesse  et  obligation  de  ne  s'en  départir 
jusques  à  ce  que  leurs  Majestez  ayent  délivré  entiè- 
rement les  dix-sept  provinces  desdits  Pays-Bas,  de 

la  domination  et  puissance  de  la  maison  d'Austriche  , 
pour  estre  après  maintenues ,  possédées  et  régies  par 
Tordre  et  forme  que  leursdites  Majestez  resoudroient 
et  conviendroient  ensemble. 

«  La  couverte  se  peut  faire  ,  lesdits  Roys  s'accor- 
dans  le  plus  secrettemeut  que  faire  se  pourra  d'ayder 
lesdites  Provinces  Unies  d'hommes  et  d'argent  suffisam- 
ment pour  leur  donner  moyen  de  se  défendre  et  con- 
server contre  lesdits  Espagnols  ,  sans  prendre  les  armes 
ouvertement  pour  eux  contre  ledit  roy  d'Espagne  , 
jusques  au  temps  qu'il  sera  convenu  entre  leursdites 
Majestez-,  neantmoins  avec  promesse  et  obligation  qui 
seroit faite,  dés  à  présent,  entre  leursdites  Majestez, 
en  cas  que  ledit  roy  d'Espagne  entreprist  de  faire  la 
guerre  à  l'un  des  deux  roys  ou  aux  deux  ensemble,  de 
s'entre-ayder  et  secourir  de  certain  nombre  d'hommes 
de  cheval  et  de  pied,  navires  et  argent  qui  seroit 
arresté  et  convenu  entre  leurs  Majestez. 

«  Si  ledit  Roy  d'Angleterre  propose  ou  choisit  le 
party  de  ladite  paix ,  ledit  sieur  de  Rosny  luy  dira 
que  Sa  Majesté  s'y  conformera  volontiers  comme  à 
celuy  qui  semble  estre  le  plus  juste  ,  et  par  le  moyen 
duquel  leurs  JMajestez  pourroient  mieux  se  descharger 
de  dépense  et  de  soucy. 

«  Mais  il  luy  remonstrera  qu'il  faut  considérer  s'il 
sera  facile,  premièrement:  de  disposer  et  renger  les- 
dites Provinces  Unies  à  se  remettre  sous  la  puissance 
desdits  Espagnols  à  cause  des  offenses  passées,  et  si, 
après  leur  réduction,  il  sera  facile  d'asseurer  que  les 
conditions  ([ui  leur  seront  accordées,  seront  obser- 
vées à  l'advenir. 

«  Car,  encor  que  leurs  Majestez  jointes  ensemble, 

soient  puissantes  et  suffisantes  pour  cautionner  et  as- 
seurerrobservation  desdites  conventions  j  neantmoins 
il  sera  difficile  de  faire  croire  ausdits  Estats  qu'elles 
demeurent  tousjours  unies  en  ce  propos  et  dessein , 
et  que  leurs  affaires  leur  permettent  de  prendre  les 
armes  et  employer  leur  pouvoir  toutes  les  fois  qu'ils 
pourroient  en  avoir  Jjesoin  ,  et  que  l'on  violeroit  les- 
dites  conventions. 

«  Il  faut  considérer  aussi,  si  ceux  desdites  Provinces 
Unies  s'apperçoivent  quelesditsPioys  vueillent  les  por- 
ter à  la  paix ,  ils  désireront  l'entremise  diceux  ,  et  s'ils 
n'aymeront  pas  mieux  traitter  eux-mesmes  avec  les- 
dits  Espagnols  sans  eux  ,  soit  par  despit  de  se  voir 
abandonnez  d'eux  et  forcez  de  composer,  désespérez 
de  leur  protection,  ou  pour,  en  complaisant  à  ceux 
au  pouvoir  desquels  ils  se  remettront ,  les  obliger  à 
leur  en  sçavoir  gré ,  et  les  mieux  et  plus  favorable- 
ment traitter  à  l'advenir. 

«  Estant  vray  semblable  qu'ils  obtiendront  tous- 
jours  de  leurs  princes ,  des  conditions  plus  advanta- 
geuses  quand  ils  traitteront  d'eiix-mesmes  et  sans 
l'intervention  et  caution  desdits  Pioys  5  car  il  sera 
encore  plus  honorable  et  utile  ausdits  princes ,  de  ce 
faire,  que  s'ils  traittoient  parle  moyen  desdits  Roys  à 
moindres  conditions. 

((  S'ils  prennent  ce  dernier  party,  lesdits  Roys  doi- 
vent considérer  que  lesdites  provinces  se  porteront 
du  tout  aux  volontez  et  commandemens  desdits 
princes,  sous  la  siijection  desquels  ils  se  seront  remis 
et  peut-estre  avec  plus  d'animosité  et  de  désir  de  se 
ressentir  d'avoir  esté  délaissez  par  lesdits  Roys,  que 
autrement  :  auquel  cas  il  faut  recngnoislre  et  advoiier 

que  la  nation  espagnole ,  qui  seule  profitera  de  lu 
réduction  desdites  provinces ,  accroistra  tellement  sa 
puissance,  quelle  sera  formidable  à  toute  l'Europe. 
Car,  outre  qu'elle  sera  deschargée  des  frais  de  la 
guerre  des  Pays-Bas  en  laquelle  elle  a  cy-devant  con- 
sommé et  employé  encor  journellement  des  thresors 
inestimables  et  des  hommes  en  grand  nombre ,  elle 
disposera  des  moyens ,  navires  et  commcditez  que 
possèdent  à  présent  lesdites  provinces  ,  et ,  qui  plus 
est ,  jouyra  sans  empeschement  et  plus  paisiblement 
que  jamais  ,  des  richesses  des  Indes. 

«  Au  moyen  de  quoy  ,  si  ledit  roy  d'Angleterre 
propose  ce  premier  moyen,  ledit  sieur  marquis  luy 
représentera  les  susdites  raisons  et  considérations 
qu'il  sçaura  mieux  estendre  et  faire  valoir ,  qu'elles 
ne  sont  exprimées  par  ce  mémoire  5  mais  s'il  s'apper- 
çoit  qu'il  ne  vueille  s'en  départir  ,  il  ne  s'opiniastrera 
davantage  à  le  persuader  de  ce  faire  ,  car  ce  seroit  im- 
prudence de  passer  plus  avant  sans  espoir  d'y  profiter. 

«  Seulement  il  essayera  de  luy  faire  trouver  bon 
(  attendant  que  l'on  puisse  disposer  et  faire  résoudre 
lesdites  Provinces  Unies  à  ladite  paix  suivant  ladite 
proposition)  de  leur  donner  quelque  secours  et  as- 
sistance, afin  qu'elles  conservent  cependant  la  ville 
d'Ostande  et  la  réputation  de  leurs  affaires ,  et  que 
Icsdits  Espagnols  estiment  davantage  leur  reconci- 
liation ,  soit  pour  en  sçavoir  plus  de  gré  ausdits  Roys 
qui  la  procureront,  que  pour  faire  qu'ils  accordent 
ausdites  provinces  des  conditions  plusadvantageuses; 
remonstrantauditRoy  les  inconveniens  qui  arriveront, 
si  dés  à  présent  l'on  les  abandonne  entièrement. 

«  Si  de  l'ouverture  de  ladite  paix  ,  vaincu  desdites 

difficultez  et  raisons,  il  entre  en  celle  delà  guerre,  efe 
sortant  d'une  extrémité  il  tombe  en  l'autre  ,  qui  seroit 
de  déclarer  des  à  présent  la  guerre  audit  roy  d'Es- 
pagne ,  suivant  l'article  susdit  qui  en  fait  mention  3 
ledit  marquis  deRosny  luy  dira  que  Sa  Majesté  désire 
tant  joindre  et  unir  sa  fortune  avec  la  sienne,  que 
s'il  juge ,  après  y  avoir  bien  pensé ,  ne  pouvoir  ny 
vouloir  autrement  secourir  lesdits  Estatset  les  main- 
tenir, qu'elle  s'y  disposera  volontiers  ,  plustost  que  de 
les  laisser  entièrement  perdre  et  désespérer  de  leur 
assistance  et  protection. 

«  Mais  ledit  marquis  se  contentera,  pour  le  présent, 
de  luy  en  donner  l'espérance ,  sans  engager  Sa  Ma- 
jesté plus  avant  à  la  conclusion  d'un  tel  traitté ,  qu'il 
n'ait  autre  commandement  :  seulement  il  mettra  peine 
de  tirer  de  luy  doucement  son  intention  et  advis  sur 
les  conditions  d'un  tel  traitté,  pour  scavoir  quelles 
forces  de  terre  et  de  mer  il  entendroit  y  employer  de 
sa  part ,  ce  qu'il  desireroit  aussi  que  Sa  Majesté  y  cou- 
Iribuast,  par  qui  il  entendoit  qu'elles  fussent  com- 
ïnandées ,  par  où  l'on  comraenceroit  à  les  mettre  en 
besongne  ,  quel  fruict  et  recompense  chacun  d'eux 
recueilleroitd'un  tel  dessein ,  ce  qu'il  luy  semble  qu'il 
faudroit  que  lesdites  Provinces  Unies  y  apportassent 
de  leur  part ,  et  autres  choses  semblables ,  servans  à 
faciliter  la  susdite  resolution  et  l'exécution  d'icelle. 

<(  Et  comme  un  tel  traitté  ne  peut  estre  conclu  en 
si  peu  de  temps  que  doit  demeurer  par  delà  le  mar- 
quis de  Ptosny  ,  il  différera  et  excusera  sur  cela  ladite 
resolution  ,  se  contentant  de  faire  tout  ce  qui  luy  sera 
possible  pour  empescher  que  ledit  Roy  n'entre  en 
ombrage  de  telle  remise  et  dilation  ,  de  peur  qu'il 

ne  prenne  prétexte  sur  cela  de  se  refroidir  de  l'ai* 
liance  de  Sa  INIajestë,  et  recourir  à  celle  d'Espagne. 

«  Adjoustant ,  pour  luy  donner  bonne  opinion  de 
ïa  volonté  et  disposition  de  Sa  Majesté,  quelle  con-^ 
tribuera  volontiers ,  dés  à  présent ,  au  secours  qu'il 
est  besoin  de  donner  ausdits  Estats  pour  se  maintenir 
en  Testât  qu'ils  sont^  ce  qu'il  sera  advisé  entre  les 
deux  Roys  ,  en  attendant  que  ledit  traitté  puisse  estre 
conclu  :  mettant  peine  à  toutes  occasions  de  luy  faire 
go  us  1er  et  comprendre  combien  il  importe  de  pour- 
voir ,  dés  à  présent ,  audit  secours  ,  sans  dilation  et 
intermission ,  soit  qu'il  vueille  porter  lesdits  Estats  à 
la  paix  ou  à  la  guerre  ,  afin  que  leurs  affaires  n'em- 
pirent durant  la  négociation  desdits  traittez. 

«  Mais  si  ledit  roy  d'Angleterre,  après  avoir  con- 
sidéré les  difïicultez  et  périls  qui  se  rencontrent  en  la 
première  ouverture ,  et  n'est  conseillé  par  les  siens 
de  s'engager,  si  tost  après  son  entrée  au  royaume 
d'Angleterre  ,  en  une  guerre  offensive  contre  le  roy 
d'Espagne  et  les  archiducs  de  Flandres ,  et  sur  cela 
proposé  défaire  la  guerre  couverte ,  en  secourant  d'une 
commune  main  lesdits  Estats  ,  ainsi  qu'il  est  porté  par 
l'article  du  présent  mémoire  qui  en  fait  mention  , 
ledit  marquis  de  Rosny  confortera  tant  qu'il  pourra 
le  Roy  en  cette  délibération. 

a  Luy  disant  que  Sa  Majestéjugeestrela meilleure 
qu'ils  puissent  prendre  ensemble  en  Testât  que  les 
affaires  de  leurs  royaumes  se  trouvent  à  présent  :  car, 
comme  il  est  nécessaire  que  ledit  roy  d'Angleterre  ait 
loisir  d'establir  et  asseurer  la  succession  qu'il  a  recueil- 
lie^ aussi  faut-il  que  Sa  Majesté  ait  quelque  temps  pour 
disposer  et  préparer  ses  affaires,  pour  pouvoir  après 

mieux  effectuer  et  accomplir  ce  qui  sera  arresté  entre 
leurs  Majestez ,  soit  pour  secourir  lesdits  Estats  secret- 
tement,  tant  et  si  long-temps  qu'il  sera  advisé  entre 
leurs  Majestez ,  qu'elles  devront  ou  qu'il  leur  sera 
permis  de  ce  faire ,  ou  pour  entrer  ouvertement  en 
une  guerre  offensive  contre  ledit  roy  d'Espagne  quand 
il  le  faudra  faire  ,  afin  de  n'y  mettre  la  main  à  demy 
et  foiblement. 

«  C'est  pourquoy  Sa  Majesté  estime  si  lesdits  Roys 
conviennent  d'assister  secrettement  lesdits  Estats , 
comme  il  sera  impossible  qu'ils  puissent  longuement 
en  ce  faisant  conserver  la  paix  avec  ledit  roy  d'Es- 
pagne ,  ils  doivent  aussi,  dés  à  présent,  s'accorder  de 
faire  ladite  guerre  offensive  aussi  bien  que  deffensive, 
et  traitter  et  convenir  secrettement ,  et  au  plutost , 
des  conditions  et  moyens  de  ce  faire,  afin  de  pouvoir 
l'entreprendre  et  commencer  quand  ils  cognoistront 
le  devoir  faire ,  sans  attendre  quils  soient  assaillis 
séparément  ou  ensemble  par  ledit  roy  d'Espagne,  pour 
l'advantage  qu'a  en  toutes  choses  celuy  qui  attaque  le 
premier  son  ennemy. 

«  Dequoy,  si  ledit  roy  d'Angleterre  se  rend  capable, 
ledit  marquis  de  R.osny  tirera  de  luy  son  intention 
sur  la  guerre  offensive  ,  pour  sçavoir  quand  il  pourra 
et  voudra  la  commencer ,  quelles  forces  et  moyens  , 
par  mer  et  par  terre  ,  il  y  employera ,  et  autres  choses 
dont  il  est  fait  mention  en  l'article  de  la  guerre  of- 
fensive. 

«  En  laquelle,  si  leursdites  Majestez  s'accordent 
d'entrer,  comme  l'opinion  et  la  volonté  de  Sa  Majesté 
n'est  de  le  faire  à  demy,  aussi  son  désir  est  de  s'unir 
avec  ledit  rov  d'Angleterre,  si  estroiltement  et  avec 

des  liens  si  forts  et  puissans,  que  leur  amitié  et  con- 
jonction dure  pour  leurs  personnes  et  celles  de  leurs 
enfans  à  perpétuité. 

«  A  cette  fin ,  Sa  Majesté  est  contente  d'entendre, 
dés  à  présent ,  aux  mariages  de  monseigneur  le  Dau- 
pliin  et  de  madame  sa  fille  avec  le  fils  et  la  fille  aisnëe 
dudit  roy  d'Angleterre,  si,  de  soncosté,  il  s'y  veut  ré- 
soudre j  à  la  charge  toutes-fois  de  ne  les  publier  et  ma- 
nifester qu'au  temps  que  leurs  Majestez  commenceront 
la  guerre  contre  ledit  roy  dEspagne. 

«  Dequoy  Sa  Majesté  a  donné  charge  audit  marquis 
de  Rosny  de  se  laisser  entendre  audit  roy  d'Angle- 
terre ,  s'il  cognoist ,  estant  sur  les  lieux ,  qu'il  prise  et 
embrasse  ladite  ouverture  quand  elle  luy  sera  faite, 
et  qu'icelle  puisse  servir  ou  soit  nécessaire  pour  le 
faire  résoudre  de  préférer  l'alliance  et  amitié  de  Sa 
Majesté  à  celle  d'Espagne,  et  entrer  en  la  susdite 
union. 

«  Et  neantmoins  ledit  marquis  de  Rosny  mesna- 
géra  le  commandement  que  Sa  Majesté  luy  fait  pour 
ce  regard ,  avec  sa  prudence  ordinaire ,  afin  de  con- 
server la  dignité  de  Sa  Majesté  ,  et  que  la  franchise  et 
bonne  intention  soient  receuës  comme  elles  méritent, 
sans  que  l'on  en  puisse  abuser. 

«  Si  ledit  Roy  embrasse  la  proposition  de  ladite 
alliance  ,  et  de  secourir  secrettement  lesdits  Estats  , 
en  attendant  que  l'on  passe  à  une  guerre  offensive , 
ledit  marquis  sçaura  de  luy  ce  qu'il  voudra  y  contri- 
buer. Et  si  sur  cela  ledit  Roy  déclare  n'avoir  moyen 
de  le  faire,  s'il  n'est  payé  des  deniers  que  la  feue  reine 
d'Angleterre  a  prcstez  à  Sa  IVIajesté  ,  elle  trouve  bon 
que  ledit  sieur  de  Rosny  luy  die  (  toutefois  quand  il 

cognoistra  estre  à  propos  et  non  plutost  )  qu'il  pourra 
disposer  Sa  Majesté  de  faire  payer  par  an,  en  l'acquit 
desdites  debtes  ausdits  Estais  ,  la  somme  de  quatre 
cens  cinquante  mille  livres ,  pourveu  que  ledit  Roy 
vueille  adjouster  à  cela  de  ses  deniers  trois  cens  mil 
livres  ,  et  obtenir  que  Sa  Majesté  fournira  encor  aus- 
dits Estais  pareille  somme  de  sept  cens  cinquante  mille 
livres  par  an  de  ses  deniers  ,  qui  feront  en  tout 
quinze  cens  mille  livres  ,  avec  lesquels  et  ce  que  les- 
dils  Estais  y  eraployeront  du  leur ,  il  semble  qu'ils 
pourront  facilement  subsister^  lesdits  Roys  leur  per- 
mettans  de  tirer  de  leurs  royaumes  des  gens  ,  et  mes- 
mes  estans  fortifiez  et  assistez  de  navires  du  roy  d'An- 
gleterre. 

«  Mais  il  luyremonstrera  qu'il seroit expédient,  outre 
cela,  qu'il  s'abstinst  de  demander  ausdits  Estais,  et  de 
comprendre  en  ce  secours  les  trois  cens  mille  livres 
qu'ils  avoient  promis  à  la  feue  R.eine,  luy  payer  tous 
les  ans  en  déduction  de  ce  c|u'ils  luy  doivent ,  afin  de 
les  rendre  plus  forts. 

«  Car ,  jusques  à  ce  que  la  guerre  soit  déclarée  par 
lesdits  deux  roys  contre  celuy  d'Espagne ,  toute  la 
puissance  dudit  Roy  tombera  sur  leurs  bras  ,  à  la- 
quelle ,  comme  ils  auront  peine  de  résister ,  il  est  à 
craindre  aussi  que  leurs  peuples  se  lassans  et  en- 
nuyant de  porter  le  fardeau  de  la  guerre  ,  rompent 
leur  union  ,  et  traittent  précipitamment  et  séparé- 
ment avec  lesdits  Espagnols. 

«  Toutesfois  ledit  marquis  de  Rosny  ne  se  forma- 
lisera en  cela ,  qu'autant  qu'il  apprendra  des  députez 
desdits  Estais ,  qu'il  sera  à  propos  qu'il  le  fasse  ;  sa- 
dite  Majesté  estimajit  que  l'on  ne  doit  diflerer  de  cou- 

clurre  le  dernier  party  du  secours  convenu  pour  la- 
dite dernière  somme  de  trois  cens  mille  livres ,  de 
laquelle  Ton  désire  qu  il  descharge  lesdits  Estats  ,  s'il 
refuse  de  Faccorder. 

«  Mais  il  faut  luy  proposer  de  faire  que  les  sujets 
d'Angleterre  contribuent  au  secours  desdits  Estats 
pareille  somme,  comme  Sa  Majesté  a  entendu  qu'ils 
ont  fait  souvent  du  temps  de  ladite  reine  defuncte, 
ainsi  que  ledit  marquis  pourra  apprendre  du  sieur 
Caron,  qui  a  tousjours  servy  lesdits  Estats  en  Angle- 
terre ,  et  d'autres  qui  ont  eu  cognoissance  des  choses 
passées. 

((  En  tout  cas  ,  ledit  sieur  marquis  mettra  peine  de 
conclurre  le  susdit  part}-  de  secourir  secrettement 
lesdits  Estats  d'une  commune  main  aux  conditions 
les  plus  advantageuses  pour  eux ,  de  la  part  dudit  roy 
d'Angleterre,  que  faire  se  pourra,  et  pareillement 
d'apprendre  et  rapporter  sa  volonté  sur  la  conclusion 
de  ladite  ligue  offensive  et  défensive,  fortifiée  des- 
dites alliances  ;  car  Sa  Majesté  estime  que  c'est  celuy 
qui  peut  cstre  le  plus  utile  à  leursditcs  Majcstez. 

«  Car  il  ne  faut  point  espérer  de  disposer  ledit  roy 
d'Angleterre  de  continuer  ausdits  Estats  la  mesme 
faveur  et  assistance  que  ladite  Reine  a  fait  jusques  à 
son  deceds ,  et  de  faire  voir  ses  navires  aux  costes 
d'Espagne  et  de  Portugal ,  et  sur  la  volte  des  Indes, 
pour  incommoder  ledit  roy  d'Espagne ,  divertir  sa 
puissance ,  et  suivre  les  erres  qui  ont  esté  tenues  par 
ladite  Dame  contre  ledit  Roy  d'Espagne  ,  tant  qu'elle 
a  vescu;  parce  que  Sa  Majesté  n'a  pas  opinion  que  ce 
soit  chose  que  ledit  roy  vueillc  faire. 

«  Toutesfois  s'il  recognoist,  estant  sur  les  lieux,  qu'il 

y  ait  quelque  apparence  d'espérer  de  pouvoir  persua- 
der ledit  Roy  à  suivre  ce  party,  Sa  Majesté  entend 
qu  il  commence  sa  légation  par  le  presser  et  pour- 
suivre de  s'y  résoudre ,  et  de  ne  rien  obmettre  pour 
Ty  faire  condescendre  :  car  ce  seroit  Tadvantage  de 
Sa  Majesté  ,  pour  les  raisons  qui  sont  mieux  cognuës 
dudit  sieur  marquis  que  de  nul  autre. 

«  Mais  aussi  s'il  cognoit  que  telle  ouverture  doive 
estre  mal  receue  et  desplaise  audit  roy  d'Angleterre,, 
il  ne  s'en  déclarera ,  et  aura  recours  aux  autres  expe- 
diens  déduits  au  présent  Mémoire. 

«  11  reste  encore  un  poinct  à  trailter,  qui  est:  Si 
ledit  roy  d'Angleterre  déclare  audit  marquis  de  Rosny 
estre  content  de  vivre  en  paix  et  bonne  amitié  avec 
Sa  Majesté  ,  et  à  cette  fin  entretenir  les  traittez  faits 
entre  les  couronnes  de  France  et  celles  d'Angleterre 
et  d'Escosse ,  et  mesme  les  estraindre ,  augmenter  et 
régler  ,  s'il  est  jugé  à  propos  ,  pour  le  commun  bien 
de  leurs  sujets  et  pays  ^  mais  aussi  vouloir  traitter  de 
mesme  avec  ledit  roy  d'Espagne  et  les  archiducs ,  afin 
de  demeurer  et  régner  en  paix  et  bonne  amitié  avec 
tous  ses  voisins ,  soit  pour  se  constituer  arbitre  en- 
tr'eux  ,  ou  pour  ne  vouloir  ofïenser  ses  voisins  ,  avec 
lesquels ,  comme  roy  d'Escosse ,  il  a  vescu  en  bonne 
paix  et  amitié.  Et  partant  ne  vouloir  s'entremettre  des 
affaires  desdits  Estais  ,  non  plus  que  des  autres  diffé- 
rends qui  troublent  la  clirestienté  ,  se  contentant  de 
joûyr  des  couronnes  que  Dieu  luy  a  données  et  de  les 
conserver ,  et  laisser  entières  à  ses  enfans  avec  l'ami- 
tié de  tous  ses  voisins ,  et  anciens  amis  et  alliez.  Et 
que  sur  cela  il  fasse  instance  d'estre  payé  par  Sa  Ma- 
jesté des  deniers  prestez  par  ladite  feue  Reine ,  et 

pour  cet  effet ,  demande  des  termes  certains  pour  les 
payeraens ,  ou  qu'il  soit  mis  en  possession  de  certains 
revenus  en  France  ,  ainsi  qu  il  a  voit  esté  prorais  à 
ladite  Reine  :  en  ce  cas  ledit  marquis  de  Rosny  ncn- 
treprendra  de  le  divertir  ouvertement  de  ladite  paix 
de  la  part  de  Sa  Majesté:  au  contraire,  il  luy  dira 
qu'elle  luy  sera  aussi  agréable,  utile  et  assurée  qu'à 
nul  autre  ,  pour  les  raisons  qu'il  luy  sçaura  très-bien 
représenter.  Mais  il  pourra,  discourant  avec  luy  ,  luy 
reraonstrer,  comme  de  luy  mcsme  ,  et  par  protesta- 
tion de  l'affection  qu'il  porte  au  bien  de  ses  afîaires , 
et  comme  ayant  quelque  intercst  qu'il  prospère ,  à 
cause  de  la  religion ,  les  divers  inconveniens  qui  luy 
peuvent  succéder  dedans  et  dehors  ses  royaumes  , 
suivant  ce  conseil ,  tant  à  cause  des  divisions  qui  sont 
en  sesdits  royaumes  fondées  sur  le  poinct  de  la  reli- 
gion, que  pour  la  naturelle  convoitise  et  ambition 
des  Espagnols  5  lesquels  ,  ayans  redressé  leurs  affaires 
aux  Pays-Bas ,  voudront  et  pourront  poursuivre  l'en- 
treprise de  la  monarchie  que  leurs  pères  leur  ont 
tracée  ,  et  que  la  nation  s'est  figurée.  A  quoy  ledit 
roy  d'Espagne  sera  tousjours  excité  et  fomenté  par  les 
papes  et  les  autres  ennemis  de  la  religion  de  laquelle 
il  fait  profession ,  y  adjoustant  encore  les  autres  con- 
sidérations et  raisons  qu'il  jugera  esLre  propres ,  pour 
luy  faire  cognoistre  et  appréhender  la  suitte  d'une 
telle  neutralité  ,  laquelle  ne  peut  estre  de  durée. 

«  Ecdit  sieur  de  Rosny  se  souviendra  aussi  de  luy 
lever  l'opinion  qu'il  pourroit  avoir  de  séparer  et  des- 
unir lesdils  Pays-Bas  ,  delà  puissance  et  domination 
de  la  couronne  d'Espagne,  comme  aucuns  se  sont 
persuadez ,  et  que  l'on  verroit  ressusciter  la  maison 

de  Bourgongne  par  Testablissement  audit  pays  des 
archiducs ,  luy  remonstrant  que  c'est  un  vray  abus 
pour  les  raisons  qu'il  luy  déduira  ,  afin  qu'il  ne  bas- 
tisse  sa  resolution  sur  tels  fonderaens  imaginaires. 

«  Mais  si  ledit  roy  d'Angleterre,  nonobstant  ses  rai- 
sons et  remonstrances ,  persiste  à  déclarer  vouloir 
suivre  le  chemin  de  ladite  paix ,  soit  qu'il  vueille  en- 
tretenir ladite  neutralité  ,  ou  que  ledit  marquis  des- 
couvre qu'il  vueille  balancer  du  costé  d'Espagne  ,  il 
ne  rompra  toutesfois  ouvertement  avec  luy  ,  mais  se 
licentiera  de  luy ,  et  s'en  retournera  ,  le  laissant  en 
bonne  espérance  et  opinion  de  la  continuation  de 
l'amitié  de  Sa  Majesté  j  se  contentant  de  s'informer 
diligemment  de  ceux  qui  le  verront ,  de  Testât  des 
affaires  desdits  royaumes  d'Angleterre  ,  d'Escosse  et 
d'Irlande  ,  et  de  la  disposition  générale  des  sujets 
d'iceux  et  de  toutes  autres  choses  qui  pourront  ayder 
à  l'advcnir  à  servir  Sa  Majesté. 

(c  II  verra  aussi  les  députez  des  Estats  des  provinces 
unies  des  Pays-Bas  ,  et  pareillement  le  sieur  de  Ber- 
naveld  ,  lesquels  il  asseurera  de  la  bonne  volonté 
de  Sa  Majesté  ,  leur  faisant  part  des  bons  ofiices  qu'il 
a  charge  de  faire  pour  eux  et  leurs  affaires  ,  avec  ledit 
roy  d'Angleterre  ,  comme  de  ce  qui  s'en  ensuivra. 

«  S'informera  aussi  de  leur  délibération  sur  les 
partis  que  prendra  ledit  roy  d'Angleterre  ;  et  s'ils 
luy  font  quelques  ouvertures  à  l'advantage  de  Sa  Ma- 
jesté ,  il  les  escoutera  pour  en  rendre  compte  à  Sa 
Majesté  ,  à  son  retour  :  leur  faisant  entendre  que 
sadite  Majesté  affectionne  tellement  leur  conserva- 
tion et  prospérité ,  qu'elle  recevra  tousjours  en  bonne 
part  et  aura  bien  agréable  tout  ce  qui  luy  sera  proposé 

de  la  leur  -,  les  asseiirant  qu'elle  les  favorisera  tous- 
jours  autant  ([ue  ses  affaires  luy  permettront  et  le 
Lien  des  leurs. 

«  Il  soaiira  d'eux  quel  contentement  leur  aura 
donné  ledit  roy  d'Angleterre ,  s'il  veut  se  séparer 
d'eux ,  ce  qu'il  entend  que  deviennent  les  villes  de 
Zelande  gardées  par  les  Anglois  ,  et  leur  délibération 
pour  ce  regard ,  soit  qu'ils  continuent  la  guerre  ,  ou 
soient  contraincts  d'entendre  à  la  paix,  leur  faisant 
offre,  en  l'une  et  en  l'autre  occasion  ,  de  la  continua- 
tion et  assistance  de  Sa  Majesté. 

«  Pareillement  il  mettra  peine  de  descouvrir  si  le- 
dit roy  d'Angleterre  leur  aura  proposé  d'entrer  avec 
luy  en  plus  estroite  confédération  et  à  conditions  plus 
advantageuses  pour  luy  ,  que  n'estoient  celles  qu'ils 
avoient  avec  ladite  reine  d'Angleterre ,  et  quelle  aura 
esté  la  responce  qu'ils  luy  auront  faite,  et  sera,  cy-apres, 
leur  délibération  sur  cela  ;  leur  faisant  sentir,  s'il  juge 
qu'il  en  soit  besoin  ,  la  juste  et  bien  fondée  occasion 
que  Sa  Majesté  auroit  d'approuver  qu'ils  donnassent , 
en  leur  pays  ,  plus  de  pouvoir  audit  roy  d'Angleterre, 
qu'ils  n'ont  fait  à  ladite  Pieine. 

«  Il  faut,  sur  tout,  descouvrir  si  ledit  Roy  aura  ex- 
torqué d'eux,  pour  les  assister,  quelque  promesse  et 
obligation  de  luy  déposer  et  mettre  entre  les  mains 
quelque  place  maritime,  conquise  ou  à  conquérir  en 
la  coste  de  Flandre  ,  du  costé  de  France  ,  faisant 
entendre  audit  Bernaveld,  que  telle  chose  ofl'enserolt 
grandement  Sa  Majesté  poUr  les  raisons  que  ledit 
sieur  de  Rosny  luy  confiera,  comme  à  personne  qui 
s'est  tousjours  montrée  affectionnée  au  contentement 
de  Sa  Majesté. 

«  Laquelle  a  commandé  aussi  audit  sieur  marquis 
de  faire  entendre  aux  catholiques  du  pavs  d'Angle- 
terre ,  qui  s'addresseront  à  luy ,  que  Sa  Majesté  luy 
a  donné  charge  de  les  recommander  audit  roy  d'An- 
gleterre ,  et  les  assister  et  favoriser  envers  luy  tant 
qu'il  luy  sera  possible  -,  dequoy  il  les  asseurera  avoir 
très-bonne  volonté  de  s'acquitter.  Et  partant  qu'il 
n'en  perdra  la  commodité  quand  il  la  rencontrera , 
mesme  qu'il  aydera  à  la  faire  naislre  ,  comme,  de  fait, 
Sa  Majesté  entend  qu'il  fasse  ,  toutefois  avec  telle 
discrétion  et  modération  qu'il  jugera  estre  à  propos  , 
pour  n'altérer  l'esprit  dudit  Roy  ,  et  ne  luy  donner 
ombrage  et  méfiance  de  la  volonté  de  Sa  Majesté. 

«  Il  évitera  de  parler  audit  roy  d'Angleterre  et  à 
tous  autres  du  fait  du  duc  de  Bouillon ,  afin  de  ne 
luy  donner  occasion  de  se  souvenir  de  recommander 
sa  cause  à  Sa  Majesté  5  car  elle  sera  tres-aise  que  ledit 
Jioj  s'en  abstienne  ,  comme  il  luy  fera  cognoistre.  Si 
après  avoir  ouy  les  députez  de  l'électeur  Palatin ,  il 
s'ylaissoit  aller,  Sa  Majesté  ayant  sceu  qu'ils  doivent 
requérir  ledit  Roy  de  recommander  à  Sa  Majesté  ledit 
duc  ;  luy  représentant ,  sil  le  met  sur  ce  propos,  avec 
quelle  modération  et  equanimité  Sa  Majesté  s'est  com- 
portée en  ce  fait ,  quelles  sont  les  fautes  qu'a  commises 
ledit  duc  depuis  son  accusation ,  et  de  quelle  consé- 
quence sont  les  crimes  desquels  il  est  chargé  5  faisant 
tout  ce  qu'il  pourra  envers  ledit  Roy  ,  à  ce  qu'il  ne 
s'engage  en  ce  fait,  comme  il  luy  dira  que  Sa  Ma- 
jesté voudroit  faire  en  faveur  d'un  de  ses  sujets  , 
de  quelque  qualité  et  condition  qu'il  soit ,  qui  l'au- 
roit  ofïencé  ,  comme  Test  Sa  Majesté ,  dudit  duc  de 
Boiiillon. 

«  Ledit  sieur  marquis  a  esté  chargé  de  deux  lettres 
du  Roy ,  l'une  escrite  et  Tautre  signée  de  sa  main , 
en  créance  sur  luy  ,  pour  présenter  audit  R-oy. 

«  Sa  ^lajesté  entend  aussi  qu  il  visite  la  reine  d'An- 
gleterre ,  et  si  elle  est  encore  en  Escosse  ,  qu'il  dé- 
pesclie  un  gentil-homme  exprès  vers  elle  pour  ac- 
complir ledit  oOice  ,  s'excusant  de  n'estre  passé  jus- 
ques-là  ,  sur  la  haste  et  nécessité  de  son  retour  en 
France,  et  l'importance  des  affaires  qui  luy  ont  esté 
commandées  de  traitter  avec  ledit  roy  d'Angleterre  ; 
mais  il  n'obmettra  à  faire  faire,  par  celuy  qu'il  envoyera, 
aucune  sorte  de  compliment  envers  ladite  dame ,  au 
nom  du  Roy  et  de  la  Reine ,  qui  seront  propres  pour 
luy  tesmoigner  et  faire  croire  combien  leurs  Majestez 
affectionnent  sa  personne  et  son  contentement  et 
veulent  faire  profession  d'amitié  avec  elle. 

«  Il  donnera  charge  aussi  à  celuy  qu'il  envoyera 
en  Escosse,  de  voir  le  prince  et  les  autres  enfans  dudit 
Roy,  qui  sont  avec  ladite  reine  d'Angleterre  ,  et  les 
asseurer  de  l'amitié  de  leurs  Majestez  ,  de  laquelle 
ils  rendront  héritier  monseigneur  le  Dauphin  et  leurs 
autres  enfans. 

«  Si  ledit  sieur  de  Rosny  recognoist  qu'il  puisse 
practiquer  et  obliger  au  service  de  Sa  Majesté  ,  quel- 
ques-uns des  serviteurs  dudit  roy  d'Angleterre  ,  qui 
soient  capables  de  la  servir ,  avec  sujet  de  s'y  fier  et 
d'en  bien  espérer,  il  n'en  perdra  l'occasion. 

((  Non  plus  que  de  rendre  aux  ambassadeurs  et  dépu- 
tez du  roy  d'Espagne,  et  des  archiducs  de  Flandres,  ou 
autres  qui  en  seront  dignes  ,  selon  la  qualité  de  leurf 
maistres  ,  la  visite  dont  les  ministres  des  princes  ont 
accoustumé  d'u§cr  les  uns   envers  k.^  autres  ;  pour 

conserver  et  demonstrer  la  bonne  amitié  et  intelli- 
gence qui  est  entr'eux. 

«  Sa  Majesté  escrit  au  sieur  de  Beau-mont,  son  am- 
bassadeur par  delà  ,  qu'il  la  serve  auprès  ledit  sieur 
de  Rosny,  aux  occasions  qui  se  présenteront  ainsi  qu'il 
îuy  dira,  El  dautant  que  Sa  Majesté  a  fait  dire  audit 
voy  d'Angleterre  qu'il  Iuy  feroit  scavoir ,  par  Iuy,  son 
intention  sur  les  plaintes  qu'il  avoit  faites  des  depor- 
temens  dudit  sieur  de  Beau-mont ,  il  scaura  de  Iuy  , 
quelle  satisfaction  il  a  depuis  donnée  audit  Roy,  pour, 
selon  cela  ,  faire  tel  office  en  faveur  dudit  sieur  de 
Beau-mont  envers  ledit  Roy,  qu'il  jugera  estre  né- 
cessaire, afin  qu'il  ait  sa  résidence  et  son  entremise 
agréable  ,  l'asseurant  de  sa  fidélité  et  preud'hommie, 
et  effaçant  toutes  les  impressions  que  l'on  Iuy  a  don- 
nées à  son  préjudice  :  Iuy  déclarant  que  comme  Sa 
Majesté  auroit  cliastié  ledit  sieur  de  Beau-mont ,  s'il 
s'estoit  tant  oublié  de  son  devoir  que  de  faire  ou  dire 
chose  qui  pust  déplaire  audit  roy  d'Angleterre,  Sa 
IVIajesté  désire  aussi  qu'il  le  reçoive  benignement , 
estant  innocent  et  purgé  de  telles  calomnies ,  et  qu'il 
le  traitte  favorablement  comme  son  ministre  et  servi- 
teur, tout  ainsi  que  Sa  Majesté  fera  son  ambassadeur, 
résident  près  d'elle  ;  des  déportcmens  duquel  ledit 
marquis  Iuy  dira  ({u'elle  est  tres-satisfaite  ,  ainsi  qu'il 
Iuy  promettra  qu'il  sera  dudit  sieur  de  Beau-mont. 

Sa  Majesté  a  commandé  estre  baillé  un  alphabet 
en  cliifre  ,  audit  sieur  marquis  de  Rosny  ,  pour  s'en 
servir  aux  occasions  d'importance  qui  se  présente- 
ront ,  afin  de  l'advertir  plus  ouvertement  de  toutes 
occurrences. 

Fait    à  Fontaine -bleau,    le   deuxiesmc  jour  de 

juin  i6o3  ,  présents  messieurs  le  comte  de  Soissons, 
deRosny,  deSillery  et  Jeaniiin,  conseillers  au  conseil 
d'Estat.  Heisry. 

Et  plus  bas  contre-signée  ,  de  Neuf-ville. 
Outre  ce  que  dessus,  le  Roy,  ainsi  que  nous  en 
avo?is  desja  dit  quelque  chose  ,  vous  bailla  une  autre 
instruction  escriteet  signée  de  sa  main,  pour  essayer 
de  traitter,  comme  devons  mesmes  ,  une  alliance  en- 
core pins  estroitte  en  forme  de  ligue  offensive  et  dé- 
fensive où  seroient  compris  les  Estats ,  etia  restraindre 
par  le  mariage  des  enfans  des  deux  Rois  5  mais  tout  ce 
qui  suit,  disons  nous,  sans  en  avoir  eu  nulle  certi- 
tude ,  ains  seulement  pour  en  avoir  trouvé ,  depuis 
vostre  retour  d'Angleterre,  plusieurs  mémoires  et 
discours  parmy  vos  papiers  tels  que  s'ensuit  ^  à  sçavoir, 
de  proposer  le  ravalement  de  la  puissance  espagnole 
et  maison  d  Austriche  ,  et ,  sur  ce,  faire  quatre  sortes 
d'ouvertures  pour  y  parvenir. 

La  première ,  que  la  France ,  l'Angleterre  ,  le  Dan- 
nemarc ,  la  Suéde  et  les  Pays-Bas  à  frais  communs,  et 
neantmoins  proportionnez  aux  puissances  d'un  chacun, 
essayassent  de  se  saisir  des  Indes  ou  à  tout  le  moins 
des  isles  qui  sont  sur  le  chemin  des  flottes  d'Espagne , 
afin  d'en  empescher  le  traject,  et  ce,  par  le  moyen  de 
trois  armées  navales  de  huict  mille  hommes  chacune, 
lesquelles  se  rafraischiroient  de  huict  en  huict  mois, 
afin  de  remplacer  ce  qui  seroit  devenu  défectueux 
en  icelles. 

La  seconde  ,   d'arracher  de  la  maison  d'Austriche 

l'hérédité  de  l'empire  d'Allemagne  et  des  Estats  et 

royaumes  de  Hongrie,  Bohême,  Moravie,  Silezie , 

Lusatie,  Austriche,  Carinthie,  Stirie  et  Tirol,  con- 

T.  4.  19 

viant,  à  ce  dessein,  tous  les  princes  d'Allemagne, 
avec  asseiirance  que  toutes  les  distributions  s'en  fe- 
roient  à  leur  adyantage  et  non  d'autres ,  et  faire  le 
semblable  touchant  les  Estats  de  Cleves,  Juliers , 
Bergues,La  Mark,  Piavensberg  et  Ravestin  lors  qu'ils 
viendront  à  vacquer. 

La  troisiesrae ,  d'attaquer  les  Pays-Bas  en  se  saisis- 
sant des  rivières  de  Meuse  et  Moselle ,  et  des  bords 
du  Rhin  d'un  costé  ,  des  costes  de  la  mer  de  l'autre ,  et 
des  frontières  de  France  de  l'autre ,  afin  d'empescher 
que  nuls  vivres  ny  marchandises  n'y  pussent  plus  en- 
trer ,  et,  par  ce  moyen,  de  réduire  les  peuples  d'iceux 
en  nécessité  de  toutes  choses. 

Et  la  quatriesme  ,  plus  grande  et  plus  générale,  par 
la  réduction  de  toute  la  maison  d'Austriche  dans  le 
seul  continent  des  Espagnes  ,  essayant  d'intéresser  en 
la  dissipation ,  dispersion  et  distribution  de  leurs  au- 
tres Estats,  non  seulement  la  France,  l'Angleterre, 
les  Roys  de  Dannemarc  et  de  Suéde ,  les  provinces 
unies  des  Pays-Bas,  mais  aussi  les  princes  et  villes  im- 
périales d'Allemagne ,  Venise  ,  Savoye  et  autres  po- 
tentats, voire  mesme  le  Pape,  en  leur  distribuant 
toutes  lesdites  provinces  dont  ils  seroient  spoliez  selon 
la  commodité  d'un  chacun  sans  aucune  portion  pour 
les  roys  de  France ,  d'Angleterre  ,  de  Dannemarc  ny 
Suede^  mais  tousjours  avec  charge  de  ne  faire  ces  pro- 
positions que  comme  de  vous  mesme ,  faisant  sem- 
blant de  ne  les  avoir  pas  voulu  faire  au  Roy ,  vostre 
maistre ,  sans  avoir  veu  commuent  elles  seroient  rc- 
ceués  pour  ces  trois  grands  roys  du  Nord,  et  les  pro- 
vinces unies  des  Pays-Bas. 


ou    MEMOIRES    DE    SULLY.    [l6o3]  29 1 

Lettre  de  la  main  du  Roj  au  roj  d'Angleterre. 

Monsieur  mon  frerc  ,  je  me  resjoiiys  de  vous  voir 
jouyssaiît  à  j)rcseiit  du  J^on-lieur  et  legilime  accrois- 
sement que  je  vous  ay  souliaillé  il  y  a  long-temps^ 
j'en  loue  et  remercie  Dieu  avec  vous  de  pareille  aflec- 
tion  que  vous  mesmes.  Dc([noy  voulant  vous  rendre 
certain  comme  de  la  continuation  de  mon  amitié,  je 
vous  envoyé  celuy  entre  tous  mes  serviteurs  qui  a  plus 
de  cognoissance  de  l'intérieur  de  mon  cœur  -,  c'est 
mon  cousin  le  marcjuis  de  Rosny ,  qui  a  tousjours  affec- 
tionné voslre  contentement  et  prospérité,  et ,  comme 
mon  serviteur  tres-fidele,  désiré  ardemment  l'entre- 
tenement  de  nostre  union  et  bonne  amitié.  Recevez- 
le  donc  en  cette  t[ualité  aussi  Ijenignement  que  le  mé- 
rite la  bonne  volonté  de  laquelle  il  vous  est  envové  et 
qu'il  s'y  présentera,  et  luy  adjoustez pareille  foy  que 
vous  feriez  à  la  propre  personne  de  vcstre  tres-afï'ec- 
tionné  bon  frère. 

Lettre  du  Roj  au  roj  d'Angleterre,  contresignée. 

Très-haut,  très -excellent  et  tres-puissant  prince , 
nostre  très-cher  et  tres-amé  bon  frère  cousin  et  ancien 
allié-,  si  tost  que  nous  avons  esté  advertis  de  voslre 
part,  tant  par  vostre  lettre  escrite  le  i5  du  mois  d'a- 
vril ,  que  par  le  sieur  Parry ,  vostre  ambassadeur,  du 
trespasdela  feue  Reine,  nostre  tres-chere  sœnr  et  cou- 
sine ,  et  de  vostre  assomption  à  la  couronne  d'Angle- 
terre ,  nous  avons  fait  partir  nostre  cousin ,  le  marquis 
de  Rosny,  grand  maistre  de  l'artillerie  cl  grand  voyer 
de  France ,  capitaine  de  cent  hommes  d'armes  de  nos 
ordonnances ,   conseiller   en   nostre  conseil   d'Estat 

19- 

et  superintendant  gênerai  des  finances  de  nostre 
royaume ,  par  nous  à  cet  effet  destiné  et  nommé  il  y  a 
long-temps  pour  vous  aller  saluer  en  nostre  nom , 
vous  renouvcller  les  offres  et  asseurances  de  nostre 
fraternelle  et  parfaite  amitié  ,  nous  conjouyr  avec  vous 
de  la  félicité  qui  accompagne  vostre  entrée  audit 
royaume.  Et  comme  vous  nous  avez  mandé  par  vostre- 
dite  lettre  et  nous  a  esté  confirmé  par  vostredit  am- 
bassadeur ,  vostre  intention  estre  d'entretenir  et  con- 
tinuer les  traittez  que  nous  avons  avec  vous  comme 
roy  d'Escosse ,  et  pareillement  ceux  que  nous  avions 
avec  ladite  defuncte  Reine,  à  cause  du  royaume  d'An- 
gleterre ,  nous  avons  aussi  donné  charge  audit  mar- 
quis de  Rosny  de  vous  déclarer  que  nous  voulons 
faire  le  semblable  de  nostre  costé  ,  et  que  nous  avons 
désir  d'embrasser  toutes  sortes  d'occasions  qui  se 
présenteront  de  les  rendre  aussi  utiles  à  nos  communs 
sujets  que  nostre  ancienne  et  parfaite  amitié  nous  con- 
vie de  les  estreindre  5  pareillement  nous  avons  eu 
bien  agréable  que  vous  ayez  continué  ledit  Parry  pour 
vostre  ambassadeur  auprès  de  nous-,  car,  comme  il 
s'est  monstre  jusques  à  présent  très -affectionné  à  l'en- 
tretenement  et  augmentation  de  nostre  bonne  amitié  et 
intelligence ,  nous  espérons  aussi  qu'il  persévérera  en 
ce  devoir  aussi  fidellement  et  sincèrement  que  nous 
avons  ordonné  à  nos  ministres  d'en  user  envers  vous. 
Vous  priant  d'adjouster  pareille  foy  à  tout  ce  que 
nostre  cousin,  le  marquis  de  Rosny,  traittera  en 
nostre  nom  avec  vous ,  comme  à  nostre  propre  per- 
sonne ,  ayans  voulu  l'employer  en  cette  légation  par 
preferance  à  tous  autres  pour  la  très-grande  confiance 
que  nous  avons  en  luy ,  et  la  cognoissance  que  nous 

avons  de  son  affection  à  l'entretenemciit  et  augmenta- 
tion de  nostre  bonne  amitié.  PriantDieu,  très-haut,  etc. 
Le  2  juin,  i6o3. 

Lettre  de  la  main  du  Roj  à  la  reine  d'Angleterre. 

Madame  ma  sœur,  celte  lettre  que  je  vous  escris 
de  ma  propre  main ,  vous  sera  présentée  par  mon  cou- 
sin le  marquis  de  Rosny,  mon  fidelle  serviteur,  que 
j'envoye  au  roy  d'Angleterre,  mon  bon  frère,  et  à 
vous  pour  vous  asseurer  comme  luy  de  la  continuation 
de  mon  amitié  ,  et  la  volonté  que  j'ay  de  la  vous  tes- 
moigner  par  toutes  sortes  d'effets  dignes  d'icelle.  Il 
vous  dira  aussi  le  contentement  que  j'ay  de  vostre  fé- 
licité et  combien  je  désire  que  vous  enjouyssiez  lon- 
guement. Je  vous  prie  donc  de  le  croire,  tant  sur  ce 
sujet  que  tous  autres  qu'il  traittera  avec  vous ,  tout 
ainsi  que  vous  feriez  ma  personne  mesme ,  me  faisant 
sçavoir  par  luy  Testât  de  vostre  santé,  pour  laquelle 
je  prie  Dieu ,  madame  ma  sœur ,  qu'il  vous  continue 
sa  divine  grâce  et  assistance ,  comme  à  vostre  tres-af- 
fectionné  bon  frère. 

Lettre  du  Roj  à  la  reine  d' Angleterre ,   contre- 
signée. 

Tres-haute  ,  très-excellente  et  tres-puissante  prin- 
cesse, nostre  très -chère  et  tres-amée  bonne  sœur, 
cousine  et  ancienne  alliée  -,  l'une  des  choses  que  nous 
avons  autant  désirée  depuis  vostre  assomption  à  la 
couronne  d'Angleterre ,  a  esté  de  vous  faire  visiter 
par  personne  de  qui  les  bonnes  qualitez  rendissent  plus 
célèbre  et  remarquable  les  tesmoignages  de  nostre 
bonne  volonté  et  inclination  en  vostre  endroit  ;   et 

ayant  choisi  pour  cet  efïet  nostre  cher  et  amé  cousin 
le  marquis  de  Piosny,  grand  maistre  de  Tarlillerie  et 
grand  voyer  de  France,  capitaine  de  cent  hommes 
d'armes  de  nos  ordonnances  et  superintendant  de  nos 
finances,  nous  vous  prions  avoir  agréable  cet  office  qu'il 
vous  rendra  de  nostre  part,  et  vous  assenrer  que, 
comme  par  le  moyen  de  la  couronne  d'Angleterre , 
l'ancien  lien  d'amitié  d'entre  celles  de  France  etd'Es- 
cosse  se  trouve  davantage  eslrainct,  nous  aurons  à 
plaisir  de  vous  tesmoigner  ,  en  toutes  occasions  ,  des 
fruicts  dignes  de  nostre  affection  et  bien  vueillance, 
ainsi  que  ledit  marquis  de  Rosny  vous  fera  plus  am- 
plement entendre.  Et  à  tant ,  nous  prions  Dieu ,  très- 
haute  ,  très-excellente  et  tres-puissante  princesse  , 
nostre  tres-chere  et  bien-amée  bonne  sœur ,  cousine 
et  ancienne  alliée  ,  qu'il  vous  ait  en  sa  sainte  et  digne 
garde. 

Escrit  à  Fontaine-bleau,   le  deuxiesme  jour  de 
juin  160  3. 

Letiie  de  la  Reine  an  roj  d'Angleterre  ^  contre- 
signée. 

Tres-haut  ,  très-excellent  et  tres-puissant  prince  , 
nostre  très-cher  et  bien-amé  bon  frère ,  cousin  el  an- 
cien allié  ^  le  Roy  nostre  honoré  seigneur  envoyant 
par  devers  vous  nostre  très-cher  et  bien  amé  cousin 
le  marquis  de  Rosny,  grand  maistre  de  l'artillerie, 
grand  voyer  et  surintendant  gênerai  des  finances  de 
France,  nous  juy  avons  donné  charge  de  vous  visiter 
et  saliier  de  nostre  part ,  et  se  conjoiiiravec  vous  ,  en 
nostre  nom,  de  vostre  heureuse  assomption  au  royaume 
d'Angleterre,  laquelle  nous  vous  avions  dautant  plus 

ardemment  désirée ,  que  nous  avons  tousjours  re- 
cogneu,  entre  le  Roy  noslre  dit  tres-honoré  seigneur  et 
vous  ,  une  entière  et  parfaite  amitié  ,  et  bonne  cor- 
respondance ,  dont  mesme  vous  avez  par  cy-devant 
rendu  de  particuliers  tesraoignages  en  nostre  endroit. 
C'est  pourquoy  nous  avons  receu  les  nouvelles  de  ces 
bons  succez  et  prosperitez  avec  un  extrême  plaisir, 
et  les  souhaittons  augmenter  de  plus  en  plus  à  vostre 
contentement ,  ainsi  que  nostredit  cousin  le  vous 
pourra  représenter  plus  particulièrement  de  nostre 
part  ^  auquel  nous  vous  prions  vouloir  sur  ce  donner 
entière  créance  ,  et  nous  en  remettans  sur  luy ,  nous 
prions  Dieu,  très-haut,  très-excellent  et  tres-puissant 
prince  ,  qu'il  vous  ayt  en  sa  saincte  et  digne  garde. 
Escrit  à  Fontaine-bleau,  ce  premier  jour  de  juin  i6o3. 

Lettre  de  la  main  de  la.  Reine  à  la  reine 
d'Angleterre. 

Madame  ma  sœur ,  mon  cousin  le  marquis  de  Rosny , 
grand  maistre  de  l'artillerie  et  surintendant  gênerai 
des  finances  de  France  ,  s'en  allant  de  la  part  du  Roy 
monseigneur  vers  vous ,  je  luy  ay  donné  charge  de 
vous  visiter  de  ma  part,  et  se  conjoiiir  avec  vous  en 
mon  nom  de  vostre  assomption  au  royaume  d'Angle- 
terre, et  des  heureux  succez  et  prosperitez  qui  vous 
en  sont  reiissies^  lesquelles  ne  seront  jamais  si  grandes, 
que  je  les  vous  souhaitte ,  non  seulement  pour  la  par- 
faite amitié  et  intelligence  qui  a  tousjours  esté  entre 
nos  royaumes  et  couronnes,  mais  aussi  pour  la  proxi- 
mité et  alliance  qui  est  entre  nous  ,  et  pour  l'estroite 
amitié  et  observance  que  je  désire  estre  conservée 


296  [l6o3J    OECONOMIES    ROYALES , 

cVune  part  et  d'autre,  laquelle,  pour  mon  regard,  je 
garderay  tousjours  inviolablement ,  comme  vous  dira 
plus  particulièrement  mondit  cousin  ;  sur  lequel  me 
remettant  5  je  prie  Dieu ,  madame  ma  sœur,  qu'il  vous 
ayt  en  sa  saincte  et  digne  garde. 

EscritàFontaine-bleau,lepremierjour  dejuin  i6o3. 


CHAPITRE   XVII. 

Rosny  s'embarque  pour  l'Angleterre.  Différent  entre  la 
marine  Françoise  et  la  marine  angloise.  Détails  sur  le 
voyage  de  Rosny.  Soulèvement  du  peuple  de  Londres 
contre  l'ambassade  Françoise.  Commencement  de  la  né- 
gociation. 

En  suitte  de  toutes  ces  expéditions  pour  vostre 
voyage  d'Angleterre,  nous  vous  ramentevrons  ce  dont 
il  nous  souvient,  et  pour  plus  grand  esclaircisseraent 
à  ceux  qui  liront  ces  Mémoires,  nous  insérerons  en 
chaque  temps  et  occasion  les  lettres  que  vous  escri- 
viez  au  Roy ,  pour  luy  rendre  compte  de  ce  qui  se 
passoit. 

Vous  partistes  donc  de  Paris  ati  commencement  de 
juin ,  et  arrivastes  à  Calais  ,  accompagné  de  plus  de 
deux  cens  gentils-hommes ,  ou  qui  se  disoient  tels  , 
entre  lesquels  il  y  en  avoit  plusieurs  de  bonne  maison 
et  fort  qualifiez. 

En  ce  lieu  le  sieur  de  Vie  ,  qui  avoit  quelque  dent 
de  laict  contre  les  Anglois ,  à  cause  des  pirateries  , 
comme  vice-adrairal  de  France ,  puis  ceux  d'Angle- 

terre  et  des  Provinces  Unies  se  vindrent  offrir  à  vous 
au  nom  de  leurs  maislres,  et  chacun  d'eux  vous  prier 
qu'il  eusl  Thonneur  de  vous  recevoir  en  ses  vais- 
seaux ,  et  de  vous  en  servir  en  vostre  passage  ,  di- 
verses raisons  vous  firent  choisir  ceux  d'Angleterre. 
Lesquels  vous  ayans  en  pleine  mer  dans  leurs  grandes 
roberges ,  et  voyans  venir  vers  vous  le  sieur  de  Vie 
avec  le  pavillon  au  grand  mast  de  son  vaisseau ,  ils 
s'en  offencerent  comme  d'un  affront  (0  qui  estoit  non 
seulement  fait  au  Roy  leur  maistre,  mais  aussi  au  Roy 
de  France  ,  lequel  vous  représentiez ,  et  s'animèrent 
de  telle  sorte  les  uns  les  autres  à  en  tirer  raison  ,  que, 
sans  la  prudence  et  dextérité  dont  vous  usastes  ,  leur 
disant  que  ce  qu'en  faisoit  M.  de  Vie  estoit  par  vostre 
ordre ,  afin  de  vous  rendre  plus  d'honneur  en  le  met- 
tant bas  sans  delay  au  moindre  commandement  ou 
signal  ,  ainsi  qu'il  fut  faict,  et  sans  cela  il  n'y  a  point 
de  doute  qu'il  y  eust  eu  de  la  batterie  ,  où  apparem- 
ment la  France  eust  esté  la  plus  foible,  ce  que  vous 
couvristes  sagement. 

Estant  arrivé  à  Douvres  ,  le  sieur  de  Beau-mont 
vous  y  vint  trouver,  et  aussi  un  nommé  le  sieur 
Loucnar,  estant  au  roy  d'Angleterre,  non  comme  il 
vous  le  dit ,  pour  vous  porter  aucune  parole  de  sa 

(i)  Ils  s'en  offencerent  comme  d'un  affront  :  voici  comment  de  Thou 
rapporte  cet  événement.  Dominique  du  Vie  ,  gouverneur  de  Calais, 
et  licutenant-ge'nt'ral  de  ramirai  de  Bretagne,  e'quipa  quelques  frégates 
pour  escorter  Rosny  qui  etoit  monte'  sur  un  vaisseau  anglois.  Au  mo- 
ment où  il  alloit  partir  de  Douvres  ,  Pamiral  anglois  exigea  qu'il  baissât 
pavillon  ;  instruit  de  son  refus  ,  il  ordonna  qu'on  fît  feu  sur  lui.  Rosny 
protesta  contre  cette  violence,  et  cependant  fit  signe  à  du  Vie  de  baisser 
le  pavillon.  Arrive  à  la  cour  d'Angleterre  ,  il  obtint  réparation  de  cettr 
injure. 

part,  mais  seulement  pour  donner  ordre  à  vous  faire 
loger ,  et  fournir  chevaux ,  charriots,  batteaux,  vivres 
et  guides. 

De  Calais  vous  aviez  escrit  une  lettre  au  Roy,  dont 
la  teneur  ensuit  : 

Première  lettre  de  M.  de  Rosnj  au  Roy. 
Sire, 

Depuis  mon  parlement  de  Paris  jusques  à  mon  ar- 
rivée en  cette  ville ,  je  n'ay  appris  aucune  chose  qui 
meritast  vous  estre  escrite  ,  sinon  force  bruicts  incer- 
tains d'une  tres-raauvaise  disposition ,  tant  au  Roy 
qu'aux  peuples  d'Angleterre,  desquels  vous  avez  esté 
adverty  par  M.  de  Vie ,  et  notamment  de  ce  qui  s'est 
passé  à  l'embarquement  du  comte  d'Arambergue ,  et 
le  pourparler  d'entre  le  vice-admiral  d'Angleterre  et 
celuy  de  Hollande.  Vostre  Majesté  aura  aussi  appris, 
par  la  lettre  dudit  sieur  de  Yic,  comme  le  susdit  ad- 
mirai a  laissé  deux  roberges  pour  me  servir  en  mon 
passage  ;  mais  d'autant  qu'il  sembloit  que  ce  fust  plu- 
tost  par  manière  d'acquit,  que  d'affection  et  bonne 
volonté,  et  que  tel  estoit  l'advis  dudit  sieur  de  Vie,  je 
me  resolvois  de  ne  m'en  aider  point ,  et  les  remercier 
avec  toutes  sortes  de  courtoisies.  Et  toutesfois  ayant 
depuis  receu  la  lettre  du  sieur  de  Beau-mont ,  dont 
j'envoye  coppie  à  vostre  Majesté ,  et  considéré  que 
bien  souvent  les  moindres  circonstances  et  formalitez 
non  observées  apportent  aux  esprits ,  d'ailleurs  mal 
disposez  ,  des  causes  ,  si  non  vrayes  ,  à  tout  le  moins 
vray  semblables ,  de  se  plaindre ,  je  me  suis  résolu 
d'accepter  lesdites  roberges  et  passer  dedans  en  An- 
gleterre ;  afin  d'oster  à  ces  commencemens  tout  pre- 

texte  d'altération  ,  laiit  à  l'endroit  de  vostre  Majesté, 
que  d'aucuns  de  vos  ministres ,  et  d'impression  en 
l'esprit  des  hommes,  qu'il  y  eust  mauvaise  intelligence 
entre  vos  Majestez ,  et  en  useray  tousjours  ainsi , 
quelque  recognoissance  qui  me  puisse  venir  du  con- 
traire ,  fermant  les  yeux  et  les  oreilles  à  beaucoup  de 
choses  ,  (|ui  seront  dites  et  faites,  et  les  interprétant 
apparemment  à  bonne  intention  5  gardant  en  mon  es- 
prit ce  que  j'en  devray  croire  et  représenter  à  vostre 
Majesté.  J'ay  aussi  appris  de  M.  de  Vie  que  nul  n  a 
apporté  le  dueil  en  Angleterre  de  la  défuncte  P\.eine, 
ny  qu'aucun  ambassadeur  ne  s'est  présenté  en  cet 
équipage  devant  le  Roy  qui  y  règne  à  présent. 
Neaulmoins,  considérant  l'ordre  et  le  commandement 
que  j'ay  de  vostre  Majesté ,  et  qu'il  y  va  bien  autant 
de  vostre  dignité  et  réputation ,  de  tesraoigner  encor 
un  ressouvenir  de  l'amitié  qu'avez  portée  à  la  défuncte 
reine  Elizabeth ,  et  des  bons  offices  qu'en  avez  receus, 
qucd'en  désirer  la  continuation  envers  ses  successeurs, 
je  me  résolus  de  comparoistre  à  la  première  audience 
ainsi  qu'il  est  porté  par  mon  instruction. 

Je  sejourneray  encore  aujourd'huy  en  ce  lieu  pour 
attendre  le  sieur  de  Sainct  Luc ,  et  quelques  autres 
des  plus  paresseux  qui  me  font  ce  bien  de  m'accom- 
pagncr  5  mais,  sans  faillir,  je  partiray  demain,  soit 
qu  ils  viennent  ou  non  ,  afin  de  ne  retarder  ce  qui  est 
de  vostre  service  et  du  bien  gênerai  pour  l'interest 
d'un  particulier.  Or ,  combien  que  tout  ce  qui  est 
dans  cette  lettre  ne  soit  pas  de  grande  conséquence, 
si  n'ay-je  voulu  faillir  de  le  représenter  à  vostre  Ma- 
jesté ,  afin  qu'il  ne  se  passe  aucune  petite  particularité 
dont  je  ne  la  tienne  fort  amplement  instruicte  et  iu- 

formée  ,  ainsi  que  je  continiieray  de  faire  durant  mon 
voyage.  Sur  ce  je  prieray  Dieu  ,  etc. 

De  Calais,  ce  samedy  quatorziesmejour  dejuin  i6o3, 
à  dix  heures  du  matin. 

De  Douvres  vous  allastes  coucher  à  Cantorbery,oii, 
pour  une  petite  ville,  vous  trouvastes  une  merveilleuse 
affluence  de  peuple  ,   avec  acclamation  non  jamais 
rendue  à  aucun  ambassadeur.  En  ce  lieu  vous  vint 
trouver  le  sieur  de  Stafford ,  dit  milord  Sidenay,  de 
la  part  du  roy  d'Angleterre  ,  et  à  Gravezines ,  le  comte 
de  Sutenton  ,  lesquels  vous  usèrent  de  plusieurs  com- 
plimens ,  trop  longs  à  réciter  aussi  bien  que  ceux  qu'ils 
receurent  de  vous  ^  et  puis  avec  les  barges  du  Roy, 
qui  sont  des  vaisseaux  fort  agréables  et  bien  mirelifi- 
quez ,  vous  menèrent  par  la  Tamise  à  Londres  ,  où  en 
arrivant  il  vous  fut  fait  une  salue  de  canonnades  ou 
pièces  des  vaisseaux  de  la  Tour  des  plus  belles  dont 
j'aye  jamais  oiiy  parler^  car  il  fut,  selon  mon  advis  , 
tiré  plus  de  trois  mille  coups  de  pièces,  sans  les  mous- 
quetades  sur  le  mole  et  place  de  devant  la  Tour.  Vous 
trouvastes  grand  nombre  de  carrosses  pour  vous  me- 
ner à  vostre  logis ,  que  vous  pristes  pour  les  premiers 
jours  chez  M.  de  Beaumont. 

Dés  le  soir  le  sieur  Cécile ,  chef  du  conseil  des  af- 
faires, vous  vint  visiter,  faire  des  excuses  de  l'absence 
du  Roy ,  et  vous  asseurer  de  son  prompt  retour.  Le 
lendemain  vous  fustes  logé  en  un  assez  beau  logis 
respondant  sur  une  grande  place ,  et  la  pluspart  de 
ceux  de  vostre  suitte  aux  environs  ^  et  le  soir  il  arriva 
un  accident ,  qui  eust  bien  causé  du  desordre ,  sans 
vostre  grand  jugement ,  prudence  et  bonne  fortune 
dont  la  cause  fut  telle. 

Plusieurs  de  ceux  qui  vous  avoient  accompagné 
(  ausquels  vous  n'aviez  pas  manqué  de  bien  faire  la 
leçon  ,  et  donner  des  instructions  de  la  forme  de  vivre 
qu'ils  avoient  à  tenir,  et  sur  tout  aux  jeunes  gens  et 
marjolets  de  Paris),  voulans  faire  la  desbauche,  s'en 
allèrent  chercher  des  femmes  de  joye,  chez  l'une  des- 
quelles le  hazard  voulut  qu'ayans  rencontré  des  An- 
glois,  il  y  en  eut  un  tué  par  un  des  vos  très  5  ce  qui 
suscita  une  telle  rumeur  dans  la  ville ,  que  le  peuple 
assemblé  par  les  rues ,  au  nombre  de  plus  de  trois 
mille,  ne  parloit  de  rien  moins  que  d'aller  assommer 
tous  vos  gentils-hommes  dedans  leurs  logis.  Dequoy 
estans  entrez  en  appréhension  ,  ils  les  quittèrent  quasi 
tous  et  se  vindrent  sauver  dans  le  vostre. 

Vous  ne  sçaviez  rien  de  tout  cela  et  jouiez  à  la  prime 
avec  messieurs  le  marquis  d'Oraison ,  de  Sainct  Luc 
et  de  Blerancourt.  Mais  comme  vous  les  vistes  entrer 
trois  à  trois ,  quatre  à  quatre ,  et  encore  en  plus  grand 
nombre  dans  vostre  salle  ,  comme  tous  estonnez  , 
vous  vous  doutastes  aussi-tost  de  quelque  accident, 
et  en  ayant  fait  perquisition  ,  les  sieurs  du  Terrail  et 
Gadancourt  enfin  vous  confessèrent  que  quelques  uns 
de  ceux  qui  vous  accompagnoient ,  se  souvenans  mal 
de  vos  remonstranccs,  avoient  tué  un  Anglois,  sur  la 
mort  duquel ,  pour  estre  assez  bien  apparenté  ,  le 
peuple  s'estoit  mis  en  armes ,  avec  resolution  de  les 
aller  tous  sacmenter  (0  en  leur  logis.  Cette  nouvelle 
vous  affligea  infiniment,  la  prenant  comme  une  au- 
gure d'un  mauvais  succez  en  vostre  charge.  Et  neant- 
moins  courant  plutost  aux  remèdes  ,  qu'aux  blasmes, 
reproches  ny  complaintes  ,  vous  ordonnastes  à  bien 

(i)  Sacmenter  :  massacrer. 

cent  qui  estoient  dans  voslre  salle ,  qu'ils  eussent  à 
se  ranger  tout  à  Tentour  de  la  salle ,  afin  que  vous  les 
vissiez  tous  au  visage  pour  en  juger.  Ce  qu'ayant  fait 
vous  pristes  un  flambeau  (car  la  nuict  commencoit  à 
se  fermer  ) ,  et  les  ayant  tous  regardez  au  nez  et  parlé 
à  eux  ,  vous  en  vinstes  prendre  un  par  le  poing,  qui 
estoit  le  fils  unique  du  sieur  de  Combault  grand  au- 
diancier  de  la  chancellerie,  et  luv  dites  :  «  Pardieu 
«  je  cognois  bien  à  vostre  mine  et  à  vos  paroles  que 
«  c'est  vousqui  avez  tué  cethomme,  n'est-il  pas  vrav  ?» 
Il  le  voulut  nier  ;  mais  vous  le  tournastes  de  tant  de 
costez ,  qu'en  fin  il  le  confessa. 

En  faveur  duquel  M.  de  Beaumont  vous  vint  parler, 
et  vous  prier  de  luy  mettre  entre  les  mains  ,  afin  qu'il 
essayast  de  le  sauver,  dautant  qu'il  estoit  son  parent. 
Dequoy  estant  entré  en  colère  vous  dites  au  sieur  de 
Beaumont .«  Pardieu ,  monsieur  ,  je  ne  m'estonne 
«  plus  s'il  y  a  du  mal  entendu  entre  vous  et  les  An- 
ce  glois ,  puis  que  vostre  humeur  est  de  préférer  le 
«  particulier  au  public ,  et  l'interest  de  vos  parens  au 
«  service  du  Roy.  INIais  je  veux  bien  que  vous  sça- 
«  chiez  que  je  n'en  useray  pas  ainsi ,  et  le  sauveray 
«  bien  mieux  que  vous;  car  je  vous  jure,  qu'après 
«  luy  avoir  fait  faire  une  belle  confession  de  ses  pe- 
«  chez ,  il  aura  la  teste  trenchée  ;  car  je  ne  veux  pas 
«  que  le  service  de  mon  maistre ,  ny  tant  de  gentils- 
<(  hommes  de  bonne  maison  pâtissent  pour  un  petit 
«  godelureau  de  ville,  tout  écervelé.  — Comment, 
«  monsieur,  répliqua  M.  de  Beaumont,  faire  tren- 
te cher  la  teste  à  un  de  mes  parens  ,  qui  a  vaillant 
«  deux  cens  mille  escus  ,  et  est  fils  unique  à  son  père! 
«  Ce  seroit  une  mauvaise  recompense  de  la  peine  et 

«  de  la  despence  eiiquoy  il  s'est  mis  pour  vous  ac- 
«  compagiier.  —  Je  n'ay  que  faire  de  telle  com- 
«  pagnie  que  celle-là  ,  dites-vous  ,  et  puis  que  vous 
«  le  prenez  si  haut ,  je  vous  prie  vous  retirer  en  ma 
«  chambre  5  car  je  suis  résolu  d'assembler  les  plus 
«  vieils  et  sages  de  cette  compagnie  ,  et  avec  leur  bon 
«  advis  de  le  condamner  ,  car  il  mérite  la  mort.  » 
Ce  qui  ayant  esté  fait  vous  m'envoyastes  vers  le  maire 
de  la  ville  ,  luy  dire  que  vous  veniez  de  sçavoir  qu'il 
avoit  esté  tué  ce  soir  un  bourgeois  de  Londres  5  de- 
quoy  si  bonne  perquisition  avoit  esté  faite,  que  l'on 
avoit  trouvé  le  meurtrier ,  qui  estoit  un  de  vos  gen- 
tils-hommes ,  lequel  vous  aviez  aussi-tost  condamné 
à  avoir  la  teste  trenchée.  Et  partant  le  priez-vous  de 
commander  à  de  ses  archers  de  se  tenir  le  lendemain 
prest  pour  le  mener  à  la  place  ,  et  faire  en  sorte  que 
vous  peussiez  recouvrer  un  bourreau,  dautant  que 
vous  vouliez  en  faire  faire  justice  exemplaire  afin  de 
donner  satisfaction  à  ceux  qu'il  avoit  offensez ,  et  faire 
cognoistre  que  vous  ne  vouliez  souffrir  nul  desordre 
parmy  les  vostres. 

Le  maire  vous  manda  qu'il  avoit  bien  sceu  cet  ac- 
cident ,  et  que  mesme  le  peuple  s'en  estoit  souslevé  , 
ayant  eu  bien  de  la  peine  à  empescher  qu'il  ne  se  fit 
quelque  desordre  ,  faisant  estât  de  vous  en  venir  faire 
plainte  dés  le  lendemain  et  vous  prier  de  leur  en  faire 
raison  -,  mais  qu'il  ne  pensoit  pas  que  vous  deussiez  y 
aller  si  viste ,  ny  avec  tant  de  rigueur ,  laquelle  il  esti- 
moit  que  vous  deviez  modérer.  Surquoy  vous  luy 
mandastes  (  car  nous  voulons  abréger  tout  ce  qui  se 
dit  et  fit  en  cette  occasion  )  que  nulles  prières  des 
vostres  n'ayans  eu  pouvoir  de  changer  votre  résolu- 

lion  ,  vous  ne  voyez  qu'un  seul  moyen  pour  gratifier 
luy  et  eux  ,  qui  seroit  que  luy-mesme  se  voulut  char- 
ger du  prisonnier  pour  le  punir  de  tel  supplice  que  la 
justice  d'Angleterre  adviseroit ,  dautant  que  moyen- 
nant cela  vous  en  seriez  deschargë  envers  le  Roy , 
vostre  maistre ,  et  n'auroil  le  peuple  de  Londres  au- 
cun sujet  d'estre  mal-content  de  vous.  Lequel  ordre 
fut  enfin  suivy  et  par  les  sollicitations  de  M.  de  Beau- 
mont ,  le  sieur  de  Combault  fut  délivré  ;  vous  estant 
ainsi  lionnestement  desveloppë  d'un  si  fascheux  em- 
barras. 

Vous  pristes  loisir,  en  attendant  l'arrivée  du  roy 
d'Angleterre,  d'escrire  au  Roy  une  lettre  dont  la  te- 
neur ensuit. 

Seconde  lettre  de  M.  de  Rostij  au  Roj. 

Sire  , 

Estant  tres-veritable  que  les  plus  petites,  et  en 
apparence  moins  considérables  actions  des  hommes  , 
et  surtout  des  grands  princes  et  de  leurs  ministres  , 
apportent  autant  de  lumière  pour  sçavoir  ce  qui  est 
de  leurs  intentions ,  et  de  certitude  en  TEslat  et  solide 
fondement  que  l'on  doit  faire  de  leurs  amitiez  et  al- 
liances ,  que  les  plus  visibles  et  signalez  effets  qu'ils 
produisent  en  public  et  de  propos  délibéré  5  pource 
que  celles-là  procèdent  d'un  certain  mouvement  in- 
térieur et  naturelle  inclination  qui  régit  et  dispose 
aussi  souvent  leurs  esprits  et  leurs  resolutions ,  que 
toutes  les  raisons  et  la  sagesse  de  ceux  qui  les  veulent 
persuader  ,  et  celles-cy  du  seul  artifice  d'un  conseil 
prémédité,  pour  tenir  la  vérité  de  leurs  conceptions 

i;t  intentions  plus  secrètes  et  plus  cachées.  Je  n'ob- 
mettray  en  la  présente  lettre  aucune  des  moindres 
circonstances  qui  se  sont  passées  tant  sur  terre  que 
sur  mer  depuis  mon  esloignement  des  pays  de  vostre 
obeyssance  ,  et  diray  en  passant  sur  chacun  poinct  et 
action  particulière  un  mot  de  mon  advis  et  opinion, 
sans  présumer  neantmoins  qu'elle  doive  cstre  suivie 
ny  servir  de  loy  à  personne  ,  mais  pour  ce  qu'ordi- 
nairement les  raisons  et  les  considérations  de  ceux 
qui  sont  presens  sur  les  lieux  aident  beaucoup  à  es- 
claircir  l'esprit  et  former  le  jugement  des  absens  et 
des  esloignez. 

Toutefois,  avant  que  d'entrer  en  ce  discours,  j'ay 
estimé  fort  à  propos  et  tres-agreable  à  vostre  IMajosté 
que  je  iuy  représente  en  peu  de  paroles  ce  que  j'ay 
recogneu  de  l'humeur  et  du  naturel  de  cette  nation  , 
laquelle  comme  c'est  un  "peuple  enclos  et  posé  par  la 
nature  au  milieu  des  flots  impétueux  et  des  ondes 
variables  et  inconstantes  de  ce  grand  Océan,  aussi 
est-il  merveilleusement  inesgal  et  disproportionné  en 
ses  délibérations  et  en  luy-mesme  ;  produisant  quasi 
en  mesme  temps  des  actions  tant  différentes  de  ses 
paroles ,  que  si  l'on  n'estoit  persuadépar  l'expérience, 
il  seroit  impossible  de  croire  qu'elles  procédassent 
toutes  d'une  mesme  personne  et  d'un  mesme  esprit. 
Car,  estans  poussez  et  meus  d'une  fierté  et  outrecui- 
dance naturelle  ,  ils  reçoivent  facilement  toutes  leurs 
imaginations  et  fantaisies  pour  veritez ,  et  la  fin  de 
leurs  désirs  et  afTections  pour  certitudes  et  evene- 
mens  infaillibles ,  sans  les  avoir  mesurées  et  balancées 
avec  la  seureté  requise  en  icelles ,  Testât  des  choses 
présentes  et  la  condition  des  hommes  avec  lesquels 
ï.  4.  ao 

ils  ont  à  traitter ,  et  sans  avoir  jugé  par  quelles  voyes 
et  par  quels  chemins  ils  peuvent  parvenir  à  la  pos- 
session de  ce  qu  ils  souhaittent  si  ardemment.  En 
sorte  que  la  moindre  objection  ou  ditlicallë  les  fait 
incontinent ,  et  le  plus  souvent  sans  raison  pertinente, 
départir  de  ce  qu'ils  avoient,  ce  leur  sembloit-il ,  si 
sagement  et  si  utilement  conclu  et  arresté ,  et  qui  es- 
tant après  bien  espluché  et  examiné  par  les  maximes 
d'Estat,  se  recognoist  plutost  procéder  d'une  pure 
arrogance  et  simple  nonchalance ,  que  d'un  conseil 
bien  digéré,  et  sans  aucun  esgard  des  moyens  d'y 
parvenir ,  ny  des  suittes  et  conséquences  nécessaires 
et  inévitables  en  telle  choses  -,  lesquelles  leur  estans 
représentées  avec  vives  démonstrations  ,  les  font 
aussi-tost  incliner  en  la  partie  toute  contraire,  et 
comme  stupides ,  estonnez  et  sans  aucune  réplique 
vaiable  ,  retomber  en  cette  première  irrésolution  de 
laquelle  ils  estimoient  s'estre  si  courageusement  des- 
veloppez. 

Toutes  ces  considérations,  Sire,  font  que  je  ne 
désespère  pas  entièrement  de  pouvoir  traitter  et  con- 
clurre  choses  aucunement  conformes  à  vos  désirs , 
utiles  à  vostre  service ,  et  au  salut  et  repos  gênerai  de 
la  France ,  mais  bien  me  donnent  crainte  de  vous 
pouvoir  conseiller  de  faire  un  solide  fondement  sur 
telles  amitiez  et  y  bastir  vostre  grandeur  et  la  seureté 
de  vostre  Estât ,  prévoyant  et  conjecturant  que  comme 
mes  raisons  auront  eu  la  force  de  les  porter  d'une 
extrémité  en  l'autre,  que  s'ils  n'en  sont  continuelle- 
ment persuadez  et  qu'elles  ne  leur  soient  souvent 
rafraichies  ou  resveillées  par  d'autres  aussi  valables  , 
selon  que  le  temps  et  les  occasions  le  requerront , 

ils  ne  nous  eschappentde  rechef  facilement ,  selaissans 
lousjoiirs  aller  aux  dernières  persuasions ,  et  déférer 
aux  objections  et  remontrances  qui  leur  seront  faites 
par  ceux  qui  désirent  les  disposera  nostre dommage, 
si  une  fois  ils  peuvent  tant  gagner  sur  eux  que  de  se 
faire  escouler  souvent  et  paisiblement.  En  sorte  que 
pour  marcher  plus  seurement  en  atîaires  si  importantes, 
je  confirmeray  le  conseil  que  j'a}- plusieurs  fois  donné 
à  vostre  Majesté,  qui  est  de  ne  laisser  passer  aucune 
occasion  ny  moyen  par  lequel  l'on  puisse  estraindre 
amitié  avec  les  roys  et  princes  vos  voisins,  mais  de 
n'establir  pas  toutefois  vostre  principale  espérance  là 
dessus  ,  ains  sur  vous  mesme,  sur  ce  que  vous  estes 
le  plus  prudent  et  le  plus  expérimenté  grand  Roy  et 
grand  capitaine  qui  soit  aujourd'huy  sur  la  terre  ,  sur 
vos  propres  forces  ,  et  sur  l'abondance  du  peuple  guer- 
rier et  courageux  que  Dieu  a  commis  sous  vostre  do- 
mination :  ayant  tousjours  cru  que  jamais  les  roys  do 
France  ne  se  résoudront  de  constituer  leurs  principaux 
plaisirs  en  la  seuleaugmentation  de  leur  grandeur ,  ré- 
putation et  manutention  de laseule  monarchie  françoise 
non  litigieuse  ,  qu'ils  ne  deviennent  sans  difficulté  les 
seuls  arbitres  de  la  chrestienté ,  et  ne  donnent  abso- 
lument la  loy  à  tous  leurs  voisins  par  leur  prudence 
et  ainsi  douce  association.  . 

Or ,  revenant  au  discours  des  particularitez  qui  se 
sont  passées  en  mon  voyage,  je  diray  à  vostre  Majesté 
comme  je  m'embarquay  à  Calais  le  dimanche  quin- 
ziesme  de;  juin ,  à  six  heures  du  matin  ,  dans  une  des 
roberges  du  roy  d'Angleterre ,  où  je  fus  receu  avec  si 
grandes  courtoisies  que  rien  plus,  voire  raesme  avec 
des  offres  et  submissions  viles  et  abjectes,  tant  lui 

20. 

chacun  s'humilioit  à  moy.  Et  tout  soudain  changeans 
leur  procédure,  et  voyans  venir  à  moy  M.  de  Vie 
avec  son  pavillon  au  grand  mast ,  sans  m'en  dire  au- 
cune chose  et  sans  aucun  respect  ny  souvenir  de  ce 
qu'ils  me  venoient  de  dire  ,  qu'ils  estoient  tous  à  moy 
pour  en  disposer,  et  que  je  ne  les  estimasse  point 
Anglois  pour  mon  regard,  mais  vrais  François,  ils 
firent  pointer  toutes  les  pièces  ,  au  nombre  de  cin- 
quante ,  droit  au  vaisseau  dudit  sieur  de  Vie.  Dequoy 
estant  adverty  et  voyant  une  grande  rumeur  dans  le 
vaisseau,  et  la  précipitation  dont  ils  usoient,  je  ne 
peus  trouver  autre  remède  en  un  si  soudain  inconvé- 
nient, que  de  leur  dire  que  c'estoit  par  mon  comman- 
dement que  M.  de  Vie  avoit  levé  son  pavillon ,  et 
que  j'avois  convenu  avec  luy  que  pour  me  rendre 
plus  d'honneur,  aussi-tost  que  l'on  luy  feroit  signe, 
et  qu'il  seroit  près  de  moy,  il  le  mettroit  bas ,  que  je 
les  priois  de  tirer  à  toute  volée  à  Fescart  du  vaisseau, 
et  qu'ils  en  verroient  l'effet ,  ce  qu'ils  firent.  Et  neant- 
moins  ,  à  ce  que  l'on  m'a  dit ,  M.  de  Vie  s'en  est  fort 
ofïencé ,  et  projette  de  leur  rendre  la  pareille  s'il  les 
trouve  en  pleine  mer  à  son  advantage. 

J'arrivay  sur  les  trois  heures  après  midy  à  Dou- 
vres, où  je  trouvay  M.  de  Beauraont,  vostre  ambas- 
sadeur ordinaire  ,  accompagné  du  sieur  Loucnard  , 
qui  a  la  charge  de  recevoir  les  ambassadeurs ,  comme 
M.  de  Gondy  en  France ,  lesquels  me  receurent  avec 
toutes  sortes  de  civilitez  et  courtoisies,  fun  m'ac- 
commodant  de  son  carrosse  et  m'otfrant  tout  ce  qui 
estoit  à  luy,  et  l'autre,  au  nom  de  son  maistre,  toute 
assistance ,  aide  et  faveur  en  Angleterre ,  me  décla- 
rant qu'il  avoit  charge  de  me  fournir  chevaux ,  cha- 

riots  et  toute  autre  chose  dont  j'aurois  besoin.  Estant 
au  logis,  le  maire  de  la  ville  me  vint  visiter  et  offrir 
au  nom  d'icelle  tout  service  et  assistance.  Peu  après 
le  nepveu  du  gouverneur  du  chastcau  de  Douvres 
(lequel  pour  avoir  les  gouttes  ne  bouge  dulicl)  me 
vint  trouver  de  la  part  de  son  oncle,  pour  me  faire 
les  mesmes  offres  que  les  précédentes,  me  priant 
d'aller  voir  le  cliasteau  :  le  peuple  aussi  me  rendit 
beaucoup  de  tesmoignage  de  bonne  volonté ,  se  rcs- 
joiiyssant  de  ma  venue  ,  me  donnant  mille  bénédic- 
tions ,  et  souhailtant  tout  bon  heur  et  félicité.  Et 
neantmoins  ,  après  tout  cela ,  le  sieur  Loucnard  avant 
demandé  le  roolle  de  toute  la  noblesse  et  autres  qui 
csloient  avec  moy,  afin ,  disoit-il ,  de  leur  distribuer 
des  chevaux  et  chariots  par  ordre  et  à  suffisance,  si 
tost  ({u'il  l'eust  entre  ses  mains  ,  il  se  contenta  de 
l'envoyer  à  Londres,  et  laissa  la  distribution  des  che- 
vaux et  chariots  dont  il  avoit parlé,  sans  s'en  soucier, 
et  fallut  que  chacun  en  cherchas t  comme  il  pût ,  et 
les  loiiast  à  un  prix  excessif,  avec  telle  insolence  du 
peuple ,  qu'il  sembloit  qu'il  nous  toulust  tous  mettre 
à  ran(;on.  Dequoy  neantmoins  un  seul  des  miens  no 
lit  semblant  d'estre  mal  satisfait,  les  ayant  priez  et 
persuadez  auparavant  d'en  user  ainsi ,  et  ne  se  forma- 
liser de  tout  ce  qu'ils  verroient  et  orroient. 

Le  lendemain  matin ,  avant  que  partir ,  j'allay  au 
cliasteau  de  Douvres ,  comme  j'en  avois  esté  derechef 
convié  par  le  gouverneur  d'iceluy,  où  nous  ne  fismes 
rien  que  poser  nos  espées  à  la  porte  (  réservé  la 
mienne,  qu'ils  me  laissèrent  par  honneur),  et  bailler 
nostre  argent ,  car  le  gouverneur ,  nommé  Thomas 
Vîmes ,  que  nous  trouvasmes  dans  sa  chambre  en  une 

chaise  à  cause  des  gouttes ,  fit  une  telle  mine  à  tous 
ceux  qui  faisoient  démonstration  de  regarder  et  con- 
sidérer les  tours  et  les  murailles  du  cliasteau  ,  qu'il 
nous  donna  suject  de  nous  retirer  incontinent,  sans 
faire  paroistre  neantmoins  aucun  mal-contentement 
ny  désir  d'en  voir  plus  que  nous  n'avions  fait,  mais 
seulement  que  nous  le  laissions  craignans  de  l'incom- 
moder. 

Tout  du  long  des  chemins  entre  Douvres  et  Can- 
torbery,  où  j'allay  coucher,  plusieurs  de  la  noblesse 
me  vindreiit  trouver  et  faire  infinies  offres  et  cour- 
toisies ,  disans  en  avoir  receu  commandement  de 
leur  Fioy.  A  l'arrivée  à  Cantorbery,  le  peuple  mons- 
troit  une  allégresse  merveilleuse  de  ma  venue,  me 
donnant  autant  de  bénédictions  et  de  loiianges  qu'ils 
avoient  veu  de  mauvais  œil  le  comte  d'Arambergue  (0 
un  jour  auparavant,  et  me  carresserent  en  telle  sorte, 
qu'allant  parmy  les  rues ,  aucuns  me  venoient  em- 
brasser la  botte  et  baiser  les  mains,  les  autres  me 
présenter  des  fleurs  et  des  bouquets  ,  ce  q'ii ,  à  mon 
advis  ,  se  doit  attribuer  au  grand  nombre  de  Flamans 
et  Wallons  qui  sont  réfugiez  pour  la  religion  en  cette 
ville  de  fort  long-temps  ,  et  en  sont  quasi  les  deux 
tiers  d'icelle.  Je  fus  aussi  à  l'église ,  qui  est  très- 
belle  ,  et  assistay  à  leur  service  et  musique  fort  ex- 
cellente ,  où  chacun  et  les  chanoines  sur  tous  me 
carresserent  infiniment  quand  ils  sceurent  que  j'es- 
tois  de  la  religion  ^  et  y  en  eut  un  entre-autres  qui , 
ayant  cy-devant  cogneu  deffunct  Arnault,  dit  à  son 
jeune  frère  qu'un  secrétaire  du  comte  d'Arembergue 
luy  avoit  dit  que  son  maistre  alloit  trouver  le  roy 

(i)  Le  comte  d' Arambersne  :  ambassadear  de  la  maison  d'Autriche. 

d'Angleterre  pour  faire  contre  vostre  Majesté  une 
ligue  entre  le  roy  d'Espagne,  rarchiduc  et  luy,  pour 
le  disposer  et  persuadoT  à  la  conqucste  des  provinces 
qu'il  pretendoit  luv  appartenir  en  France  ,  et  empes- 
cher  que  vostre  Majesté  n'executast  les  grands  des- 
seins qu'elle  pouvoit  avoir  contre  l'Angleterre  et  la 
Flandre  ,  pour  à  quoy  parvenir,  vous  faisiez  de  telles 
provisions  d'argent ,    d'artillerie  ,   de  munitions   et 
d'armes ,  que  s'il  n'y  estoit  pourveu  dans  deux  ans  , 
tous  moyens  de  vous  en  empescher  seroient  ostez.  Ce 
chanoine ,  en  réitérant  ses  paroles  ,  faisoit  démons- 
tration de  n'avoir  pas  eu  ce  discours  agréable,  mais  au 
contraire  d'estre  bon  François  et  fort  vostre  serviteur. 
En  ce  lieu ,  le  milord  Sidenay  me  vint  trouver  et 
usa  en  mon  endroit  de  toutes  sortes  de  complimens 
au  nom  du  roy  son  maistre  ,  et  m'asseura  de  trouver 
en  luy  une  disposition  telle  que  vostre  Majesté  le 
scauroit  désirer  pour  estreindre  avec  vous  une  amitié 
et  confédération  indissoluble ,  voire  par  préférence  k 
tous  autres  princes  ;  et  qu'il  avoit  charge  de  donner 
ordre  qu'il  ne  me  manquast  aucune  chose  en  tout 
mon  voyage,  et  me  faire  rendre  tout  l'honneur  et  la 
faveur  que  meritoit  le  ministre  d'un  si  grand  prince 
et  ma  personne  particidiere.  Il  me  tesmoigna  aussi 
qu'il  estoit  fort  vostre  serviteur,  et  qu'il  n'obmeltoil 
jamais  aucune  action  qui  vous  en  pust  donner  asseu- 
rance. 

De  Cantorbery,  nous  allasmes  à  Rochester ,  sur  le 
chemin  duquel  la  noblesse  viut  au  devant  de  nous 
comme  de  coustume-,  mais  il  y  eut  mille  difficulté?, 
pour  les  logemens ,  dautant  que  les  habitans  efï'a- 
çoient  les  marques  que  les  propres  fourriers  du  rov 

d'Angleterre  avoient  faites  aux  portes  de  leurs  mai- 
sons. Or,  pource  qu'en  ce  lieu  j'appris  que  l'on  avoit 
envoyé  au  devant  du  comte  d'Arembergue  le  milord 
Henry  Haouard,  qui  est  de  beaucoup  plus  grande  qua- 
lité que  le  milord  Sidenay,  dautant  qu'il  est  fils  du  frère 
du  duc  de  Nordfolc,  oncle  du  grand  chambellan,  et  du 
conseil  privé ,  j'eus  appréhension,  au  commencement, 
que  ce  ne  fust  par  mespris  et  pour  tesmoigner  de  la 
desfaveur.  Mais  depuis,  considérant  que  celuy  qu'ils 
avoient  destiné  pour  aller  au  devant  de  l'ambassa- 
deur d'Espagne  estoit  encore  de  moindre  condition 
que  le  milord  Sidenay,  et  par  conséquent  grande- 
ment inférieur  à  celuy  qu'ils  avoient  envoyé  au  devant 
de  celuy  des  archiducs,  je  jugeay  qu'ils  en  avoient 
usé  ainsi  plutost  inconsidérément  et  nonchalamment, 
que  de  propos  délibéré ,  pour  m'offencer.  Et  neant- 
moins  ,  en  ayant  communiqué  au  sieur  de  Beaumont, 
nous  advisasmes  ensemble  qu'il  estoit  à  propos  de 
faire  en  sorte  que  cette  vaine  apparence  n'apprestast 
à  discourir  aux  esprits  trop  curieux,  et  donnast  sujet 
au  commun  et  à  ceux  qui  ne  pénètrent  pas  trop 
avant,  de  croire  qu'il  y  eust  desja  de  l'altération  et 
mauvaises  intelligences  entre  vos  Majestez^  et  cela 
fut  mené  si  dextrement  par  ledit  sieur  Beaumont, 
que  le  milord  Sidenay  mesme  escrivit  à  la  Cour  qu'il 
estoit  à  propos ,  pour  la  bien-seance ,  d'envoyer  au 
devant  de  moy  quelque  comte  et  homme  de  conseil , 
comme  il  fut  aussi-tost  fait.  Tellement  que  le  comte 
de  Sutenton  ,  qui  en  faveur  maintenant,  me  vint 
rencontrer  à  Gravezines  avec  grand  nombre  de  no- 
blesse ,  et  me  renouvella  les  offres  qui  m'avoient 
desja  esté  faites  au  nom  du  roy  d'Angleterre. 

En  ce  lieu ,  je  trouvay  quantité  de  batteaux  cou- 
verts et  fort  Lien  accommodez ,  lesquels  me  portè- 
rent par  la  Tamise  jusques  à  Londres  ,  où,  arrivant 
au  port  près  la  Tour,  je  trouvay  bon  nombre  de  car- 
rosses pour  me  mener  et  toute  la  noblesse  qui  estoit 
avec  moy  à  mon  logis  ,  où  je  fus  conduict,  du  moins 
en  celuy  du  sieur  de  Beaumont ,  par  les  sieurs  comte 
de  Su  teuton  et  milord  Sidenay,  avec  une  telle  af- 
fluence  de  peuple ,  que  nous  ne  pouvions  quasi  passer 
parmy  les  rues.  Si  tost  que  je  fus  arrivé  au  logis  dudit 
sieur  de  Beaumont ,  le  comte  de  Sutenton  me  dit 
qu'il  avoit  charge  d'aller  trouver  le  Roy  son  maistre , 
dés  le  soir,  encore  qu'il  fust  fort  tard,  et  que  Sa 
Majesté  fust  allée  à  Oinsore  ,  qui  est  à  vingt-mille  de 
Londres  ,  pour  luy  rendre  compte  de  tout  ce  c[ui 
s'estoit  passé  en  mon  voyage  ,  me  priant  de  croire 
qu'il  estoit  vostre  serviteur,  et  qu'il  n'obmetlroit  au- 
cune action  qui  en  pust  rendre  tesmoignage  ,  et  le 
vouloir  charger  de  quelques  particularitez  pour  por- 
ter au  roy  son  maistre ,  dont  je  le  remerciay  et  luy 
monstray  toutes  sortes  de  confiances ,  sans  user  neant- 
moins  que  de  paroles  générales.  Apres,  le  milord 
Sidenay  me  fit  prier  de  ne  m'ouvrir  pas  entièrement 
audit  comte  de  Sutenton ,  mais  que  si  j'avois  quel- 
ques bonnes  paroles  à  faire  entendre  au  roy  son 
maistre ,  qu'il  en  fust  le  porteur ,  comme  m'estant 
venu  trouver  le  premier ,  et  le  plus  désireux  de  vous 
faire  service,  et  voir  vos  Majestez  en  bonne  amitié  et 
parfaite  intelligence  ;  et  jugeay  par  sa  contenance , 
qu'il  avoit  quelque  jalousie  dequoy  le  comte  de  Su- 
tenton portoit  la  première  parole  de  ma  part  au  roy 
d'Angleterre  :  ce  qui  m'occasionna  de  m'ouvrir  un 

peu  davantage  à  liiy,  mais  plulost  toutesfois  en  ap- 
parence qu'en  effet ,  et  feig.ians  luy  doscouvrir  infi- 
nies clioses  cfue  je  desirois  e.stre  tenues  secrettes , 
lesquelles  neantnioins  j'estois  bien  aise  que  chacun 
sceust. 

Je  soupay  ,  couchay  ,  et  disnay  le  lendemain  chez 
M.  de  Beaumont,   à  cause  que  je  n'avois  pu  encor 
avoir  de  logis  asseuré ,  et  y  eut  telle  difficulté  à  loger 
la  noblesse  qui  m'accompagnoit ,  que  la  pluspart  faillit 
à  coucher  dans  les  rues  ,   tous  les  habitans  refusans 
à  ouvrir  les  portes  de  leurs  maisons  aux  François  , 
s'excusans  sur  les  desordres  ,  insolences  et  indiscré- 
tions qui  furent  commises  par  ceux  qui  estoient  avec 
M.  de  Biron ,  telles  que  ,  si  ce  qu'ils  en  disent  est  vé- 
ritable ,  je  ne  mestonne  point  dequoy  nostre  nation 
estoit  en  si  mauvaise  odeur  en  ce  pays-là.  Depuis 
nous  ayans  un  peu  recogneus  et  la  modestie  avec 
laquelle  chacun  se  comportoit ,  nous  les  avons  trouvez 
beaucoup  plus  doux  et  gracieux  ,  et  espère  qu'à  mon 
partement  je  leur  laisseray  une  meilleure  impression 
des  François ,  qu'ils  n'avoient  auparavant.  Le  matin 
les  ambassadeurs  de  l'électeur  Palatin  me  vindrent 
trouver  et  prendre  congé  de  moy  pour  s'en  retourner 
vers  leur  maistre  ,  et  n'y  eut  entre  nous  que  des  pa- 
roles de  coraplimens. 

Peu  après  ,  M.  le  secrétaire  Cécile  envoya  son 
premier  commis  vers  M.  de  Beaumont ,  pour  sçavoir 
à  quelle  heure  il  me  trouverroit  ce  jour-là  à,  propos , 
et  qu'il  avoit  charge  de  me  venir  visiter  de  la  part 
du  Roy  ,  son  maistre  ,  comme  il  fit  incontinent  que 
nous  eusmes  disné  ;  et  après  les  paroles  ordinaires 
de  courtoisies  et  civilitez  qui  me  tesmoignerent  corn.- 

bien  le  roy  d'Angleterre  avoit  agréable  ma  ven  uë  en  son 
royaume,  tant  pour  le  regard  de  vostre  Majesté  qu'il 
airaoit  et  lionoroit  par  dessus  tous  les  autres  princes 
du  monde  ,  que  pour  les  qualitez  et  conditions  qui 
estoient  en  moy,  avec  lequel  il  desiroit  s'ouvrir  en- 
tièrement le  cœur ,  et  monstrer  toutes  sortes  de  con- 
fiances et  d'affection  à  demeurer  vrayement  et  sin- 
cèrement uny  avec  vostre  Majesté  ,  comme  avec  son 
bon  frère,  l'amitié  duquel  il  vouloit  chérir  et  préférer 
à  toutes  autres  choses.  Nous  nous  retirasmes  ,  les 
sieurs  Cécile  ,  de  Beaumont  et  moy,  dans  ma  chambre 
où  nous  eusmes  plusieurs  discours,  dont  les  premiers 
et  plus  longs ,  furent  plutosl  généraux  que  particu- 
liers; narrans  seulement  les  raisons  et  occasions  (jue 
vos  Majestez  avoient  de  s'unir,  lier  et  restreindre  à 
bon  escient,  ensemble,  les  interests  communs  qui  les  y 
convioient ,  et  les  bons  ofîices  qu'en  divers  temps 
eux  et  leurs  prédécesseurs  avoient  receus  les  uns 
des  autres ,  dont  leurs  esprits  dévoient  estre  infini- 
ment contens,  et  nullement  en  doute  que  tels  de- 
voirs d'amitié  ne  demeurassent  éternels.  Et  pour  par- 
ticulier tcsmoignage  du  respect  que  le  roy  d'Angleterre 
vous  vouloit  rendre  ,  il  me  dit  qu'il  estoit  party  ex- 
près de  Grenvich  pour  attendre  ma  venue ,  afin  de 
n'estre  pressé  d'ouyr  l'ambassadeur  des  archiducs  qui 
estoit  arrivé  devant  moy  ,  et  qu'il  avoit  charge  de 
m'offrir  mon  audiance  sans  attendre  que  je  la  de- 
mandasse ,  contre  ce  qui  estoit  accoustumé.  Il  me  fit 
aussi  sentir  que  je  devois  prendre  son  envoy  vers 
moy,  pour  une  très -grande  faveur,  estant  chose 
non  jamais  pratiquée.  Surquoy  je  n'oubliay  pas  à 
liiy  tesmoigner  combien  j'estimois  chère  cette  cour- 

toisie,  et  comme  elle  avoit  redoublé  mes  espérances. 
Tant  y  a  que  M.  de  Beaumont ,  M.  de  La  Fon- 
taine et  les  députez  des  provinces  unies  des  Pays-Bas 
prennent  cela  pour  un  très-bon  augure  ^  et  mesme  , 
depuis  que  l'on  a  sceu  mon  acbeminement  en  ce  pays, 
le  roy  d'Angleterre  a  fait  beaucoup  meilleur  visage 
ausdits  députez  qu'il  n'avoit  fait  auparavant ,  n'ayant 
pas  mesme  encor  voulu  ouyr  parler  ny  dire  un  seul 
mot  au  prince  Henry  de  Nassau.  Or  ,  discourant 
M.  de  Beaumont  et  moy ,  sur  les  procédures  dudit  sieur 
Cccile  qui  avoit ,  contre  sa  coustume  ,  désiré  ,  voire 
procuré  une  telle  commission ,  nous  a  vous  jugé,  quelque 
bonne  mine  qu'il  fasse  et  créance  qu'il  vueille  donner, 
qu'il  gouverne  entièrement  son  maistre  et  toutes  les 
aflaires  ;  que  neantmoins  il  n'estoit  point  asseuré  de 
l'esprit  de  ce  prince ,  et  craint  qu'il  ne  soit  possédé 
par  d'autres  à  son  desadvantage  ,  et  que  pour  avoir 
tousjours  les  plus  grands  manimens ,  il  a  esté  bi^n- 
aise  de  prévenir  tout  autre  qui  eust  voulu  faire  son 
profit  de  tout  ce  qu'il  y  aura  à  négocier  avec  moy. 
Quoy  que  ce  soit,  je  recognois  audit  Cécile  un  esprit 
désireux  de  la  paix ,  et  me  semble  qu'il  n'a  pas  bien 
considéré,  à  ce  que  j'ay  pu  juger  par  ses  discours  , 
les  conditions  qui  en  sont  inséparables  :  comme  d'aban- 
donner les  Estats  à  la  mercy  d'Espagne ,  ou  les  forcer 
de  sejetter  entre  vos  bras  ,  se  départir  de  tout  trafic 
aux  Indes ,  et  rendre  inutiles  tous  leurs  vaisseaux 
de  guerre ,  et  autres  suittes  de  conséquences ,  que 
j'obmets  pour  briefveté.  Il  me  fit  aussi  un  grand  dis- 
cours sur  le  fait  d'Ostande  ,  dont  le  but  tendoit  à  le 
faire  abandonner,*  estimant  aussi  bien  du  tout  im- 
possible de  le  pouvoir  plus  conserver.  Laquelle  opi- 

nioii  je  refutay  par  plusieurs  bonnes  raisons,  et  telles, 
quil  me  sembla  en  prendre  aucunes  en  payement, 
et  remettant  le  succez  de  ces  affaires  à  ce  qui  seroit 
par  moy  traitté  en  ce  royaume.  Surquoy  nous  nous 
separasmes  avec  resolution ,  que  dimanche  prochain 
j'aurois  mon  audiance. 

Incontinent  après,  les  députez  des  Estais  me  vin- 
drent  visiter  avec  toute  sorte  d'honneur  et  tesmoi- 
gnages  d'affection  et  de  servitude,  à  l'endroit  de  vostre 
Majesté ,  et  démonstration  de  faire  leur  principal  fon- 
dement sur  sa  bonne  volonté  en  leur  endroit.  Ils 
s'essayèrent  fort  à  me  persuader  que  la  guerre  se  fit 
communément  et  ouvertement  par  vos  IMajestez  et 
eux  ,  et  que  j'en  devois  faire  instance  à  ma  première 
audiance.  Surquoy  je  leur  respondis  ce  que  j'estimay 
estre  plus  selon  la  dignité  de  vostre  Majesté,  le  bien 
de  ses  affaires  et  sa  particulière  intention  5  remettant 
le  surplus  à  nostre  première  veuë  ,  pource  qu'il  estoit 
fort  tard  ,  et  les  tables  servies.  Je  ne  faudray  pas  de 
tenir  vostre  Majesté  advertie  de  toutes  les  choses  qui 
se  passeront  cy-apres  ,  comme  j'ay  fait  de  celles  qui 
ont  précédé  ,  la  suppliant  de  m'cxcuser  si  je  suis  trop 
long  et  si  je  remplis  ce  papier  d'infinies  choses  qui 
pourroient  estre  obmises  sans  dommage  et  que  j'ay 
seulement  escrites  pour  faire  mieux  cogiioistre  l'hu- 
meur et  le  naturel  de  ceux  avec  lesquels  il  me  convient 
négocier.  Sur  ce  je  prie  Dieu  ,  etc. 

De  Londres  ,  ce  20  juin  i6o3. 

CHAPITRE   XVIII. 

liCttres  de  Henri  IV  et  de  Villeroy  sur  la  mission  confiée 
à  Rosny.  Présentation  de  P>.osny  au  roi  d'Angleterre. 
Lettres  de  ce  ministre  à  Henri  IV  ,  dans  lesquelles  il  lui 
rend  compte  des  négociations  dont  il  est  chargé. 

Vos  depesches  (  dont  il  a  esté  parlé  au  chapitre  pré- 
cèdent )  ainsi  faites  et  envoyées  ,  vous  receustes  le 
mesmejour,  vers  le  soir,  deux  lettres  du  Roy,  à 
sçavoir  :  une  en  chiffre  sous-signée  de  INeuf-ville  , 
dont  la  teneur  ensuit. 

Lettre  du  Roj  à  M.  de  Rosnjj  contresignée. 

Mon  cousin,  depuis  vostre  partement  je  n'ay  rien 
appris  digne  de  vous  estre  escrit,  qu'un  advis  que 
Arsens  m'a  dit  luy  avoir  esté  donné  par  le  sieur  de 
Bernaveld  ,  qui  est  de  présent  en  Angleterre  pour  le 
service  des  Estats  de  Flandres  ^  lequel,  en  cor  qu'il 
m'ayt  dit  vous  l'avoir  communiqué  à  vostredit  parte- 
ment ,  j'ay  toutesfois  estimé  vous  le  devoir  faire  sca- 
voir  ,  non  que  je  le  trouve  véritable  ,  mais  afin  que 
vous  sçachiez  que  j'auray  à  plaisir  que  vous  preniez 
garde  estant  sur  les  lieux ,  à  ce  qu'il  m'a  dit ,  que  ledit 
sieur  de  Bernaveld  luy  a  mandé  avoir  sceu  de  bon 
lieu  que  le  roy  d'Espagne  et  les  archiducs  ont  fait 
dire  au  roy  d'Angleterre  et  offrir  que  s'il  veut  se 
lier  avec  eux  et  renouveller  les  anciennes  alliances 
et  confédérations  de  la  maison  de  Bourgoiigne,  et  con- 
quérir en  mon  royaume  les  provinces  qui  luy  ap- 
partiennent, et  dont  les  roys  d'Angleterre,  ses  prede- 

ocsseurs  ,  ont  esté  spoliez  par  les  miens  ,  jusques  à 
hiy  faire  oflVe  de  fournir  les  gens  de  guerre  et  les 
deniers  neeessaires  pour  uu  tel  effet ,  à  la  charge 
qu'il  ne  fera  jamais  avec  moy ,  paix  ny  accord  sans 
eux ,  et  qu'il  se  séparera  entièrement  et  ouvertement 
de  l'amitié  desdits  Estais  de  Flandres,  ausquels,  s'il 
ne  veut  faire  îa  guerre  à  descouvert,  il  ne  prestera 
aucune  sorte  d'assistance  par  mer  ny  par  terre  ,  sous 
quelque  prétexte  que  ce  soit. 

Ledit  sieur  de  Bernaveld  a  adjovisté  à  tout  cela  une 
remous trance  de  l'interest  que  j'ay  ,  non  seulement , 
d'empescher  ladite  reunion ,  mais  aussi  de  préparer 
et  dresser  au  plutost  une  partie  qui  soit  assez  forte 
pour  résister  ausdits  Roys  unis  contre  moy.  J'ay  re- 
mercié ledit  sieur  de  Bernaveld,  en  la  personne  dudit 
Arsens ,  dudit  advertissement ,  de  l'effet  duquel  je 
luy  ay  dit  avoir  peu  d'appréhension  pour  l'estimer 
difficile  à  résoudre,  et  encore  plus  à  exécuter,  pour 
plusieurs  raisons  c(ue  je  luy  ay  dites  ,  que  vous  sçau- 
rez  bien  comprendre  5  et  ncantmoins,  je  luy  ay  dit 
qu'il  escrive  audit  sieur  de  Bernaveld  et  confère  libre- 
ment et  confidemmentavec  vous,  et  qu'il  vous  nomme 
les  autheurs  dudit  advis ,  afin  de  pouvoir  mieuxjuger 
ensemble  s'il  mérite  que  l'on  s'y  arreste  ou  non.  Je 
recognois  bien  que  les  Estats  de  Flandres ,  craignans 
d'estre  abandonnez  dudit  roy  d'Angleterre  ,  ne  se- 
roient  pas  marris  d'advancer  une  rupture  entre  moy 
et  ledit  roy  d'Espagne  -,  car  cela  serviroit  à  divertir  les 
forces  qu'ils  prevoyent  leur  devoir  tomber  sur  les 
bras,  et  à  consoler  leur  peuple  en  le  deschargeant 
d'une  partie  de  la  despence  qu'il  supporte.  C'est  pour- 
quoy  j'ay  soupçon  ce  propos  avoir  esté  advancé  par 

ledit  Bernaveld,  autant  par  art  que  par  science, 
pour  commencer  à  me  donner  martel  de  l'union  desdits 
Roys,  et  neantmoins,  il  me  semble  qu'il  ne  faut  s'es- 
mouvoir  légèrement  au  bruit  dudit  advis  :  aussi  ne 
devons  nous  le  rejetter  et  mespriser  entièrement  ; 
car  il  faut  tout  attendre  de  l'inimitié  que  me  portent 
les  Espagnols  ,  et  tout  craindre  de  l'inexpérience  du 
roy  d'Angleterre  :  c'est  pourquoy  je  vous  prie  d'obser- 
ver les  pratiques  de  tous,  sans  toutesfois  faire  paroistre 
audit  Bernaveld  que  j'aye  opinion  que  ses  advis  soient 
accompagnez  d'artifice.  J'ay  veu  une  fois  l'ambassa- 
deur d'Angleterre  depuis  vostre  parteraent ,  il  m'a 
de  nouveau  asseuré  de  l'amitié  de  son  maistre ,  et 
parlé  de  quelques  affaires  touchant  certains  particu- 
liers qui  ne  méritent  estre  escripts.  Pareillement  le 
courrier  major  d'Espagne  est  arrivé  icy  pour  aller  en 
Flandres,  il  doitpasser  en  Angleterre,  de  la  part  dudit 
roy  d'Espagne ,  qui  sera  tout  ce  que  je  vous  escriray 
présentement ,  avec  l'occasion  du  partement  du  sieûr 
de  Sainct  Luc  ,  qui  va  vous  trouver  pour  vous  ac- 
compagner en  ce  voyage  ,  lequel  vous  asseurera  de 
la  continuation  de  ma  bonne  santé.  Je  prie  Dieu  qu'il 
vous  ait ,  mon  cousin  ,  en  sa  saincte  garde. 

De  Sainct  Germain  en  Laye  ,  le  12  juin  i6o3. 

Henry. 
Et  plus  bas,  DE  Neuf-ville. 

Et  l'autre  lettre  de  la  main  du  Roy  où  il  y  avoit 
quelques  mots  du  chiflre  particulier  que  Sa  Majesté 
avoit  avec  vous,  de  laquelle  la  teneur  ensuit. 

Lettre  de  la  main  du  Roj  à  M.  de  Rosnj. 
Mon  amy,  outre  la  lettre  que  je  vous  escrits  par  la 

voye  de  M.  de  Ville-roy,  je  vous  fais  ces  deux  mots 
de  ma  main  pour  vous  dire  que  vous  preniez  garde  à 
deux  choses,  et  usiez  de  toute  industrie  pour  des- 
couvrir ce  qui  en  est;  à  sçavoir ,  si  le  roy  d'Angleterre 
et  ses  ministres  avoient  quelque  dessein  de  s'unir 
avec  le  roy  d'Espagne  contre  moy ,  ainsi  que  je  vous 
l'escrits  plus  amplement,  et  s'il  y  a  quelques-uns  en 
Angleterre  qui,  au  nom  de  messieurs  de  Bouillon  ,  la 
Trimoiiille ,  du  Plessis  et  autres  ,  fassent  des  menées 
pour  disposer  le  roy  d'Angleterre  à  se  dire  protecteur 
des  huguenots  de  France,  et  nommer  le  comte  Palatin 
pour  son  lieutenant ,  comme  l'on  m'en  a  donné  advis , 
et  que  ces  trois  hommes  font  pis  que  jamais.  Prenez 
donc  garde  à  tout  cela  et  en  empeschezles  efiets  \  de- 
quoy  je  ne  doute  point  si  vous  y  employez  le  soin , 
la  diligence  et  dextérité  avec  lesquelles  vous  avez  ac- 
coustumé  de  manier  mes  autres  affaires.  Adieu,  moiî 
amy,  que  j'ayme  bien. 

De  Sainct  Germain ,  le  12  juin  i6o3.        He^ry. 

Vous  receustes  aussi  deux  lettres  de  M.  de  Ville- 
roy,  desquelles  la  teneur  ensuit. 

Lettre  de  M,  de  paille -roy  à  M.  de  Rosnj. 

IN^ONsiEUR ,  je  n'estois  auprès  du  Roy  quand  l'am- 
bassadeur d'Angleterre  y  est  arrivé  j  vous  verrez  par 
la  lettre  que  M.  de  Lomenie  m'en  a  escrite  ,  et  par  le 
double  de  la  lettre  du  roy  d'Angleterre  ([uil  a  pré- 
sentée à  Sa  Majesté  ,  que  je  vous  envoyé  ,  le  sujet  de 
son  audiance ,  et  s'il  survient  quelque  autre  chose  ,  je 
vous  en  tiendray  adverty.  Quant  aux  prestres  sécu- 
liers anglois ,  le  Roy  en  a  entrepris  la  défense  envers 
le  Pape  ,  par  ce  qu'ils  s'cstoicnt  déclarez  ennemis  des 
T.  4-  -^ 

Jesuistes  et  criin  certain  archi-prestrc  que  ceux- cy 
avoient  fait  créer ,  afin  crafïbiblir  la  faction  desdits 
Jesuistes  ,  qui  estoi^nt  du  tout  à  la  dévotion  du  roy 
d'Espagne,  et  qui ,  favorisez  de  luy,  avoient  souvent 
entrepris  contre  l'Estat  et  la  personne  de  la  feue  reine 
d'Angleterre.  Les  trois  prestres  qui  passèrent  à  Piome 
pour  cette  cause  nous  firent  voir  un  passe-port  de 
M.  Cécile ,  ce  qui  fut  cause  que  Sa  IMajesté  em- 
brassa plus  volontiers  leur  protection  ,  et  aussi  qu'ils 
protestoient  qu'ils  ne  s'opposoicnt  ausdits  Jesuistes, 
que  par  ce  qu'ils  recognoissoient  que  ceux-cy  vou- 
loient  destruirc  leur  pays  et  troubler  leur  souverai- 
neté sous  prétexte  de  religion ,  pour  faire  service 
audit  roy  d'Espagne  ,  auquel  ils  vouloient  faire  croire 
que  la  couronne  d'Angleterre  appartenoit.  Cette  dé- 
fence  entreprise  par  Sa  Majesté  fut  bien  receuë  et  loiiée 
à  Piome  ,  où  l'ambition  desdits  Jesuistes,  partisans  du 
roy  d'Espagne,  fut  descouverte  et  blasmée.  Mais,  de- 
puis ,  certains  mesdisans  ont  voulu  dire  que  Sa  Ma- 
jesté avoit  dressé  cette  partie  de  prestres  séculiers 
pour  s'en  prévaloir  contre  le  roy  d'Angleterre  après 
la  mort  de  la  R.eine  -,  mais  c'est  chose  qui  n'est  jamais 
entrée  en  l'esprit  de  Sa  Majesté,  ainsi  que  vous  tes- 
moignera  M.  de  Beaumont ,  lequel  a  esté  informé  de 
nos  dépesches  de  temps  en  autre  de  tout  ce  que  Sa 
Majesté  a  fait  et  dit  en  cecy  -,  tellement  qu'il  vous  en 
rendra  bon  compte  ,  comme  je  feray  de  tout  ce  que 
vous  désirerez  de  moy  pour  vostre  contentement  et 
service  durant  vostre  absence.  Je  prie  Dieu  ,  etc. 
De  Ville-roy,  ce  5  juin  i6o3,        de  Neuf-ville. 

Lettre  de  M.  de  f  ille-roj  à  M.  de  B.osnj. 

Monsieur,  ce  que  nous  escrivons  en  chiffre  doit 
estre  tenu  plus  secret  pour  le  respect  de  ceux  qui  en 
ont  donné  l'advis  que  pour  autre  considération , 
comme  vous  sçaurez  très-bien  juger ,  espérant  que 
vostre  retour,  voire  vos  premières  dcpesches  ,  nous 
donneront  telle  lumière  des  choses  de  delà ,  que 
nous  n'en  jugerons  pas  après  à  tastons ,  comme  nous 
avons  fait  jusques  à  présent.  Cependant  vous  scaurez 
que  M.  de  Savoye  n'est  venu  en  Savoye  ,  comme  il  a 
esté  dit,  et  que  ceux  de  Genève  avec  leurs  alliez  ont 
plus  grand  besoin  de  faire  la  paix  avec  M.  de  Savoye , 
qu'ils  n  ont  de  pouvoir  de  soustenir  la  guerre  ;  telle- 
ment que  je  croy  qu'ils  rechercheront  et  embrasseront 
volontiers  ladite  paix,  et  que  leurs  amis  feront  bien 
de  la  leur  conseiller  et  procurer.  C'est  aussi  ce  que  Sa 
Majesté  a  commandé  à  M.  de  Vie  5  dequoy,  s'il  est  pris 
quelque  resolution  devant  que  vous  reveniez ,  je  vous 
en  feray  part  comme  de  toute  autre  occurrence,  et 
maintenant  vous  serez  asseuré  de  la  confirmation  et 
de  la  bonne  santé  du  Ptoy,  comme  du  désir  que  j'ay 
que  vous  me  dépariiez  vos  commandemens  pour  y 
obeyr ,  saluant  vos  bonnes  grâces  de  mes  humbles  re- 
commandations ^  priant  Dieu ,  etc. 

De  Sainct  Germain  eiiLaye ,  le  12  juin  i6o3. 

DE  Neuf-ville. 

Vous  fusles  logé  au  palais  d'Arondel  qui  est  l'un 
des  plus  beaux  et  commodes  logcmens ,  et  qui  a  le 
plus  de  stances  basses  d'un  mesme  pied  et  tout  d'une 
suitte  que  nous  ayons  jamais  veu.  Et  le  lendemain  le 
roy  d'Angleterre  vous  doinia  audiance  en  son  palais 

2ï, 

de  Grenvicli,  où  vous  fiistes  conduit  dans  les  barges 
royales  par  le  comte  de  Norlhumbelland.  Il  y  eut  une 
telle  presse  à  vostre  arrivée  ,  que  vous  fustes  un  quart 
d'heure  dans  la  salle  sans  pouvoir  approcher  duPioy, 
lequel  descendit  deux  degrez  du  haut  dais ,  pour  ve- 
nir au  devant  de  vous  et  mesme  les  vouloit  tous  des- 
cendre pour  plus  promptement  vous  embrasser,  tant 
il  en  avoit  d'envie  (comme  vous  le  conta  le  sieur  Ore- 
ladoux)-,  mais  quelqu'un  de  ses  minisires  luy  dit  que 
t'estoit  trop  ravaller  l'esclat  de  sa  dignité,  auquel   il 
respondit  :  «  Quand  bien  j'honorerois  cet  ambassadeur 
«  icy,  outrelacoustume  ordinaire  ,  je  ne  pretendrois 
«  pas  qu'il  deust  estre  tiré  à  conséquence  par  les  au- 
«  très  ,  car  j'estime  et  ayme  particulièrement  cettuy- 
«  cy  pour  ce  que  je  sçay  qu'il  mafl'ectionne ,  pour  sa 
«  fermeté  en  nostre  religion  ,  pour  sa  loyauté  envers 
«  son  maistre ,  pour  les  services  signalez  qu'il  luy  a 
«  rendus  et  à  sa  patrie,   et  plusieurs  autres  vertus 
«  fort  recommandables.  »  Vous  estant  advancé  prés 
de  luy  avec  la  révérence  convenable  à  sa  dignité  et  à 
rofficc  que  vous  rendiez,  vous  luy  listes  une  harangue 
de  soldat  que  les  pedans  trouvèrent  trop  courte,  mais 
que  les  gens  d'Estat  et  de  Cour  estimèrent  des  mieux 
proportionnées  à  vostre  condition  et  qualité  ,  dautant 
qu'en  peu  de  paroles  elle  contenoit  beaucoup  de  sub- 
stance :  de  laquelle  ayant  retenu  une  coppie  ,  nous 
l'avons  icy  insérée,  estant  telle  que  s'ensuit, 

Harangue  de  M.  de  Rosnj  au  roj  d'Angleterre. 

Sire  , 

«  J'aurois  maintenant  besoin  d'une  éloquence  plus 
qu'humaine  et  d'une  assistance  toute  divine  pour  bien 

représenter  les  hautes  conceptions  d'un  Roy  tant  ad- 
mirable que  celuy  qui  m'envoye  vers  vostre  royale 
Majesté ,  et  sur  tout  pour  exprimer  suffisamment  la 
franchise  et  la  sincérité  avec  laquelle  il  désire  de  con- 
tinuer, voire  augmenter,  s'il  est  possible,  l'amitié, 
alliance  et  confédération,  non  jamais  altérée  d'entre 
vos  deux  Majestez ,  et  celles  tres-estroites  qu'il  a  eues 
avec  cette  généreuse  et  tant  célèbre  Reine,  vostre  de- 
vancière. J'aurois  encore  autant  de  besoin  d'une  voix 
vrayement  céleste  et  d'une  abondance  de  paroles  des 
plus  exquises ,  pour  rendre  et  donner  aux  insignes 
vertus  de  vostre  royale  Majesté  (suivant  la  charge  que 
j'en  ay  receué  du  Roy,  mon  maistre)  l'honneur ,  la 
gloire  et  la  louange  qu'elles  méritent.  Mais  tout  cela 
me  défaillant,  et  par  conséquent  la  suffisance  et  capa- 
cité pour  m'acquitter  dignement  de  tous  ces  raison- 
nables devoirs  ,  je  supplieray  tres-humblement  vostre 
Majesté  d'avoir  agréable  qu'en  nommant  vos   deux 
personnes  royales  la  merveille  des  roys  de  tous  les 
siècles  ,  je  comprenne ,  sous  ce  titre  sublime,  la  su- 
blimité de  tous  les  plus  exceliens  monarques  desquels 
la  vénérable  antiquité  a  célébré  la  gloire  ,  l'honneur  et 
les  louanges,  qu'en  continuant  la  charge  qui  m'a  esté 
donnée  de  mon  Roy,  je  die  à  vostre  hautesse  royale, 
qu'autant  que  la  perte  d'une  tant  magnanime  R.eine, 
vostre  commune  sœur,  luy  a  esté  sensible  et  cuisante, 
et  que  sa  mort  luy  a  causé  de  regrets  ,  ennuis  et  des- 
plaisirs extrêmes ,    autant  la  réparation  d'une  telle 
disgrâce ,  par  le  moyen  d'un  si  grand  et  tant  digne 
successeur ,  l'a-elle  consolé ,  et  l'adveneraent  heureux 
et  paisible  de  vostre  INJajesté  à  tant  de  couronnes  ,  luy 
a-il  donné  de  joyes ,  de  liesse  et  pariait  contenteinenl 

Et  que ,  pour  le  surplus  des  affaires  générales ,  j'ay 
commandement  exprès  de  convenir  amiablement  et 
loyalementde  toutes  choses,  pour  Fhonneur  etla  gloire 
commune  de  vos  personnes  royales ,  et  Tasseurance 
et  félicité  de  vos  posteritez  ,  royaumes ,  sujets  et  bons 
alliez-,  et  ce,  en  telle  forme,  manière  et  façon ,  et  d'en 
traitter  en  tel  temps  et  lieu  et  avec  telles  personnes 
que  vostre  prudence  royale  me  fera  paroistre  de  l'a- 
voir agréable.  Protestant,  pour  ce  qui  regarde  mon 
particulier,  n'affectionner  pas  moins  la  prolongation 
de  jours,  félicité  de  règne  ,  augmentation  de  sceptres 
et  accroissement  de  gloire  en  vostre  Majesté  ,  qu'en 
celle  du  Roy  mon  maistre  5  que  si  vous  m'estiez  tel , 
et  que  je  fusse  vostre  naturel  sujet  et  serviteur,  comme 
je  ne  manqueray  d'en  rendre  des  preuves  par  efïets  , 
sçachant  bien  que  je  ne  dois  et  que  je  ne  sçaurois  rien 
faire  de  plus  agréable  au  Pvoy  mon  maistre  ,  comme 
je  m'asseure  qu'il  vous  sera  confirmé  par  ces  lettres 
qu'il  m'a  donné  charge  de  présenter  à  vostre  Majesté, 
dont  il  y  en  a  une  de  sa  propre  main,  lesquelles  je 
vous  supplie  de  recevoir  avec  la  mesme  affection  et 
sincérité  qu'elles  sont  envoyées  et  présentées  à  vostre 
Majesté.  »  Es  mains  de  laquelle  vous  les  mistes  aussi- 
tost-,  puis  les  ayans  leuës  et  remises  es  mains  de 
M.  Cécile  qui  estoit  près  de  luy,  il  vous  usa  de  plu- 
sieurs complimens  en  forme  de  remercimens  de  la 
bien-vcillance  ethonnesteté  que  le  Roy  son  frère  luy 
tesmoignoit  par  ses  lettres  et  par  vos  paroles  pleines 
de  vertu  et  d'efficace  (car  ce  furent  les  termes  dont  il 
usa),  d'offres  de  semblable  affection  et  sincérité  en 
son  endroit,  et  asseurances  d'en  tesmoigner  des  ef- 
fets, lesquels  feroient  paroistre  qu'il  n'avoit  pas  laissé 

eu  Escosse  la  passion  avec  laquelle  il  avoit  tousjours 
cliery  celle  du  Roy  vostre  maistre  ,  et  désiré  la  pros- 
périté de  sa  couronne  et  de  ses  aflaires. 

En  suitte  desquelles  paroles  de  courtoisie  et  civi- 
lité ,  vous  eustes  plusieurs  autres  discours  ensemble  , 
et  vous  lit  une  infinité  de  questions  sur  les  choses  du 
monde ,  trop  longues  à  reciter  ,  entre  lesquelles  il 
vous  demanda  s'il  estoit  vray  que  le  Pape  vous  eut 
cscril;  si  vous  luy  aviez  rendu  responce ,  et  de  quels 
termes  vous  aviez  usé  en  son  endroit.  Surquoy  vous 
luy  dites  la  veritéde  tout,  et  qu'unhomme  eslevéensi 
haute  dignité  entre  les  chrestiens,  vous  ayant  honoré 
de  ses  lettres  pleines  de  civilité  et  courtoisie ,  vous 
n'aviez  eu  garde  de  luy  donner  un  autre  litre  que  ce- 
luy  qu'il  prenoit.  «  Voire ,  vous  dit-il ,  ce  nom  là  ne 
«  luy  convient  nullement;  et  vous,  qui  estes  de  la 
K  vraye  religion,  neii  sçauriez  user  envers  un  homme 
«  mortel  sans  oflencer  Dieu ,  lequel  est  seul  nostre 
«  tres-sainct  Père  ,  comme  il  nous  a  commandé  de 
*(.  l'appeller  et  défendu  de  donner  sa  gloire  à  un  autre. 

«  Je  ne  pouvois  pas,  Sire,  dites- vous,  addresser 
«  mes  lettres  que  sous  ce  titre  ;  autrement,  il  ne  les 
ce  eut  pas  receucs  ,  et  n'y  a  Roy  ny  prince  chrestien 
K  qui  n'en  use  de  la  mesrae  façon,  escrivantau  Grand 
«  Turc  ,  et  ne  l'appelle  grand  empereur  des  INIusul- 
c(  mans ,  qui  est  à  dire  roy  des  fidèles  :  comme  Ton 
«  voit  parmy  nous  des  roys  et  des  princes  qui  pren- 
«  nent  le  titre  de  royaumes  ausquels  ils  n'ont  ny 
«  droit  ny  propriété,  et  si  on  ne  laisse  pas,  en  leur 
(c  escrivant ,  de  leur  donner  la  qualité  qu'ils  s'attri- 
(c  biient.  »  Il  vous  parla  aussi  de  M.  du  Plessis  et  de 
ce  quic'osloit  passé  en  sa  dispute,  dont  il  lesraoigiia 

de  sçavoir  toutes  les  particularitez  ^  et  adjousta  que 
le  Roy  le  devoit  avoir  un  peu  espar gné ,  s'en  estant 
riutrefois  confidemment  servy,  quoy  qu'à  la  vérité  il 
oust  commis  deux  erreurs  ,  l'une  d'avoir  escrit  sous 
son  nom,  avec  tous  les  titres  plus  relevez  qu'il  croyoit 
avoir  au  royaume  ,  contre  la  religion  de  son  prince  , 
et  puis  sejetter  en  une  dispute  où  il  falloit  nécessaire- 
ment qu'il  succombast ,  ne  pouvant  avoir  des  juges 
qui  ne  le  condamnassent  ou  ne  fissent  tort  à  leur  Roy. 
«  Aussi  m'a-on  dit,  ce  vous  dit-il,  que,  quand  il  se 
<(  vit  ainsi  mal-mené,  il  demeura  tout  interdit,  et 
«  défendit  depuis  si  mal  une  si  bonne  cause,  que  ce 
«  fut  pitié.  » 

11  se  passa  plusieurs  autres  tels  propos  entre  vous 
deux ,  trop  longs  à  reciter  pour  estre  de  peu  de  con- 
séquence ,  ausquels  furent  tous  presens  le  prince 
Henry  de  Nassau  et  autres  ambassadeurs  des  Estats  , 
mais  comme  cachez  et  travestis,  dautant  qu'ils  n'a- 
voient  point  encor  pu  avoir  d'audience  ,  et  raesme 
avoientsceu  que  le  roy  d'Angleterre,  soit  par  artifice 
ou  autrement,  afin  de  se  faire  plus  solemnellement 
rechercher  par  le  roy  d'Espagne,  ne  parloit  jamais 
d'eux  qu'avec  quelque  espèce  de  blasme  et  de  mes- 
pris  ,  ne  les  nommant  quasi  point  autrement  que  re- 
belles à  leur  prince. 

Or ,  avons  nous  oublié  à  vous  ramentevoir  que  le 
jour  de  devant  vostre  audience  ces  messieurs  les  Es- 
tats vous  estoient  venus  visiter  avec  démonstration  de 
grande  allégresse  de  vostre  venue,  accompagnée  d'une 
infinité  de  belles  paroles ,  tesraoignans  d'avoir  conceu 
de  grandes  espérances  et  confiances  en  vostre  entre- 
mise, négociation  et  dextérité.  Les  ambassadeurs  de 

Venise  et  ceux  du  comte  Palatin  vous  rendirent  en- 
suitte  les  mesmes  honneurs  et  complimens ,  les  der- 
niers vous  faisans  de  grandes  instances  au  nom  de 
l'électeur  leur  maistre  en  faveur  de  M.  de  Bouillon. 
Les  particularitez  desquels  discours  passez  entre  tous 
ces  messieurs  et  vous ,  nous  passerons  légèrement, 
nous  contentans  d'insérer  icy  les  lettres  que  vous  es- 
crivistes  le  lendemain  au  Ptoy,  où  tout  ce  qui  s'estoit 
passé  entre  le  roy  d'Angleterre,  ces  ambassadeurs  et 
vous,  est  amplement  narré,  desquelles  lettres  la  teneur 
ensuit  : 

Lettre  de  M.  de  Rosnj  au  Roy. 

Sire  , 

Continuant  mon  premier  ordre  d'escrire ,  je  diray 
à  vostre  Majesté,  ensuitte  de  ma  lettre  du  20  de 
juin,  comme  le  lendemain  le  sieur  de  Bernaveld 
me  vint  voir  en  particulier ,  et  me  discourut  fort  au 
long  des  affaires  de  messieurs  les  Estats  ,  me  repré- 
sentant comme  ,  sans  une  assistance  qu'il  sçait  n'estre 
point  en  eux  mesmes  ,  il  est  impossible  qu'ils  puissent 
conserver  Ostandc  encore  trois  mois,  voire  mesme 
({u'il  craint ,  s'ils  ne  sont  secourus  plus  puissamment 
([ue  par  le  passé  ,  en  fin  leurs  peuples  se  désespèrent 
(>t  précipitent  en  quelque  resolution  dommageable  à 
eux  et  à  tous  leurs  amis  et  voisins ,  voyans  les  prépa- 
ratifs que  le  roy  d'Espagne  fait  pour  les  attaquer  ,  et 
le  peu  de  moyen  qu'ils  ont  de  s'y  opposer,  à  cause 
des  grands  frais  qu'il  leur  a  convenu  faire  depuis  la 
paix  de  Vervins ,  tels  que  les  despences  de  vingt  ans 
auparavant  ne  revenoient  point  à  une  somme  si  ex- 
cessive :  ce  qui  les  a  si  fort  espuisez  et  eadebtez ,  qu'il 


33o  [l6o3]    OECONOMIES    IIOVALES, 

leur  est  du  tout  impossible  de  continuer  si  vostre 
.Majesté  et  le  roy  d'Angleterre  ne  prenez  resolution 
de  les  secourir  de  meilleure  sorte ,  et  tout  ouverte- 
ment. Surquoy  je  luy  remonstray  quil  ne  devoit  pas 
seulement  considérer  Testât  de  leurs  affaires  et  leur 
particulière  utilité  ,  mais  celle  de  leurs  amis  5  et  que 
pour  perpétuer  leur  secours ,  il  le  falloit  demander 
conforme  à  leurs  moyens,  et  proportionné  à  la  con- 
dition des  temps  presens  ;  qu'il  ne  devoit  douter  de 
l'affection  et  bonne  volonté  de  vostre  INIajesté ,  tant 
de  fois  esprouvée ,  mais  qu'il  ne  falloit  par  mettre 
sur  luy  seul  tout  le  faix  des  affaires ,  puis  que  l'utilité 
en  estoit  receuë  communément ,  que  la  principale  re- 
solution dépendoit  de  celle  que  le  roy  d'Angleterre 
voudroit  prendre,  dont  j'attendois  destre  esclaircy 
par  luy ,  que  j'estimois  avoir  eu  assez  de  temps  pour 
descouvrir  son  inclination,  selon  laquelle  j'avois  ordre 
de  me  gouverner  ;  le  priant  me  faire  part  de  tous  les 
discours  qu'il  avoit  eus  avec  luy,  des  responces  qui 
luy  en  avoient  esté  faites ,  et  quelles  espérances  il 
en  avoit  conceuës. 

Surquoy  il  me  dit  que  les  paroles  dont  le  Roy  luy 
avoit  usé  en  particulier ,  et  celles  qu'auparavant  et 
depuis  il  avoit  tenues  en  public  touchant  leurs  afl'aires, 
estoient  si  différentes  et  opposées  les  unes  aux  autres, 
qu'il  se  trouvoit  bien  empesclié  d'y  faire  aucun  so- 
lide fondement  ;  qu'à  la  vérité,  au  commencement,  il 
monstroit  ne  se  soucier  pas  beaucoup  de  leur  salut, 
ayant  esté  emporté  par  ce  beau  nom  de  paix  qui  rc- 
tentissoit  dans  la  bouche  de  ses  conseillers  d'Angle- 
terre ;  mais  qu'ayant  depuis  oûy  ses  raisons ,  et  regardé 
de  plus  prés  aux  moyens  dont  il  falloit  user  pour  par- 

venir  à  cette  paix  tant  désirée ,  les  conditions  qu'il 
faudroit  accorder  pour  la  rendre  durable,  et  Testât 
auquel  demeuroit  le  roy  d'Angleterre  si  le  roy  de 
France  ou  d'Espagne  se  rendoient  paisibles  posses- 
seurs de  dix-sept  provinces  des  Pays-Bas,  il  sembla 
sortir  comme  d'un  profond  sommeil ,  et  revenant  en 
luy-mesme,  dit,  qu'il  vouloit  mieux  considérer  telles 
aflaires  si  importantes,  et  voir,  avant  que  rien  ré- 
soudre ,  ce  qui  luy  seroit  apporté  et  offert  par  l'am- 
bassadeur que  le  roy  de  France  avoit  dépnté  vers 
luy ,  auquel  il  avoit  volonté  de  parler  en  toute  con- 
fiance ,  et  convenir  avec  luy  de  telles  conditions  que 
les  affaires  communes  en  tirassent  un  establissement 
asseuré;  qu'il  estoit  mesme  résolu  de  suivre  vos  bons 
conseils,  tant  il  vousestimoit,  et  assister  lesdits  sieurs 
des  Estats  en  la  mesme  forme  et  manière  qu'ils  se- 
roient  assistez  par  vostre  Majesté  ,  avec  laquelle  il 
desiroit  conclurre  une  ferme  amitié  et  alliance  indis- 
soluble, restreindre  par  toutes  sortes  de  bons  offices 
uuituels  ,  et  notamment  par  les  mariages  de  vos  com- 
muns enfans  5  qu'il  faisoit  tel  estât  de  la  prudence , 
expérience  et  bonté  de  vostre  Majesté,  qu'elle  ne  luy 
voudroit  donner  aucun  conseil  pour  le  regard  des 
affaires  d'Espagne  ,  sans  estre  résolue  de  le  mettre  le 
premier  en  pratique,  puis  qu'il  avoit  double  raison 
d'estrc  indigné  contr'cux,  et  se  ressentir  dos  pra- 
tiques ,  menées  et  mauvaises  procédures ,  dont  ils 
avoient  usé  contre  sa  personne  et  son  Estât ,  et  que 
biy  n'avoit  pour  sujet  de  défiance  que  leurs  seules 
maximes  universelles,  par  lesquelles  ils  tiennent  pour 
justes  et  légitimes  toutes  les  procédures  qui  leur 
l'cuvent  ouvrir  le  chemin  à  quelque  accroissement 

de  réputation  ou  de  seigneurie  ,  et  pour  y  parvenii 
ne  laissent  aucune  chose  en  arrière,  ains  attentent 
incessamment ,  par  voyes  directes  ou  indirectes  ,  sur 
la  vie  et  FEstat  de  tous  les  roys  et  princes  leurs  voi- 
sins :  le  priant ,  pour  cette  raison ,  de  différer  encor 
quelques  jours ,  et  jusques  à  mon  arrivée  à  tirer  reso- 
lution de  luy. 

Ayant  repris  tout  ce  discours  avec  ledit  sieur  de 
Bernaveld  ,  je  luy  dis  que  je  le  voyois  bien  fondé  en 
grandes  raisons,  mais  je  le  tenois  trop  sage ,  trop  ad- 
visé  et  trop  expérimenté  aux  affaires  du  monde  et 
mutations  ordinaires  d'iceluy,  pour  avoir  entièrement 
estably  leur  salut  sur  la  seule  prudence,  fidélité  et 
affection  d'autruy.  Que  jecroyois  qu'il  avoit  discouru 
en  luy-mesme  sur  toutes  sortes  d'accidens  et  d'eve- 
nemens,  et  pris  quelque  resolution  en  cas,  comme 
la  cliose  n'esloit  point  sans  apparence ,  que  le  roy 
d'Angleterre  ne  se  vouiust  plus  mesler  de  leurs  af- 
faires, et  entrer  en  pràx  avec  tous  ses  voisins^  qu'il 
avoit  de  trop  chers  et  importans  gages  en  leur  Estât 
pour  n'avoir  preveu  à  les  asseurer  ;  qu'il  falloit  tenter 
tous  moyens  avant  que  de  se  perdre  absolument;  que 
je  n'estimois  pas  Testât  de  leurs  affaires  si  misérable  , 
que  son  salut  ne  consistast  plus  qu'en  un  seul  expé- 
dient 5  qu'il  convenoit  à  la  prudence  humaine  de 
souhaitter  et  demander  le  plus,  avec  intention  de  se 
contenter  du  moins  quand  la  nécessité  le  requerroil: 
le  priant  de  parler  à  moy  en  toute  confiance  ,  et  ne 
me  rien  celer  de  ce  qu'ils  avoient  sur  le  cœur ,  et  de 
ce  qu'en  toute  extrémité  ils  avoient  projette  de  faire. 
Lors  il  me  dit  qu'ils  estoient  trop  obligez  à  voslre 
Majesté,  avoient  trop  d'asseurance  en  sa  bonne  vo- 

loiité  ,  et  troccasioii  de  m'estimer  leur  bon  amy,  pour 
rien  desguise r  et  dissimuler  avec  moy  :  et  qu'à  la 
vérité  ils  avoient  préparé  leurs  affaires  pour  ne  se 
laisser  dessaisir  ainsi  mal  à  propos  et  hors  de  saison 
des  places  d'hostages  qu'ils  avoient  baillées  à  la  feue 
reine  d'Angleterre;  qu'il  y  avoit  bien  eu  un  traitlé 
fait  avec  elle ,  quelques  articles  pour  la  restitution 
d'icelles  au  cas  qu'elle  fit  la  paix  avec  l'Espagne,  mais 
qu'ils  n'estoient  assez  précis ,  spéciaux  ,  explicatifs 
pour  les  prétendre  en  vertu  d'iceux.  Que  tout  ce 
qu'il  estimoit  estre  plus  à  propos  de  faire  présente- 
ment ,  au  cas  que  le  roy  d'Angleterre  les  voulut  aban- 
donner, et  entretenir  sincèrement  la  paix  avec  l'Es- 
pagne ,  c'estoit  de  remettre  sus  le  traitté  commencé 
par  le  duc  de  Brunsvic  de  la  part  de  l'Empereur ,  et 
continué  par  le  comte  Wandrelep ,  afin  de  leur  don- 
ner moyen  de  respirer,  mettre  Ostande  en  séquestre 
ou  neutralité  pendant  le  cours  de  cette  négociation , 
qui  arrestoit  semblablement  les  puissantes  armées  que 
le  roy  d'Espagne  se  dispose  de  leur  jetter  cette  année 
sur  les  bras  et  par  terre  et  par  mer,  dont  ils  ont  in- 
finis advis  de  toutes  parts  -,  n'estimans  pas  y  avoir 
moyen  de  délivrer  Ostande  des  dangers  et  perik 
eminens  qui  la  vont  infailliblement  accabler ,  que 
]iar  le  moyen  ou  d'une  forte  et  puissante  armée  de 
terre  qui  traversast  tous  les  pays  de  l'archiduc  ,  ou  fit 
son  entrée  du  costé  de  France  pour  faire  lever  le 
s:egc  à  vive-force,  estant  du  tout  impossible  de  faire 
descente  par  mer  sans  con-liluer  tout  leur  Estât  en 
manifeste  péril  dont  l'expérience  les  a  rendus  sages, 
otcognu,  par  les  choses  passées  ,  qu'il  est  au  pouvoir 
de  leurs  ennemis  de  les  combattre  par  pièces  et  par- 

ties  de  leur  armée  à  mesure  qu  elle  voudroit  prendre 
terre. 

Et  combien  que  je  ne  doute  point  que  vostre  Ma- 
jesté n'ait  esté  informée  du  susdit  traitté  du  duc  de 
iirunsvic  et  comte  Wandrelep ,  neantmoins  jay  es- 
timé à  propos  de  luy  ramenlevoir,  en  gênerai  seule- 
ment, comme  ils  proposoient  de  mettre  les  Provinces 
Unies  sous  l'Empire ,  et  les  descharger  absolument  de 
la  subjection  d'Espagne  5  en  quoy  lesdits  Estais  ne 
peurent  convenir,  pour  ce  qu'ils  vouloient  que  cela 
eust  lieu  non  seulement  peur  les  villes  et  pays  qu'ils 
possèdent ,  mais  aussi  pour  toutes  les  dix-sept  pro- 
vinces des  Pays-Bas  ,  disans,  pour  leurs  raisons,  qu'ils 
ne  s'estimoient  pas  autrement  en  seureté  tant  quils 
auroient  pour  voisin  un  prince  qui  prétend  estre  leur 
légitime  seigneur,  et  qui,  pour  cette  raison,  et  moyen- 
nant la  facilité  que  luy  en  donneroit  la  communica- 
tion libre  qu'une  paix  apporte ,  ne  manqueroit  jamais 
d'intelligences,  et  de  faire  menées  et  practiques  dans 
leurs  provinces  pour  se  les  approprier.  Voila  ce  qui 
s'est  passé  entre  le  sieur  Bernaveld  et  moy. 

L'apresdisnée  ,  le  secrétaire  ,  résident  icy  pour  la 
seigneurie  de  Venise,  me  vint  visiter,  et  me  tint  plu- 
sieurs discours  sur  l'Estat  présent  des  affaires  ,  et  no- 
tamment sur  l'incertitude  où  chacun  es  toit  de  la  re- 
solution de  ce  prince,  à  cause  des  différents  langages 
dont  il  usoit  5  semblant  qu'il  eut  pour  seul  but  et 
dessein  principal  de  ne  se  laisser  encor  entendre  ny 
ccgnoistre  absolument,  et  qu'ayant  passé  toute  sa  vie 
en  simulations  très-profondes  ,  lesquels  luy  avoient 
bien  et  heureusement  réussi ,  il  estiraoit  peut-estre 
nécessaire  de  continuer  cette  forme  de  procéder  jus- 

ques  à  ce  qu'il  pust  mieux  cognoistre  rhumcur  de  ses 
nouveauxsujets,  la  disposition  des  affaires  générales  et 
Tinclination  des  autres  grands  princes  ses  voisins,  avec 
lesquels  il  procederoit après,  selon  qu'il  jugeroit  sa  scu- 
reté  et  son  utilité  le  requérir.  Tout  le  reste  ne  furent 
que  paroles  générales  tesmoignans  l'affection  de  la 
seigneurie  à  l'endroit  de  vostre  Majesté,  et  les  jalou- 
sies et defïiances  qu'elle  avoitdu  roy  d'Espagne,  sauf 
qu'il  me  dit  avoir  appris  de  bon  lieu  que  les  ambas- 
sadeurs de  l'électeur  Palatin  avoient  usé  de  grandes 
supplications  ,  afin  d'obtenir  du  roy  d'Angleterre  qu'il 
voulut  s'employer  à  bon  escient  pour  le  duc  de  Boiiil- 
Ion  ,  mais  qu'ils  n'en  avoient  pii  tirer  aucune  satis- 
faction ,  ains  au  contraire  leur  avoit  respondu  qu'il 
ne  s'en  vouloit  mesler  aucunement,  et  n'estimoit 
utile  ny  honorable  à  un  grand  prince  de  s'entremettre 
envers  un  autre  des  affaires  d'un  sien  sujet  rebelle  et 
dcsobeyssant. 

Peu  après  que  ledit  secrétaire  de  Venise  eut  pris 
congé  de  moy,  un  gentil-homme  du  roy  d'Angleterre 
me  vint  trouver  de  sa  part  et  me  dit  qu'il  envoyoit 
scavoir  de  mes  nouvelles,  et  comme j'estois  logé  et 
accommodé  -,  qu'il  me  prioit  de  ne  m'ennuyer  point , 
et  que  sans  faillir  j'aurois  le  dimanche  ensuivant , 
22  de  ce  mois  ,  audiance-,  que  ,  cependant,  il  m'en- 
voyoit  la  moitié  du  cerf  qu'il  avoit  couru  le  mesme 
jour  ^  que  c'estoit  le  premier  qu'il  avoit  jamais  pris  , 
n'y  en  ayant  presque  point  en  Escosse ,  et  estant  le 
seul  qu'il  avoit  chassé  en  Angleterre  :  qu'il  attribuoit 
à  mon  heureuse  arrivée  en  ce  royaume  cette  bonne 
fortune-,  qu'il  jugeoit  bien  que  vostre  Majesté  estoit 
le  roy  des  veneurs ,  puis  que  la  seule  personne  de 

celuy  cjni  le  represenloit  en  son  royaurac  luy  avoit 
causé  celle  heureuse  prise.  Surquoy  j'usay  de  tous 
les  plus  lionnéstes  remercimens  et  civilitez  dont 
je  me  pus  adviser,  et  entre  autres  luy  manday  que 
je  me  confirmois  de  plus  en  plus  en  Tesperance  et  au 
désir  que  javois  tousjours  eu  de  voir  vos  INIajestez 
bien  unies  d'amitié ,  et  demeurer  en  perpétuelle  in- 
telligence ,  pour  ce  que  la  conformité  des  mœurs  ap- 
portoit  ordinairement  de  si  heureuses  correspon- 
dances -,  paroles  dont  j'usay  exprès ,  dautant  que  j'ay 
sceu  qu'il  n'y  a  rien  où  il  prenne  si  grand  plaisir,  ny 
où  il  se  glorifie  davantage ,  que  quand  on  le  compare 
en  quelque  chose  à  voslre  Majesté. 

Je  luy  manday  aussi  que  je  ne  craignois  qu'une 
chose,  à  sçavoir,  qu'il  se  meust  de  grands  débats  et 
contentions  entre  vos  INIajestez ,  à  qui  aymeroit  mieux 
la  chasse ,  et  avoit  plus  de  science  en  un  tel  exercice  -, 
toutesfois  ,  qu'au  pis  aller ,  il  faudroit  choisir  des  ar- 
bitres pour  vous  accorder,  à  quoy  j'eslimois  estre  fort 
propre  ,  puis  que  ceux  de  celle  qualité  doivent  estre 
sans  passion  ny  affection ,  comme  j'estois  au  fait  de 
la  chasse ,  et  que  je  n'avois  trouvé  vostre  Majesté 
contraire  à  luy  qu'en  une  seule  chose,  qui  est  d'attri- 
buer à  mon  arrivée  en  ses  pays  la  bonne  fortune  qu'il 
avoit  eue  en  la  prise  du  premier  cerf  qu'il  avoit  couru 
en  son  nouveau  royaume  ,  et  que,  tout  au  contraire, 
vous  estimiez  ma  présence  de  mauvaise  augure  à  la 
chasse  ,  et  me  renvoyez  ordinairement  au  logis  ma- 
nier d'autres  affaires  où  mon  entremise  fustplus  heu- 
reuse. 

J'oubliois  à  dire  à  vostre  Majesté  qu'après  que  le 
secrétaire  de  Venise  m'eut  laissé ,  le  comte  d'Aram- 

Jîergue  m'envoya  visiter  de  sa  part,  me  priant  de 
Texcuser  s'il  n'estoit  venu  luy-mesme ,  et  qu'il  s'en 
acquitteroit  si  tosl  qu'il  auroit  eu  sa  première  au- 
diance  ,  estant  chose  accoustumée  de  n'user  d'aucune 
visite,  sinon  après  ce  temps-là;  qu'il  se  resjouyssoit 
de  ma  venue  en  ce  pays ,  s'asseurant  de  ma  bonne 
intention  à  la  conservation  de  la  paix  et  tranquillité 
publique,  et  me  prioit  de  croire  que  je  trouverois 
tousjours  les  archiducs  ses  maistres  disposez  à  me 
faire  plaisir  et  courtoisie  ,  et  luy  à  me  rendre  tous  les 
services  dont  il  se  pourroit  adviser,  tant  pour  la  con- 
sidération de  mon  mérite  particulier,  que  pour  re- 
présenter la  personne  d'un  si  grand  Roy,  avec  lequel 
il  eslimoit  ses  maistres  en  très-bonne  amitid  et  cor- 
respondance. J'usay,  pour  responce ,  de  toutes  les 
courtoisies  et  belles  paroles  dont  je  me  pus  adviser, 
pour  luy  persuader  que  je  croyois  ce  qu'il  m'avoit 
mandé  pour  en  avoir  vendes  tesmoignages  manifestes 
en  toutes  ses  paroles  et  actions.  Et  peu  après ,  je  l'en- 
voyay  visiter  par  un  gentil- homme,  qui  luy  porta 
mesmes  oil'res  et  mesmes  remercimens  de  ma  part, 
et  quand  et  quand,  la  moitié  de  la  venaison  que  le  roy 
d'Angleterre  m'avoit  envoyée,  dont  je  luy  mandois 
luy  avoir  bien  voulu  faire  présent  ,  tant  pour  le  gra- 
tifier et  luy  tesmoigner  mon  aifection  à  son  service , 
que  pour  luy  faire  part  des  faveurs  et  courtoisies  que 
je  recevois  du  susdit  Roy,  desquelles  je  m'asseurois 
qu'il  se  resjouyroit  aussi  bien  que  moy ,  y  ayant  si 
bonne  amitié  entre  nos  maistres  et  entre  nous- 
mesmes. 

J'ay  cy-devant  escrit  à  vostre  Majesté  comme  j'a- 
vois  fait  entendre  à  M.   de  Bcaumont  que  j'avois 
T.  4*  22 

charge  expresse  de  comparoistre  en  habit  de  deiiil  en 
ma  première  audiance,  et  comme  il  m'avoit  fait  res- 
ponce  qu'il  n  estimoit  pas  que  ce  fut  chose  agréable 
ny  bien  receuë  en  cette  Cour,  me  priant  de  luy  per- 
mettre d'en  escrire  à  ses  amis ,  afin  de  ne  commencer 
pas  mon  ouvrage  par  une  offence  ^  ce  que  je  trouvay 
fort  bon ,  et  de  fait  il  en  escrivit  au  chevalier  Asquins 
et  autres,  dont  il  n'eut  responce  le  jeudy,  vendredy, 
ny  samedy  tout  le  long  du  jour.  Si  bien  que  me  sé- 
parant le  soir  d'avec  la  noblesse  qui  m'accompagne , 
je  les  priay  de  s'habiller  tous  de  deiiil ,  et  qu'il  m'es- 
toit  ordonné  par  vostre  Majesté  de  comparoistre  en 
cet  estât,  à  quoy  chacun  se  resolvoit;  mais  sur  les 
unze  heures  du  soir,  ainsi  que  je  me  mettois  aulict, 
M.  de  Beaumont  m'envoya  une  lettre  du  chevalier 
Asquins ,  par  laquelle  il  me  prioit ,  au  nom  de  Dieu , 
de  me  divertir  de  ce  dessein,  et  d'empescher  que  , 
pour  chose  de  nulle  substance ,  j'altérasse  la  bonne 
disposition  du  Roy  son  maistre.  Tavois  desja  apprins 
de  plusieurs ,  mesmes  du  vicomte  Savart ,  du  sieur 
de  La  Fontaine ,  des  députez  des  Estats  ,  et  du  sieur 
Stafford ,  qui  m'avoit  envoyé  visiter,  et  qui  se  monstre 
fort  vostre  serviteur ,  qu'ils  tenoient  cette  procédure 
comme  une  espèce  d'affront ,  et  un  reproche  public 
du  peu  de  devoir  qu'ils  avoient  rendu  en  cet  endroit , 
et  pour  causer  altération  parmy  le  peuple ,  luy  faisant 
recognoistre  l'obmission  d'une  telle  civilité ,  respect 
et  cérémonie  accoustumée  entre  les  princes. 

Sur  lesquelles  raisons  ayant  consulté  avec  ledit  sieur 
de  Beaumont  et  autres  vos  serviteurs  ,  par  leur  advis 
je  me  résolus  de  mander  à  la  noblesse  (  dont  la 
plus  part  estoient  desja  vestus  en  deiiil)  qu'ils  eussent 

à  changer  de  vestcraens ,  ce  qu'ils  firent  -,  et  chacun 
se  para  comme  il  pust ,  convertissant  nostre  pleur  en 
allégresse.  Quoy  que  ce  soit,  tout  le  monde  a  sceu  le 
commandement  que  j'avois  ,  et  que  j'en  ay  changé  la 
forme  à  l'appétit  d'autruy^  tellement  que  cela  ne  lais- 
sera de  produire  le  raesme  efTect  dans  l'esprit  des 
hommes,  et  peut-estre  avec  plus  de  vertu,  encor  que 
peu  de  personnes  osent  faire  ou  fassent  mention  de  la 
defuncte  Reine ,  estant  sa  mémoire  et  tous  ses  gestes 
tant  recommandables ,  ensevelis  avec  sa  personne.  Je 
supplie  vostre  Majesté  me  pardonner  si  en  cela  j'ay 
manqué  à  ses  commandemens ,  lesquels  je  n'ay  pas 
estimé  devoir  estre  si  absolus  en  pareille  charge  qu'en 
celle  dont  il  luy  a  pieu  m'honorer ,  que  les  occasions 
et  les  accidens  inopinez  n'y  puissent  changer  quelque 
chose ,  principalement  quand  elle  n'est  point  substan- 
tielle, et  plutost  pour  labien-seance  que  pour  la  né- 
cessité ou  utilité  qui  en  revienne.  Si  j'ay  failly,  je  me 
sousmets  au  chastiment ,  sinon ,  que  par  le  reste  de 
mes  procédures  et  par  ce  qui  reiissira  de  ma  négocia- 
tion, il  apparoisse  que  j'ay  prudemment  fait. 

Le  dimanche,  22  de  ce  mois,  le  sieur  Loucnar  me 
vint  voir  et  tesmoigner  le  contentement  qu'il  recevoit 
du  changement  que  j'avois  résolu  en  la  forme  de  nous 
habiller,  et  me  dire,  de  la  part  du  Roy  ,  qu'il  me 
donneroit  audiance  sur  les  trois  heures,  et  qu'il avoit 
charge  de  me  faire  préparer  des  carrosses  et  des  barges 
pour  aller  prendre  la  Tamise  pour  me  porter  à  Gren- 
vich;  que  le  comte  d'Erby  viendroit  jusques  à  mon 
logis  pour  m'accompagner ,  et  celuy  de  Norlhumbel- 
land  me  recevoir  sur  le  bord  de  la  rivière  àGfenvich 
pour  me  conduire  vers  Sa  Majesté .  ainsi  qu'il  fut  fait: 

2:4. 

trouvant,  à  raccousturaëe ,  une  infinité  de  peuple 
parmy  les  rues  ,  dont  la  pluspart  me  benissoit  et  don- 
noit  mille  louanges.  Je  trouvay  le  semblable  sur  la 
Tamise,  et  à  mon  arrivée  à  Grenvich,  une  telle 
presse  que  nous  ne  pouvions  quasi  passer.  J'avois  avec 
moy  plus  de  six  vingts  gentils-hommes  ou  qui  en  por- 
toient  la  minev,  avec  lesquels  je  fus  mené  en  une 
chambre  pour  me  reposer ,  où  la  collation  me  fut  of- 
ferte -,  car ,  jusques  à  ce  jour ,  Ton  ne  m  avoit  présenté 
un  verre  d'eau  ;  et  ont  résolu  de  ne  traitter  aucun  am- 
bassadeur. 

Peu  après  le  roy  d'Angleterre  m'envoya  appeller  et 
fus  conduit  dans  une  salle ,  où  ,  tant  à  cause  de  ceux, 
qui  y  avoient  desja  prins  place ,  que  de  la  noblesse 
françoise  qui  marchoit  devant  moy ,  je  trouvay  tant 
de  presse  que  je  ne  pensay  jamais  parvenir  près  du 
Roy,  auquel,  après  les  révérences  deuës ,  je  luy  fis 
une  petite  harangue  fort  succinte ,  telle  que  vostre 
Majesté  le  verra  par  la  copie  que  je  luy  en  envoyé. 
Et  puis,  en  discourant,  luy  dis  que  vostre  Majesté 
s'estoit  infiniment  resjouye  de  la  promptitude  avec 
laquelle  tous  ses  sujets  i'avoient  recogneu ,  et  attri- 
buoittantde  bénédictions  à  la  bonté  de  Dieu,  à  sa 
prudence  et  à  la  cognoissance  qu'on  avoit  de  ses  ver- 
tus ,  lesquelles  aussi  vous  avoient  fait  désirer  son 
amitié  et  souhaitter  tellement  sa  prospérité,  grandeur 
et  bonne  fort-une  ,  que  s'il  eust  eu  besoin  de  vostre 
Majesté  pourlafaciliter,  vousy  eussiez  porté  vostre  per- 
sonne et  tous  vos  moyens ,  ce  qui  vous  faisoit  espérer 
et  croire  asseurément  qu'il  se  feroit  entre  vousune  telle 
confirmation  d'amitiez  et  d'alliances,  que  tous  vos 
peuples  auroient  sujet  d'en  louer  Dieu  éternellement. 

J'adjoustay  encor  plusieurs  autres  complimens  que 
je  n'ay  voulu  icy  rapporter  de  crainte  de  vous  en- 
nuyer ,  mais  que  je  feray  voir  à  vostre  Majesté  quand 
il  luy  plaira  ;  et  croy  qu  elle  trouvera  mes  paroles  con- 
formes à  ce  qui  luy  sera  représenté  estre  plus  selon 
l'inclination  du  prince  auquel  je  voulois.  complaire , 
comme  j'en  avois  le  commandement  exprès  de  vostre 
Majesté.  Mais  luy,  sans  reprendre  aucuns  des  points 
de  ma  harangue  ny  de  mes  discours ,  ny  me  faire  au- 
cune mention  de  la  reine  d'Angleterre ,  me  dit  en  sub- 
stance ,  qu'il  desiroit  vivre  en  toute  amitié  et  bonne 
intelligence  avec  vostre  Majesté  ;  que  quand  il  auroit 
trouvé  l'Angleterre  et  la  feue  Reine  en  guerre  avec  la 
France ,  que  neantmoins  il  estoit  obligé ,  par  l'amitié 
et  fraternité  que  comme  roy  d'Ecosse  il  avoit  invio- 
lablement  gardée  avec  vous ,  premièrement  comme 
roy  de  Navarre  et  depuis  comme  roy  de  France  ,  de 
vivre  maintenant  en  bonne  paix  et  union ,  estant  plus 
raisonnable  que  les  choses  si  saintes  et  si  désirables 
unissent  à  elles  et  changeassent  la  nature  de  leurs 
contraires  ,  que  non  pas  le  mal  aneantist  et  convertist 
le  bien  en  sa  propre  substance  (car  ce  furent  ses  mots 
propres):  mais  qu'il  n'estoit  pas  en  ces  termes  avec 
vostre  Majesté ,  ayant  trouvé  l'Angleterre  en  bonne 
union  avec  elle  aussi  bien  que  l'Escosse  ;  ce  qui  luy 
donnoit  double  sujet  de  ne  manquer  en  aucune  occa- 
sion par  laquelle  il  vous  pust  tesmoigner  combien  il 
tenoit  chère  vostre  amitié  et  alliance,  et  en  desiroit 
la  conservation. 

Apres,  estant  monté  sur  les  degrez  du  haut  dais 
avec  luy,  nous  nous  mismes  à  discourir  de  choses  gé- 
nérales ,   et  commençay  par  luy  dire  que  je  me  res- 

jouyssois  infiniment  de  ce  que  Dieu  me  donnoit  le 
moyen  de  luy  tesmoigner ,  par  présence ,  le  tres- 
hiimble  service  quejeluy  avois  tousjours  et  de  longue 
main  particulièrement  voiié  5  que  je  recevrois  autant 
de  contentement  de  sa  bonne  fortune  que  j'avois  fait 
lorsque  je  vis  la  France  entièrement  réduite  sous 
vostre  obeyssance,  etquej'esperoisluy  rendre  preuve, 
par  toutes  sortes  d'effets  ,  qu'il  n'avoit  sujet  qui  sou- 
haittast  plus  sa  grandeur  que  moy,  tant  pour  mon  in- 
clination naturelle  ,  que  pour  ce  que  je  scavois  telles 
procédures  estre  fort  agréables  à  vostre  Majesté.  Il 
me  respondit  qu'il  sçavoit  vous  estre  fort  obligé  ,  et  à 
moy  particulièrement  ;  qu'il  en  conserveroit  la  mé- 
moire éternelle  pour  s'en  revencher  par  toutes  sortes 
de  bons  effets  et  offices  dignes  de  telles  faveurs  et 
courtoisies  ^  qu'il  n'avoit  pas  tenu  à  l'artifice  de  plu- 
sieurs que  cette  créance  ne  luy  ait  esté  ostée  de  l'es- 
prit; qu'infinies  fois  on  luy  avoit  mandé ,  et  de  France 
mesme ,  que  vostre  Majesté  ne  l'aymoit  point,  que  je 
parlois  de  luy  mal  à  propos  et  comme  par  mespris, 
et  que  mesme  mon  frère ,  à  son  retour  ,  en  avoit  fait 
plusieurs  plaintes  et  tenu  plusieurs  discours  fort  à  son 
desadvantage  :  tellement  qu'il  fut  un  long-temps  qu'il 
n'en  scavoit  qu'en  croire ,  n'ayant ,  comme  il  estimoit, 
donné  aucun  sujet  à  vostre  Majesté  ny  à  aucun  de  nous 
de  le  traitter  ainsi  5  mais  que  s'estant  depuis  mieux 
informé ,  il  avoit  descouvert  que  cela  procedoit  de 
1  astuce  et  finesse  de  vos  ennemis  communs ,  et  du 
veste  des  mauvais  François  qui  estoient  encore  en 
France ,  lesquels  ne  taschoient  qu'à  vous  altérer  l'un 
contre  l'autre  et  vous  desunir ,  pour  profiter  et  tirer 
advantage  de  vostre  ruyne  commune.  Mais  qu'il  es- 

peroit  queleure  intentions,  estans  bien  descouvertes , 
elles  produiroient  des  effets  tous  contraires  ,  donnans 
sujet  à  vos  deux  Majestez  de  s  unir  et  se  lier  de  tant 
plus  grande  amitié ,  afin  de  résister  communément 
aux  pernicieux  et  ambitieux  desseins  de  ceux  qui , 
pour  aspirer  à  la  monarchie  de  la  chrestienté,  Favoient 
continuellement  troublée  par  guerres  et  séditions , 
emplo}  ans  toute  leur  industrie  à  pratiquer  des  révoltes 
et  assassinats  dans  les  pays  de  leurs  voisins  5  que  le 
roy  d'Espagne ,  à  présent  régnant ,  n'avoit  pas  grande 
vigueur  de  corps  ny  d'esprit  pour  faire  des  progrez 
semblables  à  ses  prédécesseurs ,  et  qu'il  y  avoit  bien 
moyen  de  l'en  empescher. 

Je  luy  respondis  que  je  me  resjouyssois  deluy  voir 
la  cognoissance  si  entière  du  naturel  des  Espagnols , 
et  qu'il  estoit  bien-heureux  d'en  avoir  fait  son  appren- 
tissage par  les  travaux  et  les  misères  d'autruy  :  qu'ils 
faisoient  semblant  de  se  plaindre  de  vostre  Majesté, 
mais  que  c'estoit  pour  couvrir  le  sujet  qu'elle  avoit 
de  se  douloir  d'eux  :  que  vous  espériez  ,  après  la  paix 
de  Vervins  ,  de  vivre  en  repos  ,  délivré  de  tout  autre 
soin  et  sollicitude,  sinon  que  de  soulager  vos  sujets  et 
restablir  les  ruynes  que  tant  de  longues  guerres avoient 
causé  en  vostre  royaume  5  mais  que  tout  soudain  vous 
recogneustes  qu'il  vous  convenoit  vivre  avec  plus  de 
prudence  et  de  circonspection  qu'auparavant,  pource 
que  de  toutes  parts  les  menées  des  Espagnols  vous 
furent  descouvertes ,  tantost  sur  vos  villes ,  tantost 
en  divertissant  vos  principaux  sujets  de  leur  devoir, 
ayant  mesmc  suscité  le  duc  de  Savoye  à  vous  refuser 
ce  qui  si  justement  vous  appartenoit ,  et  dont  il  avoit 
convenu  par  traitlé  fait  exprès ,  le  secourant  puis  après 

tout  ouvertement  d'hommes  et  d'argent,  et,  qui  plus 
est,  contre  tout  honneur  et  bien-seance  requise  entre 
si  grands  princes ,  il  avoit  pratiqué  le  duc  de  Biron 
et  quelques  autres  seigneurs  de  vostre  royaume,  pour 
renverser  vostre  Estât  s'en  dessus  dessous.  Mais  que 
vostre  Majesté  ne  trouvoit  plus  estranges  toutes  leurs 
procédures  ,  puis  qu'ils  tenoient  pour  maximes  ordi- 
naires de  ne  promettre  ny  traitter  aucune  chose  avec 
leurs  voisins ,  qu'ils  ne  minutassent  quand  et  quand 
de  n'en  rien  observer,  et  de  profiter  en  toute  occasion 
de  la  confiance  qu'on  prendroit  en  leurs  paroles ,  ce 
qu'il  me  dit  cognoistre  fort  bien,  et  me  tint  tel  lan- 
gage contre  le  roy  d'Espagne  et  les  archiducs ,  que 
nul,  se  fondant  sur  iceux,  ne  le  pourroit  tenir  ([ue  pour 
leur  grand  ennemy,  et  faut  qu'il  soit  merveilleuse- 
ment corrompu  et  dissimulé  ou  lasche  de  courage , 
s'il  n'en  produit  les  effets  en  temps  et  en  saison. 

De  ce  discours,  nous  passasmes  à  celuy  de  la  chasse, 
où  il  me  tesraoigna  porter  une  très-grande  passion  5 
et  reprenant  ce  que  je  luy  avois  mandé  lors  qu'il  m'en- 
voya sa  venaison,  il  me  dit  qu'on  luy  avoit  bien  dit 
que  je  n'estois  pas  grand  chasseur  ,  mais  que  j'estois 
bon  à  tant  d'autres  choses  ,  qu'un  prince  devoit 
tousjours  faire  cas  d'un  tel  serviteur.  (^)iie  ce  qu'il 
m'avoit  mandé  touchant  la  prise  du  cerf,  qu'il  at'ri- 
buoit  à  mon  arrivée  en  son  royaume  ,  il  ne  l'avoit 
pas  attribué  à  moy  comme  à  M.  de  Rosny  mau- 
vais chasseur,  mais  comme  à  l'ambassadeur  du  plus 
grand  Roy  et  du  plus  grand  veneur  du  monde  5  qu'il 
vous  pardonnoit  si  vous  ne  me  desiriez  pas  souvent 
à  la  chasse  ,  pource  que  je  vous  estois  plus  utile 
ailleurs  -,  et  que  si  j'estois  grand  chasseur  ,  vostre  Ma- 

jesté  né  le  pourroit  pas  estre  si  souvent ,  pource  que 
vos  affaires  vous  occuperoient  davantage,  desquelles 
vous  estes  soulagé  par  mon  assiduité  et  fidélité.  Sur- 
quoy  je  luy  respondis  que  vous  aymiez  bien  toutes 
sortes  de  passe-temps  et  d'exercices  honnestes  ^  mais 
que  cette  affection  ne  vous  divertissoit  point  de  la 
plus  nécessaire  en  un  prince  ,  qui  est  du  soin  et 
de  la  cognoissance  générale  et  particulière  de  toutes 
ses  afïaires  d'importance  :  que  c'est  en  quoy  vostre 
Majesté  estoit  admirable,  ayant  un  esprit  merveilleu- 
sement pénétrant,  et  une  dextérité  incroyable  à  choi- 
sir entre  plusieurs  advis  et  conseils  celuy  qui  est  le 
plus  utile  :  que  les  princes  sages  et  advisez  en  usoient 
tousjours  ainsi ,  ne  se  confians  et  ne  se  remettans 
jamais  tellement  sur  la  capacité  de  leurs  serviteurs  , 
qu'ils  n'en  voulussent  cognoistre  toutes  les  procé- 
dures, et  que,  pour  mon  regard,  je  n'avois  nul  plus 
grand  contentement,  sinon  lors  que  vostre  Majesté 
vouloit  entendre  les  parlicularitez  des  affaires  dépen- 
dantes de  ma  charge  ,  et  que  tout  homme  de  bien 
et  bon  serviteur  devoit  avoir  ce  mesme  désir  5  et 
non  faire  comme  le  roy  d'Espagne  et  le  duc  de  Lerme, 
ainsi  qu'il  avoit  remarqué  luy-mesme  en  parlant  d'eux. 
Lors  il  me  dit  que  j'avois  eu  bien  de  la  peine  à 
régler  les  desordres  que  j'avois  trouvez  au  fait  des 
finances,  et  qu'il  m'avoit  fallu  avoir  l'esprit  bien  ferme 
et  résolu ,  pour  résister  à  tant  d'importunitez  des  plus 
grands  de  France  ^  et  là  dessus  me  raconta  mille  par- 
licularitez dont  mesmes  il  ne  me  souvenoit  plus.  Apres 
(  comme  sa  coustume  est  de  changer  souvent  de  dis- 
cours et  interrompre  ce  qu'on  luy  veut  dire  sans  en 
attendre  la  conclusion  )  il  me  demanda  comment  se 

portoit vostre  Majesté;  et  en  paroles  couvertes,  je  vis 
bien  qu'il  vouloit  apprendre  de  moy  s'il  y  avoit 
seureté  en  vostre  vie  ,  pource  qu'aucuns  malicieux  , 
ainsi  que  j'avois  biensceu,  luy  avoient  fait  entendre, 
par  diverses  personnes ,  qu'elle  n'estoit  nullement 
asseurée  ,  et  que  Ton  en  avoit  mauvaise  opinion  de- 
puis vostre  dernière  maladie  :  ce  qu'on  m'a  dit  qui 
luy  avoit  fort  travaillé  l'esprit  et  rendu  si  irrésolu  en 
ce  qu'il  devoit  traitter  avec  vostre  Majesté  ,  craignant 
qu'après  avoir  rejette  l'amitié  des  autres  princes  et 
posé  son  seul  fondement  sur  la  vostre  ,  il  fust  à  re- 
commencer s'il  venoit  faute  de  vostre  personne  ,  n'es- 
timant pas  les  choses  assez  establies  en  France,  pour 
faire  que  la  présence  d'un  enfant  les  pust  conserver 
en  leur  entier ,  ny  se  porter  aux  mesmes  desseins  de 
vostre  Majesté. 

Dequoy  me  ressouvenant ,  je  luv  donnay  toutes 
sortes  d'asseurances ,  le  priant  de  ne  prendre  garde  à 
ces  bruicts  incertains  -,  que  les  personnes  de  nos  roys 
nous  estoient  si  chères  et  si  sacrées  ,  que  le  moindre 
mal  qu'ils  avoient  nousfaisoit  tout  appréhender  -,  mais 
qu'il  s'asseurast  sur  ma  parole ,  dautant  que  j'avois 
uneparfaicte  cognoissance  de  son  entière  santé.  Lors 
il  me  dit  qu'il  estoit  bien  marry  d'une  chose  que  l'on 
luy  avoit  ditte  ,  qui  est ,  que  vos  physiciens  (  car  il 
usa  de  ce  mot ,  voulans  dire  vos  médecins  )  vous 
avoient  défendu  d'aller  à  la  chasse.  Surquoy  je  luy 
repliquay  que  c'estoit  plutost  par  prudence  et  par 
prévoyance,  que  par  nécessité  ou  besoin,  et  que  c'est 
chose  qu'on  luy  devoit  conseiller  à  luy  mesme,  aussi 
bien  qu'à  vous ,  puis  qu'il  luy  en  estoit  pensé  advenir 
un  si  fascheux  accident.  Lors  il  me  conta  comme  il 

s'estoit  presque  rompu  un  bras ,  puis  en  suitte  il  me 
dit  :  «  Hé  bien  !  vous  avez  envoyé  de  ma  chasse  au 
«  comte  d'Arambergue ,  comment  pensez-vous  qu'il 
«  ayt  pris  cette  courtoisie  ?  Elle  ne  luy  a  nullement 
«  esté  agréable,  et  dit  que  vous  l'avez  fait  pour  mons- 
«  trer  qu'on  faisoit  plus  d'estime  de  vous  que  de  luy. 
«  Enquoy  il  a  raison  ;  car  je  sçay  bien  faire  différence 
«  entre  le  Roy ,  mon  frère ,  et  ses  maistres,  qui  m'ont 
n  envoyé  un  ambassadeur  qui  ne  peut  aller  ny  parler  ; 
«  il  m'a  demandé  audiance  dans  un  jardin  ,  parce 
«  qu'il  ne  peut  monter  au  logis.  )>  Puis  s'enquestant 
de  moy  si  l'ambassadeur  d'Espagne  avoit  passé  en 
France  ,  je  luy  dis  que  ouy ,  et  fis  récit  de  ce  que 
j'en  avois  appris  ^  lors  il  répliqua  :  «  On  m'envoye 
«  un  ambassadeur  courrier ,  afin  qu'il  aille  plus  viste , 
«  et  qu'il  fasse  nos  affaires  en  poste.  •»  Bref  il  ne  tom- 
boit  fois  sur  le  roy  d'Espagne  et  ses  afTaires,  qu'il 
n'en  parlast  comme  par  mespris  et  desdain  ;  ce  que 
j'estime  qui  n  estoit  pas  trop  désagréable  au  comte 
de  Nassau  ,  qui  estoit  fort  proche  de  nous ,  et  pouvoil 
entendre  quasi  tous  nos  propos  5  lesquels  continuant, 
il  me  demanda  si  j'avois  esté  au  presche  à  Londres. 
A  quoy  luy  respondant  qu'ouy ,  il  me  dit  :  «  Vous 
«  n'estes  donc  pas  résolu  de  quitter  la  religion  comme 
«  Von  m'avoit  dit ,  et  faire  ainsi  que  Sancy  avoit  fait, 
«  pensant  que  c'estoit  un  moyen  pour  asseurer  sa 
«  fortune^  mais  que  Dieu  luy  avoit  envoyé  le  con- 
u  traire.  »  A  quoy  je  luy  dis  que  je  n'avois  point 
encor  songé  à  tels  changemens  -,  mais  que  le  bruict  en 
couroit ,  pour  ce  qu'on  me  voyoit  fort  familier  et  amy 
de  plusieurs  ecclésiastiques  en  France ,  et  mesmes 
fort  souvent  visité  du  nonce  du  Pape. 

Surquoy  il  me  demanda  si ,  parlant  à  luy  ,  j'appel- 
lois  le  Pape  sa  Saincteté  ;  à  quoy  je  luy  respondis 
que,  discourant  avec  ceux  de  cette  qualité,  je  me 
conformois  ordinairement  à  leur  façon  de  parler  :  lors 
il  me  dit  que  c'estoit  oflencer  Dieu  d'en  user  ainsi , 
et  qu'il  n'y  avoit  saincteté  qu'en  luy  seul  :  sur  ce  je  re- 
pliquay  que  j'en  usois  comme  l'on  fait  avec  certains 
princes  qui  prétendent  aucunes  couronnes  et  royaumes 
leur  appartenir  ,  dont  la  possession  est  entre  les  mains 
d'autruy,  et  que,  neantmoins,  pour  ne  les  offencer  de 
gayeté  de  cœur ,  on  ne  laisse  pas  de  leur  donner  le 
tiltre  qu'ils  s'approprient  eux  mesmes. 

Apres  il  me  demanda  où  estoit  M.  du  Plessis ,  et 
me  tesmoigna  avoir  quelque  soin  de  sa  fortune  et  de 
sa  condition ,  disant  qu'il  vous  avoit  fait  autresfois 
de  bons  services ,  qui  meritoient  qu'il  ne  fust  pas 
oublié  du  tout-,  que,  neantmoins,  sa  faute  estoit 
très-grande,  ayant  fait  imprimer  un  tel  livre  sous 
son  nom,  obligeant  par  là  vostre  Majesté^  à  cause 
des  qualitez  qu'il  prenoit  en  l'intitulalion ,  de  faire 
contre  luy  ce  qu'elle  a  fait  depuis.  En  tous  nos  dis- 
cours ,  il  ne  parla  en  aucune  façon  des  Estats  ny 
de  M.  de  Boiiillon ,  mais ,  après  avoir  un  peu  blasmé 
M.  de  Savoye ,  taxé  son  esprit  inquiet ,  son  infi- 
délité et  son  ambition  ,  desquels  ,  comme  il  me 
dit ,  vostre  Majesté  Tavoit  fort  bien  sceu  cliastier , 
nous  eusmes  encore  quelques  propos  communs  de 
nulle  conséquence ,  puis  il  me  dit  qu'il  s'en  alloit 
temps  de  souper  et  de  m'aller  reposer  ;  que  en  peu 
de  jours  il  me  verroit  et  discourrions  ensemble  plus 
à  loisir  et  en  particulier ,  puis  se  retira  dans  son  ca- 
binet. Lors  je  fus  salué  de  quelques  seigneurs  parti- 

culiers,  entre  autres,  de  radmiral  Haouard,  du 
milord  Montjoye ,  de  M.  Staflord ,  du  grand  cham- 
bellan etdu  chevalier  Asquins  ,  lequel,  me  conduisant 
jusques  hors  du  logis  du  Roy  ,  m'asseura  d'estre  fort 
vostre  serviteur,  et  qu'il  n'obmettroit  rien  de  ce  qui 
estoit  en  sa  puissance ,  pour  faire  en  sorte  que  vostre 
Majesté  et  son  maislre  fussent  bien  liez  par  une  es- 
troite  et  parfaite  amitié  et  eussent  communs  amis  et 
communs  ennemis.  Le  comte  de  Northumbelland  me 
conduisit  jusques  au  batteau,  et,  en  chemin,  me  pria 
d'asseurer  vostre  Majesté  qu'il  estoit  son  serviteur 
en  tout  et  par  tout,  et  qu'il  ne  se  presenteroit  jamais 
occasion  de  le  tesmoigner,  qu'il  n'y  employast  libre- 
ment sa  vie  •,  qu'il  desiroit  faire  amitié  particulière 
avec  moy  ,  et  m'entretenir  seul  à  seul ,  sur  Testât  des 
affaires.  Il  est  homme  d'esprit,  de  crédit,  et  tenu  pour 
un  des  plus  habiles  ,  puissans  et  courageux  seigneurs 
d'Angleterre  ,  assez  mal  content  du  Roy  et  du  pré- 
sent gouvernement.  Par  des  mots  et  des  discours  à 
moitié  interrompus ,  il  me  monstra  n'aymer  ny  n'es- 
timer pas  trop  le  Roy  son  maistre ,  et  blasma  une 
grande  partie  de  ses  actions  et  deportemens.  A  quoy 
je  respondis  fort  sobrement  avec  la  considération  né- 
cessaire en  telles  actions. 

Voilà  ,  Sire  ,  ce  qui  s'est  passé  devant  mes  yeux  et 
à  mes  oreilles,  ouvertement,  publiquement,  et  en  vé- 
rité depuis  la  dernière  lettre  que  j'ay  escrite  à  vostre 
Majesté.  Et  voicy  maintenant  marcher  en  campagne 
les  incertitudes  ordinaires  du  monde  ,  les  mescon- 
tentemens  publics  et  privez  ,  les  jalousies  et  envies 
des  courtisans,  et  les  broiiilleries  domestiques  etdu 
cabinet,  aon  entièrement  esclaircies,  ny  si  bien  dis- 

courues  et  particulièrement  représentées ,  qu'il  seroit 
nécessaire  pour  en  pouvoir  faire  un  jugement  certain  -, 
mais  selon  que  je  les  ay  pu  apprendre  diversement 
par-cy  par-là ,  tantost  des  amis  secrets ,  tantost  de 
ceux  qui  veulent  feindre  de  l'estre  ,  et  le  plus  souvent 
de  ceux  qui  sont  mal  contens  des  personnes  et  du 
gouvernement  présent,  et  ausquels  toute  mutation 
seroit  agréable.  Premièrement  donc  ,  je  voy  quasi 
chacun  reveillé  de  ce  sommeil  où  la  vanité  du  conseil 
d'une  neutralité  et  d'estre  en  amitié  avec  tous  ,  les 
avoit  enveloppez  ^  plusieurs  commencent  à  dire  que 
cela  n'est  pas  possible  ,  et  à  regretter  le  courage  et 
la  resolution  de  la  Reine,  et  nommément  les  femmes 
qui,  estans  instrumens  foibles  en  affaires  solides,  sont 
ueantmoins  tres-forts  et  puissans  aux  broiiilleries  du 
monde,  et  principalement  la  Reine  s'en  meslant  (0  , 
comme  chacun  le  croit  et  non  sans  fondement.  Car  il 
paroistune  certaine  antipathie  entr'elle  et  son  mary, 
qui  ne  produira  pas  de  petits  effets  avec  le  temps  ,  si 
par  une  grande  prudence  il  n'y  est  remédié  ^  car  cette 
femme  est  d'un  naturel  hardy  et  fort  entreprenant,  et 
le  Roy  fort  doux  et  timide  ,  et  qui ,  absent  d'elle,  la 
cognoist  bien  et  prend  de  belles  resolutions  sur  la 
forme  de  vivre  qu'il  luy  doit  prescrire  :  mais  l'ayant 
près  de  luy,  s'y  laisse  entièrement  posséder  et  ne  luy 
peut  rien  celer  ny  refuser.  Desja,  contre  son  exprès 
commandement,  elle  s'est  accompagnée,  pour  le  venir 
trouver ,  des  comtes  d'Ortenay  et  de  Liscoit ,  Escos- 
sois,  et  a  pris  un  grand  chambellan  pour  sa  maison, 
outre  le  gré  du  Roy  son  mary.  Dequoy  il  s'est  fort 

(i)  La  Heine  s'en  meslant  :  la  femme  de  Jacques  I  etoit  Anne,  fille 
'le  Frédéric II ,  roi  de  Danemarck. 

irrité  contre  le  duc  de  Lencs,  qu'il  avoit  envoyé  vers 
elle  pour  luy  faire  entendre  ses  intentions  ,  et  l'a  fait 
repartir  dés  le  lendemain  de  son  arrivée,  pour  re- 
tourner la  trouver,  afin  delà  faire  obeyr  absolument  ; 
ce  que  chacun  juge  fort  ditïicile  et  qui  embarrassera 
merveilleusement  l'esprit  de  ce  prince  et  de  tous  les 
courtisans  ^  mais  principalement  celuy  du  sieur  Cécile 
qui ,  par  une  prudence  (  laquelle  ne  se  trouvera  pas , 
ce  dit-on,  bien  compassée  en  toutes  ses  parties),  s'est 
séparé  d'intelligence  quasi  de  tous  ses  anciens  amis , 
et  s'est  uny  avec  les  deux  factions  Escossoises  qui  se 
sont  formées  depuis  l'advenement  de  ce  Roy  à  la  cou- 
ronne d'Angleterre  ,  de  l'une  desquelles  est  comme 
chef  le  duc  de  Lenos  ,  et  de  l'autre  le  comte  de  Mare, 
lesquelles,  quoy  que  non  directement  opposées  en  ce 
qui  est  des  affaires  générales  ,  ne  laissent  pas  d'avoir 
des  delliauces,  envies  et  jalousies  entr'eux,  à  qui  aura 
le  plus  foreille  de  leur  maistre  ;  lesquelles  ledit  Cécile 
essaye  d'esteindre  tant  qu'il  peut ,  afin  de  les  reiinir 
entièrement^  voire  se  persuader  avoir  tantde  subtilité 
et  d'artifice  ,  qu'il  pourra  manier ,  ensemble  ,  le  Roy 
et  la  Reine  j  laquelle  enfin  s'est  saisie  de  son  fils  en 
ce  voyage,  faisant  semblant  de  le  posséder  entière- 
ment. Elle  fait  apporter  avec  elle,  tout  mort,  l'enfant 
dont  elle  est  accouchée ,  afin  de  faire  voir  au  Roy 
que  ce  n'est  pas  une  fausseté ,  comme  on  luy  avoit 
voulu  persuader ,  et  dit-on  qu'elle  veut  eslever  soa 
fils  à  la  faction  d'Espagne  ,  quoy  que  l'on  le  tienne  de 
toute  contraire  inclination  et  d'un  esprit  inquiet  , 
mais  grandement  généreux,  et  qui  est  pour  faire  de 
grandes  choses  en  vostre  faveur ,  s'il  vit  longuement , 
disant  qu'il  ne  veut  avoir  pour  modèle  de  sa  con-^ 

duite  ,  que  vostre  seule  Majesté ,  ce  qui  fait  enrager 
sa  mère ,  que  l'on  dit,  à  cette  occasion,  avoir  dessein 
de  le  faire  transporter  en  Espagne  pour  y  estre  nourry , 
s'appuyant  pour  cet  effet  au  party  des  catholiques  et 
mal-contens  d'Angleterre  et  d'Escosse ,  qui  ne  sont 
pas  en  petit  nombre. 

Dequoy  le  Roy  a  prins  alarme  ,  qui  s'est  encore 
augmentée  sur  la  descouverte  d'un  Jesuiste  anglois  , 
qui,  ayant  esté  prins  travesty  dans  un  vaisseau  passa- 
ger ,  et  iceluy  examiné ,  a  confessé  qu'il  estoit  ainsi 
travesty  pour  essayer  de  délivrer  l'Eglise  de  l'oppres- 
sion du  nouveau  roy  d'Angleterre,  s'il  recognoissoit 
qu'il  n'eust  point  volonté  de  remettre  la  religion  ca- 
tholique et  ceux  qui  en  font  profession  en  liberté , 
ny  de  se  départir  du  secours  des  hérétiques  des 
Pays-Bas. 

A  tout  cela  s'est  joint  la  procédure  du  comte  d'A- 
rambergue ,  qui  estant  en  efï'ect  malade ,  ou ,  comme 
aucuns  disent,  feignant  l'estre,  a  différé  de  jour  à 
autre  de  se  présenter  à  son  audience;  ce  que  plu- 
sieurs, et  le  Roy  mesme  a  interprété  à  artifice ,  et  pour 
voir  cependant  l'effet  des  promesses  dudit  Jesuiste,  qui 
a  encore  confessé  qu'il  y  en  a  huict  autres  qui  sont 
en  ce  pays  avec  pareille  volonté  que  la  sienne. 

Quoi  que  ce  soit ,  depuis  tous  ces  bruicts  et  mon 
audiance,  le  cours  des  affaires  faisant  de  plus  en  plus 
cognoistre  la  vanité  des  premières  conceptions ,  et 
estant  venu  advis  qu'il  ne  viendra  point  d'ambassa- 
deur d'Espagne ,  la  face  de  la  Cour  est  quasi  toute 
changée  ;  chacun  commençant  à  dire  qu'il  n'y  a  pas 
grande  seureté  en  l'amitié  d'Espagne  ;  que  tout  ce 
qu'ils  proposent  est  plein  d'artifice  ;  qu'il  vaut  mieux 

continuer  amitié  avec  la  France  et  s'y  lier  à  bon  es- 
cient, comme  il  semble  que  l'occasion  se  présente  de 
le  faire  avec  toute  seureté ,  n'y  ayant  apparence  que 
le  roy  de  France  eust  voulu  députer  une  personne 
de  telle  qualité,  si  agréable  à  Sa  Majesté,  et  duquel 
la  présence  luy  est  nécessaire  en  toutes  ses  affaires, 
ny  que  luy-mesrae  eust  voulu  prendre  une  telle 
charge,  et  s'esloigner  de  la  Cour  contre  l'ordinaire 
coustume  des  favoris ,  pour  estre  instrument  de  trom- 
perie ,  ou  pour  ne  rien  faire  en  un  voyage  si  impor- 
tant ,  flestrir  aucunement  la  réputation  qu'il  s'est  ac- 
quise par  ses  services ,  ne  restant  qu'une  chose  à  faire, 
qui  est  que  chacun  des  deux  Roys  coure  pareille  for- 
tune en  toutes  choses,  et  ayent  mesmes  amis  et  mesmes 
ennemis.  Si  le  sieur  Cécile  peut  venir  à  bout  de  gou- 
verner longuement  tant  de  diverses  humeurs ,  j'es- 
time qu'il  y  aura  beaucoup  de  sagesse,  et  encore  plus 
de  bonne  fortune  en  son  fait,  car  je  tiens  cela  pour 
impossible. 

Aussi  desja  on  commence  à  cognoistre  ,  comme  à 
travers  un  nuage ,  que  chacun  essaye  de  jouer  au  plus 
fin  ,  et  qu'il  s'est  joint  avec  les  Escossois ,  seulement 
pour  avoir  entrée  et  se  faire  cognoistre  au  Roy,  mais 
qu'il  a  dessein,  après  s'estre  mis  en  créance,  d'attirer 
toutes  les  affaires  à  luy,  en  priver  les  autres  et  mesmes 
en  descharger  le  Roy  ,  comme  il  espère  en  venir  à 
bout  par  l'inclination  qu'il  pense  avoir  descouverte 
en  luy  de  n'aymer  gueres  à  en  estre  importuné.  Et  que 
les  autres  au  contraire,  ont  bien  voulu  attirer  à  euxledit 
Cécile,  afin  de  s'instruire  aux  affaires  d'Angleterre, 
desquelles  ayans  eu  l'intelligence  ils  seront  bien  aises 
de  se  défaire  d'une  amc  si  ambitieuse  que  chacun 
T.  4.  23 

l'estime ,  et  qui  veut  tout  entreprendre  et  manier.  A 
cela  vient  à  la  traverse  la  partie  angloise,  qui  com- 
mence à  entrer  en  crédit  près  du  Roy,  et  se  compose 
la  pluspart  des  partisans  du  feu  comte  d'Essex ,  dont 
le  comte  de  Sutenton  et  le  milord  Monijoye  sont  des 
premiers  et  des  plus  agréables  à  Sa  Majesté.  A  toutes 
lesquelles  difficultez  se  joignent  les  mal-contens ,  qui 
ne  diminuent  pas ,  mais  augmentent  de  tout  leur  pou- 
voir les  défiances  et  jalousies  des  uns  et  des  autres. 
Et  chacun  blasme  maintenant  quasi  publiquement  la 
faute  qui  a  esté  faite  de  n'avoir  porté  le  deiiil  de  la 
mort  d'une  si  excellente  princesse  que  la  feue  reine 
Elizabeth ,  et  dautant  plus  qu'ils  ont  sceu  que  je  vou- 
lois  rendre  ce  devoir  si  on  ne  m'en  eust  empesclié. 
J'espère  avoir  demain  une  autre  audiance  qui  me  don- 
nera sujet  de  faire  une  nouvelle  dépesche  :  cependant 
je  prieray  Dieu  ,  Sire,  etc. 

Du  24  j'^iii^  i6o3,  à  Londres. 

En  attendant  une  autre  audiance  dont  il  a  esté 
parlé  cy-dessus,  vous  depeschastes  encore  un  autre 
courrier  vers  Sa  Majesté  avec  une  autre  lettre  que 
vous  escrivistes  seul,  sans  appeller  aucun  de  nous, 
comme  vous  aviez  accoustumé  ,  ny  la  nous  faire 
mettre  en  chiffre  -,  de  laquelle  ayans  neantmoins  recou- 
vert une  coppie,  nous  avons  estimé  à  propos  de  Fiu- 
serer  icy,  à  cause  de  sa  conséquence  ,  et  qu'elle  fait 
voir  que  vous  n'eustes  pas  de  petites  affaires  à  demes- 
1er ,  ny  manque  de  suffisance  ,  et  de  bonne  fortime 
pour  les  terminer  toutes  au  contentement  et  advan- 
tage  du  Roy  et  de  la  France  ^  de  laquelle  lettre  escrite 
et  chffrés  de  voslre  main,  la  teneur  ensuit  : 

Lettre  de  M.  de  Rosîlj  au  Pioj. 

Sire, 

Je  vous  envoyé  ce  courrier  exprès,  pour  ce  que  de- 
puis ma  lettre  du  vingt-quatiiesme  juin  escrite  ce  matin 
à  vostre  Majesté  pour  luy  rendre  compte  de  ce  qui 
s'estoit  passé  depuis  sa  dépesclie  du  vingtiesme ,  le 
secrétaire  du  comte  de  Northumbelland  (avec  lequel 
j'ay  pris  de  grandes  habitudes ,  sur  tout  depuis  qu  il 
a  receu  les  presens  que  vostre  Majesté  m'a  voit  donné 
charge  de  luy  faire  ,  et  l'ay  asseuré  qu'ils  luy  seroient 
continuez  tous  les  ans  en  mesme  sorte  )  m'est  venu 
trouver  de  la  par!  de  son  maistre ,  comme  j'estois 
prest  de  me  coucher,  pour  m'advertir  (ainsi  qu'il  m'a 
dit,  et  useray  de  ses  propres  termes  ,  afin  que  vostre 
Majesté  juge  tant  mieux  de  ce  qui  en  peut  estre  )  que 
ceux  qui  sont  au  roy  d'Espagne  ou  aux  archiducs  re- 
sidens  en  la  cour  d'Angleterre  ,  et  les  catholiques  an- 
glois  avec  lesquels  ils  ont  intelligence  ,  avoient,  peu 
après  l'arrivée  de  leur  Roy  en  son  nouveau  royaume, 
fait  faire ,  sous-main,  de  grandes  instances  et  sollicita- 
tions vers  les  plus  conlidens  et  familiers  serviteurs  , 
qu'ils  ayent  maintenant  près  de  luy,  qu'ils  scavent 
estre  de  faction  contraire  à  la  France  ,  ou  ennemis 
dans  leurs  cœurs  de  la  religion  protestante  ,  afin  d'es- 
sayer à  disposer  le  roy  d'Angleterre  à  former  une 
parfaite  reconciliation  ,  union  et  inaltérable  confédé- 
ration, et  correspondance  entre  les  deux  couronnes 
d'Espai;ne  et  d'Angleterre,  pour  redemander  con- 
joi'ictement  à  vostre  Majesté  la  restitution  des  pro- 
vinces de  Bretagne  et  Bourgongne  pour  la  première  : 
et  celles  de  Normandie ,  Poictou  et  Guyenne  pour 

23. 

l'autre,  comme  à  elles  appartenantes  légitimement; 
et  en  cas  de  refus ,  donner  une  paix:  ou  trefve  suppor- 
table aux  Estats  des  Pays-Bas,  selon  que  les  deux  Roys 
en  conviendroient  facilement,  puis  poursuivre  leurs 
droits  par  armes  communes-,  faisans  à  cette  fin  entr'eux 
une  ligue  offensive  et  défensive  ,  qui  seroit  à  peu  près 
ce  dont  vostre  Majesté  m'a  escrit  par  sa  lettre  en 
chiffre  du  douziesme  de  juin ,  que  Von  luy  avoit  donné 
advis.  IMais  que  depuis  ces  gens  malicieux  (voyans 
que  le  roy  d'Angleterre ,  pour  avoir ,  comme  ils  s'en 
plaignent,  l'humeur  trop  peu  guerrière,  et  ne  vouloir, 
comme  il  ne  le  celoit  pas ,  entrer  en  guerre  ouverte 
avec  personne ,  à  son  nouvel  advenement  à  cette  cou- 
ronne, rejettoit  toutes  telles  propositions,  les  disans 
prématurément  mises  en  avant,  et  de  telle  nature 
qu'il  y  falloit  penser  an  et  jour ,  avant  que  d'y  rien 
résoudre,  voire  les  différer jusques  à  ce  qu'il  se  vist 
asseuré  entièrement  de  ses  peuples  et  eux  de  luy  ) 
avoient  changé  de  batterie  ,  et  fait  d'autres  ouver- 
tures toutes  pleines  d'artifices ,  captions ,  ruses  et  eau- 
telles,  par  lesquelles  ils  asseuroient  que ,  sans  armes 
ny  guerres,  l'on  obtiendroit  les  mesmes  advantages, 
qui  seroit  de  faire  faire  conjoinctement  aux  deux  Roys 
(  après ,  neantraoins ,  qu'ils  auroient  sondé  la  noblesse 
et  les  peuples ,  et  iceux  trouvez  disposez  en  grande 
partie  à  désirer  la  liberté  )  une  manifestation  par  la- 
quelle ils  declareroient  qu'encor  que  ces  provinces 
susmentionnées  leur  appartinssent,  et  par  droit  d'hé- 
ritage, voire  qu'il  fust  en  la  puissance  de  deux  si 
grands  Roys  de  se  les  assujettir  par  la  voye  des  armes, 
qu'ils  en  avoient  neantmoiiis  une  si  grandecompassion, 
sçachant  qu'ils  estoient  leurs  vrais  sujets,  et  leur  por- 

toient  une  telle  amour  à  cette  occasion,  que,  pour 
éviter  les  ruyncs  ,  degasts  et  saccagcmens  que  pour- 
roit  apporter  une  telle  conqucste  à  la  vive  force  et 
par  les  armes ,  ils  aymoicnt  mieux  se  priver  de  leurs 
propres  domaines,  et  se  départir  de  toutes  leurs  justes 
prétentions,  moyennant  que  vostre  Majesté  se  mist  à 
faire  le  semblable  et  consentist ,  comme  eux  estoient 
prests  de  le  faire,  que  toutes  ces  provinces  fussent  ren- 
dues libres  et  mises  en  mesme  forme  de  gouverne- 
ment que  sont  les  Suisses,  les  estats  des  Pays-Bas  et 
autres  communautez  franches  ,  seconduisans  par  eux- 
mesmes  et  leurs  officiers  et  magistrats ,  qu'ils  trou- 
verroient  bon  d'eslire  et  choisir  pour  cet  effet,  eux 
demeurans ,  par  ce  moyen  ,  exempts  de  gouverneurs , 
lieutenans  et  capitaines  royaux ,  de  toutes  citadelles  , 
chasteaux ,  garnisons  et  gens  de  guerre  ,  et  francs  de 
toutes  aydes ,  tailles,  péages,  gabelles,  daces,  sub- 
sides et  autres  imposts  ,  adjurants  les  trois  ordres  du 
clergé,  noblesse  et  tiers  estât  desdites  provinces, 
d'entendre  amiablement  à  une  tant  raisonnable  pro- 
position ,  et  en  ce  faisant  secouer  le  joug  d'une  si  aspre 
servitude  que  celle  en  laquelle  ils  estoient  détenus  , 
et  se  soustrairepoar  jamais  de  toute  autre  obeyssance 
et  domination  que  la  leur  propre  ,  avec  promesse  au- 
thentique et  solemnelle  de  ces  deux  grands  Roys  fra- 
ternisans  en  ce  dessein  ,  de  leur  donner  toutes  les 
seuretez  requises  pour  l'exécution  d'une  tant  douce 
resolution ,  et  tous  les  secours  et  assistances  néces- 
saires pour  les  y  establir  et  maintenir,  sans  que, 
pour  y  parvenir,  leur  intention  fust  de  jetter  un  seul 
homme  de  guerre  dans  leurs  provinces ,  mais  user 
de  diversions  et  autres  voyes,  qui  les  garantiroient  de 

toutes  oppressions,  pour  réduire  le  Roy  tres-chrestien 
en  ce  plus  que  raisonnable  devoir  :  lequel  advis  me 
fut  encore  réitéré  par  les  milords  Coban  et  Rolech , 
disans  m'estre  venu  voir  exprès  pour  ce  sujet. 

Or  combien  que  ces  trois  hommes  estans ,  comme 
j'en  ay  desja  escrit  quelque  chose  à  vostre  Majesté , 
des  plus  brouillons ,  artilicieux  et  inventifs  d'Angle- 
terre ,  ayent  peut-estre  puisé  tout  cecy  dans  leur  cer- 
veau, et  m'ayent  tenu  ce  langage  pour  faire  valoir 
Taffection  qu'ils  me  disent  porter  à  vostre  Majesté , 
sans  qu'il  en  ait  esté  jamais  fait  mention  ailleurs  ; 
voire  que  quand  mesmes  il  en  seroit  quelque  chose  , 
tout  ce  projet  est  si  plein  d'extravagances  et  sujet  à 
tant  de  dillicultez,  que  ce  seroit  vainement  que  l'on 
en  apprehenderoit  la  conclusion,  etencores  plus  l'exé- 
cution. Neantmoins  ,  il  semble  d'ailleurs  que  les  sim- 
ples paroles  et  discours  de  telles  chymeriques  ouver- 
tures pourroient  aussi  rencontrer  de  telles  bizarres 
conjonctures  d'affaires  ,  qu'elles  ne  produiroient  rien 
de  bon,  principalement  vers  le  Poictou,  TAunix  ,  la 
Xaintonge  ,  le  Limosin  ,  l'Auvergne  et  la  Guyenne  , 
où  il  y  a  tousjours  des  testes  chaudes ,  des  humeurs 
volages  et  des  esprits  inquiétez  :  sur  tout  puis  quainsi 
est  (  comme  vostre  Majesté  me  l'escrit  par  sa  lettre 
du  9  juin  dernier  )  que  messieurs   de  Boiiillon  ,  la 
Trimoiiille  ,  du  Plessis  et  autres  de  leur  faction  et  in- 
telligence continuent  encore  leurs  mauvaises  practi- 
ques  avec  tant  d'obstination  ,  que  de  vouloir  faire 
prendre  au  corps  de  la  religion  le  roy  d'Angleterre 
pom'  protecteur.  Or  combien  que  tels  advis  à  moy 
donnez  semblent  entièrement ,  comme  j'ay  dit,  des- 
tituez de  sens  et  de  raison ,  voire  mesme  de  toute 

apparence  de  possibilité,  j'ay  crcu  estre  obligé  d'en 
advcrtir  vostre  Majesté,  afin  quelle  interpose  son 
grand  jugement  là  dessus ,  et  y  pourvoye  selon  sa 
prudence  accoustumée ,  comme  de  ma  part  je  ne 
manqueray  de  travailler  pour  en  descouvrir  davan- 
tage ,  et  user  de  toute  sorte  de  dextérité,  industrie 
et  diligence  pour  renverser  telles  menées.  Dequoy 
j'espère  que  Dieu  me  fera  la  grâce  de  vous  donner 
contentement  de  mon  voyage  5  mais  je  ne  m'en  ose 
vanter,  de  peur  des  fausses  prophéties.  Sur  ce,  je 
prie  le  Créateur,  Sire,  etc. 
De  Londres,  ce  5  juin  i6o3. 

Le  lendemain  le  roy  d'Angleterre  ,  suivant  ce  qu'il 
vous  avoit  promis  ,  nomma  le  comte  de  Nortliumbel- 
land ,  l'admirai  Haouard ,  le  comte  de  Mare  et  les 
milords  Montjoye-et  Cécile  pour  conférer  avec  vous 
et  les  ambassadeurs  des  Provinces  Unies ,  car  nous  les 
vismes  tous  venir  en  vostre  logis,  et  peu  après  vous 
retirer  dans  une  grande  cliamjjre  au  bout  de  la  grande 
gallerie ,  qui  avoit  veuë  sur  la  Tamise ,  où  vous  aviez 
fait  vostre  cabinet,  dans  lequel  vous  demeurastes  en- 
semble enfermez  plus  de  trois  heures,  et  y  esbau- 
chastes  lapluspart  des  affaires  dont  je  remets  les  par- 
ticularitez  à  la  lettre  que  vous  en  escrivistes  au  Ptoy, 
de  laquelle  la  teneur  ensuit. 

Lettre  de  31.  de  Rosny  au  Roy. 
Sire, 

Continuant  la  suitte  des  affaires  dont  il  a  pieu  à 
vostre  Majesté  me  donner  la  charge,  je  commenceray 
cette  quatriesme  lettre  par  la  fin  de  ma  dernière  du 
'i3juin,  et  dirav  à  vostre  Majesté  comme  lolendo- 

main  fut  faite  la  cérémonie  de  la  nomination  des  che- 
valiers. Le  jour  mesme  le  Roy  me  fit  dire  que,  sui- 
vant ma  réquisition,  il  me  donneroit  une  seconde  au- 
diance  mercredy  aS  de  ce  mois  ,  à  deux  heures  après 
midy,  me  priant  d'y  venir  fort  peu  accompagné  de 
noblesse ,  afin  d'éviter  la  presse,  et  pour  avoir  plus  de 
moyeu  de  m'entretenir  en  particulier,  et  seul  à  seul , 
comme  il  avoit  délibéré  de  faire  en  ce  jour-là  ;  auquel 
le  milord  de  Humes ,  grand  escuyer  d'Escosse ,  que 
vostre  Majesté  a  veu  en  France,  me  vint  prendre  en 
mon  logis  à  Londres ,  et  me  mena  à  Grenvich ,  en  une 
chambre  pour  me  rafraischir,  où  peu  après  ïe  petit 
Edmont  (0  me  vint  saluer,  sans  que  de  tous  ses  dis- 
cours je  peusse  rien  recueillir ,  sinon  qu'il  me  sembla 
n'estre  pas  des  plus  contens,  et  vouloir  inférer,  par  les 
termes  dont  il  usoit,  que  ses  services  n'estoient  pas 
recognus ,  ny  luy  traitté  comme  meritoit  sa  grande 
intelligence  aux  affaires  de  France. 

Ses  propos  furent  interrompus  par  l'arrivée  du 
comte  de  Northumbelland  ,  qui  me  vint  prendre  ,  et 
me  conduisit  en  la  chambre  du  Roy,  lequel  comman- 
dant à  chacun  de  demeurer,  me  mena  seul  par  de  petits 
cabinets  et  destours  en  une  gallerie  petite  et  assez 
mal  bastie ,  où  ,  après  les  civilitez  accoustumées  ,  je 
luy  dis,  comme  en  ma  première  audiance  j'avois  pu- 
bliquement et  en  termes  généraux  seulement  asseuré 
Sa  Majesté  de  vostre  bonne  disposition  à  toutes  les 
choses  qui  seroient  jugées  utiles  pour  vous  deux  et 
pour  vos  royaumes ,  que  je  loiiois  Dieu  de  ce  qu'il 
me  donnoit  moyen  d'accomplir  cet  office  ,  mesme  en 

(i)  Le  j) élit  Edmont  :  Edmont  ou  Egmont,  avoit  t'te  ambassadeni 
frElizabelli  anprès  de  Henri  lY  pendant  les  tioubles  de  la  ligue. 

particulier,  et  de  m'ouvrir  entièrement  le  cœur,  en 
luy  représentant  au  vray  les  plus  secrettes  intentions 
de  vostre  Majesté  ,  lesquelles  je  m'asseurois  qu'il 
trouverroit  entièrement  conformes  à  tous  les  con- 
seils et  délibérations  où  il  se  voudra  jetter;  que 
je  n  estois  venu  préparé  ny  disposé  de  le  porter  pins 
à  une  chose  qu'à  l'autre ,  mais  que  tous  expedicns  par 
luy  choisis  vous  seroient  tres-agreables  ,  comme  as- 
seuré  en  sa  prudence  et  bonté  ,  qui  sçaura  bien  pro- 
portionner ses  resolutions  à  Testât  des  affaires ,  à  la 
qualité  du  temps  et  à  la  condition  des  personnes. 
Que  pour  cet  effet  je  le  suppliois  tres-humblement 
de  ne  rien  dissimuler  de  ses  conceptions  ,  me  parler 
en  toute  liberté,  et  non  seulement  comme  à  l'ambas- 
sadeur de  son  beau  frère  ,  ancien  et  perpétuel  allié  , 
mais  comme  à  une  personne  entièrement  sienne  ,  qui 
l'avoit  tousjours  fort  affectionné  ,  et  esté  le  plus  dési- 
reux de  luy  voir  succéder  toutes  sortes  de  grandeurs 
et  de  félicitez  ,  pour  Vaccroissement  desquelles  j'em- 
ployerois  en  tout  temps,  de  tres-bon  cœur  ma  vie  5  à 
quoy  jem'offrois  d'autant  plus  librement  que  je  sçavois, 
en  le  servant,  faire  chose  agréable  à  mon  prince  et 
utile  à  ma  patrie,  puis  que  leurs  interests  particu- 
liers, maintenant  devenus  si  communs  entr'eux,  don- 
noientsujetde  lesreputer,  non  seulement  comme  deux 
frères,  mais  comme  une  seule  et  unique  personne. 

Surquoy  il  me  respondit  qu'à  la  vérité  il  avoit  sujet 
d'estre  merveilleusement  satisfait  de  vostre  Majesté 
et  fort  content  de  toutes  mes  procédures  et  inten- 
tions ;  que  pour  cet  eflet  il  vouloit  parler  à  moy  fran- 
chement ,  s'y  confier  entièrement ,  et  mesmes  rece- 
voir mes  advis  et  conseils  sur  toutes  difîicultez  5  qu'il 

consideroit  Testât  des  atraires  tel  entre  vous  trois 
grands  princes,  qu'il  estoit  nécessaire  d'y  tenir  la 
balance  égale  ^  qu'en  apparence  ny  vous  ny  luy  n'es- 
tiez en  guerre  avec  le  roy  d'Espagne  ,  mais  ([n'en 
effet  aucun  de  vous  deux  n'aviez  aucune  occasion  de 
l'aymer  ny  de  vous  y  confier,  dautant  que  ses  fins 
ambitieuses  vous   estoient   très  -  manifestes  ,    et  ses 
maximes  ordinaires  trop  pernicieuses  ;  qu'il  y  avoit 
grande  différence  d'estre  en  querelle  et  dispute  avec 
quelqu'un ,   ou  bien  ne  l'aymer  et  ne  s'en  asseurer 
pas  ^   que  vostre  Majesté  l'avoit ,  par  sa  sage  con- 
duitte,  enseigné  comme  il  se  devoit  gouverner  main- 
tenant, qui  est  d'essayer  à  vivre  en  paix  à  son  nou- 
vel advenement  à  la  couronne  d'Angleterre ,  comme 
vous  avez  tousjours  tasché  de  faire  depuis  la  paix 
de  Vervins ,  préférant   l'utilité  présente  à  la  haine 
et  au  desdain  que  vous  avoient  pu  conciter  tant 
de  mauvaises  pratiques  que  le  roy  d'Espagne  a  tra- 
mées contre  vostre  personne  et  vostre  Estât ,  dont 
faisoit  foy  la  guerre  de  Savoye  et  la  conspiration  du 
duc  de  Biron,  les  diverses  intelligences  de  ses  minis- 
tres sur  vos  villes ,  et  la  nouvelle  entreprise  sur  celle 
de  Genève,  qu'il  n'ignore  pas  estre  en  vostre  protec- 
tion. Que,  pour  son  regard  ,  il  a  desja  recogneu,  par 
la  prise  d'un  jesuiste  envoyé  d'Espagne  ,  qu'il  ne  sera 
non  plus  exempt  de  telles  machinations  que  vostre 
Majesté,  avec  laquelle  il  veut  pour  cet  effet  (et  n'y 
ayant  rien  qui  vous  puisse  jamais  altérer  l'un  contre 
l'autre)  s'unir  par  toutes  sortes  de  liens  d'amitié,  et 
regarder  avec  quelle  forme  de  justice  vous  pourrez 
tous  deux  procéder,  au  cas  qu'il  soit  jugé  nécessaire 
(le  faire  la  guerre  ouverte  contre  l'Espagne  ;  qu'il  ne 

croit  point  que  vous  ny  luy  en  ayez  encore  nul  pré- 
texte apparent,  et  que  dés  qu'il  naistra,  il  est  résolu 
de  le  prendre  ,  pourveu  que  cela  se  fasse  coniiiiané- 
ment-,  que,  cependant,  il  cstimoit  ne  pouvoir  faire 
autre  cliose  que  de  continuer  à  vivre  en  paix ,  sans 
neantmoins  s'asseurer  trop  sur  icelle ,  et  ce  seulement 
jusques  à  ce  que  les  choses  soient  mieux  establies  en 
vos  royaumes  et  dans  les  siens. 

Surquoy  je  luy  respondis  que  je  me  resjoiiyssois 
infiniment  de  le  voir  si  bien  disposé  à  l'endroit  de 
vostre  Majesté,  et  si  véritablement  informé  des  as- 
tuces espagnoles ,  des  profondes  simulations  avec  les- 
quelles ils  font  gloire  de  circonvenir  tout  le  monde , 
et  du  peu  de  fermeté  et  seureté  qu'il  y  a  en  leur 
amitié ,  laquelle  ils  postposeront  tousjours ,  quelque 
bien  liée  qu'elle  semble  estre  ,  à  toute  petite  utilité 
et  accroissement  de  seigneurie;  que  je  loiiois  son  in- 
tention à  la  paix  et  de  ne  vouloir  rien  faire  sans  jus- 
tice et  équité,  que  pour  cette  raison  Dieu  kiy  avoit 
rendue  en  son  temps  -,  qu'en  ayant  usé  jusques  à 
maintenant ,  il  ne  s'en  failoit  pas  départir  légèrement; 
que  la  paix  estoit  le  meilleur  et  le  plus  précieux  ihre- 
sor  du  monde  ,  pourveu  ([u'elle  n'engendras t  et  ti- 
rast  après  elle  des  guerres  tres-pernicieuses ,  et  dom- 
mages irréparables;  qu'il  y  avoit  infinies  différences 
entre  les  justices  des  particuliers  et  celles  des  roys  et 
des  princes,  lesquels,  pour  n'avoir  autre  supérieur 
qui  puisse  régler  leurs  actions  que  la  force  et  la  meil- 
leure et  plus  trenclîante  espée,  reputent  pour  juste 
et  pour  équitable  tout  ce  qui  accroist  leur  réputation 
ou  leur  grandeur ,  et  apporte  seureté  à  eux  et  à  leurs 
peuples,  le  régime  desquels  Dieu  leur  a  commis,  non 

pour  les  perdre  et  ruyiier  par  trop  de  bonté ,  ny  pour 
se  laisser  abuser  à  un  usurpateur,  sous-ombre  de  bonne 
loy,  mais  pour  sagement,  prudemment  et  avec  un 
courage  magnanime,  repousser  la  violence  des  ini- 
ques, et  opposer  la  force  à  la  force ,  et  la  ruse  à  la 
ruse ,  de  laquelle  l'Espagne  vous  veut  tous  deux 
maintenant  emmieller,  afin  de  parvenir  plus  facile- 
ment à  l'entière  conqueste  des  Pays-Bas  -,  lescpiels 
ayans  une  fois  joincts  à  sa  grande  ,  voire  infinie  puis- 
sance, elle  espère  donner  loy  à  la  chrestienté,  et  se 
rendre  formidable  à  tous  les  autres  princes  ,  voire 
mesmes  en  usurper  la  monarchie  absolue .  C'est  là  le 
fonds  de  leurs  intentions  ,  c'est  l'ordinaire  ambition 
et  convoitise  espagnole,  et  le  premier  dessein  de 
Charles  V,  continué  par  ses  successeurs  ,  esquels  les 
deux  maisons  d'Espagne  et  d'Austriche  estans  unies  , 
il  est  parvenu  à  un  tel  accroissement  de  grandeur  en 
moins  de  cent  ans ,  que  l'imagination  en  est  espou- 
vantable  à  qui  doit  craindre  leur  oppression  -,  ayans 
joints  à  leurs  petits  Estats  ,  tant  par  mariage  que  par 
usurpations  ,  les  dix-sept  provinces  des  Pays-Bas,  le 
comté  de  Bourgongne ,  les  royaumes  de  Grenade  et 
Navarre  ,  de  Naples ,  de  Portugal ,  l'empire  d'Alle- 
magne ,  le  duché  de  Milan  et  toutes  les  Indes  -,  et  qui 
plus  est,  nous  l'avons  veu,  en  nos  jours,  fort  proche 
de  s'approprier  la  France  et  l'Angleterre  ,  lesquelles  , 
s'il  eut  attaquées  l'une  après  l'autre ,  ou  qu'il  n  eust 
point  eu  les  Estats  des  Pays-Bas  pour  ennemis ,  je 
ne  sçay  ce  qui  en  fust  arrivé  ^  la  prétention  desquels 
il  a  esté  contraint  de  cacher  sous  le  voile  d'une  paix , 
ne  pouvant  ensemble  résister  à  la  fermeté  desdites 
Provinces  Unies  ,  et  à  la  magnanimité  et  courageuse 

resolution  de  vos  Majestez  et  de  la  feue  reine  d'An- 
gleterre, qui  seuls  liiy  pouvez  arrester  le  cours  im- 
pétueux de  ses  coiiquestcs.  INon  que  pour  toutes  ces 
raisons  j'aye  charge  de  vous  précipiter  à  la  guerre  ou- 
verte ,  mais  au  contraire  de  convenir ,  s'il  se  peut , 
en  une  paix  qui  vous  donne  à  tous  deux  loisir  de 
respirer,  d'asseurer  les  affaires  du  dedans  de  vos 
royaumes ,  et  de  poser  de  tels  fondemens  ,  que  si 
l'occasion  juste  s'en  présente  un  jour ,  vous  puissiez 
chasser  loin  de  vos  limites  un  voisin  si  dangereux,  et 
establir  aux  Pays-Bas  un  prince  ou  une  forme  de  gou- 
vernement qui  vous  soit  communément  agréable,  et 
vous  délivre  de  toule  appréhension.  Pour  à  quoy 
parvenir  et  laisser  les  choses  en  estât  nécessaire  ,  il 
faut  regarder  aux  moyens  de  préserver  ces  peuples 
de  la  ruyne  où  il  semble  qu'ils  soient  prests  de  tom- 
ber, si  vos  deux  Majestez  ne  leur  prestent  la  bonne 
main  en  une  sorte  ou  en  l'autre. 

Lors  ,  le  Pv.oy  prenant  la  parole,  me  dit  :  «  Quelle 
a  sorte  d'assistance  jugez-vous  lapins  à  propos,  pour 
«  le  roy  de  France  et  pour  moy.^  N'est-ce  pas  de  les 
((  porter  avec  nous  à  la  paix ,  et  demeurer  comme  ga- 
«  rands  et  cautions  des  conditions  d'icelle  ?  ausquelles 
«  le  roy  d'Espagne  venant  après  à  manquer ,  j'estime 
«  que  nous  aurons  trouvé  le  sujet  deluy  faire  unejuste 
«  guerre,  et  de  le  chasser  entièrement  des  Pays-Bas. 
«  Enquoy  je  désire  que  le  Roy,  mon  frère ,  convienne, 
«  et  arrcstions  ensemble  avec  quelles  forces  et  par 
«  quels  moyens  nous  parachèverons  une  œuvre  si 
«  nécessaire,  si  honorable  et  si  utile  pour  nous  et 
«  pour  tous  nos  peuples.  » 

A  quoy  rcspondant,  je  dis  :  «  Qu  il  ne  falloit  point 

«  douter  que  le  roy  d'Espagne  ne  fit  démonstration 
u  de  prester  Toreille  à  une  telle  proposition,  nonpsut- 
((  estre  pour  désir  qu'il  eust  de  la  practiquer,  n  y  pour 
«  l'estimer  possible  ,  mais  pour  alentir  vos  secours , 
«  vous  amuser  en  des  longueurs,  et  cependant  jetter 
«  tous  ses  eftbrts  contre  Ostande  ,  que  j'ay  appris  ne 
«  pouvoir  plus  gueres  subsister,  et  estre  neantmoins 
«  de  telle  importance ,  qu'avec  sa  perte  se  perdra  le 
((  cœur  et  la  resolution  de  toutes  ces  provinces  ,  desu- 
«  nissant  la  Hollande  et  la  Zelande ,   et  les  faisant 
<(  porter  par  pièces ,  ou  précipiter  toutes  ensemble  à 
«  l'obeyssance  d'Espagne  -,  auquel  cas  vous  tombez 
«  dans  peu  de  jours  au  milieu  de  tous  les  dangers  et 
«  périls  que  vous  devez  les  plus  éviter.  Surquoy  je 
«  supplie  vostre  Majesté  de  faire  considération  digne 
«  de  sa  prudence  et  de  son  courage  ,  et  de  regarder 
«  en  ce  cas  quelle  resolution  elle  veut  prendre  ,  afin 
«  de  la  rapporter  bien  particulièrement  au  Roy  mon 
«  maître,  qui,  sansaucune  difficulté ,  n'obmettra  au- 
((  cune  chose  à  faire  en  une  telle  occasion,  dont  je 
«  luy  peux  donner  la  foy  et  la  parole.  » 

Surquoy  ayant  songé  quelque  peu  ,  il  me  dit  :  Qu'à 
la  vérité  il  n  avoit  pas  encore  bien  résolu  sur  telles 
difficultez  et  inconveniens  ,  qu'il  jugeoit  semblable- 
ment  devoir  estre  tirées  en  conséquence,  et  qu'il 
avoit  tousjours  attendu  ma  venue  pour  y  adviser. 
Lors  je  lui  dis  :  Que  j'estimois  tant  sa  prévoyance  et 
l'expérience  de  son  conseil  ,  que  je  m'asseurois  qu'ils 
auroient  discouru  ensemble  sur  toutes  ces  affaires ,  et 
pris  tel  party  sur  chacune  de  celles  où  il  verroit 
finclination  d'autruy  estre  portée  .  qu'il  ne  \  iendroit 
à  commettre  une  faute  si  signalée ,  qu  elle  ne  se  pust 

plus  corriger  :  que  si  moy  ,  qui  n'cstois  que  serviteur, 
me  faisois  bien  fort ,  au  nom  de  mon  Roy  ,  de  luy 
donner  resolution  sur  tous  les  accidcns  et  inconve- 
niens  qu'il  me  pourroit  proposer  et  objecter,  que  par 
plus  forte  raison  luy,  qui  estoit  maistre ,  pouvoit-il 
mettre  une  fois  la  dernière  main  à  tels  doutes  et  irré- 
solutions ,  lesquelles  contjnuans  ne  luy  apporteroient, 
en  fin,  qu'une  honte  envers autruy  et  une  pénitence 
envers  luy-raesme  ,  de  n'avoir  plutost  suivy  la  géné- 
rosité de  son  courage  et  l'exemple  de  ses  majeurs  , 
que  les  vaines  persuasions  de  ceux  dont  toute  la 
prudence  consiste  plus  en  temporisemens  et  remises , 
qu'en  exécutions  et  bon  conseil.  Qu'U  n'estoit  point 
du  tout  nécessaire  pour  remédier  à  telles  appréhen- 
sions de  se  porter  ouvertement  à  la  guerre,  s'il  ne 
vouloit  :  au  contraire ,  qu'il  estoit  facile  de  maintenir 
les  affaires  en  Testât  présent ,  et  pourvoir  ensemble 
quOstande  ne  se  perdist,  que  les  Provinces  Unies  ne 
se  désespérassent,  et  que  le  roy  d'Espagne  ne  prit 
tel  advantige  et  fit  de  tels  progrès  ,  qu'il  n'eut  plus 
rien  à  craindre  de  la  France  et  de  l'Angleterre ,  quand 
bien  elles  s'uniroient  ensemble  contre  kty  -,  estant 
asseuré  de  leur  pouvoir  résister ,  avec  les  moyens  et 
les  forces  qu'il  employé  maintenant  en  Flandres  , 
quand  il  seroit  délivré  de  cette  nécessité.  Quej'at- 
tendois  tels  cxpcdienç  de  sa  sagesse,  laquelle  je  m'as- 
seurois  estre  si  grande ,  qu  il  se  seroit  bien  gardé  de 
poser  les  principaux  et  uniques  fondements  de  son 
salut ,  sur  des  apparences  trompeuses  et  des  presup- 
posi lions  si  incertaines  ,  que  la  prud'liommie  et  la  sin- 
cérité d'autruy ,  puis  que  le  monde  estoit  tant  plein 
de  tromperie  et  d'infidélité. 

Je  luy  tins  plusieurs  autres  tels  discours  pour  ce 
queje  recogiioissois  qu'il  y  preiioit  plaisir,  et  que  cela 
luy  my-pdrtissoit  l'esprit  et  traversoit  la  première  re- 
solution qu  il  avoit  prise  ,  la  balançant  avec  mes  rai- 
sons ,  ausqu elles  ne  voulant  ou  ne  pouvant  respondre 
sur  l'heure ,  il  me  dit  simplement  :  qu'il  estoit  tres- 
aise  de  m'avoir  oiiy ,  et  qu'il  croyoit  que  nous  avions 
représenté  de  part  et  d autre,  tout  ce  qui  se  pouvoit 
dire  sur  telle  matière  5  qu'il  ne  s'en  traitteroit  de  long- 
temps de  plus  importante ,  ny  qui  eust  plus  besoin 
d'estre  bien  consultée 5  que  pour  cette  raison,  il  me 
prioit  de  luy  donner  loisir  d'en  conférer  avec  deux  ou 
trois  de  son  conseil ,  afin  d'y  prendre  une  dernière 
resolution  ,  laquelle  il  me  vouloit  desja  bien  assurer 
ne  pouvoir  estre  de  laisser  perdre  Ostande ,  et  à  faire 
désespérer  les  Provinces  Unies.  Quil  vouloit ,  en  tout 
et  par  tout,  s'unir  avec  vostre  Majesté,  contre  la- 
quelle il  n'avoit  nulle  cause  d'inimitié  ou  de  querelle, 
ny  n'en  vouloit  jamais  avoir.  Que  toutes  ces  vieilles 
prétentions  qui  avoient  altéré  vos  deux  royaumes 
estoient  ensevelies  par  le  temps ,  par  la  raison ,  par 
sa  propre  volonté  et  par  le  jugement  de  celuy  qui 
transporte  les  sceptres  d'une  nation  en  l'autre  ,  et  en 
avoit  donné  C3"-devant  sentence,  dont  la  prescription 
estoit  plus  que  centenaire.  Propos  qu'il  me  répéta 
deux  ou  trois  fois  durant  nos  discours ,  lesquels  je  ne 
rapporte  pas  tous  icy  et  de  mot  à  mot ,  mais  en  subs- 
tance seulement ,  afin  d'éviter  une  trop  grande  lon- 
gueur. 

Apres ,  il  me  dit  que  remettant  à  dimanche  prochain 
les  affaires  générales,  il  me  vouloit  parler  d  aucunes 
particulières ,  et  commencer  par  le  duc  de  Boiiiilon , 

pource  qu'ayant  esté  requis  par  les  ambassadeurs  de 
Telccteur  Palatin,  de  le  favoriser  vers  voslre  Majesté, 
il  desiroit  auparavant  estre  informé  par  moy  de  la 
vérité ,  et  comme  vous  prendriez  les  prières  qui  vous 
en  seroient  faites  ,  d'autant  qu'il  n'en  vouloit  user 
d'aucune  qui  pust,  tant  soit  peu,  altérer  vos  amitiez , 
n'ayant  jamais  estimé  juste  qu'un  prince  favorisas!  la 
desobeyssance  ou  la  rébellion  d'aucun  des  subjects  de 
ses  voisins ,  principalement  quand  il  n'est  question 
que  d'un  particulier,  et  que  pour  cette  raison  il  ne 
s'cstoit  engagé  de  promesse ,  ny  ne  feroit  sans  mon 
bon  conseil  et  advis;  me  priant  de  luy  donner  et  dé- 
clarer de  cette  affaire  ce  que  j'estimois  nécessaire  luy 
estre  représenté.  Enquoy  je  le  satisfis  tellement,  qu'il 
n'estima  pas  vous  devoir  prier  d'adjouster  cbose  au- 
cune aux  offres  que  vostre  Majesté  avoit  faites  audit 
duc  de  Bouillon  ,  de  luy  aider  à  se  justifier  lorsqu'il 
se  mettroit  en  estât  requis ,  ou  de  luy  pardonner  tout 
ce  qu'il  voudroit  confesser  avoir  fait  contre  vostre 
Majesté  ,  et  me  dit  que  s'il  en  estoit  plus  importuné, 
il  respondroit  avec  la  mesme  prudence  dont  il  s'as- 
seure  que  vostre  Majesté  a  usé  et  usera  à  l'advenir  , 
lors  qu  elle  sera  pressée  d'intercéder  en  faveur  des 
catholiques  de  ses  royaumes.  Auquel  propos  ,  voyant 
qu'il  m'avoit  jette  sans  y  penser,  je  luy  dis ,  qu'à  la 
vérité  vostre  Majesté  avoit  esté  suppliée  de  les  vou- 
loir favoriser,  et  qu'elle  m'avoit  chargé  de  les  luy 
recommander^  mais  neanlmoins  avec  toute  modéra- 
tion et  avec  le  respect  que  méritent  vos  amitiez ,  pre- 
nant le  temps  à  propos,  et  m'informant  auparavant 
si  telle  chose  luy  seroit  ennuyeuse  ou  non. 

Surquoy  il  me  dit  ([uil  en  avoit  bien  esté  adverty, 
T.  4-  ^i 


S'jO  [l6o3]    OECO^'OMIES    ROYALES, 

etque  mon  entremise  luy  seroittousjours  plus  agréable 
que  celle  de  nul  autre,  tant  pour  l'amitié  qu'il  me 
portoit  que  pour  Tasseurance  qu'il  a\  oit  que  je  ferois 
cet  office  plutost  par  une  bonne  volonté  en  son  en- 
droit ,  et  par  considération  d'Estat  et  du  bien  de  ses 
affaires ,  que  par  passion  ou  dessein  de  bastir  avec 
eux  aucune  intelligence  ou  correspondance  qui  luy 
pust  estre  préjudiciable ,  ou  porter  dommage  à  l'ad- 
venir.  De  laquelle  opinion  je  le  remerciay ,  et  luy 
confirmay  le  plus  qu'il  me  fut  possible ,  Tasseurant 
qu'il  pouvoit  prendre  pareille  créance  de  vostre  Ma- 
jesté, laquelle  n'avoit  jamais  favorisé  aucun  catholique 
ny  antre  de  ses  sujets  ou  de  la  feue  Reine  ,  que  de 
crainte  qu'estant  rejettes  par  luy,  ils  ne  seprecipitassent 
entièrement  dans  la  faction  espagnole  ,  qu'il  estimoit 
csgalement  dangereuse  et  préjudiciable  à  vos  per- 
sonnes ,  royaumes  et  sujets. 

Surquoy  il  me  respondit  qu'il  estoit  maintenant  par 
mes  paroles  si  bien  informé  de  vos  intentions,  qu'il 
ne  luy  restoit  aucun  doute  en  l'esprit  qui  luy  pust 
faire  mal  interpréter  les  actions  de  vostre  Majesté ,  à 
laquelle  ,  pour  plus  grand  tesmoignage  de  confiance, 
il  vouloit  déclarer  le  fonds  de  son  intention  sur  le 
traittement  qu'il  estoit  résolu  de  faire  aux  catholiques 
de  son  royaume ,  et  y  apporter  le  changement  que 
vous  mesmes  jugeriez  estre  nécessaire,  après  avoir 
oiiy  ses  raisons,  lesquelles  il  me  discourut  fort  ample- 
ment. Mais  pour  ce  qu'il  me  pria  de  n'en  faire  part 
qu'à  vostre  Majesté  seule ,  et  qu'aussi  bien  je  ne  sçau- 
rois  avoir  responce  avant  mon  partement  de  ce  pays , 
sur  ce  que  j'en  pourrois  escrire  ,  je  remettray  le  tout 
pour  vous  estre  représenté  de  bouche  comme  infinies 

autres  particularitez ,  les  unes  plus  et  les  autres  moins 
substantielles  que  j'ay  apprises  dudit  Roy,  et  sur  tout 
quelques  discours  ([ue  nous  avons  eus  ensemble,  sans 
y  avoir  rien  dit  en  vostre  nom  -,  de  sorte  qu'en  me 
séparant  de  luy  ,  Sa  Majesté  m'asseura  derechef  que, 
sans  faillir  ,  il  me  feroit  entendre  dimanche  prochain 
sa  resolution  sur  tous  les  poincts  et  diflicultez  qui 
avoient  esté  meuës  et  agitées  entre  nous  deux. 

Mais  ayant  appris,  en  sortant  de  son  logis,  qu'il 
faisoit  estât  de  partir  lundy  pour  aller  au  devant  de 
la  Reine,  où  il  pourroit  estre  retenu  plusieurs  jours , 
et  qu'il  seroit  difficile  de  vuider  entièrement  telles 
affaires  en  une  seule  audiance ,  je  luy  envoyay  re- 
monstrer  et  supplier  quand  et  quand,  de  me  vouloir 
donner  encore  une  audiance  avant  celle  de  dimanche  : 
ce  qu'il  me  manda  ne  pouvoir  faire ,  à  cause  qu'il 
avoit  distribué  tous  les  jours  qui  restoient  entre  deux, 
à  des  occupations  dont  il  ne  se  pouvoit  divertir; 
mais  que ,  pour  me  satisfaire  en  partie ,  il  députeroit 
aucuns  de  son  conseil  pour  venir  le  vendredy  confé- 
rer derechef  avec  moy,  afin  d'esbaucher  et  espluchcr 
si  bien  toutes  les  matières  dont  il  falloit  agir  que  les 
choses  en  fussent  mieux  esclaircies  et  plus  faciles  à 
conclurre  ;  dequoy  je  me  coutentay  pour  l'heure  et  me 
retiray  à  mon  logis  à  Londres,  où,  suivant  ce  que  ledit 
Roy  m'avoit  mandé,  me  vindrent  trouver  vendredy  27 
de  ce  mois ,  à  trois  heures  après  midy,  messieurs  le 
milord  Haouard ,  admirai  d'Angleterre,  le  comte  de 
Northumbelland  ,  le  comte  de  Mare ,  le  secrétaire 
Cécile  et  le  milord  Mont-joye  ,  lieutenant  gênerai  en 
Irlande.  Lesquels,  après  les  civilitez  accoustumées,  me 
dirent  par  la  bouche  du  sieur  Cécile,  comme  ils  avoient 

esté  députez  par  le  Roy,  leur  raaistre  ,  pour  me  faire 
entendre  l'extrême  contentement  qu'il  recevoit  jour- 
nellement de  toutes  mes  procédures  ,  et  des  vrays 
tesmoignages  que  je  luy  avois  rendus  de  vostre  ferme 
amitié ,  qu'il  recognoissoit  estre  toute  sincère  ,  sans 
desguisement  et  simulation ,  et  que  jugeant  mainte- 
nant les  paroles  et  le  cœur  estre  une  mesme  chose  , 
cela  Tobligeoit  à  y  marcher  de  mesme  pied ,  et  vous 
déférer  tellement  que  tout  Thonneur  de  vos  com- 
munes entreprises  pust  estre  attribué  aux  prudents 
conseils  de  vostre  Majesté ,  sans  lesquels ,  et  sans 
sçavoir  auparavant  ce  que  vous  jugiez  le  plus  à  pro- 
pos de  faire ,  il  ne  vouloit  conclurre  ny  exécuter  chose 
aucune.  Qu'il  meprioitdonc,  en  continuant  la  mesme 
franchise  dont  j'avois  usé,  vouloir  déclarer  ce  que  la 
grande  expérience  de  vostre  INIajesté  aux  affaires  de 
la  guerre  et  du  monde  luy  faisoit  juger  de  Testât  des 
Provinces  Unies ,  et  du  moyen  par  lequel  Ostande 
pouvoit  estre  conservé  et  eux  tous  retenus  de  se 
jetter  sans  vos  consentemens  entre  les  bras  du  roy 
d'Espagne  -,  qu'il  ne  reprouveroit  aucun  expédient  ve- 
nant de  vostre  part,  mais  seroit  par  luy  suivy  et  réputé 
le  meilleur  de  tous  ceux  qui  se  peuvent  prendre. 

Surquoy  je  leur  dis  que  j'estois  venu  par  deçà 
plutost  pour  consentir  et  accorder ,  que  pour  requé- 
rir, persuader  ou  conseiller  aucune  chose,  à  cause 
qu'à  mon  parlement,  le  Roy,  mon  maistre,  estant  fort 
incertain  de  Testât  auquel  je  trouverois  les  affaires 
des  Pays-Bas  et  les  volontez  de  l'Angleterre ,  pour  les 
bruits  qui  avoient  couru  sur  de  certaines  paroles  que 
le  Roy  ,  leur  maistre ,  et  ceux  de  son  conseil  avoient 
publiquement  tenues ,  il  ne  mavoit  rien  ordonné  ab- 

solument;  que  c'estoit  donc  chose  vaine  de  me  pres- 
ser sur  ce  qu'ils  m'avoient  proposé  ,  pour  ce  que  je 
n'a  vois  autre  commandement,  sinon  de  me  conformer 
à  toutes  les  resolutions  d'Angleterre  ,  d'en  promettre 
l'exécution  et  donner  les  asseurances  requises  et  né- 
cessaires \  que  je  les  priois  donc  de  n'user  plus  de  tels 
artifices  en  mon  endroit,  cpii  me  feroient  enfin  croire 
que  tout  leur  dessein  estoit  de  profiter  par  la  fian- 
chise,  confiance  et  bonne  volonté  du  Roy ,  mon  maistre, 
que,  selon  mon  naturel  libre ,  je  n"avois  pas  peut-estre 
assez  mesnagée  ,  mais  trop  promptement  déclarée. 

Lors  ils  me  respondirent  par  la  mesme  bouche  que 
je  ne  devois  avoir  cette  opiilion  d'eux  ;  que  le  Roy, 
leur  maistre,  vous  aymoit  et  honoroit  trop,  qu'ils 
avoient  si  bonne  opinion,  et  aymoient  tant  le  ministre 
dont  il  se  servoit  en  cette  négociation ,  que  pour  rien 
du  monde  ils  ne  le  voudroient  abuser  5  mais  qu'ils 
trouvoient  tant  d'oppositions  en  ces  affaires,  et  les 
conclusions  si  difficiles  à  y  prendre,  que  ce  n'estoit 
sans  fondement  s'ils  desiroient  d'y  procéder  meure- 
ment,  et  avec  le  conseil  de  tous  leurs  amis,  entre 
lesquels  me  mettans  au  premier  rang ,  ils  me  prioient 
de  leur  vouloir  dire  librement  ce  que  j'estimois  qu'ils 
deussent  faire ,  et  quel  party  ils  dévoient  choisir  des 
qua're  qui  avoient  esté  ouverts  ;  que ,  quant  à  la  con- 
tinuation de  la  guerre  ,  sans  nous ,  c'estoit  chose  dont 
il  ne  falloit  nullement  parler ,  et  à  quoy  il  me  scroit 
impossible  de  les  porter  ;  qu'il  y  avoit  maintenant 
trop  bonne  amitié  entre  nos  maistres,  et  qu'ils  cstoient 
trop  communs  en  mesmes  intercsts  pour  les  faire  user 
de  diverses  procédures  :  qu'ils  nous  aymoient  et  es- 
timoient  tellement ,  qu'ils  vouloient  nous  imiter  en 

toutes  choses  et  courir  semblables  fortunes  -,  qu'ils 
avoieiît  esté  trop  long-temps  en  solitude ,  et  qu'ils 
cstoient  résolus  maintenant  d'avoir  des  compagnons  , 
tant  en  bonne  qu'en  mauvaise  fortune  ,  tant  à  la  paix 
qu'à  la  guerre ,  laquelle  ils  ne  feroient  jamais  seuls  , 
quand  bien  tous  les  Pays-Bas  se  devroient  perdre. 
Que  la  paix  seroit  fort  à  propos  pour  le  bien  de  leurs 
affaires ,  mais  que  nous  y  avions  tous  remarqué  tant 
de  difficultez,  qu'il  n'y  falloit  rien  espérer,  mesme- 
ment  les  députez  des  Pays-Bas  declarans  haut  et  clair 
qu'ils  n'y  peuvent  entendre  ,  sans  leur  ruyue  pro- 
chaine et  inévitable  5  qu'il  n'y  avoit  donc  plus  que  le 
remède  de  la  guerre  qui  se  pouvoit  faire  de  deux 
sortes  :  la  première ,  à  vive  force  et  descouverte , 
laquelle  Testât  de  leurs  affaires  ne  permettoit  qu'ils 
pussent  entreprendre  si  tost,  à  cause  de  leur  pauvreté, 
des  grandes  despences  qu'il  leur  a  convenu  faire  pour 
l'enterrement  de  la  feue  Reine ,  et  la  réception  du 
Roy ,  voyage  de  la  Reine ,  réception  et  envoy  d'am- 
bassadeurs ,  et  qu'il  faudra  encore  continuer  au  cou- 
ronnement et  autres  formalitez  qui  se  doivent  ob- 
server en  toute  nouvelle  succession  de  royaume  5  que 
la  prudence  conseille  d'asseurer  par  an  et  jour  avant 
que  de  procéder  à  telles  et  si  importantes  innovations  5 
que ,  neantmoins  ,  pour  s'accommodera  nous  ,  ils  es- 
sayeroient  de  préparer  leurs  affaires,  en  sorte  que, 
dans  les  premiers  jours  de  l'année  prochaine ,  ils  se- 
roient  en  estât  de  nous  seconder  puissamment  par  la 
volonté  et  par  les  effets ,  et  qu'en  attendant  il  leur 
sembloit  à  propos  que  nous  fissions  un  effort  tous  seuls 
pour  la  délivrance  d'Ostande  ,  lequel  ils  jugeoient 
nous  estre  facile ,  nos  affaires  estaus  en  si  bon  estât , 

et  nous  pleins  de  repos  ,  cVabondance  et  de  richesses. 

Siirquoyje  repris  la  parole  en  riant,  et  leur  dis  que 
aucun  d'eux,  à  mon  advis ,  n'avoit  estimé  cette  proposi- 
tion rccevable  ny  civile;  qu'ils  l'avoient  plutost  miseen 
avant  pour  me  faire  parler ,  que  pour  opinion  qu'ils 
eussent  que  je  la  trouvasse  bonne  ,  puis  que  leur  sciri 
exemple  me  la  devoit  faire  rejetter,  les  estimans  trop 
sages  et  trop  prudens  pour  croire  que  voslre  Majesté 
voulut  user  de  procédures  si  contraires  à  celle  qu  ils 
monstroient  vouloir  suivre  ,  lesquelles  aussi  bien 
pourroient  apporter  grand  ombrage  et  deffiance  :  car 
n'estimez  pas,  leur  dis-je,  que  le  Roy,  mon  maistre  , 
portant  seul  le  faix  de  la  despence ,  il  ne  vueille  aussi 
tout  seul  participer  à  l'utilité,  et  s'approprier  quelque 
partie  des  pays  qu'il  auroit  conquis  ou  conservez  par 
ses  armes  et  travaux-,  ce  qui,  sans  doute,  vous  don- 
neroit  de  Tennuy,  voire  de  la  jalousie  suffisante  pour 
rompre  toute  amitié  avec  nous  ,  laquelle  voulant  évi- 
ter, je  voy  bien  qu'il  se  faut  donc  réduire  à  la  défence 
secrette,  et  neantmoins  convenir  des  conditions  et 
des  moyens ,  avec  lesquels  chacun  fera  la  guerre  et 
secourra  son  compagnon,  au  cas  que,  pour  cette  cause, 
le  roy  d'Espagne  voulust  attaquer  aucun  des  deux  ou 
tous  les  deux  ensemble. 

Lors,  en  me  remerciant  de  la  franchise  dontj'avois 
usé  en  tous  mes  discours  et  actions ,  ils  me  dirent 
qu'ils  ne  me  pouvoient  résoudre  présentement  les 
difticultez  qui  s'cstoicnt  agitées  ,  qu'ils  avoient  fort 
bien  compris  les  intentions  de  vostre  INIajesté,  les- 
quelles ils  jugeoient  fort  considérables  ,  prudentes  et 
équitables  ;  mais  que  c'est  à  leur  Roy  d'y  donner  la 
conclusion ,  comme  ils  esperoient  qu'il  feroit  au  cou- 

tentement  de  vostre  Majesté ,  après  avoir  oiiy  leur 
rapport-,  sur  lesquelles  ils  cstimoient  neaiitmoins  qu'il 
trouverroit  fort  à  propos ,  avant  que  d'y  mettre  la  der- 
nière main,  de  conférer  tous  ensemble  avec  les  dé- 
putez des  Estats,  afin  de  convenir  unanimement  d'un 
secours  qui  pust  produire  des  effets  conformes  à  vos 
désirs  communs,  espérances  et  desseins j  et  sur  ce 
nous  prismes  congé  l'un  de  l'autre. 

J'oubliois  à  dire  à  vostre  Majesté  comme  le  comte 
d'Arambergueavoitremisson  audiance  de  jour  en  jour 
jusques  à  hier  qu'il  s'envoya  excuser  tout  à  fait  d'al- 
ler vers  le  Roy,  et  le  supplier  de  vouloir  députer  vers 
luy  aucuns  de  son  conseil  pour  le  venir  trouver  en 
son  logis ,  afin  d'ouyr  de  luy  ce  qu'il  avoit  charge  de 
représenter  au  nom  des  archiducs  ses  maistres  ,  puis 
que  son  infirmité  et  maladie  luy  empeschoit  de  faire 
cet  office  en  la  forme  ordinaire  ,  et  comme  il  luy  estoit 
commandé.  Dequoy  encore  que  le  Roy  futfort  estonné 
et  mal  content  tout  ensemble  ,  si  ne  laissa-il  pas  de 
commander  au  sieur  Cécile  c[u'il  allast  trouver  le 
comte  d'Arambergue  en  son  logis  pour  entendre  sa 
charge  :  dec[uoy  il  se  voulut  aucunement  excuser^  mais 
ne  le  pouvant  faire  entièrement,  au  moins  fit- il  telle 
instance  de  n'y  aller  seul,  que  le  sieur  Kainlos  ,  Es- 
cossois,  luy  fut  baillé  pour  adjoint,  et  luy  fit  démons- 
tration de  le  prendre  comme  pour  tesmoin  de  ses 
paroles  et  actions.  Laquelle  forme  de  procéder  tant 
circonspecte  et  retenue  fait  juger  à  un  chacun  que 
ledit  Cécile  n'est  point  si  bien  asseuré  en  sa  faveur 
qu'il  le  veut  faire  croire  à  toutle  monde,  qu'il  redoute 
les  mauvais  offices  de  ses  ennemis  qui  ne  sont  pas  en 
petit  nombre,  et  de  ses  amis  tous  nouveaux ,  et  dont 

il  ne  cognoist  encore  gueres  l'humeur  ,  et  craint  le 
naturel  et  l'esprit  de  son  maistre  ,  auquel  il  ne  rap- 
porta des  discours  du  comte  d'Arambergue ,  que  des 
paroles  générales  de  complimcns  etcivilitez.  Etcommc 
l'ayant  pressé  de  s'ouvrir  d'avantage  sur  des  parlicu- 
laritez,  il  n'eut  autre  responce,  sinon  que  son  mes- 
lier  estant  plus  de  rompre  une  lance  et  porter  une 
pique  que  non  pas  manier  affaires ,  qu'il  avoit  com- 
mandement de  prendre  simplement  l'intention  du 
Roy,  afin  que  si  elle  estoit  de  traitter  et  convenir  des 
particularitez  nécessaires  pour  cstraindre  entre  luy 
et  ses  raaistres  une  plus  solide  et  estroite  amitié  et 
confédération,  comme  c'estoit  leur  désir  et  espérance, 
il  en  advertistses  maistres,  etqu'aussi-tostils  cnvoye- 
roicnt  par  deçà  un  homme  de  lettres  et  d'alfaires , 
pour  y  mettre  une  fin.  Desquelles  paroles  si  froides 
et  nullement  substantielles  ,  chacun  a  esté  fort  peu 
satisfait,  et  leur  a,  à  mon  advis  ,  donné  sujet  do 
traitter  plus  librement  avec  moy ,  ce  que  je  redoute 
tousjours  neantmoins  estre  plutost  en  apparence  qu'en 
effet,  et  artificieusement  qu'en  vérité,  pour  la  def- 
fiance  en  ([uoy  me  met  la  cognoissance  de  leur  hu- 
meur ,  et  sur  tout  du  sieur  Cécile  ,  qui  ne  fut  ny  ne 
sera  jamais  de  faire  rien  entièrement,  mais  garder 
pour  la  bonne  bouche,  ce  qui  destruit  tout  ce  que  l'on 
pensoit  avoir  bien  basty,  fondé  et  concln  ,  et  desire- 
rois  infiniment  estre  trompé  de  cette  mauvaise  opi- 
nion que  j'ay  conccuë  d'eux.  De  toutes  lesquelles 
choses  j'espère  donner  entière  lumière  et  certitude  à 
vostre  Majesté ,  par  ma  première  dépesche  et  par  mon 
retour  près  d'elle ,  que  je  commence  à  minuter,  sans 
que  je  liiy  puisse ,  pour  le  présent ,  donner  aucune 

asseurance  du  fruict  qu'elle  peut  attendre  de  moa 
voyage,  pour  l'inégalité  de  leurs  esprits  et  la  vaniléet 
pauvre  resolution  de  leurs  conseils.  Sur  ce,  je  prie,  etc. 

De  Londres,  ce  3ojuin  i6o3. 

Vous  escrivistes  aussi  une  lettre  à  31.  de  Ville-roy 
qui  fut  telle. 

Lettre  de  M.  de  Rosnj  cl  M.  de  Ville-roy. 

Monsieur  ,  vous  verrez  par  les  lettres  que  j'escris 
au  Ptoy  comme  vont  les  affaires  en  ce  pays,  où  l'on 
veut  contenter  tout  le  monde  ,  et  user  de  tel  artifice 
que  leurs  intentions  ne  puissent  estre  descouvertes  ; 
bref  chacun  aura  de  belles  paroles  ,    et  peut-cstre 
aucun  n'en  loiiera  les  effets  :  les  choses  y  sont  si  dif- 
férentes d'un  jour  à  l'autre  ,  que  je  ne  sçay  quel 
fondement  y  faire.  Au  nom  de  Dieu ,  voyez  la  pre- 
mière lettre  que  j'ay  escrite  de  ce  pays  au  Roy ,  et 
vous  verrez  eux  et  leurs  affaires  si  bien  et  naïve- 
ment représentées,  qu'il  ne  s'y  peut  rien  adjouster  j 
ils  mettent  bien  en  considération  les  raisons  qu'on 
allègue  ,  les  inconveniens  que  l'on   prévoit  -,   mais 
pour  cela  nuls  effets  dignes  d'une  telle  méditation  , 
ains  entièrement  contraires.  Puis  ,  pour  toute  ex- 
cuse,  ils  allèguent  leur  impuissance,  et  pour  tout 
remède  leurs  vaisseaux  ,  la   situation   de  leur   isle 
qu'ils  font  inaccessible  ,  et  leur  nation  innombrable 
et  indomptable.  Avec  toutes  ces  choses  tant  diverses, 
je  me  trouve  l'esprit  si  confus,  que  je  ne  scay  quelles 
espérances  ny  quelles  deiîiances  vous  donner  \  car 
toute  sorte  de  bien  et  toute  sorte  de  mal  se  peut 
croire  de  tels  esprits  si  volages  et  si  inégaux  en  eux 
mcsmes.  Par  ma  première  lettre  vous  aurez  ,  si  je 

puis ,  la  conclusion  de  tout  ce  que  j'auray  trailté  , 
qui  ne  sera  peut-estre  pas  si  mal  que  je  l'appréhende, 
et  par  mon  arrivée ,  une  pariraite  cognoissancc  de 
Testât  présent  d'Angleterre  en  toutes  ses  parties, 
et  principalement  en  ce  qui  touche  la  Cour  et  ses 
humeurs,  qui  est  surquoy  vous  devez  principalement 
fonder  vos  resolutions.  Continuez-moy  vos  bonnes 
grâces  ,  et  vous  asseurcz  de  mon  fidèle  service. 
Adieu,  monsieur,  je  vous  baise  les  mains  en  toute 
humilité. 

De  Londres,  ce  3o  juin  i6o3.  C'est  vostre  plus 
fidèle  serviteur.  P\.os>y. 

CHAPITRE   XIX. 

Suite  des  négociations  de  Rosny.  Lettres  de  Henri  IV 
et  de  Yilleroy  sur  diverses  intrigues  qui  se  tramoient 
en  Espagne  et  en  Angleterre. 

Apres  vostre  seconde  audiance  dont  il  a  esté  parlé 
au  chapitre  précèdent,  le  roy  d'Angleterre  vous  trailta 
en  festin  et  toute  vostre  noblesse  ;  mais  vous  et  M.  de 
Beaumont  seuls  mangeastes  avec  luy  à  sa  table  et 
trouvastes  bien  estrange  de  le  voir  servir  à  genoux; 
il  y  avoit  au  milieu  de  la  salle  une  piramide  toute 
couverte  de  vaisselles  riches  et  pierreries.  Estant  de 
retour  à  vostre  logis,  le  sieur  Bernaveld  seul  vous 
vint  voir  et  fut  plus  de  deux  heures  enfermé  avec 
vous  dans  vostre  cabinet. 

Le  lendemain ,  tous  les  conseillers  cy-devant  nom- 
mez pour  traitter  avec  vous  au  nom  du  Roy  leur 
maistre  et  les  ambassadeurs  des  Provinces  Unies  se 
rendirent  pour  la  seconde  fois  à  vostre  logis  et  fustes 

encore  plus  de  trois  heures  enfermez  tous  ensemble 
dans  vostre  cabinet.  Avoslre  séparation  vous  priastes 
le  milord  Cécile  de  vous  demander  Une  troisiesme 
audiance  5  laquelle  vous  ayant  esté  accordée  à  con- 
dition que  vous  iriez  fort  peu  accompagné  ,  pour 
avoir  (comme  le  Roy  vous  le  manda  par  le  sieur 
chevalier  Asquins  )  plus  de  moyen  de  vous  entre- 
tenir en  privé,  vous  ne  pristes  que  quatre  gentils- 
hommes et  nous  deux ,  vos  secrétaires  -,  ayant  dés  le 
soir  fait  une  cinquiesrae  dépesche  au  Roy ,  telle  que 
s'ensuit. 

Lettre  de  M.  de  Rosnj  au  Roj  _,  sur  le  chiffre  de 
M.  de  F^ille-roj. 

Sire, 

Voicy  la  cinquiesme  lettre  c[ue  j'escris  à  vostre 
Majesté  depuis  mon  esloignement  de  la  Cour,  et  aurez 
paricelle  la  suite  de  ce  qui  s'est  passé  depuis  ma  dé- 
pesche du  vingt-huictiesme  de  juin,  entre  le  roy  d'An- 
gleterre, ses  minisires,  les  députez  des  Estats  etmoy, 
et  cognoistrez  par  là ,  que  le  premier  jugement  que 
j'ay  fait  de  l'humeur  d'Angleterre  et  de  ceux  qui  la 
manient ,  a  esté  fort  solidement  fondé  ,  et  que  si 
leurs  belles  paroles  m'ont  donné  de  l'espérance ,  leur 
mauvais  naturel  l'a  enveloppée  de  mille  doutes  et 
fait  croire  qu'il  ne  se  faut  pas  trop  asseurer  sur  leurs 
promesses  et  belles  apparences.  Pour  lesquelles  con- 
tinuer ,  le  roy  d'Angleterre  m'envoya  advertir  sa- 
medy  2g  du  mois  dernier,  qu'il  deliberoitde  me  traitter 
en  cérémonie  ,  et  que  ,  pour  cet  effet ,  il  me  prioit 
d'aller  le  lendemain  disner  avec  luy  et  y  mener  toute 
la  noblesse  qui  m'a  voit  accompagné  ,  ce  que  je  fis  , 

et  arrivay  sur  les  dix  heures  du  malin  à  Grenvich  ,  où 
je  fus  avec  le  Roy  au  service  ordinaire  et  au  presche. 
Il  ne  se  passa ,  durant  tout  ce  temps,  que  des  pro- 
pos communs  enlrc  le  Roy  et  moy  sans  qu'il  usast 
d'aucune  courtoisie  ny  compliment  en  mon  endroit , 
ny  qu'il  dist  un  seul  mot  à  aucun  gentil-liomme  de 
ceux:  ([ui  ra'accompagnoient  -,  mais  se  mit  sans  autre 
préface  sur  le  discours  de  la  chasse.  Apres  nous  en 
allasmes  disner  ,  et  me  fit ,  Sa  Majesté ,  asseoir  à  sa 
table  et  le  sieur  de  Beaumont  aussi  :  le  commence- 
ment de  nos  discours  fut  encore  de  la  chasse  et  de 
la  chaleur  qu'il  faisoit  lors  ,  non  ordinaire  en  Angle- 
terre. Apres  les  discours  communs  ,  il  se  mit  à  parler 
de  la  feue  reine  d'Angleterre,  avec  un  peu  de  mespris, 
et  faire  grand  cas  de  la  dextérité  dont  il  usoit  pour 
la  manier  ,  par  le  moyen  de  ses  conseillers  ,  qu'il  se 
vantoit  avoir  tous  gagnez  dés  son  vivant,  en  sorte 
qu'ils  ne  faisoient  que  ce  qu'il  vouloit.  Tellement 
que  ce  n'estoit  pas  de  cette  heure  qu'il  gouvernoit 
FAngleterre ,  mais  plusieurs  années  avant  la  mort  de 
la  feue  Reine,  dont  la  mémoire  ne  luy  est  point  trop 
agréable.  Apres  demandant  du  vin  ,  où  il  ne  met 
jamais  d'eau,  il  commença  à  me  dire  qu'il  vouloit 
Loire  à  vostre  santé  ,  ce  qui  fut  fait  réciproquement 
par  luy  ,  le  sieur  de  lieaumont  et  moy  ,  sans  oublier 
les  reines  vos  femmes  et  vos  communs  enfans  ,  des- 
quels me  parlant,  il  me  dit  tout  bas  à  l'oreille  qu'il 
alloit  boire  au  double  parentage  qui  s'en  devoit  faire , 
dont  je  fus  estonné  pour  estre  ha  seule  fois  qu'il  m'avoit 
monstre  y  penser,  me  semblant  avoir  prins  le  temps  un 
peu  mal  à  propos  pour  l'ouverture  de  chose  si  digne  , 
et  qu'il  m'en  devoit  avoir  parlé  auparavant. 

Je  recueillis  neantmoins  cette  parole  avec  quelque 
signe  d'allégresse,  etluy  dis  que  vostre  Majesté  estant 
recherchée  d'Espagne  pour  monseigneur  le  Dauphin, 
sçauroit  Lien  choisir  et  faire  différence  entre  l'alliance 
d'un  bon  frère  et  asseuré  amy ,  avec  lequel  il  n'au- 
roit  jamais  rien  à  quereller ,  et  celuy  dont  jusques 
à  cette  heure  il  n'avoit  receu  que  des  offences.  Lors 
il  me  dit  qu'il  en  faisoit  ainsi  ,  ayant  esté  requis  par 
les  Espagnols  du  mesme  mariage  pour  son  fils,  qu'ils 
offroient  cette  Infante  à  tout  le  monde ,  seulement 
pour  abuser  les  princes. 

Apres  disner  il  me  dit  qu'il  avoit  entendu  ce  qui 
avoit  esté  dit  et  fait  en  la  conférence  que  j'avois  eue 
avec  ceux  de  son  conseil ,  de  laquelle  il  avoit  toute 
satisfaction  ,  approuvoit  la  proposition  qui  avoit  esté 
faite  de  s'assembler  encor  le  lendemain  avec  les  dé- 
putez des  Estats  ,  et  qu'il  desiroit  les  assister  couver- 
tement,  ainsi  qu'avoit fait  vostre  Majesté,  remettant 
la  forme  et  la  manière  d'y  procéder  à  ce  qui  en  seroit 
le  lendemain  traitté  et  conclu  entre  nous.  Et  sur  cela 
Sa  Majesté  me  licentia  et  s'alla  mettre  au  lict  suivant 
sa  coustume ,  où  ii  demeure  quelque-fois  toute  l'apres- 
disnée  5  car  osté  le  plaisir  de  la  chasse ,  où  il  est  un 
peu  violent,  sa  vie  est  plustost  contemplative  que  non 
pas  active  -,  il  parle  assez  bien  ,  est  d'un  naturel  paci- 
fique et  fort  doux ,  ayant  la  conscience  merveilleuse- 
ment scrupuleuse ,  et  croy  que  par  malice  il  n'offen- 
sera jamais  personne.  Lors  que  je  luy  parlay  des  pi- 
rateries ,  il  se  fascha  contre  l'admirai  et  ceux  de  son 
conseil  qui  vouloient  soustenir  ce  qui  s'y  faict  5  mais 
tout  son  défaut  est  de  ne  prendre  pas  assez  d'intelli- 
gence et  d'authorilé  aux  affaires  qu  il  laisse  quasi  toutes 

à  la  disposition  et  discrétion  de  deux  ou  trois  des 
siens  ;  et  ces  deux  ou  trois  sont  bien  aises  de  le  con- 
firmer en  une  telle  forme  de  vivre  et  nonchalance , 
afin  d'usurper  tant  plus  le  pouvoir  et  l'entière  direc- 
tion des  aflaires  de  TEstat. 

Le  lendemain  matin  le  sieur  Bernaveldme  vint  voir 
et  représenter  leurs  affaires  estre  telles,  que  si  je  ne 
concluois  une  ligue  ofTensive  et  défensive  entre  les 
roys  de  France  et  d'Angleterre  où  ils  fussent  comprins, 
qu'infailliblement  ils  alloient  tomber  en  manifeste 
riiyne  dans  peu  de  jours.  Qu'au  défaut  de  ladite  ligue 
hiy  et  les  principaux  de  leur  Estât ,  qui  sçavoient  ne 
pouvoir  prendre  scurcté  aux  promesses  espagnoles , 
estoient  résolus,  à  son  retour,  de  vendre  tous  leurs 
biens  et  se  retirer  ailleurs  ^  ce  qui  ne  vouloit  dire 
autre  chose,  sinon festablissement  absolu  des  affaires 
d'Espagne  en  tous  les  Pays-Bas,  avec  une  telle  préci- 
pitation que  chacun  se  jetteroit  à  fenvy  sous  leur 
domination ,  et  une  telle  haine  et  animosité  contre 
ceux  qui ,  pour  les  avoir  abusez  et  puis  abandonnez  , 
les  y  auroient  contraints ,  ausqucls  ils  seroicnt  plus 
ennemis  qu'ils  n'avoient  jamais  esté  aux  Espagnols. 

Sur  ce  je  luy  dis  (|ue  ce  n'estoit  point  à  moy  qu'il 
falloit  donner  ces  appréhensions  ,  ny  exaggerer  ainsi 
les  choses  en  les  faisant  beaucoup  pires  qu'elles  n'es- 
toient,  pour  ce  que  cela  ne  pouvoit  augmenter  la 
bonne  volonté  de  vostre  Majesté ,  qui ,  par  sa  pru- 
dence ,  cognoissant  tout  ce  qui  peut  advenir  en  sem- 
blables occasions,  n'obmettra jamais  aucune  chose  qui 
soit  en  son  pouvoir,  pour  empescher  tels  et  si  préju- 
diciables accidens ,  dont  il  juge  bien  les  suittcs  et  les 
conséquences  nécessaires  ;  qu'il  devoit  employer  son 

industrie  et  son  éloquence  à  persuader,  non  pas  moy, 
mais  les  Anglois,  que  je  sçavoisbien  qu'il  trouverroit 
mal  disposez  et  quasi  tout  changez  depuis  hier  seu- 
lement ,  pour  avoir  esté  asseurez  de  l'acheminement 
de  Tambassadeur  d'Espagne ,  de  la  venue  duquel  ils 
avoient  esté  ces  jours  passez  en  doute  ;  que  j'avois  ap- 
pris de  bon  lieu  qu'ils  vouloient  arrester  toutes  nos 
resolutions  et  aflaires  sur  le  fait  des  debtes  ,  tant  de 
France  que  des  Estats ,  jusques  à  ce  qu'ils  eussent 
entendu  les  grandes  offres  qu'ils  s'imaginoient  leur 
devoir  estre  faites  par  le  ro)''  d'Espagne. 

A  f|uoy  ledit  Bernaveld  me  dit  que  si  les  choses 
alloient  ainsi,  leurs  affaires  estoient  entièrement  per- 
dues, et  qu'il  falloit  que  vostre  Majesté  discernast 
maintenant,  avec  sa  prudence  accoustumée,  lequel 
des  deux  luy  estoitplus  expédient ,  ou  de  commencer 
présentement  la  guerre  au  roy  d'Espagne  en  leur  com- 
pagnie ,  qui  n'estoit  point  encore  si  foible  qu'elle  ne 
fust  digne  de  considération ,  ou  bien  d'attendre  qu'elle 
luy  fust  commencée  après  qu'il  auroit  assujetty  leur 
Estât  et  uny  leurs  forces  avec  les  siennes.  Qu'il  me 
l'avoit  bien  voulu  représenter  ,  afin  d'en  advertir 
vostre  Majesté  et  luy  faire  prendre  resolution  prompte 
sur  telles  affaires,  où  tout  petit  retardement  appor- 
teroit  un  grandissime  desadvantagc.  Je  luy  respondls 
que  je  jugeois  bien  une  partie  de  ses  discours  estre 
véritables,  mais  qu'estant  venu  icy  pour  traitter  de 
les  assister  communément  avec  l'Angleterre,  je  ne 
pouvois  prendre  aucune  resolution  sinon  conforme  à 
celle  que  les  Anglois  voudroient  choisir  eux-mesmes  ^ 
tellement  que  s'ils  mettoient  la  chose  à  la  longue  ,  je 
n  avois  point  charge  de  rien  conclurrc  présentement, 

mais  d'apprendre  de  liiy  en  particulier  leur  finale  in- 
tention touchant  leur  dernière  défense,  et  ce  qu'ils 
voudroient  faire  des  places  d'hostagc  que  tenoientles 
Anglois,  n'estant,  ce  me  serabloit-il,  à  propos  de  les 
laisser  entre  les  mains  de  personnes  si  peu  feabîes  que 
ceux  qui  lés  tiennent  maintenant,  et  avec  lesquels, 
lors  qu'ils  se  seroient  une  fois  unis  en  la  paix  d'Es- 
pagne ,  il  sera  impossible  qu'il  n'arrive  des  contentions 
qui  causeront  mille  desordres  ,  et  peut-estrc  enfin  une 
guerre  ouverte  entr'eux. 

Il  me  dit  que  cela  estoit  bien  vray  et  que  cette  ap- 
préhension le  mettoit  plus  en  peine  que  toute  autre 
chose,  pour  ce  que,  depuis  peu  de  jours,  le  sieur  Caron 
estant  tombé  sur  ce  discours  avec  Cécile,  il  avoitfait 
cognoistre  que  l'intention  des  Anglois  estoit  de  faire  la 
paix  avec  fEspagne  etderetf^nir,  neantmoins,  comme 
en  neutralité  lesdites  villes  d'hostage  ,  à  tout  le  moins 
jusques  à  l'entier  payement  de  tout  ce  qu'ils  estimoient 
leur  estre  deu  :  chose  de  telle  importance ,  que  delà 
peut  venir  la  subversion  de  leur  Estât  et  affaires.  Ce 
que  jugeant  très-bien  il  me  fit  cognoistre,  mais  en 
paroles  couvertes  seulement ,  qu'en  toute  extrémité 
ils  estoient  résolus,  s'ils  ne  pouvoient retirer  lesdites 
villes  par  traitté  et  conventions ,  d'y  employer  la  vive 
force ,  laquelle  ils  sçavoient  estre  tellement  de  leur 
costé,  parle  bon  ordre  qu'ils  y  avoient  estably,  que 
fadvantage  leur  demeureroit  tousjours.  Mais  qu'ils 
prevoyoient  bien  aussi  que  telles  actions  violentes 
les  meneroient  en  guerre  ouverte  contre  fEspagne  et 
f  Angleterre  ensemble  ,  laquelle  ils  ne  pouvoient ,  en 
façon  quelconque,  supporter  sans  estre  aussi  assistez 
de  la  France  ouvertement  et  absolument ,  à  ((uoy  ils 
T.  4-  2:5 

n  estoient  asseurez  de  la  trouver  disposée ,  me  priant 
de  luy  en  dire  mon  advis  et  quelle  espérance  il  en 
pourroit  concevoir. 

Ma  responce  fut  en  paroles  générales,  tesmoignant 
le  ressentiment  que  vostrc  Majesté  auroit  de  leurs 
travaux ,  et  de  désir  d'y  apporter  les  remèdes  néces- 
saires ,  de  la  particularité  desquels  je  ne  les  pouvois 
informer  à  présent  5  mais  qu'ayant  représenté  ces 
choses  à  vostre  Majesté ,  je  m'asseurois  qu'elle  en  use- 
roit  avec  sa  franchise  et  bonté  accouslumée  ,  et  ne  les 
voudroit  tromper  ny  circonvenir  en  aucune  façon  , 
faisant  réduire  leurs  affaires  en  la  dernière  extrémité, 
sous  prétexte  de  son  assistance,  laquelle  Testât  de  ses 
aflaires  ne  permettant  de  leur  donner  suffisamment , 
il  leur  declareroit  librement ,  afin  qu'ils  pourveussent 
à  leur  seureté  par  autre  voye. 

Peu  après  disner  tous  les  députez  des  Estais  me 
vindrent  trouver  en  mon  logis ,  suivant  ce  qui  leur 
avoit  esté  mandé  par  le  roy  d'Angleterre,  les  conseil- 
lers duquel  nommez  en  ma  précédente  dépesche ,  et 
qui  s'estoient  trouvez  en  la  première  conférence  ,  s'y 
rendirent  aussi-tost,  où,  estans  tous  assemblez,  le  sieur 
Cécile ,  à  l'accoustumée ,  parlant  au  nom  de  son  Roy 
et  pour  tous  ses  compagnons  ,  me  dit  que  le  Roy,  son 
maistre ,  leur  avoit  commandé  de  me  faire  entendre 
la  satisfaction  qu'il  avoit  de  tous  mes  comportemens 
et  de  représenter ,  en  cette  compagnie ,  la  resolution 
qu'il  avoit  prise  de  secourir  les  Estats  conjoinctement 
avec  vostre  Majesté  ^  qu'il  estimoit  cette  intention  con- 
forme à  ma  proposition  ,  me  priant  de  déclarer  si  j'en 
avois  autre  sentiment. 

A  quoy  je  luy  respondis  fort  bricfvement,  en  tour- 


ou    MEMOIRES    DE    SULLY.    [l6o3]  887 

nant  ma  parole  vers  les  députez  des  Estais ,  ausquels 
je  dis  qu'ils  voyoient  comme  deux  si  grands  princes 
concurroient  en  mesme  volonté  pour  leur  conserva- 
tion 5  que  cette  franchise  les  devoit  aussi  inciter  à 
n  user  pas  d'artifice  ,  mais  à  se  contenter  d'un  secours 
suffisant  et  proportionné  aux  moyens  et  à  la  disposi- 
tion de  ceux  qui  le  leur  ofTroient;  qu'à  cette  cause  je 
les  priois  de  vouloir  représenter  Testât  de  leurs  af- 
faires ,  leurs  espérances ,  le  fonds  de  leurs  moyens  , 
quelles  forces  ils  pourroient  mettre  en  campagne  ,  et 
de  tpielles  ils  auroient  besoin  d'estre  assistez  par  nos 
deux  maistres. 

Surqaoy  ledit  sieur  Bernaveld,  au  nom  de  tous, 
fit  un  discours  fort  ample ,  lequel  je  ne  repeteray  point 
icy  pour  en  avoir  fait  mention  en  partie  cy-devant , 
en  partie  par  mes  autres  lettres ,  la  conclusion  duquel 
fut  qu'il  ne  falloit  plus  s'amuser  à  les  secourir  foible- 
ment,  mais  prendre  resolution  de  chasser  entièrement 
le  roy  d'Espagne  de  toutes  les  provinces  des  Pays-Bas, 
ce  qu'il  estimoit  faisable  dans  un  an  ,  si  chacun  y  vou- 
loit  contribuer  selon  ses  moyens.  Que  pour  leur  re- 
gard ,  outre  leurs  garnisons  ordinaires ,  ils  mettroient 
en  campagne  douze  à  quinze  mille  hommes  de  pied  et 
trois  mille  chevaux  avec  l'artillerie  et  munitions  re- 
quises, et  tiendroient  armez,  où  il  seroit communé- 
ment ad  visé  ,  cinquante  grands  vaisseaux  ,  et  (pie  les 
deux  autres  en  faisant  chacun  autant,  sa  proposition 
deviendroit  indubitable. 

Surcpioy  reprenant  la  parole  ,  je  luy  dis  encore  une 
fois  que  j'estimois  cela  véritable,  mais  qu'il  falloit 
proportionner  leurs  demandes  au  pouvoir  et  à  finten- 
tion  de  leurs  amis,  et,  avant  toutes  choses,  sçavoir  si 

la  volonté  du  roy  d'Angleterre  estoit  d'entrer  en  paix 
ou  en  guerre  ,  pour  ce  que  j'avois  charge  expresse  de 
me  conformer  entièrement  à  ce  que  je  recognoistrois 
luy  estre  le  plus  agréable  ^  que,  pour  cet  efï'et ,  je  priois 
messieurs  de  son  conseil  presens  de  vouloir  faire  choix 
de  la  voye  qu'ils  pretendoient  tenir ,  soit  pour  la  paix 
sans  les  Estats  ou  avec  eux ,  ou  pour  la  guerre  et  as- 
sistance ouverte  ou  secrette ,  protestant  de  me  confor- 
mer ,  en  tout  et  par  tout ,  à  leur  resolution. 

Surquoy  le  sieur  Cécile  prenant  la  parole ,  dit  qu'il 
falloit  former  un  mutuel  consentement,  où  chacun 
s'accommodast  aux  affaires  de  son  allié  ,  ainsi  que  j'a- 
vois représenté  ;  que  parles  discours  de  messieurs  les 
Estats  ils  ne  vouloient  point  de  paix  ;  que  les  raisons 
d'estat  de  l'Angleterre  les  contraignoient  de  n'entrer , 
à  cette  heure ,  en  guerre  ouverte ,  et  luy  sembloit  que 
la  France  en  pensoit  bien  autant  ^  qu'il  falloit  donc 
prendre  la  voye  du  milieu  en  donnant  une  assistance 
secrette,  à  quoy  l'un  et  l'autre  Roy ,  comme  ils  voy  oient, 
estoit  fort  bien  disposé  ^  et  que  c'estoit  à  eux ,  députez 
des  Estats,  de  demander  maintenant  les  choses  néces- 
saires pour  leur  conservation ,  jusques  à  ce  que  les 
deux  Roys  et  leurs  royaumes  eussent  moyen  de  les 
assister  de  forces  suffisantes  pour  une  délivrance  en- 
tière. Pour  à  quoy  adviser ,  s'estans  les  députez  des 
Estats  retirez  à  part ,  nous  nous  mismes  à  discourir , 
le  sieur  Cécile  et  moy;  et  tombans  sur  l'assistance  des- 
dits Estats ,  il  me  dit  que  le  Roy,  son  maistre ,  estoit 
résolu  de  ne  les  laisser  pas  perdre ,  mais  non  pas  de 
se  ruyner  entièrement  pour  les  sauver  ;  qu'il  estimoit 
que  nos  maistres  auroient  bien  fait  leur  devoir ,  si  le 
sien  iournissoit,  en  cas  de  guerre  ofibnsive ,  quatre 

mille  hommes  de  pied  et  mille  chevaux,  envoyant 
deux  flottes  sur  la  mer  ,  l'une  aux  costes  d'Espagne  et 
l'autre  aux  Indes ,  et  vostre  Majesté  huict  mille 
hommes  de  pied  et  deux  mille  chevaux  5  ce  que  le 
Roy,  son  maistre ,  ofl'roit  pour  sa  part ,  moyennant 
que  j'en  voulusse  promettre  autant  pour  le  mien ,  et 
de  payer,  en  deux  années,  tout  ce  qu'il  devoit  à 
l'Angleterre ,  pour  ce  que ,  sans  cela ,  ils  n'avoient 
aucun  moyen  de  soudoyer  leurs  gens  de  guerre ,  ny 
d'entretenir  leurs  flottes. 

Surquoy  je  luy  dis  qu'il  falloit  distinguer  ces  choses, 
traittant,  premièrement ,  de  l'assistance  secrette  qu'on 
feroit  ausdits  des  Estats  ,  et  pour  quelle  part  chacun  y 
entreroit  -,  davantage  ,  quel  secours  chacun  des  deux 
P».oys  donneroit  à  son  compagnon  au  cas  que  l'autre 
fut  attaqué  seul;  puis,  de  quelles  procédures  ils  use- 
roient  si  on  faisoit  la  guerre  à  tous  deux  à  la  fois  5 
quelles  forces  ils  mettroient  ensemble  pour  la  guerre 
offensive  ,  au  cas  que  l'estat  de  leurs  royaum.es  requist 
de  la  faire  ;  et  finalement ,  quelle  sorte  de  gouverne- 
ment seroit  donné  aux  pays  et  provinces  conquises 
par  les  armes  communes  des  deux  Roys.  Que  de  pro- 
jetter  une  guerre  et  une  assistance  en  telle  façon  , 
que  toute  la  despence  en  tombast  entièrement  sur 
mon  maistre,  je  n'y  trouvois  gueres  d'apparence, 
pour  plusieurs  raisons ,  dont  l'une  des  plus  solides 
consistoit  au  peu  de  moyen  qu'il  a  de  le  faire  en  cette 
sorte  -,  mais  bien  qu'ayant  une  fois  mis  leurs  royaumes 
en  seureté  ,  et  les  ayans  tirez  de  la  crainte  en  quoy 
ils  sont,  que  le  roy  d'Espagne  joignant  la  puissance 
des  Pays-Bas  à  la  sienne ,  desja  assez  formidable  d'elle 
mesme ,  ne  les  voulust  opprimer,  chacun  d'eux  pourra 

après,  se  retranchant  de  despence  et  mesnageant  ses 
revenus ,  faire  fonds  suiiisaiit  pour  payer,  non  seule- 
ment ce  qu  ils  doivent ,  mais  pour  en  assister  leurs 
amis  et  voisins  :  protestant  au  nom  du  Roy  ,  mon 
maistre  ,  qu'il  n'a  nul  plus  grand  désir  au  monde  , 
que  de  s'acquitter  en  vers  la  couronne  dAngle- 
terre  ,  tant  de  l'argent  quïl  luy  doit ,  que  des  autres 
bienl'aits  qu  il  en  a  receus  ^  mais  que  de  la  presser 
maintenant  sur  fentier  payement  de  ses  debtes  , 
il  estoit  du  tout  hors  de  saison  ,  estant  nécessaire 
d'employer  auparavant  tous  nos  moyens  pour  fexe- 
cution  de  ce  qui  sera  résolu.  Que  si  le  P\.oy  ,  leur 
maistre,  y  veut  contribuer  tant  soit  peu  du  sien,  que 
vostre  Majesté  s'efforcera  en  sorte  qui!  aura  sujet 
d'estre  content-,  y  ayant  apparence  de  croire  qu'en 
fin  ces  assistances  secrettes  nous  pourroient  porter 
en  des  guerres  ouvertes  -,  auquel  cas  j'estimois  qu'il 
n'y  falloit  pas  entrer  à  demy ,  mais  y  procéder  avec  de 
telles  forces  et  de  telle  vigueur ,  que  l'honneur  et  la 
dignité  de  deux  si  grands  Roys  fust conservée,  et  leurs 
amis  du  tout  délivrez  de  guerres  et  de  craintes  5  que, 
pour  y  parvenir  ,  le  Roy ,  mon  maistre ,  outre  une 
armée  de  vingt  mille  hommes  qu'il  jetteroit  vers  les 
Pays-Bas  ,  seroit  conseillé  de  munir  toutes  ses  fron- 
tières de  Guyenne,  Languedoc,  Provence,  Dau- 
phiné  et  Bresse.  En  toutes  lesquelles  costes  il  ne 
pouvoit  moins  tenir  c[u'autres  vingt  mille  hommes , 
avec  un  bon  nombre  de  galères  armées  ;  lesquelles 
forces  serviroient,  non  seulement,  à  la  défence  de  ces 
provinces-là ,  mais  à  donner  de  telles  jalousies  au 
roy  d'Espagne,  qu'il  seroit  contraint  de  divertir  grande 
partie  de  ses  gens  de  guerre  pour  s'asseurer  de  ces 


ou    MEMOIRES    DE    SULLY.    [l6o3]  6gi 

costes-là.  Que  tous  ces  préparatifs  sont  de  tels  frais 
et  dépenses  qu'il  est  bien  difficile  de  les  supporter  et 
payer  des  debtes  ensemble;  que,  neantmoins,  comme 
c'estoit  la  volonté  de  vostre  Majesté  de  s'en  acquitter 
au  plutost,  elle  ne  manqueroit  de  faire  quelques 
payemens  par  années ,  et  que  pour  la  présente  il  fai- 
soit  estât,  suivant  la  demande  de  la  feue  Reine ,  de 
fournir  deux  cens  mille  livres  5  mais  que  n'estimant 
pas  qu'en  un  voyage  pareil  au  mien  ,  telles  instances 
se  deussent  faire  ,  je  n'avois  aussi  receu  aucun  com- 
mandement pour  rien  promettre  davantage  en  icelle. 
Que  le  vray  moyen  d'estre  plus  facilement  payé , 
c'estoit  de  commencer  par  le  lien  d'une  vraye  par- 
faite et  fraternelle  amitié  qui  ,  non  seulement,  nous 
rendroit  plus  désireux  de  les  satisfaire  et  donner  con- 
tentement de  l'argent  que  nous  devons ,  mais  aussi  de 
leur  fournir  du  nostre  à  chasque  occasion. 

Sur  tous  ces  discours,  les  cboses  commencèrent  à 
s'altérer ,  eux  de  leur  partdisans  ne  vouloir  employer 
autre  chose ,  sinon  les  sommes  que  ils  tireroient  de 
vostre  Majesté,  et  que  s'ils  n'en  touchoient  rien,  ils 
estoient  résolus  d'abandonner  lesEstats,  et  tousjours 
le  sieur  Cécile  (  comme  c'est  sa  coustume  de  faire  le 
subtil ,  et  essayer  de  tirer  advantage  de  tous  propos  ) 
taschoit  de  faire  confesser  aux  députez  des  Estats  et 
à  moy ,  d'avoir  dit  des  choses  à  quoy  nous  n'avions 
point  pensé  -,  et  monstroit  une  allégresse  fort  grande 
quand  ,  par  les  propos  confus  et  embarrassez  dont  il 
usoit,  il  avoit  réduit  les  choses  à  tel  point  que  personne 
n'y  pouvoit  rien  comprendre.  Pour  fin  ,  il  commença 
à  vanter  la  force  de  leur  royaume ,  les  grandes  offres 
qui  leur  estoient  faites  par  les  Espagnols  sans  rien 

particulariser  neantmoins  ;  et  ainsi  nous  nous  sepa- 
rasmes  laissant  les  députez  des  Estats  aussi  incertains 
de  ce  qu'ils  dévoient  espérer  d'eux  ,  comme  le  pre- 
mier jour  qu'ils  arrivèrent  en  ce  pays.  Et  pour  mon 
regard  je  ne  remportay  autre  chose ,  sinon  que  nos 
maistres  dévoient  faire  estât  de  l'amitié  l'un  de  l'autre, 
et  essayer  de  vivre  en  paix  avec  tous,  puis  que  vostre 
Majesté  ne  vouloit  faire  la  guerre  sans  eux  ,  et  qu'eux 
ne  la  pouvoient  faire  sans  estre  payez  par  vous  et  par 
les  Estats  ,  et  que  vous  ny  les  Estats  ne  les  pou- 
viez présentement  satisfaire  5  qu'ils  ne  faudroient  de 
rapporter  au  Roy,  leur  maistre,  ce  qui  s'estoit  passé, 
et  obtenir  pour  moy ,  suivant  mon  désir,  une  audiance 
pour  le  prochain  jour  ,  où  il  seroit  résolu  de  toutes 
choses  et  du  temps  que  je  pourrois  estre  licencié. 

Ce  que  voyant  je  me  deliberay  de  ne  m'ouvrir  pas 
davantage  sur  le  premier  expédient  ,  et  de  le  re- 
mettre au  Roy  mesme ,  pour  voir  si  les  ayant  laissez 
dormir  sur  telle  disposition  d'affaires ,  cela  ne  les  re- 
duiroit  point  à  plus  de  facilité  en  la  première  audiance, 
oii  je  résolus  de  me  gouverner  en  telle  sorte  ,  que 
quoy  qui  arrivast ,  je  leur  persuaderois  d'estre  party 
bien  content  et  satisfait  d'eux  ,  et  d'estre  demeuré 
plein  d'espérance,  que  vostre  alliance  et  sincère  con- 
fédération seroit  trer-asseuréc  et  le  parentnge  de  vos 
communs  enfatis  sans  aucune  difficulté  5  remettant  tout 
le  reste  à  vous  estre  représenté  par  une  derrière  dé- 
pesche  ,  ou  lors  que  je  seray  près  de  vostre  IMajesté, 
ne  luy  pouvant  encor  absolument  donner  aucune  es- 
pérance de  bien ,  ny  crainte  de  mal.  Sur  ce  ,  je  prie  le 
Créateur ,  Sire  ,  etc. 

De  Londres,  ce  6 juillet  i6o3. 

Le  lendemain  vous  receustes  une  lettre  du  Roy  et 
une  de  M.  de  Ville-roy ,  desquelles  la  teneur  ensuit. 

Lettre  du  Roj  à  M,  de  Rosnj,  contresignée. 

Mon  cousin ,  le  sieur  de  Sainct  Luc  a  esté  porteur 
de  mes  dernières  ,    et  j'ay  receu  le  17  dudit  mois 
les  vostres  escrites  le  i4-  Vous  avez  bien  fait  de  vous 
servir  des  roberges  du  roy  d  Angleterre  pour  les  rai- 
sons que  vous  m'avez  escrites  ,  comme  de  n'avoir 
changé  la  resolution  que  nous  avions  prise  de  compa- 
roistre  vestu  en  deiiil  ,  à  vostre  première  audiance, 
de  laquelle  je  suis  maintenant  attendant  des  nouvelles 
à  toute  heure ,  pour  sçavoir  comment  ce  prince  vous 
aura  reçeu  ,  et  ce  que  vous  aurez  appris  et  fait  par 
delà  pour  le  bien  de  mon  service  depuis  que  vous  y 
estes  arrivé  5  car,  encore  que  j'aye  eu  occasion  par 
les  advis  que  m'a  donnez  le  sieur  de  Beaumont  par 
sa  dernière  dépesche  ,   de  bien  espérer  de   vostre 
voyage ,  neantmoins  je  n'en  seray  certain  ny  content 
que  vous  ne  m'ayez  mandé  ce  qui  s'en  sera  ensuivy , 
et  je  me  promets  que  cette  sepmaine  ne  passera  que  je 
n'en  aye  advis  de  vous  5  quoy  attendant  vous  en  re- 
cevrez deux  par  la  présente  (outre  celuy  de  ma  bonne 
disposition  qui  se  va  fortifiant  et  augmentant  journel- 
lement, par  la  grâce  de  Dieu) ,  l'un  est  de  la  grande 
armée  de  mer  que  me  prépare  le  roy  d'Espagne  à  Lis- 
boue  ,  et  l'autre  d'une  négociation  que  j'entends  se 
faire  par  delà,  de  la  part  du  sieur  d'Antragues  ,  à  la- 
quelle je  désire  que  vous  preniez  garde. 

Quant  audit  armement  d'Espagne  ,  l'on  m'a  escrit 
d'Italie  ,  de  Bretagne,  et  mesme  de  la  Cour  dudit  roy 
d'Espagne  ,  qu'il  doit  estrc  composé  de  vingt-mille 

hommes,  que  Ion  prépare  avec  toute  la  diligence  pos- 
sible j  sans  mesmes  y  espargner  les  jours  de  festes  , 
ny  que  Ton  sçaclie  ny  die  encore  où  il  doit  estre  em- 
ployé. Quelques-uns  de  mes  amis  dltalie  m'ont  ad- 
verty  ,  par  courrier  exprés ,  qu'il  faut  prendre  garde 
au  cliasteau  d'If  et  aux  isles  de  INIarseille ,  tenans 
pour  asseuré  que  ladite  armée  y  doit  fondre.  Toutes- 
fois  le  Pape  continue  à  m'asseurer  aussi  expressément 
qu'il  a  point  fait  cy-devant,  que  le  roy  d'Espagne 
veut  vivre  en  paix  avec  moy  ,  et  qu'il  n'a  aucun 
vouloir  ny  dessein  de  me  commencer  la  guerre  ^  mais 
les  spéculatifs  discourent  et  ont  opinion  que  ledit  Roy 
se  gouvernera  en  cela  selon  ce  qu'il  trailtera  avec 
ledit  roy  d'Angleterre  ,  duquel  on  dit  vouloir  ac- 
quérir l'amitié,  à  quelque  prix  que  ce  soit,  ayant 
délibéré  de  consentir  et  accorder  que  les  villes  de 
Zelande  demeureront  en  sa  garde  ,  et  luy  bailler 
outre  cela  une  bonne  somme  d'argent  comptant  ou 
par  années  ,  pour  le  recompenser  des  frais  faits  par 
l'Angleterre  depuis  le  commencement  de  la  guerre  ; 
pourveu  qu'en  effet  il  abandonne  les  provinces  unies 
des  Pays-Bas  ,  sabs tienne  d'envoyer  aux  Indes ,  et 
de  courre  sus  aux  vaisseaux  d'Espagne  allans  et  ve- 
nans  ausdites  Indes.  Pour  moy  ,  je  ne  puis  croire  que 
ledit  roy  d'Espagne  m'attaque  cette  année  ;  car  il  me 
semble  que  ses  affaires  ne  sont  à  présent  en  estât  de 
ce  faire  5  le  duc  de  Savoye  fait  bien  ce  qu'il  peut 
pour  l'y  embarquer.  Mais  comme  le  conseil  d'Espagne 
recognoist  qu'il  est  meu  en  cela,  plus  de  son  interest 
particulier  que  de  vive  raison  ,  et  de  la  seule  consi- 
dération du  bien  des  affaires  dudit  roy  d'Espagne,  il 
semble  qu'il  n'ayt  pas  assez  de  pouvoir  pour  leur  faire 

prendre  une  telle  resolution.  Luy  et  ses  enfans  ont 
plus  séjourné  à  Nice  (  d'où  je  n'ay  point  sceu  encore 
qu'ils  soient  partis  )  qu'ils  n'avoient  projette  ,  ce  que 
Ton  attribue  au  tour  que  luy  a  fait  dom  Caries  Doria, 
gênerai  des  galères  ,  que  le  roy  d'Espagne  entretient 
à  Gènes;  lequel  estant  arrivé  à  Ville-franche,  accom- 
pagné desdites  galères,  avec  charge  de  prendre  et  en- 
lever lesdits  princes  de  Savoye ,  a  passé  outre  inopi- 
nément sans  les  attendre  ou  charger  ,  les  uns  disant 
par  despit,  pour  le  peu  de  compte  que  lesdits  princes 
avoient  fait  de  luy  ,  et  les  autres  par  rintelligcnce 
mesme  dudit  duc ,  afin  d'avoir  couleur  de  séjourner 
davantage  audit  Nice  ,  pour  attendre  le  temps  d'exé- 
cuter certaine  entreprise  que  l'on  veut  que  je  croye 
qu'il  a  dressée  et  préparée  en  Provence.  Mais  d'autres 
me  mandent  que  c'a  esté  par  commandement  exprès 
dudit  roy  d'Espag'ie  ,  qu'il  s'est  ainsi  hasté  de  s'ache- 
miner audit  pays  sans  attendre  l'embarquement  des 
princes  de  Savoye  pour  s'en  servir  en  ladite  armée 
de  mer  qu'il  prépare  ,  et  la  renforcer  desdites  galères. 
Or ,  nous  verrons  bien-tost  où  les  atTaires  tombe- 
ront, du  costé  dudit  roy  d'Espagne,  lequel  tient  en 
eschec  tous  ses  voisins  ,  par  le  moyen  desdits  arme- 
mens ,  dont  nous  n'aurons  occasion  de  nous  plaindre 
si  les  succez  de  celte  année  sont  semblables  à  ceux 
des  précédentes.  Quant  à  la  négociation  susdite,  que 
fait  par  delà  le  sieur  d'Antragues  ,  j'estime  qu'elle  est 
plus  accompagnée  de  vanité  que  d'autre  fondement  : 
et  toulesfois  j'ay  entendu  que  ledit  sieur  d'Antragues 
se  sert  en  cela  d'un  nommé  du  Pany ,  qui  hante 
quelquesfois  au  logis  du  sieur  de  Beaumont ,  et  que 
sa  principale  entente  et  correspondance  est  avec  le 

duc  de  Lenos  et  son  frère,  ce  qui  vous  sera  facile, 
à  mon  advis  ,  d'approfondir.  INIais  si  ledit  roy  d'An- 
gleterre s'amuse  au  discours  dudit  sieur  d'Antragues, 
il  trouvera  grandement  à  dire  ,  entre  ses  faits  et  ses 
promesses.  Je  sejourneray  encore  icy  huict  ou  dix 
jours,  pour  continuer  à  prendre  des  eaux  de  Fougues, 
dont  j'ai  commencé  à  user  seulement  aujourdhuy  j 
puis,  selon  les  advis  que  j'auray  de  vous ,  je  resoudray 
ce  que  je  deviendray  et  feray. 

J'ay  commandé  vous  estre  envoyé  le  double  d'une 
lettre  que  Hébert,  qui  servoit  de  secrétaire  au  feu 
duc  de  Biron ,  a  escrite  à  son  frère  ,  qui  est  thresorier 
de  France  en  Languedoc  ,  depuis  avoir  veu  le  comte 
de  Fuentes  à  Milan  et  conféré  avec  luy  ,  par  laquelle 
vous  cognoistrez  la  continuation  de  sa  meschanceté  , 
et  la  dureté  et  obstination  d'un  tres-malin  esprit ,  du 
tout  indigne  de  la  grâce  qui  luy  a  esté  faite.  Sa  lettre 
est  dattée  de  Florence  ,    où  je  sçay  bien  qu'il   n'a 
pas  esté,  et  qu'il  estoitlors  à  Milan-,  tellement  qu'il 
est  à  présumer  qu'il  l'a  faite  et  composée  par  l'adveu 
et  sceu  du  comte  de  Fuentes ,  lequel  l'a  envoyé  de- 
puis en  Espagne,  où  je  sçay  qu'il  est  bien  venu  et 
carressé  des  ministres  de  ce  Roy ,  qui  est  un  signe  de 
sa  bonne  volonté  en  mon  endroit  qui  ne  doit  estre 
mis  à  nonchaloir.  Vous  scaurez  aussi  amplement  le 
reste  ,    quand  vous  serez  par  deçà.   Cependant  ne 
laissez  voir  à  personne  la  susdite  lettre  ^  car ,  encor 
qu'elle  soit  pleine  de  mensonges  et  d'impostures ,  tou- 
tesfois  il  est  meilleur  de  la  supprimer  que  de  la  divul- 
guer. Au  reste ,  je  persiste  à  vouloir  que  vous  me 
serviez ,  par  delà ,  suivant  la  resolution  que  j'ay  prise 
avec  vous  en  particulier ,  quand  vous  estes  party  : 

VOUS  laissant  neantmoins  la  liberté  de  vous  y  conduire, 
ainsi  que  vous  jugerez  estre  pour  le  mieux  ,  priant 
Dieu ,  mon  cousin  ,  qu  il  vous  ayt  en  sa  saincte  et 
digne  garde. 

Escrit  à  Monceaux ,  le  27  de  juin  i6o3.       Henry. 

Et  plus  bas,  de  Neuf-ville. 

Lettre  de  M.  de  Ville-roj  à  M.  de  Rosny. 

Monsieur,  je  ne  puis  vous  escrire  de  ma  main,  à 
cause  d'un  mal  qui  m'est  survenu  au  poulce  ,  lequel 
m'oste  l'usage  de  la  plume.  Je  n'ay  pas  grande  chose 
aussi  à  vous  mander  ,  Sa  Majesté  vous  faisant  sçavoir 
tout  ce  qui  se  passe  et  est  survenu  icy  depuis  vostre 
partement.  Mais  depuis  avoir  escrit  sa  lettre,  elle 
m'a  commandé  mettre  avec  icelle  la  coppie  d'une 
que  M.  de  Boiiillon  luy  a  n'agueres  escrite ,  qui  luy 
a  esté  présentée  par  le  sieur  d'Artlienes  ,  qui  fait  icy 
les  affaires  de  M.  l'électeur  Palatin ,  de  laquelle  je 
vous  asseure  qu'elle  n'a  pas  esté  plus  contente  que 
des  précédentes,  voyant  qu'il  continue  à  vouloir 
fuir  sa  présence  et  la  justice,  et  à  ne  se  vouloir  rendre 
digne  de  sa  clémence  et  bonté  ,  sans  toutesfois  pro- 
poser autres  moyens  ny  se  mettre  en  aucun  devoir 
de  la  contenter.  Partant  je  puis  dire  que  cette  af- 
faire-là n'est  changée  depuis  vostre  partement. 

Vous  sç;iurez  aussi  que  la  guerre  de  Genève  con- 
tinue tousjours ,  mais  plus  froidement,  de  part  et 
d'autre,  qu'elle  n'a  encore  fait,  plus  par  faute  de 
pouvoir  que  de  vouloir  mieux  faire.  Certains  cantons, 
non  suspects  aux  parties ,  ont  entrepris  de  composer 
et  pacifier  ladite  guerre  ,  ayans ,  à  cette  fin  là  ,  envoyé 
leurs  députez ,  tant  à  M.  de  Savoye  qu  aux  habitans 

de  ladite  ville  5  mais  à  cause  du  séjour  du  premier, 
à  Nice,  quia  esté  plus  long  que  l'on  ne  pensoit ,  cette 
négociation  a  esté  retardée  ^  s'il  en  réussit  quelque 
chose  devant  que  vous  partiez  pour  revenir  par  deçà, 
je  vous  en  advertiray.  M.  de  Be  thune  ,  vostre  frère, 
nous  a  escrit,  par  ses  dernières,  que  le  Pape  con- 
tinue à  se  conduire  avec  grande  prudence  et  mode- 
ration  aux  affaires  d'Angleterre,  jusques  à  n'avoir 
pas  voulu  recevoir  ny  permettre  estre  demeuré  à 
Rome    un  nommé   Colvin  ,    qui  a  autresfois    escrit 
contre  le  roy  d'Angleterre ,  estant  roy  d'Escosse ,  et 
semble  à  Sa  Majesté  que  ledit  Roy  doit  donner  oc- 
casion à  Sa  Saincteté  de  continuer  en  cette  volonté 
en  son  endroit,  pluLost  que  de  l'altérer  par  sa  con- 
duite. Toutesfois  c'est  une  corde  qu'il  faut  toucher 
doucement,  pour  les  raisons  que  vous  pouvez  mieux 
juger  estant  sur  les  lieux  ,  que  nous  ne  pouvons  faire 
d'icy.  Je  prie  Dieu,   monsieur,  qu'il  vous  conserve 
longuement  en  sa  saincte  protection. 

Vostre  tres-humble  serviteur  ,  de  Neu^-ville. 
De  Monceaux  ,  le  27  juin  i6o3. 

Et  à  costé  est  escrit. 

Monsieur  ,  le  Roy  m'a  commandé  encore  de  vous 
escrire  qu'il  a  esté  adverty  que  M.  de  Boiiillon  a 
depesché  vers  le  roy  d'Angleterre  un  anglois ,  nommé 
Wilem ,  autrement  Le  Blanc,  quia  esté  valet  de 
chambre  de  Sa  Majesté  ,  et  joiieur  de  cornet ,  et  que 
c'est  pour  luy  offrir  son  service  ,  et  le  supplier  d'en- 
treprendre sa  protection^  chose  que  Sa  Majesté  vous 
prie  de  descouvrir  et  empescher  autant  qu'il  vous 
sera  possible. 

CHAPITRE  XX. 

Suite  des  négociations  de  Rosny.  De'veloppement  de  son 
système  politique.  Tableau  de  la  Cour  de  Jacques  P"". 
Position  des  principaux  Etats  de  l'Europe.  Lettres  de 
Henri  lY  et  de  Villeroj.  Soustraction  d'une  dépêche. 

Suivant  ce  que  le  roy  d'Angleterre  vous  avoit 
mandé,  comme  il  est  dit  cy-devant ,  vous  vous  ren- 
distes  à  Grenvich  sur  une  heure  après  midy  du  len- 
demain ,  où  vous  fustes  receu ,  comme  il  nous  semble, 
par  le  comte  d'Erby  ,  et  conduit  vers  le  roy  d'Angle- 
terre ,  lequel  vous  prit  aussi-tost  par  la  main ,  et  fai- 
sant demeurer  tout  le  monde,  mesmes  ses  propres 
conseillers ,  vous  mena  dans  ses  galleries  ,  desquelles 
ayant  fermé  les  portes  il  vous  embrassa  par  deux  fois, 
puis  ayant  loiié  les  vertus  du  Roy  et  vostre  franchise , 
il  vous  dit  (  car  de  cecy  nous  a-il  esté  facile  de  le  vous 
ramenlevoir  mot  pour  mot,  dautant  que  pour  vous  en 
mieux  souvenir  ,  si  tost  que  vous  fustes  de  retour  à 
Londres ,  vous  l'escrivistes  avec  intention ,  comme 
vous  nous  l'avez  dit  depuis  en  France  en  nous  le 
monstrant ,  de  le  faire  voir  au  Roy  ,  estant  revenu 
vers  luy ,  afin  de  luy  faire  juger  que  vous  aviez  pris 
le  temps  assez  à  propos  ,  pour  entamer  au  roy  d'Angle- 
terre les  plus  importans  discours  dont  vous  eussiez 
eu  charge,  et  pour  luy  faire  croire  que  cela  ne  prove- 
noit  que  de  vous  mesme  ),  ce  prince  donc  vous  dit 
encore  derechef ,  qu'il  se  recognoissoil  de  plus  en 
plus  grandement  obligé  au  Roy  son  bon  frère ,  luy 
ayant  ainsi  envoyé  le  plus  ancien  et  confident  de  ses 

serviteurs  (  comme  le  portoient  mesmes  les  lettres 
de  sa  main  )  ,  duquel  il  ne  se  pouvoit  quasi  passer  ny 
en  souffrir  l'absence  sans  impatience  de  son  retour , 
ainsi  que  le  sieur  de  Beaumont  l'en  avoit  plusieurs 
fois  asseuré  ,  et  celuy  sur  lequel  luy  mesme  pouvoit 
prendre  le  plus  de  confiance  ,  et  conférer  avec  luy 
de  toutes  choses  importantes  avec  le  plus  de  franchise 
et  de  liberté,  Surquoy  voyant,  comme  il  vous  sembla, 
l'occasion  tres-opportune  pour  entamer  quelque  chose , 
des  secrettes  instructions  et  hautes  propositions  que 
le  Roy  vous  avoit  ordonné  de  luy  faire  ,  mais  seule- 
ment comme  de  vous  mesme  ,  vous  luy  respondistes 
en  ces  termes  (  au  moins  si  nous  avons  bien  retenu  ce 
que  vous  nous  en  avez  monstre  par  escrit)  : 

«  Sire, 

«  S'il  estoit  possible  que  vous  eussiez  obligation  de 
«  mon  acheminement  en  ce  royaume  à  quelqu'un , 
«  ce  que  je  ne  me  scaurois  neantmoins  persuader , 
«  ce  seroit  plutost  à  moy  qu'à  nul  autre,  non  pas 
«  mesme  au  Roy ,  mon  maistre  ,  encore  que  ce  soit 
«  luy  qui  m'y  ait  envoyé ,  car  c'estoit  chose  qu'il  ne 
«  desiroit  en  aucune  façon,  disant  que  j'avois  trop 
«  d'autres  affaires  importantes  qui  ne  me  pouvoient 
«  pas  donner  ce  loisir-,  mais  je  fis  de  telles  sollicita- 
«  tions  ,  supplications  et  practiques  ,  voire  usay  de 
«  tels  artifices,  y  employant  ceux  mesmes  qui  me 
«  portoient  le  plus  d'envie  et  de  jalousie  et  que  je 
«  sçavois  bien  ne  désirer  autre  chose  que  mon  esloi- 
«  gnement,  qu'en  fin  le  Roy  mon  maistre  se  laissa 
«  emporter  à  leurs  persuasions  et  aux  miennes.  Mais 
«  n'estimez  pas ,  Sire  ,  que  j'aye  ainsi  de  gayeté  de 

«  cœur  et  contre  les  maximes  des  gens  de  faveur , 
«  voulum'esloignerde  mon maistre, et  quitter l'employ 
«  de  tant  de  grandes  charges  et  afTaires  importantes 
«  où  je  suis  employé ,  pour  désir  que  j'aye  eu  de  venir 
«  icy  faire  de  simples  complimens  de  condoléances 
«  pour  la  mort  de  la  reine  Elizabeth  ,  et  des  conjoiiis- 
«  sauces  de  vostre  heureux  adveneraent  à  ces  coû- 
te ronnes  ,  et  pour  traicter  des  faciendes  et  négoces 
«  ordinaires ,  et  accoustumées  en   semblables  con- 
«  jonctures  d'affaires  :  tout  cela  ne  m'eust  pas  fait 
((  résoudre  à  quitter  mon  maistre  ny  mes  journaliers 
«  emplois.  Mais  deux  choses  bien  plus  importantes 
«  m'ont  fait  naistre  ce  désir,  lesquelles  je  vous  diray 
c(  lors  que  j'auray  tiré  de  vostre  Majesté  les  sermons 
«  et  asseurances  qui  me  sont  du  tout  nécessaires  -,  à 
«  sçavoir  ,  que  vous  n'en  direz  jamais  rien  à  qui  que 
«  ce  puisse  cstre  que  de  mon  consentement,  afin  que 
«  si  ce  sont  choses  esloignées  de  vostre  goust ,  elles 
«  demeurent  comme  ensevelies,  et  lesquelles  ,  selon 
((  vostre  grande  prudence ,  vous  jugiez  ne  pouvoir 
((  servir  au  public,  quelles  ne  puissent  au  moins  me 
«  nuire  en  mon  particulier.  » 

Lequel  langage  ainsi  gênerai  et  concis  tout  ensem- 
ble le  roy  d'Angleterre  ayant  considéré  ,  fit  sur  ice- 
luy  plusieurs  questions  pour  essayer  d'en  descouvrir 
davantage ,  et  voyant  que  vous  demeuriez  r'enclos 
dans  les  premières  bornes  etlimites  de  vostre  discours, 
il  vous  jura  en  son  ame  sur  le  sacrement,  et  fit  tous 
autres  sermens  que  vous  pustes  désirer,  qu'il  ne  reve- 
leroit  jamais  rien  de  tout  ce  que  vous  luy  diriez ,  sans 
vostre  licence  ,  et  lors  vous  luy  distes  : 

«  Sire ,  il  faut  que  vous  sçachiez  que  quelque  cn- 
T.  4-  '^^^ 

«  veloppé  que  je  puisse  estre  dans  les  vanitez  mon- 
«  daines,  que  je  préfère  ncantmoins  la  gloire  de  Dieu , 
(c  mon  salut  et  la  subsistance  de  la  vraye  religion  que 
«  je  professe  ,  au  Roy  mon  maislre,  ma  fortune ,  ma 
«  femme,  mes  enfans ,  ma  patrie  et  toutes  autres  con- 
«  siderations  humaines.  Tellement qu  ayant  recognu, 
«  par  le  moyen  de  l'entremise  et  participation  que 
«  j'ay  en  toutes  les  grandes  affaires,  tant  du  dedans 
<(  que  du  dehors  du  royaume  de  France,  que  le  Pape, 
«  l'Empereur,  le  roy  d'Espagne,  les  archiducs,  les 
«  princes  ecclésiastiques  d'Allemagne,  et  tous  autres 
«  grands  et  communautez  catholiques ,  n'ont  point  de 
«  plus  forte  passion  en  l'esprit  que  de  former  une 
«  puissante  association ,  et  faire  un  furieux  attaque- 
ce  ment  pour  la  ruyne  et  destruction  de  toute  créance 
((  contraire  à  la  Romaine,  et  qu'ils  ne  soient  retardez 
a  d'y  travailler  tout  ouvertement,  sinon  dautant  qu'ils 
«  n'ont  point  encore  peu  faire  joindre  le  R.oy  mon 
«  maistre  à  ce  mesme  dessein ,  tant  il  appréhende 
«  qu'en  exaltant  par  trop  la  faction  d'Auslriche,  il  ne 
«  ravalle  tellement  la  sienne  ,  qu'il  soit  contraint  de 
«  ployer  sous  cette  dépendance,  enquoy  je  le  confirme 
«  autant  qu'il  m'est  possible.  IMais  estant  seul ,  il  est 
'((  à  craindre  que  par  la  diminution  de  ma  faveur 
a  (  comme  celle  des  princes  est  subjette  à  varier  ) 
«  ou  par  de  trop  continuelles  solicitations ,  accompa- 
«  gnées  de  raisons  bien  colorées  des  princes  eccle- 
«  siastiques  et  principaux  officiers  et  villes  de  France, 
((  qui  applaudissent  tous  à  Rome  ,  il  ne  se  laisse  en 
«  fin  persuader ,  s'il  n'est  retenu  par  d'autres  voyes 
«  et  moyens  plausibles  à  son  généreux  esprit  (car 
<c  c'est  cette  vertu  de  magnanimité  qui  tient  le  pre- 

«  mier  lieu  en  son  ame),  qui  sont  ceux  desquels  je 
((  veux  faire  ouverture  à  vostre  Majesté  ,  et  dans  les- 
«  quels  aussi  elle  trouvciradequoy  accroislre  sa  puis- 
ce  sance  et  son  authorité  ,  amplifier  sa  domination  , 
«  féliciter  (0  son  règne,  exalter  son  honneur  et  sa 
((  gloire,  et  perpétuer  sa  renommée,  qui  est  le  second 
a  but  de  mes  désirs.  Dautant  que  de  vous  seul  dé- 
«  pend  Texecution  des  choses  que  je  veux  proposer, 
«  lesquelles  consistent  premièrement  à  vouloir  faire  , 
«  s'il  y  a  moyen  c[ue  j'y  puisse  disposer  le  Roy  mon 
((  maistre ,  une  ligue  offensive  et  défensive  entre  luy, 
«  vous  et  les  provinces  unies  des  Pays-Bas  •  associer 
«  à  icelle  tous  les  autres  roys ,  princes ,  et  sur  tout 
«  ceux  de  Dannemarc  et  de  Suéde  ,  Estats  ,  repu- 
ce  bliques,  villes  et  communautez  protestantes ,  qui 
((  sont  comme  obligez  d'estre  tousjours  contraires  à  la 
«  faction  espagnole  et  d'Austriche ,  et  confirmer  tout 
«  cela  par  l'alliance  de  vos  communs  enfans  ,  qui  se 
«  trouverront  d'aage  sortable  les  uns  aux  autres  , 
«  voire  je  ne  désespère  pas  si  je  vous  voy  gouster  à 
((  bon  escient  mes  ouvertures  ,  et  en  embrasser  Texe- 
((  cution  ,  comme  le  requiert  un  tant  généreux  des- 
«  sein  ,  que  je  n'y  porte  le  Roy  mon  maistre ,  avec 
«  des  conditions  tant  advantageuses  pour  tous  ses 
«  associez  en  iceluy ,  que  nous  y  adjoindrons  le  duc 
«  de  Savoye ,  eu  esgard  à  son  naturel  volage ,  et  à 
«  son  véhément  et  ambitieux  désir  de  porter  cou- 
«  ronne  royale,  les  plus  puissans princes  catholiques 
«  d'Allemagne ,  pour  l'espérance  d'arracher  la  cou- 
«  ronne  impériale  de  la  maison  d'Austriche  et  tous  les 
«  estats  de  Bohême,  Austriche,  Hongrie,  Moravie, 

(i)  F<;liciler  ;  icudtc  hcuïciw. 

((  Silesie  et  Lusatie  ,  pour  les  restablir  clans  leurs  an- 
ce  ciennes  libertez ,  voire  mesme  le  Pape  en  propo- 
«  sant  de  luy  faire  posséder  en  propriété  ce  dont  il 
<(  n'est  recogneu  que  par  une  vaine  apparence  de 
((  féodalité.  » 

Sur  toutes  lesquelles  ouvertures ,  quoy  que  d'abord 
eu  gênerai  et  en  gros,  le  roy  d'Angleterre  fist  démons- 
tration d'y  prendre  goust ,  voire  de  les  louer  et  ap- 
prouver,  si  ne  laissa-il  pas  d'en  vouloir  entendre  tout 
le  destail,  et  de  former  lors  une  infinité  de  dilTicultez 
sur  la  jonction  en  une  loyale  association  de  tant  de 
diverses  testes  et  tant  diversement  intentionnées  et 
intéressées  sur  la  poursuitte  d'un  si  haut  dessein  -,  et 
principalement  sur  ce  que  vous  projettiez  de  faire  en 
sorte  ,  que  vostre  Roy  se  contenteroit  de  la  seule 
gloire  de  l'entreprise  ,  et  consentiroit  que  l'utilité  de 
tontes  les  conquestes  se  distribuast  entre  tous  les  as- 
sociez, sans  en  retenir  aucune  chose  pour  luy,  quoy 
qu'apparamment  les  plus  grandes  despences  luy  deus- 
sent  tomber  sur  les  bras ,  et  que  de  sa  personne  et 
de  ses  armes  dépendissent  toutes  les  plus  eflicacieuses 
factions  guerrières. 

Les  discours  que  vous  eustes  lors ,  tant  sur  ce  sujet 
que  sur  plusieurs  autres  tres-importans ,  vous  retin- 
drent  plus  de  quatre  heures  seuls  enfermez  ensemble, 
comme  les  deux  lettres  que  vous  escrivistes  le  len- 
demain au  Roy  sur  ce  sujet  en  tesmoignent  quelque 
chose ,  l'une  fort  grande  en  forme  de  recapitulation 
de  tout  ce  que  vous  aviez  géré  ,  conclu  et  négocié  en 
Angleterre,  que  vous  estimiez  pouvoir  passer  par  la 
cognoissance  des  secrétaires  et  de  leurs  commis  5  et 
la  seconde  un  peu  plus  courte  ,  entièrement  escrite 

de  vostre  main  ;  de  la  première  desquelles  lettres  la 
teneur  ensuit  : 

Lettre  de  M.  de  Rosnj  au  Roj,  du  chiffre  de  M.  de 
Ville-roj. 

Sire  , 

Ayant  esté  retenu  en  ce  lieu  le  jour  mesme  que  j'en 
pensois  partir  par  un  mal  qui  m'est  survenu  ,  à  cause 
de  mon  coup  de  pistollet  dans  la  bouche  ,  lequel,  quoy 
que  ce  ne  soit  rien,  ne  laisse  pas  neantmoins  d'em- 
pescher  la  diligence,  dont  je  faisois  estât  d'user  en 
poste,  pour  me  rendre  prés  de  vostre  Majesté,  afin 
de  luy  représenter  de  bouche  au  vray ,  d'une  suitte 
continue  et  non  interrompue ,  toutes  les  choses  qui 
se  sont  passées  depuis  mon  partement  jusques  à  mon 
retour;  reprenant  toutes  les  aflaires  dés  leurs  premiers 
commenccmens,  et  les  poursuivant  par  leurs  degrez 
et  progrez  jusques  à  leur  entière  et  finale  conclusion: 
ce  qui ,  à  mon  advis ,  eust  apporté  quelque  espèce 
de  satisfaction  à  vostre  Majesté  ,  ou  à  tout  le  moins 
des  esclaircissemens  et  des  lumières  suffisantes ,  pour 
approuver  ou  rejetter  ce  que  bon  luy  auroit  semblé 
en  tout  ce  que  je  puis  avoir  traitté ,  géré  et  négocié 
en  Angleterre  ,  m'y  estant  conduit  le  plus  en  confor- 
mité de  mes  instructions  ,  et  de  ce  que  j'ay  rccogneu 
estre  de  vos  intentions ,  qu'il  m'a  esté  possible  \  et 
neantmoins  en  sorte  que ,  sans  crainte  de  reproche 
de  la  part  de  ce  prijice  ,  la  puissance  et  la  liberté  toute 
entière  de  conclurre  ou  non  en  est  demeurée  à  vostre 
Majesté,  à  laquelle  craignant  qu'un  retenu  silence ^ 
conjoinct  à  un  trop  long  retardement ,  n'apportast 

((iielque  travail  d'esprit ,  et  la  laissast  en  peine  sur 
l'incertitude  de  mes  précédentes  dépesches ,  comme 
ses  dernières  lettres  m'en  ont  deu ,  ce  me  seml)Ie , 
faire  conjecturer  quelque  chose ,  je  me  suis  résolu  de 
suppléer  aucunement  à  ma  présence  par  cette  lettre  , 
comme  je  l'ay  desja  dit ,  faisant  en  icelle  une  espèce 
de  recapitulatioji  assez  ample  tant  d'une  partie  de  ce 
que  j'ay  desja  escrit,  ou  que  je  pourrois  avoir  obmis 
pour  briefveté ,  que  de  ce  qui  est  survenu  ou  qui  s'est 
passé  depuis  mes  dernières  lettres  en  ma  pénultième 
et  dernière  audiance  ;  suppliant  vostre  Majesté  de 
m'excuser  si  voulant  naïfvement  et  au  vray  représen- 
ter toutes  choses  ainsi  qu'elles  se  sont  dites  et  passées, 
et  faire  voir  comme  en  un  tableau  les  humeurs  de  ceux 
avec  lesquels  j'ay  à  traitter  peintes  de  toutes  leurs 
couleurs ,  il  s'y  rencontre  des  longueurs  que  j'ay  le 
premier  ressenties  ,  des  fréquentes  redites ,  des  con- 
testations vaines ,  des  propositions  espineuses ,  des 
propos  entrecouppez  ,  des  discours  faits  à  diverses 
reprises  5  voire  raesme  des  obscuritez  et  implications 
non  si  bien  déduites  ,  développées  et  esclaircies ,  qu'il 
seroit  à  désirer,  et  que  je  le  pourrois  faire  de  pré- 
sence, par  le  moyen  des  sages,  curieuses  et  judi- 
cieuses répliques ,  questions  et  inquisitions  qui  me 
seroient  faites  sur  chaque  point  par  vostre  Majesté , 
à  laquelle  je  diray  en  continuation  de  ma  dépesche 
du  quatriesme  juillet ,  comme  ,  suivant  la  resolution 
qui  avoit  esté  prise  en  la  dernière  conférence  que 
nous  eusmes  ensemble  les  conseillers  de  ce  prince , 
les  députez  des  Estats  et  moy,  et  d'autres  encor 
avec  les  agcns  de  ceux  qui  sont  nommez  dans  mon 
instruction  de  la  main,  dont  j'ay  desja  escrit  quel- 

ques  particularitez  à  vostre  IMajesté  par  mes  lettres 
susmentionnées ,  le  susdit  Roy  m'envoya  le  sieur 
Oreladoiix ,  milord  en  Escosse ,  et  fort  grand  amy 
du  comte  de  Mare ,  qui  ayme  la  France  et  liayt 
FEspagne,  pour  m'advertir  que  le  lendemain  jau- 
rois  audiance  particulière  dudit  Roy,  à  laquelle  je 
fus  convié  par  le  milord  de  Husmcs  et  le  vicomte 
Savard,  qui  me  vindrent  quérir  sur  le  midy,  et 
me  conduisirent  à  Grenvich ,  où  je  trouvay  sur  le 
port,  pour  me  recevoir  plus  honorablement,  le 
comte  d'Erby ,  de  la  maison  royale  d'Angleterre, 
qui  me  conduisit  vers  le  susdit  Roy,  en  sa  chambre. 
Lequel  aussi-tost ,  avec  ses  ordinaires  propos  de 
respect  et  de  courtoisie  que  j'obmets  pour  briefveté , 
me  prit  par  la  main ,  et  commandant  à  chacun 
de  demeurer  derrière ,  me  mena  dans  ses  cabi- 
nets et  galleries  accoustumées ,  où ,  après  encore 
quelques  autres  complimens  de  part  et  d'autre ,  et 
qu'il  m'eust  prié  de  parler  en  toute  liberté  ,  comme 
si  j'eusse  esté  en  présence  de  vostre  Majesté  mesme, 
je  luy  dis  que  je  recevois  un  extrême  contentement 
en  l'honneur  continuel  qu'il  me  faisoit  de  me  donner 
de  si  fréquentes,  longues  et  particulières  audiances, 
et  qu'en  cela  je  recognoissois  une  assistance  et  faveur 
de  Dieu  à  l'endroit  de  vos  deux  Majestez,  dautant 
plus  spéciale,  que  c'estoit  le  moyen  de  conclurrc  plu- 
sieurs choses  utiles  et  honorables  pour  vos  personnes 
royales  ,  royaumes  et  sujets  ;  que  j'advoiiois  franche- 
ment de  n'avoir  jamais  veu  prince  dont  la  sincérité , 
la  prudence  et  l'equanimité  meritast  plus  de  gloire 
et  de  loiianges-,  que  l'ayant  tousjours  trouvé  d'un 
courage  vrayement  royal  et  tout  généreux,  et  diui 

esprit  plus  intelligent,  plus  yif,  plus  pénétrant  et 
plus  judicieux  que  nul  de  ceux  de  son  conseil,  j'a- 
vois  aussi  tousjours  passionnément  désiré  de  terminer 
et  conclurre  avec  luy  les  affaires  et  non  avec  eux  ; 
lesquels  j'avois  esté  bien  adverty  luy  avoir  représenté 
avec  quelque  desguisement  la  pluspart  de  ce  qui  s'es- 
loit  passé  entre  nous  en  la  dernière  conférence  avec 
messieurs  les  Estats ,  comme  j'esperois  luy  faire  co- 
gnoistre,  si  son  bon  plaisir  estoit  de  m'entendre  en 
leur  propre  présence ,  et  que  je  l'informerois  telle- 
ment de  la  vérité  ,  que  ne  pouvant  estre  contredite 
par  nul  artifice ,  je  m'asseurois  ,  considéré  son  équité 
et  ma  franchise ,  qu'il  demeureroit  plus  satisfait  de 
mon  maistre  et  de  moy  que  de  ses  propres  conseillers 
et  ministres. 

Lors  il  me  dit  qu'il  ne  m  avoit  tiré  à  part  à  autre 
intention  que  pour  m'oiiir  en  toute  liberté ,  pour  ad- 
jousterfoy  à  mes  paroles,  se  disposer  à  toutes  choses 
bonnes  et  convenables ,  et  à  ne  me  rien  desnier  qui 
fust  en  sa  puissance  dont  la  réquisition  seroit  ap- 
puyée d'aussi  solides  raisons  qu'avoient  esté  toutes 
mes  précédentes  propositions.  Surquoy  prenant  la 
parole ,  je  luy  dis  qu'à  la  vérité  messieurs  de  soa 
conseil ,  les  députez  des  Estats  et  moy  avions  bien 
eu  ensemble  de  fort  longues  conférences  ,  mais  plu- 
tost  ennuj^euses  qu'utiles  ,  par  faute  de  se  vouloir 
bien  entendre,  et  pour  avoir  pris  un  mauvais  ordre, 
postposans  les  affaires  qui  dévoient  précéder ,  comme 
je  m'asseurois  bien  que  son  grand  jugement  et  son 
intégrité  le  sçauroit  bien  recognoistre ,  et  qu'ils 
en  avoient  ainsi  usé  contre  son  intention ,  qui  s'es- 
toit  incessamment  monstrée  très  -  favorable  envers 

messieurs  les  Estais,  et  très- désireuse  du  bien  com- 
mun de  vos  deux  Majestez  esgalement,  lesquelles 
a  voient  pareil  interest  à  la  conservation  desdits  sieurs 
les  Estais ,  et  d'apprendre  d'eux  mesmes ,  par  consé- 
quent, quel  estoit  à  la  vérité  Testât  de  leurs  afï'aircs, 
de  quels  secours  et  assistances  plus  pressées  ils  pou- 
voient  avoir  besoin ,  et  par  quelles  voyes  vos  deux 
Majestez  les  pourroient  ay sèment  garentir  de  mal  et 
leurs  peuples  de  desespoir  qui  les  precipitast  dans 
des  resolutions  dommageables  à  eux  mesmes ,  en- 
nuyenses  et  des-honorables  à  vos  Majestez,  sans  que 
pour  cela  elles  fussent  contra inctes  d'entrer  en  guerre 
ouverte  avec  l'Espagne.  Mais  que  tout  au  contraire, 
ses  conseillers ,  sans  parler  aucunement  de  toutes  ces 
choses  tant  importantes ,  comme  il  leur  avoit  expres- 
sément enjoint  en  ma  présence,  ils avoient consommé 
le  temps  en  disputes  et  altercations  inutiles,  essayans 
seulement  d'altérer  lesdits  sieurs  des  Estats,  les  ani- 
mer contre  le  Roy  mon  maistre  et  moy,  en  tascliant 
de  leur  persuader  que  l'Angleterre  estoit  toute  dis- 
posée à  la  guerre  ouverte  pour  leur  défence,  mais 
que  je  n'y  avois  jamais  voulu  conclurre  pour  la 
France.  Puis  changeans  tout  soudain  de  propos  sans 
raison  ,  et  s'estans  jettez  sur  le  fait  des  debtes  ,  m'a- 
voientdit  qu'il  falloit  commencer  ma  négociation  par 
ce  point,  comme  le  principal  et  plus  important, 
et  sçavoir  si  voslre  INIajesLé  n'estoit  pas  résolue  de 
les  acquitter  entièrement  dans  une  ou  deux  années , 
et  dés  la  présente  leur  bailler  une  bonne  et  notable 
somme  comme  de  quarante  ou  cinquante  mille  livres 
sterlins ,  desquels  ils  faisoient  estât  de  secourir  puis- 
samment messieurs  les  Estats ,  et  sans  cela  de  ne  leur 

ayder  d'aucune  chose  ny  s'obliger  à  rien;  auquel  cas, 
s'il  leur  arrivoit  inconvénient,  toute  la  faute  et  le  re- 
proche en  devoit  estre  rejette  sur  vostre  Majesté, 
mais  principalement  sur  moy,  qui  estant  le  grand 
thresorier  de  France  ,  venois  vers  eux  pour  leur  ap- 
porter non  des  effets  ,  mais  des  apparences  ,  non  de 
l'argent ,  mais  des  paroles  abusives  à  l'accoustumée. 
Qu'ils  avoient  plus  de  besoin  d'un  bon  payement  que . 
de  tous  mes  beaux  langages  pleins  d'artifice  pour  les 
jetter  à  la  guerre  sans  vous ,  et  par  leur  travail  con- 
server nostre  repos  à  leur  grande  honte  et  dommage, 
et  qu'il  ne  falloit  plus  espérer  d'autres  alliances  ny 
amitiez  que  les  communes ,  tant  que  la  France  leur 
refuseroit  satisfaction.  Lesquelles  paroles  et  repro- 
ches ,  comme  elles  estoient  pleines  de  calomnies  et 
d'impostures  pour  le  regard  de  vostre  INIajesté  et  de 
moy,  aussi  n'ignorois-je  point  qu'elles  ne  fussent  di- 
rectement contraires  aux  bonnes  intentions  de  Sa 
Majesté  ,  laquelle  ne  m'en  avoit  jamais  dit  une  seule 
parole ,  mais  avoit  tousjours  esté  disposée  à  consi- 
dérer combien  tels  termes  estoient  esloignez  de  la 
dignité  et  gravité  requise  entre  deux  si  grands  mo- 
narques qui  traittent  ensemble  de  matières  si  hautes, 
si  importantes  et  si  sérieuses  que  la  vraye ,  parfaite 
et  perpétuelle  union  et  alliances  de  leurs  personnes  . 
cnfans  ,  royaumes  et  subjets  ,  et  l'accroissement  de  la 
gloire  indicible  qu'ils  s'estoient  tous  deux  acquise  par 
leurs  vertus.  Ce  qui  ne  devoit  estre  différé  ou  altéré 
par  de  si  petites  considérations  et  un  prix  si  com- 
temptible  que  cent  ou  cent  cinquante  mille  livres 
sterlins ,  au  payement  desquels  je  pouvois  donner 
parole  à  Sa  Majesté  qu  il  seroit  satisfait  à  son  conten- 

tcment ,  sçachant  assez  combien  vos  désirs  esloient 
tousjoiirs  conformes  à  la  raison  et  proportionnez  à  la 
qualité  des  temps  et  des  personnes.  Que  s'il  m'en 
eust  esté  fait  avant  mes  dépesches  la  moindre  ins- 
tance du  monde,  je  n'eusse  manqué  d'en  donner 
advis  à  voslre  Majesté  ,  et  disposer  tant  elle  que  ses 
affaires  à  toutes  choses  justes  et  convenables.  IMais 
que  la  prudence,  franchise  et  générosité  dont  il  a  voit 
tousjours  usé  en  mon  endroit  en  traittant  avec  luy , 
m'ayans  donné  sujet  de  les  exalter  jusques  au  ciel , 
en  escrivant  à  vostre  Majesté  et  Iny  conseillant  de 
faire  sur  telles  vertus  un  tres-solide  fondement ,  s'il 
venoit  maintenant  à  changer  si  soudainement  d'hu- 
Ineur  et  semblablement  de  langage  ,  cela  ne  pourroit 
estre  sans  une  grande  diminution  de  sa  gloire  que 
j'avois  tant  publiée ,  un  grand  blasme  de  moy,  un 
soupçon  d'avoir  usé  de  flaterie  et  d'adulation  pour 
son  regard ,  et  d'estre  accusé  de  me  passionner  trop 
en  tous  ses  interests.  Ce  qui  rcndroit,  en  suite  do 
tels  reproches  à  moy  faits,  toutes  sortes  d'ouvertures 
si  difïiciles,  et  toutes  conventions  si  incertaines  dans 
It's  esprits  les  uns  des  autres  ,  qu'il  seroit  enfin  im- 
possible de  reparer  ce  qui  auroit  esté  altéré  par  la 
tant  légère  et  subite  mutation  d'un  premier  si  magni- 
!ique  et  si  loiiable  conseil  ;  laquelle  je  cognoissois 
assez  ne  provenir  nullement  de  son  propre  sentiment, 
mais  luy  avoir  contre  iceluy  esté  jette  dans  la  pensée 
divers  scrupules  de  néant ,  tant  par  ceux  des  siens 
qui  se  veulent  attribuer  tout  l'honneur  de  sa  pru- 
dente conduite ,  et  le  gré  et  la  grâce  des  bonnes  re- 
solutions qui  scroienl  prises ,  que  par  ses  emulateurs 
à  la  grandeur  et  à  la  gloire,  envieux  de  ses  prosperitez, 

et  de  l'avoir  veu  succéder  à  tant  de  couronnes ,  par  le 
moyen  desquelles  et  de  la  ferme  alliance  de  vostre  Ma- 
jesté, il  rabaisseroit  tellementleur  fierté,  etcliminueroit 
de  sorte  leur  réputation  ,  qu'il  reprendroit  l'ancienne 
préséance  et  rang  d'Angleterre  sur  l'Espagne.  Que 
donc  il  se  disposast  à  suivre  ses  propres  conseils  et 
sentimens ,  et  de  rejetter  tout  ce  qui  leur  seroit  in- 
férieur ou  contraire  ,  de  quelques  artifices  qu'ils 
pussent  estre  desguisez ,  lesquels  il  avoit  desja  tel- 
lement recognus  ,  que  sa  propre  franchise  l'avoit 
contraint  de  leur  reprocher  en  ma  présence  qu'ils 
ne  luy  avoient  pas  tousjours  véritablement  rapporté 
toutes  les  particularitez  des  conférences  qu'eux  et 
moy  avions  eues  ensemble ,  qu'il  vouloit  tout  oiiir 
et  tout  sçavoir  par  ma  propre  bouche  ]  dequoy  je 
me  resjoiiissois  et  l'en  suppliois  tres-humblement. 

Et  comme  je  recognus ,  par  quelque  mutation  en 
son  visage ,  gestes  extraordinaires  et  paroles  entre- 
jettées  sur  les  miennes,  que  mes  raisons,  les  loiianges 
que  je  luy  avois  données  et  les  vertus  que  je  luy 
avois  attribuées  ,  l'avoient  fort  ébranlé  à  suivre  ab- 
solument les  premières  resolutions  entre  nous  prises, 
sans  aucun  esgard  des  contestations  et  oppositions  de 
ses  ministres  ,  encor  qu'en  effet  ce  prince  ne  soit  pas 
d'humeur  guerrière  ,  qu'il  ne  se  plaise  pas  à  entrer  en 
propos  des  exécutions  et  factions  militaires,  ny  homme 
pour  se  porter  légèrement  à  une  guerre  ouverte  ,  et 
encore  moins  sa  personne  aux  périls  et  hazards  : 
neantmoins ,  comme  il  est  d'un  très-grand  esprit  et 
n'ignore  gueres  des  sciences  ,  aussi  ayme-il  merveil- 
leusement à  discourir  d'affaires  d'Estat,  entendre 
parler  des  hautes  et  généreuses  entreprises ,  les  exa- 

miner  par  toutes  leurs  circonstances ,  et  en  remarquer 
toutes  les  utilitez  et  inconveniens ,  je  me  résolus 
d'essayer  à  le  disposer  dn  tout  à  ce  que  je  desirois 
par  la  continuation  de  tels  expédions ,  luy  ouvrant 
quelque  chose  des  discours  que  j'ay  autresfois  tenus 
à  vostre  Majesté  sur  le  fait  de  ces  deux  grandes  fac- 
tions de  la  chrestienté  ;  et  pour  y  parvenir ,  je  luy  dis 
que  je  voyois  Lien  qu'il  avoit ,  par  raisons  particu- 
lières ,  suffisamment  jugé  combien  il  luy  estoit  utile 
et  honorable  de  se  lier  et  restraindre  cordialement 
avec  vostre  Majesté  ,  mais  qu'outre  cela,  la  disposition 
générale  des  affaires  du  monde  et  l'inclination  uni- 
verselle des  esprits  des  princes  chrestiens  luy  impo- 
soient  cette  nécessité ,  comme  je  m'asseurois  qu'il 
le  recognoistroit  luy-mesme  lors  qu'il  luy  auroit  pieu 
me  donner  le  loisir  d'en  discourir  en  sa  présence , 
chose  que  je  n'osois  maintenant  entreprendre,  de 
peur  de  le  trop  ennuyer ,  veu  le  long  temps  qu'il  y 
avoit  que  je  l'avois  desja  retenu,  et  le  divertir  peut- 
estre  d'autres  occupations  à  luy  plus  agréables. 

Sur([Uoy  il  me  respondit  que  je  ne  l'avois  nullement 
fastidié  (usant  de  ce  mot),  et  qu'il  falloit  sçavoir 
quelle  heure  il  estoit.  Et  lors  ,  sortant  de  son  cabinet, 
il  le  demanda  à  ceux  de  ses  ministres  qui  estoient  au 
bout  de  la  gallerie  ,  lesquels  luy  ayans  rcspondu  qu'il 
n'estoit  pas  encore  trois  heures ,  il  me  dit  :  «  Or  sus , 
<(  monsieur  l'ambassadeur ,  je  veux  rompre  mon  des- 
«  sein  de  la  chasse  pour  vous  entendre  tout  du  long, 
«  m'asseurantque  cette  occupation  me  sera  plus  fruc- 
«  tueuse  que  l'autre.  »  Surquoy  je  le  remerciay  et 
suppliay  de  m'excuser  si  mon  propos  estoit  un  peu 
long,  et  les  matières  non  si  bien  expliquées  que  leur 

importance  le  meritoit,  ce  qui  se  pourroit  faire  à  di- 
verses reprises  si  c'estoit  chose  où  il  prist  goast  5  que 
je  ne  voulois  point  parler  en  qualité  d'ambassadeur 
ny  au  nom  du  Pvoy,  mon  maistre,  mais  comme  son 
serviteur  particulier  et  bon  huguenot ,  et  partant  in- 
téressé en  l'exaltation  de  sa  grandeur  et  prospérité , 
et  de  tous  ceux  de  mesme  religion  ,  lesquels  seroient 
incessamment  la  butte  du  party  contraire  qui  ne  lais- 
sera jamais  en  arrière  aucunes  occasions  de  leur 
ruyne.  Et  partant ,  pour  sçavoir  et  bien  certainement 
juger  quelle  pourroit  estre  à  l'advenir  la  fortune  et 
la  condition  de  ceux  de  nostre  profession  ,  de  voit- il 
considérer  quelles  alliances ,  amitiez  et  liaisons  il  avoit 
à  choisir  et  entretenir ,  et  jusques  à  quel  degrez  faire 
estât  d'une  chacune  d'icelles  et  s'en  asseurer.  Et  pour 
y  parvenir  luy  estoit-il  du  tout  nécessaire  de  bien 
examiner  et  recognoistre ,  tant  généralement  que  spé- 
cialement 5  quels  estoient  les  interests ,  inclinations  et 
dispositions  des  roys ,  princes  ,  Estats  ,  republiques, 
villes  et  communautcz  souveraines  de  la  chrestienté  5 
en  laquelle ,  depuis  certains  siècles ,  les  temps ,  les 
occasions  et  les  diversitez  d'interests ,  de  fantaisies  et 
de  religions,  avoient  donné  sujet  à  plusieurs  de  re- 
marquer en  icelles  deux  grandes  et  principales  fac- 
tions, dont  l'une  s'attribuant  le  tiltre  de  catholique, 
et  donnant  à  l'autre  celuy  de  huguenotte  (quoy  qu'en 
l'une  et  en  l'autre  il  y  eust  du  meslange  des  deux  re- 
ligions ),  estoit  à  présent  composée  du  Pape  ,  de  l'Em- 
pereur ,  du  roy  d'Espagne ,  des  archiducs  de  Flan- 
dres ,  des  princes  ecclésiastiques  d'Allemagne ,  des 
princes  temporels,  villes  etcommunautez  catholiques 
d'Allemagne  et  Suisse ,  des  ducs  de  Savoye,  Florence, 

Ferrare  ,  INIantouë,  Modene,  Parme  ,  Estais  de  Gènes, 
Laques  et  autres  potentats  dltalie  ,  de  ceux  de  Bo- 
hême ,  Hongrie  ,  Moravie ,  Silezie  et  branche  électo- 
rale de  Saxe ,  quoy  que  la  pluspart  de  ces  derniers 
nommez  soient  d  autre  profession  que  de  catholique. 
A  quoy  se  joignant  la  ligue  catholique  de  la  chres- 
tienté  ,  entièrement  menée  par  le  turbulent  ordre  des 
Jesuistes,  qui  a  pour  but  de  voir  la  monarchie  chres- 
tienne  en  la  couronne  d'Espagne  ,  et  de  destruire  tout 
ce  qui  luy  peutestre  contraire  ,  qui  n  en  augmente  pas 
peu  la  puissance  pour  leurs  grandes  inteUigences  et 
menées. 

La  seconde  faction  demeurant  par  conséquent  com- 
posée des  roys  de  France  ,  d'Angleterre  ,  dEscosse  , 
d'Irlande  ,  de  Dannemarc  et  Suéde  ,  de  la  seigneurie 
de  Venise ,  provinces  unies  des  Pays-Bas  ,  et  princes , 
villes  et  communautcz  protestantes  d'Allemagne  et 
Suisse.  Car  quant  aux  royaumes ,  Estats  etprincipau- 
lez  de  Pologne ,  Prusse  ,  Livonie ,  Moscovie  et  Tran- 
silvanie ,  quoy  qu'ils  soient  pour  la  pluspart  tous 
chrcsliens ,  ncantmoins  ils  sont  tant  esloignez,  ont 
tant  d'aflaires  à  démcsler  entr'eux-mesmes  et  encor 
plus  avec  les  Turcs  et  les  Tartares,  leurs  voisins  , 
qu'ils  n'ont  pas  quasi  loisir  de  s'intéresser  en  au- 
cune des  deux  susdites  grandes  factions. 

La  première  desquelles ,  quoy  qu'apparemment  la 
plus  puissante  à  cause  des  rangs,  préséances,  litres, 
estenduës  de  pays,  nombre  de  soldats  et  quantité  de 
peuples  ,  a  neantmoins  en  elle  mesme  tant  de  diver- 
sitez  d'interests  ,  de  fantaisies  et  de  prétentions  ,  que 
si  la  dernière  se  vouloit  tenir  bien  unie  et  en  bonne 
correspondance  ;   comme  cela  ne  dépend  ([uc  de  la 

France  et  de  l'Angleterre  ,  elle  la  pourroit  grandement 
afibiblir. 

Car,  en  premier  lieu  ,  encor  que  le  roy  d'Espagne 
ne  tienne  que  le  troisiesme  lieu  en  ordre  et  dénomi- 
nation ,  si  est-il,  en  effet,  le  premier  en  toutes  sortes , 
voire  le  chef  et  comme  le  souverain  des  autres  ,  la 
pluspart  desquels  supportent  avec  impatience  sa  do- 
mination, laquelle,  en  estenduë  de  pays,  si  l'on  y 
comprend  ce  qu'il  occupe  aux  Indes  orientales  et  oc- 
cidentales ,  ne  contient  pas  moins  de  pays  que  le  Turc 
et  le  Perse  en  possèdent  ensemble ,  mais  qui  luy  appor- 
tent quasi  autant  d'incommodité  que  d'advantage.  Car 
si  d'une  part  les  Indes  le  fournissent  d'or  et  d'argent , 
aussi  de  l'autre  le  desnuent  elles  de  soldats ,  de  vais- 
seaux et  darmes. 

Quant  au  Pape ,  il  demeure  apparemment  lié  à  cette 
faction  espagnole,  tant  pource  que  l'Espagne  et  ses 
partisans  les  Jesuistes,  font  démonstration  de  mainte- 
nir absolument  l'authorité  pontificale,  que  pour  ce 
qu'il  se  void,   de  toutes  parts,   circuy  des  Estats  et 
forces  espagnoles  qui  ont  moyen  de  luy  gratifier  et  de 
luy  nuire,   sans  espérance  de  pouvoir  estre  assisté 
d'aucun  des  autres  princes  catholiques.  Et  ne  faut 
point  douter  qu'il  ne  fust  tres-aise  de  se  voir  délivré 
d'une  telle  subjection  ,  et  qu'il  ne  le  tesmoigne  ouver- 
tement toutes  les  fois  que  les  occasions  luy  seront 
présentées  de  le  pouvoir  faire  utilement  etseurement. 
Quant  à  l'Empereur  ,  encor  que  son  titre  soit  spé- 
cieux ,  si  est-il  de  peu  d'efficace.  Car ,  quoy  que  le 
nom  de  la  maison  d'Austriche  l'intéresse  et  le  tienne 
comme  absolument  attaché  à  l'Espagne,  si  ne  laisse-il 
pas  d'intervenir  des  jalousies,  des  haines  et  des  envies 

entre  ces  deux  diverses  branches  de  mesme  nom.  Et 
d'ailleurs  ,  quoy  qu'il  semble  devoir  et  pouvoir  dis- 
poser des  Estats  et  peuples  de  Hongrie,  Bohême, 
Austriche,  Moravie  et  Silesie  ,  si  est-ce  que  le  voisi- 
nage du  Turc,  d'un  costé,  qui  luy  en  eschantillonne 
tousjours  quelque  pièce,  et  ce  que  la  pluspart  de  ces 
peuples  sont  de  contraire  religion  à  la  sienne  et  pré- 
tendent leurs  seigneuries  estre  eslectives ,  ne  luy  en 
laissent  pas  grande  disposition.  Et  si  ceux  d' Austriche 
ne  relèvent  leur  réputation  en  Allemagne  par  le  moyen 
de  quelque  prince  plus  brave  et  plus  vertueux  qu'il 
n'en  paroist  maintenant  parmy  eux  ,  et  qu'ils  ne  se 
conduisent  fort  circonspectement  avec  tous  ces  peu- 
ples, il  y  a  grande  apparence  qu'ils  en  secoueront  le 
joug  avant  qu'il  soit  peu  d'années  ,  et  tascheront  de  se 
remettre  en  une  entière  liberté,  tant  pour  le  regard 
de  la  religion  que  de  l'eslection. 

Quant  au  duc  électeur  de  Saxe,  il  se  tient  plus  lié 
à  l'Empereur  pour  ce  qu'il  estime  en  tenir  sa  dignité 
électorale ,  et  est  tousjours^en  appréhension  que  ,  par 
un  changement,  la  branche  de  Jean  Frédéric  n'essave 
de  recouvrer  ce  qui  luy  a  esté  ravy,  que  par  grande 
affection  ,  laquelle  ,  d'ailleurs ,  est  souvent  traversée 
par  les  scrupules  de  la  religion. 

Quant  aux  archiducs  de  Flandres  ,  ceux-là  sont 
plutost  valets  que  souverains  ,  n'ayans  autre  disposi- 
tion ny  d'eux-mesmes  ny  de  leurs  pays  que  celle  qu'il 
plaist  à  l'Espagne,  dont  la  domination  leur  est  quel- 
quesfois  aussi  ennuyeuse  qu'aux  autres^  et  est  à  croire 
qu'ils  n'ont  faute  de  désirs  à  la  liberté  et  souveraineté 
absolue. 

Quant  aux  princes  ccclcsiasiiqucs  d'Allemagne  et 
T.  4.  27 

Suisse ,  l'interest  de  la  religion  et  du  Pape  les  y  tient 
plutost  attachez  que  toute  autre  chose-,  et  qui  leur  fe- 
roit  voir  de  la  seurelé  au  changement ,  et  qu'ils  fus- 
sent hors  des  dangers  d'estre  souhs-mis  à  un  empereur 
huguenot,  il  n'y  a  point  de  doute  qu'ils  ne  fussent 
bien  aises  de  ne  dépendre  que  d'eux-mesmes. 

Quant  aux  princes  temporels  ,  villes  et  communau- 
tez  d'Allemagne  et  Suisse,  l'on  en  peut  dire  autant, 
voire  qu'il  n'y  a  un  seul  d'eux  qui  n'embrassast  les  oc- 
casions de  pouvoir  s'aggrandir  en  la  diminution  de  la 
maison  d'Austriche. 

Quant  au  duc  de  Savoye  ,  la  seule  nécessité  et  la 
crainte  qu'il  a  de  la  France  ,  le  retient  en  cette  faction. 
Mais  il  a  tant  de  courage  et  d'ambition  ,  tant  d'affec- 
tion à  la  dignité  royale ,  une  telle  haine  contre  les  Es- 
pa  gnols  et  un  tel  despit  que  sa  femme  a  esté  si  mal 
partagée  au  prix  de  llnfante  archiduchesse,  qu'il  ne 
verra  jamais  ouverture  à  l'alliance  de  France,  et  par 
icelle  à  la  descharge  de  la  domination  d'Espagne  qu'il 
tient  pour  un  joug  tyrannique  ,  qu'il  n'y  entende  à 
bon  escient. 

Quant  aux  princes  et  Estats  d'Italie,  comme  la  seule 
peur  les  retient  à  l'Espagne  ,  aussi  par  la  mesme  peur 
en  seront-ils  arrachez  ;  et  jamais  l'Italie  ne  sera  bien 
attaquée  par  les  puissantes  armes  de  France ,  d'An- 
gleterre et  de  leurs  partisans  ausdites  provinces  con- 
joinctement ,  que  l'on  ne  contourne  toutes  ces  petites 
seigneuries  aux  premières  faveurs  de  la  fortune. 

Quant  à  la  seconde  faction  ,  encor  que  tous  les  peu- 
ples des  Estats  de  Venise  et  plus  des  neuf  parts,  dont 
les  dix  font  le  tout  de  ceux  de  France  ,  soient  de  pro- 
fession Romaine,  et  qu'il  y  en  ayt  encore  plusieurs  es- 

pars  dans  l'Angleterre  et  autres  Estais  de  cette  confé- 
dération ,  celle  qui  s'attribue  le  titre  de  catholique  > 
ne  laisse  pas  de  luy  imputer  celuy  de  protestante, 
laquelle ,  quoy  qu  apparemment  plus  foible ,  demeure 
neantmoins  en  effet  plus  ferme  et  plus  forte. 

Premièrement,  pour  ce  que  dans  icelle  nul  nes'at- 
tribuant  la  qualité  de  chef  absolu  ,  ny  nen  entrepre- 
nant la  domination  tyrannique  ,  l'association  n'en  est 
ny  ennuyeuse  ,  ny  insupportable  à  aucun. 

Secondemcnt,  pour  ce  que  l'autre  buttantà  la  ruyne 
de  la  huguenotte  et  travaillant  incessamment ,  tantost 
par  force  ouverte,  tantost  par  fraudes  et  embusches 
secrettes ,  à  la  désolation  du  gênerai  d'icelle  et  d'un 
chacun  des  particuliers,  le  péril  d'und'iceux  est  rendu 
commun  à  tous.  Et  par  ainsi ,  venant  à  avoir  de  com- 
muns interests ,  l'association  en  devient  comme  indis- 
soluble ,  et  tellement  solide ,  que  si  la  France ,  l'An- 
gleterre, le  Dannemarc,  la  Suéde  et  les  Estats  se  dé- 
libèrent d'employer  une  fois  toute  leur  puissance  et 
vaillance ,  et  celle  de  leurs  associez  ,  ainsi  qu'il  con- 
vient à  la  sagesse  et  générosité  de  leurs  grands  roys ,  il 
est  sans  doute  qu'ils  disperseront  ou  affoibliront  gran- 
dement cette  formidable  domination  espagnole.  Ju- 
geant bien ,  neantmoins ,  que  s'il  ne  se  faisoit  entre  vos 
quatre  Majcstez  d'autres  liaisons  et  confédérations  que 
les  communes,  telles  conceptions  se  reduiroient  à 
néant-,  dautant  que  les  envies  ,  jalousies  et  défiances 
ordinaires  qui  ont  accoustumé  de  travailler  les  esprits 
des  grands  princes  ,  n'estant  point  du  tout  esteintes 
«mtre  vous ,  multiplieroient  tellement  les  difficultez, 
desja  assez  grandes  par  la  nature  propre  de  si  hautes 
entreprises .  que  ce  seroit  plutost  folie  que  sagesse 

dy  occuper  son  esprit.  Mais  aussi  oserois-je  bien  sous- 
tenir  ,  et  ne  penserois  manquer  de  bonnes  et  soHdes 
raisons  pour  le  prouver,  ([ue  si  vos  quatre  Majestez 
veulent  faire  ensemble  une  amitié  cordiale  et  union 
indissoluble,  comme  les  fondemens  en  avoient  desja 
esté  jettez  par  la  feue  reine  d  Angleterre ,  que  conjoin- 
tement elles  se  veulent  départir  de  toutes  despenses 
non  nécessaires,  et  porter  toutes  leurs  cogitations  et 
puissances  à  la  seule  exaltation  de  leur  gloire  et  ac- 
croissement de  leurs  dominations,  constituans  en  cela 
leurs  plaisirs  et  délices ,  qu'il  n  y  a  rien  en  tout  ce 
que  j'ay  proposé  qui  ne  se  rencontre  de  facile  exé- 
cution. 

Que  je  le  suppliois  donc,  puis  que  la  fermeté  de 
î'alliance  et  confédération  de  vos  Majestez  estoit  la 
première  baze  et  principal  fondement  de  toutes  bautes 
et  généreuses  entreprises ,  de  vouloir  une  fois  pour 
toutes,  sans  plus  user  de  remises  ,  donner  conclusion 
à  ce  qui  avoit  esté  ,  non  seulement  projette ,  mais 
prorais  absolument,  et  dont,  sur  sa  parole,  j'avois  desja 
escrità  vostre  Majesté.  Et  partant  que  les  cboses  n"es- 
toient  plus ,  ce  me  sembloit-il ,  en  leur  entier  ,  sa 
foy,  son  jugement  et  son  courage  y  estans  maintenant 
engagez  entièrement ,  lesquels  il  ne  devoit  laisser 
obscurcir  par  le  moyen  de  ces  petites  contestations 
et  altercations  frivoles  ,  pour  le  démeslement  des- 
quelles ses  ministres  avoient ,  sans  aucun  fruict ,  con- 
sommé la  pluspart  de  toutes  nos  conférences. 

Que,  puis  que  toutes  les  raisons  d'Estat,  la  justice 
et  riionneur  vous  obligeoient  tous  deux  communé- 
ment à  la  defence  de  messieurs  les  Estats  et  sur  tout 
à  empescber  la  perte  d'Ostande ,  et  qu'une  entreprise 

qu'ils  ont  sur  une  des  principales  villes  de  Flandres 
ne  tournast  à  néant  (  dont  le  sieur  Bernaveld  m'avoit 
parlé  et  prié  de  n'escrire  point  le  nom  ,  mais  le  ré- 
server de  bouche  )  ,  il  y  auroit  des  despences  à  faire 
de  toutes  parts,  qui  excederoient  plusieurs  fois  toutes 
les  debtes  par  eux  prétendues  ,  lesquelles  par  ce 
moyen ,  suivant  ce  qui  avoit  esté  arresté  ,  demeure- 
roient  plus  que  acquittées.  Mais  qu'en  tout  cas  je  luy 
osois  bien  bailler  ma  foy  et  ma  parole  ,  qu'en  une 
sorte  ou  en  l'autre  ,  il  seroit  donné  toute  satisfac- 
tion à  Sa  Majesté  sur  le  fait  desdites  debtes  ;  pour 
ee  qu'ayant  à  présent  pris  une  entière  cognoissance 
de  tout  Testât  de  France  ,  de  ses  facultez  et  des  bons 
mesnagemens  qui  s'y  pouvoient  faire,  et  vostre  Ma- 
jesté estant  résolue  den  user  avec  la  prudence  re- 
quise, il  n'y  avoit  point  de  doute  qu'avant  peu  d'an- 
nées ,  elle  auroit  dequoy  acquitter ,  non  seulement 
toutes  ses  debtes  et  assister  tous  ses  amis,  etconfederez 
au  besoin,  mais  aussi  de  ftiire  un  fonds  suffisant,  d'ar- 
gent ,  d'armes,  d'artillerie,  de  munitions  et  de  vivres , 
pour,  avec  son  courage,  ses  amis,  sa  créance,  son  expé- 
rience et  sa  réputation  ,  effectuer  tout  ce  à  quoy  les 
plus  hautes  cogitations  de  quatre  si  grands  roys  pour- 
roient  atteindre  -,  les  conjurant  au  nom  de  Dieu ,  et 
par  leur  propre  gloire  ,  honneur  et  grandeur  que , 
comme  ils  fraternisoient  en  toutes  grâces  et  vertus 
très-excellentes ,  de  vouloir  symboliser  en  mesmes 
desseins  et  posséder  mesmes  fortunes  sans  envies  ny 
jalousies  :  vos  Majestez  ayans  en  toutes  choses  suffi- 
sante occasion  de  se  contenter  chacun  en  soy-mesme, 
des  grâces  que  le  ciel  luy  avoit  départies,  sans  dé- 
sirer rien  d'ailleurs. 

Ausquelles  paroles  qu'il  tenoit  pour  des  louanges 
excedans  toute  mesure ,  puis  qu'elles  le  comparoient 
à  vostre  Majesté,  il  tesmoigna  uue  indicible  joye  ,  et 
une  espèce  de  courroux  contre  ceux  qui  l'avoient  vou- 
lu dissuader  de  conclurre  les  ouvertures  qui  avoient 
esté  faites,  comme  un  résultat  des  conseils  entre  nous 
tenus ,  sommairement  escrits  de  ma  main ,  puis  cor- 
rigez de  la  sienne.  Tellement  que  tout  soudain ,  en 
m'embrassant ,  il  me  dit  en  substance  :  «  Non,  non, 
«  monsieur  l'ambassadeur  ,  ne  craignez  point  que  je 
«  vienne  à  manquer  à  ce  que  nous  avons  accordé 
«  ensemble.  Je  vous  veux  en  premier  lieu,  tout  main- 
«  tenant,  tesmoigner  que  je  prise,  comme  il  faut,  les 
<t  ouvertures  et  propositions  que  vous  m'avez  faites, 
«  ausquelles  je  veux  encore  penser  et  vous  en  dire 
«  mon  advis  tout  à  loisir  5  et  secondement ,  que  je 
«  suis  tout  tel  que  vous  m'avez  estimé  et  publié  par 
«  vos  lettres  et  dans  mon  doniiniwn  (  ainsi  appelle- 
(i  il  ses  pays  ).  Et  partant,  sans  plus  grande  cérémonie 
«  et  consultation  ,    ny  sans  prendre  autre   conseil 
«  que  le  mien  et  le  vostre ,  je  vous  promets  que ,  si 
«  vous  voulez  mettre  en  forme  authentique  ce  qui 
<t  n'a  esté  que  minuté  de  vostre  main ,  et  corrigé  de 
«  la  mienne ,  et  le  signer  au  nom  du  Roy ,  mon  frère, 
«  avec  un  ample  pouvoir ,  si  vous  l'avez  tel  qu'il  est 
«  requis  pour  cet  effet ,  que  je  le  signeray  aussi  5  ou 
«  bien  si  vous  le  voulez  emporter  en  France ,  ainsi 
«  qu'il  est ,  je  vous  donne  ,  dés  à  présent ,  ma  foy  et 
<(  ma  parole  que  ,  si  dans  un  mois  ou  six  sepmaines 
«  du  jour  de  vostre  partement  vous  me  le  rapportez, 
«  ou  envoyez  en  forme  deuë  ,  approuvé  et  signé  du 
»  Roy  ,  mon  bon  frère  ,  je  le  signeray  sans  difficulté, 


ou    MEMOIRES    DE    SULLY.    [l6o3]  4^3 

«  ainsi  qu'il  me  sera  présenté.  Car  je  ne  donneray 
«  jamais  sujet  ny  à  luy  ny  à  vous  ,  de  perdre  la 
u  bonne  opinion  que  vous  avez  tous  deux  conceuë 
«  de  moy  j  et  ne  voudrois  pas  ,  pour  beaucoup  ,  que 
«  je  n'eusse  entendu  de  vous  ,  ce  qui  concerne  ces 
«  deux  factions  générales  de  la  chreslienté;  à  quoy 
«  il  faut  que  le  Roy  ,  mon  frère  ,  et  moy  et  nos  con- 
«  fédérez ,  pensions  à  bon  escient  ,  et  y  prenions 
«  conjointement  une  ferme,  très-certaine  ,  mais  très - 
«  secrette  resolution  ,  comme  je  vous  diray  plus  am- 
«  plement  avant  vostre  partement.  » 

Et  au  mesme  instant  il  appella  les  sieurs  admirai 
Haouard  ,  comte  de  Northumbelland  ,  comte  Su- 
tenton ,  comte  de  Mare  ,  milord  Mont-joye  et  secré- 
taire milord  Cécile ,  ausquels  il  dit  :  «  Apres  avoir 
«  conféré  avec  monsieur  l'ambassadeur  de  France , 
«  sur  infinies  affaires  de  très-grande  importance  , 
«  bien  discuté  le  tout ,  et  recognu  comme  sur  ma 
«  parole  il  a  donné  de  bonnes  asseurances  au  Roy  , 
«  mon  frère,  je  ne  l'en  veux  pas  desadvoiier,  ny  faire 
K  trouver  fausses  ou  pleines  d'adulation,  les  loiianges 
«  qu'il  a  publiées  de  moy  par  ses  escrits.  Et  partant 
«  je  demeure  résolu  d'approuver  et  ratifier  ce  qui 
«  a  esté  par  luy  escrit  en  nos  présences  ,  et  par  moy 
«  corrigé  de  vos  advis ,  par  forme  de  projet  de  la 
«  bonne  intelligence  et  fraternité  qui  doit  estre  entre 
«  nos  personnes ,  pays  et  peuples ,  si  le  tout  m'est 
«  renvoyé  dans  un  mois  ou  six  sepraaines,  passé  et 
«  signé  en  instrumens  authentiques,  comme  il  appar- 
«  tient.  Et  ainsi  je  vous  ordonne,  à  vous  M.  Cécile  , 
«  que  sans  autre  réplique  ny  contestation,  vous  fas- 
«  siez  dresser  toutes  expéditions  nécessaires  en  ccllô 

«  conformité  ,  suivant  lesquelles  j'en  doniieray  de- 
«  main  la  dextre  (0  et  toutes  sortes  d'asscurances  aux 
«  ambassadeurs  de  messieurs  les  Estats  (  qui  estoit  la 
«  seule  fois  qu'il  les  a  voit  ainsi  appeliez  ).  »  Puis  se 
tournant  vers  moy  et  me  prenant  par  la  main ,  me 
dit:  «  Et  bien  5  monsieur  l'ambassadeur ,  nestes-vous 
«  pas  maintenant  bien  content  de  moy  ?  n 

A  quoy  je  luy  fis  responce  que  ses  vertus  et  sa 
prudence  donnoient  sujet,  non  seulement  delesloiier, 
mais  de  les  admirer  ;  le  suppliant  de  ne  me  reputer 
point  moins  passionné  à  son  service ,  qu'à  celuy  de 
mon  Roy,  unique  maistre  et  bien-faicteur  ,  tant  pour 
ce  que  c'estoit  chose  qu'il  m'avoit  commandée,  que 
pour  ce  que  mon  inclination  m'y  portoit ,  et  que  les 
honneurs  et  faveurs  que  j'avois  receus  de  sa  bénignité , 
m'y  obligeoient  tres-estroitement  ,  le  suppliant  me 
permettre  de  luy  baiser  actuellement  les  mains  en 
cette  qualité.  A  toutes  lesquelles  paroles  il  monstra 
une  joye  tant  excessive  ,  qu'elle  en  desplaisoit  à  au- 
cuns de  ses  conseillers  presens  ;  et  ainsi  en  m'em- 
brassant  et  me  priant  de  l'aymer  cordialement ,  il  me 
licentia ,  commandant  au  comte  de  Northumbelland 
de  m'accompagner  jusques  sur  la  Tamise,  et  ordonner, 
de  sa  part,  au  milord  Sidnay ,  de  me  conduire  jusques 
dans  mon  logis  à  Londres. 

Voila,  Sire,  en  abrégé  le  plus  qu'il  m'a  esté  pos- 
sible ,  mais  aussi  en  totale  substance,  tout  ce  qui 
s'est  dit  et  fait  en  ma  pénultième  audiance,  reser- 
vant à  mon  arrivée  près  de  vostre  Majesté  les  dis- 
cours de  la  dernière ,  lors  que  j'ay  depuis  pris  congé 

(i)  J'en  donneray  demain  la  dextre:  expression  qui  reiU  dire  (in'il 
prêtera  serment. 

et  me  suis  séparé  de  ce  prince  et  de  ses  ministres  : 
ensemble  tout  ce  qu'il  m'a  dit  touchant  mes  propo- 
sitions sur  les  deux  grandes  factions  delà  chrestienté 
et  quelques  autres  particularilez  d'importance  -,  tou- 
chant les  affaires  à  raoy  tant  recommandées  par  vostre 
Majesté  ,  qu'il  m'a  prié  et  fait  jurer  de  n  escrire  point 
et  ne  les  dire  qu'à  vostre  Majesté  seule.  De  laquelle 
si  à  mon  parlement  j'eusse  apporté  les  pouvoirs  à 
moy  nécessaires  pour  conclurre  et  signer  toutes  choses, 
j'eusse  peiit-estre  (  et  je  n'en  doute  point  )  obtenu 
des  conditions  encore  plus  advanlageuses  que  celles 
que  je  vous  porte  ;  et  en  tous  cas  j'eusse  si  bien  lié 
et  asseuré  ce  qui  est  escrit  en  forme  de  projet  seu- 
lement, qu'il  n'y  eut  point  eu  de  changement  à  craindre 
aux  volontez  d'Angleterre,  comme  je  recoguois  que 
vostre  Majesté  en  est  en  quelque  doute  -,  encor  que 
pour  mon  regard  je  n'y  appréhende  rien  ,  veu  les  pa- 
roles que  ce  prince  m'a  données  avec  tant  de  fran- 
chise en  prenant  congé  de  luy  ,  et  que  pour  mon 
regard  il  me  soit  bien  plus  seur  de  n'avoir  rien  signé 
ny  arresté  absolument,  mais  laissé  le  tout  en  son  en- 
tier ,  et  par  conséquent  en  la  liberté  de  vostre  ^la- 
jesté ,  de  le  communiquer  à  qui  bon  luy  semblera, 
et  de  le  rejetter  ou  approuver  avec  maturité  de 
conseil.  Car  par  ce  moyen  et  pour  le  présent  et  pour 
l'advenir,  lors  que  l'on  ne  se  représentera  plus  les 
raisons  des  choses  passées ,  je  demeureray  exempt  de 
calomnies  et  de  tout  reproche,  soit  de  vous  ,  de  ceux 
qui  vous  succéderont  ,  ou  des  envieux  des  actions 
d'autruy.  Suppliant  vostre  Majesté  me  pardonner  tous 
les  défauts  de  mes  paroles  et  de  mes  procédures,  les 
imputer  non  à  ma  loyauté  ,  mais  à  mon  iusuflfisance, 

et  croire  qu'en  tout  ce  que  j'ay  dit ,  fait ,  géré  ,  né- 
gocié et  conclu,  j'ay  usé  de  mesme  zèle,  assiduité  , 
diligence  et  circonspection,  que  s'il  eust  esté  ques- 
tion de  mon  salut ,  de  mon  honneur  et  de  ma  vie  , 
comme  j'ay  fait  et  feray  incessamment  en  toutes  les 
choses  qui  concerneront  la  gloire,  honneur,  gran- 
deur, félicité  et  contentement  de  vostre  Majesté. 

Que  si  elle  ou  aucuns  de  ceux  ausquels  il  luy  aura 
pieu  donner  part  de  mes  dépesches ,  les  trouvent 
trop  longues  ,  ennuyeuses   et  à  diverses  reprises  , 
comme  moy-mesme  y  vois  de  l'apparence ,  rencontrent 
plusieurs  choses  à  corriger  et  contredire  en  mes  pa- 
roles ,  projets,  procédures,  libertez  et  hardiesses  à 
exposer  mes  conceptions,  et  m'accusent  de  loiier  ex- 
cessivement ce  prince ,  je  supplieray  vostre  jNIajesté  , 
et  eux  aussi ,  de  se  souvenir  des  commandemens  et 
instructions  qui  m'ont  esté  baillées  par  escrit ,  où  il 
m'est  enjoint  de  prendre  le  temps ,   les  occasions  et 
Testât  des  affaires  à  propos  ,  pour  m'y  conduire  diver- 
sement selon  icelles  :  à  sçavoir ,  tantost  comme  ambas- 
sadeur ,  tantost  comme  affectionné  particulièrement 
à  ce  prince,  et  tantost  comme  huguenot,  et  par  con- 
séquent intéressé  en  la  conservation  de  ceux  de  cette 
profession,  afin  de  pouvoir  dire  et  représenter  des 
choses  en  l'une  d'icelles,   lesquelles  n'auroient  pas 
esté  de  la  bien-seance  des  autres ,  comme  j  ay  fort 
heureusement  fait.  Et  en  cela  se  doit  juger  et  remar- 
quer la  grande  prévoyance  et  industrieuse  prudence 
de  vostre  Majesté  ;  car  par  ces  moyens  j'ay  discouru 
plus  largement  et  obtenu  diverses  choses  ,  ausquelles 
autrement  je  ne  fusse  jamais  parvenu.  Et  partant ,  je 
prie  ceux  qui  voudroient  déterminer  à  mondesadvan- 

tage  sur  tant  de  choses  diverses  ,  et  donner  sentence 
de  condemnation  contre  moy,  de  prendre  la  patience 
d'attendre  mon  arrivée,  et  d'escouter  benigncment 
mes  raisons  ou,  à  tout  le  moins,  la  lecture  entière  de 
cette  dernière  lettre ,  laquelle  je  juge  desja  de  moy- 
mesme ,  si  longue  et  si  ennuyeuse  ,  que  je  crains 
qu'elle  dégouste  vostre  Majesté ,  d'en  uiiir  entière- 
ment la  lecture.  Et  pour  cette  cause  ay-je  remis  à 
mon  arrivée  ,  non  seulement  les  secrettes  particula- 
ritez  que  l'on  m'a  fait  jurer  de  n'escrire  point,  mais 
aussi  la  pluspart  des  derniers  propos  et  coraplimens 
qui  se  sont  passez  à  nostre  séparation  sur  les  ques- 
tions quej'ay  faites  à  ce  prince ,  co)nme  de  moy-mesme 
suivant  vostre  commandement.  Surquoy  j'ay  encore 
receu  tant  de  réitérées  asseurances  et  des  sermens  si 
soleranels  ,  pour  l'accomplissement  du  traitté  projette 
cl  autres  desseins  secrets  tres-importans ,  que  je  ne 
me  sçaurois  imaginer  que  ce  prince  y  vienne  jamais 
à  manquer.  Sur  cette  créance  ,  et  que  les  empesche- 
raens  qui  me  retardent  viendront  bien-tost  à  cesser, 
je  prieray  le  Créateur ,  Sire ,  etc. 

De  Londres,  ce  lo  juillet  i6o3. 

Nous  desirans  tousjours  de  ne  rien  obmettre  de  tout 
ce  que  nous  avons  pu  sçavoir  ou  recouvrer,  qui  peut 
concerner  vostre  voyage  ,  ambassade  et  négociation 
en  Angleterre  ,  nous  adjousterons  encore  ,  à  tant  de 
lettres  et  discours  cy -devant  transcrits ,  trois  lettres 
escrites  de  vostre  main  au  Roy  ;  deux  chiffrées  sur 
l'alphabet  particulier  que  vous  aviez  avec  Sa  Majes- 
té ,  gardé  par  M.  de  Lomenie,  dont  nous  avons  trouvé 
les  minutes  parmy  quelques  papiers  mis  dans  une 
des  petites  ormoires  de  vostre  petit  cabinet  secret  ^ 

quelque  temps  après  vostre  retour  d'Angleterre  à  la 
Cour.  Les(^[uelles  n'ayans  pu  mettre  en  leur  ordre 
requis ,  à  cause  qu'elles  estoient  sans  datte ,  nous 
avons  estimé  à  propos  de  les  interposer  en  ce  lieu , 
à  la  suitte  de  toutes  les  autres  grandes  lettres  et  dis- 
cours cy-dessus  par  nous  escrits  et  chiffrez  sur  l'al- 
phabet de  M.  de  Yille-roy  ,  avant  que  de  parler  de  ce 
qui  se  passa  sur  le  temps  de  vostre  parlement ,  et  de- 
puis vostre  retour  d'Angleterre  en  France  5  ces  trois 
lettres  estant  telles  que  s'ensuit. 

Lettre  de  la  main  de  M.  de  Rosnj  au  Roj. 

Sire  , 

Continuant  de  rendre  compte  à  vostre  Majesté  (sui- 
vant le  commandement  exprès  qu'il  luy  a  pieu  de 
m'en  faire ,  sans  appréhender  quelle  trouvast  mes 
lettres  trop  longues  )  de  toutes  les  moindres  particu- 
laritez,  de  tant  soit  peu  d'importance ,  quiseroient 
venues  à  ma  cognoissance ,  je  me  suis  proposé  de  luy 
représenter  icy  comme  en  un  tableau  peint  de  toutes 
ses  couleurs ,  et  comme  partie  des  causes  et  fonde- 
mens  d'aucunes  de  mes  procédures  qui  pourroient 
sembler  extravagantes  à  quelques  esprits  délicats  , 
tout  ce  que  j'ay  appris  et  recognu  des  humeurs ,  fan- 
taisies et  dispositions  de  ceux  avec  lesquels  il  m'a 
fallu  traitter,  ou  qui  se  pouvoient  intéresser  avec 
eux,  que  pour  plus  grande  intelligence  du  total,  je 
distingueray  en  quatre  chefs  principaux  ,  dont  le  pre- 
mier concerne  le  roy  d'Angleterre  et  autres  potentats 
du  Nord ,  leurs  humeurs  et  inclinations  naturelles , 
judicielles  et  consideratives ,   tant  envers  vous  ,  le 

roy  d'Espagne ,  que  les  Provinces  Unies.  Le  second  , 
la  diversité  de  ses  conseillers  et  ministres ,  et  leurs 
dilTerentes  inclinations  envers  les  mesmes  choses. 
Le  troisiesme,  les  practiques,  désirs  et  dispositions 
d'Espagne  et  des  Archiducs.  Et  le  quatriesme ,  Testât 
des  aft'aires  des  Provinces  Unies,  leurs  affections, 
leurs  espérances  ,  leurs  forces ,  et  leurs  foiblesses  ;  ce 
qui ,  à  mon  advis ,  donnera  plusieurs  lumières  à  vostre 
Majesté,  et  dequoy  arrester,  ou  au  moins  diminuer 
les  blasmes  des  esprits  trop  curieux  et  contentieux, 
et  qui  ne  trouvent  jamais  à  leur  goust  aucunes  des 
paroles  ny  des  œuvres  d'autruy. 

Premièrement,  quant  aux  humeurs  des  susdits  roys 
et  potentats  du  Nord  ,  encor  qu'elles  sont  différentes 
en  beaucoup  de  choses,  si  n'ay-je  pas  laissé  de  les 
trouver  en  mesme  sentiment  pour  le  regard  des  sur- 
seances  et  temporisement  d'attendre,  pour  entamer 
les  choses ,  la  maturité  des  occasions  ,  et  de  n'entre- 
prendre point  trop  de  grandes  choses  à  la  fois  5  et 
pour  particularitez  de  ce  que  j'ay  pu  recognoistre  , 
en  communiquant  tant  de  fois  avec  le  roy  d'Angle- 
terre ,  il  m'a  semblé  que  son  inclination  envers  vous 
et  la  France ,  n'estoit  pas  trop  bonne  lors  que  j'ar- 
rivay  en  Angleterre  ,  dautant  que  les  jaloux  de  vostre 
gloire  avoient  essayé  de  luy  persuader  que  vous  le 
mesprisiez  et  hayssiez  tout  ensemble  ^  que  vous  en 
parliez  indignement,  l'appellant  capitaine  es  aiis  et 
clerc  aux  aimes  (car  ce  sont  les  mots  dont  l'on  m"a 
fait  reproche  )  ;  que  mon  frère  et  moy  avions  tenus 
plusieurs  discours  à  son  desadvantage,  voire  mesmes 
il  s'estoit  fourré  quelque  chose  en  l'esprit  des  antiques 
prétentions  angloises  sur  la  France. 

Quant  à  TEspagiie ,  ces  roys  du  Nord  la  distin- 
guoient  en  trois  maisons ,  à  sçavoir  d'Espagne ,  d'Ans- 
triche  et  de  Bourgongne. 

Pour  la  première,  le  roy  d'Angleterre  en  crai- 
gnoit  et  hayoit  la  nation ,  la  fierté ,  les  astuces ,  la 
puissance  et  les  desseins. 

Pour  la  seconde ,  il  la  mesestimoit ,  comme  foible 
et  dénuée  de  personnes  recommandables  j  mais  de 
laquelle  il  eust  bien  désiré  l'amitié ,  en  la  séparant 
sinon  de  l'afrection,  au  moins  de  la  faction  Romaine , 
espagnole  et  jesuistique .  qu'il  hayt  infiniment. 

Pour  la  troisiesme ,  le  nom ,  la  situation  et  le  resta- 
blissement  de  cette  maison  de  Bourgongne ,  luy  sonne 
fort  doux  aux  oreilles  5  et,  à  mon  advis,  n'espargne- 
roit  rien  pour  cet  effet,  moyennant  qu'il  la  pust  ab- 
solument séparer  de  l'Espagne  et  raesme  de  TAustricliej 
sinon  de  la  maison,  à  tout  le  moins  de  la  prétention. 

Quant  aux  ministres  et  conseillers  de  ce  prince, 
comme  ils  sont  divers  en  pays,  en  naissances ,  esprits, 
qualitez  et  professions ,  aussi  sont-ils  différents  en 
amitiez  et  conseils,  en  desseins  et  en  factions.  Les 
uns ,  comme  le  comte  de  Mare,  lemilord  Mont-joye, 
chevalier  Asquins  ,  Rainlos  et  quelques  gentils- 
hommes du  lict  et  jouvenceaux ,  qu'ils  appellent  de 
la  couche ,  ils  sont  tout  à  faict  portez  à  la  personne 
de  leur  maistre,  à  ses  passions,  à  ce  qui  luy  pourroit 
acquérir  honneur,  gloire  et  grandeur ,  et  plutost  pen- 
chans  vers  la  France  que  nulle  autre  part ,  peu  expé- 
rimentez aux  affaires  ,  quelques-uns  d'eux  assez  bons 
hommes  de  guerre,  qui  voudroient  bien  posséder 
seuls  la  faveur  et  en  exclurre  les  autres  :  d'autres , 
comme   l'admirai  Haouard ,  le   grand  chambellan, 

bref  tous  les  Haouards ,  le  grand  escuyer  et  tous  les 
Ilusmes  et  quelques  autres  avec  eux ,  sont  entièrement 
portez  à  la  faction  espagnole.  Les  autres  ,  comme  le 
chancelier  ,  le  grand  thresorier  ,  le  milord  Cécile  et 
autres  semblables,  sont  tous  d'humeurs  anciennes 
angloises  ,  c'est  à  dire ,  ennemis  de  la  France ,  peu 
amis  de  l'Espagne  ,  et  absolument  portez  pour  faire 
ressusciter  la  maison  de  Bourgongne ,  et  réduire  les 
Estats  à  cette  nécessite.  Les  autres ,  comme  le  comte 
de  Northumbelland  ,  de  Sutenton ,  de  Comberland , 
les  milords  Cobhan,  Ralek ,  Grillin  et  autres,  seront 
tousjours  de  toutes  les  factions  qui  voudront  remuer 
mesnage  ,  ou  dedans  ou  dehors  leur  royaume  ^  voire 
aucuns  d'eux  contre  leur  propre  Roy  et  leur  patrie, 
et  tous  ces  gens-là  ensemble,  demeurent  buttez  les 
uns  contre  les  autres  à  qui  possédera  la  faveur  et  fera 
suivre  ses  conseils.  Mais  l'on  estime  que  les  gens  de 
robe  et  de  plume  l'emporteront  par  dessus  les  autres, 
comme  plus  sortables  à  l'humeur  du  Roy,  plus  intelli- 
gens  d'affaires,  plus  fins ,  plus  rusez,  plus  patiens  à 
supporter  les  impetuositez  des  autres,  moins  sujets  à 
donner  des  ombrages  et  des  défiances  à  leur  maistre , 
et  à  luy  faire  craindre  leurs  courages  et  leurs  desseins. 
Si  ce  n'est  que  des  mignons  et  favoris  de  chambre , 
comme  l'on  commence  à  l'appercevoir,  ne  traversent 
tant  les  uns  que  les  autres  et  s'emparent  de  tout  le 
crédit. 

Quant  à  l'Espagne ,  Ton  croit ,  à  ce  que  l'on  a  pu 
descouvrir  et  conjecturer  jusques  à  présent,  soit  par 
la  cognoissance  de  leur  naturelle  fierté  ,  de  leurs  an- 
ciennes convoitises  et  desseins  à  l'empiétement  de 
l'empire  chrestien,  soit  par  les  practiques  et  menées 

qu  ils  ont  desja  faites  et  les  intelligences  qu'ils  conti- 
nuent avec  tous  ceux  qui  hayent  la  France,  que  tout 
leur  but  tend  à  en  empesclier  l'alliance  et  confédé- 
ration avec  l'Angleterre  ,  et  que  plutost  que  de  n'y 
parvenir,  ils  accorderont  tout  ce  que  voudra  l'An- 
gleterre ,  jusques  à  délivrer  les  Provinces  Unies  de 
toutes  guerres ,  voire  de  subjection ,  pourveu  que 
cela  se  traitte  sans  la  participation  de  la  France ,  sur 
laquelle,  ainsi  qu'ils  publient,  tant  eux  que  l'Angle- 
terre ont  de  si  grandes  prétentions  et  si  bien  fondées, 
que  ce  seroit  lion  te  à  lun  efc  à  l'autre  de  ne  les  pas 
renouveller  et  ne  s'unir  ensemble  que  pour  s'y  réin- 
tégrer :  chose  aussi  facile ,  disent-ils,  à  exécuter  qu'à 
désirer,  estans  une  fois  sur  ce  sujet,  ces  deux  cou- 
ronnes et  les  dix-sept  provinces  des  Pays-Bas ,  en 
paix,  union,  concorde  et  bonne  intelligence  en- 
semble. Mais  de  quelques  belles  paroles  et  spécieuses 
apparences  que  puissent  estre  ombragez  et  fardez  tous 
ces  projets ,  si  les  estime-je  ,  et  peut  estre  eux  mesmes 
aussi ,  de  succez  impossibles  ,  tant  à  cause  de  la  con- 
trariété des  religions,  que  des  fondemens  divers  et 
maximes  différentes  que  les  uns  et  les  autres  ont  à 
présent  au  régime  de  leurs  royaumes. 

Quant  à  messieurs  des  Estats  des  Pays-Bas,  comme 
les  plus  exposez  à  l'oppression  et  les  plus  proches  des 
dangers ,  aussi  ont-ils  des  pénétrations  plus  vives  et 
des  appréhensions  plus  certaines  ,  recognoissans  bien 
en  premier  lieu  que  toutes  les  bîandices  d'Espagne 
ne  sont  qu'autant  de  pièges  à  leur  liberté  ,  les  espé- 
rances d'Angleterre  plutost  des  mines  et  des  paroles 
que  des  certitudes  ny  des  effets  ,  et  quil  n'y  a  que  la 
seule   générosité,  franchise  et  puissance  de  vostre 

Majesté  qui  soulage  leurs  ennuis  ,  subvienne  à  leurs 
nécessitez  et  renforce  leurs  courages.  Et  neantmoins 
ils  cachent  tant  qu'ils  peuvent  telles  opinions,  et  font 
démonstration  qu  ils  croyent  estre  facile  de  traitter  à 
conditions  raisonnables ,  et  recevoir  des  assistances 
convenables  de  l'Angleterre  5  afin  que  tenant  vostre 
INIajesté  en  jalousie ,  qu'ils  ne  se  précipitent  en  l'un 
ou  en  l'autre  party,  ils  augmentent ,  par  cette  appré- 
hension, dautant  plus  vostre  resolution  à  les  secourir 
puissamment  et  en  suitte  conjoindre  à  ce  secours  la 
réputation  des  alliances  et  confédérations  angloises; 
afin  qu'elles  ne  se  restraignent  dans  les  factions  à  vous 
et  à  eux  contraires,  qui  est  tout  le  fruit ,  à  mon  ad- 
vis  ,  qu'ils  espèrent  de  leur  voyage  en  Angleterre  et 
de  mon  entremise  pour  eux  audit  pays  -,  et  que  de  ma 
part ,  tant  pour  ce  qui  les  touche  que  pour  toutes  les 
autres  affaires  quej'ay  traittées  pendant  mon  voyage, 
soit  avec  ce  prince  ,  ses  ministres  ou  autres  particu- 
liers, j'ay  estimé  estre  nécessaire  de  vous  représenter. 
Priant  le  Créateur,  etc. 

Lettre  de  la  main  de  M.  de  Rosjvy  au  Roj. 
Sire, 

Encor  cpie  par  l'ordre  qu'il  a  pieu  à  vostre  Majesté 
me  commander  d'observer,  en  luy  faisant  tenir  des 
lettres  touchant  ses  particulières  intelligences,  tant 
anciennes  fpie  nouvelles  ,  avec  les  Estats  ,  royaumes, 
princes,  peuples  et  villes  protestantes  et  reformées, 
et  autres  faciendes  que  j'cstimerois  ne  devoir  pas 
estre  publiées  que  par  vostre  commandement  ou 
licence ,  vostre  Majesté  m'eust  ordonné  de  les  escrire 
T.  4.  28 

toutes  de  ma  main  sur  l'alphabet  du  chiffre  particulier 
qu'elle  m'avoit  fait  dresser,  si  me  fusse-je  neautmoins 
fort  bien  gardé  de  les  faire  telles  et  si  longues  que 
j'ay  fait  et  fais  encore  maintenant ,  si  M.  de  Lomenie, 
en  me  venant  dire  adieu  ,  ne  m'eust  asseuré  que 
vostre  Majesté  luy  avoit  mis  son  chifli'e  entre  les 
mains ,  et  commandé  de  s'instruire  si  bien  en  iceluy, 
qu'il  vous  pust  descharger  de  la  peine  de  déchiffrer 
mes  lettres.  Tellement  que  sur  cette  confiance,  Sire  , 
joinct  le  desplaisir  que  vous  m'avez  mandé  d'avoir 
eu  de  l'esgarement  fait  par  les  commis  de  M.  de  Ville- 
roy,  d'une  lettre  non  chiffrée  que  j'escrivois  et  ad- 
dressois  à  vostre  propre  personne ,  je  prens  la  licence 
d'ampliiier  cette  lettre  sur  vostre  chiffre  particulier 
d'une  infinité  de  particularitez  qui  eussent  pu  per- 
mettre d'estre  escrites  du  chiffre  que  j'ay  avec  M.  de 
Ville-roy,  et  d'y  adjoindre  encore  quatre  ou  cinq  pe- 
tites lettres  que  j'avois  desja  minutées  et  préparées 
poar  vous  estre  envoyées  à  diverses  fois  ,  afin  qu  elles 
vous  fussent  rendues  moins  ennuyeuses  à  faire  dé- 
chiffrer et  lire. 

Par  cette -cy  donc,  Sire,  laquelle  à  mon  advis 
sera  la  dernière  que  vostre  Majesté  aura  de  moy  en 
son  chiffre ,  je  luy  diray,  en  premier  lieu  ,  comme 
ceux  qui  avoient  eu  charge  de  la  part  des  roys  de 
Dannemarc  et  Suéde  pour  y  rendre  les  compliraens 
accoustumez  aux  nouvelles  royautez,  arrivèrent  en 
ce  royaume  un  jour  après  moy.  Surquoy  nous  estaus 
entre-donnez  les  advis  nécessaires  pour  ce  que  nous 
avions  à  communiquer  ensemble ,  les  visites  s'en 
sont  ensuivies  telles  qu'il  estoit  convenable;  en  quel- 
ques unes  desquelles  se  sont  par  trois  fois  rencon- 

très  le  comte  de  Mare,  le  milord  Mont-joye  et  le 
chevalier  Asquins  ;  mais  tousjours  faisant  semblant 
que  ç'avoit  esté  par  hazard  et  comme  d'eux  mesmes, 
et  grands  amis  des  autres.  Quoy  que  ce  soit  ,  nous 
avons  eu  à  diverses  fois  plusieurs  longs  et  divers 
propos  ensemble ,  lesquels  n'estans  pas  de  la  bien- 
séance d'une  lettre  en  chifîre ,  je  remets  à  les  faire 
entendre  à  vostrc  Majesté  lors  que  je  seray  près  d'elle. 
Mais  pour  l'informer  de  quelques-uns  d'iceux  les  plus 
nécessaires  à  scavoir  promptement,  je  luy  diray  que 
nonobstant  que  je  n'aye  pas  trouvé  en  ces  gens-cy 
ensemble ,  ny  en  tous  les  autres  avec  lesquels  j'ay  eu 
à  traitter  choses  de  conséquence ,  cette  vivacité  d'es- 
prit, fermeté  de  jugement,  ny  généreuse  resolution 
aux  hautes  entreprises  ,  esquelles  excelloit  vostre 
royale  et  loyale  sœur  la  brave  Elizabeth  d'Angleterre, 
si  n'ay-je  pas  laissé  de  faire  projetter  et  résoudre 
plusieurs  bons  essais  à  faire  et  observations  à  prac- 
ti({uer.  Je  luy  diray,  d'ailleurs,  qu'encor  qu'ils  n'ayent 
peu  trouver  rien  à  redire  aux  questions  que  vostre 
Majesté  m'avoit  commandé  de  leur  proposer  comme 
de  moy-mesme  ,  et  sans  aucune  charge  d'ailleurs,  si 
n'ont  ils  pas  laissé  de  leur  associer  tant  d'esgards  , 
circonspections,  temporisemens  ,  remises  d'exécu- 
tions et  d'observations  à  faire  pour  empescher  de 
rien  précipiter,  mais  d'attendre  la  maturité  des  occa- 
sions et  la  bonne  assiette  des  esprits ,  qu'ils  croyent 
avoir  pris  des  précautions  contre  tout  ce  qui  lespou- 
voit  obligera  s'embarquer  en  des  desseins  et  entre- 
prises de  douteuses  issues-,  et  neantmoins  si  ne  laisse- 
je  pas  de  croire  d'avoir  obtenu  tout  ce  que  vostre 
Majesté  pouvoit  maintenant  raisonnablement  désirer 

d'eux ,  puis  que  par  article  exprès  il  a  esté  convenu 
qu'ils  suivront  l'exemple  de  vostre  Majesté  en  la  dis- 
tribution des  Estats  et  seigneuries  qu'il  faudra  dé- 
partir. Et  quoy  que  je  ne  doutasse  pas  de  pouvoir 
bien   trouver  d'assez  valables  raisons  pour  y  faire 
adoucir  quelques  uns  de  ces  points  en  temperamens 
et  assaisonneraens  ,  si  est-ce  que  ne  voyant  rien  prest 
d'exécuter  en  toutes  ces  choses  ,  ny  qui  pust  presser 
vostre  Majesté  d'entrer  en  nul  essay  d'importance,  je 
ne  voulus  pas  m'en  servir,  de  crainte  que  rencon- 
trant des  esprits  capricieux  ou  opiniastrcs  ,  nos  reso- 
lutions doucement  convenues  ne  fussent  changées  en 
altercations  ,  voire  mesme  en  aversions  , apparentes  , 
lesquelles  eussent  pu  diminuer  en  quelque  sorte  l'o- 
pinion en  laquelle  ,  suivant  le  commandement  de 
vostre  Majesté,  je  m'estois  résolu  de  laisser  un  cha- 
cun en  p;irtant  de  ce  pays,  qu'il  y  avoil  une  parfaic- 
tement  bonne  intelligence  entre  vous  quatre  grands 
rovs,  et  une  asseurée  fraternité  d'armes  et  de  des- 
seins conformément  à  celle  qui  avoit  esté  conclue 
entre  vostre  Majesté  et  celle  de  la  feue  reine  Eliza- 
beth  :  me  semblar.t  estre  bien  plus  convenable  à  un 
ministre  d'Estat,  duquel  les  actions  sont  subjectes  à 
recevoir  de  malicieuses  interprétations  ,  en  laissant 
les  choses  apparemment  en  leur  entier,  de  remettre 
le  choix  de  l'innovation  à   vostre  Majesté  ,  encore 
que ,  pour  dire  ce  qui  m'en  a  semblé  après  avoir  plus 
attentivement  médité  sur  toutes  circonstances  pré- 
sentes et  celles  encor  qui  sont  en  la  puissance  de 
l'advenir,  je  ne  croye  pas  que  quand  j'auray  repré- 
senté tout  ce  qui  m'a   esté  occurrent  en  ce  pays, 
qu'elle  accuse  de  lascheté  ou  d'imprudence  mes  pro- 

cedures.  A  quoy  désirant  de  préparer  desja  aucune- 
ment l'esprit  de  vostre  Majesté ,  j  ay  creu  qu'elle  ne 
me  blasraeroit  point  si  je  luy  faisois  icy  un  sommaire 
fort  abrégé  de  la  principale  raison  qu'un  cliascun 
d'eux  allégua  en  une  assemblée  qu'ils  firent  sans  m'en 
advertir,  mais  que  j'ay  sceu  depuis,  par  le  moyen  du 
milord  Mont-joye,  qui  est  vostre  serviteur  particu- 
lier et  mon  intime  amy  ,  pour  les  faire  égallement 
convenir  en  un  mesme  sentiment  sur  les  temporise-* 
mens ,  remises  et  attentes  de  la  maturité  des  occasions 
cy-devant  dites. 

Le  roy  d'Angleterre ,  comme  prince  d'exquise  sa- 
gesse et  grandement  spéculatif,  et  qui  mesme  afïecte 
de  se  faire  tenir  pour  tel,  disant  qu'il  estoit  de  la  né- 
cessaire tempérance  et  circonspection  de  toute  nou- 
velle royauté  de  se  donner  an  et  jour  de  terme  avant 
que  de  faire  aucunes  innovations,  afin  de  n'en  exciter 
point  qui  luy  puissent  nuire,  et  semble  que  celles  qu'il 
appréhende  le  plus  luy  doibvent  venir  du  costé  de  sa 
femme  et  de  son  fils  aisné ,  quoy  qu  ils  ayent  inclina- 
tions diverses. 

De  la  part  du  roy  de  Dannemarc  (lequel,  à  la  vé- 
rité, a  domination  sur  de  grandes  et  fort  diversifiées 
estenduës  de  terres  et  pays  ,  mais  la  pluspart  infer- 
tiles ,  de  bizarre  situation  et  grandement  incommode 
habitation),  il  fut  allégué  par  ses  députez  que  ses 
peuples ,  bien  qu'assez  dociles  ,  estoient  neantmoins 
si  divers  en  mœurs,  humeurs  et  fantaisies,  que,  pour 
les  contenir  en  obeyssance  envers  luy  et  patience  en- 
tr'eux  mesmes,  il  estoit  contraint  d'y  changer  souvent 
d'ordres  ,  de  formes  et  de  reglemens  ,  estant  mainte- 
nant après  pour  voir  s'il  en  pourroit  point  establir 

de  perpétuels  -,  avant  le  succez  duquel  dessein  Testai 
de  ses  affaires  Fobligeoit  à  ne  s'engager  absolument 
en  nulle  entreprise  présente  qui  pust  estre  douteuse. 

De  la  part  du  roy  Charles  de  Suéde  (  que  vostre 
Majesté  cognoist ,  et  lequel ,  par  son  commandement , 
je  fis  assister  d'hommes  et  d'argent  pour  faciliter  sa 
nouvelle  royauté),  ses  députez  représentèrent  qu'es- 
tant venu  advis  à  leur  Roy  au  temps  qu'ils  partirent, 
que  le  roy  de  Pologne,  son  nepveu  ,  faisoit  quelque 
démonstration  de  vouloir  encore  renouveller  ses 
prétentions  sur  la  Suéde ,  surquoy  il  s'estoit  résolu 
de  convoquer  une  assemblée  de  tous  les  Estats  de  son 
royaume ,  avant  la  conclusion  de  laquelle  il  ne  leur 
sembloit  pas  à  propos  de  s'embarquer  en  des  mouve- 
mens  d'importance  et  de  longue  décision  au  dehors. 

Et  de  la  part  de  messieurs  les  Estats  des  Provinces 
Unies  il  fut  dit ,  par  le  sieur  Bernaveld ,  qu'il  leur 
sembloit  ne  debvoir  penser  pour  maintenant  à  rien  de 
nouveau,  qu'ils  n'eussent  veu  que  deviendroitce  grand 
dessein  de  l'attaquement  et  de  la  defence  d'Ostande, 
ce  que  produiroientles  mutinations  de  plusieurs  trou- 
pes espagnoles  ,  et  ce  qu'il  reiissiroit  d'un  dessein 
qu'ils  avoient ,  dont  l'heureux  succez  repareroit  les 
dommages  de  la  perte  d'Ostande  quand  bien  elle  ar- 
riveroit.  Et  quoy  que  sur  toutes  ces  allégations  je 
voye  bien  qu'il  y  auroit  beaucoup  de  choses  à  con- 
tredire ,  si  ne  perdez-je  point  l'opinion  qu'il  pourra 
survenir  de  tels  accideus ,  diversitez  d'advis  et  de  con- 
jonctures d'affaires ,  que  vostre  Majesté  aura  elle- 
mesme  besoin  d'user  des  temperamens  qui  luy  sem- 
bleront peut-estre  n'estre  pas  maintenant  de  saison. 
Suppliant  vostre  Majesté  de  ra'excuser  si  mes  lettres, 

mais  principalement  celles  en  chifï'res ,  dont  la  nature 
prescrit  briefveté ,  sont  trop  longues  et  fréquentes , 
peu  éloquentes  et  souvent  pleines  de  redites,  estant 
bien  difficile  d'user  de  chift'rement  sans  plusieurs  er- 
reurs :  me  semblant  que  les  miennes  doivent  estre 
couvertes  par  l'exprès  commandement  que  j'ay  receu 
de  vostre  Majesté  de  n'espargner  point  ma  peine  en 
telles  occasions  :  lequel  me  fera  prendre  encor  la  har- 
diesse d'amplifier  cette  lettre  ,  quelque  excessivement 
longue  et  peut-cstre  ennuyeuse  qu  elle  puisse  estre  , 
d'un  récit  de  divers  bruits  qui  courent  en  ce  royaume 
en  forme  de  vaude-ville  ,  des  diverses  fantaisies  des 
principaux  de  ceux  qui  auront  à  jouer  leur  person- 
nage sur  le  théâtre  des  affaires  qui  se  démènent  au- 
jourd'huy,  et  desquelles  il  vous  a  pieu  que  je  m'en- 
tremisse de  quelque  partie.  Mais  estant  venu  à  con- 
sidérer qu'il  me  seroit  du  tout  impossible  de  vous  en 
représenter  un  détail  bien  intelligible,  sans  faire  une 
excessivement  longue  et  ennuyeuse  lettre  pour  vostre 
Majesté  et  trop  pénible  pour  moy-mesme  ,  je  me  suis 
résolu  d'en  différer  le  discours  entier  comme  je  fais 
celuy  des  articles  secrets  dont  nous  sommes  conve- 
nus ,  au  temps  qu'une  furieuse  pluye  et  un  grand  vent 
la  retenant  dans  la  chambre ,  elle  commande  souvent  à 
ses  serviteurs,  et  fréquemment  à  moy,  de  luy  faire 
des  contes.  Mais  afin  que  vostre  Majesté  ait  plus  de 
désir  et  plus  de  souvenir  pour  me  l'ordonner  ainsi, 
j'ay  estimé  qu'elle  n'auroit  point  désagréable  si,  par 
anticipation,  je  luy  en  faisois  icy  un  petit  sommaire  des 
plus  abrégez  qu'il  m'a  esté  possible,  que  pour  plus 
facile  compréhension  je  distingueray  en  cinq  chefs 
principaux. 

Le  premier,  pour  ce  qui  concerne  le  roy  d'Angle- 
lerre  ,  ses  humeurs,  inclinations,  opinions  ,  désirs  et 
dispositions,  et  les  diversitez  d'advis ,  conseils  et  in- 
tentions de  ses  divers  ministres  sur  Testât  des  affaires 
présentes  et  leurs  égards  à  l'endroit  des  roy  s  de  France, 
d'Espagne,  de  Danneraarc  ,  Suéde,  les  archiducs  de 
Flandres,  les  provinces  unies  de  Hollande,  et  finale- 
ment l'Empereur ,  l'Empire ,  les  Estats  et  princes  d'Al- 
lemagne ,  et  les  Suisses  -,  car  il  se  discourt  de  toutes 
ces  choses. 

Plus  le  second,  pour  ce  qui  peut  concerner  les 
mesmes  Estats ,  affaires  et  personnes  cy-dessus ,  au 
regard  des  roys  de  Dannemarc  et  Suéde ,  etleurs  con- 
seillers qui  sont  icy  députez. 

Plus  le  troisiesme  ,  pour  ce  qui  peut  concerner  les 
mesmes  Estats ,  affaires  et  personnes  cy-dessus ,  à 
Fesgard  du  roy  d'Espagne  et  de  ses  conseillers  et  con- 
fidens  qu'il  a  en  ce  royaume. 

Plus  le  quatriesme ,  pour  ce  qui  peut  concerner 
les  mesmes  Estats ,  affaires  et  personnes  cy-dessus , 
à  l'esgard  des  archiducs  de  Flandres  ,  les  partisans 
qu'ils  ont  en  ce  royaume,  leurs  grandes  villes  et 
peuples. 

Et  le  cinquiesme ,  pour  ce  qui  peut  concerner  les 
mesmes  Estats ,  affaires  et  personnes  cy-dessus ,  au 
regard  des  provinces  unies  des  Pays-Bas,  de  la  diver- 
sité des  intentions  de  leurs  conducteurs ,  et  des  in- 
clinations de  leurs  villes  et  riches  marchands ,  tou- 
chant la  facilité  du  commerce  aux  deux  Indes. 

Sur  tous  lesquels  discours ,  après  la  réquisition 
tres-humble  d'un  gênerai  pardon  de  toutes  mes  er- 
reurs ,  estant  bien  difficile  de  n'en  avoir  ppint  fait  en 

de  si  longues  lettres  de  ma  main ,  toutes  sur  le  chiffre 
particulier  que  vostre  Majesté  a  voulu  que  j'eusse 
avec  elle  ,  je  prleray  le  Créateur  ,  Sire ,  etc. 

Lettre  de  la  main  de  M.  de  Rosnj  au  Roj. 

Sire  , 

Suivant  le  commandement  que  j'avois  receu  de 
vostre  Majesté ,  en  prenant  congé  d'elle  pour  mon 
voyage  d'Angleterre ,  d'addresser  à  sa  propre  personne 
toutes  mes  lettres  qui  parleroient  de  ce  qu'elle  m'avoit 
donné  charge  de  proposer  comme  de  raoy-mesme  au 
roy  d'Angleterre  et  autres  à  moy  spécifiez ,  pour  es- 
sayer de  diminuer  la  faction  d'Espagne  et  maison 
d'Austriche  qui  s'amplifioit  par  trop  de  tous  costez , 
et  autres  affaires  que  j'estimerois  dignes  de  venir  cà 
sa  seule  cognoissancc  5  je  ne  manquay  pas  de  suivre 
vos  intentions  dés  ma  seconde  dépesche,  dautant 
qu  elle  parloit  un  peu  librementdes  Anglois  et  de  leurs 
humeurs  et  complexions  hautaines  et  volages.  Or  , 
ayant  appris  par  les  lettres  de  vostre  Majesté ,  que 
cette  mienne  dépesche  avoit  esté  soustraite  et  mise 
en  autres  mains  que  les  vostres,  j'ay  creu  cpie  cela 
n' avoit  point  esté  fait  sans  quelque  mauvais  dessein 
de  longue  main  prémédité ,  et  que  je  medevois  rendre 
dautant  plus  circonspect  à  escrirc  de  telles  matières 
et  soigneux  d'observer  exactement  vostre  ordre  plein 
d'admirable  prudence  et  prévoyance  ,  comme  les  suc- 
cez  des  choses  en  rendent  des  preuves  manifestes.  Et 
combien  qu'en  une  lettre  que  je  vous  ay  escrite  ce 
jourd'huy  ,  par  la  voye  et  manière  ordinaire  ,  le  pac- 
quet  estant  addressé  à  M.  de  Ville-roy,  je  la  die  estrc 

une  espèce  de  recapitulation  de  tout  ce  qui  s'est  passé 
en  mon  voyage ,  et  que  j'ay  traitté ,  géré  et  négocié 
pendant  mon  séjour  en  Angleterre,  si  ay-je  neant- 
moins  ohmis  expressément  et  conformément  à  vos 
commandemens ,  la  plus  part  des  choses  lesquelles  , 
selon  mon  advis ,  requeroient  le  plus  de  secret ,  à 
dessein  de  les  vous  représenter  après  ,  comme  je  fais 
par  cette  lettre  de  ma  main  (  sans  user  neantmoins  de 
chiffre  ,  sa  longueur  ne  me  l'ayant  pu  permettre  ),  et 
ce  le  plus  briefvement  que  l'importance  d'icelle  m'en 
a  laissé  la  liberté  ,  jusques  à  reserver  plusieurs  parti- 
cularitez  fort  substantielles  à  vous  faire  entendre  de 
bouche ,  de  crainte  d'ennuyer  vostre  Majesté  par  de 
si  longues  et  fréquentes  lettres ,  comme  seroit  le  récit 
entier  des  occasions  qui  me  furent  présentées  par  les 
roys  aveclesquelsj'ay  eu  à  négocier,  sans  qu'à  mon 
advis  ils  ayent  pensé  qu'il  y  eust  de  l'artifice ,  tout 
cela  ayant  esté  fait  si  à  propos  ,  que  j'eus  moyen  de 
leur  faire  toutes  les  propositions  que  vostre  Majesté 
m'avoit  commandées  -,  et  crois  de  m'y  estre  comporté 
en  sorte  qu'il  leur  a  esté  impossible  de  se  douter  que 
vostre  Majesté  en  eust  eu  aucune  cognoissance.Leur 
faisant  croire  absolument  que  tout  cela  procedoit  pu- 
rement et  simplement  de  mes  imaginations  et  fantai- 
sies ,  et  encore  icelles  engendrées  par  l'extrême  pas- 
sion que  j'avois  à  la  conservation  et  accroissement  de 
ma  religion ,  au  contentement  de  sa  personne  royale 
d'Angleterre  ,  et  à  l'exaltation  de  sa  gloire  et  amplifi- 
cation de  sa  domination  ,  comme  celuy  seul  que  j'es- 
timois  capable  de  pouvoir  empescher  les  desseins  que 
je  voyois  bien  qui  se  minutoient  entre  tous  les  roys 
et  potentats  catholiques  Romains ,  pour  la  ruyne  de 

ceux  qu'ils  nonimoientheretiques.  Luy  ayant  ensuitte, 
avant  que  de  rien  particulariser,  fait  faire  tous  les 
sermens  solemnels  que  j'ay  voulu,  qu'il  ne  diroit  ja- 
mais rien  à  qui  que  ce  pust  estre  do  ce  que  je  veuois 
de  luy  déclarer  de  l'intérieur  de  mon  cœur ,  tant  en- 
vers la  religion  en  gênerai ,  que  sa  personne  en  par- 
ticulier ,  ny  des  autres  ouvertures  que  j'avois  encore 
à  luy  faire ,  sinon  de  mon  sceu  et  consentement  -,  de 
crainte  que  parvenant  à  la  cognoissance  de  vostre  IVIa- 
jesté  par  autre  voye  que  la  mienne,  et  sans  y  apporter 
les  dispositions  et  précautions  nécessaires,  elle  ne 
s'offençast  griefvement  contre  moy,  de  voir  que  j'au- 
rois  entrepris  de  parler  à  un  prince  estranger  avec 
telle  confidence  de  choses  tant  importantes ,  non  seu- 
lement sans  en  avoir  eu  charge  de  vous ,  mais  aussi 
sans  vostre  sceu ,  et  ne  fust  en  fin  peut  estre  cause 
que  de  mon  affection  eu  son  endroit  procederoit  ma 
ruyne  certaine. 

Or,  ay-je  abrégé  tout  ce  que  je  luy  dis  et  qu'il  me 
respondit  sur  ce  sujet ,  le  remettant  à  vous  en  faire 
le  récit  estant  près  de  vostre  Majesté  pour  respondre 
au  commandement  qu'elle  me  fait  de  m'iuformer  de 
la  perte  de  ma  susdite  seconde  depesche.  Surquoy  je 
luy  diray  que  ceux  qui  ont  charge  de  recevoir  ses 
pacquets ,  la  coloreront  de  telles  excuses  que  bon  leur 
semblera;  mais  je  vous  puis  certifier,  Sire  ,  ([u'elle  a 
esté  portée  par  mon  courrier,  que  je  confesse  bien 
estre  homme  simple  ,  mais  fort  fidèle,  et  me  servant 
à  la  chambre ,  dans  le  logis  de  M.  de  Ville-roy ,  dau- 
tant  que  vous  estiez  lors  à  la  chasse  ,  et  mise  entre  les 
mains  d'un  de  ses  commis ,  du  nom  duquel ,  à  la  vé- 
rité ,  il  fut  si  beste  que  de  ne  s'en  enquérir  pas  ;  mais, 

à  ce  qu'il  dit,  Louvet  parloit  à  luy,  et  mit  en  sa  pré- 
sence plusieurs  pacquets  entre  ses  mains  pour  les 
bailler  audit  sieur  de  Ville-roy  ^  et  faut,  quoy  que 
Ton  vueille  dire  ,  qu'il  y  ait  quelqu'un  dans  cette  mai- 
son-là duquel  vostre  Majesté  soit  desloyalement  ser- 
vie ,  et  qui  fasse  profit  de  vos  dépesches ,  encor  que 
pour  celle-là  il  n'en  tirera  pas,  à  mon  advis,  grande 
utilité ,  dautant  que  la  lettre  estant  entièrement  escrite 
de  ma  propre  main ,  et  ce  qu'il  y  avoit  de  plus  impor- 
tant, du  chiffre  particulier  de  vostre  Majesté  qu'elle 
me  commanda  de  luy  faire  ,  il  ne  luy  aura  pas  esté 
possible  de  la  déchiffrer ,  et  croy  plutost  qu'autrement 
que  la  trop  grande  circonspection  dontj'ay  usé,  met- 
tant sur  la  suscription  de  ma  dépesche  ,  paquet  pour 
estre  mis  es  mains  propres  du  Roj  sans  estre  oui^ert, 
aura  esté  cause  de  la  substraction  d'icelle  ,  et  que  nen 
pouvant  profiter  l'on  faura  bruslée. 

Mais  pour  reprendre  mon  premier  propos,  qui  a  eu 
pour  but  de  donner  à  vostre  Majesté  quelque  espèce 
de  lumière ,  en  attendant  mon  arrivée  ,  des  discours 
plus  importans  que  nous  avons  eus  ensemble ,  le  roy 
d'Angleterre  et  moy ,  outre  ce  qui  est  dit  dans  cette 
grande  lettre  en  forme  de  recapitulation,  je  vous  diray, 
Sire,  et  supplieray  quant  et  quant  vostre  Majesté  d'ex- 
cuser la  longueur  de  Funeetfautre  de  ces  deux  lettres, 
que,  dans  la  première  d'icelles ,  entre  ces  mots  de  for- 
midable domifiation  espagnole  ,  et  ceux-cy,  que  s'il 
ne  se  Jaisoit  entre  vos  Maj estez  /]2iy  obmis  ce  que 
j'adjoustay  au  roy  d'Angleterre,  qui  fut  tel  que  s'ensuit  : 

«  Ou  qu'à  tout  le  moins  ils  renfermeront  cette  fac- 
((  tion  austrichienne ,  qui  essaye  de  dominer  sur  tous 
«  les  potentats  de  la  chrestienté  ,  dans  ce  seul  conti- 

«.  lient  des  Espagnes  ,  borné  de  trois  parts  des  mers 
«  Oceane  et  Méditerranée ,  et  du  qnalriesme  des  monts 
«  Pyrennées.  Ce  qui  se  pouvoit  entreprendre,  selon 
«  mon  advis ,  ce  luy  dis-je ,  par  quatre  diverses  voyes 
«  et  manières  de  procéder,  desquelles,  si  je  ne  crai- 
«  gnois  de  luy  estre  trop  long  et  ennuyeux ,  ou  le  des- 
«  tourner  d'autres  occupations  plus  récréatives ,  je  luy 
«  dirois ,  dés  maintenant ,  quelque  chose  attendant  un 
«  autre  sien  plus  grand  loisir ,  que  je  luy  represente- 
«  rois  d'une  suilte  continue  autant  que  le  sujet  le  me- 
«  riteroit ,  toutes  les  imaginations  et  fantaisies  qui 
«  m'estoient  entrées  en  l'esprit  sur  un  dessein  de  telle 
a  importance  ,  et  qui  neantmoins  se  conforme  en  tout 
«  et  par  tout  à  ceux  que  vous  avez  eus  de  longue  main, 
«  espérant  que  tout  ce  qu'il  y  pourroit  avoir  de  vague 
«  ou  défectueux  ayant  esté  bien  examiné,  tant  par 
«  luy  que  par  vostre  Majesté,  si  tant  estoit  qu'il  ju- 
«  geast  à  propos  ,  l'ayant  entendu  ,  de  vous  en  parler, 
«  et  en  suilte  corrigé  selon  la  prudence  de  deux  si 
«  grands  Roys ,  il  pourroit,  selon  mon  opinion  et  mon 
((  désir,  estre  rendu  fort  facile  à  exécuter.  » 

Surquoy  il  me  dit  en  m'embrassant  :  «  Je  vous  jure, 
<(  M.  de  Rosny,  que  je  n'ay  jamais  rien  trouvé  de  trop 
«  long  ny  de  fastidieux  (  car  il  use  souvent  du  mesme 
«  mot  )  en  vostre  entretien;  qu'il  ne  m'ennuya  jamais 
«  moins  qu'il  a  fait  cette  après  disnée,  et  mesme  crois 
«  que  je  ne  sçaurois  employer  mieux  le  temps  qu'à 
«  la  représentation  de  choses  si  hautes.  Et  partant 
a  vous  priez-je  de  vouloir  continuer  ,  car  je  vous 
«  veux  donner  tout  autant  de  loisir  qu'il  vous  sera 
((  nécessaire  pour  cet  effet.  «  Surquov  je  luy  dis  que 
des  quatre   moyens  par  mov  imaginez,  les  deux  se 

poiivoienl  facilement  pratiquer ,  sans  pour  cela  entrer 
en  déclaration  de  guerre  ouverte  contre  l'Espagne  , 
dont  le  premier  estoit  d'entreprendre  de  conquérir 
aux  Indes,  où,  par  tous  les  traittez,  il  estoit  laissé  en 
la  liberté  d'un  chacun  des  roys  d'y  pouvoir  négocier, 
sauf  aux  autres  à  s'en  défendre  au  delà  de  la  ligne, 
sans  que  toutes  les  aggressions  et  oppositions  qui  s'y 
feroient  de  part  ny  d'autre  ,  pussent  estre  estimées 
à  rupture  de  paix  entre  eux.  Et  que  pour  rendre 
cette  entreprise  fructueuse  ,  il  estoit  nécessaire  de 
préparer  trois  bonnes  flottes  ,  composées  de  huit  mille 
hommes  de  pied  chacune  ,  et  de  tous  vivres ,  armes  , 
artilleries  et  munitions  nécessaires  pour  un  rafrais- 
chissement  successif  de  six  en  six  mois ,  afin  de  rem- 
placer ce  que  le  temps  ,  les  armes  et  les  maladies ,  et 
autres  incommoditez  des  terres  et  mers  tant  esloi- 
gnées,  pourroient  avoir  consommé  et  ruiné.  Des- 
cju elles  flottes  les  vaisseaux  pourroient  estre  fournis 
par  les  Anglois,  les  artilleries,  vivres,  denrées  etmuni- 
tions  nécessaires  par  les  Pays-Bas,  et  les  gens  de  guerre 
et  leur  scJde ,  comme  le  plus  onéreux ,  par  la  France  : 
demeurans  tous  les  profits  ,  advantages  et  conquestes 
partagez  neantmoins  également.  L'autre  moyen  se- 
roit  de  se  tenir  préparez  pour  embrasser  les  occasions 
de  la  succession  de  Cleves,  et  le  dcceds  de  l'Empereur, 
lesquelles  ny  l'une  ny  l'autre  ne  sçauroient  apparem- 
ment plus  gueres  tarder  -,  sans  permettre  cependant 
qu'Ostande  se  perdist ,  ny  qu'il  fust  esleu  aucun  roy 
«les  Romains.  IN'y  ayant  nid  doute,  que  sur  tels  chan- 
gemens,  il  ne  survinst  des  causes  de  discord  entre 
tous  ceux  de  la  maison  d'Austriche  ,  et  la  pluspart 
des  princes,  Estats,  villes  et  communautez  d'Aile- 

magne,  lesquels  ouvriroient  à  la  France,  Angleterre, 
Dannemarc,  Suéde,  Pays-Bas  et  leurs  associez,  les 
infaillibles  moyens  pour  non  seulement  faire  tomber 
la  succession  de  Cleves  en  telles  mains  que  bon  leur 
semblera  ,    mais  aussi  pour  arracher   de  la  maison 
d'Austriche  rheredité  de  FEmpire  et  des  royaumes 
et  Estats  de  Bohême ,  Hongrie  ,  Moravie ,  Stirie ,  Ca- 
rinthie  et  Tirol ,  pour  remettre  le  tout  en  la  liberté 
élective  des  princes  et  des  peuples,  comme  il  estoit 
anciennement,  sans  que  pour  cela  TEspagne  eust  su- 
ject  apparent  de  se  plaindre  d'aucuae  aggression  ny 
d'infraction  de  paix  -,  laquelle  ne  se  pourroit  ainsi  évi- 
ter par  les  deux  derniers  expediens  de  ma  proposi- 
tion, dont  le  premier  seroit  de  soustraire  entièrement 
par  guerre  ouverte  toutes  les  dix-sept  provinces  des 
Pays-Bas  de  la  domination  d'Espagne,  et  les  distri- 
buer en  tel  nombre  de  principautez  ou  republiques 
libres  et  souveraines ,  qu'il  seroit  communément  ad- 
visépar  tous  les  associez  ,  dontlaconqueste  se  rendra 
assez  facile  si  Ton  scait  bien  user  de  la  commodité 
qu'en  donne  la  situation,  laquelle  estantdeformeàpeu 
près  triangulaire,  compris  avec  les  dix-sept  provinces 
celles  de  Liège  ,  Juliers  et  Cleves ,  l'un  des  costez  du 
triangle  se  trouve  tout  borné  de  la  mer ,  depuis  Calais 
jusques  à  Emdem ,  sur  laquelle  l'Angleterre ,  le  Dan- 
nemarc ,  la  Suéde  ,  les  Provinces  Unies  et  leurs  asso- 
ciez sont  tant  puissantes,  qu'il  ne  sçauroit  rien  entrer 
ny  sortir  desdites  provinces  que  ce  qu'il  leur  plaira. 
L'autre  costé  du  triangle  est  borné  de  la  France  ,  de- 
puis Calais  venant  gagner  la  Somme,  et  de  là  jusques 
à  Mezieres,  Verdun  et  Mets  :  tout  lequel  trajet  se 
peut  aussi  tellement  asseurer  et  clorre,  par  les  pays 

et  forces  ordinaires  de  France,  qu'il  n'y  sçauroit  sem- 
blal)lement  rien  sortir  ny  entrer  que  ce  qu'elle  vou- 
dra. Le  troisiesme  et  dernier  costé  du  triangle  ,  qui 
s'estend  depui*  Mets  tout  du  long  des  rivières  de 
Mozelle  et  du  Rhin,  et  jusques  à  Dusseldorp  ,  estant 
borné  des  Estats  de  Mets ,  de  Trêves  ,  Cologne  et 
Mayence.  Sur  lesquelles  rivières  logeant  les  ar- 
mées qu'il  est  es  puissances  des  potentats  cy-dessus 
de  mettre  sur  pied  ,  et  ne  se  trouvant  de  résistance 
qu'à  Tliionville ,  qui  ne  peut  pas  long-temps  durer 
contre  telles  forces ,  les  autres  Estats  et  villes  qui  se- 
ront du  long  ce  trajet,  se  résoudront  à  telles  loix  et 
conditions  que  l'on  leur  voudra  imposer;  lesquelles 
ne  tendront  qu'à  empeschcr  qu'il  ne  sorte  ny  entre 
aussi  aucuns  vivres,  denrées,  marchandises  ny  hommes 
dans  les  susdites  provinces-,  esquelles,  si  aucunes  villes 
s'opiniastrent  à  la  défence  ,  envoyant  es  environs 
d'icelles  quatre  ou  cinq  mille  chevaux  faire  le  dégast 
et fouragement  des  vivres,  des  villages  et  des  cam- 
pagnes lors  qu'elles  viendront  en  grain  ,  il  n'y  a  doute 
que  la  faim  et  la  nécessité  de  toutes  choses  ne  ré- 
duisent dans  six  mois  au  plus  lard  toutes  les  plus 
fortes  et  obstinées  forteresses  à  tel  party  que  l'on  vou- 
dra :  mais  lousjours  essayer  de  former  de  toutes  ces 
provinces  une  seule  republique  toute  libre  ,  comme 
un  membre  de  l'Empire.  Le  qnatriesme  et  dernier 
expédient  estant  beaucoup  plus  gênerai,  de  plus  grande 
conséquence  et  remply  de  plus  de  difïicultez  5  aussi 
sera-il  nécessaire  d'y  user  de  plus  grandes  prévoyances, 
forces,  préparatifs  et  négociations.  Intéressant  au  pro- 
fit de  la  dissipation  espagnole  tous  ceitx  qui  pour- 
roient  donner  quelque  sorte  d'empeschement  à  r'en- 

clorre  sa  domination  dans  les  seules  bornes  d'Espagne; 
lour  faisant  voir  dès  seuretez  suffisantes  pour  ce  qui 
leur  scroit  promis  ,  et  que  ce  qui  s'entreprendroit  no 
seroit  pour  aucunes  fuis  ambitieuses  ny  pour  en 
agrandir,  en  sorte  quelconque ,  ny  la  France  ny  l'An- 
gleterre ,  ny  autre  potentat,  si  puissant  qu'il  iust, 
pour  devenir  aussi  ennuyeux  et  formidable  aux  autres 
<[ue  s'est  maintenant  rendue  l'Espagne,  laquelle,  pour 
ce  sujet  seul ,  l'on  veut  essayer  d'affoiblir  ;  distribuant 
ce  que  l'on  luy  osteroit  par  l'advis  commun  de  tous 
ceux  qui  entreront  en  l'associa  lion ,  ce  qui  semble, 
sauf  à  y  changer  ce  que  Ton  verra  à  propos ,  ne  pou- 
voir estre  plus  équitablement  fait  qu'en  disposant  de 
l'Empire ,  de  la  Hongrie  ,  Bohême,  Moravie  et  Silezie, 
Austriche ,  succession  de  Cleves  et  des  dix-sept  pro- 
vinces basses ,  comme  il  a  desja  esté  dit  cy-devant. 
Et  pour  le  surplus  bailler  aux  Suisses  le  Tirol ,  l'Al- 
satie  et  la  Franche-Comté  -,  au  duc  de  Savoye  la  Lom- 
bardie,  la  luy  érigeant  en  royaume  avec  le  Piedmont 
et  la  Savoye,  formant  dcsEstats  des  ducs  de  Florence, 
Mantouë,  Parme,  Modene  ,  seigneuries  de  Gènes, 
Luques  et  autres  petits  princes  d'Italie ,  qui  voudront 
contribuer  à  ce  dessein ,  une  espèce  de  republi([ue 
d'eux  tous,  afin  de  se  pouvoir  mieux  maintenir.  Que 
si  quelques-uns  desdits  princes  ne  veulent  entrer  en 
l'association ,  ils  seront  traittez  comme  ennemis  ;  et 
quant  au  Pape,  je  croy  qu'il  souvient  bien  à  vostrc 
JMajesté ,  comme  le  royaume  de  Naples  luy  a  tousjours 
esté  entièrement  destiné ,  comme  a  esté  aux  Vénitiens 
toute  la  Sicile,  et  tout  ce  qui  sera  jugé  leur  estre  plus 
commode  vers  le  Friul  et  l'istrie  ,  en  ce  qui  est  pos- 
sédé par  l'Espagne. 

T.     /(•  2f) 

Toutes  lesquelles  propositions  ,  pour  estre  trop 
succinctement  et  superficiellement  traittées ,  semble- 
roient  d'abord  à  plusieurs  (je  n'en  doutois  point,  et 
peut-eslre  à  luy  mesme  et  à  vostre  Majesté,  lors  qu'il 
auroit  esté  d'advis  de  vous  en  parler  )  plutost  pures 
imaginations  que  ratiocinations  solidement  faites  ny 
fondées,  lesquelles,  neantmoins,  se  pourroient  très- 
bien  justifier  et  monstrer  fort  faisables  ;  principale- 
ment tous  les  défauts  d'icelles  en  ayans  esté ,  comme 
j'ay  desja  dit,  corrigez  par  quatre  si  grands  roys  et 
tant  expérimentez  capitaines  ,  lesquels  je  supplie- 
rois  lors  de  me  vo  aloir  excuser ,  et  imputer  à  l'extrême 
passion  que  j'ay  à  leur  service ,  et  à  fexaltation  de 
leur  grandeur  ,  telles  hautes  cogitations  que  j'dd- 
voiiois  et  recognoissois  assez  excéder  ma  portée^  mais 
non  celle  de  leurs  Majestez  que  le  ciel  avoitpourveus 
de  particulières  lumières ,  dons  et  grâces  très-excel- 
lentes ,  par  préférence  à  tous  autres  roys  et  princes. 

Surquoy  s'estant  un  peu  mis  à  songer,  il  reprit 
avec  une  soudaineté  merveilleuse  la  pluspart  des  prin- 
cipaux poincts  que  j'avois  touchez ,  y  remarqua  divers 
inconveniens ,  et  forma  plusieurs  diîîicultez  ,  bref, 
me  fit  quasi  toutes  les  mesmes  répliques  de  vostre 
Majesté ,  lors  que  je  luy  ay  fait  de  pareilles  ouver- 
tures par  trois  fois ,  dont  la  première  fut  à  son  retour 
de  Mets  estant  à  Monglat,  où  elle  prit  resolution  de 
m'envoyer  vers  ce  prince  ,  en  partie  pour  luy  ouvrir 
quelque  chose  de  ces  propositions ,  non  toutesfois  en 
vostre  nom ,  mais  comme  de  moy-mesme  ainsi  que 
j'ay  fait,  afin,  comme  il  a  desja  esté  dit,  de  voir  ce 
qu'il  en  diroit.  Pour  à  quoy  parvenir  et  pénétrer  da- 
vantage dans  ses  intentions  ,  je  luy  respondis  que 

toutes  ces  objections  estoient  dignes  d'un  tant  sage  et 
judicieux  prince  qu'il  s'estoit  monstre  en  toute  la 
conduite  de  sa  vie  5  que  je  recoguoissois  assez  l'im- 
portance d'iccllcs,  et  combien  en  telles  matières  si 
cspineuses  le  secret  estoit  principalement  requis  -,  ne 
doutant  nullement  que  si  jamais  je  venois  à  en  parler 
à  vostre  Majesté ,  qu  elle  n'y  fist  les  mesmes  dilîicul- 
tez  et  observations ,  pour  trouver  une  grande  con- 
formité de  vivacité  d'esprit  et  solidité  de  jugement 
entre  vos  deux  Majestez  ,  qui  est  la  plus  excessive 
sorte  de  loiiange  dont  je  sçaurois  user  en  son  endroit 
que  de  le  comparer  à  vous ,  comme  je  pense  vous 
l'avoir  desja  escrit.  Que  si  son  courage,  nonobstant 
tout  mon  dire,  ne  se  trouve  assez  relevé  pour  se  jetter 
tout  ouvertement  dans  de  telles  résolutions,  au  moins 
cstime-jc  l'avoir  entièrement  aliéné  de  toutes  propo- 
sitions qui  luy  pourroient  estre  faites  ;  ny  pour  le  re- 
couvrement des  provinces  qui  ont  autresfois  appar- 
tenu aux  Anglois  ,  ny  pour  se  restraindre  d'alliance 
et  d'amitié  avec  le  roy  d'Espagne  et  les  arcliiducs  ù 
vostre  préjudice,  ny  par  aucune  préférence,  ny  ponr 
se  rendre  protecteur  de  ceux  de  la  religion  en  France, 
ny  pour  intercéder  contre  vostre  gré  pour  aucuns  de 
vos  sujets  rebelles.  Qui  est  tout  ce  que  j'ay  estimé 
debvoir  escrire  à  part  àvostre  Majesté,  tout  le  surplus 
de  ce  qu'elle  pouvoit  scavoir  de  moy  avant  mon  arrivée 
estant  dans  la  graiidc  lettre  de  mesme  dalte  que  la 
présente  -,  suppliant  vostre  INIajesté  de  vouloir  excuser 
ce  qu'elle  y  trouverra  de  mal  poly,  ou  non  assez  bien 
expliqué,  ou  de  défauts  au  chiffre,  chose  que  je  crains 
dautant  plus  qne  je  l'ay^escrite  à  la  haste,  et  n'ay  pas 
eu  le  loisir  de  la  lire  après,  tant  j'estois  accablé  de 

sommeil ,  ayant  esté  toute  la  niiict  àFcscrire  et  àla  chif- 
frer ,  ce  qui  peut-estre  eu  rendra  le  deschiffrement 
plus  difficile  à  M.  de  Lomenie  ,  aussi  qu'à  mon  arri- 
vée je  repareray  tous  ces  défauts ,  vous  portant  des 
resolutions  escrites ,  desquelles  vous  aurez ,  à  mon 
advis ,  S'jjet  de  contentement.  Sur  lequel  je  prie  le 
Créateur ,  Sire  ,  de  vous  vouloir  journellement  ac- 
croistre  et  vous,  etc. 

De  Londres,  ce  lo  juillet  i6o3. 

Nous  avions  oublié  à  vous  ramentevoir  qu'un  peu 
devant  que  vous  voulussiez  travailler  aux  deux  sus- 
dites dépesches  ,  vous  aviez  receu  deux  lettres  du 
Roy  ,  l'une  estoit  du  3  juillet  et  l'autre  du  5 ,  et  deux 
de  M.  de  Ville-roy  de  mesme  datte ,  lesquelles  la  te- 
neur ensuit. 

Lettre  du  Roj  à  M.  de  R.osnj,  contresignée. 

]MoN  cousin  ,  La  Fontaine  arriva  icy  dimanche  au 
soir  ,  avec  vostre  dépesche  du  24  du  mois  passé  ^  elle 
fait  mention  d'une  du  20,  que  je  n'ay  encore  receuë  : 
partant  vous  adviserez  à  qui  vous  l'avez  baillée  , 
afin  de  sçavoir  ce  qu'elle  est  devenue.  J'ay  fait  responce 
à  celle  du  14,  le  28  dudit  mois  passé  ,  par  la  voye 
ordinaire  de  Calais.  J'ay  bien  considéré  les  propos 
qui  se  sont  passez  entre  vous  el  le  sieur  de  Berna veld 
représentez  au  commencement  de  vostredite  lettre, 
et  me  semble  que  vous  n'avez  peu  fait  d'avoir  tiré 
de  luy  sa  conception  pour  la  conservation  de  leur 
Estât ,  en  cas  que  le  roy  d'Angleterre  les  abandonne 
et  recognoissent  ne  pouvoir,  avec  l'assistance  de  leurs 
amis ,  se  défendre  et  conserver  par  la  force. 

J'avois  bien  oiiy  parler  du  traittc  proposé  par  le 
duc  de  Brunsvie  -,  mais  aussi  j'avois  entendu  que 
les  difïicultez  qui  en  avoient  empeschc  la  suitte  ,  es- 
toient  précédées  autant  des  arcliiducs  et  du  roy  d'Es- 
pagne ,  que  des  Estais  des  Provinces  Unies  :  ceux-là 
ne  voulans  quitter  à  l'Empire  la  souveraineté  des  pro- 
vinces et  villes  possédées  par  les  autres  ^  quoy  estant, 
ce  remède  proposé  serviroit  plus  à  abuser  les  Estais 
de  Flandres,  qu'à  les  délivrer  de  peine  et  lenr  donner 
moyen  de  respirer  -,  au  moyen  dequoy  il  seroit  be- 
soin qu'ils  eussent  recours  à  un  autre  remède,  duquel 
la  nécessité  où  ils  se  trouveroient  lors ,  pourroitleur 
faire  ouverture.  Qui  sera  tout  ce  que  je  vous  diray 
sur  le  discours  dudit  sieur  de  Bernaveid. 

Je  n'ay  rien  à  vous  faire  sçavoir  sur  ceux  du  se- 
crétaire de  la  seigneurie  de  Venise,  sinon  quej'ay  eu 
à  plaisir  de  les  entendre,  et  principalement  la  res- 
ponce  qu'il  vous  a  dit  avoir  entendue  ,  que  ledit  roy 
d'Angleterre  a  faite  aux  ambassadeurs  de  l'électeur 
Palatin ,  quand  ils  l'ont  requis  et  pressé  de  s'employer 
pour  le  duc  de  Bouillon;  car  elle  est  telle  que  je  la 
pouvois  désirer  et  attendre  de  son  amitié.  Mais  par  ce 
que  vous  ne  me  l'avez  confirmée  par  la  suitte  de 
vostredite  lettre ,  je  demeure  en  doute  de  la  vérité 
d'icelle ,  et  dautant  plus  que  j'ay  sceu  que  lesdits 
ambassadeurs ,  qui  sont  arrivez  à  Paris  dés  samedy 
dernier  ,  ont  jà  déclaré  à  quelques-uns  avoir  rap- 
porté toute  satisfaction  dudit  roy  d'Angleterre,  dequoy 
je  pourray  peut-cstrc  apprendre  quelque  chose  d'eux, 
les  voyans ,  comme  je  dois  faire  devant  quils  re- 
tournent trouver  leur  maistre. 

Mais  ledit  duc  de  Bouillon  me  donne  tous  les  jours 

quelque  nouvelle  occasion  d'estre  plus  mal  content 
de  luy  ;  car  il  fait  tout  ce  qu  il  peut  dedans  et  dehors 
mon  royaume ,  pour  mettre  mes  sujets  et  mes  voisins 
(  faisans  profession  de  la  religion  prétendue  reformée  ) 
en  jalousie  de  moy.  Il  a  conseillé  audit  électeur  Pa- 
latin de  bastir  une  nouvelle  forteresse  en  son  pays , 
pour  la  conservation  (  ainsi  qu  il  dit  )  de  la  pure  reli- 
gion -,  ayans  sur  cela  osé  escrire  à  Erard  ,  mon  ingé- 
nieur principal ,  sans  ma  permission ,  de  l'aller  trouver 
pour  servir  ledit  électeur  en  cette  occasion,  ainsi  que 
vous  verrez  par  la  coppie  de  la  lettre  qu'il  luy  a  es- 
crite  ,  laquelle  j'ay  commandé  vous  estre  envoyée 
avec  un  double  de  certains  articles  de  confédération 
contre  ceux:  de  ladite  religion,  c]ue  l'on  a  publiés  et 
respandus  en  mon  royaume  ,  pour  altérer  mesdits 
sujets  et  les  mettre  en  déiiance  de  ma  protection  et 
volonté.  J'ay  sceu  lesdits  articles  avoir  esté  for- 
gez et  publiez  par  ceux  qui  favorisoient  ledit  duc 
de  Bouillon  ,  au  temps  qu'ils  ontcreu  que  mon  indis- 
position estoit  plus  grande  qu'elle  n'a  esté,  et  ne 
doute  pas  qu'il  n'eu  a3^e  envoyé  des  doubles  en  Angle- 
terre et  ailleurs  pour  esmouvoir  aussi  nos  voisins 
elles  engager  en  leurs  mauvais  desseins.  Mais  comme 
ce  sont  inventions  pleines  d'impostures  et  d'imper- 
tinences ,  je  me  promets  aussi  qu'elles  se  destruiront 
d'elles  mesmes  à  la  confusion  des  autheurs  d'icelles  ; 
toutesfois  il  ne  sera  que  bon  que  vous  vous  en  esclair- 
cissiez  avec  ledit  roy  d'Angleterre,  luy  descouvrant 
la  malice  desdites  inventions  ,  et  ce  à  quoy  elles 
tendent. 

Il  m'a  esté  mandé  s'estre  tenu  plusieurs  assemblées 
et  conseils  en  Poictou  et  à  Saumur  ;  sur  le  sujet  de 

ma  dernière  maladie  ,  et  que  le  sieur  du  Plçssis  se 
monstre  de  jour  en  autre  ,  par  ses  propos  et  actions  , 
plus  aftectionné  à  la  défence  de  la  cause  dudit  duc 
de  Boiiillon  ,  s'elTorçant  d'intéresser  et  rallier  en  cela 
avec  luy ,  tons  ceux  envers  lesquels  il  a  quelque 
créance,  blasmant  ma  conduite  en  ce  fait  ,  comme 
si  le  tort  estoit  de  mon  coslé  ,  et  trailtois  trop  sévère- 
ment ledit  duc  de  Bouillon,  duquel  il  exalte  les  ser- 
vices et  mérites  plus  que  de  coustume.  Et  tout  cela 
ne  me  donnera  pas  grande  peine  si  ledit  roy  d'An- 
gleterre veut  vivre  avec  moy,  comme  il  vous  a  fait 
entendre  5  car,  joints  ensemble ,  il  nous  sera  facile  de 
donner  la  loy  et  ranger  à  leur  devoir  nos  mauvais 
voisins  et  sujets. 

Or ,  je  suis  tres-satisfait  et  content  des  bons  propos 
qu  il  vous  a  tenus  en  vostre  première  audiance.  Aussi 
ne  pouvicz-vous  vous  comporter  en  son  endroit  et 
en  toutes  autres  choses,  plus  prudemment  et  à  mon 
contentement  que  vous  avez  fait ,  tant  en  la  réception 
et  reddition  des  visites  et  courtoisies  qu'il  vous  a  dé- 
parties ,  qu'en  tous  les  discours  qui  se  sont  passez 
entre  vous.  Tellement  que  si  les  eflets  correspondent 
à  ses  bonnes  paroles ,  nous  vivrons  et  régnerons  en- 
semble tres-heureux  ,  à  quoy  participeront  nos  en- 
fans  ,  qui  est  le  but  auquel  vous  sçavez  que  j'aspire. 

Je  suis  à  présent,  attendant  ce  que  vous  aurez 
traitté  de  plus  particulier  avec  ledit  Roy,  suivant  la 
resolution  que  j'ay  prise  avec  vous,  devant  vostre 
partement ,  en  laquelle  je  persiste  ;  car  il  n'est  rien 
survenu  depuis,  qui  m'ayt  deu  faire  changer  d'opi- 
nion. Il  est  certain  ,  ainsi  que  je  vous  ay  escrit  par 
mes  dernières ,   que  ledit  roy  d'Espagne  dresse  et 

assemble  cette  année  des  forces  et  par  terre  et  par 
]iier  ,  plus  puissantes  que  les  précédentes.  Celles  qui 
doivent  passer  d'Italie  en  Flandres  ont  ja  commencé 
à  passer  les  monts ,  et  les  premières  troupes  arri- 
veront dedans  quatre  jours  au  pont  de  Gresin  5 
mais  il  n'y  a  point  d'apparence  qu  elles  s'arrestent  à 
Genève ,  ny  qu'elles  soient  employées  ailleurs  qu'aux 
Pays-Bas. 

Quant  à  ladite  armée  de  mer  ,  l'on  m'a  escrit  d'Es- 
pagne ,  qu'elle  doit  estre  preste  à  Lisbonne,  à  faire 
voile  au  20  ou  iS  du  mois  présent,  et  veut-on  que 
je  croye  qu  elle  va  en  Barbarie  et  non  ailleurs  :  tou- 
tesfois  je  ne  puis  m'y  fier ,  sçacliant  qu'ils  se  sont  cy- 
devant  aydez  de  ce  prétexte  pour  couvrir  et  mieux 
desguiser  leurs  desseins  contre  ma  personne  et  mon 
Estât.  C'est  pourquoy  j'ay  adverty  mes  serviteurs  aux 
provinces  de  Languedoc,  Provence  et  Daupliiné,  de 
se  tenir  sur  leurs  gardes  et  estre  prests  de  s'entre- 
secourir  au  besoin  qui  se  présentera.  J'ay  aussi  envoyé 
M.  Le  Grand  en  sa  charge  pour  mesme  effet,  etluy 
ay  commandé  ,  comme  j'ay  fait  au  sieur  d'Esdiguieres, 
de  se  jetter  dans  la  ville  de  Genève ,  si  on  l'assiège. 
Je  ne  veux  pas  vous  presser  d'advancer  vostre  négo- 
ciation ,  cognoissant  le  naturel  de  ceux  ausquels  vous 
avez  affaire.  Neantmoins,  comme  j'ay  besoin  de  vostre 
présence ,  et  qu'il  est  nécessaire  aussi  de  consoler  et 
assister  le  plutost  que  faire  se  pourra  les  Est  .ts  de 
Flandres,  je  vous  prie  ne  laisser  perdre  aucune  occa- 
sion de  serrer  et  faire  résoudre  les  affaires  que  je 
vous  ay  commandées,  et  continuer  à  me  donner  advis 
de  ce  que  vous  y  advancerez. 

Vous  avez  bien  fait  de  vous  estre  accommodé  au 

dcsir  dudit  Roy ,  pour  le  regard  du  deiiil  avec  lequel 
je  vous  avois  commandé  de  comparoistre  en  vostre 
première  audiance  pour  les  raisons  que  vous  m'avez 
escrites.  J'ay  aussi  telle  créance  et  fiance  en  vostre 
prudence  et  affection  ,  que  j'approuveray  tousjours 
tout  ce  que  vous  ferez  en  exécutant  mes  commande- 
mens  ^  ayant  pris  un  singulier  plaisir  aux  contestations 
et  disputes  qui  se  sont  passées  entre  ledit  Roy  et  vous 
sur  le  fait  de  la  chasse ,  de  laquelle  vous  luy  direz 
que  les  médecins  ne  m'ont  défendu  l'usage ,  mais  ils 
me  conseillent  d'en  user  un  peu  plus  modérément 
que  je  n'ay  fait  cy-devant  5  ce  ({uc  je  commence  à 
observer  depuis  vostre  partement  5  de  façon  que  je 
me  suis  trouvé  à  la  mort  de  cinq  ou  six  cerfs  ,  sans 
aucune  incommodité.  Je  me  trouve  aussi  tres-bieu 
de  l'usage  des  eaux  de  Fougues  ,  que  j'ay  commencé 
à  prendre,  depuis  cinq  ou  six  jours  ,  et  continueray 
encore  autant ,  puis  je  m'approclicray  de  Normandie 
poiu'  avoir  plus  souvent  et  promptement  de  vos  nou- 
velles ,  et  vous  rencontrer  aussi  plutost  si  vous  re- 
venez ,  vous  asseurant  que  je  ne  me  ressens  à  présent 
en  façon  quelconque  de  la  maladie  que  j'ay  eue  à 
Fonlaine-bleau ,  ainsi  que  vous  pourrez  dire  au  roy 
d'Angleterre,  afin  de  le  tirer  du  doute  qu'on  pourroit 
luy  avoir  donné  de  la  seureté  de  ma  vie. 

Il  faut  que  je  vous  die  que  l'on  m'a  dépeint  ce  Roy, 
pour  prince  si  irrésolu  ,  timide,  et  dissimulé,  que  je 
crains  fort  que  les  effets  ne  suivent  les  bonnes  paroles 
et  espérances  qu'il  nous  a  données ,  et  que  sur  cela 
nous  demeurions  incertains  de  sa  volonté  et  de  ce 
que  nous  en  aurons,  pour  maintenir  et  défendre  la 
cause  publique  \  à  quoy  les  broiiilleries  domestiques 

et  mescontentemens  publics  et  privez  que  vous 
in  avez  représentez ,  par  vostredite  lettre ,  nous  seront 
fort  contraires  :  pour  cette  cause ,  je  seray  tres-aise 
que  la  reine  d'Angleterre  d'apresent  arrive  par  delà 
pendant  que  vous  y  serez ,  pour  recognoistre  de  plus 
près  son  humeur ,  et  quels  effets  elle  produira.  Je  de- 
sire  aussi  que  vous  mettiez  peine  de  descouvrir  la 
vérité  de  la  déposition  du  jesuiste  qui  a  esté  pris  tra- 
vesty  ;  car  il  nous  importe  de  sçavoir  si  fadvis  qui 
vous  en  a  esté  donné  est  véritable,  les  deux  qui  sont 
icy  auprès  de  moy  voulans  que  je  croye  que  cela 
n'est  point.  Je  ne  vous  commanderay  rien  sur  les 
propos  qui  vous  ont  esté  tenus  par  le  comte  de  Nort- 
humbelland  ,  le  chevalier  Asquins  et  Stalford ,  asseuré 
que  vous  scaurez  assez  bien  mesnager  et  accroistre 
leur  bonne  volonté ,  et  faire  le  semblable  envers  les 
autres,  qui  s'en  ouvriront  à  vous.  Il  est  nécessaire 
aussi  que  nous  ayons  des  serviteurs  auprès  de  ce 
prince,  dautant  plus  soigneusement,  que  nous  reco- 
gnoissons  son  naturel  estre  disposé  à  se  laisser  gou- 
verner et  manier  par  ceux  qui  l'approchent ,  que  les 
Espagnols  ne  manqueront  d'user  de  pareils  moyens  , 
et  que  ce  prince  nous  peut  faire  plus  de  bien  ou  de 
mal  que  nul  autre  de  nos  voisins. 

Je  loue  aussi  la  courtoisie  de  laquelle  vous  avez 
usé  envers  le  comte  d'Arambergue  ,  luy  faisant  part, 
si  à  propos  que  vous  avez  fait ,  de  la  venaison  que 
vous  avoit  envoyée  le  roy  d'Angleterre ,  vers  lequel 
La  Boderie  m'a  escrit,  que  dom  Joan  de  Taxis  devoit 
bien-tost  passer  -,  toutesfois  j'ay  opinion  qu'il  attendra 
des  nouvelles  dudit  comte  d'Arambergue ,  afin  de  ne 
bazarder  légèrement  la  dignité  et  grandeur  de  sou 

maistre.  Quant  à  la  ville  d'Ostande ,  je  n'ay  pas  opi- 
nion, quoy  que  vous  ayt  dit  le  sieur  de  Bernaveld , 
que  les  archiducs  la  forcent  cette  année,  si  les  Estats 
continuent  à  la  secourir  comme  ils  ont  fait  jusques  à 
présent  5  car  les  assiégez  se  fortifient  tous  les  jours 
à  la  veuë  des  autres ,  lesquels  aussi  font  paroistre , 
par  leur  conduite  ,  avoir  plus  d'espérance  au  temps , 
que  en  leur  bras  et  industrie.  J'estime  aussi  que  les 
forces  qui  leur  viennent  d'Italie  ,  diminueront  telle- 
ment par  les  cliemins ,  devant  qu'elles  arrivent  au 
pays,  que  la  despence  en  excédera  grandement  le  profit 
qu'ils  en  tireront  ^  ja  les  mille  chevaux  levez  sous 
la  charge  du  duc  d'Aumale  se  sont  à  demy  débandez, 
et  ceux  qui  restent  font  tant  de  mal ,  qu'ils  sont  in- 
supportables ,  et  seront  contraints  de  les  licentier 
pour  en  décharger  le  pays.  Mon  cousin,  je  prie  Dieu 
qu'il  vous  ayt  en  sa  saincte  et  digne  garde. 

Escrit  à  Monceaux,  le  3  de  juillet  i6o3. 

Hekry. 

Et  plus  bas ,  DE  Neuf-ville. 

Lettre  du  Roj  à  M.  de  Rosnj,  contresignée. 

Mon  cousin ,  si  vostre  depesche  du  24  du  mois 
passé  ,  à  laquelle  j'ay  fait  responce  par  le  courrier  La 
Fontaine^  le  3  du  présent ,  m'a  contenté  pour  m'avoir 
rendu  bon  et  particulier  compte  par  icellc  de  vostre 
première  audiance ,  et  de  tout  ce  que  vous  avez  appris 
et  remar({ué  par  delà,  important  à  mon  service  et 
digne  dcslre  sccu  ,  je  nel'ay  pas  esté  moins  du  con- 
tenu de  celle  du  28  dudit  mois  passé,  que  j'ay  re- 
ceuë  par  ce  porteur,  lo  j  du  présent,  par  laquelle 

j'ay  entendu  ce  que  vous   avez  Iraitté  avec  le  roy 
cVAngleterre  en  vostre  seconde  audiance,  et  depuis 
avec  ses  conseillers^  en  quoy  vous  ne  pouviez  véri- 
tablement me  servir  plus  dignement  et  à  mon  con- 
tentement que  vous  avez  fait.  Et  comme  je  n'ay  rien 
à  vous  commander  sur  lespoincts  deduicts  par  vostre- 
dite  lettre ,  et  aussi  que  je  me  promets  de  vous  revoir 
(iien-tost,   la  présente  ne  servira  que  pour  vous  ad- 
vertir  que  je  vous  attends  en  bonne  dévotion ,  pour 
vous   déclarer  en  personne  la  satisfaction  que  j'ay 
de  toute  vostre  procédure,  comme  des  lettres  que 
vous  m'avez  escrites ,  vous  asseurer  que  vous  serez 
le   très-bien  venu-,  et  quelque  fruict  que  vous  me 
rapportiez  de  vostre  légation  ,  je  vous  en  sçauray  pa- 
reil gré  que  si  la  moisson  en  estoit  entière  et  parfaite 
selon  mon  désir  et  le  vostre ,  pour  le  bon  devoir  que 
vous  avez  fait  de  m'y  servir.  Et  afin  que  vous  scachiez 
où  me  trouver,  je  vous  diray  que  j'acheveray  demain 
de  prendre  les  eaux  de  Fougues  ,  desquelles  je  vous 
asseure  ,  derechef,  que  je  me  trouve  merveilleuse- 
ment bien,  que  je  partiray  d'icy  mardy  ou  mcrcredy  , 
pour  aller  coucher  à  Tresmes ,  et  le  lendemain  à  Vil- 
liers-Coterests,  où  jedemeureray  quatre  ou  cinq  jours, 
puis  retourneray  de  là ,  par  Merlou  et  Chantilly ,  à 
Sainct  Germain  en  Laye^  et  si  vous  vous  estes  licentié 
et  séparé  de  ce  prince,  au  temps  quej'ay  remarqué  par 
vostredite  lettre  que  vous  estimiez  le  pouvoir  faire, 
je  m'attends  vous  voir  audit  Yilliers-Coterests,  où  sans 
passer  par  Paris  ,  vous  pouvez  vous  rendre  commo- 
dément sur  vos  chevaux  ou  en  poste ,  comme  vous 
jugerez  estre  pour  le  mieux  ;  mais  sçachez  que  le  plus- 
tost  que  je  vous  pourray  voir  en  bonne  santé ,  me 

sera  le  plus  agréable.  A  tant  je  prie  Dieu ,  mon  cousin, 
qu'il  vous  ait  en  sa  digne  garde. 

Escrit  à  Monceaux,  le  5  juillet  i6o3.  Henry. 

Et  plus  bas,  de  Neuf-ville. 

Et  à  costé  est  escrit. 
Le  sieur  de  Boisse  m'a  adverty ,  que  le  terse  de 
dom  ïnigo  de  Borgia,  composé  de  vingt-deux,  en- 
seignes d'Espagnols  ,  passa  le  pont  de  Gresin  ,  le  pre- 
mier de  ce  mois,  suivi  de  dix  compagnies  Neapoli- 
taines ,  qui  estoient  en  Savoye ,  où  est  demeuré  le 
terse  de  dom  Sanclio  de  Luna  ,  pour  ,  à  mon  advis , 
favoriser  le  traitté  du  duc  de  Savoye  avec  ceux  de 
Genève ,  lequel  est  si  advancé  que  l'on  a  opinion 
qu'il  sera  conclu  dans  le  quinziesme  de  ce  mois.  Les 
quatre  mille  Milanois  du  comte  de  Sainct  Georges 
ont  commencé  aussi  à  passer  les  monts  pour  suivre 
les  autres  ;  tellement  que  les  archiducs  seront  bien- 
lost  grandement  renforcez.  Cette  armée  d'Espagne 
continue  pareillement  à  se  préparer  en  toute  dili- 
gence ,  et  le  Pape  veut  que  je  croye  que  c'est  chose 
qui  ne  me  regarde  pas.  Vous  sçaurez  le  surplus  quand 
je  vous  verray. 

Lettre  de  M.  de  Ville-roj  à  M.  de  Rosnr. 

MoxXsiEUR  ,  le  Roy  a  esté  tres-content  de  voslre 
dépcsche,  ainsi  que  vous  recognoistrez  par  sa  res- 
ponce  \  mais  il  est  en  peine  et  raarry  de  la  perte  de 
celle  du  20,  de  laquelle  il  faut  descouvrir  la  cause.  Je 
vous  asseure  que  Sa  Majesté  n"a  trouvé  aucune  super- 
fluité  en  vostredite  lettre  ,  approuvant  et  loiiant  tout 
ce  que  vous  avez  dit.  fuit  et  escrit.  Les  enfans  de 

M.  de  Savoye  passèrent  le  20  du  passé ,  à  la  veue 
de  Marseille ,  allans  en  Espagne ,  accompagnez  de  neuf 
galères,  quatre  de  Malte,  trois  du  Pape,  et  deux 
dudit  duc  ;  ils  ne  saluèrent  point  le  cbasteau  dlf. 
IN'ous  avons  eu  confirmation  aussi  de  radvancement 
des  forces  d'Espagne  et  d'Italie,  qui  vont  en  Flandres, 
par  lettres  de  Lyon  du  aS  du  mois  passé  ;  tellement 
que  j'estime  qu'elles  commenceront  à  passer  ,  dedans 
deux  jours  ,  le  pont  de  Gresin.  Le  Roy  se  porte  mer- 
veilleusement bien  des  eaux  de  Fougues.  Ilpritencor 
hier  un  cerf,  où  la  Reine  esloit  ;  mais  commodément 
il  voudroit  sçavoir  à  toutes  heures  de  vos  nouvelles  , 
et  pense,  que  selon  ce  que  vous  luy  manderez  par 
vos  premières ,  il  s'advancera  de  partir  d  icy  ,  pour 
aller  du  costé  de  Gailîon.  Je  vous  baise  bien  humble- 
ment les  mains  ,  et  prie  Dieu  ,  monsieur  ,  qu'il  vous 
conserve  en  bonne  santé.  Vostre  tres-humble  servi- 
teur, DE  Neuf-ville. 
De  Monceaux,  le  3  juillet  i6o3. 

Et  à  costé  est  escrit. 
Le  porteur  eust  esté  renvoyé  plutost ,  s'il  n'eust 
esté  contraint  d'aller  plus  loing,  ainsi  qu'il  vous  dira. 

Lettre  de  M.  de  Pllle-roj  à  M.  de  Piosnj. 

Monsieur  ,  j'escris  aussi  incommodément  que  l'ac- 
coustumée ,  mon  mal  de  poulce  n'estant  encore  guery. 
Le  Roy  se  loue  à  bon  droit  de  vostre  conduite , 
comme  font  tous  ceux  qui  eu  ont  eu  cognoissance. 
Mais  nous  sommes  en  grande  peine  (^^  de  vostre  pre- 

(i)  JYous  sommes  en  grande  peine:  on  verra  par  la  suite  que  Ville- 
roy  etoit  trahi  par  un  de  ses  sccretaiiçs ,  qui  communiquoit  i  l'Espagne 
les  principnîes  di'pécbc?. 

miere  lettre  ,  à  laquelle  vous  desirez  ,  par  celle  que 
vous  m'avez  escritc  par  le  porteur,  que  nous  ayons 
esgard,  car  elle  n'est  point  comparuë  ;  que  si  vous 
nous  eussiez  mandé  par  quelle  voye  vous  la  nous 
avez  addressée ,  j'eusse  fait  diligence  d'en  avoir  des 
nouvelles.  Selon  celles  que  vous  nous  mandez  par 
vostre  première  dépesche,  nous  pourrons  vous  ad- 
vertir  plus  certainement  du  lieu  où  vous  nous  trou- 
verez. Sa  Majesté  désire  que  ce  soit  plutost  en  ses 
maisons  aux  champs  qu'en  la  ville ,  afin  de  vous  en- 
tretenir plus  à  loisir  j  que  si  vostre  santé  vous  permet 
de  prendre  la  poste,  elle  en  sera  tres-aise -,  toutefois 
elle  entend  que  vous  préfériez  vostredite  santé  à  toute 
autre  chose.  Mais  je  vous  asseure  après  elle,  que  vous 
la  trouverez  en  tres-bon  estât  de  la  sienne,  qui  est, 
à  mon  advis ,  la  meilleure  nouvelle  que  je  vous  puisse 
escrire  ;  à  laquelle  j'adjousteray  la  confirmation  du 
service  que  je  vous  ay  voiié ,  et  de  la  disposition  en 
laquelle  vous  me  trouverez  de  vous  obeyr.  Et  sur  ce, 
monsieur,  je  prie  Dieu  qu'il  vous  conserve  en  sa 
saincte  grâce  ,  et  me  recommande  humblement  à  la 
vostre. 

De  Monceaux  ,  le  5  juillet  iGo3. 

Vostre  humble  serviteur, 
DE  Neuf-ville. 

